
ELŐSZÓ 


Ez a könyv egy félig-meddig elfeledett korszakról szól. A magunk mögött tudott 
ezredforduló előtti utolsó évtizedben — mindmáig lezáratlan — rendszer-átalakítás 
vette kezdetét. Ennek részeként megindult Magyarország huszadik századi 
történetének visszatekintő átértékelése is. Az ún. rövid huszadik századnak 
(1918—-1990) a Horthy-korszak több mint egyharmadát, a Kádár-korszak pedig 
közel felét töltötte ki. Közöttük az átmenet bő évtizedének is felfogható az e kötet 
lapjain felelevenített Rákosi-korszak (1945—-1956), de az nem csupán rövidebb volta 
miatt különbözik az őt körülölelő periódusoktól. Sokkal inkább azért, mert a másik 
kettő — politikai karaktere, társadalomszervezési jellemzői diametrálisan eltérő volta 
ellenére — stabilizálódott: mindkettőnek volt konszolidált uralmi rendet teremtő s 
ekként működő időszaka. A Rákosi-korszakról ez nem mondható el. Ebben az alig 
több mint évtizednyi időszakban rendszerváltó és rendszeren belüli fordulatok sora 
követte egymást. A második világháború utáni évtizedben az egymást váltó politikai 
berendezkedések egyike sem stabilizálódott. A kommunista pártegyeduralom kon- 
szolidálásának hiánya leginkább az átmenetiséget, az ideiglenességet állandósítot- 
ta. A Rákosi Mátyás nevéhez kötődő terroruralom rendszer-átalakító próbálkozá- 
sainak egymás utáni kudarca, majd nyilvánvaló csődje vezetett 1956 őszén a rend- 
szer összeomlásához, a forradalomhoz. 

A Rákosi-korszak viszonylagos elfeledettsége ugyanakkor nem feltétlenül rövid- 
ségére s nem csupán a két másik korszak közé zártságára vezethető vissza. Az 1990 
körüli rendszercezúra után a másik két korszak iránt eltérő okokból lett intenzívebb 
a visszatekintő kíváncsiság. A Kádár-korszak politikai lezárulása, történelemmé 
válása miatt keltett evidens érdeklődést. (No meg azért, mert a rendszerváltásban 
szerepet vállalók nem kerülhették meg öndefiniálásukat, illetve a folytatólagos 
közéleti részvételhez szükséges újrapozicionálásukat.) A Horthy-korszak iránti 
érdeklődés reneszánsza szintén több tényezőre vezethető vissza. A politikai köz- 
gondolkodásban volt olyan felfogás, amelyik az államszocializmus rendszerét mint- 
egy kisiklásnak, szervetlen különútnak (Sonderweg) tekintette a magyar történelem 
menetében. A másik ok pedig az volt, hogy az államszocializmus évtizedeiben a két 
világháború közötti időszakot a rendszerideológiához rendelt egyoldalúsággal ítélték 
meg. Ez beszüremlett a történeti feldolgozásokba, s az aktuálpolitikai csőlátással át- 

itatott korkép csak fokozatosan módosult. Ennek majdhogynem természetes reak- 
ciója volt a legutóbbi rendszercezúra után a Horthy-korszak történeti újraértékelése. 
Ezzel is magyarázható, hogy a Rákosi-korszakra kevesebb figyelem jutott. Ezt ellen- 
súlyozandó - s helyenként a korszakhoz való eddigi közelítést is újragondolva — 
próbálkozik memóriafrissítéssel a mostani monográfia. 

Alighanem egy további oldalon kellene sorolnom mindazok nevét, akik e kötet 
elkészítését segítették. Kezdve közvetlen levéltáros munkatársaimon, nem feled- 
kezve meg más fővárosi, megyei és városi archivárius kollégák sokaságáról sem, 
akik közül többen ottjártam után hónapokkal vagy egy év múlva is visszajeleztek, 
hogy milyen újabb iratot találtak az engem érdeklő témában. Második körben azok 
a szakmabéli kollégák említendők, akik nem csupán saját publikált írásaikkal adtak 
muníciót a korszak jobb megismeréséhez, hanem a kötet egyes fejezeteit — vagy 
éppen egészét - végigolvasva tettek közvetlenül hasznosítható megjegyzéseket, 
újragondolásra késztető észrevételeket a formálódó szöveghez. De mert így is na- 
gyon hosszú lenne a felsorolásuk, azt a megoldást választottam, hogy az érintettek 
nevét — valamely tanulmányuk vagy megállapításuk kapcsán - a leírás szövegébe is 
beiktattam. Katedrára kerülésem óta történelem szakot végző egyetemi hallgatóim 
közül szintén többen lettek a korvizsgálat részeseivé. Szemináriumi ,, visszakérdezé- 
seik" esetenként a még hiányzó, illetve nem kielégítő válaszokra, magyarázatokra 
hívták fel a figyelmemet. 

Az általam késznek gondolt kézirattal a fentebb már említett , előolvasó? kol- 
légáknál is többet vesződött a kötet szerkesztője, hogy a munka - az időnként 
körülményeskedő megfogalmazásokhoz képest lehetőség szerint — , olvasható? is 
legyen. Ugyanőt dicséri a kötet képanyagának válogatása-szerkesztése. Azonnal 
hozzáfűzendő viszont az eddig mondottakhoz, hogy az írottakért — s főként annak 
fogyatékosságaiért — egyedül a kötet szerzője viseli a felelősséget. 


Vác-Budapest, 2011. szeptember 

FORDULATOK ÉVTIZEDE 
EGY SZOVJET 
PROTEKTORÁTUSBAN 


A HAGYOMÁNYOS EURÓPAI HATALMI EGYENSÚLY 
GLOBALIZÁLÓDÁSA A HIDEGHÁBORÚBAN 


Kezdjük elbeszélésünket néhány kortársi reflexió felidézésével. Szekfű Gyula, a 20. 
század első felének legpatinásabb nevű honi történésze 1946 telén már mint 
Magyarország háború utáni első moszkvai követe látogatott haza Budapestre, s a 
karácsonyi esték egyikén Kovács Imre vendége volt. A két világháború között írott 
szociográfiáiról ismert házigazda, Kovács Imre ekkoriban - főtitkár-helyettesi 
s értelemszerűen faggatta vendégét: 

— Hogy látszik Moszkvából Magyarország? 

— Nem jól... 

Hallgattunk, majd akadozva a bazai dolgokról beszélgettünk. Szekfű nagytudású 
ember volt, egyik legnagyobb történetírónk, akivel serkentő volt a társalgás. Most 
elfogódottan beszélt, időnként felpillantott a csillárra vagy a telefonra nézett, mintha 
a mikrofont keresné. Elmenőben aztán odabajolt bozzám, és balkan mondta: 

— Kérlek, ez egy új török hódoltság. 

— Addig is tart? 

— Addig tart, ameddig a Szovjetunió tart! 

Egy harmadik kortárs, Bibó István olyan formulákkal jellemezte az alábbi kötet 
lapjain megelevenedő korszak alperiódusait, mint , próbálkozó demokrácia" , 
, dúvad állam" és ettől szabadulni próbáló , dicsőséges magyar forradalom" .? E 
sorok papírra vetésekor kereken harminc éve, hogy Bibó — 1979 májusában - elment 
közülünk. A halála utáni évtizedben etalon volt, a legújabb magyar köztársaság 
első választott elnöke még neki ajánlotta — posztumusz — magas közjogi tisztét, 
azután gyorsan elfelejtettük." Az 1945—1956 közötti bő évtized szakaszait elkülönítő, 
idézett metaforák fejezetcímek lehetnének — egy más műfajú korrajzban. Bibó , kor- 
pecsét" formuláit a munka tárgyául választott Rákosi-korszak jellemzése során 
visszatérően hasznosítom majd,! de nem emelem azokat a szerkezeti rendbe. A 


€- A Vörös Hadsereg Budapesten, 1945 

heroizálás vagy a fatális balsors historizáló nézőpontjához képest sokkal földhözra- 
gadtabb elemekre támaszkodva kísérlem meg rekonstruálni a magyar história 
köztörténetének korabeli fordulatait. 

Magyarország második világháború utáni történelmének politikai origója Moszkva 
volt - és maradt - egészen a század végéig. Számos tekintetben úgy, ahogyan azt [van 
M. Majszkij - 1943—1946 között a Szovjetunió külügyi népbiztosának helyettese — 
vetette papírra 1944-ben, akkor, amikor a németek — valamint a velük szövetségben 
harcolók — fölötti katonai győzelem már belátható közelségbe került, és a Kremlben 
is a háború utáni Európa politikai térképének újrarajzolhatóságán morfondíroztak: 
, A Szovjetunió nem érdekelt erős Magyarország létrehozásában. (Sic!) Ezenkívül 
Magyarországnak, úgy mint Olaszországnak is, értésére kell adni, hogy a szövetsége- 
politikájának Magyarországgal kapcsolatban arra kell korlátozódnia, hogy megőrizze 
a magyar államot, de lebetőség szerint szűkítse területét, a néprajzi elvet szigorúan 
követve. Azokban az esetekben, ha az adott elv alkalmazásában valamilyen kétség 
merül fel, a kérdést Magyarország ellenére kell megoldani. Az Erdéllyel kapcsolatos 
bárombatalmi döntést felül kell vizsgálni a nemzetiségi elveknek megfelelően, de 
bizonyos előnnyel Románia javára, amelynek, mint fentebb már említettem, a háború 
után kölcsönös segélynyújtási egyezményt kell kötnie a Szovjetunióval, és amely ily 
módon délkeleten védelmink fontos tényezőjévé válik. Magyarországot, legalábbis a 
báborút követő első években, nemzetközi elszigeteltségben kell tartani. Magyar- 
országra ugyancsak jóvátételt kell kiszabni." 

A másik világháborús szuperhatalom, az Amerikai Egyesült Államok elnöke, 
Franklin D. Roosevelt úgy vélekedett a Magyarországot is magában foglaló régió- 
ba várható szovjet benyomulásról, hogy , szívesen mérsékelnék az orosz terjeszkedést, 
de ba az oroszok mégis ezt akarják, a nyugatiak nem ellenezhetik és nem viselbet- 
nek háborút ellenük, mert xnem vagyunk elég erősek abboz, hogy ne legyünk az 
oroszok barátdix?". Amit Roosevelt tapintatosan — ha tetszik, diplomáciai köntör- 
falazással — adott értésére az Ottó fia trónesélyeiről tapogatódzó, érte lobbizó Zita 
exkirálynénak, sokkal világosabban exponálta honfitársának, New York érsekének. 
, Spellmann kérdésére, bogy Ausztria, Magyarország és Horvátország valamilyen 
formában orosz protektorátusok lesznek-e, határozott igennel válaszolt." Az idézett 
előrejelzések mind szovjet, mind pedig amerikai részről a háború utáni Közép-Európa 
perspektíváit vizionáló , politikai prognózisok" időszakában születtek. Mindazonáltal 
a két világhatalmi szupernóva a Magyarországot is magában foglaló térséget illetően 
egymás útját nem keresztező , csillagegyüttállást?" mutatott. A köztük lévő bolygók 
— szatellitek - pályáját vagy éppen pályamódosítását pedig a hozzájuk közelebbi 
, Vörös óriás" inkább befolyásolhatta. 

A kötet témájának nemzetközi dimenzióit a kezdeti időszakban tehát az határoz- 
ta meg, hogy a Szovjetunió mindenekelőtt biztonságpolitikai kérdésként kezelte ezt 
a térséget a világháború utáni Európa-víziójában. Ebből a szempontból győztes tár- 
sai is tudomásul vették , primus inter pares" szerepét a kelet-közép- és délkelet- 
európai térség újjászervezésében. Ez kezdettől más helyzetet — háború végi státusuk- 
tól függően —, némileg különböző politikai mozgásteret jelentett a Szovjetunióval 
szomszédos kisállamok számára, többek között a Vörös Hadsereg jelenlétével is 

nyomatékosított geostratégiai helyzetükből adódóan. Az eleinte inkább rejtőzködve 
— koalíciós keretekben — zajló , presztalinizálás? akkor fordult át egyértelmű kom- 
munista hatalomátvétellé, a bolsevik típusú pártegyeduralom beüzemelésévé, amikor 
a két szuperhatalom számára sokkal fontosabb térségekben kibontakozó 
érdekütközések — Németország háború utáni újjászervezése (az ún. német kérdés), 
valamint a török-iráni ikerkonfliktus — 1946—1947 fordulója táján egyértelművé tet- 
ték a világháborús szövetség fenntarthatatlanságát. A még csak nem is ,, Európa-cen- 
trikus?, hanem ennél is szűkebb, Közép- vagy Köztes-Európa-centrikus nézőpont- 
ból fakad, hogy e térség világháború utáni sorsának nemzetközi súlyát hajlamosak 
vagyunk túlbecsülni, s majdhogynem a két szuperhatalom hidegháborúba forduló 
szembenállásának központi kérdéseként tematizálni, holott az ezen országokban 
végrehajtott bolsevizálás inkább következménye, mellékhadszíntere — bár vitathatat- 
lanul fontos következménye és mellékhadszíntere — volt Moszkva és Washington más 
területeken kibékíthetetlenné váló konfliktusának. 

Az Egyesült Államok számára ez a régió gazdasági-kereskedelmi és biztonság- 
politikai tekintetben is sokadrangú kérdés volt. A demokratikus alapelvek általában 
vett hangoztatása, az Atlanti Charta vagy az ENSZ alapokmányában lefektetett 
ideák melletti síkraszállás nem sokkal jelentett többet a — to save our face sz őriz- 
zük imázsunkat — diplomáciai kötelezettségnél. Ez viszont az érdekvezérelt poli- 
tikai akaratérvényesítés pástján kiszámíthatóan kevés volt Sztálin ambícióinak 
érdemleges ellensúlyozásához. Az USA részéről ez a háború végi , megfigyelői stá- 
tus" megmerevedett ugyan az időközben kibontakozó hidegháborús szembenállás 

közepette, de a szovjet penetráció ellenszerének szánt feltartóztatás (containtment), 
illetve visszagörgetés (roll back) doktrína mindvégig igazodott az Egyesült Államok 
e térségre vonatkozó alacsony stratégiai érdekeltségi szintjéhez. Ráadásul nem jelen- 
tett mást a kérdés monográfusa által (joggal) cinikusnak minősített , felszabadítás" 
propaganda, illetve annak fiaskója sem." E térségre vonatkozóan Moszkva magas, 
Wasbington alacsony batalmi és biztonságpolitikai érdekeltségének aszimmetriája 
bozta létre azokat a nemzetközi körülményeket, amelyek Magyarország (foly- 
tatólagosan) kényszerpályás történetét a második világháború utáni évtizedben 
meghatározták. A Szovjetunió nyugati határai mentén kialakított Pufferstaats-Zone 
kisállamainak sorsa arra utal, hogy a nagyhatalmi érdekeltségnek ez az egyensúly- 
talansága (antieguilibruma) inkább volt meghatározó az egyes országok egymás 
utáni bolsevizálásában, mint az, hogy a világháborút mellékgyőztes (Lengyelország, 
Csehszlovákia) avagy mellékvesztes (Bulgária, Románia, Magyarország) oldalon 
fejezték be. 

A bolsevizálás, a szovjet modell adaptálása, a kommunista pártegyeduralom 
éppúgy visszatérő szófordulatok a kötet lapjain, mint a sztálinizmus. Mivel utób- 
bit — illetve a belőle képzett desztalinizálás, resztalinizálás fogalmát — nem 
eszmetörténeti vagy politikai filozófiai nézőpontból vizsgáljuk, hanem leíró poli- 
tikatörténeti fogalomként, már elöljáróban illik tisztázni, hogy mi értendő az aláb- 
biakban sztálinizmus alatt. A sztálinizmus a szovjet típusú kommunizmusvízió Lenin 
halála után névadója által politikai gyakorlattá tett állam- és társadalomszervezési 

forma. Abból indult ki, hogy a szentpétervári bolsevik hatalomátvétel után remélt 
, világtorradalom" elmaradása ellenére Oroszországban mégiscsak kiteljesíthető 
előbb a szocialista, majd — második lépcsőben — a kommunista társadalmi rend. 
Ennek lényege a magántulajdon teljes körű kisajátításán alapuló erőforrás-akku- 
muláció, amelynek során az államilag tervezett-irányított termelési és elosztási rend- 
szer ad módot a fejlett iparral rendelkező, modern gazdaság elérésére s eközben — 
a kirívó társadalmi különbségeket megszüntető -— , kiegyenlített" általános életszín- 
vonal-növekedésre. Mindezek megvalósulásáig két nagyobb akadályt - , ellenség- 
csoportot?" — tételezett fel. Egyfelől a bolsevik hatalomátvétellel létrejött , pro- 
letárdiktatúra" veszteseit: az ún. volt uralkodó rendek különböző csoportjait, 
valamint a módosabb parasztokat (kulákok). Az ebből adódó konfliktus kezelésére 
fogalmazódott meg , az osztályharc éleződésének tétele", ami azonban a harmin- 
cas években szinte parttalan ellenségkereséssé, minden társadalmi csoportot — és 
magát a kommunista pártot is — megtizedelő, Sztálin által irányított terroruralom- 
má vált. A másik akadály, hogy az Oroszországból időközben Szovjetunióvá transz- 
formált, kommunisták vezette államnak ellenséges (tőkés) világpolitikai 
környezetben kell létrehoznia a proletárállamot, így jószerivel csak belső erőforrá- 
saira támaszkodva érhető el a kommunizmus első lépcsőfoka, a szocialista állami- 
gazdasági-társadalmi rend.? (Ennek elérését 1936 végén, az új alkotmány 
bevezetésével egy időben deklarálták.) A Sztálin nevéhez kötődő, intézményesített 
terroruralom rendjét utódai , személyi kultusznak?" nevezték el. Mivel ez egyszerre 
volt , leleplező célzatú? s egyúttal eufemizáló formula, s mert ez a most vizsgált 

Rákosi-korszak értékelésében is korspecifikus fogalommá vált, alább külön 
fejezetben térek ki a személyi kultusz értelmezésére. 

A második világháború végkimenetele több szempontból is új helyzetet teremtett. 
Belpolitikai és nemzetközi szintéren egyaránt igazolódni — sőt felmagasztosulni — lát- 
szott az immár egyértelműen Sztálin nevéhez kötődő, új uralmi rend: ő vezette 
győzelemre a Vörös Hadsereget, s az általa képviselt politika tette a Szovjetuniót nem 
csupán a győztesek egyikévé, hanem egyúttal vezető világpolitikai tényezővé (amely- 
nek egyetlen érdemi partnere/riválisa az Amerikai Egyesült Államok). A korábban 
szinte mindenütt marginális és többnyire illegalitásba szorított kommunista pár- 
tokat is bevett, respektálandó politikai erővé tette, ráadásul a szovjet modell mint 
, modernizációs diktatúra" legitim társadalomszervezési alternatívává vált. 
Ugyanennek a második világháború végére létrejött új állapotnak lett a követ- 
kezménye ,,a szocializmus egy országban" doktrína feladása és annak felismerése, 
hogy Európában nem maradt olyan korábbi nagyhatalom, amelyik a Sztálin által 
reprezentált szovjet állam ellensúlya lehetne.!? Így a korábbi századok egyensúly- 
doktrínája európai kontextusban elenyészni látszott, helyette inkább globális 
méretekben kezdett értelmeződni. A két mozzanat együttesen hordozta magában a 
szovjet behatolás lehetőségét, különösen azokon a területeken — emlékezzünk 
Roosevelt fentebb idézett respektáló megfogalmazásaira —, ahol a Vörös Hadsereg 
jelenléte is , hátvédként" szolgált a kommunisták hatalomra törési aspirációihoz. 
Mindezekből következően a két új szuperhatalom, az Egyesült Államok és a 
Szovjetunió egymás közötti viszonyának lett a függvénye, hogy a szövetségben meg- 
nyert háború után egymással kooperálva teremtenek békét, vagy az egymás elleni 
konfrontációs akaratérvényesítés újabb békétlenkedésbe torkollik. Rövid átmenet 
után az utóbbi opció vált világpolitikai realitássá: a kortársak — és az időközben 
felcseperedő újabb generációk — a hidegháborúnak elnevezett viszonyok közepette 
kényszerültek ,, berendezkedni" . 

Európa azon országaiban, amelyek a Szovjetunióval lettek határosak, meg- 
kezdődött a Sztálin által reprezentált kommunista uralmi rend átvétele. E térségben 
viszont a kommunista transzformáció olyan országokra terjedt ki, amelyek gaz- 
dasági, társadalmi, kulturális jellemzői számottevő mértékben különböztek azon 
orosz-szovjet viszonyoktól, amelyek között Lenin a bolsevik pártegyeduralmat, 
Sztálin pedig paranoiás terroruralmát megteremtette. Ennek ellenére a sztálinista 
rendszerlegitimáló összegzésként Moszkvában napvilágot látott kiadványt — A 
Szovjetunió Kommunista (bolsevik) pártjának története (Rövid tanfolyam) — a hata- 
lomra segített kommunista pártok mintegy forgatókönyvként és vezérfonalként 
használták saját országaikban a pártegyeduralom kiépítésében és gyakorlásában. !! 
Ami pedig ebben nem volt fellelhető, arra vonatkozóan a kommunista világközpont- 
tá váló Kreml újabb aktuális eligazításai szolgáltak iránymutatásul. Magyarországon 
a sztálini hatalomgyakorlás adaptációja, kiépítése és működtetése Rákosi Mátyás 
pártfőtitkár nevéhez kötődik, sőt mi több - 1956-os bukásáig —, még Sztálin halála 
után is ő maradt a magyar kommunista párt egyeduralmának első számú formáló- 
ja, a desztalinizálás és resztalinizálás zegzugos történéseinek kulcsfigurája. 

Kovács Imre: Magyarország megszállása. Katalizátor Iroda, Budapest, 1990. 207-308. old. 

Krausz Tamás.) Nemzeti Tankönyvkiadó, Budapest, 2003. 516-—517. old. 

Roosevelt elnök és IV. Károly király özvegyének diskurzusát lejegyezte Szegedy-Maszák Aladár: Az 
ember ősszel visszanéz. Európa-História, Budapest, 1996. II. kötet, 316. old. Idézi Borhi László: 
Akár német megszállás árán is: Magyarország szerepe az Egyesült Államok külpolitikájában, 

A Szovjetunió széthullása utáni orosz történetírásban továbbra is felelhető az az álláspont, hogy a 
hitleri Harmadik Birodalmat legyőző Szovjetunió — a háború utáni általános európai balratolódás, 
sőt , szélsőbalos hangulat" közepette — olyan vonzerőt gyakorolt volna a náci uralomtól megszabadult 
kelet-európai kisállamok társadalmára, hogy azok , a baloldali radikalizmus reprezentánsai és támo- 
gatói révén?" mintegy evidenciának tekintették ,a szovjet szocializmus" átvételét. T. V. 
Volokotyina-G. P. Murasko-T. A. Pokivaljova: Moszkva i Vosztocsnaja Jevropa. Sztanovlenyije 
polityicseszkih rezsimov szovjetszkogo tyipa, 1949—1953. Roszpen, Moszkva, 2002. 656-657. old. 

sorolásnál. Amíg a társadalom voksokban jeleníthette meg a , szovjet modell" magyar hívei iránti 
szimpátiáját, az ezt képviselő Magyar Kommunista Párt — az 1945-ös és 1947-es parlamenti választá- 
sokon - csak a szavazók hatodának-ötödének bizalmát mondhatta magáénak. A szovjet behatolást 
illetően az idézett nézőpont joggal utal arra, hogy az ekkor már a sztálinizmust jelentő , szovjet szo- 
cializmus" átvétele is bírt társadalmi támogatottsággal. Moszkva azonban nem csupán ,, befogadta" 
ezt a társadalom kisebbségét kitevő politikai velleitást, hanem a Magyarországon jelen lévő megszál- 

FORDULATOK ÉVTIZEDE EGY FORDULATOKKAL 
TELI ÉVSZÁZADBAN 


A vizsgált téma -— szűkebb, belpolitikai horizonton, de tágabb időkörben — úgy is 
jellemezhető, hogy Magyarországon az elmúlt évszázadban ellenlábas ideológiai- 
politikai rendszerek kavalkádja határozta meg a társadalom mindennapjait. 
Rapszodikus politikai fordulatok követték egymást, kiszámíthatatlanná téve a tár- 
sadalom döntő hányadának a létfeltételeit is. A vizsgált szűkebb időkörben — a 
második világháború utáni évtizedben - érvényesülő voluntarista politika pedig 
korábban nem ismert módon és intenzitással igyekezett gyökeresen átformálni a 
társadalom létfeltételeinek minden szegmensét. Ez a menet közben is gyakorta 
módosuló s legtöbbször kíméletlenül erőltetett akaratérvényesítés — annak társadal- 
mi elszenvedése, illetve a vele szembeni , közegellenállás" — teszi igazán turbulenssé 
a Rákosi-korszakot. 

Itt bele is vághatnánk a történet közepébe, mégsem spórolható meg a prológus 
tovább nyújtása. Szükséges ez annak a nézőpontnak a tisztázásához, amellyel az 
alábbi oldalakon igyekszünk közelíteni a választott korszak felidézéséhez, lát- 
tatásához. A történetírásban evidencia ugyan, hogy , egyetlen történet sem kezdődik 
a kezdetén: a fa gyökerei elrejteznek a szemünk elől, ámde a vizekig nyúlnak".! Az 
alább következő leíró fejezetekben az ún. koalíciós évek viszonylag rövid és lényeg- 
re törő bemutatásával igyekszünk eljutni szűkebb témánkhoz. Elöljáróban inkább 
arra kívánunk utalni, hogy nem csupán a részletesebben vizsgált évtizedet, hanem 
jószerével az egész huszadik századi magyar történelmet sűrűn egymást követő — 
esetenként szinte egymásra torlódó - fordulatok sora jellemzi. 

Az úgynevezett rövid 20. században - az első világháború végétől a kommunista 
rendszer 1989-1990-es összeomlásáig — a magyar köztörténetet a korábbi századok- 
ból nem ismert politikai-ideológiai széttöredezettség, fragmentáltság határozta meg. 
Hét évtized alatt kilenc rendszerváltás (illetve azzal felérő rendszerváltási kísérlet) 
számlálható össze. Saját politikai-ideológiai meghatározottsága alapján szinte min- 
degyik politikai formáció a gyökeresen kiirtandó gonosz reinkarnációját látta — és 
láttatta — közvetlen elődjében. Csupán felsorolásszerűen utalunk ezekre, társítva 
hozzájuk az adott időszak legismertebb politikusát: 1918 — Károlyi Mihály, polgá- 
ri demokratikus próbálkozás; 1919 — Kun Béla, a leninista bolsevik diktatúra adap- 
tálási kísérlete; 1920 — Horthy Miklós konzervatív autoriter rendszere; 1944 — 
Szálasi Ferenc , hungarizált" nemzetiszocialista kísérlete; 1945 — korlátozott (pro- 
toszovjet) parlamentarizmus; 1948 — Rákosi Mátyás, a sztálinista bolsevik dik- 
tatúra magyar származéka; 1956 — Nagy Imre , nemzeti kommunista" próbálkozása; 
1957-től kezdődően pedig Kádár János opportúnus szocializmusa. A felsorolt for- 
dulatok túlnyomó többsége intézményes számonkéréssel és bitókkal szegélyezett 
leszámolással társult." Csak a kilencedikként említhető legutóbbi, az 1989—90-es 
fordulat nem tartozik ebbe a sorba. 

A társadalomnak hol az egyik, hol a másik fele lett az éppen hatalomra jutottak 
kedvezményezettje, illetve diszkriminációval sújtott páriája. Alig több mint hetven 
év alatt — akár egy hosszabb egyéni életút során — többször is , kifordult sarkaiból 
a világ", és esetről esetre kényszerült a népesség többsége szinte mindent elölről 

kezdeni. Sőt az is megesett — hol az éppen letűnt berendezkedésben való aktív 
szerepvállalás miatt, hol meg akár ettől teljesen függetlenül is —, hogy az éppen reg- 
náló főhatalomnak a másságot nem tűrő diszkriminációjából fakadóan a pőre élet- 
ben maradás volt a tét. A még velünk élő szépkorúak saját tapasztalatként, a 
nyugdíjhoz még csak közelítő középgeneráció a családtörténet részeként hordozza 
emlékeiben - és köznapi reflexeiben is — a letűnt századot. Mindez az átélés egyedisé- 
gének függvényében hat a 20. század hagyatékaként napjaink közgondolkodására 





Kun Béla Károlyi Mihály Horthy Miklós 


és történeti kultúrájára. Úgy tűnik, hogy a traumák tovább öröklődhetnek az utód- 
generációkra anélkül is, hogy az egyén maga átélője lett volna a zord időknek és a 
nagyon különböző indíttatású meghurcoltatásoknak.? 

Vizsgálatunk tárgya — Szálasi Ferenc féléves (félyországlásával és bukásával együtt 
— lényegében a Horthy-korszak alkonyával kezdődik és Kádár János kommunista 
restaurációjának nyitányával zárul. A Horthy-korszak negyed századon át tartott, 
a Kádár-korszak bő három évtizedig. Az általuk közrefogott tizenkét évre — az aláb- 
biakban erről lesz szó — újabb három cezúra jutott. Így a magyar társadalomra a 
huszadik század során kiméretett kilenc sorsforduló többsége sűrűsödik össze az 
alábbi lapokon. Valamivel több mint egy évtizedben összesen öt markáns politikai 
váltóátállítás történt. Ennyi idő alatt a huszadik századi honi ideológiai-politikai 
rendszeringa ötször lendült szélső pontjáig. Az éppen aktuális — az egymást 
antitételező , rendszernorma? szolgálatába állított — tisztogató hatalmi gépezet 
ennyiszer csapott le mindazokra, akiket éppen a , rossz oldalra? sorolt. A poli- 
tikailag megszaggatott időn túl társadalmi kihatásait — mindezek átélhetőségét — 
tekintve talán már ez is elegendő lehetne a fordulatokat nyomatékosító alcím indok- 
lására, de itt álljunk meg egy pillanatra. 

A , fordulat éve? kifejezést Rákosi Mátyás tette fogalommá: az 1947 kora 
tavaszától 1948 kora nyaráig tartó belpolitikai offenzívasorozat hozadékát mint- 
egy célba érésnek tartotta, és úgy értékelte, hogy , nem túlzás a fordulat évéről 





I. FORDULATOK ÉVTIZEDE EGY SZOVJET PROTEKTORÁTUSBAN - 23 


beszélni"." Az aktuálpolitikai győzedelmi híradás mögött — elhangzása idején — az 
húzódott meg, hogy időközben felszámolták a többpárti parlamentáris rendszert, 
s a — szintén átalakuló -— kommunista párt hozzáláthatott a terrorral elegyített dik- 
tatúra módszeres kiépítéséhez. A szónoki fordulat évtizedekre rögzült a honi 
közbeszédben, azután is, hogy közben számos további -— rendszercezúrával felérő — 
fordulat követte egymást. A , fordulat" fogalmának többes számú használata a 
legutóbbi rendszerváltás nyomán került a visszatekintő szakmai közbeszédbe. Vagy 





Rákosi Mátyás Nagy Imre Kádár János 


úgy, hogy az 1944-1948 közötti egyes éveket is e jelzővel különítették el az előzőtől, 
vagy úgy, hogy az említett évkört, , a fordulat éveit" karakterizálták külön-külön, 
egyértelműen pluralizálva a Rákosi-féle eredeti szóhasználatot." 

Még inkább kézenfekvőnek tűnik ez a formula, ha a század két tartósabb — 
Horthy és Kádár nevéhez kötődő — berendezkedése közötti intervallumot tekintjük. 
Rákosi eredendően aktuálpolitikai mozzanatot rögzített a , fordulat éve? elnevezés- 
sel. Fél évszázad távlatából, immár tágabb horizontot is pásztázva tűnik szembe 
az, hogy az 1945-1956 közötti időszak a , fordulatok évtizede" volt Magyarország 
huszadik századi történetében. S eközben is volt három rendszerátalakítási kísérlet: 
egy parlamentáris demokráciát teremteni igyekvő, egy diktatórikus és egy ettől 
szabadulni próbáló. A kötet ezt a kronologikus rendet követi. Az első kérészéletű 
lett. A másodiknak sikerült ugyan ellehetetlenítenie a demokratikus kísérletet, 
csakhogy saját törekvését, a szovjet rendszerű diktatúra meghonosítását nem tudta 
működőképessé stabilizálni, konszolidált uralmi renddé formálni. Ebből eredően 
lett ez a kísérlet is további — bár rendszerparadigmán belüli — fordulatokkal, nehezen 
kiszámítható újabb irányváltásokkal terhelt. 1952-1953 fordulójára a Rákosi 
Mátyás nevéhez kötődő diktatúra működésképtelenné bénult. A paralízis nyilván- 
valóvá válását — időlegesen — elfedte Sztálin ugyanekkor bekövetkezett halála, illetve 
az ennek nyomán kibontakozó trónutódlási huzakodás közepette ellentmondásosan 
meginduló szovjetunióbeli , olvadás". Ennek részeként a Moszkvából ösztökélt kor- 

rekció, az , új szakasz" feladata lett volna egyszerre elfedni és áthidalni a változtatá- 
sokkal szőnyeg alá seperni próbált rendszercsődöt. Az utolsó rész az 1956. évi for- 
radalom napjait, illetve utóvédharcát idézi. Ekkor Rákosi rendszere egyértelműen 
megbukott. A világ hidegháborús megosztottságának fennállásáig egyedül 
Magyarország volt az, ahol ténylegesen összeomlott a második világháború után 
szovjet közreműködéssel létesített kommunista pártegyeduralom. A regnálása alatt 
sok mindent megélt — időközben számottevően átformált — társadalom abban kezdett 
reménykedni, hogy az immár bő évtizede tartó (újabb) megpróbáltatássorozat után 
, szabadságra mehet". Ment is, de csak egy lélegzetvételnyi szabadságra tellett. 

Tizenkét év: ennyi idő telt el Bonaparte Napóleon császárrá koronázása és 
végleges bukása között; ennyi ideig szorította Magyarországot az 1848—49-es for- 
radalmat és szabadságharcot vérbe fojtó Habsburg-neoabszolutizmus. Ennyi ideig 
tartott Adolf Hitler nemzetiszocialista ámokfutása; vele párhuzamosan ennyi ideig 
elnökölt az Egyesült Államokban Theodor Roosevelt. Könyvekből tudható, hogy 
mi minden történt a jelzett intervallumokban és helyeken, holott történelmi lép- 
tékkel mérve mindezek nyúlfarknyi epizódok az emberiség több évezredes 
históriájában. De ha viszonylag rövid volt 15 mondjuk Napóleon és Hitler regnálása, 
amit tettek - s amit maguk után hátrahagytak -, annak legalább még egy generá- 
cióra volt kihatása politika- és társadalomtörténeti szempontból egyaránt. (A 
történelmi-politikai közgondolkodás reflexeit tekintve még ennél is , időtállóbb" 
ténykedésük utóélete.) 

Magyarországi viszonyokra vetítve ezt a hatásmechanizmust, hasonló megál- 
lapításra juthatunk Rákosi Mátyás regnálása tekintetében is. Tizenkét év telt el 
Rákosi Mátyás két emigrációja között. Az időszak történései három korfestő -— és 
korjellemző - fogalom köré csoportosíthatók: a háború utáni első évek felfoghatók 
mint presztalinizálás, ezt követte a bolsevik modell rendszerszerű kiépítése, a sztali- 
nizálás, majd 1953-tól a desztalinizálás ellentmondásos kísérlete. A domináns 
jellemzőkre fokuszáló — s ennyiben leegyszerűsítő — fogalmi képlet ugyanakkor elfe- 
di az árnyalatokat: ha csak egy kicsit is közelebbről, részletesebben pásztázzuk a vizs- 
gálati terepet, akkor 1945—-1947 között például a politikai nyilvánosság előtt zajló 
demokratizálás közepette zajlik a kulisszák mögött, rejtőzködve érvényesített pre- 
sztalinizálás; 1948—-1952 között sokkal egyértelműbb a kommunista pártegyedu- 
ralom protektorátusi kiépítése és berendezkedése (sztalinizálás), amely azonban 
nem tudott konszolidált rendszerré válni; 1953-1956 között pedig a desztalinizá- 
ciós és resztalinizációs törekvések birkózása volt jellemző, ami azután — a Rákosi- 
korszak politikatörténeti lezárását is eredményezve -— az októberi robbanásba torkol- 
lott. Ezek az — alább sémába rendezett — alperiódusok elkülöníthetőségük ellenére 
egymásba szövődnek, ugyanakkor a leírás belső szerkezetét is megelőlegezik. 

Rákosi Mátyás 1945 januárjában érkezett Magyarországra moszkvai emigrá- 
cióból, s 1956 nyarán ugyanoda tért — menekült?, küldetett? — vissza." Eközben — 
szinte megérkezése pillanatától távozása napjáig — ő volt a legmeghatározóbb szerep- 
lője a korabeli magyar belpolitikai életnek. Már akkor is, amikor formálisan még nem 
mondhatta magáénak a legfontosabb országkormányzó posztot (posztokat). Ez 
indokolja a , Rákosi-korszak? elnevezést, és annak - az alábbiakban bemutatandó 
— tartalma inspirálja a , fordulatok évtizede" alcímet. Annál is inkább, mert az álta- 

la irányított önkényuralom éveiben a minden létszférára kiterjeszteni próbált , terv- 
szerűség" hirdetése közepette mindvégig zilált-kusza esetlegességgel kergették egymást 
az események: a beüzemelt pártegyeduralom időszakában - ezúttal is bibói fordula- 
tot kölcsönözve — a , centralizált anarchia?" képét mutatta a Rákosi főszereplésével 
regnáló politikai rendszer. Az ideológiai előfeltevések gyakori változását rapszodikus 
kampányok erőltetésével ültették át a gyakorlatba." A törvény szigorával megkövetelt 
, tervgazdálkodást" maga a pártvezetés írta fölül az egymást követő kampányok - 
ötletszerű rögtönzéseknek tűnő - sorozatával. Ennek kettős hatása volt. Annak 

ellenére állított ki tanúsítványt saját bizonytalanságáról a , mi a teendő" tekintetében, 
hogy a rendszer istrángjának ide-oda rángatásából eredő irracionalizmus — nyil- 
vánosan — kimondhatatlan volt. Mindeközben pedig - akarva-akaratlanul — foly- 
tatólagosan generálta, termelte újra az alattvalók bizonytalanságérzetét is. 

Az ötletszerűségek ezen láncolata — politikai konzekvenciáit tekintve — lényegében 
a rendszer ideiglenességét látszott állandósítani. A , nem ehetjük meg a holnap 
aranytojást tojó tyúkot" jelszava a nélkülözést azonnal megtapasztalhatóvá tette, 
de mivel az önmegtartóztatás fejében ígért szebb jövő évek múltával sem látszott 
beköszönteni, a napi tapasztalat következményeként vált a rezsim egyre inkább 
hiteltelenné. Olyannyira, hogy ez a fordulat már azokkal is növekvő számban esett 
meg, akik eleinte lelkesen vetették bele magukat a , holnapra megforgatjuk az egész 
világot"? átalakítás kavalkádjába. A délibábos víziók szűnni nem akaró hangoz- 
tatása és — ehhez képest - a ki nem hirdetett, de rendszernormává váló szükségál- 
lapot fenntartása közötti kontraszt bemutatására törekszünk. 

Az alábbi oldalakon a Rákosi-korszak politikatörténeti alapokon nyugvó, össze- 
foglaló leírása olvasható. A kommunista pártegyeduralom minden egyes társadal- 
mi létszférát maga alá gyűrve, közvetlenül kívánta azokat irányítani és működtet- 
ni. Ezt a politikatudomány omnipotens és omnikompetens hatalomgyakorlásnak írja 
le." Az , államosítás?" konvencionális fogalma — amely lényegében a gazdasági szférák 
államosítására koncentrál — kiterjedt mind a tágabb értelemben felfogott kulturális- 
művelődési területekre, mind a kereskedelem-szolgáltatás-infrastruktúra működte- 
tésére, mind az elkonfiskált és megtermelt javak redisztribúciós keretekben történő 
hasznosítására. A termelésszervezésben érvényesülő központosított akarat- 
érvényesítéssel és a hozzá kapcsolódó újraelosztással számottevő mértékben előre- 
haladt a társadalom államosítása, de ennek kiteljesítése — az 1956-os forradalom 
és szabadságharc vérbe fojtása nyomán - a kommunista pártegyeduralmat restau- 
ráló s az idő múltával konszolidálódó Kádár-korszakra maradt. 

A magyar történelem korábbi időszakai, akár a dualizmus fél évszázada, akár a 
Horthy-korszak negyedszázada, a politikatörténet műfaji szegmensén belül , kerek 
egészként" idézhetők meg. A Rákosi-korszakban viszont a korábbi időszakokra 
vonatkozóan tágan értelmezett gazdaság-, társadalom- és kultúrtörténet tematikái 
mind-mind a politikatörténet részévé lettek, hiszen erről (1s) szólt a kommunista 
akaratérvényesítés totalitása. A tematikus szakmonográfiák részletező leírásának 
csak a fősodrát követve, az egypárti uralom rendszeradekvát - vagy annak vélt — 
akaratérvényesítésére összpontosít ez a munka, miközben nyomon követni igyek- 
szik a meglehetősen rapszodikus politikai irányváltások társadalmi hatásait és 
kortársi recepcióját ií5. Ami persze korántsem jelenti azt, hogy a leírás ne hasznosí- 
totta volna a korszakra vonatkozó alapvető elemzéseket, legyen szó gaz- 
daságtörténeti monográfiákról,!! társadalomtörténeti tanulmányokról, ? 
kultúrtörténeti munkákról B Magyarország külpolitikai státusát elemző össze- 
foglalókról" vagy éppen a kor exponált szereplőinek biográfiájáról.!" A fentebb 
említett korsajátosságból következően a tematikus feldolgozások is a politika adott 
területen meghatározó lenyomatát tárják fel, és elsősorban a politika-központú 
rendszer gazdaságpolitikai, társadalompolitikai, illetve kultúrpolitikai tükrei. 

Ez a kötet a politikatörténeti meghatározottság bázisáról tekint ki annak tár- 
sadalmi következményeire, de mintegy műveltető szerkezetben, mivel a társadal- 
mi, kulturális transzformáció is politikavezérelten zajlott. Más jellemzőkkel történt 
mindez a háború utáni presztalinizáció éveiben, megint másként a kommunista 
berendezkedési terv megvalósítsa, illetve kínkeserves működtetése során, és ismét 
ettől eltérően Sztálin halála után, amikor korrigálni próbáltak, mert — Rákosi egyik 
magánhasználatú fordulatával élve — addig , báborúra készültünk, és ránk szakadt 
a béke"."" Magyarország társadalmának többsége ekkoriban már két világháború 
keserveit megtapasztalva, joggal gondolhatta ugyan, hogy — képletesen szólva — a 
legrosszabb béke is jobb, mint a háború, azonban erősen valószínűsíthető, hogy 
nem olyan békekorszakra vágyott, amilyet a hidegháború-hidegbéke határvidéke 
mentén ráerőltetett viszonyok közepette el kellett szenvednie. 

A korszak vizsgálatakor általában hagyományos kronológiai rendben idézzük 
fel az eseményeket. Ezt a logikát követik a római számmal jelölt , nagyfejezetek" , 
s ezeken belül tagoljuk a leírást tematikus fejezetekre. Egyetlen helyen törjük meg 
az időrend követését: az 1952-1953-as lappangó rendszerválság fordulópontján, 
amikor több korspecifikus problémát járunk körül, hogy utána visszatérjünk a 
köztörténeti fejleményeket követő elbeszéléshez. Az egyes fejezetek majd minde- 
gyikében olvashatók - tipográfiailag is elkülönített — vendégszövegek. Ezek két jel- 
legzetes típusa különböztethető meg. Miután a korszak legreprezentatívabb, legszéle- 
sebb körben terjesztett propagandaeszköze a Szabad Nép című napilap volt, elsődlege- 
sen ebből a hivatalos szócsőből vett részletekkel próbáljuk érzékeltetni, hogy — az 
éppen tárgyalt kérdéskörben — hogyan jelent meg a kommunista pártegyeduralom 
önlegitimálása. A vendégszövegek másik sorozata azt dokumentálja, hogy a kortár- 
sak — nevesebbek vagy , politikai névtelen" átlagemberek — hogyan rögzítették ugyana- 
zon élethelyzeteket, szituációkat. Utóbbiak ennyiben átéléstükrök, amelyek az adott 
időszakban nem kaptak, nem kaphattak publicitást. E vendégszövegek két vonulata 
a kort idéző-értelmező történeti narratíva egymással (is) feleselő, egymást ellenpon- 

tozó illusztrációja. Mellőzzük azonban, hogy ebből historiográfiai teóriát fogalmaz- 
zunk meg. Az elsődleges cél az volt, hogy a döntő hányadában politikatörténeti 
közelítést — ahol mód nyílott rá — egyidejű kortársi reflexióval színesítsük, miáltal a 
szerzői történetmondáson és az eközben citált forráshelyeken túl, mintegy pró és kont- 
ra sokszorozódik meg a kort idéző , ágensek" köre. 

PRESZTALINIZÁLÁS, 1945—-1947 


Mikor az embert 
lebombázott bázának 

romjai alól kiráncigálták, 
megrázkódott, s azt mondta: 
Soba többé; 

Legalábbis nem azonnal. 


(Günter Kunert: 
Egyesekről, akik túlélték) 


II/A. Az államiság újjászervezése, 1945 


ELŐZMÉNYEK; ; 
A SOKFELÉ SZAKADT ORSZÁG 


A második világháború európai csataterein 1945 májusában hallgattak el a fegy- 
verek. Idehaza - a hitleri Harmadik Birodalom keleti szomszédságában -— alig há- 
rom héttel korábban értek véget a harcok. Magyarország második világháború utá- 
ni sorsának megértéséhez vissza kell utalni néhány korábbi eseményre, amelyek 
számottevően befolyásolták a későbbi fejleményeket. Ennek az előtörténetnek két 
sűrűsödési pontja volt 1944 tavaszán és őszén. 

A náci Németország csapatai 1944. március 19-én megszállták az akkor vele 
szövetségben harcoló Magyarországot. Mivel a Kállay Miklós vezette magyar kor- 
mány a világháborúban bekövetkezett fordulatok nyomán (El-Alamein, Sztálin- 
grád) kapcsolatot keresett a nyugati nagyhatalmakkal -— elsősorban Nagy-Britanniá- 
val -, Berlin számára mindinkább megbízhatatlanná vált addig is vonakodó buda- 
pesti csatlósa. Stratégiai szempontból pedig — tekintettel az olaszországi helyzetre 
és a J. B. Tito vezette jugoszláv ellenállás eredményességére — a Wermacht délke- 
let-európai pozícióit még tovább gyengíthetre a labilis elkötelezettségű Magyaror- 
szág, miközben Hitler a Balkán felől gyanította az angolszász szövetségesek követ- 
kező nagyobb támadását. A megszállás következtében Magyarország — már addig 
is erősen korlátozott — önállósága szinte teljesen elenyészett. Majdnem ugyanez 
mondható el a negyedszázada az állam élén álló, prezidenciális jogkörű kormány- 
zó, Horthy Miklós politikai mozgásteréről is. A megszállás után kinevezett, addi- 
gi berlini követből miniszterelnökké lett Sztójay Döme kormánya hajlott Hitler ma- 
radéktalan kiszolgálásra.! Horthy Miklós viszont — a tengelyhatalmak kiszámítha- 
tó háborús vereségével számot vetve — úgy ítélte meg, hogy a neki felesküdött ma- 
gyar katonai vezérkar révén továbbra is maradt némi mozgástere. 


£- Antifasiszta plakát, 1945 

A kormányzó és bizalmasainak fogyatkozó köre nem teljesen alaptalanul re- 
ménykedett abban, hogy a Kárpát-medencét délnyugati irányból, Olaszország fe- 
lől — , a ljubljanai résen át? — a brit szövetséges csapatok előbb érik el, mint a ke- 
leti-délkeleti irányból közeledő szovjet ármádia. Ezt a várakozást az angolszászok 
e térségre vonatkozó - elsődlegesen a németek dezinformálását célzó — háborús pro- 
pagandája táplálta. Számukra elsődleges fontosságú volt, hogy a második front 
megnyitása idején minél kevesebb német hadosztály állomásozzon a kontinens nyu- 
gati partjai mentén. A Normandiában partra szállni készülő angolszász hatalmak- 
nak az volt az érdekük, hogy Hitler minél több erőt vonjon ki onnan, adott eset- 
ben Magyarország megszállása árán is." 

A két világháború közötti magyar kül- és belpolitikai közgondolkodást megha- 
tározó antibolsevizmus miatt ez a , Nyugat-várás" — az erőviszonyok és a fÍront- 
helyzet egyre nyilvánvalóbb átfordulása közepette — lényegében már alaptalan volt. 
De éppen azért kapaszkodott ebbe utolsó szalmaszálként a honi politikai elit egy 
része éppúgy, mint ahogy a szélesebb közvélemény is, mert a korábban csak távoli 
rémképként vizionált szovjet veszély immár feltartóztathatatlannak tűnő közeledé- 
se sokkoló volt számukra. Bizalmas diplomáciai, illetve titkos hírszerzési csatorná- 
kon a nyugati nagyhatalmak már korábban is arra próbálták rávenni Horthy Mik- 
lóst, hogy keressen kapcsolatot Moszkvával. Az ugyanis már 1943-1944 forduló- 
jára eldőlt, hogy a szövetségesek háborús , munkamegosztásában" a délkelet-euró- 
pai térség — Görögországot leszámítva — a Vörös Hadsereg hadműveleti terepévé 
válik. De mivel ez a magyar politikai vezetésben inkább gerjesztett bénító rettene- 
tet, semmint kiútkereső tettrekészséget, Horthy csak keleti szomszédja, Románia 
1944. augusztusi átállása után szánta rá magát érdemi kapcsolatfelvételre. 


Ez a nemzedék életének első felét azzal töltötte, hogy lefűrészelte azt az ágat, ame- 
lyen Magyarország integritása, békéje és jóléte nyugodott, második felét pedig azzal, 
hogy saját erőinek fogyatékos voltát fel nem ismerve beleártotta magát a világhatal- 
mak közötti súrlódásokba, és ahelyett, hogy politikát csinált volna, rulettet játszott. 
Rátévén az egész magyar nemzet egész jövőjét arra, hogy a golyó annál a színnél fog 
megállni, amelyen azt mi megállítani szeretnénk. 


Gratz Gusztáv levele Kornfeld Móricnak 1946. június 3-án. In: Kornfeld Móric: Trianontól Trianonig. 
Közreadja Széchenyi Ágnes. Corvina, Budapest, 2006. 356. old. 


A kormányzó 1944. szeptember végén indított útnak titokban egy delegációt Fa- 
ragho Gábor vezérezredes — korábban moszkvai magyar katonai attasé — vezetésé- 
vel. Az előzetes fegyverszüneti megállapodást október 11-én Moszkvában aláírták, 
ennek viszont mielőbb érvényt kellett volna szerezni. Ezt célozta 1944. október 15- 
én Horthy Miklós rádióban sugárzott proklamációja Magyarországnak a háború- 
ból való kiválásáról. Mivel a pálfordulást a jelen lévő — sőt újabb csapatokkal megerő- 
sített — német megszállók szeme előtt kellett megszervezni, a nyilvánosságra hozatalt 
eredetileg későbbre — október 20. környékére - tervezték. Előrehozását egyaránt sür- 
gették a szovjetek, valamint a készülő szélsőjobboldali puccsról szóló bizalmas ér- 
tesülések. Ennek kulcsfigurája az a nyilaskeresztes Szálasi Ferenc lett, aki — a koráb- 
biaktól eltérően — immár a németek támogatását i5s maga mögött tudhatta. 

Az ideiglenesen felépített Szabadsád híd, 1945 


A kiugrási kísérlet kudarcba fulladásában ez a kényszerű előrehozás is szerepet 
játszhatott. De a rögtönzés elemeit sem nélkülöző szervezési, konspirációs balfo- 
gások mellett az is előrevetítette a fiaskót, hogy a , legfőbb hadúri"? címet viselő 
Horthy kormányzót a neki felesküdött katonai parancsnokok egy része — a néme- 
teknek inkább elkötelezett s , a végső győzelemben?" hívő csoportja — cserbenhagy- 
ta. A másik részét meg készületlenül érte a világos szolgálati paranccsal meg nem 
erősített s így inkább csak politikai szándéknyilatkozatnak értelmezett proklamá- 
ció. Ilyen körülmények között az átállási kísérlet anélkül futott zátonyra, hogy ér- 
demben elkezdődött volna. A németek elrabolták a kormányzó fiát, s az ő életével 
is zsarolva vették rá másnap Horthyt - a fegyverszüneti bejelentés visszavonása 
mellett — arra is, hogy lemondjon és a hatalmat Szálasi Ferencre ruházza át. Szála- 
si a parlament kutyafuttában összetrombitálható töredékével néhány nap múlva 
nemzetvezetői címmel ruháztatta fel magát, egy kézben összpontosítva ezzel a kor- 
mányfői, az államfői és a hadsereg-főparancsnoki tisztséget. Mindemellett meghir- 
dette a németek melletti kitartást a végsőkig. Ez a katonai vereségen túl nemzetkö- 
zi politikai értelemben is előrevetítette, hogy az ország a háború végeztével a vesz- 
tesek csoportjába kerül. 

A kudarcba fúló magyar kiugrás idején, 1944. október közepén tárgyalt Moszk- 
vában Winston S. Churchill brit miniszterelnök. A Kremlben zajló megbeszélései so- 
rán — a diplomáciai egyezmények formai kellékeit nélkülöző — hallgatólagos megál- 
lapodásra jutott Joszif V. Sztálin kormányfővel: ezt nevezik érdekszféra- vagy más 
néven százalékos megállapodásnak. Az alku lényege szerint a Szovjetunió a had- 
műveleti térségben elkerülhetetlen katonapolitikai intézkedéseken túlmenően is el- 

Szálasi Ferenc szembesítése a lerombolt Budapesttel, 1945 


sőbbséget élvez a kelet-közép-, illetve délkelet-európai régió újjászervezésének meg- 
határozásában, annak fejében, hogy Nagy-Britannia szabad kezet kap a számára 
stratégiai jelentőségű Földközi-tenger keleti medencéjében kulcsfontosságú görög 
kérdés brit érdekek szerinti rendezésében." Churchill lényegében a harmadik szövet- 
séges fél, F. D. Roosevelt , háta mögött" próbált brit—szovjet különalkut kötni a 
kelet-európai térség jövőjéről Sztálinnal, abból a korántsem alaptalan megfonto- 
lásból kiindulva, hogy az Egyesült Államok kevés érdekeltséget mutatott e régió 

iránt." Magyarország esetében ráadásul -— épp a sikertelen átállás következtében 
kalkulált fokozottabb katonai erőfeszítések és a várhatóan nagyobb emberveszte- 
ség miatt — az eredetileg 50-50 százalékos churchilli opcióhoz képest a szovjetek a 
maguknak követelt befolyási kvótát menet közben sikeresen srófolták fel 80-20 
százalékosra. Ezzel úgy tűnik, a Szovjetunió háború utáni kelet-közép-európai pe- 
netrációja — okszerű és dokumentált magyarázatot kap. Mindazonáltal igencsak 
leegyszerűsítő magyarázat erre a titkos alkura visszavezetni a térség háború utáni 
fokozatos szovjetizálását." Sztálin ugyanis már e , szennyes dokumentum" kipipá- 
lása idején is birtokon belül volt," és később — a háború után — azon térségekben is 
az egyszerre szövetséges és rivális nagyhatalmak katonai térfoglalása szerint diffe- 
renciálódott a felszabadított/megszállt európai államok politikai újjászervezése, 
amelyekre vonatkozóan nem lelhető fel előzetes egyezkedés nyoma. 

A kiugrási kísérlet kudarca Magyarország háború végi politikai átszervezése te- 
kintetében is sajátos körülményeket, illetve — egy időre — nagyon különböző , stá- 
tusú" területeket eredményezett. A Moszkvában aláírt előzetes fegyverszüneti megál- 
lapodás szerint a magyar államhatalom szerveit vissza kellett rendelni az 1938 utá- 
ni területgyarapodásokat megelőző, azaz a trianoni országhatárok mögé. Ennek 
következtében az ország határai mentén több -— zömmel magyar többségű - térség 
jogi értelemben átmenetileg , uratlan jószággá" vált. Az átvonuló front megpróbál- 
tatásai mellett ezeken a területeken — a Délvidéken és Erdélyben — sokan estek ál- 
dozatul nacionalista indíttatású magyarellenes atrocitásoknak, illetve menekültek 
a szóban forgó területekről több mint százezren a trianoni határokon belüli Ma- 
gyarországra.? 

A nyilaskeresztes rezsim hatalomra kerülésekor a szovjet csapatok már jócskán 
benyomultak az ún. trianoni országterület keleti felére. Mire Szálasi Ferenc felállí- 
totta saját kormányát, s elrendelte a németek melletti kitartást szolgáló , totális 
mozgósítást" , jórészt már csak a Dunától nyugatra eső térségekben érvényesíthet- 
te akaratát. Kelet felől a Vörös Hadsereg időközben elérte a Tisza vonalát (Szolnok), 
s előőrsei alig kilencven kilométerre voltak a fővárostól. November elején meg is kez- 
dödött az állami adminisztráció kitelepítése Budapestről, ami a polgári lakosság 
számottevő részét 15 menekülésre késztette, miközben Hitler parancsba adta a ma- 
gyar főváros megtartását bármi áron. A nyugati irányba hátráló magyar és német 
csapatok a maguk mögött hagyott stratégiai fontosságú utakat, vasutakat igyekez- 
tek használhatatlanná rongálni, a Dunán átívelő hidakat pedig felrobbantották. Az 
evakuált Budapesten - a reguláris csapatok mellett — hátrahagyott nyilas , pártszol- 
gálat" paramilitáris egységei pedig elsősorban arra törekedtek, hogy a magyaror- 
szági zsidóságnak a deportálást addig még elkerülő részét minél nagyobb arányban 
semmisítsék meg helyben." 

Miközben Szálasi Ferenc kormányzati-hadvezetési adminisztrációja a legnyuga- 
tabbi határvárosba, Sopronba (és környékére) települt át, az ország egyre nagyobb há- 
nyada maradt ,,a senki földje", illetve a már inkább csak önmaga mentésével elfog- 
lalt, közigazgatást nélkülöző térség. Ugyanakkor olyan hatalmi fórum sem szervező- 
dött az országon belül, amelyik a hogyan tovább kérdéseiről — például az előzetes 
fegyverszüneti megállapodás végrehajtásáról — tárgyalhatott volna a szövetséges ha- 
talmak képviseletében eljáró szovjet vezetéssel. Ebben a Horthy Miklós bukását kö- 

vetően létrejött hatalmi-politikai vákuumban még inkább felértékelődött a Moszkvá- 
ban évek, évtizedek óta menedéket találó magyar kommunista emigráció szerepe. 
Utóbbiak 1944-ben már több változatban papírra vetették saját visszatérésükkel 
együtt tervezett rendszerváltó elképzeléseiket. Eleinte — augusztus-szeptemberben — 
azonnali kommunista hatalomátvételt vizionáltak. A későbbi hónapokban készült 
változatok fokozatosan módosultak minél szélesebb társadalmi rétegek megnyeré- 
sére törekvő programmá. 

A kezdeti ambíciók diktatórikusból plurálissá mérséklődésében J. V. Sztálin W. 
Churchill-lel folytatott 1944. októberi tárgyalásai is közrejátszottak. Az ekkor már 
előbbre tartó lengyel és bolgár rendszerátalakítás miatt — amelyben a Kreml látvá- 
nyosan támogatta a kommunista erők dominanciáját — az angolszász szövetségesek 
többször tiltakoztak. Churchill ezt moszkvai tárgyalásain is megismételte, amivel 
annyit ért el, hogy Sztálin — ekkor — bizonyos mértékig visszakozott. Mivel a Vö- 
rös Hadsereg térségi jelenlétével végső soron biztosítva látta a szovjet törekvések 
hosszabb távú érvényesítését, el kívánta kerülni, hogy a németellenes nagyhatalmi 
koalíció viszonyát ekkorra már jelentős mértékben megterhelő , lengyel ügy" (ca- 
sus Poloniae) mellé újabb diplomáciai darázsfészket teremtsen. Ez az átmeneti tak- 
tikai önmérséklet magyarázza, hogy maga szorította a magyar kommunista emig- 
ráció moszkvai vezetőit mérsékeltebb, koalícióképesebb — a korabeli kommunista 
zsargonban népfrontos karakterű -— rendszerátalakítási program kimunkálására. 
Olyanra, amelynek propagálása egyrészt segítheti a Szálasi uralma alatt álló or- 
szágrészek polgárainak megnyerését, a hadsereg (legalább egy részének) elfordulá- 
sát a nyilasoktól, másrészt nem riasztja el a front mögötti népességet, és az újjá- 
szerveződő hazai demokratikus pártok is csatlakozhatnak hozzá. E megfontolások- 
ból vonták be az előmunkálatokba a Horthy kormányzó által 1944 szeptemberé- 
ben Moszkvába küldött fegyverszüneti delegáció tagjait is.! 

1944 őszi-téli hónapjaiban jószerivel elenyészett a régi magyar államiság. A 
megszálló német katonai-diplomáciai adminisztráció védőszárnyai alatt erőszakos 
puccsal uralomra jutott nyilaskeresztes rezsim aligha volt alkotmányosnak tekinthe- 
tő. Ugyanakkor nem létezett semmilyen más, az államiságot alkotmányosan repre- 
zentáló hatalmi fórum. Ráadásul nemcsak a világháború árnyékában néhány évvel 
korábban több ütemben megnagyobbodott , revíziós Magyarország" hullott dara- 
bokra, hanem a trianoni béke által Európa térképére rajzolt — kortársi elnevezéssel 
- , Csonka-Magyarország" is. A német és magyar hadsereg hátráló alakulataival 
összekeveredve lepték el az utakat az evakuálásra kötelezett államigazgatási alkal- 
mazottak tízezrei és az , orosz hordák?" beözönlésétől rettegő polgári menekültek 
százezrei. S ami az államiság széthullását illeti: , egyedülálló, bogy egy állam szinte 
teljes vezető rétege, a felső állami bírokrácia, a bonvédség, a csendőrség, a rendőr- 
ség főtisztjeinek zöme testületileg elhagyta az országot. Egyedülálló, hogy az állam 
teljes gépezete, politikai vezetése, parlamentje, több százezres badserege, intézmé- 
nyei egy másik államba teleptüljenek át, magukkal sodorva a társadalmi elit nem kis 
részét, magukkal víve még a börtönöket is, legalábbis Sopronkőbida politikai fog- 
lyait. "1! És folytathatnánk tovább: többfelé szétszórva telepítették ki az ország mű- 
szaki értelmiségét képző egyetemet, s terelték határokon át a bori rabtábor munka- 
szolgálatosait.£ Menekültek az előzetes fegyverszüneti megállapodás alapján elpe- 

relt felvidéki, kárpátaljai, erdélyi és délvidéki területekről azok, akik — ismét az or- 

szág határain kívülre kerülve — fenyegetve érezték magukat, s azok is, akik az átme- 

netileg senki földjévé lett területeken elszenvedett atrocitásokat túlélték. Az üszkös 

tereppé váló , egykori országban" az úton lévők éppúgy retteghettek attól, hogy re- 

tiráló német alakulatok, tőlük elszakadt, egységük után iszkoló német katonák foszt- 

ják meg őket szekereiktől, lovaiktól, mint attól, hogy portyázó orosz egységek zab- 

rálják el tőlük maradék személyes értékeiket, vagy terelik őket — esetleg több évig 

tartó kényszermunkát jelentő — ún. , malenkij robotra" (kicsi munka). 
Magyarország 1944—-45 évfordulójának téli hónapjaiban inkább volt történelmi- 

földrajzi fogalom, semmint valóságos, , működőképes" társadalmi-politikai entitás. 

AZ IDEIGLENES NEMZETI KORMÁNY 
DEBRECENBEN 


A tovagördülő front mögött 1944. november elején a Vörös Hadsereg oltalmában 
Magyarországra érkező kommunista vezetők — Gerő Ernő, Nagy Imre, Révai József, 
Vas Zoltán - legelőször Szegeden, illetve a kelet-magyarországi agrárvidéken (Vi- 
harsarok) láttak hozzá Magyar Kommunista Párt (MKP) néven pártjuk újjászerve- 
zéséhez. A Kreml elvárásainak megfelelően arra is gondot fordítottak, hogy a Hor- 
thy-rendszer volt baloldali ellenzéki pártjainak ott fellelhető képviselői között part- 
nereket találjanak egy, az új magyar államiságot reprezentáló intézmény életre hí- 
vásához. A moszkvai instrukciók alapján , megszelídített?" — a magántulajdon fenn- 
tartását, valamint többpárti parlamentáris berendezkedést hirdető — kommunista 
programtervezet legradikálisabb pontja ekkor a földbirtokrendszer gyökeres átfor- 
málása volt. A hónap folyamán - korábbról ismert vezetőiket jórészt még nélkülöz- 
ve — ugyanitt mondták ki újjáalakulásukat a következő évek politikai közéletében 
érdemleges szerepet vállaló pártok is: a Független Kisgazda-, Földmunkás és Polgá- 
ri Párt (FKGP), a Magyarországi Szociáldemokrata Párt (SZDP), a Nemzeti Pa- 
rasztpárt (NPP), valamint a Polgári Demokrata Párt (PDP). A felsorolt politikai tö- 
mörülések - rövidebb-hosszabb ideje tartó, egyöntetűen a német megszállással egy- 
beeső betiltásukig — a Horthy-korszakban is létező, de a kormányzati rendszer el- 
lenzékét képező pártok voltak. 

Az új helyzetben viszont nagyon esetleges volt, hogy vezetőik közül kiket ért a 
tront átvonulása a délkelet-magyarországi régióban. Kezdetben , aki éppen kéznél 
volt" vezetőik kezdték el a régi-új politikai tábor szervezését a front mögötti terüle- 
teken. A szociáldemokraták közül Kéthly Anna, Szakasits Árpád, a kisgazda pro- 
minensek közül Nagy Ferenc vagy Kovács Béla hiánya — átmenetileg — helyzeti előnyt 
jelentett a Szeged-Debrecen tengely mentén pártot (és új kádereket) toborzó, Moszk- 
vából érkezett kommunisták számára. Mindenesetre nevezett pártok képviselői no- 
vember végén közös deklarációval hozták létre a Magyar Nemzeti Függetlenségi 
Frontot, s december elején ez a több pártot tömörítő politikai fórum fordult az an- 
tifasiszta nagyhatalmi koalíció vezetőihez. Kényszeredetten rögzítették, hogy ,, Ma- 
gyarország a Hitleri Németország utolsó csatlósa maradt", s annak lehetővé tételét 
kérték, hogy életre hívhassák a Szálasi-rezsimmel szembeforduló, a , másik Ma- 
gyarországot" reprezentáló államhatalmi intézményeket. A nagyhatalmi hozzájáru- 
lás megszerzésével egy időben repült vissza az MKP vezetőségének két tagja (Gerő 
Ernő és Nagy Imre) Moszkvába. Ott a Horthy Miklós által még szeptemberben út- 
nak indított fegyverszüneti delegáció tagjaival is konzultálva, de elsősorban a Kreml 
vezetőinek instrukcióit követve két-három nap alatt véglegesítették az új államiság 
megteremtésének szempontjait és ütemtervét.! Döntöttek arról, hogy a megalakítan- 
dó ideiglenes kormányba az említett fegyverszüneti delegáció tagjai közül több ún. 
horthysta személyiséget is bevonnak, s — Sztálin külön utasítása alapján — a kabinet- 
ben ekkor csupán két kommunista szerepeltetését tervezték. Ez az összetétel egyrészt 
a még Szálasi uralma alatt élőknek, másrészt a hadsereg tisztikarának hordozott po- 
litikai üzenetet: mégpedig azt, hogy a , csak horthystáknak" sincs félnivalójuk, ha le- 
válnak a nyilasokról és átállnak. Harmadrészt Moszkva ezzel az angolszász nagyha- 


€- Gerő Ernő és a magyar küldöttség hazaérkezik Moszkvából, 1945. augusztus 27. 

talmak számára is demonstrálni kívánta, hogy — Lengyelországtól és Bulgáriától el- 
térően — nem kommunista dominanciát érvényesítő rendszerváltást tervez. 

1944. december közepén megkezdődött az [deiglenes Nemzetgyűlés életre hívá- 
sának gyakorlati előkészítése. A Vörös Hadsereg uralta kelet-magyarországi térség 
sebtében szervezett népgyűlései közfelkiáltással delegáltak a leendő új parlament- 
be képviselőket, akiket — részben járművek hiánya, részben a megszállt területeken 
való közlekedés veszélyessége miatt — szovjet katonai járműveken fuvaroztak Deb- 
recenbe. A 230 fővel december 21-én megalakuló Ideiglenes Nemzetgyűlés össze- 
tétele látványosan tükrözte a háborús helyzetet. A delegáltak kereken 35 százalé- 
ka a Magyar Kommunista Párthoz tartozott, holott a pártnak ekkoriban saját becslé- 
se szerint is legfeljebb csak háromezer fős tábora volt, ami az ország népességének 
0,1 százalékát sem érte el. A szociáldemokraták és a kisgazdák — kerekítve — 25-25 
százaléknyi mandátumot mondhattak magukénak, a fennmaradó helyeken osztoz- 
tak a parasztpártiak, a polgári demokraták és néhány, pártokon kívül álló képvi- 
selő. E csonka parlament elnöke Zsedényi Béla jogtudós lett, akinek javaslata alap- 
ján — tekintettel arra, hogy az összesereglettek az országnak csak mintegy feléről 
érkezhettek — a testület törvények alkotására nem, csak határozatok hozatalára 
nyilvánította magát jogosultnak." 

A már Moszkvában eldöntött előzetes személyi egyeztetések alapján az ugyanek- 
kor felállított [deiglenes Nemzeti Kormány elnökévé (dálnoki) Miklós Béla vezér- 
ezredest nevezték ki. Miklós Béla korábban Horthy Miklós kormányzó katonai 
irodájának vezetője, majd az 1. magyar hadsereg parancsnoka volt, aki a sikerte- 


Zsedényi Béla és Nagy Ferenc, 1945. november 29. 

Dálnoki Miklós Béla Gábor József Erdei Ferenc 


len kiugrási kísérlet idején — legközelebb lévén a vele szemben álló szovjet csapatok- 
hoz - seregtörzsének egy részével átállt a másik oldalra. Rajta kívül a moszkvai fegy- 
verszüneti delegáció további három - az ancien régime-ből ismert — személyisége ka- 
pott helyet a kabinetben. (Egyikük a Magyarország háborúba lépésekor öngyilkossá- 
got elkövető gróf Teleki Pál egykori miniszterelnök fia, Teleki Géza volt.) A kom- 
munisták hivatalosan — Sztálin instrukcióját követve — csak két főt, Nagy Imre föld- 
művelésügyi és Gábor József kereskedelmi minisztert szerepeltették az MKP tagjai- 
ként. (Utóbbit a kormány Budapestre költözése után Gerő Ernő váltja majd a neve- 
zett poszton.) Mindazonáltal az ekkor pártonkívüliként feltüntetett Molnár Erik 
népjóléti miniszter már régebben tagja volt az illegális kommunista pártnak, míg a 
nyilvánosság előtt parasztpártiként szerepeltetett Erdei Ferenc belügyminiszter épp 
ezekben a napokban lépett be az MKP-ba, de ezt titokban tartották." (A nyilváno- 
san más pártokban politizáló MKP-tagokat kriptokommunistáknak hívták.) Az ek- 
koriban újjászerveződni kezdő szociáldemokraták (Valentiny Ágoston, Takács Fe- 
renc személyében) és a kisgazdák (Vásáry István, Gyöngyösi János személyében) 
ugyancsak két-két főt delegálhattak az első kabinetbe, de közülük egyedül Gyön- 
gyösi János külügyminiszter tarthatta meg posztját az ún. ideiglenesség végéig. 

Az új államiság születésénél bábáskodó moszkvai főhatalom olyan összetételű 
ideiglenes magyar kormányt hívott életre, amelyben pártfogoltjai is kellő számban 
helyet kaptak, az ideiglenes parlament összetétele is megfelelő volt számára, 
ugyanakkor -— a politikai kirakat előterében láthatók alapján — angolszász szövet- 
ségesei sem kifogásolhatták a kommunista hegemóniát. A többirányú megfelelést 
kielégítően oldotta meg a Szovjetunió akkori külügyminisztere, Vjacseszlav Molo- 
tov, aki — az eseményeket idős korában is elevenen idézve — öntudattal teli lakoni- 
kus tömörséggel szólt saját közreműködéséről: , tevékenyen részt vettem az első 
magyar kormány megalakításában. [...] Én boztam létre, és elég gyorsan." 

A magát a nemzeti akarat kifejezésére hivatottnak tekintő Ideiglenes Nemzet- 
gyűlés fontossága leginkább létrejötte tényében jelölhető meg." Alkotmányossági 

szempontból jelentősége ugyan több mint szimbolikus, ennek ellenére inkább volt 
virtuális — és csonka - parlament, amelynek működését a debreceni megalakulás 
másnapján már fel is függesztették. Legközelebb csak több mint kilenc hónap eltel- 
tével, 1945 szeptemberében nyílt mód - szovjet jóváhagyást követő — újbóli össze- 
hívására. Lényeges volt viszont, hogy megszüntette a közjogi interregnumot, és fel- 
hatalmazása nyomán az Ideiglenes Nemzeti Kormány 1945. január 20-án aláírhat- 
ta a nagyhatalmak képviselőivel a fegyverszüneti egyezményt. A dunántúli részeken 
még 1945. április közepéig folytak a hadműveletek, s az osztrák területre áttelepü- 
lő Szálasi-kormány agóniája is elhúzódott egészen március végéig. Ezzel ugyan Ma- 
gyarország de facto kivált a háborúból, a másik oldalon viszont de jure reaktivá- 
lódott, mivel az Ideiglenes Nemzeti Kormány - a helyzetből is fakadó alkotmányos- 
sági hiátus közepette — 1944. december 28-án hadat üzent Németországnak. Az új- 
jászerveződőben lévő állam azért csak de jure lett újra hadviselő fél — névleg im- 
már a Hitler-ellenes koalíció oldalán —, mert a fegyverszüneti egyezményben e cél- 
ból kiállítani rendelt magyar kontingensek megszervezésére és bevetésére a háború 
végéig már nem került sor. (A Magyarország és Németország között ily módon lét- 
rejött hadiállapotot csak tíz évvel később szüntette meg a Magyar Népköztársaság 
Elnöki Tanácsának 9/1955. sz. törvényerejű rendelete.) 

A Moszkvában aláírt fegyverszüneti egyezmény ugyanakkor az új államiság kül- 
ső és belső szuverenitását zárójelbe is tette: nagyhatalmi ellenőrzés közepette nyílt 
mód a hatalmi intézményrendszer (törvényhozás, kormány, a helyi-regionális köz- 
és szakigazgatás) újjászerveződésére és működésére. Az egyezményben foglaltak be- 
tartatásának, illetve végrehajtásának felügyeletére — más vesztes országokhoz hason- 
lóan — Magyarországon is életre hívták a Szövetséges Ellenőrző Bizottságot (SZEB)." 
A szövetségesek egymás ellenében is érvényesíteni próbált hatalmi aspirációiból kö- 
vetkezett, hogy a SZEB-missziók közül annak jutott meghatározó szerep az egyes 
országokban, amelyik hatalom seregeinek hadműveleti területére esett az illető ál- 
lam. Mivel Magyarország a Vörös Hadsereg operációs térségébe tartozott, az itt 
működő SZEB tevékenységét a következő években annak szovjet elnöke, Kliment 
E. Vorosilov altábornagy, 1946. tavaszi távozása után pedig helyettese, Vlagyimir 
P. Szviridov tábornok, illetve az időközben budapesti szovjet követté kinevezett 
SZEB-tanácsadó, Georgij M. Puskin határozta meg." (Ennek pandanjaként Olaszor- 
szágban brit, Japánban amerikai dominanciával működtek az ott életre hívott Szö- 
vetséges Ellenőrző Bizottságok.) 

A SZEB szovjet vezetése tehát önmaga dönthette el, hogy a fegyverszüneti egyez- 
mény végrehajtásának és ellenőrzésének felügyelete címén mit tekint kompetenciá- 
jába tartozónak. Az ideiglenes parlament rövid debreceni alakuló ülésszakát köve- 
tően annak újabb összehívását Vorosilov hónapokon át megakadályozta, holott a 
rendszerátalakítás alapvető közjogi kérdéseinek sora mielőbbi törvényi rendezést igé- 
nyelt. Jól példázza ezt Zsedényi Bélának, az ÍNGY elnökének a SZEB elnökével va- 
ló konfliktusa. Zsedényi — jogtudós számára magától értetődőn - parlamenti tör- 
vényalkotással egybekötve gondolta elindítani a tulajdonviszonyokat gyökeresen 
átalakító földosztást. Vorosilov viszont azt vélelmezte, hogy a földosztás megkez- 
dése után a földhöz jutás lehetőségéről hírt kapó magyar katonák tömegesen hagy- 
ják majd el az immár Sopron környéki szálláskörzetét is feladni kényszerülő Szá- 

Rajk László, Révai József és Rákosi Mátyás az Ideiglenes Nemzetgyűlésen, 1945. szeptember 1. 


lasit, megkönnyítve ezzel a Vörös Hadsereg -— ekkoriban éppen megfeneklett — nyu- 
gat-magyarországi áttörését Bécs irányába. A tárgyalásról távozó Zsedényi — a SZEB 
brit missziójának vezetője szerint — , falfebér volt, és remegett a dübtől. Elmondta 
[...]. bogy az orosz marsall igen erélyesen kijelentette, bogy az Ideiglenes Nemzet- 
gyűlés még vagy két bónapig nem ülbet össze, ugyanakkor a földreformot rögtön 
be kell vetni [vezetni] ".? 

Felsorolni is hosszú, hogy ellenőrzési jogosítványával élve mi mindenben érvénye- 
sítette ultima ratiót jelentő akaratát a SZEB szovjet vezetése: pártok alakulása, il- 
letve működése; sajtóorgánumok indítása; a kormány összetételének módosítása; 
az újjászerveződő közigazgatás élén álló tisztviselők — például megyei főispánok — 
kinevezése vagy visszahívása; 9 magyar állampolgárok külföldi utazásának engedé- 
lyezése, beleértve ebbe az újjászerveződő diplomáciai kar — illetve a nem szovjet 
SZEB-missziók tagjainak — hivatali utazásait is, továbbá az államközi kapcsolat- 
tartás módozatait. Az általános direktíva mellett, amely — Vorosilov marsall kinyi- 
latkoztatásában — úgy hangzott, hogy , ez a mi megszállási zónánk, és minden olyan 
személyről tájékoztatást kérünk, aki be akar lépni", !! csak egy konkrét pédával zár- 
juk a fesorolást. A Szentszék magyarországi követét, Angelo Rotta pápai nunciust 
azon a napon utasították ki az országból, amikor az Ideiglenes Nemzeti Kormány 
megkezdte átköltözését Debrecenből Budapestre, s két nappal azután, hogy 1945. 

április 2-án eltemették a váratlanul elhunyt esztergomi hercegprímást, Serédi Jusz- 
tiniánt.!2 (Ugyanezen a napon lőtték agyon a győri püspökvárban randalírozó szov- 
jet katonák Apor Vilmos püspököt, Serédi egyik lehetséges utódját, aki a megbecs- 
telenítésüktől rettegő aulabeli apácák védelmére kelt.) Alkotmányjogilag ugyan- 
csak rendezetlen körülmények között, politikai elhatározással jött létre és működött 
az államfői hatalmat ideiglenesen gyakorló Nemzeti Főtanács is." Azaz az állami- 
ság neokonstituálása közepette egy többpárti parlamentáris politikai rendszer volt 
kibontakozóban, de az államhatalmat gyakorló szervek és intézmények — az elő- 
szóban idézett Ivan Majszkij-téle irányelvek következményei nyomán — mind bel-, 
mind külpolitikai tekintetben korlátozott jogosítványokkal, a szuverenitáshiány 
kötelező tudomásulvételével működhettek." 

A világháború végi , frontátvonulás" következtében csatatérré vált térségekben 
előállott rendkívüli körülmények a viharzónából való kikerülés után sem voltak 
egyik pillanatról a másikra normalizálhatóak. Látványosan tükrözi ezt a közigaz- 
gatásnak a front mögötti zónákban megkezdődött - és ellentmondásosan zajló — új- 
jászervezése. 1945. január elején megalakulását követő első rendeleteinek egyiké- 
vel az Ideiglenes Nemzeti Kormány - kisebb korrekcióktól eltekintve — lényegében 
a korábbi intézményrendszer újraélesztését hirdette meg. Az ország keleti részén 
azonban, ahonnan a front már 1944 őszi hónapjaiban tovagördült és a helyi admi- 
nisztráció széthullott, hónapokig nem volt irányító, fölöttes kormányzati intéz- 
mény. Ez az állapot rövidebb-hosszabb ideig még a debreceni kormány létrejötte 
után is jellemző maradt, abból fakadóan, hogy a közlekedés és a hírközlés úgyszól- 
ván megbénult: az eszközök egy részét a visszavonuló németek vitték el vagy tet- 
ték használhatatlanná, a maradékot pedig a szovjet hadsereg rekvirálta és használ- 
ta utánpótlásának biztosítására. Mivel a központi végrehajtó szervek akciórádiusza 
így meglehetősen korlátozott volt, a kormánydirektívák esetlegesen és meglehetős 
késéssel váltak ismertté az érintettek körében. A helyi közösségeket viszont minden- 
napi életszükségleteik biztosítása értelemszerűen önszerveződésre késztette a köz- 
igazgatási-államhatalmi vákuum időszakában. Helyi szinten három tárgykör kívánt 
ekkoriban alig halogatható kisközösségi társadalmi kooperációt, szervezést: a köz- 
egészségügy, a közmunka és a közbeszerzés. A megoldandó feladatok közé tarto- 
zott a front elvonulása utáni tömeges temetések megszervezése, az állati tetemek el- 
földelése, a tetvetlenítés, a szovjet katonák által megerőszakolt nők nemibeteg-, 1l- 
letve terhesgondozása;!" a hiánycikknek számító petróleum, gyufa és só közös beszer- 
zése; a front mögött hátrahagyott szovjet katonai kommandatúrák igényeinek telje- 
sítési kötelezettsége (hidak, utak javítása, élelmiszerek összegyűjtése). A hatalmi, il- 
letve információs interregnum időszakában ezek serkentették a — kezdetben elneve- 
zésükben is nagyon különböző - helyi zemzeti bizottságok létrejöttét. A nemzeti bi- 
zottságok mint a politikai újjászerveződés helyi fórumai — felsőbb irányítási szintek 
hiányában - eleinte kénytelenek voltak szervezési, végrehajtó feladatok mellett időn- 
ként jogszabály-alkotási vagy éppen bíráskodási funkciókat is ellátni." 

Miután pedig a 14/1945. ME. számú kormányrendelet a nemzeti bizottságokhoz 
képest a közigazgatás korábbi szervezeti formáinak reorganizálását írta elő, 1945 
tavaszán több, egymással kényszerkapcsolatba zárt folyamat jellemezte a hatalmi 
intézményrendszer kiépülését. A közigazgatás tradicionális szervezeti rendjének 

helyreállítását biztosítandó vissza kellett vonni a nemzeti bizottságok kezdeti, , szük- 
ségből erényt" tevékenysége révén szerzett hatalmi jogosítványainak többségét. A 
kommunisták viszont épp e szervekben látták az átalakulás , népi demokratikus" 
jellegének letéteményeseit. Ebből eredően továbbra is hangsúlyozták ugyan politi- 
kai fontosságukat, miközben — mert nem uralták maradéktalanul e szerveket — ma- 
guk is paralizálásukra törekedtek. Ám mivel ők ismerték fel a leghamarabb, hogy 
a lokális hatalom súlypontjai a reorganizálódó közigazgatási fórumok lesznek, a 
többi pártnál előbb kezdték használhatóbb helyi kádereiket átvezényelni a nemze- 
ti bizottságokból az újjáélesztett , hagyományos" igazgatási intézményrendszer leg- 
fontosabb posztjaira.!7 

Az államiság új alapokon nyugvó megszervezésének hirdetése s eközben a köz- 
igazgatásnak a korábbi szervezeti rendben történő helyreállítása — a szavak és a tet- 
tek disszonanciáján túl — számos köznapi gyakorlati problémát is előidézett. Ezek 
között az volt a legszembetűnőbb, hogy az államélet és — annak részeként — a köz- 
igazgatás intézményrendszerének metamorfózisa a , demokratizálás" hangoztatá- 
sa közepette redukálódott pőre politikai szempontú személycserékre. Az ezt szol- 
gáló ún. igazoló eljárás keretében az igazolóbizottságoknak azt kellett vizsgálniuk, 
hogy , a közalkalmazottak 1939. szeptember 1-je után tanúsított magatartása sér- 
tette-e a magyar nép érdekeit". A visszamenőleges magatartásvizsgálat — ami sok- 
kal kevésbé körülhatárolható, mint a funkcionális és tényleges múltbéli tevékeny- 
ség mérlegelése — önmagában is szubjektív döntéseknek nyitott kaput, de ezt erő- 
sítette egy további tényező is. Az, hogy az igazolóbizottságok ugyanazon pártok 
delegáltjaiból álltak, amelyek — ha már hatalomra jutottak — a saját híveiket szeret- 
ték volna pozíciókhoz juttatni, miközben alig volt a közigazgatásban járatos káde- 
rük. Ebből eredően egy nagyon ellentmondásos érdekeltségi háló szövődött az iga- 
zolásra várók és igazolást végzők között. Azon közhivatalnokok, akik úgy érezték, 
hogy az állásban maradásukat jelentő igazoláshoz rájuk fér némi támogatás, siet- 
tek belépni valamelyik pártba. A pártok viszont örültek az ajtajukon kopogtató 
igazolandóknak, mivel ezen az áron gyarapíthatták az általuk ,, birtokolt" hatalmi 
tisztségek számát. Mindez oda vezetett, hogy az igazolóbizottságok különböző párt- 
állású delegáltjai — hallgatólagos — személyzeti barterüzlet kívánalmai szerint hoz- 
ták meg egymás után döntéseiket úgy, hogy képletesen szólva: , te társulsz a hoz- 
zánk szegődött volt s borthystax igazolásáboz, én meg szemet hunyok afelett, hogy 
nálatok egykori nyilas (szimpatizáns) jelentkezett." Vitriolos szofisztikával utalt er- 
re az egyik kortárs publicista: , minél inkább baloldalt áll egy párt, annál inkább 
vigyázzon, mert a jobbszélről menekülők korábbi ballépésük nagyságát az átlépés 
nagyságával próbálják sokszor kompenzálni." Az ilyenkor kötelező , tisztelet a 
kivételeknek"? jelzése mellett azt mondhatjuk, hogy az igazolási eljárás mindennap- 
jaiban ez a pártpolitikai szempontú , emberkereskedelem" vált általánossá 1945 
tavaszán—-nyarán. Mindezt az idő múltával bővülő körben gyakorolták: egyre ala- 
csonyabb tisztségekre kiterjedően figyelték árgus szemmel a kormányzásban egy- 
szerre szövetséges és rivális pártok egymás pozicionális részesedését a közigazgatás- 
ban. Fokról fokra terjesztették ki a , koalíciós egyensúly" ezen kritériumait az ál- 
lami-önkormányzati intézmények beosztottaira, majd segédszemélyzetére, hivatal- 
szolgáira is — a bábaasszonyokig bezárólag. 

Telefonon sürgősen behívattak a pártközpontba, és egy illetékes vezető elvtárs közli 
velem, hogy másnaptól kezdve a [budapesti] Városházán én vagyok az irodalmi osz- 
tály vezetője. 

— Ne bolondozzatok, mondtam én, hiszen nem értek a közigazgatáshoz, és nem is érek 
rá: tanár vagyok több helyen, újságíró is vagyok, éppen egy regény írásába kezdtem. 
Az illetékes, egyébként jó barátom, nem hagyott kibeszélni, és mint parancsot közölte: 
— Hátra arc, indulj, irány a Városháza, itt nincs vitatkoznivaló. Tegnap kineveztek egy 
kisgazda párti osztályvezetőt a Vízműveknél, ennek megfelelően a Városháza irodal- 
mi osztálya a kommunista párté. ... A polgármester már vár. 

— Hát ez volt a koalíció kora: mindig dekázva vigyáztak a pártegyensúlyra. [...] 
Alighogy elfoglaltam hivatali szobámat, közlik velem, hogy szükség lenne egy fűtőre. 
Van is megfelelő ember, itt áll az ajtó előtt. 

— Hát akkor jöjjön be. Felveszem, ha ez a teendőm. 

Erre elmagyarázták, hogy ehhez a személyzeti osztály hozzájárulása kell. Én el sem 
tudtam képzelni, mit problémázhat a személyzeti osztály a fűtő felvételén, ha arra szük- 
ség van, és akad, aki elvállalja. De hát a hivatali szabál, az hivatali szabál. A házite- 
lefonon felhívtam a személyzeti osztályt, és bemutatkoztam. ... Megmondtam, miről 
van szó, mire következő meglepő kérdést teszi fel a személyzeti osztály: 

- Mondd csak, tanácsos uram, milyen párt tagja a felvételre kijelölt személy? 
Belenevettem a telefonkagylóba. 

- Nem mindegy nektek? 

Nagyon aggodalmas magyarázkodás következett. 

-— Ez nem olyan egyszerű, kérlek, mert vigyázni kell az egyensúlyra. Megkérhetnélek, 
hogy kérdezd meg tőle, melyik demokratikus pártnak a tagja? 

Mit tehettem. Behívattam a felettébb nyomorúságosan öltözött, borostás atyafit, és 
megkérdeztem tőle, tagja-e valamelyik pártnak. Aztán közöltem a telefonba: szociál- 
demokrata. A személyzeti osztálybeli erre megkért, hogy szíveskedjem várni egy kicsit. 
Addig várakozzék a szóban forgó szociáldemokrata odakint. Várt is szegény vagy egy 
tél óráig, mignem csöng a telefon, és boldogan közli velem a pártegyensúlyozó sze- 
mélyzeti osztálybéli: 

— Szerencsésen megoldottam, tanácsos uram, a problémádat. Felvettem egy paraszt- 
párti sírásót, így a te osztályod felvehet egy szociáldemokrata fűtőt. 


Hegedüs Céza visszaemlékezése. In: A háborúnak vége lett. 
(Szerk: Kabdebó Lóránt.) Kozmosz, Budapest, 1983. 296—300. old. 


A végrehajtó hatalmi intézményrendszerben az egyetlen lényeges változást a Ma- 
gyar Királyi Csendőrség feloszlatása és az ennek feladatait is átvevő egységes Ma- 
gyar Államrendőrség létrehozása jelentette. Ennek létszámát ugyan a két korábbi 
rendfenntartó szervezet — a csendőrség és a rendőrség — 1944. évi állományának 
együttes nagyságában, 30 ezer főben állapították meg, de az év végére már több 
mint másfélszer annyit, 47 ezer főt számlált az új karhatalom. Más hatalmi szervek- 
től eltérően itt viszont már a kezdet kezdetén sem érvényesült a koalíciós elv. A új 
rendőrséget kezdettől fogva a kommunista párt uralta. Az 1945-1946-ban egyéb- 
ként nagymértékben fluktuáló közigazgatási apparátus egészét tekintve még inkább 

Rákosi Mátyás (MKP) és Szakasits Árpád (SZDP) a Nemzetgyűlésben, 1945. szeptember 6. 


csak (40 százalék körüli) relatív többséget mondhatott magáénak, de a vezető posz- 
tok többségét kezdettől a kommunisták birtokolták. Ennél nemhogy magasabb ará- 
nyú volt az MKP felülreprezentáltsága az ún. Politikai Rendészeti Osztályon, ha- 
nem az jószerivel pártrendőrségként szerveződött és működött. Az új szervezet élén 
Péter Gábor személyében kezdettől fogva egy olyan volt illegális kommunista állt, 
aki már a harmincas évektől beszervezett budapesti ágense volt a szovjet titkosszol- 
gálatnak. Egyik helyettese pedig egy olyan moszkvai magyar kommunista emigráns 
volt, aki a Szovjetunióban lett az NKVD hivatásos állományú ezredese, s — 1947 ta- 
vaszáig — , szolgálati kiküldetésként?" rendelték ki a magyar politikai rendőrséghez. 
Ez a rendőrségi részleg legalább olyan mértékben volt a kommunisták segédcsapa- 

ta a pártok között fokozatosan kibontakozó belpolitikai küzdelemben, mint 
amennyire funkcionális feladatát is ehhez igazítva végezte a háborús bűnösök ellen 
folyó tisztogató procedúrában.!? 

AZ IDEIGLENES NEMZETI KORMÁNY 
BUDAPESTEN 


A munkáját Debrecenben megkezdő Ideiglenes Nemzeti Kormány 1945. április kö- 
zepén költözött át Budapestre. A másfél hónapon át (1944. december 24.—1945. 
február 13.) pusztító ostrom borzalmai után ekkorra lehetett a főváros útjait vala- 
melyest járhatóvá tenni, a megmaradt házak egy részének ablakain hártyapapírral 
pótolni a kitört üvegeket s a közműellátást (víz, villanyáram) legalább részlegesen 
újraindítani. Ekkorra jutott Budapest stratégiai szempontból is biztonságba, mi- 
után az aktív szovjet—német frontvonal az ország nyugati határain túlra került. Ez- 
zel egy időben kezdődött meg a háborús emberveszteségek, illetve az anyagi károk 
számbavétele. Ez ismeretesen igen nagy volt, de nagyon különböző okok idézték 
elő. A másfél évvel korábbi Don-kanyari szovjet áttörés nyomán még életben maradt 
hadifoglyok száma 1944 júliusában - a korabeli Magyarország hadszíntérré válása 
előtt — a 7000 főt sem érte el. Budapest 1944. december végi ostromgyűrűbe zárása 
idejére a fogságba kerültek száma a 61 000 főt is meghaladta. Ennél nagyobb méretű 
, hátországi önpusztításnak" tekinthető, hogy a tényleges hadszíntérré válás ide- 
jére már mintegy 400 ezer volt a németek kezére adott, koncentrációs táborokba 
deportált — többségében vidéki — magyarhoni zsidóság tömege. Szálasi Ferenc ha- 
talomátvételének időpontjától kezdődően a népesség meg-, és elhurcoltatásának 
három változata különíthető el. Ezek egyike volt a nyilas rezsim , pártszolgálata" , 
amely a németekkel együttműködve rohamtempóban látott hozzá a még megma- 
radt — mintegy negyedmillióra becsülhető — budapesti zsidóság gettósításához, Du- 
nába lövéséhez, illetve Németországba szállításához-tereléséhez. 

A másik oldalon az országba kelet-délkeleti irányból benyomuló Vörös Had- 
sereg, illetve annak speciális alakulatai (SMERS) 1944. október és 1945. március 
vége között közel 300 ezer főt ejtettek foglyul; e létszám egyharmadára tehető a 
civilként a Szovjetunióba hurcoltak száma. A háború áprilisi lezárulása és 1945 
vége között újabb negyedmillió magyar állampolgárral gyarapodott a keletre 
deportáltak légiója. A közelmúltban hozzáférhetővé lett oroszországi forrásokra 
támaszkodó kutatás 540 000 főben adja meg a különböző státusú - katona, civil 
- magyar hadifogoly, illetve internált állampolgár számát, hozzáfűzve, hogy 
közülük mintegy százötvenezren fogságba esésük ellenére sem kerültek a 
Szovjetunió fogolytáboraiba.? 

A harmadik csoportba sorolhatók azok, akik a keletről nyugat felé hömpölygő 
front elől az összeomlóban lévő Harmadik Birodalom területére hátráltak, részben 
félelemből menekülve, részben pedig eleget téve Szálasiék evakuációs parancsainak. 
A közel egymilliós, nyugati irányú migrációból 300 ezren estek fogságba az angol- 
szász szövetségesek által megszállt osztrák-német területeken. Ez utóbbiak közül — 
legyenek akár civilek, akár a magyar hadsereg kötelékében kapitulálók — 1947 
nyaráig mintegy 200 ezren érkeztek vissza." Ugyanezen időpontig a Szovjetunió ha- 
difogolytáboraiból kereken 120 ezren kerültek haza (közülük mintegy 18 ezren már 
1946-ban), s , 1948. március végéig mintegy 115 000-nyi magyar maradt szovjet 
badifogolytáborokban és munkászászlóaljakban"." Ugyanezen év végéig további 
mintegy 92 000 hadifogoly és internált hagyhatta el a Szovjetuniót. Az utóbbi két 


€- Nagy Imre 

szám különbözetét adják azok, akiknek többsége már csak a következő évtizedben 
térhetett haza. Ez a folyamat az ötvenes évek közepéig elhúzódott. 

Az adatok mindazonáltal továbbra is csak közelítően teszik lehetővé Magyaror- 
szág háborúval összefüggésbe hozható emberveszteségének megadását. A nyugati 
irányú migrációból vissza nem tértek száma 80-100 000 fő, a keletről vissza nem 
tért hadifoglyoké, illetve elhurcoltaké kerekítve 150 000 lélekre tehető, míg az or- 
szág területén folyó harci cselekmények áldozatait 120-140 ezer főre becsülik. 
Mindez összesen 350-390 000 fő. Ezt a számot bőven megduplázza a háborús évek 
Magyarországának 440 000 főre becsült - akkor zsidóként diszkriminált — 
embervesztesége.? 

Mindezeken túlmenően a fegyverzaj elülte után további kényszerintézkedések ré- 
vén folytatódott a modernkori népvándorlás a Magyarországot is felölelő régióban. A 
németség Közép- és Délkelet-Európából való generális elűzetésének részeként — aminek 
nagyságrendje a 12 milliót is meghaladta" — a győztes nagyhatalmak 1945. augusztu- 
si potsdami konferenciáján született határozat nyomán közel 200 ezer , svábot? tele- 
pítettek ki Magyarországról." A magyar és a csehszlovák kormány között 1946 elején 
— szintén politikai presszió hatására — aláírt lakosságcsere-egyezmény alapján kereken 
70-70 ezer magyar, illetve szlovák , cserélt hazát". (További mintegy 40 ezer magyar 
menekülés vagy egyoldalú kitelepítés révén került Szlovákiából az anyaországába.)? 
Európa különböző részeiből — beleértve a szomszédos államokat is — a háború nyo- 
mán körülbelül 300 ezren települtek vagy menekültek Magyarországra. Ezek egy ré- 
sze azokból került ki, akiket kellőképpen megfélemlített az 1944. őszi erdélyi román, 
illetve a Délvidéken 1944—45 fordulóján végrehajtott jugoszláv magyarellenes véreng- 
zés. Mintegy 200 ezren tértek vissza nem hadifoglyokként a nyugati menekülésből, de 
közel ugyanennyien a végleges külföldön maradást választották. Az anvagi károkat 
tekintve a háború során elpusztult a nemzeti vagyon kereken negyven százaléka. Ezen 
belül is kimagasló, mintegy hatvan százalékos volt az ország közlekedési infrastruktú- 
rájának -— utak, vasutak, hidak, vasúti és közúti járműállomány - vesztesége. 

Az ország nyugati felében még javában dúltak a fegyveres harcok, miközben a 
kelet-magyarországi részeken megkezdődött az Ideiglenes Nemzeti Kormány leg- 
nagyobb társadalmi-gazdasági és politikai kihatású intézkedésének végrehajtása: a 
földreform. Magyarország még a második világháború idején is elsősorban agrárál- 
lam volt: a keresőkorú népesség többsége mezőgazdasági tevékenységet folytatva 
próbált boldogulni. A tradicionális — jórészt nemesi eredetű, illetve egyházi kézben 
lévő — nagybirtokok túlsúlyát már a két világháború közötti időszakban is a legsú- 
lyosabb társadalmi-politikai konfliktuspotenciálként tartották számon.? Alig több 
mint ezer nagybirtokos család kezében volt az ország mezőgazdasági területeinek 
közel egyharmada (ezer katasztrális holdnál nagyobb benefíciumok), ugyanakkor 
egymillió-kétszázezer törpebirtokos (1-—5 hold) összesen csak a termőföldek tíz szá- 
zalékát mondhatta magáénak, s a bő kétszázezernyi kisbirtokos (5—10 hold) együt- 
tes birtokaránya még ennyit sem ért el.!"! Más megközelítésben: noha e két alsó ka- 
tegória a birtokkal rendelkezők számának 85 százalékát adta, együttesen sem ren- 
delkeztek az agrárszféra területének egyötödével. Rajtuk kívül számítandó még az 
a másfél-két millió agrárnincstelen, akiknek családfenntartói — másutt még nehezeb- 
ben találván munkát — mezőgazdasági munkásokként próbáltak megélni. 

Földbirtokmegoszlás, 1935, 1946, 1949 
(v jel arra utal, hogy a felette lévő adat a következő birtokkategóriával együtt értendő.) 


A földbirtokok száma az egyes birtokkategóriákban 

A földbirtokok száma az egyes birtokkategóriákban 

A földbirtokok száma az egyes birtokkategóriákban 

A háború végén rendszerváltó eltökéltséggel koalícióra lépő pártok egyetértettek 
abban, hogy el nem szalasztható lehetőség adódik a tradicionális nagybirtokrend- 
szer felszámolására. A földreform módja és mértéke tekintetében viszont már kü- 
lönbözött az egyes pártok álláspontja. A független kisgazdapárt leginkább a piaci 
forgalmazásra 15 termelni képes ún. középparaszti gazdaságok létesítésére — illetve 
megerősítésére — helyezte a hangsúlyt. A Nemzeti Parasztpárt és a Magyar Kommu- 
nista Párt sokkal szélesebb körre kiterjedő — így egyenként kisebb területű bir- 
tokokat eredményező - földosztást szorgalmazott. Az előbbi közgazdaságilag racio- 
nálisabb, az utóbbi szociális és politikai szempontból radikálisabb agrárszerkezet- 
váltást jelentett.!! A pártok közötti vitát viszont — mint már utaltunk rá — egy har- 
madik, teljesen külsődleges szempont döntötte el: a működését éppen megkezdő 
magyarországi Szövetséges Ellenőrző Bizottság szovjet elnöke. Vorosilov tábornok 
a Vörös Hadsereg magyarországi hadműveleteinek gyorsabb befejezését remélte at- 
tól, ha a német parancsnokság alá rendelt magyar honvédek arról értesülnek, hogy 
otthon — a front mögötti területeken — , saját birtokhoz"? juthatnak. Arra számított, 
hogy ilyen hírt kapva a katonák tömegesen hagyják el alakulataikat, s ennek érde- 
kében több millió röpcédulát repülőgépekről le is szórtak a dunántúli területeken. 
Ez a szovjet frontpropaganda ugyan korántsem váltotta be a hozzá fűzött reményt, 
a pártok közötti vitát viszont eldöntötte. Az MKP-NPP radikálisabb földreform- 
koncepciója alapján tették közzé a kormány rendeletét. S miután a végrehajtás ad- 
minisztratív-politikai irányítása a földművelési tárca feladata volt, a kommunista 
párti miniszter, Nagy Imre révén az MKP saját társadalmi elfogadottságának nö- 
vekedését is ettől remélte. 


Földosztás, 1945 

Aratni indulnak az új gazdák, 1945 

A földosztás előfeltételeként kereken 75 500 földbirtokot vettek igénybe a maj- 
dani megváltás ígéretével. (A nyilas és szélsőjobboldali prominensek, illetve a há- 
borús bűnösöknek tekintett birtokosok földjeit elkobozták.) Az így nyert, együtte- 
sen 5,6 millió kh területnek viszont csak szűk hatvan százalékát osztották ki a föl- 
det igénylők között, míg 2890-a (zömében erdő) részben állami, részben szövetke- 
zeti tulajdonba került. A maradékot pedig közlegelőként vagy házhelyek parcellá- 
zására hasznosíthatták a helyi önkormányzatok. Kereken 640 ezren részesültek a 
kiosztott földekből: kétharmaduk korábbi agrárnincstelen, mezőgazdasági mun- 
kás, cseléd, illetve törpe- és kisbirtokos volt. Az egy földhözjuttatottra eső átlago- 
san öt katasztrális holdnyi terület a parasztság kisbirtokosi kategóriájához tartozók 
számát gyarapította. Ám a kiosztható földterület kevésnek bizonyult. A mezőgaz- 
dasági munkásokból, uradalmi cselédekből, törpebirtokosokból összeálló agrár- 
szegénység közel felének - s ez a szám ugvancsak több százezres nagyságrendet je- 
lentett — jogosultsága ellenére sem jutott saját parcella. Ezt az ellentmondást csak 
abban az esetben lehetett volna teloldani, ha az árutermelésre képes középparasz- 
ti birtokhoz is nagyobb arányban hozzányúlnak, ez viszont veszélyeztette volna az 
ország élelmiszer-ellátását, és szembefordította volna az új rendszerrel a már koráb- 
ban is birtokos paraszti rétegeket. Azaz a megvalósultnál szélesebb körű földbirtok- 
reform nemcsak közgazdaságilag, hanem politikailag sem lett volna kifizetődő. 
Másképp vonva meg a földreform mérlegét: , a nagy- és középbirtokos osztály fel- 
számolása nagybagyományú és évszázados kormányzati rutinnal bíró osztályokat 
választott le a régi hatalmi elitről, belyesebben ilyen címen ki is iktattatott a polt- 
tikaformálók köréből. [...] A földdel és tartozékaival együtt az egyik oldalon ha- 
talmi képességeket csökkentettek, a másikon pedig megélhetési lebetőségeket és po- 
tenciális politikai képességet osztottak újra." 

Az új birtokosok közel félmilliós tömege mellett a hagyományos paraszti kisbir- 
tokosok milliós táborának is érdemi gondot okozott viszont — új vagy akár régi — 
parcellája megművelése. A nagybirtok felszámolásakor a földdel együtt igénybe 
vett, de szintén csak részben szétosztott eszközállomány nem biztosította az új bir- 
tokosok kielégítő felszerelését. S ezt súlyosbította a tradicionális paraszti üzemeket 
sem kímélő háborús veszteség. Az összlétszámát tekintve egynegyedével megnöve- 
kedett paraszti gazdaságoknak a front pusztítása előtti igaerő — szó szerint — felé- 
vel-harmadával kellett hozzálátniuk az új kenyér előteremtéséhez. (A szarvasmar- 
ha-állomány 45 96-a, a lovak 3690-a maradt meg a hadirekvirálások egymást kö- 
vető hullámai után.) A paraszti gazdálkodás korabeli adottságait jellemzi, hogy míg 
a második világháború előtt minden második gazdaságra jutott egy ló, a front el- 
vonulása után csak minden hatodik számolhatott sajátjaként ezzel az akkor még el- 
sődleges fontosságú igaerővel. 

Az egyik rendeletével földet juttató kormányzat a másik kezével szinte azonnal 
sarcolni kényszerült. Beszolgáltatási és adózási rendeleteiben már nem kívánta te- 
kintetbe venni az agrárszféra számottevően lecsökkent teljesítőképességét. 1945 ta- 
vaszán a falu gazdatársadalma előbb arról értesült, hogy újjáépítési költségek címén 
az előző évihez képest egyharmadával emelik az adóját. Nem sokkal később, az 
1945. évi aratás idején pedig megjelent a háború elvesztéséből eredő újabb adóka- 
tegórla, a , jóvátételi hozzájárulás", amelybe — kimondatlanul - beletartozott a Ma- 

Veres Péter a ceglédi Dózsa-napon, 1945 


gyarországon állomásoztatott szovjet katonaság ellátási kötelezettsége is. A már 
korábban 15 birtokkal rendelkezők adópenzuma megsokszorozódott. Azt tudatták 
velük, hogy , múlt évi adókivetésük kétszeresét baladéktalanul fizessék be a folyó 
év első felére eső adó címén, mivel az előreláthatólag a múlt évi négyszerese lesz". 
Az év második felében a zálogolás, árverés, internálás kilátásba helyezésével nyo- 
matékosított fizetési felhívások jelezték, hogy a késedelmi kamatok progresszív nö- 
vekedésével terhelten halmozódott a fizetésképtelen paraszti tömegek adóhátralé- 
ka. A kormányzat mindemellett — az inflációs veszteségek elkerülése, illetve saját áru- 
készleteinek növelése érdekében -— az addig pénzben követelt adókat is naturáliák- 
ban rendelte leróni. 





56 :- A RÁKOSLKORSZAK 


Az ideiglenes kormány Budapestre települése után felgyorsult az államélet újjá- 
szervezése. Előbb a fővárosi képviselőkkel egészítették ki az Ideiglenes Nemzetgyű- 
lést, majd a nyár elején a később szabaddá vált dunántúli területeken is megejtet- 
ték ugyanezen -— választásoknak nevezett — gyorsított eljárású delegálásokat. A ro- 
mok eltakarítását, a közlekedési infrastruktúra és a termelőüzemek reparálását-új- 
raindítását jellemző rohamtempóhoz hasonló ütemben alakultak újabb közhivata- 
lok, s kezdték meg működésüket a reorganizált intézmények. A közhivatalokat — 


MKP választási plakát, 1945 


RÁKÓCZIKOSS UTH. PETŐFI SZELLEMÉBEN 

Kádár János választási gyűlésen beszél, 1945 


mint fentebb az igazoló eljárásokról szólva már utaltunk rá — jórészt politikai szem- 
pontok szerint kontraszelektált — homo novusokkal kezdték benépesíteni. Ugyan- 
csak nagy intenzitással kezdtek ítélkezni a háborús bűnösöknek tekintettek felelős- 
ségre vonását végző népbíróságok." Az egyre zsúfoltabb internálótáborokba pe- 
dig azokat gyűjtötték, akik , csak"? annyira kompromittálták magukat a letűnt rend- 
szerben, hogy vagy nem voltak bíróság elé állíthatók, vagy pedig a felmentésükről 
határozó népbírósági ítélet ellenére is eltávolítandónak minősültek a kommunista 
kézben tartott politikai rendőrség szerint. ! 

Az ancien régime politikai exponenseinek, katonai és tágabb közigazgatási ve- 
zérkarának a zöme elmenekült, és jó részük nem is tért vissza. A maradó földbir- 
tokosokat pedig javaik elkonfiskálása akkor is megrendítette — nem csupán gazda- 
sági értelemben -, ha más eljárás nem indult ellenük. Korábbi közéleti-hivatali sze- 
repvállalásuk a letűnt , úri Magyarország" képzetéhez kötődött, így nemcsak po- 
litikai okokkal magyarázhatóan rekedtek kívül mindazon, amit a szociológiailag 
is karakteresen átalakuló intézményi újjászerveződés jelentett. (Ebben persze az is 
közrejátszott, hogy — saját nézőpontjukból érthető — fenntartással és elutasítással fo- 
gadták , a magántulajdon szentségét" semmibe vevő, az ő szemükben szedett-vetett 
társaságból rekrutálódó új rezsimet.) Mindenesetre 1945 nyarának végére tényleg 
döbbenetes gyorsasággal és gyökeresen formálódott át a magyar közélet arculata. 
Ebben oroszlánrésze volt annak is, hogy az újonnan színre lépő politikai pártok — 
értelemszerűen egymással rivalizálva — igyekeztek kiépíteni szervezeteiket az ország 
minden szegletében. Szó szerint egymást érték a politikai népgyűlések, tagtoborzó 

és/vagy programnépszerűsítő pártgyűlések. De a különböző rendezvények tömeges 
látogatottságának ekkoriban más -— sokkal profánabb - oka is volt. Rég nem látott 
ismerősökkel, barátokkal véletlenül összefutva tízezrével reméltek legalább valami 
hírmorzsát szerezni a háború zivatarában eltűnt közvetlen családtagokról vagy kö- 
zelebbi-távolabbi rokonokról. Ugyanerről tanúskodnak a korabeli újságok Ki tud 
róla? rovatainak véget érni alig akaró keresőlistái is. 

A közélet mindennapjainak intenzív átpolitizálását — közvetve — a nagyhatalmi 
politika is motiválta. Az angolszász hatalmak tudomásul vették ugyan a szovjet bá- 
báskodással életre hívott új magyar államiság formálódását, de halogatták az ideig- 
lenes kormány elismerését. A jaltai megállapodásokra hivatkozva valóban demok- 
ratikusan választott parlament és kormány létrejöttéhez kötötték az új Magyaror- 
szág diplomáciai elismerését. Ez pedig leginkább a moszkvai emigrációból hazatért 
magyar kommunisták ambícióival esett egybe, mivel az MKP a nyár végére , erő- 
nyerőnek" hitte magát a pártok között hónapok óta folyó tagtoborzási — és önnép- 
szerűsítési — versenyben. Augusztus közepén, amikor Vorosilov tábornok a SZEB 
elnökeként az ideiglenes kormány fejét, Dálnoki Miklós Bélát parlamenti választá- 
sok megszervezésére sarkallta, nem csupán az angolszász szövetségesek elvárását 
közvetítette, hanem a Rákosi Mátyás által vezetett magyar kommunisták helyzeti 
előnyének kihasználását is előmozdítani gondolta. Rákosi olyannyira magabiztos- 
nak tűnt, hogy egy szeptemberi választási gyűlésen bejelentette: a szociáldemokra- 
ta testvérpárttal karöltve, , a munkáspártok lenyűgöző győzelme előrevetíti árnyé- 
kát"."" Az MKP ideológiai, kulturális politikáját irányító másik pártvezető, Révai 
József — pár nappal későbbi bizalmas előkalkulációjában — azt prognosztizálta, hogy 
az MKP és az SZDP közösen a szavazatok mintegy hetven százalékának az elnye- 
résére számíthat. 

Ehhez azonban újra össze kellett hívni az Ideiglenes Nemzetgyűlést, amely tes- 
tület 1944. decemberi — összesen kétnapos - alakuló ülése óta csak virtuálisan lé- 
tezett. A parlamenti választásokat egy új választási törvény alapján kívánták meg- 
tartani. Szeptember első hetében meg is nyílt az Ideiglenes Nemzetgyűlés budapes- 
ti ülésszaka, ahol számos korábbi kormányrendeletet utólag emeltek — közfelkiál- 
tással — törvényerőre. A választójogi törvényt is gyorsított ütemben szentesítették 
ugyan, de egyedül ebben az esetben már követték a koditikálás hagyományos rend- 
jét: előterjesztés, általános és részletes vita, majd határozathozatal. Az elfogadott 
1945. évi VIII. törvény egyfelől kizárt néhány társadalmi kategóriát a választójo- 
gosultak köréből, ami értelemszerűen következett a korszak addig meghozott an- 
tifasiszta intézkedéseiből. Másfelől megszüntette a korábbi vagyoni, műveltségi 
vagy nemek szerinti diszkriminációt, és — húszéves korhatárt megállapítva — álta- 
lános, egyenlő, titkos, a nőkre is kiterjedő választójogosultságot iktatott a magyar 
törvénytárba. A választók nem egyéni jelöltekre, hanem választókerületenkénti párt- 
listákra adhatták le voksukat, az esetenként keletkező töredékszavazatokat pedig 
országos pártlistákról történő bejutással kompenzálták. 

A választási kampánynak három sajátos jellemzője volt. Az egyik, hogy elég volt 
retorikai szóvirágokban utalni a két világháború közötti ancién régime elutasításá- 
ra, mert azt — a fentebb elmondottakból következően — mindenki által megtapasz- 
talhatóan tette valóban befejezett múlttá a háború végkimenetele. Az is köztudott 

A Magyar Kommunista Párt nagygyűlése, Budapest, 1945. február 25. 


volt, hogy az ideiglenesség korszakának koalíciókényszere egyúttal mederbe szo- 
rítja akampányacsarkodást. A független kisgazdapárt értelmezésében a , népi de- 
mokratikus Magyarország" társadalmi-politikai rendjének kiépítése egy — remé- 
nyük szerint — megerősíthető mezőgazdasági birtokos réteg bázisán nyugvó polgá- 
ri parlamentáris berendezkedést jelentett. Ugyanezen hívószavak hangoztatása a 
kommunista retorikában - ekkor még - csak a változások radikalizmusának szor- 
galmazását tükrözte. Elsődlegesnek vélt társadalmi bázisukra — az ipari munkás- 
ságra — tekintettel értelemszerű volt propagandájukban a korabeli agrárország in- 
tenzív iparosításának előtérbe helyezése. Mindazonáltal az akkor legnagyobb lét- 
számú agrárnépesség köréből a kommunisták annak kidomborításával remélték 
voksok tömegét szerezni, hogy az éppen lezajlott nagyarányú, gyors és radikális 
földosztást — mindenekelőtt — nekik köszönhetik. 

A korabeli közvélemény állásfoglalást várt az ország nemzetközi státusa, illetve 
a békekilátások tekintetében. Ezen belül a határok várható rendezése, , véglegesí- 
tése" tartott számot közérdeklődésre. Ezt a kérdést minden párt prominense kerül- 
ni igyekezett a kampányszónoklatokban. Pontosabban ide , helyettesítették be" — 
mint külpolitikai tematikát — a magyarországi németek kitelepítését, amit legin- 

MKP választási plakát, 1945 


kább a kommunista és parasztpárti szónokok exponáltak. Miközben - józan belá- 
tással — látszólag közös nevezőn voltak abban, hogy elsősorban a nagyhatalmak 
jóindulatának elnyerése lenne üdvös az ország számára, hangsúlyaik azért eltértek. 
A kommunisták elsősorban , az országot felszabadító Vörös Hadsereg"? és a Szov- 
jetunió respektálását helyezték előtérbe, a többi párt a győztes hatalmak egyönte- 
tű megértésétől remélt Magyarország számára , igazságos békét". 

A nemzetgyűlési választások főpróbájának — mintegy előzetes erőfelmérésnek — 
szánva rendezték meg 1945. október 7-én a nagy-budapesti helyhatósági választá- 
sokat. Ebbe azért vonták be a fővárost övező — azzal jórészt már összeépült, de még 
önálló — civitásokat is, mert az agglomerációval bővített fővárosi térségben tömö- 
rült a korabeli magyar ipari munkásság közel hatvan százaléka. Ennek az ún. vö- 
rös övezetnek a voksaira pedig elsődlegesen a szociáldemokraták és a kommunis- 
ták számíthattak. Ez igazolódott is annyiban, hogy a Pest környéki munkásdomi- 
nanciájú településeken (Csepel, Kispest, Pesterzsébet, Pestszentimre, Soroksár) az 
MKP és az SZDP közös, , munkás-egységíront" listájára jutott több szavazat. A 
független kisgazdapárt viszont a fővároson belül is elsősorban a budai kerületek- 
ben (Vár, Víziváros, Rózsadomb, Hűvösvölgy, Lágymányos, Kelenföld) tarolt, het- 
ven százalékot is meghaladó szavazataránnyal. Végül is a kisgazdák — nyolc száza- 
lékkal megelőzve a munkáspártokat — 50,5 százalékkal abszolút győztesei lettek a 





II. PRESZTALINIZÁLÁS, 1945-1947 - 61 


fővárosi voksolásnak. Az erőpróbát — a szavazócédulák nemenként eltérő színéből 
megállapíthatóan — a női szavazók döntötték el. Amíg ugyanis a férfiak szinte azonos 
mértékben sorakoztak fel a riválisok legfőbb két csoportja mögött, a nők többsé- 
ge (53 kontra 4099-os megoszlással) az FKGP-t támogatta. 

Az egy hónappal később, 1945. november 4-én megtartott nemzetgyűlési válasz- 
tás pedig mindazon - egyfelől aggodalmakkal, másfelől reményekkel teli — várako- 
zásokat igazolta, amelyeket a nagy-budapesti voksolás után a korabeli közvéle- 
mény-kutatások meglehetős pontossággal előre jeleztek: nevezetesen a független 
kisgazdapárt biztos abszolút győzelmét. !? 


Kezdetben a [ kommunista pártbalj felvételre jelentkezőknek nagyítón keresztül néztük 
meg a múltját. Kétszer is kipróbáltuk őket, vizsgáztattuk áldozatkészségből, és azután 
elküldtük egy részüket a szociáldemokrata pártba, mert nem találtuk őket elég sérett- 
nék c. [...] 

IKésőbb] a tagtoborzás idején indult meg az özönlés a pártba. 1945 nyarán azok az elv- 
társak, akiket néhány hete, hónapja visszautasítottunk, ismét jelentkeztek munkára. De 
sajnos megindult a párt felé a karrieristák tülekedése is, hogy az ő zsebükben is tagkönyv 
legyen. És mi legfeljebb azoktól szabadultunk csak meg, akik véletlenül lelepleződtek, 
hogy egyszerre két-három pártnak is tagjai, szorgalmasan fizetnek mindenütt tagdíjakat. 
Így nemcsak az aktivisták száma nőtt rohamosan, hanem szédítő iramban emelkedett a 
párttagjaink száma is. De mi akkor mindebből semmit sem láttunk, a siker megszédített 
bennünket. Mi csak azt láttuk, hogy egyre többen és többen vagyunk gyűléseinken. [...)] 

Érik a termés, rövidesen számot adhatunk munkánk eredményéről. Így mondtuk: 
, aratni fogunk". 

A választások napján ért bennünket azután a nagy csalódás. 


Vida Ferenc visszaemlékezése az 1945. évi nemzetgyűlési választásokra. PTI. H-v-15. 


A mandátumok megoszlása a parlamentben 
az 1945. november 4-i nemzetgyűlési választások előtt és után 


Szavazatok Mandátumok Mandátumokaz  INGY- 100 
1945. a Ideiglenes Változás 
november 4. Nemzetgyűlésben Nemzetgyűlésben 

száma aránya 96 száma aránya9o száma aránya 99 aránya 4 
EKGP 2.697 303. . 5/4402 245 58,2 123 2457 4 200 
MKP 802 122 16.96 70 16,6 16Y 3310 — 58 
SZDP sza sli4d 1740 69 irá 126 "2558 — 45 
NPP SZHSZOG TÁG B8 23 5.5 42 84 - 45 
PDP VASRA ab TET 2 058 21 42 - 90 
MRP DsAotáao 12 0 0 0 0 0 
pártonkív. 0 0 12 2,8 19 48 — 37 
EGYÜTT — 4730409 100 421 100 498 100 X 


Magyarázat: INGY - Ideiglenes Nemzetgyülés 

A nemzetgyűlési választások több szempontból is fordulatot jelentettek a hábo- 
rú utáni Magyarország politikatörténetében. Mivel azonban ezek mint következmé- 
nyek vizsgálandók - s így már a következő fejezet tárgykörét alkotják —, most csu- 
pán négy mozzanatra utalok a választásokkal kapcsolatban. Az egyik azon pártok 
száma, amelyek indulását engedélyezték a választásokon. Bár további pártok szer- 
veződése is megkezdődött, a SZEB szovjet vezetése csak egyetlen újabb alakulatnak, 
a polgári-baloldali arculatú Magyar Radikális Pártnak (MRP) adott működési en- 
gedélyt azokon kívül, amelyek már a , debreceni időszakból? ismerhetőek voltak. 
Ugyanez játszott közre abban is, hogy a független kisgazdapárt (-5790) — mind- 
máig rögzült jelzőjére utalva — ún. gyűjtőpárttá vált. Nevéből is adódó elsődleges 
bázisán túl az FKGP jószerével a társadalom minden rétegéből magához tudta von- 
zani azok szavazatát, akik fenntartással fogadták a szovjetek által favorizált — vagy 
legalábbis hozzájuk közelebb állónak tekintett — pártokat. Ez utóbbi körbe nem 
csupán a kommunisták (-1799) és a szociáldemokraták (-179o) tartoztak. A Nem- 
zeti Parasztpártot (-799) a korabeli közfelfogás kezdettől a kommunisták szegény- 
paraszti , fiókpártjának" , paraszttagozatának tartotta. A háborút túlélő — és itthon 
maradt — magyarországi városi polgárság elenyésző voltát pedig kellőképpen tük- 
rözi, hogy két eltérő arculatú pártja — az inkább baloldali-liberális MRP, illetve a 
konzervatívabb karakterű Polgári Demokrata Párt (PDP) - együtt sem érte el a sza- 
vazatok két százalékát. 

A másik megközelítésben az a konklúzió adódik, hogy a SZEB által működni 
engedett korabeli pártstruktúra nem volt képes , előhívni", megjeleníteni a válasz- 
tók korabeli politikai tagolódását. A közvetlenebb szovjet befolyás következménye 
volt, hogy a magyar pártalakítási törekvésekhez képest csak korlátozott, limitált 
többpártrendszer jött létre. Az viszont a világháború győztes nagyhatalmainak 
együttes elvárása volt, hogy széles antifasiszta bázisú kormánykoalíció jöjjön létre. 
( Versus, a jaltai nagyhatalmi csúcstalálkozón 1945 elején elfogatott Nyilatkozat a 
felszabadított Európáról.) Ennek magyarországi formaváltozata azt eredményez- 
te, hogy a kormányzó koalíció pártjai szinte teljes egészében (-92790-ban) kitöltöt- 
ték a parlament padsorait. Nem volt jelen — mert nem is szerveződhetett — valami- 
revaló ellenzék. A voksok tükrében úgy tűnt, hogy szinte , az egész ország kormány- 
párti". Harmadik, választásdemográfiai, illetve egyszerre szociológiai és politikai sa- 
játosság volt ekkor a női szavazók megsokszorozódása, miközben több százezer 
választókorú férfi szavazó hiányzott a voksolásból, akik ekkor még a háború győz- 
tes hatalmainak hadifogolytáboraiban ültek szerte Európában. 

A negyedik észrevétel egy szempillantásnyi kitekintés az európai kontinensre. 
Azon térségek háború utáni első választásain, amelyeket az angolszász szövetsége- 
sek szabadítottak fel (Franciaország, Olaszország), a kommunista-szociáldemok- 
rata pártok kerültek többségbe a választásokon. Ehhez képest a Szovjetunió által 
dominált közép- és kelet-európai régióban — ugyanezen első választásokon — egye- 
dül Magyarország volt az, ahol a polgári parlamentarizmust reprezentáló párt ara- 
tott abszolút győzelmet. 

Szabad Nép, 1945. szeptember 12. 

Nem csupán az 1945. évi választások számszaki eredményeiről, hanem valamennyi voksolásról rész- 
letes tájékoztatást nyújt Hubai László: Magyarország 20. századi választási atlasza, 1920—-1998. 
[-III. Napvilág, Budapest, 1999; Lásd még, Balogh Sándor: Választások Magyarországon, 1945. 
Kossuth, Budapest, 1984. 

II/B. A batalmi dualizmus időszaka, 1946—1947 


HATALMI RIVALIZÁLÁS 
A KOALÍCIÓN BELÜL 


A modernkori demokráciák történetének leírásakor általában több helyet szentel- 
nek a krónikák a választási éveknek. Ezen időszakok mozgalmasabbak: újabb vagy 
átalakuló pártszerveződések színre lépése, a kampány, majd az eredmények elem- 
zése; az összetételében módosuló vagy karakterében is más politikai irányultságú 
kormányzat bemutatása, az ebből eredő első , irányváltó" intézkedések felvázolá- 
sa stb. mindig nagyobb teret követel. Jócskán eltér ettől Magyarország második vi- 
lágháború utáni történetének első fél évtizede. Egyrészt azért, mert itt a világhábo- 
rú után minden második évben általános választások voltak, azaz egyetlen parla- 
ment sem töltötte ki — esetünkben négyéves — törvény és tradíció szerinti ciklusát. 
Másrészt viszont azért, mert Itt és ekkoriban a választások közötti években változ- 
tak meg gyökeresen a -— külföldi fejlemények által is inspirált — belpolitikai viszo- 
nyok. Az 1945 utáni újabb voksolások (1947, 1949) lényegében a , köztes évek" 
markáns politikai átrendeződéseit szentesítették, mintegy post festa. Ilyen volt az 
alább tárgyalandó 1946-os esztendő, amikor az 1945. évi választások győztesét, a 
független kisgazdapártot saját koalíciós partnerei — s egyben riválisai — a legkülön- 
bözőbb eszközökkel akadályozták abban, hogy a voksok szerinti elsőségét érvé- 
nyesíthesse. (Más politikai indíttatások nyomán lesz hasonló köztes év 1948.) 


A köztársaság kikiáltása, 1946. február 1. 





€- Tildy Zoltán és Nagy Ferenc az országos parasztnapokon, Budapest, 1946. szeptember 7. 

A Tildy-kormány, 1945. november 15. 


Az 1945. évi nemzetgyűlési választásokat követően értelemszerű volt a közjogi- 
kormányzati pozícióknak a voksolás eredményeihez igazítása. A Nemzetgyűlés el- 
nöke a kisgazdapárti Nagy Ferenc lett, s az ugyancsak kisgazda református pap, Til- 
dy Zoltán kapta a kormányfői megbízatást. De a választási eredmények már a kor- 
mányalakítás során sem voltak maradéktalanul irányadók. A koalíciós kormányzás 
. fenntartása a már említett jaltai nagyhatalmi megállapodásból következő elvárás 
volt. Az FKGP tehát abszolút többséget hozó választási győzelme ellenére sem ala- 
kíthatott egyedül kormányt. Abban viszont, hogy a győztes párt már a miniszteri 
posztok elosztásában sem érvényesíthette törekvéseit, a SZEB elnökének, K. Voro- 
silovnak a fellépése is közrejátszott. A vita elsődlegesen a közigazgatást és a rendőr- 
séget irányító belügyminiszteri szék betöltése körül élesedett ki, amit a kisgazda ex- 
ponensek — többrendbeli, fenyegetéssel felérő szovjet presszió nyomán — végül is 
átengedtek a kommunistáknak. A tárca élére az MKP Nagy Imrét, a korábbi , föld- 
osztó minisztert" delegálta. A másik fegyveres testületet irányító honvédelmi tárca 
ekkor sokkal érdektelenebb volt, mivel a békeszerződés aláírása előtt a hadsereget 
eleve közvetlenebbül ellenőrizte a SZEB. A belügyben viszont — nem kommunista 
miniszter irányítása alatt — sokkal bonyolultabb lett volna elkonspirálni a , szovjet 
tanácsadók" kezdetektől intenzív közreműködését, közvetlen befolyását. 

A többi tárca elosztásában már könnyebb volt egyetértésre jutni. Az FKGP és a 
többi koalíciós párt végül is egyenlő (9:9) arányban jutott miniszteri helyekhez. De 
egy hónap elmúltával ezt a paritást már minden koalíciós párttársa rovására sike- 
rült az MKP-nak - a maga javára — korrigálnia. A háború okozta pusztítások hely- 
reállítása, valamint a jóvátételi szállítások teljesítéséhez is szükséges termelőkapa- 

citások koordinálása céljából életre hívták az ún. Gazdasági Főtanácsot. Ennek fő- 
titkára a szintén moszkvai emigrációból visszatért Vas Zoltán lett, akinek nemcsak 
pozíciójából eredő rálátása, hanem utasítási jogosultsága is volt az összes, a gazda- 
sági tárca kompetenciájába tartozó ügyre. Mivel a jóvátétel teljesítése állami (kor- 
mányzati) kötelezettség volt, az ezt szolgáló termelés-szállítás finanszírozása révén 
jutott a Gazdasági Főtanácson keresztül az MKP meghatározó befolyáshoz a gaz- 
daság működésében. Eközben viszont a helyreállítás forrás- és anyaghiány miatti 
akadozásáért vagy éppen az ebből (is) következő közellátási zavarokért — a nyilvá- 
nosság előtt — a más pártok irányítása alatt álló minisztériumokat lehetett pellen- 
gérre állítani. Ez történt már 1945—t6 fordulójának hónapjaiban is, amikor a — fő- 
ként a városi lakosságot sújtó — katasztrofális közellátási helyzet és éhínség miatt 
sorra törtek ki sztrájkmozgalmak. (Ennek tágabb összefüggéseire alább még vissza- 
térünk.) 

A parlamenti választások nyomán megalakult Nemzetgyűlés — az új kormány 
programjának megvitatása és elfogadása után — a társadalmi-politikai rendszervál- 
tás egy további érdemi kérdését, az ország államformájának rendezését tűzte napi- 
rendjére. A Habsburg-ház trónfosztása már negyedszázaddal korábban, 1921-ben 
megtörtént. A király nélküli királyság államformájának fenntartása belpolitikai né- 
zőpontból inkább csak anakronisztikus volt, a monarchia tényleges visszaállítása vi- 
szont — a világháború utáni nemzetközi politikai viszonyok közepette — inkább ron- 
tott, semmint javított volna az ország helyzetén, presztízsén. (Az esetleges Habsburg- 
restauráció csak újabb nemzetközi bonyodalmakat gerjesztett volna, s erre nyilvá- 
nosan -— eddigi forrásismeretünk szerint — kísérlet sem történt.) A parlament balol- 


Vas Zoltán a Gazdasági Főtanács ülésén, 1946 

dalinak elkönyvelt pártjai (MKP, SZDP, NPP) egyértelműen a köztársasági állam- 
forma kimondása mellett voltak. A független kisgazdapárt parlamenti képviselői 
kezdetben eltérő álláspontot képviseltek, de a monarchiával szimpatizáló kisebbség 
— egy belső frakcióvita után — , az ország külpolitikai érdekeire tekintettel" sietve 
visszakozott. Az FGKP mindazonáltal nyilvánosan is visszafogottabban képviselte a 
köztársasági álláspontot. Így próbált meg tekintettel lenni nagyon heterogén, , gyűj- 
tőpárti" választói bázisának egy részére. A kisgazdapártiak óvatoskodása rögvest 
az igenlés irányába billent, midőn politikai háttértárgyalásokon garanciát kaptak 
arra, hogy — a miniszterelnöki tisztség megtartása mellett — az ő pártjuk adhatja az 
államelnököt (is). Szociáldemokrata oldalról felmerült ugyan — az ekkor még londo- 
ni emigrációban élő — Károlyi Mihály jelölése, de ezt felvetésével szinte egyidejűleg 
tette ad acta a többi párt elzárkózása. Eltérő álláspontot mindezek után csak a ma- 
gyar katolikus püspöki kar egy része képviselt, amelynek szószólója az újonnan hi- 
vatalba lépett esztergomi érsek, Mindszenty József lett. A püspöki karnak közjogi 
kompetenciája ugyan nem volt, közvéleményt befolyásoló társadalmi respektusa vi- 
szont igen. Mindazonáltal Mindszenty sem képviselte nyíltan a köztársasággal szem- 
beni averzióját. Előbb halogatni próbálta, majd — miután a kérdés napirendről való 
levételét nem tudta elérni — azt javasolta, hogy népszavazás döntsön az államformá- 
ról. Ha népszavazást nem is tartottak, de közvélemény-kutatást — 1946 januárjában 
— végeztek e tárgykörben. Az országos reprezentativitású felmérés területenkénti és 


Nagy Ferenc kormányának bemutatása, 1946. Balról jobbra: Veres Péter, Mihályfi Ernő, 
Nagy Ferenc, Dinnyés Lajos és Ortutay Gyula 

Varga Béla 


településtípusonkénti bontásban közreadott adatainak összesített eredménye a kö- 
vetkező: a városi népesség körében 68/21 százalékos, míg a falvakban 64/25 száza- 
lékos arányban kapott többséget a köztársasági gondolat. ! 

Mindezek után a korabeli közvélemény többségégével egyezően döntött úgy a 
Nemzetgyűlés, hogy Magyarország államformája 1946. február 1-jétől köztársa- 
ság. Az ezt kihirdető törvény a demokratikus köztársaság szervezeti-működési rend- 
jének legfontosabb konvencióit fogalmazta paragrafusokba, miáltal egyfajta , kis- 
alkotmányként? lépett életbe. Köztársasági elnökké az addigi miniszterelnököt, 
Tildy Zoltánt választották, míg az új miniszterelnök a szintén kisgazdapárti Nagy 
Ferenc lett. Tőle párttársa, Varga Béla katolikus plébános vette át a Nemzetgyűlés 
elnöki tisztét. A kormányban jelentősebb változás csak egy hónap múlva követke- 
zett, amikor a kommunisták a belügyminiszteri poszton a — maguk szempontjából 
— gyengekezűnek tartott Nagy Imrét Rajk Lászlóval váltották fel. 

Az államiság újjászervezése tekintetében a parlamenti választásokat követően 
létrejött az új legitim törvényhozás, illetve kormány. (Ezután már az angolszász 

szövetséges hatalmak is elismerték Magyarországot.) Az állampolgárok voksaival 
1945 novemberében számottevően átrendezett parlamenti erőviszonyoknak viszont 
további következményei is voltak. A választásokat megelőző, ún. ideiglenesség kor- 
szakában minden téren intenzív versengés folyt a pártok között a hatalmi intéz- 
ményrendszer különböző posztjainak megszerzéséért. Sőt, mint utaltunk rá, még a 
józan ésszel indifferensnek tekinthető alacsonyabb beosztásokért is. A rivalizálás- 
ban nem csupán a korábbi, ideiglenes parlamentben lettek erőnyerők a munkás- 
pártok (MKP, SZDP), hanem a közigazgatás önkormányzati és végrehajtó hatalmi 
intézményeinek többségében is. Utóbbiak a SZEB nyugati delegátusainak figyelő 
tekintetén kívül eső sávban működtek, ahol a helyben intézkedő szovjet katonai 
kommandatúrák, város- és községparancsnokok hathatósan, de kevésbé feltűnően 
támogatták az ún. munkáspártokhoz tartozó új kádereket. Ennek megfelelően 1945 
végére a magyar közigazgatás szinte teljes vertikumában a munkáspártok - illetve 
hozzájuk csatlakozók - töltötték be a fontosabb pozíciók döntő többségét.? 

A kulcspozíciók pártok szerinti újraosztásánál csupán a kormány helyi politikai 
delegáltjának számító megyei főispáni posztok esetében vették figyelembe a nem- 
zetgyűlési választások eredményeit. A minisztériumok főtisztviselői, a megyei alis- 
pánok és főjegyzők, a városok polgármesterei és jegyzői s általánosságban minden 
valamirevaló közintézmény irányító garnitúrájának döntő hányada az ún. baloldali 
pártok kezében volt. A kisgazdapárt számszerű többségben volt ugyan a törvény- 
hozásban, de a lokális hatalmi posztokon már elenyésző volt a képviselete, miköz- 
ben társadalmi támogatottsága épp a , vidéki Magyarországon" volt meghatáro- 
zó. Az ilyen jellegű , hatalmi dualizmus" a nagyobb tradícióra visszatekintő de- 
mokráciákban nem feltétlenül szokott működési zavarokat gerjeszteni. A második 
világháború utáni Magyarországon viszont — amelyet Bibó István, a korszak legmé- 
lyebben elemző politikai gondolkodója , a próbálkozó demokrácia" jelzővel ille- 
tett — elhúzódó politikai válságot eredményezett, függetlenül attól, hogy az egymás- 
sal huzakodó pártok koalíciós kötelezettségként együtt voltak kormányon. És füg- 
getlenül attól, hogy a konfliktust gerjesztő kérdés a háború utáni új arculatú Ma- 
gyarország - immár köztársasági — intézményrendszerének következetes kiépítésé- 
re irányult. 

A hatalmi ágak szerint sorra véve, ez kezdődött el már 1945-ben, midőn a tra- 
dicionális bírósági szervezet mellett — a fegyverszüneti egyezmény előírásaiból (is) 
következően - létrehozták a háborús bűnösök fölött ítélkező, ún. népbíróságokat. 
Ezek a népbíróságok - egy jogvégzett elnök mellett — a koalíció pártjai által dele- 
gált tagokból álltak, s népügyészként a vádat is valamely kormánypárt tagja kép- 
viselte. A világháborút követő években - a politikai miliő által erősen befolyásol- 
va — Magyarországon csaknem hatvanezer ember ellen indítottak eljárást. Az ese- 
tek közel felében meghozott különböző elmarasztalások részeként több mint tízez- 
ren kaptak börtönbüntetést, és 477 meghozott halálos ítéletből 189-et hajtottak 
végre." A háborús évek miniszterelnökei közül erre a sorsra jutott Bárdossy Lász- 
ló, Inrédy Béla, Sztójay Döme és Szálasi Ferenc, valamint ez utóbbi kormányának 
miniszterei. (A nagyobb jelentőségű perekben hozott ítéleteket a nagyhatalmak 
egyes SZEB-missziói is ellenjegyezték). A népbíróságok elsődlegesen a háborút kö- 
vető politikai elégtételszerzés jegyében működtek. 

A retorziónak volt azonban két további elágazása is. A profánabb politikai szem- 
pontú államigazgatási visszaélés a politikai rendőrség önbíráskodásra való felhatal- 
mazása volt: azok esetében, akiket a népbíróság felmentett, a politikai rendőrség — 
titokban tartott belügyminiszteri felhatalmazással — jogosult volt dönteni arról, 
hogy szabadlábon maradásuk megengedhető-e, avagy nemkívánatos. Azaz a vég- 
rehajtó hatalom kiterjeszkedett, , átnyúlt" a bíráskodás hatáskörébe, ezáltal már a 
koalíciós kormányzás időszakában is felülírta a politikai ambíció a jogállamiság 
normáit. A népbírósági igazságtevésnek egy általánosítottabb, a közállapotokat kri- 
minalizáló és frusztrált társadalmi közérzetet eredményező kihatására mutatott rá 
már kortársként Bibó István: , sorra ítélnek el, gyakran igen súlyosan, embereket 
olyan konvencionális antibolsevista és revizionista kijelentésekért, melyekért 
ugyanazzal a fáradtsággal ezreket és ezreket elítélbetnének, akik ugyanilyeneket 
mondtak vagy mondbattak. Ha most elkezdjük 1920-ig visszamenőleg ezeket a 
megnyilvánulásokat kutatni, pláne biintetőszankció alá vonni, akkor gyakorlatilag 
személyes sjóakarókonc és a legötletszerűbb esetlegességen fog múlni, hogy az ilyen 
megnyilvánulások tömegéből melyik és miért kerül büntetés alá. (...] Ezzel csak azt 
érjük el, hogy megnyerbető elemek megnyeretés belyett elvadulnak, s oly nagyszá- 
mú embert juttatunk büntetőszankciók árnyéka alá, hogy azok veszedelmessége 
vagy rosszakarata úgyszólván semmivel nem valószínűbb, mint a társadalom sza- 
badlábon maradt többi tagjaté. Ezért ma ott állunk, bogy a 3nem igazolásce, az in- 
ternálás, sőt a népbírósági ítélet is elvesztette diffamáló hatását: nem szégyen, ba- 
nem szerencsétlenség." 

Az így előállott igazságszolgáltatási anomáliák azután a jogszolgáltatás újabb de- 
formálódásaként csapódtak le a mindennapokban. A büntetőjogi tényállás megál- 
lapíthatóságának relativizálódásával eljárás alá vontak nagy része azon izgult — s ha 
a felmentés kilátástalannak tűnt, védőik is azon dolgoztak -—, hogy jogerős elmarasz- 
taló ítéletet mondjon ki a népbíróság. Azon egyszerű oknál fogva, hogy a tényleges 
bírósági végzések — a vizsgálati fogság idejét is beleértve — kiszámíthatóvá tették a sza- 
badulás idejét, míg a felmentetteket a politikai rendőrség gyakran már a bíróságról 
távozóban azonnal újra őrizetbe vette, s internálta őket , közigazgatási úton" kiszá- 
míithatatlan időre." A háború után bizonytalan időre internált tízezrek számottevő 
része ezek közül a bírósági eljárás során mentesített személyek közül került ki. 

Mindezzel együtt a parlamenti választások megrendezése — azaz a törvényhozó 
hatalom legitimmé tétele — és az államforma kérdésének rendezése után már csupán 
a végrehajtó hatalom alsóbb szintjeinek, az önkormányzatoknak a - választásokkal 
történő — , törvényesítése" volt hátra ahhoz, hogy a hatalmi ágak montesguieu-i hár- 
masságából immár mindegyik az alkotmányos megújulás szerint működhessen. 
(Sőt, mi több, ennek egy része már meg is történt, hiszen — mint már szóltunk róla 
- Budapesten és a környező civitásokban ezen választások szolgáltak a törvényho- 
zási választások politikai főpróbájául.) 

A hatalmi ágak eltérő politikai karaktert mutató kettőssége, illetve a független 
kisgazdapártnak a helyhatósági választásokra összpontosító pozíciókiterjesztési tö- 
rekvései a kormányzó koalíción belül vezettek töréshez. Elsődlegesen azért, mert a 
választáson alulmaradt - bár a kormányzásban aránytalanul nagy részt kapó — 
három kisebbik párt egymással szövetkezve igyekezett megőrizni már megszerzett 

kedvező részesedését a végrehajtó hatalom intézményeiben. Elsődlegesen ez moti- 
válta az MKP, az SZDP, illetve az NPP vezetőit, amikor 1946 tavaszán Baloldali 
Blokk néven formálisan is szövetségbe tömörültek. A továbbiakban az ún. blokk- 
pártok és a , magára maradó" FKGP a hatalmi pozíciókért való versengésben ke- 
rültek szembe egymással. A kisgazdák a hatalmi pozíciók — választási eredmények- 
hez igazított — újrafelosztását (akkori szóhasználattal arányosítását) igényelték, 
vagy ennek alternatívájaként az önkormányzati választások mielőbbi kiírását. A 
blokkpártok — mindenekelőtt a kommunisták — mindkettőt elutasították, s külön- 
böző politikai ellenakciókkal, parlamenti és parlamenten kívüli kezdeményezések- 
kel próbálták meggátolni a kisgazdák végrehajtó hatalmi térnyerését. Ezek közül em- 
líthető a független kisgazdapárt szétzilálása vagy — ahogy Rákosi Mátyás egy in- 
tern beszédében fogalmazott — , elemeire bontása" ;" a parlament törvényhozási sze- 
repének lehetőség szerinti korlátozása és — az ún. felhatalmazási törvény keretében 
— a rendeleti kormányzás előtérbe helyezése; ennek képezte részét az ún. pártközi 
értekezletek intézményének kulcsfontosságúvá válása; a nagyon különböző okok- 
ból könnyen gerjeszthető s tömegindulatokkal is operáló zépítéletek szervezése; vé- 
gül a közalkalmazotti karnak a korábbi igazoló eljárásokat megfejelő, újabb poli- 
tikai szempontú kontraszelekciója, a B lista. Vegyük őket sorra! 

A Baloldali Blokk szerveződése idején, 1946. tebruár—-márciusban az ebbe tömö- 
rülő pártok meghirdették a , ki a nép ellenségeivel a koalícióból" jelszót. Ennek ke- 
retében azt követelték, hogy a kisgazdapárt maga zárja ki soraiból mintegy hatvan 
parlamenti képviselőjét. Ezt azzal indokolták, hogy az FKGP nagyon heterogén tá- 
mogató bázisa olyanoknak is bizalmat szavazott, akiknek — úgymond - nincs he- 





74 . A RÁKOSI-KORSZAK 





Kádár János és Vas Zoltán 


lyük a demokratikus Magyarország parlamentjében. (Nem véletlenül kívánták hat- 
van fővel redukálni a kisgazdatöbbséget. Azzal számoltak, hogy ily módon saját 
parlamenti erejük és a kisgazdapártba beépített ún. baloldaliak konspiráltan meg- 
szervezhető , átszavazása" már módot nyújthat arra, hogy a fontosabb szavazások- 
nál az ő felfogásuk érvényesüljön a törvényhozásban.) E követelésnek a kisgazdák 
kisebb mértékben végül eleget tettek. A kizárt, illetve a pártból kiváló, de parla- 
menti mandátumát megtartó összesen húsz képviselő — élükön Sulyok Dezsővel — 
megalakította a Magyar Szabadság Pártot (MSZP). A továbbiakban formailag el- 
lenzékben voltak, de voksaikkal többnyire a kisgazdákat támogatva szavaztak a 
törvényhozásban. Ennek következtében csökkent ugyan a kisgazdák parlamenti 
túlsúlya, de , elemeire bontásról?, szétzilálásról ekkor még nem beszélhetünk. 

A pártközi értekezletek intézményének fontossá válása, illetve a rendeleti kor- 
mányzás előtérbe kerülése együtt értelmezhető. A pártközi értekezletek a koalíció 
politikai egyeztetőfórumaként működtek, amelyen viszont az egyes pártok nem a 
parlamenti erőviszonyok szerinti arányban, hanem paritásos alapon vettek részt. 
A napirendre kerülő kérdésekben a blokkpártok rendre leszavazták a kisgazda ve- 
zetőket, s az ily módon született döntések a továbbiakban már , egyeztetett" koa- 
líciós akaratként jelentek meg a nyilvánosság előtt. Ezek zöméből azután a - szin- 
tén a baloldal által szorgalmazott — felhatalmazási törvény révén születtek sorra a 
kormányrendeletek. A felhatalmazási törvény módot adott arra, hogy a háború kö- 
vetkezményei miatt előállott rendkívüli, illetve sürgető esetekben a kormány olyan 
kérdésekben is alkothasson jogszabályokat, amelyek egyébként parlamenti kom- 

petenciába tartoztak. Ezt az országirányítási metódust látványosan tükrözik a párt- 
közi értekezletek, illetve a minisztertanácsi ülések eddig közreadott jegyzőkönyvei. 
Párhuzamosan olvasva őket kiderül: az érdemi súlyú politikai kérdések legtöbbje el- 
dőlt a pártközi értekezleteken, s a kormány ülésein többnyire már csak - esetleges — 
kodifikációs finomítások miatt kerültek szóba.7 A politikai akaratérvényesítésnek 
ez a formája még nem mondott ellent a demokratikus hatalomgyakorlás formai kri- 
tériumainak, ugyanakkor lehetőséget teremtett a többségi elv mellőzésére. Ez a ren- 
deleti kormányzás jellemzővé válását, a parlament szerepének háttérbe szorulását 
eredményezte. Ugyancsak a fentebbi célokat szolgálta a Gazdasági Főtanács — koráb- 
ban már érintett — 1945. decemberi életre hívása, amely az újjáépítési program, il- 
letve a jóvátételre termeltetés , csúcsminisztériumaként" közvetlenül tudta érvényre 
juttatni az MKP törekvéseit, illetve a koalíciós kabinetet megkerülve szolgálta ki a 
szervezet főtitkárán, Vas Zoltánon keresztül közvetített szovjet megrendeléseket. 


Amikor a Nagy Imrénél sokkal energikusabb Rajk László lett a miniszter, belügyi mun- 
kám - a tanfolyamok ügyétől eltekintve — mind céltalanabbnak tűnt fel előttem, hi- 
szen területrendezési elképzeléseim mind messzebb kerültek a megvalósulástól. 1946 
tavaszától már a B-listázás volt a hivatalokkal kapcsolatos politika fő témája. A hang- 
súly egy személycserére és számonkérésre irányuló együttes akción volt, s ez nem volt 
az én stílusom, és nem ebben láttam a magyar közigazgatás megújításának igazi kiin- 
dulópontját. Tudtam azt, hogy rengeteg személycsere szükséges, de azt a bizonyos 
kommunista módszert, amely a személycserét nem felróható dolgok számonkérésének 
és teljes egzisztenciavesztésnek a formájába öltöztette, én hamis és erőltetett dolognak 
tartottam. [...] Egészen más dolog felróható dolgokat számon kérni és egészen más 
dolog a magyar közigazgatást egy csomó reakciós ballaszttól megszabadítani. Ha a 
kettőt összekapcsolják, akkor az ártatlanok mentése óhatatlanul az egész akciót lefé- 
kezi, holott ennek a rétegnek az egzisztenciális biztonságérzetét aláásni nem jó. 

Közben zajlott a szorosan vett közigazgatásban egy sor akció, amiket én többször nem 
helyeseltem, mint igen. Mikor Rajk lett a miniszter, akkor az alám beosztott megyei 
osztály vezetője Rajk pártbéli [minisztériumi párt]titkára, Vida Ferenc lett, aki később 
mint büntetőbíró lett ismeretes és nevezetes. Ő nékem évfolyamtársam volt és személy 
szerint jó viszonyban is voltunk. Azonban Rajk lévén a miniszter, és bizalmi embere, Vi- 
da az én beosztottam, az a helyzet alakult ki, amit a bridzsben gáblinak neveznek. A gábli 
az, amikor egy nem adu színből a királyné és az ász a királyt kézben tartó játékos után 
ütő játékos kezében van. Ha az előző játékos kiteszi a királyt, üti az ász, ha nem teszi 
ki, ütést kap a királyné, s a végül magára maradó királyt elviszi az adu. 

Hát egy ilyen gábliban voltam én: ha Vida valami számomra erőszakosnak és értel- 
metlennek tűnő propozícióval jött, én azt vidáman és vitézül lefújtam, és másnap 
ugyanazt megkaptam Rajktól miniszteri utasításként. Hol az ász ütött, hol a királyné, 
csak a közbülre szorult király nem. Éreztem hát, hogy nekem a belügyben való létem 
immár céltalan. Akkor hívtak meg a szegedi egyetemre, és 1946 nyarán hagytam ott 
a belügyet. 


Bibó István. Beszélgetések, politikai-életrajzi dokumentumok. 
Közreadja Huszár Tibor és Hanák Gábor. Magyar Krónika, Budapest, 1989. 97. old. 

A népítéletek és a B lista ügye szintén összekapcsolódott az 1946-os év koalí- 
ción belüli csatározásaiban. A kommunista pártvezetésnek nem volt nehéz felmér- 
nie, hogy — a nagy-budapesti és az országos választások után — az önkormányzati 
választásokon még az addigiaknál is nagyobb arányú győzelemre van kilátásuk a 
kisgazdáknak. Ezért magának a voksolásnak a megakadályozását tartotta elsődle- 
ges fontosságúnak. Ennek érdekében nagy vehemenciával kezdett különböző el- 
lenakciók szervezésébe, illetve propagálásába. Ezek közé sorolható az ún. népíté- 
letek szervezése, ami eredendően azt célozta, hogy a közigazgatásban maradt, illet- 
ve oda , visszaszivárgott reakciós köztisztviselőket" eltávolítsák posztjukról. Az or- 
szágon 1946 tavaszi hónapjaiban végighullámzó — kommunisták inspirálta — több 
száz népgyűlés egyfelől azt kívánta demonstrálni az FKGP-nek, hogy ,, ti a parlament- 
ben, mi az utcán vagyunk többségben". Az MKP mozgósította ehhez támogatóit, 
s a gyűlöletkeltéstől sem mentes buzdítások nyomán azok voltak a ritkább esetek, 
ha a megrohamozott községházák, városi hivatalok elleni akciók tettlegesség nél- 
kül zárultak. A választott helyszínekből következően ezen erődemonstrációk első- 
sorban a helyi közösség megfélemlítését célozták. Mindezt a kommunista párt fő- 
titkára, Rákosi Mátyás is felkarolta, illetve pártolta. Egészen addig, amíg a lincse- 
léssel is párosuló helyi akciók közmegbotránkozást nem okoztak, különösen azután, 
hogy már a kezdeményezők által is ellenőrizhetetlen , népítéletek?" — Kunmadara- 
son és Miskolcon például — antiszemita színezetű pogromba torkollottak.? 

Ezzel párosult a közalkalmazotti kar soraiban az 1946 elejétől szorgalmazott, 
majd májusban megindított intézkedéssorozat, a B listázás. Ennek indoklásában a 
politikai tisztogatás szempontjai mellett gazdasági érvek is megfogalmazódtak. Ne- 
vezetesen az, hogy a háborús évek , revíziós" területgyarapodásával összefüggésben 
jelentősen megszaporodott - s a front után is állományban maradt — állami admi- 
nisztráció elviselhetetlen többletterhet jelent a háborús pusztulás miatt összeomlott, 
illetve jóvátételi kötelezettséggel is terhelt nemzetgazdaságra. Ez az érvelés nem volt 
teljesen alaptalan — különösen, ha emlékeztetünk az 1945. évi igazoló eljárásoknak 
az előzőekben már bemutatott gyakorlatára. Ezúttal viszont a többségében 
MKP-SZDP-delegáltakból összeállított B lista-bizottságok legalább annyira kon- 
centráltak a politikailag nemkívánatosnak ítélt kisgazda-szimpatizáns tisztségvise- 
lők eltávolítására, mint arra, hogy a — kereken százezer főt érintő — létszámreduk- 
ció ténylegesen csökkentse a költségvetés kiadási terheit. Azt valóban elérték, hogy 
még tovább apasszák a közszolgálatban álló kisgazdapártiak — addig is alacsony — 
számát (és arányát), de a költségvetési takarékosságra való hivatkozás már a kortár- 
sak számára sem volt meggyőző érv. Annál is kevésbé, mivel a helyi népítéletek so- 
rán elzavart, illetve a nemkívánatosnak bélyegzett tisztviselők B listázás keretében tör- 
tént elbocsátása nyomán Rajk László belügyminiszter egymás után helyezte állásba 
az új, , demokratikus népi kádereket" . Őket foglalkoztatásuk közben kezdték el ké- 
pezni az ugyanekkor megindított gyorstalpaló közigazgatási tanfolyamokon.? 

Az 1946-os év első felében a politikai közélet mindennapjait a Baloldali Blokk- 
ba tömörült három kisebb párt (MKP, SZDP, NPP) és a parlamenti többséget ma- 
gáénak tudó független kisgazdapárt koalíciós krízisek sorát gerjesztő hatalmi hu- 
zakodása töltötte ki. Az év nyári hónapjaira a pártok -— a köztársasági elnök, Til- 
dy Zoltán közbenjárásával — július közepén egyezséget kötöttek a vitás kérdések 

rendezésének elnapolásáról. , Ez a kompromisszum azonban - rögzíti a korszak 
egyik monográfusa — mindkét fél részéről csak látszatengedményeken alapult, s 
csak ideig-óráig zárbatta le a május vége óta tartó politikai feszültséget." 

A koalíciós belháború időleges felfüggesztését két más természetű megfontolás 
is ösztönözte. Az egyik az ország katasztrofális gazdasági-közellátási helyzete volt, 
amit valutareformmal próbáltak konszolidálni, s ehhez nélkülözhetetlen volt a koa- 
líció pártjainak közös erőfeszítése. A másik motiváló tényező az volt, hogy küszö- 
bönállt a győztes nagyhatalmak párizsi béke-előkészítő értekezletének megkezdé- 
se. (1946. július 29.—-október 15.) A korabeli magyar kormányzó elit úgy hitte, hogy 
kedvezőbb békefeltételek remélhetők akkor, ha a békecsináló hatalmak delegációi 
Magyarországgal kapcsolatban nem a belpolitikai perpatvar újabb s újabb fordu- 
latairól értesülnek a megbeszélések során. A most említett treuga deit inspiráló 
tárgykörök közbeiktatása után folytatjuk majd az 1946-os év további belpolitikai 
történéseinek felidézését. 


6 


! A megkérdezettek közel három százaléka , diktatúrát" tartott kívánatosnak, mintegy 796 pedig nem 
válaszolt. Lásd Feitl István — Palasik Mária: Magyar köztársaság, 1946. In: Demokratikus köztár- 
saságok Magyarországon, 1918-1989. (Szerk: Feitl István — Gellériné Lázár Márta — Kende János.) 
Napvilág Kiadó, Budapest, 2007. 94. old. 
Gyarmati György: Harc a közigazgatás birtoklásáért az 1946. évi hatalmi dualizmus időszakában. 
Századok, 1996. 3. sz. 497-570. old. A pártok pozíciómegoszlását szemléltető diagram ezen dolgo- 
zat adatai alapján készült. 
Zinner Tibor: Adalékok az antifasiszta számonkéréshez és a népi demokrácia védelméhez, különös 
tekintettel a Budapesti népbíróságokra. BFL Közleményei, 1984-1985; Lukács Tibor: A magyar nép- 
bírósági jog és a népbíróságok. KGIK, Budapest, 1979. 
Bibó István: A magyar demokrácia válsága. In: U.ő: Válogatott tanulmányok I. Magvető Kiadó, Bu- 
dapest, 1986. 36—37. old. 
Rigó Róbert: Társadalmi változások Kecskeméten a népbírósági iratok tükrében, 1945—1949. Kéz- 
irat. 2009. 
Palasik Mária: A jogállamiság megteremtésének kísérlete és kudarca Magyarországon, 1944—1949. 

Pártközi értekezletek. Politikai érdekegyeztetés és politikai konfrontáció, 1944-1948. (Közreadják: 

tette: G. Vass István.) MOL, Budapest, 2005; Nagy Ferenc első kormányának minisztertanácsi jegy- 

jos első kormányának minisztertanácsi jegyzőkönyvei, 1947 június-szeptember. MOL (Szerk: G. 

TÁRSADALMI VÁGYÁLOM: 
A KONSZOLIDÁLT NYOMOR 


A kormányzati, koalíciós válságokkal terhelt 1946. évi politikai közélet mellett a 
háború utáni években a társadalom életét gondoknál többet jelentő feszültségekkel 
teli mindennapok jellemezték. A front elvonulása utáni első aratást követő hóna- 
pok készletfelmérései szerint kenyérgabonából az élet- és munkaképesség fenntar- 
tásához szükséges mennyiség fele, húsból, zsiradékból alig több mint 2099-a, tejből, 
tojásból 30, illetve 4096, cukorból pedig kevesebb mint 1095 állt rendelkezésre. Ez 
virágzó feketepiacot hívott életre, amelyet a gazdasági rendőrség igencsak kis ha- 
tékonysággal tudott kordában tartani, s a közellátás katasztrofális helyzete követ- 
keztében ugyanez vezetett a város-falu közötti archaikus magán-cserekereskede- 
lem kialakulásához, az ún. , batyuzáshoz" is. Utóbbi szervezettebb formáját jelen- 
tette, amikor egy-egy község elöljáróit valamely üzem vezetése kereste meg, hogy 
kölcsönösen igényelt termékeik közvetlen cseréjével enyhítsenek ellátási gondjai- 
kon. A falvak termékeiért mindenki azt kínálta, amit élelmiszerre válthatónak gon- 
dolt. Több mint 15 ezer főnyi munkásának ellátását segítendő a Csepeli Vas- és 
Fémművek üzemi bizottsága 1946 márciusában - a jóvátételi szállítás keretében le- 
kötött termékein túl — , élelmiszer-beszerzésbez az alábbi csereáruk legyártatásá- 
ról" intézkedett: 500 db komplett eke, 6000 db különböző ekevas, 400 borona, 80 
vetőgép, húsz tonna lópatkó, tíz tonna lópatkószeg, 5000-5000 db kapa és lapát, 
15 tonna zománcedény, 90 tonna huzalszeg, 5000 vizeskanna, 20 ezer horgany- 
zott vizesvödör, 350 db különböző konyhai tűzhely (sparherd), 250 petróleumfő- 
ző, 500 permetezőkészülék, 25-25 szőlőprés és répasiló, 50 db varrógép.! Egy bá- 
nya üzemi bizottsága és egy község elöljárói 1945 végén az alábbi , árlista"? szerint 
jutottak bartermegállapodásra: 


14kg — liszt 

40kg árpa 

40 kg morzsolt tengeri (kukorica) 
Egy mázsa 30kg burgonya 
első osztályú ate 206kg bab, borsó vagy lencse 
fűtőszén sz 3kg mák 
egyenértéke 1,5kg élő sertés 

15kg — baromfi 

0,75kg zsír 


Uliter —— étolaj 


Az ipari termékek ilyen — vagy ehhez hasonló — agráregyenértéke tartósabb cse- 
rearány-szorzónak bizonyult, mint a pengőnek épp az új év elejétől számítható vág- 
tázó inflációja. Ráadásul a batyuzásba sem kapcsolódhatott be az akkor zömében 
hetibérből élő városi lakosság. A tavasz folyamán pedig a már alig követhető pénz- 
romlás sebességét mutatja annak a korabeli középiskolai tanárnak az esete, aki a fi- 
Zetési nap reggelén iskolába menet rezignáltan konstatálta, hogy esedékes heti kere- 


€- Batyuzók érkeznek Budapestre, 1945 

setéből épp egy tojásra telik. A kora délutáni órákban viszont, amikor hazatérőben 
egy táskányi papírbankóval állt meg újra a kofák sora előtt, azt adták tudtára, hogy 
a milliós névértékű summa összességében is csak a tojás sárgájára elegendő." 

Manapság - két emberöltő elteltével — a helyreállítás időszakából fennmaradt 
1945—46-os híradók és propagandafilmek hangulata erőltetetten patetikusnak tűn- 
het. Valóban ez a legfőbb jellemzőjük — különösen ha a képi megjelenítést felülete- 
sen követve a harsányan hurráoptimista kommentárokra hagyatkozunk. Tüzeteseb- 
ben vizsgálva mégsem voltak azok annyira túlzóak, mint amennyire visszatekintve 
— és a későbbi fejlemények tükrében - , dekódolni?" próbáljuk. A helyreállítás inten- 
zitását serkenteni kevés lett volna a politikai buzdítás vagy az ahhoz intenzíven tár- 
sított hatósági késztetés. A rommá lett országot helyreállító névtelen milliók mint- 
ha hittek — hinni akartak — volna annak a jelszónak, hogy ,, Tiéd az ország, magad- 
nak építed!" 

Ez a hangulat - több, később tárgyalandó okból következően — körülbelül ak- 
kor volt múlófélben, amikor az idézett jelmondatot az MKP 1946 őszén pártkong- 
resszusi szlogenjei közé iktatta. Aligha magyarázható mással ez a buzgalom, mint 
az emberibb életkörülmények mielőbbi megteremtését célzó, tömeges méretű sze- 
mélyes áldozatvállalással. Más volt a helyzet e téren 1946 nyaráig, az ún. inflációs 
időszakban, s megint más az augusztus elsejéhez kötött valutareform, a forint be- 
vezetése után. A helyreállítási periódusnak az 1946. évi valutareformig terjedő ipa- 
rimunkabér-adatai kétségtelenül a , testileg és lelkileg leromlott társadalomról" szó- 
ló korabeli tudósításokat támasztják alá. 


Az ipari munkások bérének változása havi átlagban az inflációs időszakban 
1939. augusztus - 10096 


E hagyd 1946 

hó VIII. IX. X. VA vs 28) ; II. ML a SIR AN : VI. VII. 
10096 

90 

80 





A már említett áruhiány a grafikonból is érzékelhető bérviszonyokkal párosul- 
va együttesen tükrözi a nélkülözés mértékét — főként a városi népesség körében. A 
nagy-budapesti agglomerációban végzett korabeli közvélemény-kutatás azt firtat- 
ta, hogy hol határoznák meg aktuális helyzetüket a munkások egy olyan skálán, 

amely az egykori, , békebeli" állapotokat 100-nak, az 1945. januári helyzetet pe- 
dig 0-nak tekinti. A munkáskategóriában foglalkoztatott férfiak egynegyede, vala- 
mint a munkásnők egyharmada békebeli életszínvonalának 1096-át sem érte el, míg 
a férfiak további 57 és a nők 6090-a helyzetét a békebeli szint egyharmada alatt je- 
lölte meg. Míg a fentebbi grafikon csupán statisztikai átlagot regisztrált, az utóbb 
közölt adatsor már mást is érzékeltet. Azt, hogy a nincstelenség mértékében a nők 
helyzetértékelése még a férfiakénál is lehangolóbb képet nyújt. Valószínűleg azért, 
mert az általános nélkülözés közepette a háztartás gondjai elsősorban őket terhel- 
ték: akár úgy, hogy műszak után kerüljön valami az asztalra, akár úgy, hogy mi- 
ből csomagoljanak elemózsiát napközbenre. Az ellátás és általa a közérzet eseten- 
kénti javítását célozták a munkásság körében az időnkénti munkahelyi élelmiszer- 
osztások. Noha ezeket rendre kiemelt sajtóhírverés kísérte, arról nem tudósítottak, 
hogy ezen juttatások — üzemenként változó hányadának - értékét az inflációs va- 
lorizációt követve vonták le a heti bérből. A nincstelenség és annak propagandával 
kompenzálása együttesen vezetett oda, hogy a — tőként a kommunista pártvezetés 
gazdaságpolitikai reszortfelelőse, Gerő Ernő nevéhez kapcsolt — újjáépítés különbö- 
ző híd- és széncsatáinak megvívására buzdított ipari munkásság 1945-1946 for- 
dulójának téli hónapjaiban az elviselhetetlenné váló nélkülözés elleni tiltakozásul 
az ország számos pontján, de leginkább a főváros környéki ipari övezetben sztrájk- 
ba lépett? 


Püspök Atya körlevélben felkérte az egyházközségeket, hogy [székesl]fehérvári éhező gyer- 
mekeket fogadjanak vidékre. 32 gyermeket hoztunk ki és több-kevesebb hónapon ke- 
resztül jó ellátásban részesítették őket a vendégfogadó családok. 


Hantos község Historia Domusa, 1945. december. 


Hercegprímás Úr megrázó szózatot intézett a katolikus hívekhez az éhező pestiek meg- 
segítése érdekében, , Csak egy csomagot a pesti éhezőknek" jeligével. A hívek vállalják, 
hogy küldenek. És érdekes, olyanok vállalkoznak inkább, akik maguk is szegények. Min- 
den pusztáról 5-6 csomag küldését vállalják. Nagylókon a Kalász egyesületi tagok gyűj- 
tenek erre a célra és közösen elküldik. 


Hantos község Historia Domusa, 1946. február. 


A grafikon adatai arról is informálnak, hogy 1946 tavaszának átmeneti javulása 
után a nyári hónapokban ismét semmivé vált az, amit bérnek neveztek. Ilyen körül- 
mények között egy újabb közvélemény-kutatás azon kérdésére, hogy , elegendőnek 
látja-e a stabilizáció megkezdésének idejére az utolsó békeév életszínvonalának 509 - 
át", a megkérdezettek döntő többsége várakozásteljes reménykedéssel adott igenlő 
választ. A jelzett körülmények között ezen szint ígérete, illetve elérése már a kon- 
szolidált nyomor , biztonságával" kecsegtetett. A válaszolóknak nem az volt a vi- 
szonyítási alapjuk, hogy 1938-ban igencsak kevesellték a Horthy-korszakbeli bérszín- 
vonalukat, hanem az, hogy aktuális körülményeikhez képest már annak fele is érde- 
mi javulást jelentene. Arra pedig végképp nem gondoltak, hogy az ötven százalék 
körüli átlag nyilvános sulykolása a stabilizációs propaganda részét képezte. 

Rákosi Mátyás meghirdeti a forint várható bevezetését. Angyalföld, 1946. május 8. 


1946. augusztus 1-jén, a forint bevezetésekor a pengőnek már nem volt a napi 
forgalomban követhető - s átváltani érdemes — használati értéke. Csak matemati- 
kailag értelmezhető, hogy 1 új forint négyszázhatvanezer-guadrillió (4,6x109; azaz 
460 000 000 000 000 000 000 000 000 000) pengővel volt egyenértékű. Ebből kö- 
vetkezett, hogy a valorizációt sem ehhez a kezelhetetlen számhalmazhoz, hanem a 
pengő 1938-as vásárlóértékéhez viszonyították. Az új pénznem bevezetésének idő- 
zítésében az is közrejátszott, hogy a Magyar Nemzeti Bank arany-, valuta-, illetve 
értékpapírkészletének nagyobbik része visszakerült az országba. Ezt még 1944 de- 
cemberében, Szálasi Ferenc regnálása idején indították útnak a Harmadik Biroda- 
lomba. A háború utolsó hónapjainak németországi ide-oda utaztatása során, illet- 
ve az amerikai hadsereg ottani egyéves őrizete idején meg-megdézsmálták ugyan, 
végül — többszöri diplomáciai megkeresés nyomán -— az Egyesült Államok külügy- 
minisztériuma 1946 nyarán döntött annak visszajuttatásáról. Az augusztusban ha- 
zatérő , aranyvonat" legértékesebb része a közel 30 ezer kilogrammra rúgó arany- 
rúd- és éremkészlet volt, ami kellő fedezetet nyújtott az éppen bevezetett új pénz- 
nem számára. 

Az átlagosan ötvenszázalékos bérszint megállapítása viszont korántsem azt jelen- 
tette, hogy az érintetteket minden egyes foglalkoztatási kategóriában korábbi já- 
randóságuk átszámított értékének a fele illette volna meg. Ez egy összesített átlag 
volt, amit nagyon differenciáltan érvényesítettek a munkavállalók különböző stá- 
tuscsoportjaiban. Ennek lényege az volt, hogy a nagy létszámú ipari segéd- és be- 
tanított munkások javadalmazását valóban a propagált 5096 körül állapították 
meg, míg a — háborús veszteségek következtében nagyon is keresett — szakmunká- 
sok csoportjában e szint fölött. A fentebbi három, ún. munkáskategória bérszintje 

egészében azért közelített a korábbi hatvan százalékához, mert az állami üzemek dol- 
gozói még különböző kiegészítő juttatásokban is részesültek. Az átlagosan ötvenszá- 
zalékos előirányzatot azzal sikerült tartani, hogy a képzettebb tisztviselői státus- 
csoportok bére viszont a korábbi egyharmadát is alig érte el. A háború előtt maga- 
sabb fizetési osztályba tartozó köztisztviselők számára az 1938-as érték egynegye- 
de körül rögzítették az új bérszintet, míg az alacsonyabb kategóriák esetében a ko- 
rábbi értékszint 30-40 százalékát irányozták elő. A pedagógusok bére például alig 
valamivel haladta meg az 1938-as szint húsz százalékát. 

A keresetek újraszabályozásának volt egy másik vetülete is. A világháború előtt 
az üzemekben dolgozók fizetésének átlaga (220 pengő) az állami adminisztráció 
egy főre eső átlagfizetésének (294 pengő) a háromnegyedéhez közelített (74,8 90). 
A stabilizációt követően megfordultak a bérarányok. Ekkor egy közigazgatási hi- 
vatalnok átlagbére (312 forint) éppen hogy elérte az üzemi alkalmazottak átlagbé- 
rének (466 forint) kétharmadát (66,990). Azaz az általános bérszintcsökkentés — és 
nivellálás — mellett , munkáspárti" pozitív diszkrimináció érvényesült a , könyök- 


Hazaszállítják a magyar aranykészletet, 1946. augusztus 6. 

védős-nadrágtartós" hivatalnokok rovására. Átlagát tekintve a nyugdíjak esetében 
is hasonló, közel hatvanszázalékos zuhanást állapíthatunk meg. 1946 őszén ráadá- 
sul több rendelet szűkítette a nyugellátásra jogosultak körét. A megvonás valódi 
indoka csak a politikai háttéranyagokból derül ki. Ezekben azzal érveltek, hogy ér- 
demtelenek állami nyugdíjra azok, akik a megelőző évtizedekben , az ellenforra- 
dalmi rendszert kiszolgálták" . 

Az elértéktelenedett régi pénz átváltásából eredő, évszázadok óta a kamara hasz- 
naként ismert nyereség csupán arra volt elegendő, hogy az aktuális költségvetési 
hiányt kiegyenlítse. Az államháztartás számára számottevőbb volt az a hozam, ame- 
lyet az új bértarifával próbáltak tartósan elérni. A költségvetés kiadási oldalát 
csökkentette egyfelől az, hogy a stabilizáció már nem számolt a befejezés előtt ál- 
ló B lista keretében elküldött közel százezer fős közalkalmazotti létszámmal. Ez ak- 
kor is érdemi tehermentesítést jelentett, ha tudjuk: a megmaradó közigazgatási lét- 
szám 1946-ban több mint másfélszerese volt (kereken 185 ezer fő) az utolsó béke- 
évben e kategóriába tartozóknak (kereken 120 ezer fő).! A , stabilizációs" bér- és 
nyugdíjtarifa államháztartási hozadéka viszont valóban jelentős volt. Míg 1938- 
ban a közalkalmazottak és a nyugdíjasok járandóságai a költségvetési kiadások- 
nak közel felét (4895) vitték el, ez a tétel az 1946. végi stabilizációs költségvetés- 
ben alig haladta meg a kiadások egynegyedét (2690). A költségvetés kiadási olda- 
lának ily módon felszabadított hányada is kevésnek bizonyult viszont arra, hogy fe- 
dezze az országra rótt jóvátételi kvótát, illetve annak — többek között a megszálló 
hadsereg ellátásával gyarapított — járulékos terheit. 

A különbözet előteremtését az eddig tárgyaltak mellett az adómódosítás, illetve 
az áruk mind szélesebb körére kiterjesztett központi árszabályozás tette lehetővé. 
Ez elsősorban ismét az akkor még többségben lévő agrárnépességet sújtotta. Az 
augusztus eleji hivatalos bevezetés után a forint — az átváltás és az országos forga- 
lomba kerülés természetes technikai időszükséglete miatt — csak lépésről lépésre 
vált valóban hozzáférhetővé. De a gazdák (mezőgazdasági árutermelők) szinte azon- 
nal kézhez kapták az adóhivatali értesítést, hogy haladéktalanul — s immár az új 
pénzben - fizessék meg adójukat vagy felhalmozódott adóhátralékukat. Az e cél- 
ból kiküldött sürgető fizetési felszólításoknak azért is nehéz volt eleget tenni, mert 
vidéken akkoriban -— különösen a falvakban — még hónapokba telt, amíg megje- 
lent, illetve elterjedt az új pénz, a forint. A kormányzat a forint bevezetésével egyide- 
jűleg véget vetett annak a korábbi lehetőségnek, hogy az adót — a követhetetlen inf- 
láció miatt — naturáliákban róják le az arra kötelezettek. 

A gazdatársadalom ennél is elementárisabb sérelme az volt, hogy a stabilizációs 
árarányok mintegy felére csökkentették a mezőgazdasági termékek s ezen keresz- 
tül a paraszti munka árát is. (A viszonyítási alapként megállapított 40 forintos má- 
zsánkénti búzaár 5899-át tette ki a forint/pengő nominális valorizációjának, míg 
ugyanehhez mérten 3399-ra esett a kukorica és 3990-ra a burgonya megbecsültsé- 
ge.) Az iparcikkek átlagos árfekvése viszont 30970-kal volt magasabb az átszámítá- 
si értéknél. Az agrárolló ilyen mértékű szétnyitása a mindennapokban azt jelentet- 
te, hogy a parasztságnak — átlagosan — dupla mennyiségű terméket kellett (volna) 
előállítania és értékesítenie ahhoz, hogy ugyanazon iparcikkekhez hozzájusson. Ez 
az érvágás a tradicionálisan nagyobb területet művelő — úgymond gazdagabb - pa- 

raszti rétegek számára is lehetetlenné tette a gazdaság fejlesztését, de számos eset- 
ben a termelés rentabilitását is kockáztatta. A kisbirtokon gazdálkodók, illetve a 
földreform juttatásaiból alig egy éve részesült újbirtokosok esetében viszont már a 
működési feltételeket, illetve egzisztenciájuk legelemibb szinten tartását lehetetlení- 
tették el a stabilizációs csereértékviszonyok. 


Néhány ipari és agrártermék cserearányértéke az 1946. évi valutareform után 


érek Búzaegyenértéke Búzaegyenértéke a Ráfizetés " 
1938-ban 1946-ban százalékban 
1000 db tégla 140 kg búza 600 kg búza 42890 
1 a nyersvasrúd 150 kg búza 420 kg búza 28099 
Egyvasú eke 400 kg búza 850 kg búza 2129 
1 pár csizma 100 kg búza 300 kg búza 30096 
1 db gabonászsák 8 kg búza 40 kg búza 50090 


Mindebből adódott, hogy a propaganda szerint , csak? ötvenszázalékos értékvesz- 
tést jövendölő stabilizációs árarányokat a mezőgazdaságból megélni próbálóknak 
az 1946-os év hátralévő részében külön kellett kiharcolniuk. Ennek az elégedetlen- 
ségnek, becsapottságérzésnek adtak hangot a kora őszi hónapok egymást követő vi- 
déki tiltakozógyűlései, amelyek némelyike már-már , parasztzendüléssel" fenyege- 
tett. A kisgazda- és főként a parasztpárti sajtó visszatérően cikkezett az agrárolló 
diszkriminatív hatásáról, s ugyanezt juttatta kifejezésre , a parasztság fővárosba 
vonulása? , az 1946 szeptemberében Budapesten megtartott nagyszabású gazdade- 
monstráció. Utóbbit a független kisgazdapárt szervezte, miután elsősorban ennek 
vezetésétől, valamint a Nemzeti Parasztpárt elnökétől, Veres Pétertől kérték szá- 
mon a velük egyívásúak, hogy , pesti villákba kerülve" statisztálnak a parasztság 
folyamatos megnyomorításához. Az élénk tiltakozásokban kifejezésre jutó parasz- 
ti elégedetlenség nyomán némileg módosították az ipari és agrártermékek árará- 
nyát. Ez a hadisarccal összefüggő általános és kényszerű restrikció viszont már át- 
vezet az ugyanez idő tájt döntő szakaszába jutó magyar békekötés -— és a hozzá tár- 
suló jóvátétel — kérdéskörére. 


$ 


! Iratok a Csepel Vas- és Fémművek történetéhez, 1892—1977. (Szerk: Baczoni Gábor.) CSVM OTO, 
Budapest, 1977. 266—-267. old. 

Dr. Kiséry László diósgyőri történelemtanár elbeszélése. Az 1945—-1946. év intlációs béringadozásá- 
nak adatait lásd Gyarmati György: Politika és társadalom 1945-1989 között. In: Magyarország tör- 
ténete a XX. században. I. (Főszerk: Kollega Tarsoly István.) Babits Kiadó, Szekszárd, 1996. 154. 
old. 

3 Iratok a Csepel Vas- és Fémművek történetéhez, 1892-1977. (Szerk: Baczoni Gábor.) CSVM OTO, 
Budapest, 1977. 263. old. 

Pontosítva: a szűkebb értelemben vett közigazgatási apparátus 1938-ban 75 ezer fő, 1946-ban — a 
B lista után — 128 ezer fő volt, de költségvetési teher szempontjából ide sorolták az állami (szolgál- 
tató) nagyüzemek, pl. a Magyar Államvasutak, illetve a Magyar Posta alkalmazottait is. 

BÉKE-ELŐKÉSZÍTÉS 
ÉS BÉKESZERZŐDÉS 


A háborút ismételten a vesztesek oldalán záró Magyarország számára a békeszer- 
ződés kondícióit már a legtöbb fontos kérdésben előre jelezte a — korábban érintett — 
fegyverszüneti megállapodás. Ugyanebből eredően — a szuverenitás hiánya miatt 
— aligha beszélhetünk , önálló" külpolitikáról, legfeljebb arról, hogy a magyar kor- 
mány a háború utáni években különbözőképpen pozicionálta magát a napirendre 
kerülő egyes külpolitikai kérdésekben. Ez a reflexív magatartás viszont nem jelen- 
tett feltétlenül passzivitást, és tárgykörönként is különbözőképpen nyilvánult meg.! 
Ez utóbbi sajátosság részben a kormányzat koalíciós összetételéből is következett. 
Minden egyes párt elismerni kényszerült az ország nagyhatalmi alávetettségét, de 
különböző distinkciókkal. A kommunisták magától értetődőnek tekintették, hogy 
a szovjet ambícióknak és elvárásoknak megfelelően befolyásolják a magyar külpo- 
litikát. Ez szoros összefüggésben állt azzal, hogy Moszkva hathatós támogatása nél- 
kül aligha válhattak volna a társadalmi támogatottságukat jóval felülmúló, megha- 
tározó politikai tényezővé. A független kisgazdapárt, elsősorban a miniszterelnök- 
ké lett Nagy Ferenc, a győztes szövetséges nagyhatalmak — azaz a brit és az ameri- 
kai képviseletek — , egyenrangúságát" feltételezve tartotta velük a diplomáciai kap- 
csolatot, amivel visszatérően kiváltotta a budapesti szovjet delegátusok rosszallá- 
sát. A szociáldemokraták pedig brit munkáspárti kapcsolataik révén igyekeztek 
London irányába (is) tájékozódni. Annál is inkább, mert moszkvai relációban alig- 
ha versenghettek az onnan visszatért kommunista párti vezérkarral. 

A háború végi hónapokban újjászerveződött — újjászerveződni engedett — magyar 
pártok külpolitikai elképzeléseinek különbözősége első alkalommal a német erede- 
tű népesség Magyarországról történő háború utáni kitelepítése ügyében mutatko- 
zott meg. Ezt a differenciát azonban sokkal inkább motiválták belpolitikai, illetve 
pártszociológiai megfontolások, semmint külpolitikai elképzelések. A kommunisták 
egyöntetűen támogatták a közbeszédben , sváboknak? hívott németek kitelepítését. 
De még rajtuk is túltettek — főként verbális radikalizmusban — a Nemzeti Parasztpárt 
olyan reprezentánsai, mint Kovács Ímre vagy Erdei Ferenc (utóbbi éppen belügymi- 
niszterként). A kisgazdák viszont a szociáldemokratákkal együtt sokkal visszafogot- 
tabbak voltak, és nem osztották a , kollektív felelősségnek" a potsdami nagyhatal- 
mi döntésben érvényre jutó felfogását. Ez utóbbi két párt a büntetőjogilag is megál- 
lapítható egyéni számonkérésre helyezte a hangsúlyt, de nem voltak hívei a nyelvi- 
etnikai alapú, általános diszkriminációnak. Azért nem, mert a megelőző kétszáz év- 
ben ide települt németek zöme időközben kulturálisan asszimilálódott, és mintaadó 
szorgalommal művelt gazdaságaival — különösen a Dunántúl egyes régióiban — szer- 
vesen illeszkedett a vidéki agrárnépességbe. Szavazóbázisként rájuk elsősorban a kis- 
gazdapárt számíthatott (volna). Az ország iparosodottabb vidékein -— és az itteni vá- 
rosokban - főként a szakmunkások és a kisiparosok között voltak német eredetűek, 
akik jórészt a szociáldemokraták társadalmi bázisát gyarapították." 

Az eltérő pártállásfoglalások ellenére az 1945 decemberében megszülető kor- 
mányhatározatok végül is a magyarországi németek többségének kitelepítéséről 
döntöttek. Ezt viszont — a győztes nagyhatalmak instrukciójának respektálásán túl 


€- A párizsi békekonferencia ülésterme a Luxembourg-palotában, 1946 

- három további tényező befolyásolta. Az egyik annak a százezres nagyságrendű me- 
nekültáradatnak a fedél alá juttatása volt, amelyik — mint az előző fejezetben már 
szó volt róla — a front elől menekült, illetve fenyegetettsége miatt települt a szűkebb 
magyar határok közé. Közrejátszott ebben az is, hogy a nagyobb területű — és több- 
nyire jobban felszerelt — , sváb?" gazdaságok konfiskálásával a földosztásban része- 
sülők számát igyekeztek gyarapítani. A harmadik összetevő -— részben — a csehszlo- 
vák-magyar lakosságcserével függött össze, amelyről alább még szólunk. 

Az ís befolyásolta a háború utáni magyar külpolitika eltérő lépéseit — elsősor- 
ban a szomszéd országok vonatkozásában -, hogy az adott államok milyen ,, pozí- 
cióban? érték meg a világháború végét. Jugoszláviát Magyarországon nemcsak ko- 
moly katonai ütőerővel bíró mellékgyőztesként respektálták, hanem meglehetősen 
hamar egyfajta protokommunista berendezkedésű országnak tekintették. (A ma- 
gyar kommunista pártsajtó Tito rendszerét 1948-ig , a népi demokrácia? már ki- 
teljesedőben lévő mintaállamaként igyekezett követendő példaként propagálni. Ezek 
a példálózások viszont inkább tükrözték az MKP vezetésének belpolitikai vágyál- 
mát, semmint a kortárs magyar közvéleményt.) A jószomszédi kapcsolatok újbóli 
megteremtése viszont elemi érdeke volt Magyarországnak, mivel — a Délvidékről 
elmenekültek nagy száma ellenére — mintegy negyedmillió főt számláló magyar ki- 
sebbség maradt a délszláv államban. 

Kezdettől konfliktusosabb volt Magyarország kapcsolata északi szomszédjával, 
Csehszlovákiával. Eduárd Benes Kárpátalja Szovjetuniónak való átengedésével, va- 
lamint a háború végén stratégiai fontosságúvá lett nyersanyag (urán) szállítására 
szóló bizalmas kötelezettségvállalással maga mögött tudhatta Sztálin támogatását. 
Azaz a két világháború közötti csehszlovák államegység helyreállításával Josef T1- 
so németeket szolgáló, ellenséges-legyőzött Szlovákiája is mellékgyőztessé transzfor- 
málódott. A , tiszta szláv állam? megteremtésének programja viszont azt jelentet- 
te, hogy az ott élő német és magyar népesség egészét felelősnek kiáltotta ki a két vi- 
lágháború közötti csehszlovák állam bukásáért, és a kollektív felelősség tétele alap- 
ján kívánt megszabadulni mindkét említett nemzetiségtől. Ehhez a törekvéséhez 
Moszkvát sikerült is megnyernie, a nagyhatalmak potsdami értekezlete azonban 
csak a németek eltávolításáról rendelkezett (Csehszlovákián túl Lengyelországra és 
Magyarországra vonatkozóan 15). A szlovákiai magyar kisebbséggel szembeni ha- 
sonló bánásmódhoz az angolszász szövetségesek nem járultak hozzá. Prága viszont 
azon túl, hogy az ottani magyarságot megfosztották állampolgári jogaitól, a ma- 
gyarországi SZEB-en keresztül — amelyben mellékgyőztesként maga is képviselet- 
tel rendelkezett — olyan diplomáciai nyomást tudott gyakorolni a magyar kormány- 
ra, hogy az 1946. február 27-én lakosságcsere-egyezmény aláírására kényszerült. En- 
nek értelmében a csehszlovák kormány jogosulttá vált annyi felvidéki magyar ki- 
telepítésére, ahányan a Magyarországon élő szlovákok közül — önkéntes jelentke- 
zés alapján - vállalkoznak a Szlovákiába való áttelepülésre. 

A lakosságcsere-egyezmény nyomán fél éven át folytattak propagandát csehszlo- 
vák toborzómissziók Magyarországon annak érdekében, hogy minél több magyaror- 
szági szlovákot bírjanak rá az áttelepülésre. Az áttelepülésre jelentkező mintegy 
73 000 szlovák ellenében csak hasonló számú magyart lehetett távozásra bírni. En- 
nél viszont sokkal több magyar maradt — a benesi dekrétumok miatt immár teljes 

jogfosztottságban — csehszlovák fennhatóság alatt. Emiatt a cseh politikusok to- 
vábbi 200 000 magyar egyoldalú kitelepítésének a békeszerződésben való 
rögzítéséért vetették latba befolyásukat a nagyhatalmaknál. Mivel az angolszász 
szövetségesek ezt is megakadályozták, Prága egyfelől adminisztratív, ún. reszlova- 
kizációs akciót indított — azoknak a felvidéki magyaroknak ígérve állampolgári jo- 
gaikba való visszahelyezést, akik hajlandók szlovákká nyilvánításukért folyamod- 
ni. Másfelől — a fentebbi késztetést nyomatékosítandó — 1946 őszén hozzálátott a 
magyarok ezreinek deportálásához azokba a nyugat-csehországi körzetekbe, ahon- 
nan a németeket már kitelepítették. (Az etnikailag homogén, kizárólagos szláv nem- 
zetállami élettér megteremtésének fétise a korabeli Csehszlovákiában más formában 
is intézményesült. A holokausztot túlélő, korábban Prágában vagy a Szudéta-vidé- 
ken élő, német kultúrába asszimilálódott, koncentrációs táborokból visszatért zsi- 
dókat mint , németeket", a korábban a Felvidéken honos, magyar kultúrában asszi- 
milálódott visszatért zsidókat mint , magyarokat" fosztották meg hasonlóképpen 
állampolgárságuktól. Ezen diszkrimináltak csak erőteljes nemzetközi tiltakozás 
hatására kerülhettek szabadlábra esetleg ugyanazon gyűjtőtáborokból, amelyeket 
két-három évvel korábban - a haláltáborokba hurcoltatásukat megelőzően — mint 
, zsidóknak?" már alkalmuk volt megismerni. )! 

A béke-előkészítés kérdéseiben időközben egymással is mind élesebben konfron- 
tálódó nagyhatalmak egy további határmódosítás kérdésében is pártolták mellék- 
győztes szövetségesük, a cseh kormány aspirációját. Respektálták a már akkor is , a 
szlovákok fővárosának tekintett?" Pozsony (Bratislava) — úgymond - stratégiailag 
veszélyeztetett, határ közeli helyzetét. Erre tekintettel a Pozsonnyal szembeni Du- 
na-parti szakaszon három községet (Dunacsún, Horvátjárfalu és Oroszvár) külte- 
rületeivel együtt Csehszlovákiához csatoltak. Mivel a csehszlovák kormány válto- 


Gyöngyösi János külügyminiszter aláírja a békeszerződést, Párizs, 1947. február 10. 

Az áttelepítettek holmiját szállító ENSZ-teherautók Érsekújvár vasútállomásán, 1946. szeptember 


zatlanul ragaszkodott további 200 000 szlovákiai magyar egyoldalú kitelepítésé- 
hez, e tárgykör megvitatása szinte teljesen kitöltötte az 1946-ban Párizsban össze- 
hívott béke-előkészítő tárgyalásokon a Magyar Területi és Politikai Bizottság utol- 
só — szeptemberi — hónapját. A magyar békedelegáció erre válaszként vetette fel a 
, népet földdel"? propozíciót, amely azt tartalmazta, hogy Dél-Szlovákia azon — mint- 
egy négyezer km-nyi — területeit, ahol a magyar népesség aránya meghaladja a 
759o-ot, csatolják Magyarországhoz. (Ez — területarányosan számítva — Magyaror- 
szág területét 4979-kal gyarapította, Csehszlovákia területét 370-kal csökkentette 
volna.) E határ menti térségekben több mint 150 000 magyar élt, ezáltal az egyol- 
dalúan kitelepítésre szántak zömének kínálta helyzetük rendeződését, s mindemel- 
lett velük együtt fogadta volna a magyar állam a szóban forgó területen kívül élő 
magyarokat is." Ezt a javaslatot viszont a csehszlovák delegáció mellett a szovjet kül- 
döttek is kategorikusan elvetették. Végül a kérdést azzal vették le a napirendről, 
hogy a Csehszlovákiában maradó magyarok ügyét, akiknek helyzetét az 1946 ele- 
jén megkötött lakosságcsere-egyezményben nem tisztázták, a két állam további egy- 
más közötti tárgyalásokon rendezze. Ez azután bekerült a békeszerződés rendelke- 
zései közé is, de rendezésére végül is nem került sor. Mivel Prága hallani sem akart 
bármifajta határkorrekcióról, s a magyarok egyoldalú áttelepítése sem sikerült, to- 
vább folytatódott a magyarokkal szembeni diszkrimináció, azaz csak magukat szlo- 
vákoknak vallva nyerhették vissza állampolgári jogaikat. 

Az eddig említett szomszédos államokhoz képest másképp pozicionálta magát a 
magyar külpolitika a béke-előkészítés során Románia vonatkozásában. Ezt két té- 
nyező motiválta. Az egyik a román fegyverszüneti egyezmény 19. cikkelye volt, 
amely úgy fogalmazott, hogy a győzelem előtt álló nagyhatalmak , egyetértenek ab- 
ban, hogy Erdélyt — vagy annak nagyobb részét — vissza kell adni Romániának, fel- 
téve, ha ezt a békerendezés is megerősíti". A másik, hogy Románia szintén a hábo- 

rú mellékvesztesei közé tartozott. Mindebből eredően Budapesten azzal kalkulál- 
tak, hogy legalább a román fegyverszüneti egyezményben , lebegtetve hagyott" Er- 
dély kisebbik hányadáért érdemes ringbe szállnia a magyar diplomáciának. Az utó- 
lagos történeti forrásfeltárás révén már az is ismert, amiről a kortársaknak legfel- 
jebb töredékes — és bizonytalan — információik lehettek. Nevezetesen, hogy az an- 
golszász nagyhatalmaknak a térségre vonatkozó, háború alatti rendezési elképze- 
lései között éppúgy megfogalmazódtak a trianoni döntés bizonyos korrekcióját fon- 
tolgató felvetések, ahogyan egy autonóm vagy akár önálló Erdély létrehozásának 
lehetőségeit is latolgatták." Az időközben nyilvánosságra került korabeli szovjet 
külügyi dokumentumok szerint időlegesen Moszkvában is felmerültek hasonló al- 
ternatívák, ezeket viszont nem respektálták a békecsinálásban aktív szerepet játszó 
szovjet diplomaták, illetve politikusok." 

A magyar békecélok megfogalmazása során Erdély kisebb részére vonatkozóan 
különböző változatokat dolgoztak ki, azt is vizsgálva, hogy bizonyos mértékű — 
magyar és román populációt egyaránt érintő — népességcserével hogyan lehetne 
mérsékelni a román fennhatóság alatt maradó magyarok arányát. A magyar kül- 
ügyminisztérium béke-előkészítő osztályának égisze alatt készült sokféle tervezet 
közül az a kettő érdemel említést, amelyet külpolitikai tárgyalásain a magyar kor- 
mány is képviselt. Az egyik a mintegy 22 ezer km-nyi területre vonatkozó , Nagy- 
Partium" terv, a másik pedig az ennek mintegy felére redukált 12 ezer km?-nyi 
területet érintő ,, Kis-Partuum" terv volt. (Utóbbi - területarányosan számítva — Ma- 
gyarország területét 1290-kal gyarapította, Románia területét 590-kal csökkentet- 
te volna.) Az erre vonatkozó kortársi remények csak fokozódtak, miután a magyar 
kormányküldöttség 1946. április közepén megejtett moszkvai tárgyalásain a szov- 
jet vezetés nem emelt kifogást az ellen, hogy a fentebbi, mérsékelt változatot a ma- 
gyar delegáció a nyári hónapokban összeülni készülő párizsi béke-előkészítő érte- 
kezleten előterjessze. 

A kezdetben illúzióktól sem mentes korabeli magyar politikai vezetés számára 
csak lassan és keserű felismerésként kezdett világossá válni, hogy a diplomáciai for- 
mulákba inkább csak beleképzelték a — legalább részleges — , revízió" lehetőségét. 
A még 1944 tavaszán fogalmazott román fegyverszüneti megállapodás hivatkozott 
passzusa Erdély (egy részének) jövendő hovatartozását azért , lebegtette", hogy ver- 
senyeztesse az Ántonescu, illetve a Horthy nevével fémjelzett rivális rendszereket a 
mindkettő számára Eris almájaként megcsillantott Erdélyért. Megszerzésének elő- 
feltétele a hitleri szövetségből való kiugrás, az azzal való szembefordulás volt. Mi- 
után azt átállást Bukarest sikerrel abszolválta, Budapest pedig elpuskázta, a Ma- 
gyarországot , biztató" kitétel Moszkvából nézve okafogyottá vált. Az önáltatás 
csupán folytatódott, amikor Kreml hozzájárulásából a , Kis-Partium" változat pá- 
rizsi előterjesztéséhez a magyar politikusok arra következtettek, hogy a szovjet ve- 
zetés azt netán még támogatná is. Arról nem tudhatott a magyar kormánydelegá- 
ció, hogy a kérdést a békecsináló nagyhatalmak külügyminiszter-helyetteseinek lon- 
doni konferenciáján éppen ugyanezen napokban már véglegesítették: Erdélyt — pon- 
tosabban ugyanazon 104 ezer km-nyi térséget, amelyet már az első világháború 
után is Romániához csatoltak — ezúttal is egészében Romániának ítélték, amihez im- 
már az angolszász nagyhatalmak delegátusai is hozzájárultak. Sztálin és Molotov 

viszont már tudtak erről, ezért volt félrevezető, hogy a szóban forgó kérdés felve- 
téséhez -— őket semmire sem kötelező — hozzájárulásukat adták." A két mellékvesz- 
tes állam, Románia és Magyarország területi vitájának mindemellett — ennél na- 
gyobb súllyal latba eső — nagyhatalmi aspektusa is volt. Ha Sztálin , enged" Erdély 
kérdésében, az bizalmának megvonását demonstrálta volna a Petru Groza vezette 
baloldali román kormányzattól, amelyet — az angolszász hatalmak rosszallása kö- 
zepette — ő maga juttatott hatalomra. Sőt mi több, Molotov külügyminiszter vissza- 
térően — bár sikertelenül — kardoskodott a béke-előkészítés legfontosabb nagyha- 
talmi fórumán, a Külügyminiszterek Tanácsának ülésein annak érdekében, hogy 
Románia ún. társhadviselő (co-belligerent) státusát elismertesse.? 

A fentebb vázolt előzmények után az 1946 nyarán Párizsban megkezdődő béke- 
előkészítő konferencia Erdély kérdésében is a teljes kudarc nyilvánvalóvá válását 
hozta Magyarország számára. A magyar békedelegáció utolsó kísérlete az volt, hogy 
a mereven elutasított ,, Kis-Partium"? javaslatot visszavonta, és egy mindössze 4 ezer 
km-nyi határ menti területsáv visszaadását kezdeményezte. Ez a változtatás, amely 
kevesebb mint húsz kilométerrel tolta volna keletebbre az 1920-ban rögzített tria- 
noni magyar határvonalat, Románia területét 1,7 százalékkal csökkentette volna. 
Túlnyomó többségében magyar lakosságú településeket érintett, köztük olyan vá- 
rosokat foglalt magában, mint Arad, Nagyszalonta, Nagyvárad, Nagykároly és Szat- 
márnémeti. Visinszkij szovjet külügyminiszter-helyettes ezúttal is Romániát pártfo- 
golta, a többi nagyhatalom pedig a döntés , egyhangúsága érdekében" zárkózott el 
attól, hogy ismételten újratárgyalják a már több fordulóban eldöntött kérdést. Így 
közel kétmillió magyar maradt ismételten kisebbségi sorsban Romániában.!" 

A béke-előkészítő értekezlet berekesztésétől, 1946 októberétől már csak apróbb 
szövegezési és szerkesztési módosítások történtek, mígnem 1947. február 10-én Pá- 
rizsban aláírták a békeszerződést. A békeszerződés 65 ezer főben maximálta Ma- 
gyarország haderejét. Közelebbi határidő rögzítése nélkül helyezte kilátásba a ha- 
difoglyok hazaszállítását. kilencvennapos határidőt szabott meg a szövetséges had- 
erők Magyarországról való távozására, de a Szovjetunió továbbra is állomásoztat- 
hatott itt fegyveres erőt, Ausztria szovjet megszállási övezetével való kapcsolatai- 
nak biztosítása céljából. 

A békeszerződés gazdasági rendelkezései előbb a jóvátétel nagyságrendjét rögzí- 
tették. A Szovjetuniónak 200 millió, Csehszlovákiának és Jugoszláviának pedig 
együttesen 100 millió USD jóvátétel fizetését írta elő, azt is nevesítve, hogy a telje- 
sítés során leginkább gépi berendezések, közlekedési eszközök és gabonaneműek 
kívánatosak. Ez a hadisarc nagyon súlyos volt ugyan, de önmagában -— csak szám- 
szaki mutatók alapján — nem tűnt elviselhetetlennek. A teher mechanikusan 
visszaosztva az 1938—39-es, illetve az 1943—-44-es költségvetési évek kereken egymil- 
liárd dolláros hazai nemzeti jövedelemének egyharmadát jelentette. A teljesítésre 
megszabott nyolcéves futamidőre elosztva nominálisan nem volt több, mint a fen- 
tebb jelzett évek nemzeti jövedelmének szűk 490-a. (Másképp számolva - és a há- 
ború utáni évek népességére vetítve — ez fejenként összesen mintegy 33 dollárt, nyol- 
cévi teljesítéssel számolva pedig évente 4,1 USD terhet rótt minden magyar állam- 
polgárra.) A jóvátétel tényleges terhe azonban több szempontból is mást jelentett 
a háború utáni viszonyok közepette. 

A jóvátételt nem pénzben, hanem mezőgazdasági és iparcikkekben kellett hat éven belül 
kiegyenlíteni. [...] A 300 millió dollár nem tűnt volna olyan soknak. Amikor ezt a szá- 
mot megláttuk, halvány reménysugár ébredt bennünk: a győztes szövetségesek, úgy lát- 
szik, tanultak a múltból, és nem ismétlik meg 1918 tévedéseit. Hiú remény volt. A kor- 
mány nemsokára ukázt kapott a [szovjet] Kommandatúrától: a kormány teljhatalmú 
szakértői jelenjenek meg a parancsnokságon. Az ülés célja: a jóvátételi lista áruinak és árá- 
nak a megállapítása. A teljhatalmú szakértők — köztük jómagam is — másnap reggel meg- 
jelentünk a Kommandatúrán. Szegény szakértők. Nem tudtuk, van-e búza, van-e kuko- 
rica, s ha van, mennyi van, mi maradt meg az állatállományból, nem tudtuk, melyik gyár 
ép, melyik pusztult el. A megmaradt gyárak kapujában pedig orosz őrök álltak. 

A megállapodás világpiaci árakról beszélt. De melyek ezek az árak? Hogyan lehe- 
tett volna ezt megállapítani, amikor nem volt posta, a könyvtárak leégtek, és külön- 
ben is, a velünk szemben ülő ezredes nem ért rá, azonnali választ kért tőlünk, a teljha- 
talmú szakértőktől. Így azután a tárgyalás — ha egyáltalán annak nevezhetjük — meg- 
lehetősen egyoldalú lett. Az ezredes lediktálta, hogy milyen árukat fogunk szállítani 
és hogy mennyi az áruk 1938-as világpiaci ára. Világossá vált, hogy Moszkvának mi- 
nél több árura volt szüksége, és akkor, hogy mindez beleférjen a 200 millió dolláros 
keretbe, egészen valószínűtlen, fiktív árakat talált ki. A magyar delegáció — hárman 
voltunk ott gyászmagyarok — megpróbált ellenállni: számlákat mutogattunk, statisz- 
tikákat lobogtattunk, bizonygattuk, hogy például egy mozdony 1938-ban ötször annyi- 
ba került, mint amennyit Moszkva diktált. Az ezredes bólogatott — végeredményben 
ő csak egy rosszul fizetett bürokrata volt —, majd felolvasott egy papírt, amely szerint 
Moszkvában egy mozdony ennyibe kerül és kész. [...] 

Az ezredes válasza mindig ugyanaz a monoton rnemc volt, amelyet egyéb tárgya- 
lásainkról már oly jól ismertünk. Lassan világossá vált, hogy a világpiaci árak hami- 
sítása révén az ország orosz jóvátételi terhe az eredetileg kiszabott 200 millióról legalább 
egymilliárd dollárra fog emelkedni. [...] Ekkor írtam meg a Jegybank [Magyar Nem- 
zeti Bank] első feljegyzését a jóvátétel tárgyában. Azzal kezdtem, hogy jóvátételt kívá- 
nunk fizetni, de értelmetlen fizetési kötelezettséget nem vállalhatunk. Ne szabjanak 
olyan feltételeket, amelyek akadályozzák az ország fejlődését; ha a jóvátétel meghalad- 
ja a nemzeti jövedelem 30 százalékát, akkor semmi sem marad újjáépítésre. A túlzott 
jóvátétel nem csupán az ország érdekeit sérti, hanem a győztes hatalmakét is, mert a 
tönkrement adósok senkinek sem fizetnek. [...] Dálnoki Miklós Béla, a miniszterel- 
nök, vonakodva bár, mégis hajlandó lett volna a feljegyzést a Szövetséges Ellenőrző Bi- 
zottságnak eljuttatni, de akormány kommunista tagjai, Gerő Ernő vezetésével nemet 
mondtak. [...] 

Így álltunk, amikor Vorosilov marsall vészes hibát követett el. Átiratot küldött a 
kormánynak, amelyben a kezdődő inflációról beszélt, és feltette nekünk a kérdést, 
hogy mit akarunk ez ellen tenni. Újból elővettem a [visszatartott] memorandumot, és 
azt — a pénzügyminiszter aláírásával — eljuttattuk a Szövetséges Ellenőrző Bizottság el- 
nökéhez. A SZEB két angolszász tagja ismét kapott másolatokat a megszokott módon 
[azaz privát küldeményként]. 

A feljegyzést másnap visszakaptuk a marsall sajátkezűleg írott feljegyzéseivel. Kikér- 
te magának, hogy az inflációért a megszálló hadsereget okoljuk, és utasított bennün- 
ket, hogy ilyen feljegyzést többé ne merjünk készíteni. [...)] 

A probléma a katasztrofális bankjegyhiány formájában jelent meg. A német hadse- 
reg Budapest eleste előtt magával vitte az ország bankjegykészletének legnagyobb ré- 
szét. A bankban ugyan maradt némi bankjegykészlet, de nem sokáig, mert a megszál- 
ló szovjet hadsereg ezt a maga részére lefoglalta. A szovjetek segítsége kellett, és azt meg 
is kaptuk. A marsall közbelépett, és kölcsönadta a seregei által rekvirált magyar bank- 
jegyeket. Ily módon a saját bankjegyeinket kaptuk kölcsön, azzal a kötelezettséggel, 
hogy a kölcsönt kamatostul fizetjük vissza. [...)] 

Hasonló bajokkal küzdöttünk a mezőgazdasági termelésben. Éhínség tört volna ki, 
ha a megszálló hadsereg nem adott volna kölcsön búzát. A tragikomikus az volt a do- 
logban, hogy ez az élelmiszerkölcsön, melyet a kormánynak kamatostul kellett vissza- 
fizetnie — ugyanúgy, mint a jegybanknak a neki kölcsönzött bankjegyeket —, a magyar 
élelmiszertartalékból származott. Lefoglalták, majd kölcsönadták! Saját élelmiszerün- 
ket kaptuk tehát kölcsön, azt kellett később kamatostul visszafizetnünk. Vae victis! 


Kárász Artúr: Nyolcvan év a Föld körül. Bethlen Gábor Könyvkiadó, Budapest, 1990. 79-83. old. 
(Kárász a felidézett történetek idején a Magyar Nemzeti Bank vezérigazgatója volt.) 


A jóvátétel azért is vált különösen súlyos teherré, mert teljesítésének megkezdé- 
sét lényegében már a háborús front átvonulása utáni , zárórától" (Stunde Null), a 
magyar fegyverszüneti megállapodás 1945. januári aláírása után elvárták. Holott 
az ország hadszíntérré válása következtében elpusztult az 1944. évi becsült nemze- 
ti vagyon 4090-a, míg a kurrens nemzeti jövedelem a rákövetkező években is csu- 
pán az utolsó békeév összegének 50-65 90-ára rúgott. Ebből eredően -— az aktuális 
teljesítőképességhez viszonyítva — szinte azonnal , megkétszereződött" a jóvátétel 
mértéke. Ennek újabb megduplázódását az okozta, hogy az 1938. évi dollár—pen- 
gő 1:5 átváltási kurzusa a hazai valuta háborús inflálódása miatt a jóvátételi pari- 
tás idejére 1:10 arányra romlott. Tovább rontotta a fizetési képességet, hogy Ma- 
gyarországnak a világháború idején a Harmadik Birodalommal szemben felhalmo- 
zódott kereskedelmi aktívuma majdnem ugyanakkora volt, mint a jóvátételi előírás 
(280 millió USD), de az nem volt behajtható, ugyanakkor a Szovjetuniónak nem csu- 
pán a hazai német vagyon került a tulajdonába, hanem jogot formált a háborús 
Németország hazánkkal szemben fennálló követeléseire is. A helyzet ellentmondá- 
sosságát mi sem jellemzi jobban, mint az, hogy 1945 tavaszától számos olyan vál- 
lalatnál kezdték meg a gépek, berendezések leszerelését és a Szovjetunióba szállítá- 
sát — hadizsákmány címen!! -, amelyeknek a termékei is részét képezték (volna) a 
jóvátétel teljesítésének. Mindehhez további számottevő tételként társult a Szövet- 
séges Ellenőrző Bizottság, valamint a Magyarországot megszálló s itt állomásozta- 
tott — 1945-ben másfél milliós, 1946 nyarától félmilliós létszámú — szovjet csapa- 
tok térítés nélküli ellátása is. Utóbbit ráadásul úgy kellett teljesíteni, hogy a Vörös 
Hadsereg — a nemzetközi hadijogban rögzítetteket figyelmen kívül hagyva — hadi- 
zsákmánykérnt foglalta le mindazon készleteket, amelyek a németek evakuálása után 
még megmaradtak. Magyarország mindezekből összeálló jóvátételi terhe és egyéb 
külföldi fizetési kötelezettsége az eredetileg megszabott — s fentebb elviselhetőnek 
jelölt — nominálkvótához képest több mint ötszörösére emelkedett. Azaz a jóváté- 
teli teljesítés terhe a háborút követő években (1945-1948) a korabeli nemzeti jö- 
vedelem 25, illetve 20, az évenkénti költségvetési kiadások 45, illetve 3090-át jelen- 

tette. (A második érték az időközben meginduló újjáépítés hozadéka következtében 
mérséklődött arányt jelenti.) 

A jóvátétel végigkövetése érdekében előreugrunk egy kissé az események krono- 
lógiai rendjében. Molotov szovjet külügyminiszter 1948 nyarán a két munkáspárt 
— később tárgyalandó — fúziójának politikai honorálásaként bejelentette, hogy 
Moszkva elengedte a Szovjetuniót illető magyar jóvátételi hátralék felét, mintegy 65 
millió dollárt. Csakhogy Magyarország - figyelembe véve a többszörösen kedvezőt- 
len paritással megállapított kvótát — az addig teljesített 70 millió dollárt valódi ér- 
tékén számítva már ekkorra is bőven eleget tett a rá kirótt jóvátételi kötelezettség- 
nek. 1953 januárjára pedig — amikor a szovjet kormány nyilatkozatot tett közzé a 
jóvátétel lezárulásáról — a mindösszesen 131 millió dollár értékűnek elszámolt tel- 
jesítések révén, valamint a németekkel szembeni magyar aktívum passzívummá vá- 
lása miatt Magyarország összességében legalább két és félszeres túlfizetést köny- 
velhetett el. 


$ 

A TÖBBSÉGET SZERZETT GYŰJTŐPÁRT 
FELMORZSOLÁSA 


1946 második feléig a Magyar Kommunista Párt zömmel politikai eszközökkel 
folytatta a kisgazdák hatalmi részesedésének korlátozására irányuló tevékenységét, 
beleértve ebbe a SZEB szovjet vezetésének alkalmanként igénybe vett támogatását 
is. A párizsi béke-előkészítő tárgyalások hónapjaira meghirdetett belpolitikai treu- 
ga dei önmérséklete véget ért, s szinte azonnal érzékelhető volt az újabb koalíciós 
belháború előszele. Szeptember közepén a kisgazdapárt, a belőle kivált Magyar 
Szabadságpárt képviselőivel karöltve, leszavazta az országgyűlés ülésén a kommu- 
nista belügyminisztert. Utóbbinak — a magyar parlament hagyományai szerint — le 
kellett volna mondania. Az FKGP Politikai Bizottsága ugyan azonnal javasolta, 
hogy Rajk László maradjon a posztján, de az MKP nem hagyta annyiban ezt a po- 
litikai megleckéztetést. Alig két héttel később, szeptember-—október fordulóján ren- 
dezett III. kongresszusukon meghirdették a , Ki a nép ellenségeivel a koalícióból!" 
programot, ami egyértelműen a kisgazdáknak szólt. 

Ezt követően egymást érték a kisgazda pártvezetést pellengérre állító parlamen- 
ti és sajtótámadások: nem mutat kellő határozottságot a , reakció elleni harcban", 
sőt azt saját soraiban is megtúűri, illetve védelmezi. Október második felében pedig 
a Baloldali Blokk pártjai egységesen léptek fel abban a memorandumban, amely a 
kommunista tézisek alapján követelte a kisgazdapárt önmegtisztítását. Ezt azután 
a kisgazda vezetők sem hagyták válasz nélkül: saját politikai célkitűzéseik mellett 
sérelmeiket is csokorba szedték. A koalíción belüli viszony elmérgesedésére utalt, 
hogy a kompromisszumkeresés fóruma, a soron következő pártközi értekezlet tár- 
gyalóasztala mellől is érdemi előrelépés nélkül álltak fel a pártvezetők, annak elle- 
nére, hogy ez volt a három és fél éven át működtetett , koalíciós intézmény"? egyik 
leghosszabb ülése.! A fentebbi politikai huzakodás legtöbb mozzanata a korabeli 
sajtópolémiából is ismerhető volt, de nem minden. Többek között a kommunisták 
egyik — úgymond - válságkezelésre szánt, kulisszák mögötti ajánlata. Ez arról szólt, 
hogy az MKP - közel egyéves akadékoskodás után -— hozzájárulna az önkormány- 
zati választások megtartásához, azzal a feltétellel, hogy a továbbiakban a helyi köz- 
igazgatások kulcsfiguráját, a jegyzőt nem a képviselő-testület választaná, hanem 
állami (kormányzati) tisztviselőként végezné munkáját: azaz a továbbiakban a ki- 
nevezője és munkáltatója a belügyminiszter lenne. Így a voksokban kifejezett aka- 
ratnyilvánításától függetlenül volt , felülírható" az önkormányzati választások ered- 
ménye, esélyt adva a kommunistáknak arra, hogy ott is kulcspozíciókhoz jussanak 
— a túlnyomó többségében agrárdominanciájú községek ezreiben -—, ahol elenyésző 
volt a támogatottságuk. A Rajk László belügyminiszter által közvetített kommunis- 
ta alkuajánlatot Nagy Ferenc miniszterelnök visszautasította, s — pártvezető társai- 
val együtt - jobbnak látta, ha az önkormányzati választásokat csak a békeszerző- 
dés aláírása, illetve a szovjet hadsereg távozása után tűzik napirendre." 

Az 1946 őszi hónapjait kitöltő, koalíción belüli szembenállás mögött — úgy tű- 
nik — két, egymással összefüggő ok húzódott meg. Az egyik az immár véglegesnek 
tekinthető békeszerződés tartalma, amely egyrészt a határokon kívül rekedt ma- 


€- A Baloldali Blokk megalakulása alkalmából rendezett nagygyűlés a Hősök terén, 1946. március 7. 

gyar nemzetrészek, másrészt a jóvátételi kötelezettségek miatt a regnáló kormány 
ódiuma lett a közvélemény szemében. (Más kérdés, hogy Magyarország háborús sze- 
repvállalása következtében aligha lett volna képes bármilyen más összetételű kor- 
mány kedvezőbb békefeltételeket kialkudni.) Ezért is jutottak gyorsan egyezségre 
az egyébként egymással fenekedő koalíciós partnerek abban a kérdésben, hogy a — 
már véglegesített — békeszerződés részleteinek nyilvánosságra hozatalától egyönte- 
tűen tartózkodnak, s azzal csak az aláírás után rukkolnak elő.? A másik mozzanat, 
hogy mind a kommunisták, mind pedig a kisgazdák igyekeztek önmagukat a béke- 
szerződés utáni időszakra pozicionálni. A hidegháború ekkori , inkubátorkorsza- 
kában"! még nem voltak láthatók a későbbi fejlemények. A kommunisták tartot- 
tak attól, hogy meggyengülnek pozícióik, ha a számukra védhatalmat jelentő Szov- 
jetunió — és annak hadserege — a SZEB mandátumának megszűnésével távozni kény- 
szerül. A kisgazdák viszont — valószínűleg a lakosság többségével együtt — éppen azt 
remélték, hogy az ország szuverenitásának helyreállása után a kommunista hatal- 
mi ambícióknak gátat szabva formálhatják tovább az új köztársaság gazdasági-tár- 
sadalmi-politikai rendjét. 

Nem ez történt. A megmerevedni látszó hatalmi patthelyzetben a kommunisták 
immár parlamenten kívüli eszközöket is hasznosítva folytatták a kisgazdapárt -— 
Rákosi Mátyás által megkívánt -— , elemekre bontását". 1946 decemberében a Hon- 
védelmi Minisztérium Katonapolitikai Osztálya — a kommunista Pálffy György ve- 
zette ún. Katpol. — tucatnyi személyt vett őrizetbe. Volt közöttük egykori katona- 
tiszt, elbocsátott köztisztviselő és néhány harmadvonalbeli kisgazda pártaktivista. 
A fizikai bántalmazásokkal társított vallatások során , köztársaság-ellenes összees- 

küvés" előkészítésében való részvételt kellett volna beismerniük. Miután a lefogot- 
takat átadták a Rajk László belügyminiszter által nemrégiben átszervezett, Péter 
Gábor irányítása alatt álló Államvédelmi Osztálynak (ÁVO), elsősorban kisgazda 
képviselők és pártvezetők elleni terhelő vallomásokat igyekeztek kicsikarni tőlük. 
A vallomásokra támaszkodva 1947 januárjában több kisgazdapárti parlamenti kép- 
viselőt is őrizetbe vett a politikai rendőrség. A kommunista pártsajtó ezzel egyide- 
jűleg éppoly vehemens, mint amilyen hazug kompromittálási kampányt indított, 
arról cikkezve, hogy a kisgazdapárti reprezentánsok is részesei az ún. , köztársa- 
ság-ellenes összeesküvésnek". Az ügy tisztázása érdekében a parlamenti többség 
hozzájárult a gyanúba kevert képviselők mentelmi jogának felfüggesztéséhez. A kö- 
vetkező lépésben - a már lefogottak vallomásaira hivatkozva — az FKGP országos 
főtitkárhelyettesét, Vörös Vincét elhurcolták, majd a párt főtitkárát, Kovács Bélát 
is azzal gyanúsították meg, hogy , érintett" az ún. összeesküvés ügyében. 

Ezen a ponton a parlamenti többséget adó kisgazdák megmakacsolták magukat. 
Egyértelművé vált, amit addig csak gyanítottak: az akciósorozat nem más, mint 
, koncepciós per a független kisgazdapárt szétzúzására"." 1947 február elejétől Ko- 
vács Béla került a kommunista intrikák és nyílt támadások középpontjába. A párt- 
főtitkár kiadatása érdekében már A. Puskin szovjet nagykövet interveniált Nagy Fe- 
renc miniszterelnöknél, de Kovács mentelmi jogának felfüggesztését elutasította az 
Országgyűlés. Február közepétől arról folytak a - kommunisták által kikényszerített 
—- naponkénti hektikus tárgyalások, hogy Kovács mindezek ellenére vesse alá magát 


Rajk László belügyminiszter a rendőrotthon megnyitásán, 1946. május 

kihallgatásnak a politikai rendőrségen. Végül olyan megállapodás született, hogy két 
napot meg nem haladó időre maga megy az AVO központjába kihallgatásra, de ma- 
gyar rendőri hatóságok nem vehetik őrizetbe. Így is történt, mígnem a kihallgatás 
második napján, február 25-én a magyarországi szovjet hadsereg katonai elhárítása 
tartóztatta le és hurcolta el. Kovács Béla 1951 őszéig Ausztria szovjet megszállási öve- 
zetében, a szovjet katonai elhárítás Baden bei Wien-i főparancsnokságán rabosko- 
dott, ekkor szállították át a Szovjetunióba, ahol bírósági eljárás mellőzésével kapott 
végzést 25 évi kényszermunkára. (1955-ben visszaszállították Magyarországra, 1956 
tavaszán szabadon engedték, 1959-ben meghalt. A Szovjetunió Legfőbb Katonai 
Ügyészsége 1989 májusában rehabilitálta. ") 

A legnagyobb kormányzó párt főtitkárának a megszálló hatóságok által történt 
elhurcoltatása félelemmel teli megdöbbenést gerjesztett ugyan, de az , összeeskü- 
vés? és a kisgazdapárt ebben való érintettsége továbbra sem volt hihető a szélesebb 
közvélemény számára. Ennek sulykolását szolgálta 1947 tavaszán-nyarán az a per- 
sorozat, amelynek minden perét úgy rendezték — és még inkább úgy exponáltak a 


A Baloldali Blokk tüntetése a kisgazdapárt jobbszárnya ellen, 1946 tavaszán 

baloldali sajtóorgánumok -, hogy a kisgazdák kompromittáltsága domborodjék 
ki. Eszerint , osztották be? a lefogott kisgazda képviselőket, illetve pártaktivistákat 
az egyes bírósági procedúrákba. Hét egymás utáni perben összesen 258 vádlottat 
ítéltek el, és további százhúsz olyan személyt zártak évekre internálótáborba, akik 
ellen még csak vádiratot sem tudtak összetákolni. Ennek ellenére a kétkedők ma- 
radtak többségben. A minden társadalmi rétegben elvégzett közvélemény-kutatás 
összesített adatai szerint a megkérdezettek 70-759o-a vonta kétségbe, hogy az ún. 
összeesküvés veszélyeztette volna a köztársaságot, és 20-2596 adott ennek hitelt. A 
leginkább domináns kortársi vélekedést felidézve hogyne furcsállották volna józan 
ésszel azt, hogy a politikai színpad legnagyobbnak tűnő kormánypártja — úgymond 
— a saját hatalma ellen esküdött volna össze. Az MKP hazug összeesküvés-kampá- 
nyából egy — a saját pozícióféltésükkel összefüggő — mozzanat mégis igaz volt. A 
második világháború után -— különösen a békeszerződés időpontjának ismeretében 
— a lakosság többsége arra várt, hogy távozzanak Magyarországról a szovjet csapa- 
tok. (Éppen úgy, ahogy negyedszázaddal korábban, 1920-ban is arra vártak, hogy 
az ország különböző részeit az antant égisze alatt megszállva tartó szerb és román 
katonai kontingensek mielőbb kivonuljanak.) Ez a várakozás köznapi diskurzus tár- 
gya volt a kávéházi asztaltársaságok körében éppúgy, mint családi-baráti összejöve- 
teleken. Az ehhez hasonló eszmecserék államellenessé minősítése esetén — ahogy 
mondani szokták - ,,a fél országot őrizetbe lehetett volna venni". 

Az összeesküvési hisztéria záró felvonása azonban még hátravolt. Nagy Ferenc 
1947. május közepén Svájcba utazott szabadságra. Ott érte a hír: a Kovács Bélát 
vallató szovjet szervektől olyan tájékoztatást kapott a magyar kormány, hogy ő -— 
Nagy Ferenc - is tudomással bírt az összeesküvés előkészületeiről. Először itthoni 
párttársai értesítették Nagyot az újabb fejleményről, aki azonnali hazaindulását he- 
lyezte kilátásba. Budapesten viszont mintha nem erre vártak volna. A távollétében 
őt helyettesítő Rákosi Mátyással folytatott telefonbeszélgetése során a kommunis- 
ta pártfőtitkár arra utalt, hogy aligha lehet a szovjetek felvetését egyszerűen csak 
koholmánynak nevezve visszautasítani. Rögtön ezután pedig arra ösztönözték, hogy 
várja meg Bernben a tájékoztatására útnak indított egyik minisztert. A helyzet fo- 
nákságát leginkább Farkas Mihály kommunista pártfőtitkár-helyettessel folytatott 
beszélgetésének szem- és fültanúja örökítette meg: 

, Éppen Farkas Mibálynál voltam, amikor telefonon kapcsolták Svájcot. [...] Hal- 
lottam, abogy Nagy Ferenc miniszterelnökkel beszélt. Úgy mellesleg megjegyezte: 
— Ferikém, az összeesküvéssel kapcsolatosan sajnos a te neved is szóba került. Az 
ügyészség meg akar ballgatni, légy szíves, siess haza, tisztázd a dolgot. 
Elszörnyülködtem, s amikor Farkas letette a kagylót, megjegyeztem: 

— De bisz ez nem fog bazajönnit, kicsúszik a markunkból. 

— Éppen ezt akarjuk — mondta [Farkas], és másról kezdett beszélni." 

Ennek megfelelően a további budapesti sürgetések már korántsem Nagy Ferenc 
hazatérésére, hanem mielőbbi lemondására irányultak. Sőt azt sugallták az egymás 
utáni üzenetek, hogy hazatérőben — az út felétől már Ausztria szovjet megszállási 
zónáján kellett áthaladnia — baj érheti. A berni magyar követség és Budapest közötti 
számos további telefonegyeztetés eredményeként végül is olyan megállapodás szü- 
letett, hogy Nagy Ferenc akkor adja át lemondólevelét a magyar állam megbízott- 

jának, ha ugyanezen személy magával hozza Budapestről a miniszterelnök — akkor 
ötéves — kisebbik fiát. Bár erre a cserére csak június 2-án került sor, Budapesten 
már május 29-én tényként tette közzé a Magyar Távirati Iroda Nagy lemondását. 
Tildy Zoltán köztársasági elnök -— folyamatos szovjet nyomás alatt — már május 
31-én kinevezte az új kisgazda kormányfőt a kommunistákat feltétel nélkül kiszol- 
gáló Dinnyés Lajos személyében. 

Három nappal később a letartóztatására szóló parancs kiadásáról értesülve me- 
nekült emigrációba Varga Béla, az Országgyűlés kisgazdapárti elnöke. További fél- 
száz parlamenti képviselőtől kizárással, illetve a kilépésre való rábeszéléssel szaba- 
dult meg a FKGP - kortársi szóhasználattal , baloldali" — új vezetése. A független 
kisgazdapárt ellehetetlenítése kiteljesedett: e pártnak a továbbiakban csak az lehe- 
tett reprezentánsa — helyi szinten éppúgy, mint országos viszonylatban -, akit a 
kommunisták megtűrtek vagy addig is velük kollaborált. Politikai ellenreakcióként 
említhető viszont, hogy mind a szociáldemokrata pártból, mind pedig a Nemzeti Pa- 
rasztpártból kilépett egy-egy tucatnyi képviselő. Azok, akik blokkpárti szövetsé- 
gesként sem vállalták, hogy statisztáljanak a kommunisták illegitim akciósoroza- 
tához. Közülük a szociáldemokrata Peyer Károlyt, illetve a parasztpárti Kovács Ím- 
rét nem sokkal később szintén az emigrációt választók között találjuk. A külföl- 
dön akkreditált diplomaták mintegy kéttucatnyi csoportja állásáról való lemondás- 
sal tiltakozott a politikai indítékú boszorkányüldözés ellen. Ezek sorából említhe- 
tő Szegedy-Maszák Aladár washingtoni, Auer Pál párizsi, Kertész István római, 
Gordon Ferenc berni magyar követ. A következő hónapoktól kezdődően jórészt 
ők -— és persze Nagy Ferenc száműzött miniszterelnök — vállaltak vezető szerepet 
nemcsak az ún. 1947-es magyar politikai emigráció, hanem a háború után külföl- 
dön maradt, Nyugat-orientált menekültek szervezkedéseiben. Belőlük szerveződött 
az emigráció politikai fóruma, a Magyar Nemzeti Bizottmány, amelv — a hideghá- 
borús nemzetközi viszonyok közepette -— elsősorban az 1956-os magyar forrada- 
lom bukásáig élvezte az Egyesült Államok támogatását. Többeknek ez a támoga- 
tás, illetve a Szabad Európa Rádió létrehozása biztosította — rövidebb-hosszabb 
ideig — a megélhetését is. 


6 


A dokumentumközlemény a Baloldali Blokk említett levelét és a kisgazdapárt válaszát is tartalmaz- 
za. In: Pártközi értekezletek. Politikai érdekegyeztetés és politikai konfrontáció, 1944—1948. I. m. 
292—326. old. 

Nagy Ferenc: Küzdelem a vasfüggöny mögött. I. Európa-História, Budapest, 1990. 340—341. old. 
Romsics Ignác: Az 1947-es párizsi békeszerződés. I. m. 226. old. 

Lásd erről: Fischer Ferenc: A megosztott világ, 1941—1991. Dialóg Campus Kiadó, Budapest-Pécs, 
2001. 61-86. old. 

Csicsery-Rónay István — Cserenyei Géza — Palasik Mária: Koncepciós per a Független Kisgazdapárt 
szétzúzására. 1956-os Intézet, Budapest, 1998. Lásd még ugyanerről Nagy Ferenc fentebb idézett 
memoárjának második kötetét. 

5 " Palasik Mária: Kovács Béla, 1908-1959. Occidental Press, Budapest, 2002. 

7 Halas Lajos: Az Rf[endező] Gárdától a Munkásőrségig. Zrínyi, Budapest, 1986. 126—127. old. 

1 TÖBBSZÖRÖSEN ELCSALT 
VÁLASZTÁSOK 


Az 1990 óta hozzáférhetővé vált politikai rendőrségi források egy fontos adalék- 
kal járultak hozzá az összeesküvési koholmány - ezen belül a kisgazdapárti expo- 
nensek érintettségének — megismeréséhez, illetve cáfolatához. A politikai rendőr- 
ség vezetője, Péter Gábor az 1945. novemberi nemzetgyűlési választásoktól datál- 
hatóan megszervezte a kisgazdapárt vezető testületeinek, illetve fontosabb tisztsé- 
get betöltő politikusainak a megfigyelését. Informátorai a miniszterelnökről, a köz- 
társasági elnökről és az egyes kisgazda miniszterekről naponta jelentettek — kivel, 
hol és miről tárgyaltak -—, s időnként még másnapi programjaikról is előjelzést ad- 
tak. A fontosabb értesülésekről Péter Gábor éjszakánként készítette el gyorsjelen- 
téseit, amelyek a másnap reggeli munkakezdéskor már az íróasztalán várták Rá- 
kosi Mátyást. (Különösen fontosak voltak ezek a pártközi értekezletek napjain, 
mert így a kommunista vezető előre tudhatta, hogy a kisgazdák milyen propozíció- 
val érkeznek a tárgyalásra.) Ezen információk alapján a kisgazda politikusoknak az 
, Összeesküvőkkel" folytatott bármifajta konspirációja is tudható lett volna, csak- 
hogy ilyen nem volt. Olyannyira nem, hogy Rákosi még két évtizeddel később - 
memoárját írva — is azon kesergett: nem nyújtott számukra elég muníciót saját po- 
litikai rendőrségük, hogy megfelelő dokumentumokra támaszkodva bánjanak el el- 
lenlábasaikkal. 

A négyéves parlamenti ciklusnak még a fele sem telt el, és a húsz hónapja tartó 
támadások ellenére formálisan még mindig több képviselője maradt a kisgazda- 


Rákosi Mátyás szónokol, Orosháza, 1947. augusztus 10. 

Balogh István Sulyok Dezső Barankovics István 


pártnak a parlamentben, mint az összes többi pártnak együttvéve, a kommunista 
párt vezetése — a politikai erőviszonyok alapvető módosulásra hivatkozva — mégis 
elérte, hogy a köztársasági elnök idő előtti parlamenti választásokat írjon ki. Eh- 
hez egyfelől szigorították a választójogi törvényt, amely — 1945-höz képest — mint- 
egy félmillióval szűkítette a választójogosultak körét. Másfelől már nem korlátoz- 
ták, hanem inkább ösztönözték, hogy minél több párt szálljon ringbe a választók 
szavazatatért. A kommunista vezetők abból indultak ki, hogy a viszonylag stabil sza- 
vazótáboruktól nyerhető voksok - arányukat tekintve - felértékelődnek, ha minél 
több párt között szóródik a többi szavazat. Egy kivételével addig kisgazdaszínek- 
ben szereplő képviselők közül kerültek ki azon pártok vezetői, amelyek az újabb vá- 
lasztásokon elindultak. Ezek: a Barankovics István vezette Demokrata Néppárt 
(DNNIP), a Pfeiffer Zoltán vezette Magyar Függetlenségi Párt (MFP), a Balogh István 
vezette Független Magyar Demokrata Párt (FMDP). A Keresztény Női Tábort 
(KNI) megszervező Slachta Margit korábban a Polgári Demokrata Párt tagjaként 
lett képviselő. (A Magyar Szabadság Pártot 1946-ban megalapító Sulyok Dezső vi- 
szont — a módosított választójogi törvény egyik rendelkezése miatt — nem indulha- 
tott újra.) 

Az 1947. évi voksolás , kékcédulás választások?-ként vonult be a köztudatba. Az 
elnevezés a kék háttérnyomású ideiglenes választói névjegyzékkivonatoknak állít em- 
léket. Azok adhatták le szavazataikat ilyen szelvény birtokában, akik a voksolás nap- 
ján nem tartózkodtak állandó lakhelyükön (pl. vasutasok). Ebből azonban az MKP 
jelentős mennyiséget a maga számára külön is kinyomatott. Ezekkel felszerelve bo- 
csátotta azután útjára párttagjai egy részét a választások napján, 1947. augusztus 31- 
én. A vonaton, teherautón, esetenként kerékpáron útnak indulók legtöbbször mint 
, hétvégi kirándulók? jelentek meg ezen a vasárnapon több településen is. Az útba 
eső különböző szavazóhelyiségekben ők gyarapították a kommunistákra eső szava- 
zatok számát. Az így leadott hamis szavazatok pontos száma - a vonatkozó források 

egy részének eltüntetése miatt — nehezen állapítható meg. Bizonyosnak tekinthető, 
hogy az MKP ily módon jutott kereken 63 ezer extra szavazathoz, de ennek duplá- 
jával kalkuláló leírások is olvashatók.! 

Noha az 1947. évi parlamenti voksolás ezekről a hamis kék cédulákról kapta 
utólag állandósult jelzőjét — mert ez a trükk azonnal lelepleződött —, ennek több- 
szöröse volt a csalások egy másik formája. A kommunista párt az általa irányított 
közigazgatási és politikai rendőrségi apparátussal korlátozni is tudta a szavazóur- 
nákhoz való eljutást." Egyszerűen úgy, hogy az informátorai által , reakciósoknak? 
tartott — azaz vélhetően nem a blokkpártokra szavazó — polgároknak nem kézbe- 
sítették a választói névjegyzékbe való felvételt biztosító okmányt, az ún. összeíróíve- 
ket, illetve vélelmezett pártválasztásuk alapján adták meg vagy tartották vissza sza- 
vazási jogosítványukat. Többek között annak dokumentálását követelték meg az 
érintettektől, hogy a két világháború között zem voltak tagjai valamely jobbolda- 
linak minősített szervezetnek, illetve pártnak. Így önkényesen lehetett válogatni, 
hogy kinek hihető az erre vonatkozó nyilatkozata — dokumentum hiányában is — 
és kinek nem. Utóbbi esetben addig-addig várták a hitelesítő , bizonyítékot", míg- 
nem eltelt a választás napja. 


Slachta Margit, 1947 

Kovács István: Ne legyenek az elvtársak túlzottan törvénytisztelők. [...] Ki kell zárni 
a választói jogosultságból 7-800 000 embert. Ezek azokon felül vannak, akiket a tör- 
vény töröl a választói névjegyzékből. Hogy néz ez ki megyénként? Minden választó- 
kerületben — összesen 16 van — annyiszor ezer reakcióst kell kizárni, ahány jelölt van 
abban a megyében. Például Csongrád-Csanád választókerületben 36 jelölt van, ott te- 
hát 36 000 reakcióstól kell megszabadulni. Kevesebbet ne zárjanak ki a választójog- 
ból, mint amennyit mondtam, valamivel többet lehet. [...)] 

A másik, ami ennél a kérdésnél fontos, hogy ki kell zárni 15 90-ot. Persze itt nagyon 
kell vigyázni, nehogy a hangulatot magunk ellen fordítsuk, vagy esetleg alkalmat ad- 
junk a kisgazdáknak a kiugrásra. Ezért nagyon politikusan kell alkalmazni a kizárá- 
sokat, de keresztül kell vinni, hogy 1590-ot kizárjunk a szavazásból. 

A suttogó propaganda terén el kell terjeszteni, hogy a választás után a Szociáldemok- 
rata Párt beolvad a Magyar Kommunista Pártba. Bevinni a köztudatba, hogy azok a 
községek, ahol az MKP komoly többséget szerez, az új kormánytól rendkívüli gazda- 
sági segélyt kapnak. Az SZDP listát továbbra is kritizálni, jelöltjeit lejáratni. [...)] 

Szirmai István: Feladatunk, hogy a reakció szavazótáborát leszűkítsük. A módosí- 
tott választójogi törvény egész csomó kategóriát meg fog jelölni, akiktől törvényesen 
el lehet venni a szavazati jogot, de ez a szám kevesebb, mint amennyit ki kell zárnunk. 
Ügyesen szervezve ezt is meg lehet csinálni. A számláló lapokat az összeíró bizottsá- 
gok a házmegbízottak útján küldik szét. A kommunista házmegbízottak teljesítsék 
rosszul feladatukat, és az általuk ismert ellenünk szavazóknak, vagy legalább azok egy 
részének ne kézbesítsék a számlálólapokat. [...) 

A kitöltött számlálólapokat a házmegbízottak, illetőleg az összeíró biztos szedi össze. 
[...] Az összeíró biztos feladata, hogy megállapítsa, kiknek nem szabad szavazni. Vagy 
el lehet felejteni a kitöltött számláló lapot leadni az összeíró bizottságnak. Menjen és 
keresse az illető. Van felszólamlási joga, de az idő rövid és sok utána járással jár. Ha 
így nem megy, még van egy csomó módszer a választójog elvonására. 

Ezekben az esetekben azoknak a szavazati jogosultságát az összeíró bizottság álla- 
pítja meg. Az összeíró bizottságban dolgozó kommunisták különböző okmányok be- 
mutatását kérhetik a választói jogosultság megadása előtt. Például az összeíró bizott- 
ság felszólítja, igazolja, hogy nem volt tagja mondjuk fasiszta pártnak (sic!], kérhet 
bármilyen iratot. A kért okmányok beszerzése időbe telik és utánjárásba került. So- 
kan nem lesznek hajlandók végigcsinálni egy ilyen eljárást. Ezen a módon jelentős tö- 
megeket lehet kizárni. Kevesebb lesz a szavazó és így pártunk százalékaránya nő. 

A Belügyminisztériumtól lesz még egy segítség. Az eljárás megkönnyítése kedvéért az 
1945-ben használt számlálólapok helyett, [azok] hosszú és komplikált szövegű, nehéz 
kérdésekkel lesznek tele. Úgy kell ezeket a kérdéseket megszövegezni, hogy házmegbí- 
zottaink, vagy ahol ilyenek nincsenek, a kommunista biztosok, módot kapjanak a kizá- 
ró okok feltüntetésére. A kérdések között feltétlenül meg fogjuk találni a kizáró okot. 
A kommunista választási felelősoknek az MKP pártkozpontjában tartott 1947. július 6-i 


telkészítő értekezlet jegyzőkönyve. PTI. 274. f. 9/34. ó. e. 


Az emiatt gerjedt elégedetlenség részleges, , eső után köpönyeg" mérséklését cé- 
lozta, hogy 1947 szeptemberében tízezrek kaptak utólagos postai értesítést: ők 

mégiscsak a választójogosultak körébe tartoznak. A post festa jogorvoslat már nem 
változtatott azon, hogy az adminisztratív csalással 467 ezer személyt ütöttek el vá- 
lasztójogának gyakorlásától.? (Ez a választásra jogosultak mintegy 8,590-át jelen- 
tette, ami akkoriban 35 mandátumot ért. A politikai diszkrimináció célzottságát 
figyelembe véve ez főként a polgári pártoknak okozott hátrányt.) Az 1947. évi vá- 
lasztások kihirdetett eredményét az 1945. évi szavazatmegoszlással összevetve mutat- 
ja az alábbi összeállítás. 


A szavazatok megoszlása az 1945. és az 1947. évi parlamenti választásokon 


SZAVAZATOK 
MANIT 1945 1947 Változás 
Száma aránya 9 száma aránya 9 90 
MKP 802 122 16,96 TWI21050 22 SZT 45,31 
ADB 823 314 1740 744641 14,90 —2,50 
Munkáspártok együtt 1 625 436 34,36 1ESSZTO91 Sv 42,81 
NPP 325 284 6,88 415 465 8,31 31,43 
Baloldali Blokk együtt 1950 720 21 28 2.273:-4b6 Ú 5 ráss 34,24 
FKGP 2 697 503 57,02 769 763 15,40 —41,62 
Kormányzó pártok együtt 4 648 223 98,26 3 042 919 60,88 —37,38 
PDP 76 424 1,61 50 294 1,00 —-0,61 
MRP 53.702 0, 12 84 169 1,68 341,56 
DNP 0 0 820 453 1641 x 
MFP 0 0 670 547 1842 X 
FMDP 0 0 260 420 eszt x 
KNT 0 0 69 536 1,39 X 
Ellenzék együtt 82.186 174 1 955 419 39,12 137,38 
ÖSSZESEN 4 730 409 100 4 998 338 100 


Az 1947. évi országgyűlési választások legnagyobb vesztese a független kisgaz- 
dapárt volt. Két évvel korábbi szavazótáborának közel háromnegyede (71,590) pár- 
tolt el tőle. A korábbi 5799-ról 15 99-ra esett támogatóinak aránya. Elvesztett sza- 
vazóbázisát viszont majdnem teljes egészében a belőle kivált , utódpártok? szívták 
fel. A szavazatok megoszlásának számszerű olvasata az, hogy a szóban forgó utód- 
pártok a megroggyant FKGP-vel együtt megszerezték az urnákhoz eljutók voksai- 
nak 52 százalékát — annak ellenére, hogy számukra volt leginkább hátrányos a tör- 
vényi szűkítés, hogy egy-két hónap leforgása alatt szerveződve eleve hendikeppel in- 
dultak, és hogy az ő társadalmi bázisukat sújtotta leginkább a politikai rendőrség 
segédletével érvényesített, adminisztratív szavazatmegvonás. Azaz a háború után a 
magyar választók többsége immár másodszor utasította el a felsejlő szovjet mintá- 
jú politikai rendszert. De olyan megközelítésben is az új pártok tekinthetők a vá- 
lasztások , nyerteseinek", hogy a kormányzó koalíción kívüli ellenzék — addig 299 - 
ot sem érő erejéhez képest — meghússzorozta 1945-ös szavazótáborát: övék lett a 

voksok több mint egyharmada, mandátumokra váltva 3796. Ez ismételten Rákosi 
Mátyás számára jelentett politikai fiaskót, mivel a kommunista pártfőtitkár a vá- 
lasztást megelőzően Moszkvának írott jelentésében azt prognosztizálta, hogy az el- 
lenzéki pártok együttesen sem érik majd el a 1596-ot. 

A pártpolitikai spektrum ellenkező végén, a baloldalon a kommunisták - közel 
409o-kal gyarapítva szavazataikat — a voksok 2299-át mondhatták magukénak. A 
szociáldemokraták támogatottsága ellenben két és fél százalékkal csökkent, vala- 
mivel kevesebb mint 15 99-ot értek el. (Ezáltal a két munkáspárt együttesen három- 
százaléknyi támogatásnövekedést sem tudott felmutatni.) A Nemzeti Parasztpárt 
másfél százalékos gyarapodást elkönyvelve ekkor 8,396-ot ért el. Mindez azonban 
kevés volt ahhoz, hogy — a természetes egymás közötti versengéssel együtt is — be- 
teljesítsék , közös? célkitűzésüket: azt, hogy a belőlük álló Baloldali Blokk abszo- 
lút többségbe kerüljön az új parlamentben. Miután hárman együtt is csak 45 90-ig 
jutottak, továbbra is szükségük volt a kormánytöbbséghez a kisgazdák megtépázott 
maradékára. 

Ennél is nagyobb gondot okozott, hogy az ellenzéki pártok egyike, a Pfeiffer Zol- 
tán vezette Magyar Függetlenségi Párt a kékcédulás csalások miatt a Választási Bí- 
rósághoz fordult. Petíciójukban kétségbe vonták a választások érvényességét, és 
újabb voksolás kiírását szorgalmazták. Ez pedig — a csalások ódiuma miatt — a 
baloldali pártok viszonylag szerény parlamenti erőgyarapodását is kétségessé te- 
hette. A kommunista pártvezetőknek sikerült rávenniük addigi koalíciós partnerei- 
ket, hogy közös ellenpetíciót adjanak be a Választási Bírósághoz. Keresetükben 
csalással vádolták meg a Magyar Függetlenségi Pártot, mondván, hogy Pfeifferék 
az — újonnan indult pártok számára előírt — úgynevezett ajánlóívek összegyűjtésé- 
vel machináltak. Erre való hivatkozással az MFP összes mandátumának megsem- 
misítését követelték. Kommunista nézőpontból immár az forgott kockán, hogy más- 
fél éven át folytatott szívós konfrontációs politikájuk addigi hozadéka kárba vesz- 
het. Miután Rákosi Mátyás újabb moszkvai megleckéztetéstől is tartott, megpró- 
bált előremenekülni. Villájába rendelte a Választási Bíróság kommunista párti el- 
nökét, Major Ákost, és azzal riogatta, hogy a testület döntésétől függ, , polgárbá- 
borúba taszítják-e az országot". Akciója ugyan — ismételten — illegitim volt, de ered- 
ménnyel járt: a bíróság az MFP összes (szám szerint 49) mandátumát érvénytelení- 
tette. Ezt politikai döntéssel is siettették. Az Országos Választási Bizottság kollek- 
tíve , megtévesztettnek" nyilvánította magát a Magyar Függetlenségi Pártot támo- 
gató ajánlóívek tekintetében, s annak feloszlatását kezdeményezte, amit Rajk belügy- 
miniszter azonnal meg is tett. Az MEP által elnyert — majd érvénytelenített — kép- 
viselői helyek megszüntetésével redukálták a parlament létszámát, ami automatiku- 
san megváltoztatta a pártok egymáshoz viszonyított képviseleti arányát is. Az ily mó- 
don ismételten , korrigált" megoszlásban a Baloldali Blokk már a kisgazdák nélkül 
is abszolút (5690-os) többséggel rendelkezett a parlamentben. Ekkorra már kivál- 
tak a koalíciós pártokból mindazok, akik nem kívántak közösséget vállalni a nyil- 
vánvalóvá vált kommunista hatalmi aspirációkkal. A maradók pedig paríroztak. 
A korrekció nyomán 2790-ra növelt relatív elsőségével a Magyar Kommunista Párt 
— a pártközi értekezletek korábbi , egyeztetési" gyakorlatát folytatva — lényegében 
már korlátoktól mentesen érvényesíthette akaratát a törvényhozásban Is. 

Ezzel lezárult az 1945-ös választások nyomán kialakult hatalmi dualizmus idő- 
szaka. Az új, balra szűkített (ályhkoalíció hónapjaiban már minden tekintetben a 
kommunista párt tematizálta a politikai közéletet, és minden újabb lépése a hatal- 
mi kizárólagosság megszerzését szolgálta. Annál is inkább, mert a választások után 
nem sokkal Moszkva által életre hívott új szervezet, a Kommunista- és Munkás- 
pártok Tájékoztató Irodája (Kominform) - erről alább szólunk — már a kliens ál- 
lamok mindegyikében ezt a hatalomátvételt szorgalmazta. A következő másfél évben 
az ellenzéki pártok vezetőinek többsége — Sulyok Dezső, Pfeiffer Zoltán, Baranko- 
vits István, Slachta Margit — elmenekült az országból, és a fentebb már említett po- 
litikai emigráció táborát gyarapította. 

A koalíciós korszakra vonatkozóan a munka bevezetésében érintett kettős irá- 
nyultság — demokratikus irányú változtatások és ezt tromfoló presztalinizáló lépé- 
sek - leegyszerűsítve a következő ellentétpár hívószavakkal érzékeltethető: 


A demokrácia reménye és/vagy presztalinizálás 


népi szervek pártpolitikát szolgáló , népi pogromok" 
demokratikus választási törvény és annak közigazgatási-politikai megcsúfolása 
1946/I. köztársasági , alaptörvény" az ezt felülíró 1946/VII. törvény 
népbíráskodás és annak közigazgatási felülbírálata 
Duna-táji megbékélés és Duna-táji acsarkodás 


és annak kormányrendeletekkel való 


arlamenti többsé éz. 63 
Hi : felülírása, ellehetetlenítése 


többpárti, koalíciós kormányzás egypárti titkosszolgálati megfigyelés 
a beiskolázás demokratizálása az iskolák államosítása 
a magántulajdon kiterjesztésének ígérete és annak mindinkább kiteljesedő megvonása 
e 


! Szerencsés Károly: A kékcédulás hadművelet. Választások Magyarországon — 1947. Ikva, Budapest, 
1992. 69. old. 

? Rákosi Mátyás már a Nagy Ferenc emigrációba kényszerítését eredményező puccs után arról infor- 
málta Moszkvát, hogy egy augusztusra kiírandó új választás keretében , félmillió fasiszta és reak- 
ciós választójogát lehet megvonni". Egy hónappal később, 1947. augusztus 13-i újabb beszámoló- 
jában pedig ugyanezeknek az urnáktól való távoltartására azért látott jó lehetőséget — a törvényi szi- 
gorításon túlmenően is -—, mert , a választói névjegyzéket ellenőrző választási bizottság tagjai zömé- 
ben kommunisták". Iratok a magyar-szovjet kapcsolatok történetéhez, 1944—-1948. (Szerk: Vida 
István.) Gondolat Kiadó, Budapest, 2005. 278., 283. old. 

3 Gyarmati György: , Itt csak az fog történni, amit a kommunista párt akar." Adalékok az 1947. évi 
országgyűlési választások történetéhez. Társadalmi Szemle, 1997. 8-9. sz. 151-167. old. 

[II 


SZTALINIZÁLÁS, 1947-1952 


III/A. A párturalom intézményesítése, 1948-1950 


1 1 KOMMUNISTA , BALRA ÁT" A.KÖLPOLITIKÁBAN 
ÉS A GAZDASÁGBAN 


Nagy Ferenc emigrálásától a Magyar Dolgozók Pártja (MDP) megalakulásáig tar- 
tó egyéves időszak (1947 júniusa—1948 júniusa) a kommunista pártegyeduralom 
önlegitimálása során , a fordulat éve?" elnevezéssel vonult be a kortársi közbeszéd- 
be. Az MKP éppúgy felőrölte vagy marginalizálta parlamenti ellenzékét, mint koa- 
líciós partnereit. A versengő többpártrendszer logikája felől nézve nem maradt a 
porondon politikai ellenlábasa. Maga is azt hitte, hogy akaratérvényesítésének im- 
már nem — vagy alig — maradt számottevő korlátja. Ez a pártpolitikára redukált 
szemlélet szülte a , fordulat éve?" triumfáló önhittségét. Ha viszont a pártharcok 
szűk horizontján túlra tekintünk, akkor a második világháború utáni bő fél évtized 
— 1950 végéig - sokkal inkább , a fordulatok évei" formulával írható le.! Egysze- 
rűen azért, mert a tulajdonviszonyokban, a gazdaság működtetésében, a tágabb ér- 
telemben felfogott kulturális életben vagy éppen a központosítást minden létszfé- 
rára kiterjesztő állam intézményrendszerének működtetésében alapvető fordulatok 
követték egymást évről évre. Másképp fogalmazva: 1945 és 1950 között Magyaror- 
szágon két egymásba csúszott rendszerváltás ment végbe. 

Ebben a kettős folyamatban valóban érdemleges fordulópont volt 1948 nyara — 
az MDP létrejötte. A kommunista Einrichtungswerk archetípusának egyes elemei 
ugyan már korábban is megjelentek, de 1950 végéig újabb két és fél évre volt szük- 
ség, mire ennek intézményrendszere teljes körűen kiépült. Érdemleges fordulatok a 
következő évek majd mindegyikében regisztrálhatók, egészen az általunk feleleve- 
nítendő időszak végéig, 1956-ig. Az 1950 előtti, illetve az utána következő fordu- 
latok között ugyanakkor egy lényeges különbség tehető. Amíg a második világhá- 
ború utáni első fél évtized generális irányváltásai a fentebb említett, egymást fe- 
lülíró rendszerváltási törekvések elemei voltak, az ötvenes évek első felében végbe- 
menő, a visszatekintő elemzés során feltáruló átalakítások inkább tekinthetők a 
kommunista pártegyeduralom első kiépült archetípusán belüli önkorrekciós kísér- 


€- Az államosított Első Magyar Cérnagyár, 1948. március 

leteknek (kényszereknek). Mindazonáltal a korabeli társadalom ez utóbbi, rapszo- 
dikus és kapkodó irányváltásokat hasonló jellegű fordulatokként tapasztalhatta 
meg, mint a korábbi rendszertranszformációkat. Azt is mondhatnánk, hogy a ko- 
rabeli honi társadalom a világháború utáni első évtizedben az állandósuló idetgle- 
nesség drilljében élt, amikor sem a közpolitika, sem saját mindennapjai nem vol- 
tak kiszámíthatóak. 
0 

A fél évtized alatt lezajlott kettős rendszerváltás éppoly kevéssé értelmezhető a ver- 
sengő többpártrendszer ismérvei alapján, mint amilyen egyoldalú lenne a történte- 
ket , csak? belpolitikai fejleményekként magyarázni. Az 1947 második felétől 
datálható újabb — immár kommunista - rendszerváltást számottevő mértékben ins- 
pirálta a Szovjetunió és az angolszász nagyhatalmak között fokozatosan antago- 
nisztikussá váló szembenállás, a hidegháború kibontakozása." A második világhá- 
borús harci zaj elültekor a Stettin-Trieszt és a Curson-vonal-Buszporusz közötti 
térségben a szovjet penetráció esélye megvolt ugyan, de inkább csak mint opció. 
A Truman-doktrína meghirdetése nyomán szinte azonnal — még 1947 tavaszán - ki- 
szorultak a kormányzati hatalomból a háború utáni években meghatározó kor- 
mányzati szerepet betöltő francia és olasz kommunista pártok. Erre adott gyors vá- 
laszként is értékelhető Moszkva ellenakciója: május végétől szeptember elejéig — 
alig több mint három hónap alatt - láncreakciószerűen tűntek el a szovjet befolyá- 
si övezetbe eső kelet-európai országok politikai közéletéből a polgári parlamenta- 
rizmus ottani reprezentánsai: a már említett Nagy Ferenc magyar miniszterelnök 
után, 1947 nyarán luliu Maniu román és Nikola Petkov bolgár parasztpárti poli- 
tikusok sorsa teljesedett be. (Előbbit életfogytiglani börtönre ítélték, utóbbit rövid 
úton kivégezték). Szeptemberben a lengyel kormány miniszterelnök-helyettese, Sta- 
nislaw Mikolajczyk menekült emigrációba. 1947. szeptember-október fordulóján 
a lengyelországi Sklarszka Porebán megalakult a Kommunista és Munkáspártok 
Tájékoztató Irodája. A Kominform lényegében az 1943-ban feloszlatott Komin- 
tern helyébe lépett mint a nemzetközi kommunista mozgalom Moszkvából irányí- 
tott szervezete. Ennek alapító nyilatkozata arra szólította fel a szervezetbe tömörült 
kommunista pártokat, hogy országaikban vegyék át a hatalmat. 

Ezt visszhangozta 1947. október közepén Farkas Mihály, az MKP főtitkárhe- 
lyettese 15 azon a pártapparátusnak tartott eligazításon, amelyen — már a Komin- 
form alakuló üléséről visszatérve — értékelte a választások utáni belpolitikai hely- 
zetet. Programadó tájékoztatásának kulcsmondata szerint , itt csak az fog történ- 
ni, az belyes a magyar nép számára, amit a kommunista párt akar". Az ismételten 
miniszterelnökké kreált Dinnyés Lajost és az FKGP maradékát Farkas a kommu- 
nisták kezes bárányaként említette. A Nemzeti Parasztpárt még dicséretben is része- 
sült, mondván, hogy az korábban is nekik parírozott. Mindezekhez képest nyersen 
kikelt az addig , testvérpártként" számon tartott szociáldemokraták ellen, akik — 
úgymond - nem akarják megérteni az idők szavát. Holott — szavai szerint — , az 
SZDP már csupán egy átmeneti párt, mely a közeljövőben egyesül a Kommunista 
Párttal. [...] Olyan korszakban élünk, amelyben minden út a kommunizmus felé ve- 
zet."? Így verifikálódott Budapesten az új Sztálin-doktrína, amely felhagyott a há- 
ború végét követően egy ideig még érzékelhető szovjet taktikai önmérséklettel. 

Karikatúra a Marshall-tervről 


Ebben a térségben az 1947-es év más fejleményei is a , korszakváltás"? szimptó- 
mái voltak, de a kortársi benyomások csak idő múltával -— visszatekintő tudásként 
— álltak össze történelmi folyamatábrává. A fentebb említett országok — és Csehszlo- 
vákia — kényszerűen, moszkvai nyomásra utasították vissza, hogy csatlakozzanak 
a Marshall-terv európai újjáépítési programjához. Az atlanti hatalmak számára ez 
(15) jelezte, hogy Moszkva a háborús győzelem révén közvetlen akciórádiuszába ke- 
rült térségeket immár politikailag és gazdaságilag is saját zárt életterévé kívánja 
szervezni. Az azonban még a térség államaiban egyeduralmat kiépítő kommunista 
pártok vezetői számára sem volt azonnal világos, hogy a Kremlnek ez a célkitűzé- 
se nem csupán a , Nyugattól", hanem egymástól való izolációjukat is magában fog- 
lalja. A világháború végén egymás után fogalmazódtak meg olyan külpolitikai tö- 
rekvések, amelyek a térség kisállamait valamifajta integrációs formába (vámunió, 
föderáció) kívánták szervezni. Ezen elképzelések zászlóvivője kezdetben Jugoszlá- 
via volt, míg a vele szomszédos államok - noha hasonló megnyilatkozások ma- 
gyar-román relációban is többször nyilvánosságot kaptak — inkább csak a szuve- 
renitásukat de jure visszaállító békeszerződések aláírása után nyilvánították ki ez 
iránti szimpátiájukat. Az ettől várt gazdasági, piaci előnyökön túl aktuális sérel- 
mekkel tovább terhelt történelmi ellenségeskedéseik oldódását is remélték. 

A Duna-menti államok integrációs törekvése 1947 nyarán a Joszip Broz Tito és 
Georgi Dimitrov által parafált bledi jegyzőkönyv alapján látszott intézményesülni. 
Első lépésként a bolgár-jugoszláv vámunió rövid időn belüli megteremtését rögzí- 

tette, míg a föderációt hosszabb távú politikai célkitűzésként deklarálta. A magyar 
külpolitika nem csupán szolidaritást vállalt ezzel, hanem -— J. B. Tito 1947. decem- 
beri budapesti látogatásakor — társulási szándékát is kifejezte, mégpedig oly módon, 
hogy előbb egy magyar-román vámuniót is kialakítanának, majd úgymond a Du- 
na jobb és bal partján megteremtett gazdasági szövetségek fejlődhetnének tovább 
a közös föderáció irányába. Bár mindezek Moszkva tudtával - a bledi társulás 
Moszkva előzetes jóváhagyásával — formálódtak, 1948. január végén az e kérdés- 
ben addig megengedő sztálini propaganda hirtelen megálljt parancsolt: torz agy- 
szüleménynek bélyegezte a meginduló integrációs folyamatot." A szuverenitás ön- 
tudatán alapuló jugoszláv politikai ambíciók egyik tüneteként ez is gerjesztette a 
Moszkva és Belgrád között meginduló - táboron belüli — , kis hidegháborút", amely 
Sztálin haláláig elhúzódott. A konfliktus meghatározó módon befolyásolta a ma- 
gyar (hadiygazdasági beruházásokat éppúgy, mint a politikai fejleményeket. Az egy- 
mást antitételező , két világ? doktrína gyakorlatba való átültetésének következő lé- 
pése volt a Kölcsönös Gazdasági Segítség Tanácsának (KGS1) megalakítása 1949 
januárjában. Bár ez a szocialista tervgazdaságok fejlesztésének nemzetközi össze- 
hangolását célozta, a gyakorlatban Moszkvával egyenként megkötött árucsere-egyez- 
ményekre korlátozódott. A társult államok a következő évtized végéig jórészt egy- 
mástól is izolált, autark gazdaságpolitikát folytattak. A Moszkvával való, megkü- 
lönböztetetten szoros — a nyugati befolyást is , megbénítani képes? — kapcsolatok 
kiszélesítését Rákosi 15 szorgalmazta G. Puskin szovjet nagykövetnél 1948 augusz- 
tusában, nem sokkal a Magyar Dolgozók Pártjának létrehozása után." 

1947 augusztusában - a kormányzó koalíció , balra szűkítését" intézményesítő 
választásokkal egyidejűleg — kezdődött Magyarországon az áttérés a tervgazdálko- 


Gerő Ernő a hároméves tervről rendezett nagygyűlésen 

Bán Antal a Ganz-gyárban a hároméves terv ünnepélyes megnyitóján, 1947. augusztus 1. 





dásra. Ezt megelőzően, július 10-én kényszerült elutasítani a magyar kormány a 
bekapcsolódást az európai újjáépítési programhoz amerikai pénzügyi támogatást biz- 
tosító, ún. Marshall-tervbe. A kommunisták az előző évi kongresszusukon beharan- 
gozott, központosított gazdaságfejlesztési program részeként hirdettek további ra- 
dikális tulajdonváltást. Ugyancsak a tervgazdálkodásra való áttérés keretében ígérték 
, a mezőgazdaság felvirágoztatását", amely az agrártársadalmat azzal kecsegtette, 
hogy kiegyenlítődnek végre a forint forgalomba hozatalakor megszabott stabilizá- 
ciós árarányok. Noha az agrárolló leghátrányosabb tételeit időközben valamelyest 
korrigálták, a földművelésből élők továbbra is egzisztenciájukat veszélyeztetően 
sérelmesnek tartották azt. A parasztság kezdeti bizakodására a hároméves -— más 
néven újjáépítési — tervről nyilvánosságra hozott fejlesztési előirányzatok reményt 
is nyújthattak, azok viszont már az induláskor sem egyeztek az MKP tényleges, 
csak belső használatra kidolgozott tervvariánsával. 


A hároméves terv beruházásai 


Terv (millió Ft) Végrehajtás 

Tervcímek nyilvánosságra hozott tényleges folyó áron 

Fi 9 Ft 99 Ft 9 
Ipar 1745 295 Vo a 2 3592 34,7 
Mezőgazdaság 2000 304 Og7e 1150 1842 778 
Közlekedés 1676 2554 TEO OZ 2180 210 
Építés, szociális, kulturális 1164 T267 1669 254 Z7AZGA 2 BD 


ÖSSZESEN 6585 100 6585 — 100 10358 100 

A már a tervezés periódusában megmutatkozó kettős könyvelés a stabilizációs ár- 
arányítalanság)ok által gerjesztett oly mértékű feszültségekre utal, amelyek miatt 
célszerűbbnek látszott a tényleges koncepciót , szigorúan titkos?" jelzéssel hozzáfér- 
hetetlenné tenni, s nyilvánosan a parasztság — és pártmaradványaik — számára 15 
elfogadható, az agrárszféra gazdasági súlyával akkor összhangban álló fedőtervet 
propagálni. Megtehették, mert az MKP koalíciós partnereinek nemhogy befolyásuk 
nem volt a Gazdasági Főtanács égisze alatt folyó előkészületekre, de betekintésük 
sem. A közvélemény elé tárt tervváltozat még a többi ágazatét meghaladó, legma- 
gasabb részesedést ígérte a mezőgazdaságnak a beruházásokból. A tényleges prog- 
ram viszont már eleve csupán feleakkora fejlesztést irányzott elő az agráriumban, 
s ehhez tartotta is magát az egyre inkább központosított újraelosztási gyakorlat 
alapján működő gazdaságpolitika. Az agrárszféra mind a nominális ráfordítást, 
mind pedig az ágazatok közötti megoszlás arányát tekintve az utolsó helyre szo- 
rult a megvalósulás során. A , virágzó mezőgazdaság, jómódú parasztság" propa- 
gandához képest Rákosi Mátyásnak egy zárt körben elejtett bizalmas megjegyzése 
tükrözi pártja igencsak szűkkeblű agrárkoncepcióját. Eszerint azért célszerű a föld- 
művelésügyi tárca élére — továbbra is — agrárpárti minisztert állítani, mert akkor 
, d parasztságnak nincs az a gyanúja, hogy a város javára jobban nyúzzák őket". 


Az állami vállalatok foglakoztatottjainak aránymódosulása 
a gyáriparban foglalkoztatottak százalékában 

A gazdaság központi vezérléssel tervezett működtetése éppúgy megkívánta a ter- 
melőeszközök és a pénzügyi javak megszerzését, mint a fogyasztás piaci mechaniz- 
must kiiktató, redisztribúciós szabályozását is. Ezt szolgálták a már 1945 végén 
megkezdett államosítási eljárás egymást követő fázisai: előbb az energiatermelő ma- 
gánvállalkozások (bányák, villamos erőművek), majd a legnagyobb nehézipari rész- 
vénytársaságok - köztük a csepeli Weiss Manfréd Acél- és Fémművek, a Rimamu- 
rány-salgótarjáni Vasmű, a Győri Vagon- és Gépgyár, illetve a Ganz vállalatcsalád 
— nyitották a sort. Ez 1947 őszén a bankokat államosító törvény becikkelyezésével 

Az államosításról szóló hírt olvassák a Szabad Népben, 1948 

folytatódott. Fél évvel később, 1948 tavaszán államosították a száz főnél több al- 
kalmazottal működő üzemeket, vállalatokat, de ekkor már a törvényesség látsza- 
tára sem ügyeltek. Március 25-én — egy hónappal a szociáldemokrata iparügyi mi- 
niszter, Bán Antal emigrálása után — úgy rendeltek be a vasasszakszervezetek szék- 
házába több száz megbízható munkáskádert, hogy összehívásuk célját még az érin- 
tettek sem ismerték. Az újabb államosításokat érintő politikai nyilatkozat után a 
kommunista iparügyi államtitkár, Karczag Imre itt jelentette be az összehívottak- 
nak, hogy ők a továbbiakban azon üzemek, gyárak új , munkásigazgatói", ahol ed- 
dig is dolgoztak. Megbízólevelüket kezükbe nyomva visszairányították őket az üze- 
mek átvételére — elsősorban a vállalati főkönyv lefoglalása és az utalványozási jog 
zárolása érdekében. (A kinevezettek legtöbbje ekkor kezdett ismerkedni a közgaz- 

dasági, bankforgalmi kifejezésekkel.) Ezzel az aktussal a magyar gyáriparban fog- 
lalkoztatottaknak már 84 százaléka lett állami vállalat dolgozója." Az államosítá- 
sokról konvencionálisan rendelkező törvényt csak egy hónappal később, áprilisban 
terjesztették az Országgyűlés elé. Ezen parlament képviselői már érdemi ellenvetés 
nélkül szentesítették utólag is a történteket. Ettől kezdődően viszont a parlament 
fogalma -— funkcionális szerepe — vált történetileg értelmezhetetlenné. 

Március másik fontos eseménye az 1848. évi magyar polgári forradalom száza- 
dik évfordulójára való emlékezés volt. Pontosabban ekkor kezdték a tágabb , cen- 
tenáriumi év" legfontosabb rendezvényeit. Az ünnepségsorozat politikai koreográ- 
fiája azt célozta, hogy a kizárólagos hatalom megszerzésére készülő kommunista párt 
önmagát egyrészt történelmi kontextusba helyezze, másrészt a különböző rendez- 
vényeken demonstrálja, hogy a kommunista párt a forradalmi és szabadságharcos 
történelmi hagyományok egyedüli hiteles letéteményese — aktuálisan kiteljesítője. 
Ezen átideologizálás keretében értelmezte újra az MKP az 1848—49-ben történte- 
ket. Az egykori polgári forradalmat megkísérelte , népi demokratikus"? forradalom- 
má, a szabadságharcot pedig az idegen (Habsburg, aktualizáltan német) önkényura- 
lom elleni népfelkeléssé maszkírozni. A korabeli átalakulás zömében nemesi vezér- 
karát (Széchenyi István, Batthyány Lajos, Szemere Bertalan, Deák Ferenc, leleki 
László) köznépi származású személyiségek (Petőfi Sándor, Táncsics Mihály) előtér- 
be tolásával próbálták , leváltani?" , feledtetni. Azt sulykolták, hogy éppen a soron 
lévő, kommunisták vezényelte forradalmi átalakulás valósítja meg 1848 — betelje- 
sületlen — célkitűzéseit. Egyedül Kossuth Lajos maradhatott az újraértelmezésben 


Az Albus szappangyárban bejelentik az államosítást, 
és Gombos Jenő munkásigazgatót köszöntik, 1948. március 26. 








II. SZTALINIZÁLÁS, 1947—1952 : 121 





Új női vállalatvezető, 1948. március 31. 


is — kevésbé kikezdett — forradalmi főhős. Nevét egy olyan díj megalapításával kö- 
tötték össze (Kossuth-díj), amely a kiemelkedő munkateljesítményeket, tudomá- 
nyos eredményeket, illetve művészeti produktumokat ismerte el. A történtek poli- 
tikai indíttatású újraértelmezését Révai József, a kommunista párt vezérideológu- 
sa végezte, illetve irányította. Az általa e tárgyban készített politikai katekizmus el- 
ső és utolsó pontja mintegy összegzi az aktualizált üdvtörténet lényegét. ,, 1848-nak 
úgy kell szerepelnie, mint a magyar népi demokrácia előfutárának. [...] Az immár 
egységes munkásosztály [lásd alább] érdekeit egyesítve a parasztsággal befejezi 1848 
művét, a népi demokrácia útján viszi előre az országot a szocializmus felé." 1848 
történelmi tablójának, illetve Kossuth Lajos portréjának újrafestése során az összes 
kommunista interpretálástól markánsan eltért az Országgyűlés szintén kommunis- 
ta elnökének, Nagy Imrének az emlékbeszéde, amely tartalmában és retorikájában 
is érdemi tisztelgés volt a száz évvel korábbi forradalom eseményei és hősei előtt." 


e 


! A fordulat évei, 1947—1949. (Szerk: Standeisky Éva — Kozák Gyula - Pataki Gábor - Rainer M. Já- 
nos.) 1956-os Intézet, Bp., 1998, Fordulat a világban és Magyarországon, 1947-1949. (Szerk: Feitl 
István - Izsák Lajos — Székely Gábor.) Napvilág Kiadó, Budapest. 2000. 

2: Fischer Ferenc: A megosztott világ, 1941—1991. Dialóg Campus Kiadó, Budapest-Pécs, 2001. 61-86. old. 

3 " Politikatörténeti Intézet Archívuma. 274. SZB. F. 243. ö.e. 

Gyarmati György: Föderációs törekvések a második világháború után. Politikatudományi Szemle, 

1992. 2. sz. TILE121 sold. 

Két feljegyzés Puskin nagykövet szolgálati naplójából. (Közreadja: Strandeisky Éva.) In: A fordulat 

évei, 1947-1949. (Szerk: Standeisky Éva — Kozák Gyula - Pataki Gábor — Rainer M. János.) 1956- 

os Intézet, Budapest, 1998. 89. old 

A diagram forrása: Csizmadia Ernő: Az MSZMP agrárpolitikája és a magyar mezőgazdaság. Kos- 

suth Kiadó, Budapest, 1984. 21. old. 

Gyarmati György: Március hatalma - a hatalom Márciusa. Fejezetek Március 15. ünneplésének tör- 

ténetéből. Paginarum, 1998. 98—106. old. 

A KOMMUNISTA , BALRA ÁT? 
] 2 A BELPOLITIKÁBAN 


1948 tavaszának legmeghatározóbb politikai eseménysorozata a szociáldemokra- 
ta és a kommunista párt - fél éven át zajló — egyesítése volt. Ez részben politikai- 
szervezési, részben pedig politikai rendőrségi eszközökkel történt. A kommunisták 
hónapok óta tartó, fúziót szorgalmazó politikai nyomása alatt — amelyben az ígér- 
getések egyre hajmeresztőbb vádaskodásokkal vegyültek — az SZDP 1947-18 for- 
dulójára gyakorlatilag kettészakadt. Szakasits Árpád pártfőtitkár a konfliktushely- 
zetekben már korábban begyakorolt, , én itt sem vagyok"? megoldással élt. Ekkor 
éppen Moszkvába vonult el egy kormányküldöttséggel, és — a már saját pártjában 
is kommunistának tekintett helyettesére — Marosán Györgyre hagyta a tisztátalan 
ügy elintézését. Utóbbi nem is tétlenkedett. 1948. február 18-án egy puccsszerűen 
összehívott funkcionáriusgyűlésen — ahonnan a kortársak szerint leginkább épp az 
SZDP-tagok hiányoztak - adta hírül, hogy az egyesülést ellenző munkásvezetőket 
(Kéthly Annát, Bán Antalt, Szélig Imrét, Szeder Ferencet és további három tucat al- 
sóbb szintű funkcionáriust) megfosztják választással elnyert párttisztségeiktől. Ne- 
vezettek az , együttműködni, de nem egyesülni" álláspontot képviselték, s velük 
együtt még nagyon sokan mások is. Olyannyira, hogy a megelőző két hónapban 
ezen álláspontot valló üzemi és helyi-regionális pártszervezetek petíciók sorával 
bombázták a központi titkárságot az ország minden részéből. Éppen emiatt zaklat- 
ták a BM Államvédelmi Osztályának vidéki szervei ugyanezen hónapokban a mű- 


Kéthly Anna, 1947 





€ Marosán György 

Az MDP megalakulása Csepelen, 1948. május 15. 


ködési területükön élő helyi szociáldemokrata funkcionáriusokat. Behívatták vagy 
előállították és megfenyegették őket: hagyjanak fel a , jobboldali reakciót képvise- 
lő Kéthly-klikk" támogatásával, illetve az irántuk való szolidaritás deklarálásával, 
mert megjárhatják. Másokat néhány napra őrizetbe is vettek, hogy a cellarács mö- 
götti létet megtapasztalva térítsék őket — úgymond - jobb belátásra. 

A politikai rendőrség — az ÁVO — megfélemlítést célzó ügybuzgalma eredménye- 
sebbnek tűnt, mint az agitáció. Mire a fentebbi politikai ezxxommunikációt Maro- 
sán közhírré tette, már leszálló ágban volt a vonakodó szociáldemokraták - legalább 
is nyílt — ellenállása. Február 22-én kommunista részről Kádár János, a szociálde- 
mokratáktól Szurdi István írta alá azt a pártközi megállapodást, amely rögzítette, 
hogy az SZDP Központi Titkársága mely tisztségekről milyen ütemezésben hívja 
vissza, bocsátja el állásukból, illetve zárja ki a pártból azokat a tagjait, akiket az 
MKP pártközpontja nemkívánatosnak tartott az egyesült munkáspártba való átvé- 
telre. Itt újra a politikai rendőrség jutott szerephez, mivel a persona non grata lis- 
ták ezen szerv káderező-minősítő , környezettanulmányai" alapján készültek el. 
Ennek megfelelően folytatta az SZDP az önlefejezést márciusi kongresszusán, illet- 
ve utána Is, a menetrendszerűen érkező kommunista kívánságlisták alapján. Menesz- 
tették parlamenti képviselőcsoportjuk közel felét és több tucat alispánt, polgármes- 
tert, vezető jegyzőt, illetve más beosztású vonakodó közigazgatási tisztségviselőt. A 
helyi, városi, megyei és nagy-budapesti szervezetek időközben megejtett fúziójának 

betetőzéseként 1948. június 12-14. között rendezték meg az egyesülési kongresszus- 
nak nevezett szelektív bekebelezés záróaktusát. Addigra az SZDP-t további tízez- 
rektől megtisztítva biztosították, hogy a létrejövő Magyar Dolgozók Pártja (MDP) 
— úgymond - megfeleljen a , valódi marxista" elvárásoknak. Az új párt elnöke Sza- 
kasits Árpád, főtitkára Rákosi Mátyás lett, míg a főtitkár-helyettesi tisztségeken 
Marosán György, Farkas Mihály és Kádár János osztozott. 

A pártegyeduralom kiépítésének ekkoriban elképzelt forgatókönyvét Rajk Lász- 
ló és Kádár János vázolta a legtömörebben közös május végi moszkvai konzultá- 
ciójukon. (Azért is küldték őket egy hónapos szovjetunióbeli látogatásra, mert nem 
tartoztak a pártvezetés ún. moszkovita csoportjához, és ott közelebbről is meg akar- 
ták ismerni őket.) Nevezettek a pártfúzió utáni feladatok között első helyre tették 
az új népíront (Magyar Függetlenségi Népíront) megalakítását, amely az addigi — 
elhalóban levő — Magyar Nemzeti Függetlenségi Front helyébe lépne. Másodikként 
az egyházi iskolák államosítását említették, de úgy vélték, kiemelt fontosságú ,,a 
demokrácia fő ellenségével, a katolikus egybázzal vívott barc" is. Ugyancsak , még 
ebben az évben megvalósítandó a közigazgatási reform és a Magyar Köztársaság új 
alkotmányának a kidolgozása". Az agrárszférában a kulákság korlátozását és a 
mezőgazdasági termelőszövetkezetek szervezését jelölték meg sürgős feladatként.! 
Valóban ezek voltak az MDP preferenciát élvező törekvései. Csak abban tévedtek, 
hogy a felsorolt ügyeket még az év folyamán -— pontosabban annak hátralévő felé- 
ben — dűlőre vihetik. Ezek — mint látni fogjuk — több évre szóló feladatot adtak az 


Szakasits Árpád és Rákosi Mátyás az MKP és SZDP egyesülési kongresszusán, 1948. június 13. 

új pártnak. Közülük — politikai és társadalmi horderejét tekintve is — kiemelkedő je- 
lentőségű volt a mezőgazdaság szovjet mintára történő kollektivizálásának program- 
ja. Az MDP létrehozása után alig két hónappal — 1948 augusztusában — Rákosi 
Mátyás már ezt 15 nagyszabású beszédben harangozta be, de e téren regnálása egész 
időszakában csak részeredményeket tudott felmutatni. Erre a kérdésre alább -— funk- 
cionális helyén -, az ötvenes évek működési mechanizmusának tárgyalása során té- 
rünk ki részletesebben. 


Kádár János elvtárs belügyminiszter rendeletet adott ki a rendőrség szervezetének meg- 
változtatásáról. Az ország területét rendőri szempontból a belügyminiszter felügyele- 
te alatt kilenc kerületi rendőr-főkapitányságra osztották. 

A kerületi rendőr-főkapitányságok székhelye: Nagy-Budapest I. kerületi rendőrfő- 
kapitányság (működési köre a főváros 14 kerülete és a rendőrileg hozzácsatolt váro- 
sok, községek területe), Észak-pesti II. kerületi rendőr-főkapitányság (működési köre 
Észak-Pest, Komárom, Esztergom és Nógrád megye területe), Székesfehérvári III. ke- 
rületi rendőr-tőkapitányság, Szombatbelyi IV. kerületi főkapitányság, Pécsi V. kerü- 
leti főkapitányság, Szegedi VI. kerületi főkapitányság, Szolnoki VII. kerületi rendőr- 
főkapitányság, Debreceni VIII. kerületi tőkapitányság és a Miskolci IX. kerületi főka- 
pitányság. 

A rendelet szerint a kerületi rendőr-főkapitányság élén a kerületi rendőrfőkapitány 
áll, akit a rendőrség I. állományába sorolt tisztek közül a belügyminiszter jelöl ki. A 
kinevezett főkapitánynak két helyettese van, egyik hatósági, másik végrehajtó szolgá- 
latban. Az ügyosztályok és osztályok vezetőit - ha nem intézkedik másképp a belügy- 
miniszter — a főkapitány jelöli ki. A kerületi főkapitányt másodfokú kihágási büntető- 
bíráskodási jog illeti meg. A vármegyék rendőrségi szemlélőt kapnak, akik címükben 
a működési területül kyelölt vármegye nevét viselik. 


Átszervezték a rendőrséget. Szabad Nép, 1949. február 22. 


Az egyházi iskolák államosításának 1948. június 16-i törvénybe iktatása szinte egybeesett 
a pártfúzióval, s annak , árnyékában" elhalványult a jelentősége. Részben ebből 
adódik, hogy ennek részleteit legtöbbször a kultúrpolitika — vagy újabban az egy- 
háztörténeti utalások — mellékszínterén szokták tárgyalni. Holott ez az intézkedés 
a kommunista ideológia egyik központi elemének, az ateista világnézet hatalmi-po- 
litikai érvényesítésének része volt. A fokozatosan szekularizálódó modernkori ál- 
lam- és társadalomszervezési felfogásokhoz képest itt már nem csupán az állam és 
az egyház — közismert — szétválasztásáról volt szó. Sokkal inkább a vallásos meg- 
győződés kíméletlen üldözéséről és ennek intézménye(1), az egyház(ak) lehetőség 
szerinti felszámolásáról. Bár a magyar kommunista párt e téren is a szovjet mintát 
igyekezett követni, nem számolt egy alapvető különbséggel. Az orosz ortodox egy- 
ház az ún. cezaropapizmus következtében mindenkoron állami alárendeltségben 
működött. Magyarország viszont — Európa kontinentális államainak többségéhez 
hasonlóan -— a Vatikán-központú latin kereszténység része volt, túlnyomórészt ró- 
mai katolikus hívekkel. Ezen , világegyházhoz? tartozás részeként számos egyház- 
szervezeti, illetve működési kérdésben az állam nem intézkedhetett egyoldalúan, 
csak a Szentszékkel egyezségre jutva. 

Magyarország népességének felekezeti megoszlása 1949-ben 


FELEKEZET LÉLEKSZÁM SZÁZALÉK 94 
Latin szertartású római katolikus 6 240 427 678 
Görög szertartású római katolikus álla 2755 28 
Református 2014 707 21,9 
Evangélikus 482 152 54 
Izraelita 133 682 195 
Görögkeleti (ortodox) 36010 04 
Baptista 18 874 0,2 
Unitárius 9447 ús] 
Egyéb 7153 0,1 
Ismeretlen 10241 0,0 
Felekezet nélküli 12 291 08 
Összesen 9 204 799 100 


A második világháború után Magyarországon nem az egyházi iskolák államosí- 
tása volt az első vallás-, illetve egyházpolitikai intézkedés. Az egyházak sérelmes- 
nek találták már az 1945. évi földosztást is. Ennek megindításakor, 1945 áprilisá- 
ban utasították ki Magyarországról -— szovjet nyomásra -— a Szentszék diplomáciai 
képviselőjét, Angelo Rotta apostoli nunciust. 1946 nyarán Rajk László belügymi- 
niszter egymás után oszlatta fel a katolikus egyleteket, egyesületeket. A protestán- 
sok hasonló szervezeteit ekkor még csak felülvizsgálatnak vetették alá; feloszlatá- 
suk 1950-ben történt meg. 1947 márciusában pártközi értekezleten állapodtak meg 
az iskolai vallásoktatás fakultatívvá tételéről. (Ugyanezt 1949 szeptemberében tör- 
vényerejű rendelet erősítette meg.) Ebbe a sorba illeszkedett az egyházi iskolák ál- 
lami tulajdonba vétele 1948 nyarán. Ez 5407 általános, illetve népiskolát, 113 gim- 
náziumot és közel száz tanítóképzőt, illetve líceumot érintett. 

Az egyházi iskolák államosítása ellen elsősorban a katolikus papság, a püspöki 
kar — közülük is leginkább Mindszenty József bíboros - lépett fel. A már szorosan 
kézben tartott korabeli sajtó inkább csak , a klerikális reakció ármánykodásaként?" 
tudósított erről. Arról már nem - vagy csak nagyon torzítva — számolhatott be, 
hogy milyen széles körű társadalmi averzió, illetve tiltakozás volt ez ellen ország- 
szerte, a püspöki székhelyektől távol eső falvakban is. Utóbbi megmozdulások ki- 
terjedtségéről és intenzitásáról a politikai rendőrségi 1948-ból fennmaradt , hangu- 
latjelentései" számolnak be." Az iskolák államosítása elleni megmozdulások kap- 
csán lezajlott ugyan halálos ítélettel záruló büntetőper is — miközben az érintett fa- 
lu (Pócspetri) lakosságának zömét meghurcolták -—, de a társadalmi ellenállást úgy 
vélték leghatékonyabban letörni, ha a magyar katolikus egyház fejét állítják félre. 

Mindszenty József esztergomi bíboros-érsek kezdettől fogva a legintranzigen- 
sebb ellenlábasa volt annak a társadalmi-politikai átalakulásnak, amely Magyaror- 
szágon a második világháború után lezajlott. Nyíltan vállalt kommunistaellenessé- 
gének is szerepe volt abban, hogy a politikai rendőrség az , egyházi reakció" meg- 

Ravasz László református püspök 


figyelésére már 1945 októberében , külön vonalat? szervezett, amelynek ő lett az 
első számú célpontja. Az iskolaállamosítás érdekében 1948 elejétől megindított 
kommunista sajtókampánnyal párhuzamosan Mindszentyt is egyre sűrűbb táma- 
dások érték. Ebben Rákosi Mátyás - gyakori nyilvános megszólalásaival — nem- 
csak szerepet vállalt, hanem a több szálon futó manőver összefogója és közvetlen 
irányítója is ő volt. Az őszi hónapokban a Mindszenty szándékoltan egyre nyíltab- 
bá tett politikai rendőrségi megfigyelése mellett folytatódó rágalomhadjárat tulaj- 
donképpen már arra igyekezett szocializálni a közvéleményt, hogy — úgymond -— 
magától értetődő végkifejletként várja a biboros-érsek letartóztatását. Titkárát már 
korábban elhurcolták, az esztergomi érseki palotában többször tartottak házkuta- 
tást, mígnem 1948 karácsonyán őt magát is őrizetbe vették. A következő év február- 
jában bíróság elé állították, majd — hűtlenségben és valutaüzérkedésben bűnösnek 
nyilvánítva — életfogytig tartó fegyházbüntetésre ítélték.? 

A Mindszenty-ügynek volt egy olyan párhuzamos vonulata is, amely csak az 
újabban megismerhető forrásokból tárul elő. Rákosi Mátyás mindenáron félre kí- 
vánta állítani a magyar egyház fejét, de bebörtönzését maga is kockázatosnak tar- 
totta. Az ugyanekkor visszavonulásra kényszerített Ravasz László református püs- 
pök, illetve a két évre ítélt evangélikus püspök, Ordass Lajos egymás utáni esete a 
sokkal kisebb társadalmi szegmenst képviselő protestánsokat sújtotta ugyan, de 
mindkettő a katolikus főpásztornak is címzett figyelmeztetés volt. Az ellene folyta- 
tott rágalomhadjárattal, illetve a perrel való nyilvános fenyegetéssel azt kívánták elér- 
ni, hogy Mindszenty József távozzon Magyarországról: vagy félelmében menekül- 
jön emigrációba, vagy a pápa rendelje maga mellé vatikáni szolgálattételre. Noha 
Magyarországnak ekkor nem volt diplomáciai kapcsolata a Szentszékkel, Rákosi 

titokban hónapokon át az utóbbit erőltette, részben diplomáciai csatornákon, rész- 
ben általa Rómába utaztatott egyházi személyiségeken keresztül. Ahhoz hason- 
lóan, ahogy az — másfél évvel korábban — Nagy Ferenc esetében , bevált", politikai- 
lag kiaknázhatóbbnak ítélt egy sokadik post festa rágalomhadjáratot , az igazság- 
szolgáltatás elől kereket oldó bűnös főpap" ellen, mint hazai bíróság elé állítását. 
Annál is inkább, mert a politikai rendőrség — Rákosi egyre gyakoribb szemrehá- 
nyó számonkérése ellenére — nem tudott (mert nem lehetett) érdemleges corpus de- 
lictit , produkálni" a főpásztor ellen." 


A Szeged környéki favak parasztifjai Szegeden tüntettek Mindszenty és a mindszenty- 
sta reakció ellen. Az ezerfőnyi tömeg követelte, hogy a katolikus egyház támogassa a 
népi demokrácia törekvéseit. 

Küldötteik útján a parasztifjak levelet intéztek Hamvas Endre csanádi püspökhöz, 
aki január 4-én tárgyal Budapesten a kormány képviselőivel. A levélben kérik, hogy püs- 
pöktársaival együtt igyekezzék odahatni, hogy minél előbb olyan egyházi vezetés legyen, 
mely elismeri népi demokráciánk eddigi eredményeit és támogatja munkáját. Miköz- 
ben a küldöttek a püspöknél jártak, a parasztifjúság a püspöki palota előtt a békés 
megegyezés mellett s a mindszentysta politika ellen tüntettek. 


A dolgozó tömegek, az ifjúság, az alsópapság üdvözli a kormány erélyes fellépését Mindszentyvel szemben. 
(részlet) Szabad Nép, 1949. január 4. 


Mindszenty elleni hadjáratában Rákosi más vonatkozásban is jócskán melléfo- 
gott. Abból a téves premisszából indult ki, hogy az enyészetre szánt többi párthoz 
hasonlóan az egyházat - s legkivált a katolikus egyházat — a politikai pártok egyi- 
kének tekintette. Azt utólag is nehéz eldönteni, hogy elvakultságában nem látta, 
vagy — tudva bár, de — egyszerűen nem respektálta az egyház(ak) sokkal masszí- 
vabb, tradicionálisan szervesebb társadalmi beágyazottságát és évezredes intézmé- 
nyesültségének ellenállóerejét. A vonatkozó vatikáni — és moszkvai - források még 
nem hozzáférhetőek. A Magyarországon már kutatható forrásözönből az tűnik a 
legvalószínűbbnek, hogy a kommunista pártvezetésből az ún. Mindszenty-ügybe 
beavatottak — prekoncepciójuk elhibázottsága miatt — saját csapdájukba estek. Ma- 
guk váltak volna nevetség tárgyává ország-világ előtt, ha az 1948 második felétől 
egyre hisztérikusabb rágalomhadjárat után mégsem indítanak eljárást — a távozni 
nem akaró — Mindszenty ellen. A perrendtartásszerűen alig használható, ún. bizo- 
nyítékok miatt a bírósági színjáték is csak egyik díszlete lehetett a magyar katoli- 
kus egyházfő politikai indíttatású ellehetetlenítésének. 


e 


! Moszkvának jelentjük... Titkos dokumentumok, 1944—-1948. (Szerk: Izsák Lajos — Kun Miklós.) Szá- 
zadvég, Budapest, 1994. 263—264. old. 

2? Az ÁVO, illetve a BM ÁVH , Napi (hangulat) jelentései", 1948—1949. ÁBTL. 1. 1.2. 

: Balogh Margit: Mindszenty József, 1892—1975. Elektra Kiadóház, Budapest, 2002. 

$§ Gyarmati György: A Mindszenty-ügy diplomáciai rendezésének kudarca. Történelmi Szemle, 2000. 1-2. 
sz. 69-90. old. 

5 Rákosi Mátyás: Visszaemlékezések, 1945-1960. Napvilág, Budapest, 1997. II. kötet, 711-712. old. 

1 ÚJ NÉPFRONT, ÚJ VÁLASZTÁS, 
ÚJ ALKOTMÁNY, ÚJ ISKOLA 


Az MDP megalakításakor a szociáldemokrata Szakasits Árpád lett ugyan a párt el- 
nöke, tisztségéhez azonban semmilyen érdemi hatáskört nem társítottak. Ennek 
ellenére zavarta Rákosi Mátyás főtitkári hiúságát s még inkább omnipotens ambí- 
cióit, olyannyira, hogy Szakasits szinte be sem rendezkedhetett új elnöki irodájában, 
amikor még díszesebb stallumot találtak számára. Ennek egy újabb közjogi skan- 
dalum volt az ára. Csornoky Viktor kairói magyar követet a pártegyesülés után egy 
hónappal hazarendelték jelentéstételre, július 30-án pedig kémkedés gyanújával őri- 
zetbe vette az ÁVO. Miután ő a köztársasági elnök veje volt, apósát, Tildy Zoltánt 
— úgymond kompromittáltsága miatt — különösebb erőfeszítés nélkül rávették, hogy 
mondjon le. A parlament ezt azonnal - ellenvetés nélkül — elfogadta, és helyére 1948. 
augusztus 3-án Szakasits Árpádot választotta meg köztársasági elnöknek. Csorno- 
kyt 1948 decemberében hűtlenség vádjával halálra ítélték és kivégezték.! Tildy Zol- 
tán a következő nyolc évet - feleségével együtt — házi őrizetben töltötte. 

A fentebb említett 1948-as , fordulat?" a pártegyesítés nyomán két markáns vál- 
tozással jellemezhető: kiteljesedő hatalomkoncentráció, valamint a közélet krimi- 
nalizálásának felerősödése. A hatalomkoncentráció — a köztársasági elnök lecseré- 
lésével egy időben - elsőként a kormányzati személycserékben mutatkozott. A poszt- 
járól menesztett parasztpárti író, Veres Péter után az MDP egyik főtitkárhelyette- 
se, Farkas Mihály lett az újhonvédelmi miniszter. A másik főtitkárhelyettes, Kádár 


Farkas Mihály, Gerő Ernő és Rákosi Mátyás, 1949. március 15. 

€ Urak országából dolgozók országa. Pór Bertalan festménye 

János párttársát, Rajk Lászlót váltotta fel a belügyminiszteri székben. Rajkot ezzel 
egyidejűleg külügyminiszterré nevezték ki — ami akkor jóval szerényebb jelentőségű 
poszt volt. Rajk elmozdításának — akkor — nem volt nyilvánosan ismerhető indíté- 
ka. Annál kevésbé, mert a megelőző években kettős értelemben is pártja kulcsfigu- 
rájaként tartották számon. Egyfelől azért, mert kérlelhetetlen pártkatonaként ered- 
ményesen szolgálta a kommunisták egyeduralomra törését, amivel kiérdemelte kor- 
társaitól a , vaskezű belügyminiszter? jelzőt. Másfelől azért, mert pártja Rákosi 
mellett — sőt némileg még helyette is — Rajkot , sztárolta" a korabeli médiaadott- 
ságok között mint a kommunista vezető leginkább emblematikus figuráját." Külügy- 
miniszterré való , leftokozásának" egyik — de nem egyedüli — oka az volt, hogy szem- 
bekerült Rákosi másik párton belüli bizalmas alárendeltjével, Péter Gáborral. Az 
ÁVO vezetője régebb óta ambicionálta, hogy a politikai rendőrség kapjon szaba- 
dabb kezet és nagyobb hatáskört. Erre ugyan Rákosi is csak a pártegyesítés nyomán 
látta elérkezettnek az időt, de a saját kulcsemberei közötti konfliktust a miniszter- 
cserével vélte megoldhatónak. 

Ebből is eredt, hogy az új belügyminiszter, Kádár János első intézkedései közé tar- 
tozott a Péter Gábor vezette rendőrségi részleg , előléptetése". 1948 szeptemberé- 
ben a politikai rendőrséget addig is megkülönböztetetten kezelt osztálystátusából 
a minisztériumon belüli önálló és magasabb rangú szervezeti egységgé alakította 
át. Ekkor lett az ÁVO-ból a Belügyminisztérium Államvédelmi Hatósága (BM 
ÁVH). Ebbe olvasztották be az addig külön működő gazdasági rendészetet, vala- 
mint az útlevélügyek kizárólagos intézését is. De a lényeg az volt, hogy Péter Gábor 


Kádár János átveszi a Belügyminisztériumot Rajk Lászlótól, 1948. szeptember 

Péter Gábor 


pozíciója immár majdhogynem egyenrangú volt az őt - formálisan még — utasíta- 
ni jogosult belügyminiszterével. Kulcspozícióik ellenére is másodlagos hatalmi sú- 
lyuk leginkább attól függően pulzált, hogy Rákosi mikor melyiküket preferálta — 
vagy játszotta ki — a másik ellenében. 

Debütáló belügyminiszterként ugyancsak Kádár János adta hírül 1948 szeptem- 
berében, hogy — úgymond - szabotázscselekményt lepleztek le a Magyar-Amerikai 
Olajipari Részvénytársaságnál. Ebből kreálták az ún. MAORT-pert, amely az első 
volt az ún. gazdasági koncepciós perek sorában. A lefogottak között szerepelt a cég 
elnöke, Paul Ruedemann és helyettese, George Bannantine, de őket — amerikai állam- 
polgárok lévén - hamis vallomásaik aláíratása után (és tetemes summa ellenében) 
szabadon engedték. Bíróság előtt már csak a vállalat magyar alkalmazottai ellen 

Edgar Sanders és Robert Vogeler a Standard-per bírósági tárgyalásán, 1950. február 


emeltek vádat. A perbe fogott vezetők közül a — néhány hónappal korábban nyug- 
díjazott — volt vezérigazgatót, Papp Simon nemzetközi hírű olajgeológus akadémi- 
kust első fokon halálra ítélték, majd az ítéletet másodfokon életfogytig tartó fegy- 
házbüntetésre változtattak (1955-ben engedték szabadon). A másodrendű - tízévi 
fegyházbüntetésre ítélt — vádlott, Ábel Bódog a börtönben halt meg 1953-ban. A 
MAORT vezetői ellen szabotázs, illetve kémkedés miatt indított per tényleges mo- 
tivációja az volt, hogy ellenszolgáltatás nélkül vonhassanak állami felügyelet alá 
külföldi tulajdonú tőkeérdekeltségeket. Ezzel egy időben történt meg az angol tu- 
lajdonú Hutter és Lewer vegyipari vállalat megszerzése, miután itt is kémkedés vád- 
jával ítélték el a cég vezetőit. Egy évvel később, 1949-1950 fordulóján hasonló jus- 
tizmord eljárás nyomán sajátították ki az ITT érdekeltségébe tartozó budapesti 
Standard Villamossági Részvénytársaságot. Utóbbi esetben — három per keretében 
— huszonöt személyt állítottak bíróság elé. Geiger Imre vezérigazgatót és Radó Zol- 
tán minisztériumi tisztviselőt halálra ítélték és ki is végezték, a többi vádlottat pe- 
dig öt évtől életfogytig tartó szabadságvesztésre ítélték. Ebben a procedúrában az 
, imperialista kémek? szerepét az amerikai állampolgárságú Robert Vogelerre — az 
ITT kelet-európai igazgatójára —, valamint Edgar Sandersre osztották, aki 1947-ig 
a magyarországi Szövetséges Ellenőrző Bizottság brit missziójának gazdasági szak- 
értője volt, s aSZEB megszűnése után lett a Standard ügyvezető igazgatója. R. Vo- 
gelert 15 évre ítélték és 1951-ben engedték titokban szabadon, E. Sanders 13 évet 
kapott, s Sztálin halála után térhetett vissza Angliába.! Ez utóbbi perről már az 
1950-es években végzett legfőbb ügyészi felülvizsgálat is azt állapította meg, hogy 
, a Standard-ügy sorozatos törvénysértéseken alapult" ." (Az e tárgyban említett töb- 
bi per ítéleteit csak 1990 után érvénytelenítették.) 

A Belügyminisztérium sajtóosztálya közli: 
Illegális határátlépés kísérlet közben elfogták Geiger Imre gépészmérnököt, a Standard 
Villamossági r.t. vezérigazgatóját, aki kihallgatása során bevallotta, hogy széleskörű 
kém- és szabotázstevékenységet folytatott. 

Ceiger Imre vallomása és más bizonyítékok alapján az Államvédelmi Hatóság őri- 
zetbe vette Vogeler Róbert amerikai és Sanders Edgar angol állampolgárokat, akik ki- 
hallgatásuk során szintén részletes beismerő vallomást tettek a Magyar Népköztársa- 
ság ellen régóta folytatott szabotázs- és kémtevékenységükről. 

Az említetteken kívül a kémszervezet más tagjait is őrizetbe vették. 


Őrizetbe vették egy szabotáló kémbanda tagjait. 
Szabad Nép, 1949. november 23. 


1949-ben több más területen is folytatódott az intézményrendszer átszervezése, 
párturalom alá rendelése. Januárban felszámolták a világháború utolsó hónapjait 
jellemző hatalmi interregnum idején létrejött nemzeti bizottságokat. Februárban 
feloszlatták a végrehajtó hatalom jogszerű működésén fél évszázada őrködő Köz- 
igazgatási Bíróságot. Előző év végi alapításához képest ekkor kezdett működni a 
munkaerő tervgazdálkodási rendhez passzoló, szükségletek szerinti , elosztását" 
szervező Országos Munkaerőgazdálkodási Hivatal. Ugyanekkor hozták létre — az 
1944 végén szerveződött Magyar Nemzeti Függetlenségi Frontot felváltó — Magyar 
Függetlenségi Népfrontot (továbbiakban MFNF vagy népfront). A név hasonlósá- 
ga ellenére a szervezet funkciója érdemlegesen módosult. A pártja Központi Veze- 
tőségét tájékoztató Rákosi Mátyás szerint az új szervezet elsődleges célja , csök- 


A Magyar Függetlenségi Népfront alakuló ülése, 1949. február 1. 

kenteni a polgári pártok jelentőségét és meggyorsítani elhalásukat, likvidálásukat". 
Rajk László az új szervezet alakulásakor már nyilvánosan is arról beszélt, hogy , aki 
más programot vall, mint a szocializmus építését, az nem a kormányzat valamifé- 
le konstruktív ellenzéke, az már a magyar nép ellensége" ." 

Az egymás után ellehetetlenülő ellenzéki pártok közül ekkor — 1949 elején — ér- 
te el a vég a Barankovics István vezette Demokrata Néppártot, illetve Slachta Mar- 
git Keresztény Női Táborát. Ezek megszűnésük miatt sem társulhattak az új formá- 
cióhoz. De a jóformán már csak a nevüket őrző koalícióspárt-maradványoknak 
sem jutott érdemleges szerep. Hattyúdalukat énekelhették el az MFNF kórusában, 
bármifajta külön szólam nélkül. Az új Népfront Országos Tanácsába a volt koalí- 
ciós pártok (FKGP, NPP) azon tagjaiból kerülhettek be néhányan, akik nyilvánva- 
lóan lojálisak voltak a kommunistákhoz. Így -— formailag — nevüket adták ahhoz, 
hogy kik szerepelhetnek a jelöltek listáján. Mert szavazni is már csak egyetlen kö- 
zös, ún. népírontlistára lehetett. Arra, amit ténylegesen az MDP Operatív Válasz- 
tási Bizottsága állított össze, de — a látszat megőrzése érdekében - a népfront hir- 
detett ki. Az MFNF szűkebb vezérkarának összetétele tükrözi leginkább a politikai 
szemfényvesztést: az elnök Rákosi Mátyás és a főtitkár Rajk László mellett két társ- 
utas kriptokommunista — Dobi István és Erdei Ferenc - lett a két alelnök. 

Az új és — karaktere alapján — még inkább álnépfíront létrehozása azonban nem 
feltétlenül indokolta, hogy egyúttal újabb választásokat is kiírjanak. A parlament 
négyéves mandátumának még csak egyharmadát töltötte ki. Úgy tűnt, a választók 


Házi agitáció az országgyűlési választások előtt, Budapest, 1949. május 

ismételt urnákhoz szólításával az 1947 augusztusa óta eltelt újabb , fordulatok" le- 
gitimálása lett volna a cél. Ám a kommunista egyeduralom intézményi-szervezeti 
kiépítése még korántsem fejeződött be. Kinek és mit kívánt demonstrálni a kommu- 
nista párt vezetése azzal, hogy az idő előtt, 1949. május 15-re kitűzött, új rendsze- 
rű — egylistás — szavazással immár vitathatatlan elsőséget szerez? Válaszként egy 
külpolitikai és egy — összetettebb — belpolitikai motiváló tényező kínálkozik. Kül- 
politikai ösztönző a moszkvai elvárásoknak való megfelelés kényszere volt. 1948 
nyarán a Kominform Jugoszláviát megbélyegző határozatának egyik kitétele úgy 
szólt, hogy a Tito vezette kommunista párt — úgymond - felolvadt az ottani nép- 
frontban. Manifesztálni kellett, hogy Magyarországon ez nem így van. A megha- 
tározó belpolitikai motívum a Rubicon átlépése volt: a kommunista egyeduralom 
kiteljesítése úgy, hogy az - legalább külsőségeiben — törvényesnek tűnjön. Rákosi 
a képviselők soraiban addig végzett, folyamatos tisztogatás ellenére is aggodalmas- 
kodott, és úgy vélte, hogy csak egy — túlnyomó többségében saját embereikből ál- 
ló — új parlamentben lehet zökkenőmentesen keresztülvinni ,,a tanács- és az egypárt- 
rendszert szentesítő alkotmányt"." Az immár alternatíva nélküli, módosított eljá- 
rásrend — az egylistás szavazás — tűnt alkalmasnak arra, hogy az új alkotmányban 
kifejeződő legitimációs törekvés a kitapintható társadalmi averzió közepette 15 ered- 
ménnyel járjon. 


Készülünk a bodajki nagy zarándoklatra, Mária napra, ahová Mindszenty József bí- 
bornok és hercegprímás is el fog jönni. Szeptember 24-én délben indultunk harminc- 
öten — búcsút járva — Bodajkra, magam is híveimmel mentem gyalog. Fehérváron a ví- 
zivárosi otthonban éjszakáztunk meg. Reggel 4 órakor indultunk tovább gyalog, de 
sikerült egy teherautóval egész a bodajki templomig elmenni mindnyájunknak. Már 6 
órakor ott is voltunk. Miséztem híveimnek, és utána megnéztük Bodajk nevezetessé- 
geit. Délután érkezett a Bíbornok úr és püspök atyánk autón. Este fáklyás körmenet 
volt fel a kálváriára és egész éjjel szentségimádás, mi is be voltunk osztva. Nagyon szép 
volt. Másnap mise és a Bíbornok gyönyörű beszédje. Én 12 órai vonattal eljöttem — alig 
fértem fel a vonatra —, mert este 8 órakor itthon misém volt. Kb. 35 000 ember volt 
jelen a bodajki zarándoklaton. Híveim gyalog jöttek vissza is, hétfőn délben értek ha- 
za. Nagyon tetszett nekik a zarándoklat. 


Hantos község Historia Domusa, 1947. szeptember. 


A kommunista párt vezérkarának állandósuló győzelmi propagandája leginkább 
azért volt álságos és hiteltelen, mert immár vitathatatlan hatalmi elsőségükhöz nem 
igazán tudtak meggyőző társadalmi támogatást társítani. Éppen ellenkezőleg. Az is- 
kolák államosítása, illetve a Mindszenty elleni hadjárat közben a társadalom kife- 
jezésre juttatta az MDP-vel szembeni averzióját — és ellenlábasaik iránti szimpátiá- 
ját. A bíboros-érsek által 1947-ben meghirdetett magyarországi Mária-év? — amit 
Boldogasszony évének is neveznek — 1948 decemberében zárult. Ezeken a miseren- 
den kívüli hitbuzgalmi zarándoklatokon esetről esetre több tízezren vettek részt az 
ország legkülönbözőbb településein, illetve kegyhelyein: a résztvevők összesített lét- 
száma 4,6 millió volt. Történt mindez annak ellenére, hogy a politikai rendőrség a 
legkülönbözőbb adminisztratív, szervezési és utazást gátló akadékoskodásokkal 

próbálta legalább mérsékelni az egyes összejövetelek helyszínére eljutók számát. 
Más közelítésben a korabeli választójogosult népesség többsége kiállt a pasztorá- 
ciós összejöveteleken hite és püspökei — köztük Mindszenty bíboros — mellett. Utá- 
na pedig épp a főpásztor elhurcolása és pere gerjesztette a szolidaritási demonstrá- 
ciókat. A pártellenőrzés alá vont honi sajtó nem tudósíthatott róla, de 1948—49 
fordulójának hónapjaiban az intenzív külföldi tiltakozás mellett itthon is egymást 
érték az egyházi és világi aláírásgyűjtési akciók. A rendőrséggel is összetűző és le- 
tartóztatásokkal végződő tüntetések sora zajlott országszerte.? 

Az új választásokkal a kommunisták az egy éve szinte permanensen őket oppo- 
náló -— szimbolikus bár, de tömeges — metakommunikációs aktusok sorát próbál- 
ták ellensúlyozni. A választási kampány címén erőltetett sikerpropaganda mellett 
hasonló intenzitású volt az , egyházi reakció" elleni negatív kampány." Ennek dif- 
ferenciáltabb változata volt, midőn a választási agitációban részt vevő aktivistáik 
a helyi plébánosokat győzködték, hogy saját elöljáróik, ,,a reakciós felső klérus" el- 
leni állásfoglalásukkal — és a hívek szavazásra buzdításával — tegyenek hitet a nép- 
front mellett. Az alternatívát nem nyújtó egylistás szavazási rendben a kommunis- 
ta ambíciók győzelemre voltak ítélve, csak az lehetett kérdéses, hogy ez milyen szá- 
zalékaránnyal könyvelhető el. A május 15-i voksolás napján végül is magas, 95 szá- 
zalékos volt a részvétel, és ugyanilyen kimagasló, 95-9696-os volt , a népfront győ- 
zelmének" közzétett aránya, függetlenül attól, hogy (csak nemrégiben előkerült) 
korabeli bizalmas ÁVH-jelentések szerint — országrészenként különböző mérték- 
ben — 85—9290 között szóródott az MDP vezetése által elvárt, az egypárti uralmat 


Mandátumok megoszlása a magyar parlamentben, 1944 december-1949 május 
INGY-Ideiglenes Nemzetgyűlés, NGYz-Nemzetgyűlés, OGY- Országgyűlés 
"1949-ben az MKP alatt jelölve az MDP, ide került volt SZDP képviselőkkel együtt. 

legitimáló szavazatok megoszlása.!! Az új parlamentben a kommunista képviselők 
aránya 719 lett. Pontosan annyi, amennyit az MDP vezetése három hónappal ko- 
rábban készített , választási tervében?" rögzített, majd az ennek megfelelően összeál- 
lított jelöltlistával prognosztizált. A parlamentbe rajtuk kívül bekerült képviselők, 
illetve névleg megmaradt pártjaik , mesterséges képződményeknek, álpártoknak te- 

Csoportosan indulnak szavazni az országgyűlési választáson, 1949. május 15. 


kintbetők, amelyek bármifajta akaratképzésre, szervezeti életre is alkalmatlanok 
voltak, és még a transzmissziós szerep ellátóiként sem tartottak rájuk igényt"? 

Rákosi számítása mindazonáltal bevált. A , népfront" parlamentje 1949. augusz- 
tus 18-án érdemi vita nélkül fogadta el az ország új alaptörvényét jelentő, írásba fog- 
lalt alkotmányt, amely két nappal később, augusztus 20-án lépett hatályba. A pream- 
bulum deklarálta, hogy Magyarország , a Szovjetunióra támaszkodva [...] meg- 
kezdte a szocializmus alapjainak lerakását, s országunk a népi demokrácia útján 
balad előre a szocializmus felé". Ez az elvi-politikai kinyilatkoztatás — a preambu- 
lum funkciójából eredően — a helyén is volt. De az egypártrendszerről — amelynek 
leginkább A társadalmi rend című, II. fejezetben lett volna helye — sem itt, sem a to- 
vábbi paragrafusok között szó sem esett. Olyannyira nem, hogy maga a párt kife- 
jezés is mindvégig hiányzik a textusból. Az állampolgárok jogai és kötelességei cí- 
met viselő VIII. fejezetben (56. §.) viszont teljesen diszfunkcionális szövegkörnye- 
zetben olvasható, hogy , az állami és társadalmi tevékenység vezető ereje a népi de- 
mokratikus egységre támaszkodó és élcsapata által irányított munkásosztály". A 
korszak marxista (sztálinista) zsargonjában — közhelyszerű állandó jelzőként — csak 
és kizárólag a kommunista párt volt , a munkásosztály élcsapatának" tekinthető. 
Az 1949. évi alkotmány szándékolt kodifikációs pongyolasággal elegyített politikai 
szóvirágba burkolta az MDP országkormányzó státusát, illetve — az idézett módon 
egyedüli utalással — ez irányú kizárólagos kompetenciáját. !? 

Szintén a nyelvpolitika tárgykörébe sorolható, hogy 1949 elejétől — vezető kom- 
munista pártideológusok moszkvai értekezlete nyomán - arról is döntés született, 
hogy az addig széles körben elterjedt , népi demokrácia? kifejezés — tartalmát ille- 

tően — azonos a proletárdiktatúra fogalmával. Az MDP e téren más felfogást valló 
főideológusának, Révai Józsefnek rituális önkritikát gyakorolva kellett retirálnia. 
De a fogalom jelentéstartalmának -— Sztálin által kinyilatkoztatott — metamorfózi- 
sa, illetve annak nyílt deklarálása nem kevésbé volt aggályos, mint mondjuk az 
, egypártrendszer" néven nevezése. Ezért tűnt célszerűbbnek az alkotmány szöve- 
gében visszatérően olvasható , népi demokrácia?, , népi demokratikus" kifejezések 
használata. Ugyanilyen rejtőzködő — Bibó István szóhasználatával , látszatszerűsé- 
get" őrző -— az alkotmány a hatalommegosztás montesguieu-i hármassága, illetve a 
hatalmi ágak szétválasztása tekintetében. Szerkezeti-fejezeti rendje a törvényhozói, 
a végrehajtó és a bírói hatalom elkülönülésének megtartására utal. A politikai aka- 
ratérvényesítés módját rögzítő paragrafusok tartalma viszont már ellentmond en- 
nek, s a hatalmi ágak egységét mutatja, pontosan követve Rákosi Mátyás erre vo- 
natkozó parlamenti törvény-előterjesztésének , indoklását". A hatalommegosztás 
mellett éppúgy fikcióvá vált a gyülekezési, a szólás- vagy a vallásszabadság, mint a 
bírói függetlenség. 

Egyértelműen rögzítették viszont a paragrafusok az állami és szövetkezeti tulaj- 
don elsődleges voltát és azt, hogy a gazdaság produktumai mellett a kulturális ja- 
vak is , állami népgazdasági terv?" keretében hasznosulnak. Ugyancsak az alkot- 
mány mondta ki a közigazgatás rendjének gyökeres átalakítását. Eszerint az ön- 
kormányzatiság alapelvén nyugvó addigi helyi, területi igazgatás fórumait — az ún. 
tanácsigazgatási rendszer keretében — a központi államhatalom felülről vezérelt, 
dekoncentrált hatóságaivá formálják át. (Erről majd az elbeszélés időrend szerinti 
helyén szólunk.) A változást legnyilvánvalóbban a törvényhozás rendjének és az er- 
re jogosult szerveknek az átalakítása tükrözi. Az új alkotmány megszüntette a köz- 
társasági államformát és a köztársasági elnöki tisztséget. Utóbbi helyébe a Népköz- 


Törvények (OGY §) és elnöki tanácsi rendeletek (NET §) évenkénti száma 
1949-1957 között 


Te — 

OGY8§ 29 18 4 6 6 11 4 4 8 


NEVIS 21 48 35 26 27 33 39 36 65 

"MINDENÉRT, 


ami ebben az országban 
politikai, razdasági, 
kulturális téren történik, 


MI VAGYUNK 
A FELELŐSEK.s 


Rákosi Máljvyán 1936 fedruár I0.-i beszámealuajalini. 





Brosúra Rákosi Mátyás beszédéből, 1950. február 10. 


társaság Elnöki Tanácsa (NET) elnevezésű intézményt iktatta. Ezen testület elnöki 
funkciója egy érdemi jogosítvány nélküli, harmatgyenge tisztséget jelentett, ám ma- 
ga a NET — mint , kollektív államfői testület" — nagyon is erős törvényhozói és vég- 
rehajtó hatalmi felhatalmazást kapott. Joga volt ún. törvényerejű rendeletek alko- 
tására és kiadására, amelyeket az alkotmány egyenértékűnek nyilvánított a parla- 
ment által meghozott törvényekkel. Ezen NET-rendeleteket csupán utólag kellett be- 
mutatni a kihirdetésüket követő legközelebbi parlamenti ülésszakon. A mindenna- 
pi gyakorlatban ez azt jelentette, hogy az egyeduralkodó párt vezetésének politikai 
elhatározásai bármifajta kontroll nélkül válhattak hatályos jogszabályokká, ame- 
lyeket az immár kommunista dominanciájú Országgyűlésben sem kellett megtárgyal- 
ni. Az Országgyűlés hatáskörét, jelentőségét oly módon is korlátozták, hogy éven- 
te egyszer-kétszer s akkor is csak néhány napra hívták össze, a jogi normatívákká 





142 - A RÁKOSI-KORSZAK 


fércelt pártakarat legitimálása céljából. Ebből is eredt, hogy az alkotmány elfoga- 
dásától 1956-ig — a most tárgyalt időszak végéig — évente több mint négyszer annyi 
(265) NET-rendelet szabályozta a társadalom mindennapjait, mint amennyi az Or- 
szággyűlés által szentesített törvények száma (62) volt. Rákosi már az alkotmány 
parlamenti előterjesztésekor egyszerű kijelentő módban szólt , az Országgyűlés jo- 
gait gyakorló Elnöki Tanácsról". 

Az új alkotmányhoz kötődő intézkedés volt, hogy a köztársaság addigi címerét 
— az ún. Kossuth-címert -— egy heraldikai szempontból is tradíciótörő jelvénnyel vál- 
tották fel, amelyben a kommunista hatalmat szimbolizáló ötágú vörös csillag do- 
minált. (Ez néhány év múlva, az 1956-os forradalom , csillaghullásos napjaiban" 
kap majd a szimbolikát meghaladó politikai jelentőséget.) 1950-ben pedig augusz- 
tus 20-át a népköztársaság alkotmányának ünnepévé nyilvánították. A döntéssel 
egy évszázadokra visszanyúló hagyományt, államalapító Szent István — ugyanezen 
napra eső — ünnepét, még inkább annak egyházi karakterét kívánták eliminálni. 

1949 nyarától már az új országgyűlés és az új alkotmány kettős felhatalmazásá- 
val megerősítve folytatódott a pártdiktatúra intézményrendszerének kialakítása. 
Gerő Ernő elnökletével — aki a kommunista pártvezetés gazdaságpolitikát kézben 
tartó erős embere volt -— ekkor kezdte meg működését a Népgazdasági Tanács. A 
megszüntetett Gazdasági Főtanács helyett életre hívták az Országos lervhivatalt. 
Elnöke - az előbbi szervet is irányító — Vas Zoltán lett. A Gerő Ernő vezette szű- 
kebb tanács a gazdaságpolitika fő stratégiai irányait határozta meg, beleértve eb- 
be - a hidegháborús miliőből következő — hadiipari és hadsereg-fejlesztési dönté- 
seket is, míg Vas Zoltán hivatalára a gazdaságpolitikai elhatározások tervutasítá- 
sos rendbe szervezése hárult. Létrehozásuk idején ezen intézmények elsődleges 
feladata az 1950 elején megindítani tervezett első ötéves tervgazdasági ciklus fejlesz- 
tési, beruházási programjának elkészítése volt, mivel közben arról is határozat szü- 
letett, hogy a folyamatban lévő első hároméves tervet — amely 1950 júliusáig tar- 
tott volna -, idő előtt, 1949 végére abszolválják. 

Az államosítási procedúra következő lépéseként 1949 második felében megtör- 
tént a nagykereskedelemmel foglalkozó magáncégek, valamint a tíz és száz fő kö- 
zötti alkalmazottat foglalkoztató kis- és középüzemek, gyárak államosítása is. 
Mindehhez kapcsolódott a szakszervezetek — már 1949 elején meginduló és az év 
végére le is záruló — államosítása. Az addig szakmák, illetve szakmacsoportok sze- 
rint működő önigazgató, érdekvédelmi szervezeteket — utóbbi funkciójuktól meg- 
fosztva — az addigi munkajellegük profiljához legközelebbinek ítélt szakminisztériu- 
moknak rendelték alá.!" Lényegében állami korporációkban lettek ugyanazon ága- 
zati szakszervezetekben , tagtársak" a munkáltatók és munkavállalók. 

A minden társadalmi létszféra közvetlen pártirányítás alá rendelésének folyama- 
tából nem maradhatott ki az oktatás, a kultúra, illetve a tudomány különböző te- 
rületeinek további átformálása sem. Egymás után szüntették meg azokat a napila- 
pokat, irodalmi és társadalomtudományi folyóiratokat, amelyeket a hatalmi pro- 
paganda szempontjából szükségtelennek ítéltek." A könyvkiadást éppúgy közpon- 
ti irányítás alá rendelték, mint ahogy állami kezelésbe vették a színházak, mozik 
hálózatát, azt is szigorúan ellenőrizve, hogy milyen könyv, színdarab vagy film kap- 
hat — nihil obstat — bemutatási-forgalmazási engedélyt." Ugyanezen rendszer ré- 

szeként vált a Magyar Rádió - televíziózás korszakunkban még nem volt Magyaror- 
szágon - a kommunista pártközpont agitációs és propagandaszócsövévé. Ideoló- 
giai szempontok által vezérelve szervezték át és államosították — az addig autonóm 
köztestületként működő —- Magyar Tudományos Akadémiát. Több mint száz — a 
sztálinista ítészek szerint — , reakciós" tudóst zártak ki az akadémikusok köréből. 
Ezek közül azokat, akik egyetemeken is oktattak, egymás után — de többnyire egy 
éven belül - katedrájuktól is megfosztották." 

Az Elnöki Tanács első rendeletei közé tartozott az addig obligát iskolai hitokta- 
tás megszüntetése, és az , egyetemi reform? részeként 22 felsőfokú teológusképző 
intézményből - négy egyetemi fakultást is beleértve — 17-et bezártak. Ezzel egyide- 
jűleg olyan , tanügyi akadémiákat" szerveztek, ahol gyorsított tanfolyamokon mun- 
kásokat igyekeztek átképezni közoktatási feladatok ellátására. Feloszlatták a már 
a második világháború után kiépült, de addig viszonylagos autonómiával működő 
népi kollégiumok rendszerét. A Népi Kollégiumok Országos Szövetsége (Nékosz), 
illetve annak egyes internátusai a megelőző évek során közép- és főleg felsőfokú 
tanintézetek köré szerveződtek. Elsődleges pedagógiai és szocializációs bázisai vol- 
tak annak a - legfőképpen épp a kommunisták által hangoztatott — törekvésnek, 
hogy a magyar oktatási rendszerbe minél nagyobb számban kerülhessenek be sze- 
gényebb sorsú, hátrányos helyzetű, tehetséges fiatalok. Működésük korabeli presz- 
tízsére látszott utalni, hogy a kollégiumi mozgalom országos elöljárója-szervezője 
— Kardos László — mint a legfiatalabb kitüntetett vehette át alig egy évvel korábban 


A Budapesti Tudományegyetem jogi karának esti tagozatos hallgatói, 1950 

Mód Aladár Kardos László 


az 1948 márciusában alapított Kossuth-díjat. 1949 nyarán viszont jószerivel ugyan- 
azon jellemzőik miatt váltak megbélyegzetté és betiltottá, amelyeket korábban eré- 
nyeiknek könyveltek el. A Nékosz megtűrt sem maradhatott egy olyan időszakban, 
, amelyben a verbalizmus, a dogmatizmus, a konformizmus és a sematizmus kezd- 
te átvenni az uralmat az élet fölött". 

Összes ideológiai-politikai terheltsége és kontraproduktív szervezeti-tantervi in- 
tézkedése ellenére az oktatási rendszerben végrehajtott átalakításnak volt említést 
érdemlő pozitív hozadéka is. A nyolcosztályos általános iskolai oktatás általános- 
sá válása, a tankötelezettség kiterjesztése a 16. életévig, a szakmunkásképzők, va- 
lamint a középiskolák számának megsokszorozódása, a képzési profil bővülése — 
minden visszásságával együtt — társadalmi nyereségként könyvelhető el. Az államo- 


Egyetemi hallgatók létszámának alakulása Magyarországon, 1949-1956 

sítási vehemencia részeként az oktatás anyagi terhét minden képzési szinten a költ- 
ségvetés finanszírozta. A tandíjfizetéssel nem terhelt iskoláztatás tovább növelte a 
tanulási kedvet. Nemcsak a korosztályuknak megfelelő nappali tagozaton tanulók 
száma növekedett nagyságrendekkel, hanem a munka mellett — munkahelyi ösz- 
tönzésre, illetve elvárásként - az esti és levelező tagozatokon képesítést szerzők szá- 
ma is. Az ötvenes években az egyetemekre és a középiskolák egy részébe azonban 
főszabály szerint nem, s a gyakorlatban is csak erősen megrostálva juthattak be 
, osztályidegennek" bélyegzett — polgári vagy ún. kulák — szülők gyerekei. Az eltö- 
kélten tovább tanulni akarók viszont hamar megtalálták az ideológiavezérelt admi- 
nisztratív intézkedés ellenszerét: többnyire kétkezi, ún. fizikai állományban mun- 
kába álltak. Majd egy-két év elteltével mint — a rendszer kedvezményezettjének szá- 
mító — , munkáskáderek" folytathatták tanulmányaikat. 


Felsőoktatásunk nagy jelentőségű, új intézménye kezdte meg munkáját: az Eötvös 
Loránd Tudományegyetem bölcsészettudományi karának marxizmus-leninizmus tan- 
szaka. A szakról négy év múlva kikerülnek az első olyan egyetemi pedagógusok, akik 
majd az egyetemi ifjúságot oktatják a marxizmus-leninizmus tudományára. 

A szak ünnepélyes megnyitásán megjelent a párt képviseletében Mód Aladár elv- 
társ, a közoktatásügyi minisztérium részéről Kovács József elvtárs, miniszterhelyettes. 
Ünnepi beszédet mondott Kassai Géza elvtárs, a marxizmus-leninizmus tanszék veze- 
tője. Hangsúlyozta, hogy a marxizmus-leninizmus szakkal igen nagy jelentőségű egye- 
temi intézmény kezdi meg működését. A szak létesítésére azért van szükség, mert a 
szocializmus építése olyan hatalmas feladatok megoldását kívánja, amelyeket csak a 
marxizmus-leninizmus elméletével és módszerével felvértezett szakemberek tízezrei 
tudnak elvégezni. Rámutatott arra, hogy amikor a kapitalista országokban milliószám- 
ra nyomorognak a munkanélküliek, ugyanakkor nálunk különösen szakemberekben 
nagy hiány van. 

Pártunk II. Kongresszusa azt a feladatot is kitűzte, hogy munkáskádereink, akik je- 
lenleg a gazdasági élet különböző területein irányító szerepet töltenek be, a legközeleb- 
bi években egyetemi képesítést szerezzenek. 

Minden egyetemi és főiskolai hallgató, akár a nappali, akár az esti tagozat hallga- 
tója, vagy levelezőoktatásban vesz részt, köteles marxizmus-leninizmust tanulni és ab- 
ból vizsgázni. Ehhez igen sok és jól felkészült előadóra, oktatóra van szükség. A mar- 
xizmus-leninizmus szak feladata, hogy ezeknek az oktatóknak javarészét kiképezze. 

Hangoztatta Kassai elvtárs, hogy a marxizmus-leninizmus szak jelentősége egyben 
nagy felelőséget ró a szak hallgatóira pártunk és kormányunk előtt. Úgy kell dolgoz- 
niuk, hogy el ne maradjanak sztahánovista munkásaink, élenjáró dolgozó parasztjaink 
és értelmiségeink mögött. 


Megnyílt az Eötvös Loránd Tudományegyetem marxizmus-leninizmus tanszaka. 
Szabad Nép, 1951. január 10. 


Az iskolák kapuinak , kinyitásához"? minden szinten a rendszer bélyegeként tár- 
sult az orosz nyelv oktatásának kötelezővé tétele és az ideológiai tárgyak — a külön- 
böző bontásban tantárgyasított marxizmus, valamint a szovjet és magyar (kommu- 





146 - A RÁKOSI-KORSZAK 


nista) párttörténet — olyan részaránya a tanrendben, amely a funkcionális, szakirá- 
nyú képzés rovására ment. Arról nem is szólva, hogy mivel Magyarországon az em- 
lített tárgyaknak korábban szocio-kulturális okokból jóformán nem volt előzmé- 
nyük, ezek oktatói gyakran két-három leckével jártak csak előbbre a tananyagban, 
mint az oktatandók serege. Mindezen ballasztokhoz képest kerülhet a mérleg másik 
serpenyőjébe az, hogy a közoktatási rendszerből szegénysége miatt — ami továbbra 
is a társadalom nagyobbik részét jellemezte — már senkinek nem kellett kimaradnia. 
Ugyanekkor vált általánossá, hogy a nők minden iskolatípusban emancipált része- 
sei lehettek az oktatásnak. A katedra másik oldalát nézve, a rendszer által teremtett 
igénybővüléshez igazították a — főiskolai szintű — tanárképzést. Egyetemi szinten — 
az iparpreferáló tervgazdasági drill követelményeit kielégítendő — elsődlegesen a mér- 
nök- és a közgazdászképzés bővült rohamtempóban. A mezőgazdasági mérnökök 
(agronómusok) egyetemi-főiskolai szintű képzése viszont csak a kezdeti évek — po- 
litikai okokból előállott — összevisszasága után kezdett konszolidálódni."! 


A most induló tanévben már 4500 szakérettségis hallgató tanul. (Olyanok, akik a közép- 
iskolát sem végezték el, de egy , gyorstalpaló" felkészítés után egyetemi képzést kínáltak 
nekik. — Gy. Gy.] Munkás- és dolgozó parasztfiatalok tanulják a matematikát, fizikát, 
közgazdaságtant, irodalmat és a többi tantárgyakat. 

Az egész országban húsz újonnan rendbehozott szakérettségis kollégium várja a fia- 
talokat. Az elmúlt tanév befejezése óta folyik a szakérettségis kollégiumok tatarozása, 
átalakítása. Pécsett például 420 fiatal kap otthont. A szép, modern épületnek beépített 
medencével ellátott, korszerű fürdője és nagyüzemi konyhája is van. A debreceni Nagy- 
erdőben háromszáz fiatal számára építettek kollégiumot. 

A kollégiumok új bútorokat, ágyakat is kaptak. Gondoskodás történt a szakérettsé- 
gis hallgatók és családtagjaik OTI-biztosításáról is. 

A kollégium hallgatói a teljes ellátáson és ingyenes tanszeren kívül 100-tól 500 torin- 
tig terjedő ösztöndíjat is kapnak. Az ösztöndíjat szociális körülményeik, családi helyze- 
tük és tanulmányi eredményük alapján állapítják meg. Népköztársaságunk havonta több 
mint 600 000 forintot fordít a szakérettségisek ösztöndíjára. 


Hétfőn kezdődik a tanulás a szakérettségis kollégiumokban. Szabad Nép, 1950. szeptember 8. 


Az első évben a kétéves szakérettségis tanfolyamok mint esti tagozatok működnek, s 
hallgatói hetenként háromszor, három órában tanulnak magyart, matematikát és fizi- 
kát. Az esti tagozat sikeres elvégzése után a hallgatók a második évben bentlakásos 
szakérettségis tanfolyamon vesznek részt, ahonnan majd egyetemekre, főiskolákra ke- 
rülnek. [...] A kétéves szakérettségis tanfolyamokon gépész, építész, vegyész, általános 
és villamosmérnöki, kohó-, bánya-, közlekedésmérnöki, továbbá orvos, gyógyszerész, 
kutatóvegyész, matematika-fizika tanári, kémia-biológia tanári szakokat szerveznek. 
Szabad Nép, 1951. október 7. 


e 


A Csornoky Viktor perében hozott ítéletet a Magyar Köztársaság Legfelsőbb Bírósága 44 évvel ké- 
sőbb, 1992-ben hatályon kívül helyezte. 

: Donáth Ferenc: Miért kellett Rajk Lászlónak elpusztulnia? In: u.ő: A Márciusi Fronttól Monorig. Szá- 
zadvég Kiadó-MTA KGI, Budapest, 1992. 286—-291. old. 

1 A HIDEGHÁBORÚ REGIONÁLIS HONOSÍTÁSA: 
A RAJK- (TITO-)PER 


A pártegyeduralom kiépítésének mindent felforgató átszervezési láza — az előző év- 
hez hasonlóan — 1949-ben is koncepciós politikai perekben lecsapódó boszorkány- 
üldözéssel társult. A májusi választások , népfrontgyőzelmét?" ünneplő kommunis- 
ta önreklámozás hetek múltával lassan alábbhagyott. A Mindszenty bíboros-érsek 
februári elítélésének — úgymond - társadalmi és külföldi visszhangját szemléző pro- 
pagandacikkeket viszont csak egy újabb skandalum szorította háttérbe. Kádár Já- 
nos főtitkárhelyettes és belügyminiszter pártja központi vezetőségének 1949. július 
11-i ülésén , trockista kémcsoport leleplezését" jelentette be. Tájékoztatója szerint 
, az ellenség felderítése és leleplezése Rákosi elvtárs közvetlen irányításával [...] két- 
esztendős szívós munka eredményeként sikerült". A datálás azért figyelemre mél- 
tó, mert az ebből kreált koncepciós per fővádlottja, Rajk László két évvel koráb- 
ban, 1947-ben éppen belügyminiszterként nagyon is megbízhatóan segítette párt- 
ját a— korábban már tárgyalt — tisztátalan választási győzelemhez. S nemhogy két 
évvel, de alig két hónappal korábban - az egylistás országgyűlési választások kam- 
pányidőszakában - még ugyancsak Rajk volt az MDP egyik listavezetője. Az elő- 
készítés alatt álló per leendő másodrendű vádlottját, Szőnyi Tibort pedig éppen két 
évvel korábban helyezték a kommunista pártközpont káderosztályának élére. Ezen 
a poszton csak olyasvalaki állhatott - s állt is letartóztatásáiíg —, aki egyöntetűen él- 
vezte az őt kinevező pártvezetők maradéktalan bizalmát. 

Az más kérdés, hogy Szőnyi Tibor alig egy évvel korábban -— a szociáldemokra- 
ta párt szelektív bekebelezése idején — nehezen megbocsátható konspirációs hibát 
vétett. Írásos beadványt készített arról, amiről tudni is csak keveseknek volt szabad, 
dokumentálni pedig végképp nem volt ildomos. Azt, hogy Péter Gábor nemcsak a 
likvidálásra ítélt testvépárt tagjainak széles körét figyeltette meg, hanem immár a 
kommunista pártszervezetekben is kiépítette saját besúgóhálózatát. , Az ÁVO in- 
formációs munkájának véleményem szerint nem lebet és nem szabad, bogy az le- 
gyen a feladata, bogy a pártszerveket ellenőrizze és a pártba beépüljön — vélte Szó- 
nyi. — Romboló, fegyelem-lazító és demoralizáló batással van, ha vezető pártszer- 
vekről és a vezetőség tagjairól kérnek információt." 

A káderosztály vezetőjének neheztelésével — saját kezű lapszéli kommentjeik alap- 
ján — a feljegyzés címzettjei, Farkas Mihály és Rákosi Mátyás is azonosulni látszot- 
tak. Csak azt nem tudhatta Szőnyi, hogy Péter Gábor éppen nevezettek megbízá- 
sából dolgozott már akkoriban is egy , trockistaellenes? magyar per előkészítésén, 
saját információi mellett hasznosítva — többek között — a Szőnyi Tibor által őrzött 
központi káderosztály személyi anyagait is. Egyik szálon tehát a káderosztály és az 
ÁVO saját pártvezetése alatt kooperált a szociáldemokraták pártfúzióval összefüg- 
gő lusztrációja céljából, a másik szálon viszont Szőnyi olyasmibe okvetetlenkedett 
bele, ami — éppen Rákosi és Farkas tudtával — még csak Péter Gábor külön megbí- 
zása volt. 

Az ÁVO vezetője 1948 szeptemberében össze is állította a megrendelt , trockis- 
ta szervezkedés? - valótlanságokkal teli — librettóját. Az MDP Államvédelmi Bi- 
zottságának kulcsemberei — Rákosi Mátyás, Gerő Ernő, Farkas Mihály és Kádár Já- 


€- Tito jugoszláv államelnököt láncos kutyaként kifigurázó május elsejei felvonulók 

nos — ezt megvitatva egyfelől silány fércműnek, másfelől , még időszerűtlennek" — 
ítélték Péter elaborátumát, és pontosításra adták vissza a , szerzőnek? . Ez a kora- 
szülött verzió a szociáldemokrata pártból átvett — és az MDP-ben is központi ve- 
zetőségi taggá választott — Justus Pálra osztotta a főbűnös szerepét, akit viszont a 
Rajk-per idejére már nyolcadrendű vádlottá , fokoztak le".2? De mert közben Raj- 
kot a belügyminiszteri posztról a külügyminisztérium élére irányították át, Péter 
Gábor volt elöljárójának — civódásokkal terhes — szolgálati alárendeltségéből sza- 
badulva folytathatta párton belüli konspiratív információszerzését. Eközben már azt 
a személyt is látókörébe vonva, aki őt — mint fentebb olvashattuk — pártbéli meg- 
bízóinál , feljelentette? . Aligha véletlen, hogy — 1949. május 16-án, az egylistás vá- 
lasztások másnapján - a Rajk-ügyet elindító letartóztatássorozat első áldozata Sző- 
nyi Tibor lett. Péter Gábor őt verette először tíz napon át, egészen addig, míg ki 
nem csikarták belőle, hogy — úgymond - , konspiratív felső kapcsolata?" nem más, 
mint Rajk László. Utóbbit május 30-án vették őrizetbe. 


A belügyminisztérium sajtóosztálya közli: 

Az államvédelmi hatóság idegen hatalmak javára elkövetett kémkedés miatt őrizetbe 
vette Rajk Lászlót, dr. Szőnyi Tibort, Justus Pált és 17 társát. Az őrizetbe vettek kö- 
zött ipari munkás vagy dolgozó paraszt nincs. 

Szabad Nép, 1949. június 19. 


, Izzó gyűlölettel fordulunk szembe dicső Pártunk aljas árulóival!" 

Dolgozók levelei követelik a trockista kémbanda kíméletlen megbüntetését! 

A belügyminisztériumi pártszervezet önkritikája 

A belügyminisztérium MDP pártszervezete önkritikát gyakorol Rákosi elvtárshoz írt 
levelében: , hű és féltő ragaszkodással Pártunkhoz, munkásosztályunkhoz és hazánk- 
hoz, izzó gyűlölettel fordulunk szembe az aljas árulókkal: Minden erőnkkel azon le- 
szünk, hogy munkánkkal segítségére legyünk a Pártnak e trockista banda teljes felszá- 
molásában. Pártszervezetünk vezetősége tanult a Rajk belügyminisztersége alatt álta- 
lunk elkövetett hibákból, az éberség terén elkövetett súlyos mulasztásokból, a megal- 
kuvó politikából, amikor a pártszervezet nem harcolt minden erővel a rendőri pártszer- 
vezetek feloszlatása ellen és lehetőséget nyújtott Rajk népszerűség-hajhászásához, sze- 
mélyi kultuszának kialakulásához. Rajk és bandája a belügyminisztériumot a reakció 
tellegvárává akarta tenni. Pártunk hatalmas győzelme nyomán megfogadjuk Rákosi 
elvtársnak, hogy a belügyminisztériumot Kádár elvtárs közvetlen vezetésével a szocia- 
lizmust építő dicső Pártunk és dolgozó népünk szilárdbástyájává tesszük." 


Szabad Nép, 1949. június 23. 


A korábban már érintett — ugyancsak koholt vádakon nyugvó -— koncepciós pe- 
rekhez képest a Rajk-per három szempontból hozott fordulatot: 
1. Ekkor már az egyeduralkodó pártba, sőt annak vezetésébe tartozni sem jelentett 
menlevelet az alól, hogy bárki ellenségnek minősüljön. 
2. A konstruált vádak vezérmotívumát — néhány hét elteltével Budapestre érkezve 
— a Bjelkin tábornok által irányított szovjet kémelhárítás komponálta. A magyar 

Justus Pál, 1948 


pártvezetésre, illetve a politikai rendőrség beavatottjaira a megadott koncepcióhoz 
igazított vallomások kicsikarása, pontosítása-véglegesítése hárult. 

3. A legfőbb sajátosság az volt, hogy a vádlottak — Rajkot is beleértve — olyan ri- 
tuális gyilkossági szertartásnak lettek szenvedő alanyai, amelyben más volt az iga- 
zi , tfővádlott? . 

A vádak eleinte a Sztálin által rendezett, harmincas évekbeli szovjet pártvezeté- 
sen belüli leszámolások forgatókönyve szerint fogalmazódtak. Az ott központi sze- 
repet játszó , trockizmus" vádját az időközben Budapestre érkezett szovjet , tanács- 
adók" aktualizálták: a , trockizmus"?" helyére a , titoizmus? került." A kirakatpe- 
rekben az a J. B. Tito lett az in effigie fővádlott, aki már 1945 második felére kiépí- 
tette a szovjet mintát követő rendszerét, de nem volt hajlandó azt maradéktalanul 
alárendelni Moszkva mindenhatóságának. A hangsúly a , maradéktalanul" kitéte- 
len van. [deológiai és stratégiai alapokon nyugvó szoros szövetséghez partner volt, 
de ahhoz nem, hogy országa szuverenitását teljes mértékben feladja. A Kominform 
1948. júniusi határozata — Sztálin hisztériájának szócsöveként — emiatt bélyegezte 
a belgrádi vezetést nacionalista elhajlónak. De akkor még azzal számoltak, hogy a 
Kremlhez hű jugoszláv kommunisták (az ún. informbürós szárny) menesztik Titót, 
s visszatérítik a délszláv államot a , proletár internacionalizmus" Moszkvából irá- 
nyított szekértáborába. Miután viszont Sztálin hiába hitegette magát azzal, hogy 
, csak a kisujjamat kell mozdítanom, és Tito nincs többé", felsülését — legalább vir- 
tuálisan — propagandagyőzelemmé kellett maszkírozni. Ezt szolgálták a Jugoszlá- 
viát övező csatlósállamokban megrendezett összeesküvési színjátékok, amelyek bu- 

Rajk László és Lazar Brankov szembesítése a Rajk-perben, 1949. szeptember 17. 


dapesti felvonása lett a Rajk-per. (Bulgáriában ezzel egy időben rendezték meg a 
Trajcsko Kosztov kommunista pártvezető elleni hasonló pert.) 

Kerültük, hogy a felsorolásba egy negyedik sajátosságot is beiktassunk, mert az 
menet közben hibernált közjátékká vált. Ez nem volt más, mint Rákosi Mátyás — 
e téren is megmutatkozó — megalomániája, amivel az Egyesült Államokig terjedő ,, vi- 
lágméretű összeesküvéssé" próbálta dagasztani a Rajk-pert. Ügybuzgalmában kéz- 
re is kerített egy nemzetközi titkosszolgálati hazárdőrt, Noel Fieldet, akiről prágai 
elrablása és Budapestre csempészése után derült ki, hogy nemcsak amerikai, hanem 
a szovjeteknek is dolgozó kettős ügynök. A szovjet titkosszolgálat sietve Moszkvá- 
ba is vitte — és ott rezerváltan őrizte évekig — , félig saját" ágensét. Mindemellett 
rövid úton elejét vették annak, hogy Rákosi ezt is beleamalgámozza a Rajk-per for- 
gatókönyvébe." Abba ugyan további hajmeresztő képtelenségek összehordásával 
bele lehetett volna erőszakolni, de ez — Moszkva érintettsége miatt — végzetesen 
kontraproduktív lett volna. Más kérdés, hogy az ún. Field-ügy valóban szerteága- 
zó kombinációs játék volt a nagyhatalmak egymás közötti hírszerzésének sötét tör- 
ténetében. Ennek történeti igényességű dokumentálása csak a hidegháborús kor- 
szak után, az elmúlt évtizedekben kezdődhetett meg." 

Kádár János — miután maga is tevőleges közreműködő lett abban, hogy komá- 
ja, Rajk László a ráosztott szerepet vállalja — az MDP Központi Vezetőségének 
1949. szeptember 3-i ülésén számolt be , a nyomozás újabb eredményeiről" ." Ek- 
kor már a , trockista" verziót felváltó "titoista?" koncepcióhoz igazított vádakat 
helyezte előtérbe. Ennek lényege szerint Rajk és vádlott-társai , az imperializmus 

szekértolójává szegődött" Titóval szövetkezve kívánták megdönteni Magyarorszá- 
gon a , demokratikus államrendet." Ez volt az alaptétele a népbírósághoz három 
nappal később benyújtott vádiratnak, majd az ügyészi vádbeszéd is ezt ismételte 
refírénszerűen: , a vádlottak padján itt nem csak Rajk és társai ülnek, hanem kül- 
földi gazdáik, imperialista felbujtóik is, Belgrádban és Wasbingtonban. [...] A kül- 
földi imperialisták parancsainak közvetítőiként, főügynökeiként, az imperializmus 
robamcsapataként Tito és bandája, a jugoszláv vezető klikk lép fel."? Az ügyész és 
a bírák mellett a vádlottak, a tanúk és a védők is szöveghűen memorizálva adták 
elő a forgatókönyvben megírt szerepeiket, így érdemi malőr nem zavarta meg a 
szeptember 16—24. között zajló , tragedia del arte" nyilvános rádióközvetítését. A 
bíróság Rákosi — Moszkvában előzetesen egyeztetett — instrukcióinak megfelelően 
osztotta az ítéleteket. Halálra ítélték és kivégezték Rajk Lászlót, Szőnyi Tibort, Sza- 
lai Andrást. Életfogytig tartó fegyházbüntetést kapott Lazar Brankov és Justus Pál, 
kilencéves fegyházbüntetés jutott Milan Ögnyenovicsnak. Abból kiindulva, hogy 
az államrend megdöntésére irányuló összeesküvés úgy tehető hitelesebbé, ha annak 
katonai vonulata is van, a perbe fogott két további - szintén kommunista — tábor- 
nok, Pálffy György és Korondy Béla ügyét a hadbírósághoz tették át. Néhány nap- 
pal később ott ítélték őket halálra. 


A Kossuth és Petőfi rádió műsorváltozása 
A Rajk bűnper tárgyalásáról a Kossuth rádió naponta két ízben, este 19-20 óráig és 
21 órakor ad helyszíni közvetítést. Emiatt a rádió pénteki és szombati műsora az esti 
órákban a következőképpen módosul: 
Pénteken a Kossuth rádión: 
18.30: Falurádió. 
19.00: Helyszíni közvetítés a Rajk-per főtárgyalásáról. 
20.00: Hírek. 
20.20: Hírek németül. 
20.40: Hírek szerbül. 
21.00: Helyszíni közvetítés a Rajk-per főtárgyalásáról. 
23.00: Hanglemezek. 
Petőfi rádió: 
20.20: szórakoztató zene. 
21.00: A Rádiózenekar hangversenye. 
Szombaton a Kossuth rádión: 
19.00: Helyszíni közvetítés a Rajk-per főtárgyalásáról. 
20.00: Hírek. 
20.20: Hírek németül. 
20.40: Hírek szerbül. 
21.00: Helyszíni közvetítés a Rajk-per főtárgyalásáról. 
23.00: Hanglemezek. 
Petőfi rádió: 
21.05: Szórakoztató zene. 
Szabad Nép, 1949. szeptember 16. 

Az Államvédelmi Hatóság a munkásosztály ökle 


Az 1949. évi aratás kezdetétől az őszi szüretig — a perben halálra ítélteket október 
15-én végezték ki — minden korábbit felülmúló harsány s nemkülönben perfid rá- 
galomhadjárat és egyvégtében prejudikáló sajtókampány kísérte a justizmord egyes 
fázisait. Feladóik által sosem látott olvasói levelek, a hecckampányba bevont üze- 
mi kollektívák, pártszervezetek százai követelték , a pártot eláruló gyilkosokkal 
szembeni példastatnuálást", miközben a megnevezett üzemek dolgozói maguk is csak 
a sajtóközleményből értesültek arról, hogy ők — úgymond - egyöntetűen sorakoz- 
tak fel , Rákosi elvtárs ébersége?" mögött. Rákosi Mátyás nem is mulasztotta el vi- 
szonozni a , dolgozó népünk körében tapasztalható tántoríthatatlan támogatást", 
ami neki , álmatlan éjszakáin is erőt adott a pártba befurakodott árulók" elleni 
harcában. A kirakatper lezárulása után, de még a kiszabott halálos ítéletek végre- 
hajtása előtt, 1949. szeptember 30-án a nagy-budapesti pártaktíva ülésén összegez- 
te Rákosi , a Rajk-banda megsemmisítésének tanulságait". A titkosszolgálat tevé- 
kenységének elismerésén túlmenően itt hirdette meg programként a mindenre és 
mindenkire kiterjedő éberségi hisztériát. 


Az Államvédelmi Hatóság Péter Gábor elvtárs vezetésével jó munkát végzett 

— Egyszóval, ha kezdetben nem voltunk is elég éberek, azután igyekeztünk alapos mun- 
kát végezni. A választások május 15-én voltak, az összeesküvők letartóztatása május 
16-án kezdődött. A munka, amit ezzel kapcsolatban Államvédelmi Hatóságunk (Üte- 
mes taps: Éljen Kádár!") Péter Gábor elvtárssal (Nagy taps!) az élén végzett, nem volt 
rossz. Sikerült felderítenünk az ellenség szervezetének jelentékeny részét, sikerült rávi- 
lágítani aljas magyar és nemzetközi terveikre és ráirányítani a magyar és nemzetközi 
dolgozók figyelmét az amerikai imperialisták és jugoszláv kémeik üzelmeire. 


Szabad Nép, 1949. október 1. 

, Az éberség nemcsak a Politikai Bizottság, nemcsak a Központi Vezetőség vagy 
az ÁVH ügye, banem egész pártunké — nyomatékosította Rákosi. — Legyen éber 
pártunk minden szervezete, minden funkcionáriusa, minden tagja és ezen túlme- 
nően legyen éber az egész dolgozó nép, figyeljen fel a legkisebb ellenséges bangra 
vagy tettre. A bibák mögött keresse és találja meg az ellenség kezét." (sic!) Ez meg 
is történt a következő években, de előbb még el kellett takarítani a hegyrobbanás- 
nyi méretűre sikeredett Rajk-per sziklatörmelékeit. Az ehhez kapcsolódó ún. hát- 
térperekben — további harminc ilyet rendeztek — több mint száz polgári személy és 
katonatiszt került rács mögé. Közülük 15 személyt végeztek ki, 11 főt ítéltek élet- 
fogytiglanra és több mint ötvenet öt évnél hosszabb börtönbüntetésre. Többen ön- 
gyilkosságba menekültek, mások -— a brutális vallatások következtében — már a nyo- 
mozati szakban meghaltak, vagy ítélet után a börtönben. Akik ellen pedig még egy 
szedett-vedett vádiratot sem tudtak összeeszkábálni, azokat — kiszámíthatatlan idő- 
re — internálták. A Kominform 1949. novemberi, Magyarországon tartott ülésén — 
a budapesti Rajk- és a szófiai Kosztov-perre mint , bizonyítékokra" hivatkozva — 
Jugoszláviát kizárták a szervezetből. A következő fél évtizedben Tito — a fentebb 
már idézett szitkokkal illetett — ellenség lett, Magyarország pedig a Jugoszlávia el- 
leni háborús készülődés közvetlen frontországa. 


Levél Bukarestből 

Hétfőn édesapám a , Scinteia"-val a kezében, felháborodva jött haza. , Olvastad a Rajk 
és bandája elleni vádiratot?" — , Nem, még nem olvastam." — De mikor délután elol- 
vastam, én is dühöngeni kezdtem. 

, Miért vágsz ilyen arcot?" -— kérdezte édesanyám. , Akasztófára kéne őket húzni" 
— volt a válaszom. , Remélem, nem hagyják őket életben." 

Aztán elmentem Szabad Népet keresni, mert tudtam, hogy belőle tudom meg a 
legtöbbet. 

Nekem is — mint ahogy a budapesti dolgozóknak -— ökölbe szorult a kezem, villám- 
ló szemekkel olvastam, hogy Magyarország népe minek volt kitéve. 

Nincs nagyobb bűn, mint az árulás és mint a fizetett kémek bűne! Ezek pedig pén- 
zért akarták elárulni a magyar népet Titónak, épp úgy, mint ahogy ő is eladta Jugo- 
szláviát. De ezúttal visszafelé sült el az amerikai tőkések ágyúja. A Magyar Dolgozók 
Pártja leleplezte és megsemmisíti az árulókat. 

Még fiatal vagyok, most töltöttem be a tizenötödik évemet (a bukaresti kémiai szak- 
iskolába járok), de ha kéne, saját kezűleg is felakasztanám őket. Ezek, akik meg akar- 
ták gyilkolni a magyar nép szeretett vezetőit, Rákosi Mátyást, ezek a gazemberek mi 
ellenünk, a mi országunk dolgozói ellen is törtek, a mi békénket és jövőnket is alá 
akarták ásni. Nemcsak a Magyar Népköztársaság népe, de mi, romániai magyarok és 
románok és a többi népek is a legsúlyosabb büntetést kérjük ezekre a banditákra. 

Az egyik ifjúmunkás-gyűlésen felhívták figyelmünket, hogy ébereknek kell lennünk. 
Nem nagyon értettem, mire való? Most megértem és éberen fogok őrködni itt is, a Ro- 
mán Népi Köztársaságban, az amerikai és titoista kémek és árulók ellen. 

Az összes népköztársaságok, élükön a Szovjetunióval, megvédik a népek szabadsá- 
gát! Halál az árulókra! Moarte tradatorilor! 


Szabad Nép, 1949. szeptember 22. 

Péter Gábor 

A bitófák árnyékában nem maradt el , a jól végzett munka?" jutalma sem. Kádár 
János belügyminiszter már a kivégzések másnapján szignálta azt az előterjesztést, 
amely alapján 1949. november 1-jén az ÁVH közel félszáz alkalmazottját — Péter 
Gábor szűkebb vezérkarát is beleértve — kitüntették. Közülük kéttucatnyian — , ki- 
váló szolgálatuk és helytállásuk"? elismeréseként — a tiszti grádicson is előléptek. A 
jutalmazás másik fele karácsonyi ajándékként érkezett. Az MDP szűkebb vezérka- 
ra még a békés ünnepnapokat is munkával töltötte. Az MDP Államvédelmi Bizott- 
sága szenteste, december 24-én hozta meg azt a határozatot, amelyet a Politikai Bi- 
zottság két nappal később, december 26-án véglegesített: kimondták a Belügymi- 
nisztériumtól immár teljes mértékben függetlenített, a továbbiakban önállóan — 
kvázi minisztériumként -— működő Államvédelmi Hatóság létrehozását. Újabb két 
nap elteltével, december 28-án már minisztertanácsi rendelet adta közre a , legfel- 
sőbb elhatározást? .? Az eredeti rendelettervezetből kimaradt az a passzus, amely 
szerint , az Államvédelmi Hatóság átveszi a Honvédelmi Minisztériumtól a katonai 
elhárítás feladatát. Az Államvédelmi Hatóság vezetője a katonai elhárítás kérdé- 
seiben a Honvédelmi Miniszternek [Farkas Mihály] is alá van rendelve. A hatóság 
vezetője köteles ezekben az ügyekben a Honvédelmi Miniszternek jelenteni és uta- 
sításait végrehajtani."19 Ugyanazon a napon a minisztertanács az új , Államvédel- 
mi Hatóság főfelügyeletével Kádár János belügyminisztert bízta meg"." Péter Gá- 
bor a kvázi minisztériumi stásusba emelt hatóság kiterjesztett kompetenciájáról 
sietve, már december 30-án tájékoztatta alárendeltjeit: , Hatóságunk feladatköre 
nagymértékben megnövekedett: még batékonyabban kell védenink és biztosíta- 
nunk népi demokráciánk állami, gazdasági és társadalmi rendjét, szilárdan kell őriz- 
niünk határait népünk ellenségeivel szemben." 


Sztálin elvtárs 70. születésnapjára szebbnél szebb ajándékok készítésével fejezik ki a ma- 
gyar dolgozók az egész magyar nép háláját, forró szeretetét a hazánkat felszabadító 
szovjet nép bölcs vezetője, a béke legfőbb őre iránt. 

A Salgótarjáni Acélgyár dolgozóinak ajándéka egy művészi domborműves, négy- 
karú, fáklyás égőjű lámpa, melynek tetején gyönyörű csiszolt vörös üvegcsillag ragyog. 

A lámpa talpazatán a Magyar Népköztársaság címere és üdvözlő felirat áll: , Em- 
lékül Sztálin elvtársnak 70. születésnapja alkalmából szeretetük és bálájuk jeléül a Sal- 
gótarjáni Acélgyár dolgozói." 

Veszprém megye dolgozói óriási, háromrészes, csiszolt üvegvázát és hatszemélyes, 
kézzelfestett dohányzókészletet készítettek. 

A Salgótarjáni bányászok fekete márványlapon bronzszobrot készítettek ajándékul. 
A szobor csákányos bányászt ábrázol, mögötte háromszögű üvegoszlop emelkedik. Az 
ajándékon a bányászköszöntés áll orosz és magyar nyelven: , Jószerencsét!" A tatabá- 
nyai kisiparosok művészien kidolgozott tulipános ládát készítettek. 

Vas megye dolgozói a megyei népművészettel remekeltek: vörös selyemvelur fali- 
szőnyeget készítettek Sztálin elvtársnak születésnapi ajándékul. A gyönyörű szőnyeg 
felirata: , Éljen sokáig a nagy Sztálin, vezesse további győzelemre a világ dolgozóit!" 


Szebbnél szebb ajándékokat készítenek a dolgozók Sztálin elvtárs születésnapjára. 
Szabad Nép, 1949. november 29. 5 

Ugyanezekben a napokban grandiózus ünnepi rendezvényekkel és exkluzív kiad- 
ványokkal tisztelegtek a , béketábor" minden államában Sztálin előtt 70. születés- 
napja alkalmából.? Méltó megünneplésének előkészítésére és vezénylésére reprezen- 
tatív párt- és kormánybizottságot hívtak életre. Az ennek élén álló Rákosi Mátyás 
számba vehette , a magyar demokrácia sorozatos győzelmeit", és születésnapi aján- 
dékként immár egy (majdnem teljesen) szovjet mintára átformált Magyarországot 
nyújthatott át , az egész baladó emberiség bölcs tanítójának és alkotó zsentjének". 
A Kominform országainak hivatalos propagandája ilyen — és ehhez hasonló — jel- 
zőkkel dicsőítette akkoriban Sztálint. 


Vasárnap délután vidám, daloló csoportok gyülekeztek a város különböző részein: a 
kerületek dolgozói, akik a Szabadság térre vonultak a Hála Szobrának leleplezési ün- 
nepségére. Végig a Szabadság térre vezető útvonalakon lelkes jelszavak hangzottak, 
amelyek a széttéphetetlen szovjet-magyar barátságot, a magyar nép legnagyobb ba- 
rátját, Sztálin elvtársat, a Pártot, Rákosi elvtársat éltették. A felszabadulás ötödik év- 
fordulójának egyik megnyitója ez a szoborleleplezési ünnepség. 

A Szabadság téren feldíszített házak koszorújában ott áll Kisfaludi-Strobl Zsigmond 
Kossuth-díjas szobrász műve, a leleplezésre váró szobor. Az ünnepségre eljöttek a test- 
véri népek kormányküldöttei is. Viharos taps fogadta Jevgenyil Dimitrovics Kiszeljov 
elvtársat, a Szovjetunió magyarországi nagykövetét, a kínai, lengyel, csehszlovák, bol- 
gár, albán és koreai kormánydelegációkat. Ott voltak az ünnepségen a Párt Központi 
Vezetőségének tagjai, a minisztertanács tagjai, a hadsereg, az Államvédelmi Hatóság, 
a rendőrség küldöttségei, a tömegszervezetek vezetői. 

— Öt esztendő nem hosszú idő egy nép életében. De mi ez alatt az öt év alatt a Szov- 
jetunió önzetlen baráti segítségével, a Párt vezetésével évtizedeket haladtunk előre. Öt 
év alatt a háború sújtotta országból új, jobb, boldogabb országot építettünk. Utunk min- 
den lépésénél éreztük és érezzük a Szovjetunió támogatását. A Szovjetuniónak, Sztá- 
lin elvtársnak köszönhetjük, hogy a magyar nép kezében tartja jövendőjét és módja 
van rá, hogy továbbépítse boldog, szabad országát. Hirdesse ez a szobor örök időkre 
eltéphetetlen ragaszkodásunkat, forró szeretetünket, mélységes hálánkat a nagy Sztá- 
lin és a szovjet nép iránt. 

— Ez a szobor a bála szobra: hála a nagy Sztálinnak, bála a szovjet népnek, hála a 
dicsőséges Szovjet Hadseregnek, bogy öt évvel ezelőtt, 1945. április 4-én megbozta ne- 
künk a szabadságot — mondotta ünnepi beszédében Pongrácz Kálmán elvtárs, a fővá- 
ros polgármestere. 


Leleplezték a hála szobrát a Szabadság téren. Szabad Nép, 1950. április 4. 


e 


! — Politikatörténeti Intézet Levéltára. 274. fond. 11/10. ö.e. Közli Gyarmati György: Kádár János és a 
Belügyminisztérium Államvédelmi Hatósága. In: Trezor 1. A Történeti Hivatal évkönyve. (Szerk: 
Gyarmati György.) Történeti Hivatal, Budapest, 1999. 124. old. 

:? Gyarmati György: , A lefokozott trockista". In: Justus Pál. (Szerk: Jemnitz János — Székely Gábor.) 
Magyar Lajos Alapítvány, Budapest, 2008. 157-164. old. 

: "Hajdu Tibor: A Rajk-per háttere és fázisai. Társadalmi Szemle, 1991. 11. sz. 17-36. old. 

Hódos György: Tettesek és áldozatok. Koncepciós perek Magyarországon és Közép-Kelet-Európá- 

ban. Noran, Budapest, 2005. 

Az Államvédelmi Hatóság határőreinek felvonulása, 1950. április 4. 


Az amalgámozás a korabeli magyar párt- és titkosszolgálati zsargonban különböző - egymással kö- 
szönő viszonyban sem lévő - tények, mozzanatok, illetve kitalációk látszólag koherens történetté 
erőszakolását, összegyúrását jelentette. Ugyanezzel az eljárással sokkal szaftosabb összeesküvési for- 
gatókönyvet lehetett volna konfabulálni — csak a közreműködő magyar pártvezetőkből válogatva —, 
mondjuk Gerő Ernő és még inkább Rákosi Mátyás életrajzi mozzanataiból. 

Der Fall Noel Field. Schlüsselfigur der Schauprozesse in Osteuropa. [-II. (Hrsg: Bernd-Rainer 
Barth-Werner Schweizer.) BasisDruck Verlag, Berlin, 2005—-2007. 

Hajdu Tibor: Farkas és Kádár Rajknál. Az 1949. június 7-i beszélgetés hiteles szövege. Társadalmi 
Szemle, 1992. 4. sz. 70-89. old. Kádár János - sok egyéb tisztsége mellett -— Rajk László 1949 ele- 
jén született fiának keresztapja volt. 

Rajk László és társai a népbíróság előtt. (Reprint) Magyar Eszperantó Szövetség, Budapest, 1989. 
213. old. 

A Magyar Népköztársaság Minisztertanácsának 4.353/1949. (268) M.T. számú rendelete. Magyar 
Közlöny, 1949. december 28. A Szovjetunió többi csatlós országától eltérően azért ódzkodtak az 
ÁVH (nevében is) minisztériumi besorolásától, mert az a csak néhány hónappal korábban elfogadott 
alkotmány módosítását - és ehhez az Országgyűlés összehívását — igényelte volna. Később már nem 
voltak ilyen skrupulusai Rákosinak. NET-rendeletekkel - az Országgyűlést megelőzve — többnyire 
a kormányzati rend, minisztériumok létesítése és megszüntetése tekintetében módosítgatták az al- 
kotmányt. 

Ez a bekezdés az utolsó pillanatban kerülhetett ki a tervezetből. Az ÁVH iratai között egy — már 
rendeletként és nem tervezetként - iktatott példányban az idézett rész az MT rendelet 3. paragrafu- 
saként szerepelt. ÁBTL. V-150.340. 

11.223/1949. M.E.[/A. sz. határozata. Magyar Közlöny, 1949. december 28. 

Az ÁVH vezetőjének 3. számú parancsa 1949. december 30-án. ÁBTL. V-150.340. 

A Sztálin rövid életrajza c. kiadványt 200 000 példányban a Szikra Könyvkiadó jegyezte, míg az élet- 
útját vizuálisan is bemutató — Bethlen Oszkár szerkesztette — képes albumot 70 év címmel 100 000 
példányban nyomtatta ki a Hungária Könyvkiadó Nemzeti Vállalat. Utóbbit azonban a forgalma- 
zás pillanatában kezdték azonnal vissza is gyűjteni, mert az összeállítók figyelmetlensége miatt az 
egyik képen feltűnt az akkor persona non grata Kun Béla, akit a harmincas évek tisztogatási hullá- 
mainak egyikében a Szovjetunióban végeztek ki. A malór kijavítását követően újrakötött százezer pél- 
dány azután már valóban forgalomba kerülhetett. Varga Sándor: A magyar könyvkiadás és könyv- 
kereskedelem, 1945—1957. Gondolat, 1985. 149-150. old. 

1 S A. PÁRTEGYEDURALOM KIÉPÍTÉSÉNEK ZÁRÓAKKORDJA: 
A TANÁCSRENDSZER 


1950 elejére már csak az utolsó intézkedések voltak hátra a magyarországi kom- 
munista uralom szervezeti kiteljesítéséig. Ebből eredően váltak a rendszer számára 
nemkívánatossá azok a , baloldali" szociáldemokraták, akik két évvel korábban 
még hűséges statiszták voltak saját pártjuk felszámolásában. Immár a , munkás- 
áruló" formula lett általános megbélyegző minősítésük. Az 1950 tavaszán megkez- 
dődő letartóztatás- és persorozat mindennapjaiban ezen jelzőhöz társultak a bün- 
tetőjogi elmarasztalást igazolni igyekvő variánsok: az elhurcoltak úgymond a Hor- 
thy-korszak rendőrségének besúgói voltak, és/vagy — korábban természetes nem- 
zetközi pártkapcsolataik révén — a Labour Party fedésével lettek angol kémek. Ezen 
vádak alapján ítélte el a korabeli bíróság Szakasits Árpádot, a Népköztársaság El- 
nöki Tanácsának elnökét, Marosán Györgyöt, az MDP főtitkárhelyettesét, Vajda 
Imrét, az Országos Tervhivatal elnökét, míg Ries István igazságügy/miniszter bele- 
halt a kényszervallatással elegyített gyógyszermegvonásba. A volt szociáldemokra- 
ták elleni persorozat keretében mintegy kétszázan kerültek börtönbe s ugyanannyian 
a gödöllői internáló- vagy a recski kényszermunkatáborba.! 

A pártegyeduralom intézményesítésének többéves munkáját 1950-ben a szintén 
szovjet mintát követő államigazgatási szisztéma, a tanácsrendszer bevezetése teljesí- 
tette ki. Az átszervezés részeként minisztertanácsi rendelet rögzítette az ország új 
közigazgatás-földrajzi beosztását. Ekkor számolták fel a trianoni békeszerződés ered- 
ményeként az ország határai mentén létrejött ún. csonka vármegyéket. (Ugyanek- 
kor változott ezen igazgatási körzetek neve vármegyéről megyére.) A korábbi 25- 
ből több megye összevonásával 19 megyét létesítettek, miközben az ország közepét 
kitöltő legnagyobb területű vármegyét — Pest—Pilis—Solt-Kiskun - kettéosztották. Ezt 
követően számos átcsatolással, módosítással rögzítették a — megyéken belüli — járá- 
sok új határait is. Magyarországnak ekkoriban hatvan városi rangú települése volt. 
A megyerendezéssel összefüggésben erősen módosult a korábbi városok egy részé- 
nek státusa is. Az addigi, ún. törvényhatósági jogú — megyéktől is független — váro- 
Si státus megszűnt, s új megyeközpontokká lehetőleg olyan városokat tettek, ahol az 
ipari munkás népesség nagyobb arányt képviselt. (Budapesten kívül a korábbi 12 
törvényhatósági jogú város közül 1954-ben öt nagyváros — Debrecen, Győr, Mis- 
kolc, Pécs és Szeged — ismét a megyékkel egyenrangú, ún. megyei jogú város lett.) Bu- 
dapest közigazgatási határait számottevően kiterjesztették úgy, hogy fővárosi kerü- 
letekké szervezve kapcsolták hozzá a vele szomszédos , bolygóvárosokat?" és több 
agrárjellegű települést is. Korábban e városok alkották a főváros környéki, ún. ,, vö- 
rös övezetet" számos nagyvállalattal és hozzájuk kapcsolódó munkáskolóniákkal. Be- 
kebelezésük révén átalakult az új főváros társadalmának foglalkozási-szociális arcu- 
lata: az ún. munkás-paraszt népesség javára és a , polgári elemek" rovására." 

A térszerkezeti változásnál is jelentősebb volt a közigazgatás funkciójának és 
működési mechanizmusának átformálása. Erről szólt Kádár János belügyminisz- 
ternek az 1950 májusában beterjesztett törvényjavaslathoz fűzött indoklása: a ta- 
nácsrendszerű igazgatás , biztosítja az államhatalom szilárd egységét, a központi 
irányítást, az országos érdekek érvényesülését; biztosítja azt, hogy az államigazga- 


€- Tanácsválasztás Szegeden, 1950 

A Törökszentmiklós főbírájának kinevezett Szilágyiné dolgozószobájában, 1949 


tás tevékenységének minden területén előmozdítsa az [1950 januárjában megindí- 
tott] ötéves népgazdasági terv megvalósulását. Az állam szilárd egysége nyilvánul 
meg abban, bogy a helyi tanácsok egymással fölé- és alárendeltségi viszonyban ál- 
lanak és végső fokon alá vannak rendelve az állambatalom és az államigazgatás 
legfelsőbb szerveinek: az országgyűlésnek, a Népköztársaság Elnöki Tanácsának 
és a minisztertanácsnak." Emellett természetesen az ugyancsak hierarchikus rend- 
ben működő pártszervezeteknek is alá voltak rendelve. Az önkormányzatiság tra- 
dícióját felszámoló tanácsrendszer legalsó szintjén a belyi (községi, kisvárosi, na- 
gyobb városok esetében a kerületi) tanácsok helyezkednek el. Fölöttes szerveik a já- 
rási, illetve — a kerületekre osztott települések esetében — a városi tanácsok voltak. 
Mindezek a megyei tanácsok alárendeltségében működtek. A megyei tanácsok lét- 
rehozásuk idején elvileg a kormánynak voltak alárendelve, ennek irányítási, ellenőr- 
zési jogkörét azonban — 1954-ig — a Belügyminisztériumra ruházták át. 

A maradéktalanul ideokratikus párturalom megteremtése során az igazgatás át- 
tormálásakor is adaptálandók voltak az , éleződő osztályharc? elvárásai. Az erről 
szóló pártdirektíva szerint , maga az átszervezés és minden részintézkedés is alkal- 
mas barci eszköz kell legyen a politikai küzdelem különböző fázisaiban, tebát iga- 

zodjék a mindenkori szükséglethez. Most például legyen figyelemmel a kulákság 
elleni harc periódusára." De a parasztság szegényebb rétegei iránt sem mutatko- 
zott sokkal nagyobbnak a bizalom. A kommunista pártvezetésnek általános volt 
az averziója a többségében paraszti népességű, , reakciós vidékkel? szemben - és vi- 
szont! Ebből eredt, hogy funkcionális és területszervezési szempontból is megkülön- 
böztetett fontosságúnak tartották a járások legszorosabb gyeplőn tartását. Ezek- 
nek már a határait is úgy szabták újra, hogy , a lakosság ibari-munkás összetétele 
feljavaljon, és [...] lehetőség nyíljon a munkáselemek jelölésére minél nagyobb szám- 
ban. [...] A központi kormányzat főleg erre az egységre [járás] fog támaszkodni, mi- 
vel a centralizáció itt még maradéktalanul érvényesíthető." A későbbiekben azzal 
egészült ki a járások fontosságának indoklása, hogy ezen a szinten folytatható leg- 
hatékonyabban a , kulákellenes harc". Az elsöprő többségében agrárius népességű 
járások, de még a falvak tanácsainak élére is (városi) , munkáskádereket"?" szántak. 
Az előbb idézett iránymutatás egy másik passzusa szerint ugyanis , ba egy munkás 
alkalmas vezérigazgatónak, akkor alkalmas ilyen [tanácsi] szervek, [igazgatási] ügy- 
osztályok vezetésére is". A kinevezés kritériuma a politikai megbízhatóság volt, ami 
más megfogalmazásban úgy szólt, hogy a , kulcsállásokat döntően pártkádereknek 
kell betölteni". Ugyanezen okok miatt telepítették járási szintre a köznyelvben csak 
kádereseknek hívott, úgynevezett személyügyi megbízottakat." (A városokban és a 
megyei tanácsoknál a kádermunkát személyzeti csoportok vagy osztályok végez- 
ték.) Hasonló okból próbálták felszámolni a tradicionális tanyavilágot. Ezek tízez- 
rei jórészt önálló családi, agrárgazdasági , üzemek", illetve települési formák vol- 
tak, de többségük szerves társadalmi részét képezte a nagyhatárú alföldi falvaknak, 
illetve városoknak. Szétszórtságuk miatt épp annyira bajos volt népességük politi- 
kai felügyelete (rendőrségi szemmel tartása), mint ahogy útjában álltak a kollekti- 
vizálandó mezőgazdaság területi-üzemszervezési szempontjainak is. A tanyák soka- 
sága szinte pókhálószerűen szőtte át Budapesttől keleti és déli irányban — az or- 
szághatárokig -— hat megye területét. Az itt élők viszonylagos izoláltságuk miatt ke- 
véssé tudtak ellenállni annak, hogy az államhatalmi erőszak — brutalitásokkal ele- 
gyített — eszköztárával fokozatosan , tanyaközpontokba" vagy , tanyás községek- 
be" koncentrálják őket. 


Váci Járási Tanács Igazgatási Osztályától 

Vác város és valamennyi községi Tanács VB. Elnökének 

A községek dolgozóinak bekapcsolása a testnevelésbe feltétlenül szükséges. Ennek ér- 
dekében felhívom, hogy az állandó bizottság kebelén belül sportfelelőst bízzon meg, aki 
a felülről kapott szempontokat és rendelkezéseket fogja végrehajtani. Ezen keresztül fel- 
számolhatjuk a sportban még ma is megbúvó kapitalista elemeket. 

Ez az MHK mozgalom kiszélesítése érdekében is fontos, hogy megfelelő sportappa- 
rátus álljon az 1951. évben rendelkezésre, akik a legkisebb faluban is megszervezik a 
falu fiataljainak részvételét az MHK mozgalomban. 

Fentiek végrehajtásának határideje február 2., mely időpontig hozzám felterjeszten- 
dő a megbízott sportfelelős neve. 


Vác, 1951. Január 16. 

A felsorolt politikai prekoncepciók mindegyikének egyidejű érvényesítésére nem 
volt ugyan mód, de — amennyire lehetett — azok szerint próbálták összeállítani az 
első, ún. tanácsválasztáson a párt bizalmát bírók jelölőlistáját. Az 1950 második fe- 
lében — több ütemben — megejtett tanácsi választások lebonyolítása már nem külön- 
bözött az egy évvel korábbi népfrontlistás parlamenti szavazásoktól. Gyökeres for- 
dulat volt abban az értelemben, hogy helyi szinten is felszámolták a polgári kori 
közigazgatás szervezeti-működési rendjének maradványait. Egyúttal még az esélye 
is megszűnt annak, hogy az állampolgárok maguk választhassák meg elöljáróikat. 
Igazgatástörténeti szempontból annyit regisztrálhattak a kortársak, hogy több mint 
egy évtized elteltével helyi , választásokat? is rendeztek Magyarországon. A meg- 
növekedett számú szavazásra jogosultnak viszont — alternatíva híján is — ajánlatos 
volt voksolnia. Ekkortól ugyanis a szavazóurnáktól való távolmaradás már — 
passzív, de számon tartott — rendszerellenes megnyilvánulásnak minősült. Az 1950. 
október 22-i voksolások - és az egy héttel későbbi pótválasztások — nyomán össze- 
sen 220 ezer tanácstag alkotta az új igazgatási rendszer tágabban vett személyi kö- 
rét. Közülük rekrutálódott a községek, a városok, illetve a járások és a megyék szű- 
kebb irányító stábja, az ún. végrehajtó bizottság. Ennek élére minden szinten két 
kulcsfigura került, a tanácstitkár és a tanácselnök. A megmaradt uniszónó pártor- 
gánumok vezércikkei és tudósításai — országos összesítésben — 97 százalékos rész- 
vételhez ugyanilyen arányú igenlő szavazatot társítva ünnepelték az újabb , nép- 
frontgyőzelmet" . 


Hangsúlyozni kell, hogy a tanácselnök és általában a tanácsok támaszkodjanak mun- 
kájukban a pártra, mert a párt vezetése és irányítása nélkül feladataikat nem tudják jól 
megoldani. Ahol jó a pártszervezet és a tanács közti kapcsolat, ahol érvényesül a párt 
vezető szerepe, ott jó eredményeket értek el az aratási, begyűjtési és cséplési munkák- 
ban. Ezzel kapcsolatban fel kell figyelnünk egy jelentkező veszélyre. 

Egyes községi tanácselnökök magukat tartják a község első emberének, nem tarta- 
nak megfelelő kapcsolatot a pártszervezet titkárával, nem veszik figyelembe a párttit- 
kár tanácsait, útmutatásait. 

Erre az igen helytelen és pártszerűtlen magatartásra fel kell figyelnünk, csírájában 
el kell fojtanunk. 


A soron lévő nagy feladatok megoldásához elengedhetetlenül szükséges tanácsaink megerősödése. 
Szabad Nép, 1951. szeptember 5. 


A tanácsrendszer létrehozása az egypárti kommunista diktatúra kiépítésének zá- 
róakkordja volt. A pártállam magyarországi archetípusának intézményi-szervezeti 
rendjét 1950 végére teljes körűen üzembe helyezték. Mindez az 1944-45 forduló- 
jától hat éven át zajló — és számos elemében egymásba csúszott — kettős rendszer- 
váltás hozadéka volt. Egy szomszédos - az országot katonailag is megszállva tartó 
— nagyhatalom, a Szovjetunió védőszárnyai alatt a magyar kommunista párt rivá- 
lisait éppúgy eltakarította a politikai porondról, mint ahogy a háború utáni időle- 
ges szövetségeseit is. A hatalmi harcok ismert politikai eszköztárának elemeit ille- 
gitim, illetve kifejezetten jogtipró cselekvésmódokkal kombinálva teremtett — lé- 
pésről lépésre — totális diktatúrát. Totálisat, mert nem csupán a politikai közélet 

választási nagygyűlés résztvevői, 1950. október 


konvencionális területeit gyűrte maga alá, hanem az ezen kívüli társadalmi szerve- 
ződések minden szférájában is saját és kizárólagos akaratérvényesítését vindikálta. 

Madách Imrével szólva, azt várhatnánk ezek után, hogy , a gép forog, az alko- 
tó pihen". Nem így történt... 


$ 


1! Marosán György: Nincs visszaút. Emlékeim az 1948—-1956-os évekből. ELTE ÁJK PTI, Budapest, 
1988; Kádár Zsuzsa: A magyarországi szociáldemokrácia a pártfelszámolástól a rendszerváltásig. 
PhD-értekezés kézirata, ELTE. Budapest, 2003. 

2 "Hajdú Zoltán: A magyar közigazgatás földrajza. Dialóg Campus Kiadó, Pécs, 2001. 180-200. old. 

3 Gyarmati György: Politikai szempontok érvényesülése a tanácsrendszer előkészítő munkálataiban. 
Történelmi Szemle, 1981. 2. sz. 178-190. old. 

III/B. Az országos káoszt teremtő terroruralom, 1951-1953 


1 A HIDEGHÁBORÚS HISZTÉRIA MÁSODIK FÁZISA: 
A MAGYAR HADIKOMMUNIZMUS 


A Magyar Dolgozók Pártja további feladatokat is meghatározó számvetéssel kezdte 
az 1951. évet. Február-március fordulójának napjaiban zajlott a MDP II. kongresszu- 
sa. A mérlegkészítés oka is, időzítése is helyénvaló volt. Az 1948-as kongresszus ide- 
jén prognosztizált kommunista berendezkedési terv főbb célkitűzései — utolsóként a 
tanácsrendszerű államigazgatás kiépítése — megvalósulni látszottak. Történetünk ezen 
pontján a magyar pártvezetés saját — korábban rögzített — menetrendjéhez képest volt 
egy teljes évnyi késedelemben, ekkor pedig Sztálin újabb (hideg)háborús stratégiai 
irányváltása térítette Magyarországot (15) újabb kényszerpályára. Haladjunk sorjá- 
ban! A Rákosi vezette magyar kommunista vezetés , forgatókönyve?" azt prognoszti- 
zálta, hogy az első ötéves tervgazdasági ciklus indításakor — ami 1950 elején meg is 
történt — már végeznek az államigazgatás teljes körű átszervezésével is. Ez azonban 
két elhúzódó ügy miatt is késedelmet szenvedett. 1948 második felében a Mindszen- 
ty József elleni kirakatper előkészítése okozott féléves csúszást. 1949 tavaszától őszéig 
pedig a Rajk László és társai elleni justizmord kötötte le Rákosit, mert mindkét ügy- 
letben magának tartotta fenn a szinte naponkénti operatív irányítást is. Ez viszont — 
a kortársak által egyöntetűen elkönyvelt — nagyfokú munkabírása ellenére is késlel- 
tette a pártdiktatúra néhány további intézményének rendszerbe integrálását. Az idő- 
közben kirobbant koreai háború geostratégiai akciórádiusza 1950-51 fordulóján a 
Kreml közvetítésével érte el a — harcok helyszíne szerinti — legtávolabbi perifériát, a 
Szovjetunió nyugati határvidékével szomszédos európai csatlósállamok övezetét, köz- 
tük Magyarországot is. A jugoszláv affér miatt már addig is militarizált kommunis- 
ta államszervezés immár a második olyan moszkvai elvárással szembesült, amely a há- 
borúra készülésnek rendelt alá minden más megfontolást. Budapestnek legfeljebb 
annyi mozgástere maradt, hogy a sztálini elvárás szerinti újabb kényszerpályás for- 
dulatot — historiográfiai hasonlattal élve — , vonakodó csatlósként"? teljesíti, vagy ,,ön- 
ként és dalolva". A birodalmi központ kontra magyar végek több évszázados ,el- 
lenállási" tradíciójával szakítva az MDP ekkori vezérkara nemcsak kényszerből ad- 
ta ehhez hozzájárulását, hanem a , Vitam et sanguinem!" mellé az abrakot — az or- 
szág maximális gazdasági erőfeszítéseit — is megajánlotta.! 


Elvtársak! Népgazdaságunk fejlődésének meggyorsulása azt jelenti, hogy az ötéves 
tervről szóló törvényben kijelölt feladatokat az ipar és közlekedés terén mintegy három- 
három és fél év alatt meg tudjuk valósítani. (Viharos taps, hurrá! A Kongresszus per- 
cekig vastapssal ünnepli a bejelentést.) És ha behozzuk a mezőgazdaságunk fejlődésé- 
ben mutatkozó elmaradást, akkor minden lehetőségünk megvan arra, hogy az ötéves 
tervtörvényben előírt összes feladatokat, tehát az egész ötéves tervünket négy év alatt 
vagy ennél is rövidebb idő alatt megvalósítsuk. 


Gerő Ernő: Módosított ötéves népgazdasági tervünk fő vonásai. 
(Referátum az MDP Ő. kongresszusán) Szabad Nép, 1951. március Il. 


€- Nagy Emma sztahanovista préselőnő, 1954 

Az MDP II. kongresszusának előkészületei során Rákosi leginkább egy újabb belpo- 
litikai tisztogatás megindítására összpontosította figyelmét. Az immár teljes egészé- 
ben sajátjának mondható neofita államapparátus megtizedelésére készült. Ám egy 
másik - ennél is nagyobb horderejű - hisztéria átmenetileg prolongálta eredeti szán- 
dékát. Sztálin 1951. január elején magához rendelte a csatlós államok kommunista 
pártvezetőit. Ezen a moszkvai értekezleten a Kreml ura olyan volumenű és gyorsasá- 
gú új fegyverkezési program azonnali beindítását követelte, amelyet az előirányzott 
időre — 1953 végéig — majd mindegyik jelen lévő pártvezető megvalósíthatatlannak 
ítélt. A kétségüknek hangot adó pártvezetők azonnal szigorú dorgálásban részesültek. 
Rákosi viszont -— stréber nebuló módjára — azt kifogásolta, hogy miért , a magyaror- 
zági fejlesztési kontingens a legkisebb". Például Bulgáriához képest, holott ,, Ma- 
gyarország lakossága és ipara is nagyobb, mint a bolgároké. Velem volt Farkas Mtz- 
bály, az akkori bonvédelmi miniszter is, és az volt a véleményünk, hogy az a szám, 
ami nekiink jutott, a többi országokhoz képest nem nagy, s elfogadbatjuk."? 
Moszkvából visszatérve — a budapesti szovjet tanácsadók felügyelete mellett — 
rohamtempóban láttak hozzá a már folyamatban lévő első ötéves terv előirányza- 
tainak menet közbeni felsrófolásához úgy, hogy azt még kutyafuttában beiktathas- 
sák a megnyíló pártkongresszus napirendi pontjai közé. A történeti irodalom 
, felemelt? vagy , feszített? tervnek nevezi ezt az 1951 elején korrigált tervvariánst, 
amely elsődlegesen a már addig is preferenciát élvező hadiipari, illerve hadsereg- 
fejlesztési mutatók további emelését célozta. Az ország adottságaihoz, illetve erő- 
forrásaihoz képest megalomán fejlesztési-beruházási direktívákat a pártkongresszus 


Röpgyűlés a Vegypapírgyár Nemzeti Vállalatnál, Budapest, 1951 

a következő hónapban határozatként fogadta el. Ennek kisebb horderejű követ- 
kezménye volt, hogy — a hidegháborús viszonyok közepette — Magyarország meg- 
sértette az 1947. évi békeszerződésnek a haderőre vonatkozó előírásait. Súlyosabb 
konzekvenciáit — a rájuk eső fejlesztési hányad redukálódása miatt — a nem ipari ága- 
zatok viselték: elsősorban is a mezőgazdaság, valamint a , polgári" közellátás szá- 
mára termelő-szolgáltató ágazatok. Az utóbbiakat sújtó drasztikus megszorító in- 
tézkedések következményeit viszont a társadalom egésze szenvedte meg. Az MDP 
, nagy ugrás" kongresszusán megfogalmazott ambíciókat -— és azok következmé- 
nyeit — tárgykörönként számba véve, képet kaphatunk az ötvenes évek elejének ma- 
gyarországi közállapotairól. 


A tömegekkel való kapcsolat elsősorban a munkástömegek vezetőjével, a párttal való 
kapcsolatot jelenti. Abol a vállalatvezető nem támaszkodik a pártszervezet segítségé- 
re, ott biába , dolgozik jól", nem tudja mozgósítani iparunk legjobb tartalékát: , az 
emberekben rejlő tartalékot". Ott a vállalatvezető által kitűzött célok nem válhatnak 
valóban a munkások ügyévé. 

A munkásigazgatónak össze kell forrnia az üzem munkásaival — ami nem jelenti 
azt, hogy uszályukba kell kerülnie. Nem egy vállalatvezető úgy akart , jóban lenni" a 
munkásokkal, hogy szemet hunyt például a normalazítások, bércsalások fölött. Rá- 
kosi elvtárs mondotta a Központi Vezetőség ülésén: , Egyre gyakrabban hallunk panaszt 
arról, hogy a gyárakban a kellemetlen feladatoknak nem akad gazdájuk. Ilyen kelle- 
metlen feladat többek között a fellépés a normák lazításával szemben." Határozottan 
le kell szögezni: a munkásigazgató nem egyetlen gyár munkásaival, hanem az egész 
munkásosztállyal szemben felelős. A munkásigazgatónak —- ha a munkásosztály érde- 
kei megkívánják - vállalnia kell a népszerűtlen feladatokat is és a pártszervezet, szak- 
szervezet segítségével megmagyaráznia a munkásoknak, miért szükségesek ezek. 

Felelősség az egész munkásosztállyal szemben: azt jelenti ez, hogy a munkásigaz- 
gatóknak le kell küzdeniük az üzemi sovinizmus eléggé elterjedt bibáját. Eddig például 
előfordult, hogy maga a vállalatvezető tiltakozott a legélesebben, amikor a gyártási 
profilok kialakításánál , elvették az üzemüktől" egyik-másik áru termelését. Azt jelen- 
ti ez, hogy a vállalatvezető nem lehet kiskirály a maga üzemében, hanem fegyelmezet- 
ten végre kell hajtsa a felülről kapott utasításokat. 


Kornai János: Az ipar új tisztikara. (részlet) 
Szabad Nép, 1949. január 9. 


Az 1949. évi , előzetes? tervvariáns és az 1950-ben meginduló első ötéves terv 
is iparcentrikus gazdaságfejlesztést preferált ugyan, de ezt irreális mértékűvé defor- 
málta az 1951-es , feszített terv". Sztálin hidegháborús fegyverkezési doktrínájá- 
nak —- immár kezdeményező csapásmérést ambicionáló — új víziója azonnal vissza 
is köszönt a magyar pártvezetés irányelveiben: , a beruházásokat mindenkor a po- 
litikai szempontok szabják meg, és a gazdasági mutatók csak másodlagos szerepet 
töltbetnek be." Az MDP propagandájában mindezekhez egy harmadik összetevő tár- 
sult. A Kominform 1949. novemberi határozata nem csupán ideológiai alapú el- 
lenségként, hanem , a népi demokratikus államok ellen irányuló támadások szer- 
vezőjeként" is megbélyegezte a szomszédos Jugoszláviát. Ez a regionális , kis hi- 

degháború" vezetett annak deklarálásához, hogy Magyarország , nem rés, banem 
erős bástya a béketábor frontvonalán".? (A béketábor kifejezés a korabeli kommu- 
nista frazeológiában a Szovjetuniót, Kínát, illetve Moszkva európai csatlós államai- 
nak közösségét jelentette.) Míg azonban az erre összpontosító propaganda offen- 
zív, kardcsörtető volt, az erődpolitikához rendelt beruházások — addig -— elsődlege- 
sen defenzív, védelmi karakterűek voltak. Sztálinnak a harmadik világháború ki- 
törését szinte dátumszerűen megelőlegező új direktívája — és az ahhoz társított ve- 
hemens propaganda - ellentmondást nem tűrő módon követelt kiemelt elsőséget a 
hadiipari fejlesztések számára. Ez a Jugoszláviával szembeni frontország státuson 
is túlmutató, újabb, illetve — a koreai háború által inspirált — megduplázódó fegy- 
verkezési drillt követelt Magyarországtól. 


Illetékes hely közli: 

1949. október 27-én, csütörtökön este körülbelül 30-40 főnyi jugoszláv katonai erő 
Gyűrűspusztától délre Dolni-Mihojlác irányából magyar területre lépett és átvágta a 
magyar területen húzódó drótsövényt. A magyar határőrség erre tüzet nyitott, mire a 
jugoszláv katonák hosszabb tüzelés után jugoszláv területre húzódtak vissza. Sebesü- 
lés egyik részről sem történt. A magyar kormány, minthogy a határincidens a jugo- 
szláv provokációk megszokott sorozatához tartozott, nem adott ki az ügyről jelentést. 
E hó 29-én délután az Egyesült Nemzetek Szövetségében Bebler jugoszláv delegátus — 
akinek a neve a Rajk-ügyben mint trockista provokátoré ismételten szerepelt — félbe- 
szakította az ENSZ politikai bizottságának ülését, és dr-rámai hangon felolvasott egy ju- 
goszláv jelentést arról, hogy ez volt az eddig legnagyobb szabású határincidens és ma- 
gyar részről háborús célokat jelent. 

A Rajk-perben fény derült arra, hogy az ilyen határincidenseket a jugoszláv kor- 
mányban ülő imperialista ügynökök és Gestapo-kémek tervszerűen hajtják végre, olyan 
időben, amikor úgy vélik, hogy aljas terveiknek legjobban megfelel. Május közepén 
például, amikor Rajkot és társait őrizetbe vették és ezzel megzavarták az imperialisták 
terveit, a határincidensek olyan hirtelen szűntek meg, mintha ollóval vágták volna el 
őket. Két hónapon át úgyszólván semmi határincidens nem történt, de akkor Titóék 
kenyéradó gazdáik, a nyugati imperialisták utasítására újra megkezdték őket. Ez a csü- 
törtöki provokáció is kétségkívül arra kellett Bebler úrnak, hogy módja legyen az 
ENSZ-ben felszólalni. 

Tito és bandája a nyugati imperialisták utasítására félmillió katonát tart fegyverben. 
Ezeknek a katonáknak jelentékeny része kényszermunkásként dolgozik azokon a stra- 
tégiai építkezéseken, amelyeket a jugoszláv nép árulói az imperialisták követelésére vé- 
geznek. E katonák élelmezése és ellátása a lehető legrosszabb, ennek dacára fegyver- 
ben tartásuk szinte elviselhetetlen terheket ró a nyomorgó, éhező, elégedetlen jugo- 
szláv népre. Ugyanakkor, amikor a nép nyomorog és éhezik, Tito janicsárjai tejben-vaj- 
ban fürödnek. Az ilyen határincidensekkel Tito és bandája azt a benyomást akarja kel- 
teni, hogy Jugoszláviát kívülről támadás veszélyezteti és nagy hadseregre emiatt van 
szükség, és hogy a jugoszláv dolgozó népnek ennélfogva továbbra is nyomorognia és 
éheznie kell a hadsereg fenntartásáért. Az ilyen határincidensekkel a jugoszláv sovi- 
nizmust is fel akarják korbácsolni. 

Másik célja az ilyen határmenti provokációknak, hogy az amerikai imperialistákat ar- 
ra ösztökéljék, hogy bővebben juttassák az alamizsnát megszorult szolgájuknak, Titó- 
nak. Titóék a saját népük felé a szocializmus építőinek szerepében tetszelegnek, 
ugyanakkor levett kalappal, alázatosan meggörbített háttal könyörögnek segítségért az 
amerikai tőkéseknél. A nyugati imperialisták azonban nagyon jól tudják, hogy Tito és 
bandájának uralma mennyire ingatag alapokon áll, és hogy a segítség, amit Titónak 
juttatnak, előbb vagy utóbb, de bizonyosan a jugoszláv nép hű fiainak, az imperialis- 
ták ellenségeinek kezébe jut. Ezért nem nagyon törik magukat, hogy Titónak bőke- 
zűen juttassák a segítséget. Az ilyen határincidensekkel nógatja a kolduló Tito bővebb 
alamizsna adására azokat a tőkéseket, akik őt és kormányát mint láncos kutyát tart- 
ják kézben. 


A Tito-banda újabb aljas provokációjáról. Szabad Nép, 1949. november 1. 


A helyzet szülte militáns tehertétrellel együtt értelmezhető az a korabeli felfogás, 
hogy a fejlettség fokmérője — a materiális szférában — a nehézipar nemzetgazdaságon 
belüli teljesítményének (túljsúlya. Létezett tehát egyfelől egy ideológiai-politikai pre- 
koncepció, másfelől pedig egy aktuális hidegháborús miliő, amelyet Moszkva gyors 
ütemű fegyverkezésre kötelezése nyomatékosított. Az viszont már a Magyar Dolgo- 
zók Pártja vezetőinek , szükségből erényt [2] kovácsoló" döntése volt, hogy — kora- 
beli szlogent idézve — néhány év lefogása alatt a , vas és acél országává" próbálta át- 
formálni Magyarországot. Figyelmen kívül hagyva mind az energiahordozók, mind 
pedig az ipari nyersanyagok hazai szűkösségét. Ráadásul önerőre támaszkodva, mert 
— a valójában nem működő KGST-hez képest - a szocialista országok autark gazda- 
ságpolitikát folytattak. Erre kényszerültek, mivel nem csupán , a másik világgazda- 
ságtól" voltak izoláltak, hanem majdhogynem egymástól is." 


A legzsírosabb üzlet. Karikatúra a koreai háború idején 

Munkaversenyt hirdetnek a Krógergyárban, 1949. február 





A politikai elhatározás gyakorlatba történő átültetését a gazdasági szférában az 
ún. tervutasításos rendszer volt hivatott biztosítani." Ennek lényege, hogy a gazda- 
ság áru-, pénz- és piaci viszonyokkal szabályozott rendszerét központilag irányí- 
tott termeltetési, illetve elosztási mechanizmus váltotta fel. Abból indultak ki, hogy 
az államosítások révén egy központba integrált gazdaságban az államrezon és a 
társadalom szükségletei egyaránt pontosan felmérhetők, ezáltal a termelésnek , csu- 
pán" a szükségleteket meghatározó terveket kell teljesítenie. A vásárlóerővel kont- 
rollált piaci megmérettetés teljesen kiiktatódott: a termelés szervezője-szabályozó- 
ja a tervtörvényt operacionalizáló központi utasítások láncolata lett. A tervezés fo- 
lyamata tartalmazott ugyan racionális mozzanatokat, de azokat ugyancsak racio- 
nális ellenérdekek deformálták. Az Országos Tervhivatalból a tárcákhoz, valamint 
a hierarchiában ezek alá rendelt termelőegységekhez szétküldött előzetes keretter- 
veknek az intézményekre lebontott irányszámai a vállalatok szintjén , megfordul- 
tak". A számukra előirányzott (egységnyi) végtermék előállításához a szükséges pe- 
remfeltételeket — nyersanyag, géppark, ipari infrastruktúra stb. — rendre felsrófol- 
ni igyekeztek, amit felsőbb szerveik is pártoltak. Ez a köztes hivatali engedékeny- 
ség részben ismerethiányból, részben - felsőbb szintű döntésre apelláló — felelős- 
ségelhárító , önvédelmi reflexből" eredt. A vállalati szintről a hierarchiát újra vé- 
gigjáró ún. előterv-keretszámok egy reciprok szükséglet/végtermék arányosítást igé- 
nyeltek. (Költség-haszon elmélethez igazított előkalkulációról azért nem beszélhe- 
tünk, mert ebben a tervet , lebontó-felösszesítő" hazárdjátékban - épp a piac kiik- 
tatása következtében - nem volt érdemi kontroll annak megállapítására, hogy , mi 
mennyi".) Mindez rendre kiegészült egy további rendszerimmanens bizonytalan- 
sági tényezővel: mire az előterv a fentebb vázolt oda-vissza utat végigjárta, addig- 
ra gyakran maguk a központi elképzelések is módosultak. Muzsikusnyelven szól- 
va: da capo al fine - elölről kezdve ismétlődött a procedúra. 

Az 1951-es népgazdasági terv teljesítéséhez mintegy 160 000 új munkás munkába ál- 
lítására van szükség. A munkanélküliség Magyarországon végleg megszűnt, és 1950- 
ben az iparban és az építőiparban munkáshiány lépett fel; az üzemek nem tudják töb- 
bé egyedül a munkásfelvétel régi módszerével, a gyárkapunál jelentkezők felvételével 
munkaerő-szükségletüket biztosítani. Ezért az ipar munkaerő-szükségletének jelentős 
részét 1951-ben szervezett toborzás útján kell fedezni. 

Az 1951-es munkásszükséglet biztosítására a minisztertanács a következőket rendeli el: 


1. Az ipar új, állandó munkásait jelentős részben a mezőgazdaságból felszabaduló 
dolgozók, a nők és az ifjúság köréből kell toborozni. 


2. 1951 első felében 


az építőipar számára 38 200 

az építőanyag-ipar számára 1900 

a bányászat számára 35200 

a nehézipar számára 8 100 

a népgazdaság egyéb ágai számára 10700. 

összesen: 62 100 főt kell toborozni. 


A 62 100 munkavállalóból legalább 23 000 legyen a nők száma. 
A toborzást 1951 február 20-án kell megindítani. 


3. Bács-Kiskun megyéből 3500 főt 
Baranya megyéből 1400 főt 
Békés megyéből 5522. dót 
Borsod megyéből 2100 főt 
Csongrád megyéből 5200 főt 
Győr-Sopron megyéből 1400 főt 
Hajdú-Bihar megyéből 6000 főt 
Heves megyéből 6000 főt 
Nógrád megyéből 2200 főt 
Pest megyéből 1200 főt 
Somogy megyéből 4000 főt 
Szabolcs megyéből 8500 főt 
Szolnok megyéből 2500 főt 
Vas megyéből 5600 főt 
Zala megyéből 7000 főt kell toborozni. 


A minisztertanács felhívja a falvak és tanyák dolgozó parasztságát, parasztasszonyait 
és ifjait, vegyenek részt a hatalmas ütemben fejlődő ipar munkájában, a gyárak, lakó- 
épületek hazánkban még sohasem látott méretű építésében. Az ipari munka nagyobb 
jövedelmet, magasabb életszínvonalat jelent, és a szakmai tudás elsajátításának lehe- 
tőségeit nyitja meg az üzemekben, építkezéseken munkát vállaló dolgozók számára. 
Az ipari munkások támogassák, segítsék a gyárakba özönlő új munkásokat, adják át 
számukra sok éven át szerzett gazdag tapasztalataikat. 


A minisztertanács határozata a munkaerőtoborzásról. Szabad Nép, 1951. január 10. 

Ugyancsak egy ésszerűnek tűnő intézkedéssorozat gerjesztette tovább az irracio- 
nalitás másik változatának intézményesülését. Minden érdemleges feladatra külön 
hivatali apparátust hoztak létre. Éppen 1951 volt a rohamtempóban szervezett, ún. 
iparági trösztök gründolásának virágkora. Ez a , profiltisztítás? azt célozta, hogy 
az egyes vállalatok ne , szatócsboltként?" működve gyártsanak mindenfélét, hanem 
egyazon terméket (termékcsoportot) lehetőség szerint egy — vagy csak néhány — he- 
lyen állítsanak elő. A profilgazda így azonnal monopolhelyzetbe került, és — piaci 
kontroll híján — abban volt érdekelt, hogy nagy anyagfelhasználást, ugyanakkor 
minél kevesebb és minél kevésbé bonyolult munkaráfordítást kívánó termék előál- 
lítása legyen a feladata. Ez ugyan nem szüntette meg a termelési párhuzamosságo- 
kat, de a rendszerbe programozta, hogy kevésbé anyagigényes, viszont aprólékosabb 
szerelést vagy nagyobb know-how hányadot igénylő gyártmányok sora iktatódjon 
ki a termékskálából. Ráadásul ha a jelzett anomáliák miatt valami kimaradt a ter- 
vezési mechanizmus által közvetített szükségletek sorából, az — az éves tervek tör- 
vényi szentesítéséből eredően — a legkorábban is csak két év múltán válhatott volna 
újra a termelési utasítás részévé. A fentebb már idézett, politikai szempontú termel- 
tetés egyszerre iktatta ki a rendszerből a rentabilitást és ösztönözte a gazdaság sze- 
replőit — köbméterekben, kilowattokban, tonnákban kimutatható — mennyiség- 
centrikus termelésre. (Ez mutatott Jól a jelentésekben.) A , programozott" pazarlá- 
son túl magából a tervutasításos szisztémából eredt egyfelől a nem hasznosuló ter- 
mékek garmadája, másfelől — illetve más termékcsoportokat tekintve — a hiánycik- 
kek valóban egyre hosszabb listája. Köznapi példát említve: a tervteljesítési beszá- 
molókban jól mutató, mázsás súlyú öntöttvas csillárokkal tele voltak a raktárak. 
Már csak azért is, mert a háború után rohamtempóban reparált házak födémei eze- 
ket nem bírták el. Ugyanakkor a néhány dekás, tucatterméknek számító villany- 
kapcsoló vagy éppen a kasza, kapa, villa a hiánylisták egyik állandó főszereplője 
volt." Azaz a politikailag intézményesített, maximálisan centralizált tervutasításos 
rendszer — makrogazdasági szinten — maga idézte elő a tervgazdasági anarchiát." 


A rémhírterjesztőktől 
a selejtgyártókig az ellenség uszályában 

A diósgyőri nagyolvasztó-mű csütörtökön 126 százalékos kiváló eredményt ért el. A 
II-es kohó kollektívája 127 százalékos eredménnyel megelőzte a 125 százalékos ered- 
ményt elért [I-es kohó brigádjait. A legjobb brigád címet Mislóczky Lajos brigádja nyer- 
te el, amely 137,5 százalékra teljesítette a napi tervet. 
Az ózdi nagyolvasztómű 103,7 százalékra teljesítette csütörtöki tervét. A II-es ko- 
hó 105,9 százalékos eredményt ért el, de a többi kohó is 100 százalék fölött termelt. 
A diósgyőri Martin 122,3 százalékos eredményt ért el. Ezzel május 1-től több mint 
1400 tonna acélt termeltek terven felül. A kemencék versenyében az [I-es kemence sze- 
rezte meg az elsőséget, amely négy adag lecsapolásával 143 százalékra teljesítette tervét. 
Az ózdi Martin 100,7 százalékos eredményt ért el csütörtökön. Ezen a napon a VIII- 
as kemence dolgozott a legeredményesebben: 40 tonna acélt termelt terven felül. A bri- 
gádok versenyében Zambó József brigádja lett az első 136 százalékos eredménnyel. 
Az R[ákosi] Mátyás] Művek Martin-kemencéje 100,7 százalékos eredményt ért el 
május 22-én. A Martin-kemencénél Dubniczki Mihály brigádja 115,8, az elektro-ke- 
mencéknél Faragó József brigádja lett az első 111,1 százalékos eredménnyel. (MIT) 


Jelentés a kohó- és Martin-művek csütörtöki eredményeiről. 
Szabad Nép, 1952. május 24. 


Magyarországon a kommunista hatalomátvételt követően az ún. Entwicklungs- 
diktatur (modernizációs diktatúra) egy deformált változata valósult meg a negyve- 
nes-ötvenes évtized fordulóján. A politikailag motivált minta minden valószínűség 
szerint az 1930-as években a Szovjetunióban bevezetett — s ott is elsődlegesen a ne- 
hézipar-fejlesztésre koncentráló — tervutasításos rendszer volt. A mintához képest 
egy hasonlóságot és három lényegi különbséget rögzíthetünk: 

" A hasonlóság az volt, hogy ott is a mezőgazdaság kollektivizálásával reméltek 
transzformálható újabb , tőkét" nyerni az iparosítási programhoz. 

" Különbség volt viszont egyrészt abban, hogy ott az iparosítási programhoz szük- 
séges energetikai és termelési alapanyagok mindegyike fölösen rendelkezésre állt. 
" Másrészt abban, hogy a szovjet iparosítási program - legalábbis megindulásakor 
— nem került azonnali kényszerkapcsolatba egy szimultán hadiipari, illetve hadse- 
reg-fejlesztési követelménnyel. Magyarországon ez a negyvenes-ötvenes évtized for- 
dulóján megkettőzött külső kihívás/elvárás volt. 

" A harmadik, leglényegesebb különbség - értelemszerűen leszámítva a két ország 
termelési kapacitásának nagyságrendi differenciáját — a már meglévő ipari termék- 
skála kvalitatív eltérésében jelölhető meg. Magyarország számos iparágban rendel- 
kezett olyan termelési tradícióval — pl. a közlekedési, agrár-, illetve élelmiszer-ipa- 
ri gépek gyártása, valamint az elektrotechnika területén -—, amelyekhez képest az 
ötvenes évek első felének beruházásai nem jelentettek innovatív fejlesztést. Több- 
nyire mennyiségnövelő alapberuházások történtek, már korábban is létező terüle- 
teken. Ennyiben a Rákosi-kori költséges, nehézipar-centrikus programok még az 
ún. modernizációs diktatúra kliséjébe is nehezen illeszthetők bele. (Nemzetközi 
összevetésben a Szovjetunió európai csatlós államai közül hasonló állapot rögzít- 
hető Csehszlovákia cseh országrészében, illetve az NDK-ban.) Más megközelítés- 
ben: a magyar ipar meglévő (öröklött) fejlettségi szintje — abból eredően, hogy a 

háborús pusztítást követő helyreállítási-újjáépítési program az első ötéves terv kez- 
detére már befejeződött — bázisul szolgálhatott volna a tényleges modernizációhoz, 
erre azonban nem került sor. Valójában a hidegháború kétfázisú (jugoszlávellenes 
és , koreai") kényszerfejlesztési programja tölti ki az ipari beruházások rovatába 
elkönyvelt tervcímeket és azok — mint alább látni fogjuk — részleges teljesülését. 


Vasasoknak való 
Balassi Bálint katonaéneke után szabadon 


Vasasok, mi lehet e széle föld felett 
szebb dolog az életnél? 

Mi szebb, mint küzdelmünk, azért, hogy életünk 
jobb legyen a réginél. 

Vasasok fel, rajta, 

a vasas megállja 

helyét a kemencénél. 

Vértes lovasai, nehéz vasasai, 

díszei ők hazánknak. 

Tervünk érdekében, kemencénél, gépen 
vívnak dicső csatákat. 

Mutatják nap, mint nap, 

dolgozni hogy tudnak — 

az egész nagy világnak. 

Mert verseny hírére vasasoknak szíve 
hej, gyakorta felbuzdul. 

A jó hírért, névért, s a szép tisztességért 
vitéz próbára indul. 

Az ő boldogsága, 

ha jó a munkája, 

S ez az igazi virtus. 

Ellenséget látván, bárhol rátalálván 
leleplezik, megűzik. 

Tervteljesítéssel, selejtcsökkenéssel 
gazok nyakát kitörik. 

A gyújtogatóknak, 

háborús rablóknak 

itt így felel mindegyik. 

Óh, vasmunkásoknak, vitéz katonáknak 
dicséretes serege. 

Kiknek messze tájon, szép Magyarországon 
van mindenütt jó neve. 

Mint sok fák gyümölccsel, 

sok jó szerencsével 

éltetek legyen tele! 

Az első ötéves terv előirányzatai és teljesítése tervcímenként (milliárd forintban) 


Tervcím 1949-es 1950-es 1951-es Teljesítési Teljesítési 
előzetes elfogadott felemelt megoszlás, megoszlás, 
terv terv terv 1950-1952 1950-1954 
M Ft 9 MFt sol KELYIÉŰ 90 MFt 9 MFt 90 
Nehézipar — 1872 BEZOKOR MAG / 50 LELET KRT EDES 383 
Könnyűipar — 3,0 5.8 52 4,1 1,1 28 2,3 34 


[parfegyütte s 705E, 48789 ZUR TF ARON EAT OSEGÁSIZT , TESSZESEZ DRG e OSONT 1097 
Mezőgazd. 6.0 TESZ TAO OAK OTA TELET VAK OT aa NSOS 4993 138 
Közlekedés 6,0 LESZ ESZROKTE TT ASZ KALOTO Él BOS ERGTO toron a.sro 12,8 
Szoc. kult. 6,0 TAG) VA ezér 1 a lát MON ákos d TEN HATÁSRA 174 


Egyebek — — 65.744 Vé 7 ada 90 TAPS 925 "220 (653 9,3 
ÜÖSSZÉSENEL d FZDLOPCNSTOOK HE SORSOD ZS ONT OOKN OSTOZE ND OR kozt KEaT00 
Summateljesítés az 1951-es tervelőirányzathoz képest 45,6 90 7939 


Az első ötéves terv beruházási terveit és azok teljesítését összesítő táblázat? nem 
csupán arról tájékoztat, hogy az ipar fejlesztésére majd ugyanannyit szántak, mint 
az összes többi szféráéra együttvéve. Az 1950-1952 közötti évekre vonatkozó idő- 
közi teljesítési mutató árulkodik leginkább arról, hogy a tervciklus végén elköny- 


A munkaversenyben győztes építőbrigádot köszöntik Sztálinvárosban, 1952 

velt, nyolcvan százalék alatt maradó teljesítési ráta nem az 1953-tól datált, Nagy 
Imre miniszterelnök nevéhez kötött , új szakasz? visszafogottabb beruházási politi- 
kájának következménye volt. Az ún. feszített előirányzatokat már a szélsőségesen 
voluntarista első három évben is csupán 45 százalékos mértékig sikerült valóra vál- 
tani, holott az időarányosan a célkitűzések hatvanszázalékos teljesítését kívánta vol- 
na. (Lásd a táblázat utolsó, , summateljesítést" mutató adatsorát.) 


Időszerű rigmus 
A , Lányok ülnek a toronyban" dallamára. 


Gazdagodik a mi népünk az ötéves tervvel, 

Egyik üzem a másikkal versenyezve termel. 

Több ruhánk lesz, több kenyér jut majd az asztalunkra, 
Békeharcunk diadalát hirdeti a munka. 

De hogy még szebb élet legyen, áldozni kell gyakran, 
Hogyha selejtes a munkád, nincs köszönet abban. 
Kárbavész a munkaidő és anyag drága, 

Felelős vagy! Munka közben gondolj a hazádra! 
Saját magad károsítod, ha selejtet gyártasz, 
Inkább teljesítsd azt is túl, mit magadra vállalsz! 
Takarékosan használj fel anyagot és percet, 

Így szolgálod jól a népet, s az ötéves tervet. 

Aki derék a munkában, itt a helye nálunk, 
Öntudatos építéssel erősíti Pártunk. 

Felvonul ma a mi népünk hősi küzdelemre, 

Hogy a béke napja süssön boldog életünkre. 

Az ötödik Pártkongresszus munkába fog mostan, 
Kijelöli feladatunk falun és városban. 

S mert Rákosi elvtárs a mi lángeszű vezérünk, 
Nem kétséges a győzelem, hogyha ő van vélünk. 
Sztálin népe hozta nékünk el a szabadságot, 
Áthatja ő erejével az egész világot. 

Közös harcunk fogja össze minden ország népét, 
Béketábor erejével megvédjük a békét. 


Kezdettől fogva gondot jelentett ugyanakkor a nehézipart és a katonai beruhá- 
zásokat preferáló célok megvalósításához szükséges pénzügyi fedezet előteremtése. 
A finanszírozás kezdetben — mind az első hároméves terv (1947-1949), mind pe- 
dig az első ötéves terv startjának (1950) időszakában - igenis tőkealapú volt. A ma- 
gyar tervutasításos gazdaság nekilendülési (take off) korszakában tőkeinputot je- 
lentettek egyfelől a mind szélesebb körű vállalat- és bankállamosítások, másfelől 
az adó-, bér- és nyugdíjpolitikai intézkedések. Az ötvenes évek magyar nehéz- és 
hadiipari beruházásai az eddig említett jellemzőkön túl azért is jelentettek extra 
megterhelést a társadalom egésze számára, mert a leginkább tőkeigényes és a leg- 
hosszabb futamidővel -— ha egyáltalán — megtérülő szférákra összpontosítva invesz- 





III. SZTALINIZÁLÁS, 1947-1952 - 179 


192 gy 


VVELILLNGTT? 


. 
-e 
1 





Hitlerék szellemében 


táltak szinte minden számba jöhető forrást. A beruházási forrásokat az alapanyag- 
termelő elsődleges bázis és a hozzá tartozó legszükségesebb infrastruktúra — bányá- 
szat, szénalapú energiatermelés, nyersvasgyártás — emésztette fel, miközben már 
csak korlátozott tőkekapacitás maradt a termékvertikum második szintjét jelentő 
gépi eszközök, berendezések előállítására. Ezek közé az emblematikus, költség- 
igényes vállalkozások közé sorolhatók a sztálinvárosi vasmű, a várpalotai hőerő- 
mű, valamint a komlói feketeszén- és a borsodi barnaszénbányászat beruházásai." 

Toborzó 

A , Gábor Áron rézágyúja" dallamára 

Csapj fel pajtás, gyere velünk Dunapentelére! 
Szüksége van az országnak sok derék legényre! 
Jó kemény csákányod, 

Ahányszor a földbe vágod, 

Így építed diadallal 

A szép új világot. 

Csapj fel pajtás, gyere velünk Dunapentelére! 
Várat verünk, vörös zászlót tűzünk tetejébe! 
Szép lesz az a zászló, 

Nőnek a falak alatta, 

Dalunk zengi zászlónk alatt a vén Duna habja. 


A budapesti Földalatti Gyorsvasút [metró] építésében hétfőn délután nagy jelentősé- 
gű esemény történt. Az építkezés 6-os számú, Rákóczi-úti munkahelyén — hazánkban 
először — működésbe hozták a gépi erővel működő alagútfúró pajzsot. A fúrópajzs 
megindításánál jelen voltak a Földalatti Vasútépítő Vállalat vezetői és moszkvai tanul- 
mányúton járt szakemberei is. 

A föld alatti munkahelyen délután két óra tájban került sor a fúrópajzs gépezetének 
megindítására. A gépész helyet foglalt a hatalmas páncélhenger belsejében a kormány- 
padnál, és működésbe hozta a pajzs hátsó részében elhelyezett hidraulikus sajtókat, a 
pajzs lábait. Az emeletmagas pajzs halk súrlódással csúszni kezdett előre. A pajzs elejé- 
ben elhelyezett marószerkezet néhány perc múlva elérte az előtte magasodó földfalat. 

Ekkor vette kezdetét a tulajdonképpeni alagútfúrás. A lábak előrefeszítették a paj- 
zsot, és a félgömb alakú marószerkezet lassú, egyenletes ingamozgással megindult. Fo- 
gai beleharaptak a földfalba. A fogak résében előbb csak néhány göröngy jelent meg, 
majd bőven kezdett omlani a föld a pajzs belsejébe. Az elsőnek megindított fúrópajzs- 
nak a munkahely dolgozói a Békepajzs nevet adták; nevét táblára írták és kifüggesz- 
tették a pajzs belsejében. 

Az üzembe helyezett fúrópajzs közvetlen közelében néhány napon belül megindul 
a második hasonló alagútfúró pajzs. Ezzel a Földalatti Gyorsvasút 6-os számú telepén 
kezdetét veszi a szovjet típusú nagyüzemi gépi alagútfúrás. 

Megindították az alagútfúró pajzsot a Földalatti Gyorsvasút építkezésén 
Szabad Nép, 1952. május 27. 


$ 


Lásd Rákosi Mátyás főtitkári referátumát, zárszavát, illetve a kongresszus elfogadott határozatait. 
A Magyar Dolgozók Pártja II. kongresszusának jegyzőkönyve. Szikra, Budapest, 1951. 17—75., ill. 
512-525. old. A fiatalabb generációkból talán már nem mindenk: ismeri ezt a történeti szituációból 
szállóigévé lett szófordulatot. A Vitam et sanguinem! - Életünket és vérünket! az 1741. évi, pozso- 
nyi országgyűlés idejéből elhíresült fogadalom. A diétán részt vevő magyar nemesek az idézett köz- 
felkiáltással válaszoltak Mária Terézia segélykérésére, aki ekkor az ún. osztrák örökösödési háború 
megvívásához kérte a rendek támogatását. Ennek lett — némi iróniát is hordozó — merkantilista átira- 

ta a , Vitam et sanguinem, sed avenam non!", azaz , Életünket és vérünket, de zabot nem! ", ami ar- 
ra utalt, hogy a háborúhoz nélkülözhetetlen anyagi támogatás híján fedezet nélküli a , magyar vir- 
tus" demonstrálása. 

Rákosi Mátyás: Visszaemlékezések, 1945-1956. II. kötet. (Szerk: Feitl István — Gellériné Lázár Már- 
ta — Sipos Levente.) Napvilág Kiadó, Budapest, 1997. 860-861. old.; Germuska Pál: A szocialista ipa- 
rosítás Magyarországon 1947-1953 között. In: Magyarország a jelenkorban. Évkönyv, 2001. (Szerk: 
Kőrösi Zsuzsanna -— Rainer M. János — Standeisky Éva.) 1956-os Intézet, Budapest, 2001. 147-172. old. 
Okváth Imre: Bástya a béke frontján. Magyar haderő és katonapolitika, 1945—-1956. Aguila Könyv- 
kiadó, Budapest, 1988. 

Germuska Pál: Indusztria bűvöletében. Fejlesztéspolitika és a szocialista városok. 1956-os Intézet, 
Budapest, 2004; Honvári János: Magyarország gazdaságtörténete Trianontőól a rendszerváltásig. Au- 
la Kiadó, Budapest, 2005. 

Ennek részletező leírását lásd: Pető Iván — Szakács Sándor: A hazai gazdaság négy évtizedének tör- 
ténete. I. 1945-1968. Közgazdasági és Jogi Könyvkiadó, Budapest, 1985. 

Lásd például: Miért kevés a drót, a szeg és a vasvilla? Szabad Nép, 1953. november 25. 

Elméleti közgazdasági oldalról modellezi az államszocialista rendszert: Kornai János: A hiány. Köz- 
gazdasági és Jogi Könyvkiadó, Budapest, 1980. Első rész, 33-310. old., valamint Kornai János: A 
szocialista rendszer. Heti Világgazdaság Kiadói Rt., Budapest, 1993. Második rész, 65—399. old. 
Esettanulmány nézőpontjából jut hasonló konklúzióra Kovácsy Tibor: Az utasításos gazdaságról. 
Történelmi Szemle, 1981. 2. sz. 191-202. old. 

Gyarmati György: Politika és társadalom 1945—1989 között. In: Magyarország története a XX. szá- 
zadban. I. (Főszerk: Kollega Tarsoly István.) Babits Kiadó, Szekszárd, 1996. 178. old. 

Nem számítom ide a Péccsel határos mecseki uránbányászatot, mivel annak , megindulása"? csak 
1955 decemberére tehető, amikor az első két termelővágat aknamélyítését elkezdték. 1956 folya- 
mán még csupán az aknamélyítés részeként felszínre hozott kőzet adott némi nyersércmennyiséget. 
Az üzemszerű kitermelés 1957 nyarán, majd — újabb két bányaakna átadásával — 1958 januárjában 
kezdődött. Ugyanekkor indultak a Szovjetunióba az első ércszállírmányok. A magyar uránbányá- 
szat története. (Szerk: Németh János.) MacMaestro Kft., Pécs, 2001. 40—45., illetve 431. old. 

1 A MEZŐGAZDASÁG KOLLEKTIVIZÁLÁSA: — 
PROPAGANDAGYÓŐZELEM ÉS ÉHEZŐ ORSZÁG 


Az ipari beruházásokat erőltető elhatározás tette mind fontosabbá a Szovjetunió- 
ból adaptált , szocialista eredeti tőkefelhalmozás? másik formaváltozatának az 
utánzását. Ennek lényege az volt, hogy — külső források hiányában — a gazdaság 
egyik szektorától elvont nyershozamnyereséget forgatták vissza a fejlesztési szem-. 
pontból kedvezményezett másik ágazatba. Ennek a redisztribúciós szivattyú—pum- 
pa eljárásnak lett a kárvallottja a mezőgazdaság és - ellentmondásokkal terhelten 
-— haszonélvezője a nehézipari szféra. Rákosi Mátyás közvetlenül az MDP megala- 
kulása után, 1948. augusztus 20-án hirdette meg az agrárium gyökeres átalakításá- 
nak tervét. Három hónappal később a párt központi vezetőségének novemberi ülé- 
sén már egyértelműen a szovjet kolhozrendszert említette adaptálandó példaként a 
magyar parasztság mezőgazdasági termelőszövetkezetekbe tömörítéséről szólva. Nél- 
külözte a valós alapot Rákosi azon kinyilatkoztatása, amely szerint azért csökkent 
az 1945-ös földreform óta számottevő mértékben a birtokhoz jutott paraszti ma- 
gángazdaságok száma, mert az érintettek — úgymond - már meggyőződtek ,a tár- 
sas művelés fölényéről". 1949 nyarára az egy-öt holdas törpebirtokok száma tény- 
leg bő négyszázezerrel volt kevesebb, mint a földosztás után. Az apadás közel járt a 
birtokreform eredményeként újonnan földhöz jutottak 437 ezres számához.! A föld- 
elhagyás valóban drasztikus tendenciájának azonban más volt az oka. Már az új- 


Hatósági ellenőrzés a búzatáblában, 1953. június 

jáépítési periódus iparfejlesztést preferáló gazdaságpolitikája is vajmi kevés esélyt 
adott arra, hogy az új és jórészt törpebirtokosok többsége stabilizálja gazdaságát, il- 
letve egzisztenciáját. Ugyanez az újabb korszak politikai kontextusában leginkább 
azt jelentette, hogy a párt a kommunista gazdaságpolitikának még a földreform ré- 
vén megnyerni kívánt szegényebb , dolgozó paraszti rétegek" boldogulását sem se- 
gítette elő, így aligha sikerülhetett őket megbízható bázisává verbuválnia. 


Az igazi fejlődés, a falu elmaradottságának felszámolása, a boldog paraszti jövendő 
megteremtése nagy ötéves tervünkre vár. Ma még legtöbb helyen állatok húzzák az 
ekét, de a terv végén 20 000 traktor szántja, töri fel a magyar ugart. Ezer arató-csép- 
lő gép dolgozik majd a mezőkön és számtalan kisebb mezőgazdasági gép. 

. [de, aki földet szántott! — Ide, aki traktort gyártott! — Segítsetek proletárok! — Zúg 
a búza!" — írta József Attila. Nos, a proletárok újra segítenek. 

Ma még ki vagyunk szolgáltatva az időjárás szeszélyeinek. Jókai ,, A jövő század re- 
gényében" álmodta meg azt az , Otthon-államot", amelynek népe nem bízza többé 
magát a véletlenre, s ha szárazság van, mesterséges esőt bocsát a földekre. — Álom? 
Lesz ,esőgép"! Öt év alart 200 000 hold új öntözött területet nyerünk. És világosság 
árad a magyar faluban: Horthyék 1600 falutól tagadták meg a villanyt és 3000-től a 
tudás világosságát. Az ötéves terv végére nem lesz többé olyan magyar falu, amelyben 
ne ragyogna a villanyfény. Néptürdők, sportpálya, vízvezeték, a falvak százainak hoz- 
za majd a civilizáltabb életet. A hatósági orvos esőben, hóban nem gyalog, hanem 
autón ját majd betegeihez. Kórházak, egészségházak épülnek. , Ezernyi fajta népbe- 
tegség, szapora csecsemőhalál" nem pusztítják többé a magyar parasztságot. És felra- 
gyog a műveltség fénye falun és tanyán. Tantermek ezrei készülnek, új iskolákban új 
pedagógusok tanítják a gyermekeket. Filmvetítőgép kerül valamennyi falusi kultúr- 
házba, rádiók szólnak minden parasztcsalád otthonában. 

Olyan új falu születik az ötéves terv nyomán, amely mind közelebb kerül a város szín- 
vonalához, s ahol a dolgozó parasztság életét a tudomány és technika ezernyi vívmá- 
nya teszi könnyebbé, emberibbé. 


Az ötéves terv traktora a magyar ugaron. Szabad Nép, 1949. április 17. 


A paraszti egzisztenciák termelőszövetkezetekbe tömörítése — korabeli megfogal- 
mazással a , téeszesítés" vagy kolhozosítás? — lényegében az agrárszféra működésé- 
nek állami ellenőrzés-irányítás alá vonását jelentette. Ezt különböző eszközökkel 
igyekeztek elérni: az agrártermék-értékesítés irányítására szervezett állami hatósá- 
gok életre hívása; a kötelező vetési/termelési előírásoknak — az államosított ipar terv- 
utasításaihoz hasonlóan - a paraszti magángazdaságokra kiterjesztett elrendelése; a 
betakarítást követő beadási kötelezettség és az állami felvásárlási monopólium révén 
a piaci értékesítés lehetőleg teljes kikapcsolása. A gazdasági kényszer és a politikai 
presszió kombinálása révén valóban jöttek létre — szövetkezeteknek elkönyvelt — 
kényszertársulások. A cél azonban az agrárium teljes egészének kollektivizálása volt, 
azért, hogy a termelés nyers hozamának mind nagyobb hányadát vonhassák el , ál- 
lami monopóliumként" . Az ennek forgalmazásából származó haszont már a költség- 
vetési újraelosztás keretében lehetett visszaforgatni az ipari beruházásokba. Ezt tük- 
rözi az az 1949-ből fennmaradt, bizalmas gazdaságpolitikai direktíva, amely szerint 

, d mezőgazdaságot mint az akkumuláció igen fontos forrását a jövőben az eddi- 
gieknél sokkal jelentékenyebb mértékben igénybe kell vennünk". 

A magyar parasztság zöme azonban nem kívánt önként megválni az egziszten- 
ciális önállóságtól. Azok a tízezrek sem, akiknek sikerült az 1945-ben kitoldott par- 
cellát — látástól vakulásig fáradozva — megélhetést adóvá kínlódni. Még kevésbé 
azok a százezrek — családtagjaikkal milliók —, akiknek a tradíció és a meglévő esz- 
közök (inventár), valamint a generációkon keresztül átörökített gazdálkodási szak- 
értelem már korábban is verejtékkel társuló boldogulást nyújtottak: jobb vagy sze- 
gényesebb, de bejáratott, tisztes és önbecsülést adó életformát jelentettek. A szö- 
vetkezeti termelési formát a magángazdálkodásnál fejlettebbnek nyilvánító propa- 
ganda ugyanúgy elégtelennek bizonyult a gazdák többségének társulásra bírásá- 
hoz, mint az a másik — még inkább életidegen — ideologikus érvelés, amely szerint 
, a paraszti magángazdálkodás naponta termeli újra a kapitalizmust". 1948 nyarán, 
az MDP létrehozásával egy időben meghirdették a mezőgazdaság gyorsított ütemű 
kollektivizálását, amelynek megvalósítására három-négy évet szántak. Rákosi — az 
iparfejlesztés erőltetéséhez hasonlóan — az agrárszférára vonatkozóan is a politikai 
akaratérvényesítés elsődlegességét mondatta ki a pártvezetéssel: , Minden egyéb 
szempontot, így a termelés megszervezésének szempontját is alá kell rendelni ennek 
a célnak."? Azaz az iparban és a mezőgazdaságban egyaránt az ideológiai motivált- 
ságú igényhez társult a hatalmi háttérrel már biztosított — aktuális külső elvárások- 
nak is megfelelni igyekvő — voluntarizmus. 


Ari Júlianna elvtársnő, a túrkevei gépállomás munkaérdemrendes brigádvezetője fel- 
szólalásában elmondotta: annak ellenére, hogy a túrkevei gépállomás traktoristanői 
már 1950 őszén brigádot alakítottak, amely tervét 102 százalékra teljesítette, még min- 
dig vannak, akik huszadrangú kérdésnek tekintik a női traktorosokkal való foglalko- 
zást és új női munkaerők beszervezését. Emiatt többször úgy érezte, hogy elvesztette 
kedvét, s le akart mondani a brigádvezetésről. Ekkor olvasta el Pása Angelina, a Szov- 
jetunió legjobb traktorosnője könyvét, amelyből megtanulta: a mi nehézségeink sok- 
kal kisebbek, feladataink sokkal könnyebbek, ezért azokat feltétlenül meg lehet és meg 
is kell valósítani. 

Vállalta, hogy már a nyári munkák idejére három új traktoroslányt szervez be bri- 
gádjába, s az aratás idején, mint kombájnvezető, napi 14 kataszteri holdon végzi el az 
aratást és cséplést, ugyanakkor pedig tapasztalatai átadásával a mellé beosztott trak- 
torost 1s segíti az arató-cséplő gép vezetésének elsajátításában. 


A magyar dolgozó parasztnők ezreit vonjuk be a traktoristák soraiba. Szabad Nép, 1951. január 10. 


A kolhozosítás során , a cél szentesíti az eszközt?" machiavellizmushoz társítot- 
ták az , oszd meg és uralkodj!" praktikáját. A parasztságon belüli tradicionális — és 
persze súrlódásoktól sem mentes — rétegződést mesterségesen próbálták , osztály- 
harccá" gerjeszteni. A módosabb parasztokat - akik (főszabályként) 25 holdnál 
nagyobb szántóföldet birtokoltak — a , kizsákmányoló osztályok maradványaként" 
aposztrofálták, és szovjet import kifejezéssel , kulákoknak?" bélyegezték. Az elle- 
nük folytatott — , a klerikális reakció" megbélyegzésével vetekedő — útszéli propa- 
ganda-hadjárat is csak a tó vizét fodrozó szellő volt, mert végső célként effektív fel- 

számolásukat tűzték ki. Az MDP-hierarchia második emberének tartott Gerő Er- 
nő a kulákok likvidálását — a szovjet mintát idézve — két ütemben vélte megvaló- 
síthatónak: előbb önálló termelésüket ellehetetlenítő gazdasági megszorításokat kell 
tenni, majd következik , a kulákságnak mint osztálynak a felszámolása". Utóbbit 
illetően leginkább azt érezte gondnak, hogy , a kulákellenes harchoz nincs Szibé- 
riánk"." Úgy tűnik viszont, hogy Rákosi a nyilvános klasszifikálásban , szövetséges 
dolgozó parasztságnak" tekintett további rétegeket sem tartotta sokkal többre. 
Mind mondotta, nem csupán a kulákok, , az íjgazdák és a középparasztok jó mód- 
ja [is] ellensége a szövetkezésnek, [s ezért] kényszeríteni kell a parasztot, bogy töb- 
bet áldozzon a szocializmus építéséért"." 

Az ideológiai szlogeneknél vagy éppen a közgazdasági összefüggéseknél is sok- 
kal közvetlenebbül érintette a parasztság minden rétegét a szövetkezetszervezés na- 
pi eszköztára. Elsőként a magánbirtok nagyságához igazodó, progresszív , adófaj- 
táról", a mezőgazdasági fejlesztési járulékról kell szólni, amelyet a 15 kataszteri 
holdnál nagyobb birtokkal rendelkező gazdákra róttak ki. A fentebb már közölt — 
az első ötéves terv beruházási arányairól tájékoztató — táblázat , mezőgazdaság" 
rovatát nézve úgy tűnik, hogy az ebből befolyt összeg, valamint a parasztokat súj- 
tó különböző bírságok együttes summája megközelíti az állami újraelosztás része- 
ként ezen szférának visszajuttatni szánt költségvetési irányszámot. A gazdálkodók 
minden rétegét érintették az ún. tagosítások. Ez azt jelentette, hogy a szövetkeze- 
tek eredményességét elősegítendő a közös művelésű területeket a legjobban termő 

határrészekre koncentrálták. Az itt fekvő magánparaszti birtokokért a szövetkeze- 
ten kívülieknek gyengébb minőségű -— és többnyire távolabb eső — határrészeken 
juttattak több tagban csereparcellákat, ezzel is nehezítve gazdálkodásuk feltételeit. 
A következő tételt a beszolgáltatási és adóterbek jelentették, amelyeket — a meg- 
hirdetetthez képest — rendszeresen korrigáltak (emeltek) év közben is. Ez viszont 
nem csupán a sokféle különadóval is terhelt ún. kulákok számára volt teljesíthetet- 
len, hanem egyre inkább a parasztság többi rétege számára is. Ebből eredően az adó- 
prést — a hozzájuk társított büntetőtarifákkal egyetemben - a téeszesítést szolgáló 
gazdasági presszió eszköztárába sorolhatjuk. 


Az élelmezési miniszter rendeletben szabályozta a burgonya forgalmát és szállítását. Bur- 
gonyát a termelő lakóhelyén, illetőleg a termelés helyén csak akkor értékesíthet szaba- 
don, ha a beadás teljesítéséhez szükséges burgonya teljes mennyiségét beadta. Burgo- 
nyát a termelő lakóhelyén kívül csak akkor értékesíthet szabadon, ha a termény- és ál- 
latbeadási kötelezettség teljesítésére szükséges burgonya teljes mennyiségét beadta és 
ezen felül burgonyából a község vagy város egész évi begyűjtési tervét már száz száza- 
lékban teljesítette. 

A szabad értékesítés feltételeinek fennállása esetén a termelő burgonyát a községi, 
városi vagy városi kerületi tanács végrehajtó bizottsága által kiállított , Igazolás"-sal 
értékesítés céljából bárhova szállíthat. A végrehajtó bizottság az , Igazolás" kiadását 
ilyen esetben nem tagadhatja meg. Burgonyát az ország egész területén csak az , [ga- 
zolás"-sal szabad szállítani. Kézipoggyászként egyedül vagy más élelmiszerekkel együtt 
összesen legfeljebb tíz kiló burgonya szállítható. 


Az élelmezési miniszter szabályozta a burgonya forgalmát és szállítását. Szabad Nép, 1951. szeptember 30. 


A kirótt kötelezettségeket teljesíteni képtelen , hátralékosok? portáin rendre meg- 
jelentek a karhatalommal megerősített elszámoltatási bizottságok. Ezek feladatköre 
nem csupán a - korabeli hivatali zsargonban , transzferálássá" homályosított — ár- 
verések, behajtások, zálogolások, foglalások végrehajtására terjedt ki. A komman- 
dók munkáját az minősítette, hogy a fenti eljárások lefolytatása keretében milyen 
további kártérítési büntetést róttak ki , a népgazdaság megkárosítása" címén." De 
az adminisztratív kényszer ugyanezen eszköztárába sorolhatók , a tervtörvény szd- 
botálását felfedő hatósági éberség" nyomán foganatosított izternálások vagy az 
igazgatási egységekre lebontott, ún. kuláklisták feltöltése. Kvázi tervutasításban ír- 
ták elő, hogy községenként, járásonként hány kulákot kell regisztrálni, függetlenül 
attól, hogy az adott hivatal alá tartozó gazdálkodók között elegendő számban vol- 
tak-e olyanok, akiknek a birtokviszonyai kimerítették a kuláklistára kerülés jog- 
szabályi kritériumait. Magyarán: egyes közösségekből olyanok is , kinevezett ku- 
lákok"? lettek, akik formálisan nem lehettek volna e gazdaságilag hátrányt, politi- 
kailag pedig megbélyegzést jelentő kategóriába sorolhatók. A vonatkozó paragra- 
fusok szerint ez mintegy negyvenezer magángazdaságot érintett, az ötvenes évek 
elején viszont majdnem kétszer annyian kerültek fel a többszörös diszkriminációt 
jelentő kuláklistára." Ezek között említhető az az osztálypolitikai diszkrimináció, 
hogy az ún. , kulákcsemetéknek" — módosabb gazdák gyerekeinek — már a közép- 
iskolai továbbtanulását is hivatalból akadályozták. 

Az ötvenes évek elején a mezőgazdaság átszervezésének erőszakolt offenzívája 
valóban jelentős változásokat eredményezett a termelési struktúrában és a társada- 
lom szociológiai jellemzőiben egyaránt. De korántsem olyan mértékben, ahogyan 
a korabeli sikerpropaganda láttatni szerette volna. Rákosi ambíciói szerint a , fe- 
szített terv?" meghirdetésének évében (1951) már a kollektivizálás finiséhez kellett 
volna közeledni. Ehhez képest az országot döntő mértékben továbbra is a — meg- 
sarcolt, de ellenálló — magángazdaságok és nem ,,a szocialista mezőgazdasági kol- 
lektívák" látták el élelemmel. A változásról tudósító táblázatok és grafikonok" ko- 
rántsem képesek érzékeltetni az átalakulás sokszínűségét, a paraszti , megmaradás" 
megszenvedését, illetve a menekülési utak számtalan változatát. Az összesítő ada- 
tok sora csak a változás főbb tendenciáit mutatja. Eszerint a szövetkezetesítés első 
fél évtizede alatt alig több mint egynegyedével csökkent a paraszti magángazdasá- 
gok száma. Az 1949-es induló adat 72 százalékát teszi ki az 1953-ban valamivel több 
mint egymillió paraszti magángazdaság. Sőt, az első években a 20-25 kh közötti bir- 
tokok száma még tíz százalékkal gyarapodott is. Ez leginkább a , kulákbirtokok" 
családon belüli megosztásából eredt, így reméltek kibúvót találni a fenyegető poli- 
tikai-adminisztratív diszkriminációtól éppúgy, mint az e birtokkategóriát sújtó ext- 
ra adóterhektől. Más megközelítésben az is megállapítható az alább következő táb- 
lázatok adataiból, hogy 1949-1951 között a paraszti magángazdaságok apadását 


Gyapotszedés az Alföldön, 1951. szeptember 

kétszeresen meghaladó számban nőtt a tsz-tagság létszáma. Ez jórészt abból eredt, 
hogy a földosztás után is saját birtok nélkül maradt, illetve az időközben tönkre- 
ment agrárnincstelen és törpebirtokosi réteg mutatott — jobb híján — affinitást a 
kényszerrel elegyített, vehemens szövetkezeti agitáció iránt. E korai, nincstelenek- 
ből és szegényparasztokból verbuválódott termelőközösségek egy része szenvedte 
meg a természetátalakítás voluntarizmusának egyik agrárgazdasági lecsapódását 
Is: a klimatikus viszonyokat figyelmen kívül hagyva — főként a dél-alföldi megyék- 
ben - erőltették több éven át a gyapottermesztés magyarországi meghonosítását. 
Kiterjedt ösztönzőpropaganda és az eredményekről tudósító valótlan hírek soro- 
zata után végül is csúfos kudarccal végződött a program." 


Ötvenezer hold gyapotföld jó termésére számít a magyar népgazdaság. A feladat most 
az, hogy a termelők és az állami szervek gyorsan begyűjtsék a gyapottermést, mert ez- 
zel biztosítják a rájuk háruló rész teljesítését azokból a feladatokból, amelyeket az öt- 
éves terv állít fel az ország egész népgazdaságának fejlesztésére. 


A gyapotot várja az ipar. Szabad Nép, 1951. október 6. 


Az élenjáró gyapottermelők második országos tanácskozása résztvevői nagy érdeklő- 
déssel vitatták meg Tatár Imre elvtárs, a földművelésügyi minisztérium gyapotterme- 
lési osztályvezetőjének beszámolóját. Több mint 30 hozzászóló a saját tapasztalatai 
alapján bizonyította, hogy a gyapot termelése hazánkban nagy sikerrel jár, hogy az új 
növény, a , fehér arany? hatalmas jövedelmet biztosít termelőinek. 

A. A. Skoblikov elvtárs, a földművelésügyi minisztérium gyapottermelési tanács- 
adója rámutatott, hogy az 1951-ben elért eredmények megteremtik a gyapottermelés 
további növekedésének feltételeit. 

Ezután Keresztes Mihály elvtárs, a földművelésügyi miniszter első helyettese a gya- 
pottermelésben kiemelkedő eredményt elért dolgozóknak kiosztotta a Népköztársa- 
ság Elnöki Tanácsa kitüntetéseit, átadta a vörös selyemzászlót és a 4000 forintos ju- 
talmat a surjáni állami gazdaságnak, a bucsai Petőfi tsz-nek, Szarvas községnek és a 
Gyapottermeltető Vállalat szolnoki kirendeltségének, mert a maguk területén a leg- 
jobb gyapottermelést érték el. 


Véget ért a gyapottermelők II. országos tanácskozása. Szabud Nép, 1952. tebruár 19. 


Mindezek mellett a tsz-szervezési kampányoknak volt egy — eddig nem érintett 
- általánosabb hatalom- és társadalompolitikai vetületük is. Az üzemek, gyárak ál- 
lamosítása során mindösszesen tízezerre tehető a tulajdonuktól való megfosztást 
elszenvedők száma. Ez a procedúra törvényi fedezet mellett zajló, , társadalmasított? 
hatósági intézkedés volt. Társadalmasított, mert üzemnagyságtól függően munka- 
vállalók tucatjait vagy éppen százait tudhatta maga mellett-mögött, akik — a , tiéd 
a gyár, magadnak építed" jelszó által impresszionáltan — részben aktív közreműkö- 
dők lettek, részben pedig hittek (hihettek) abban, hogy sokkal inkább magukénak 
tudhatják majd régi-új munkahelyüket. (Az csak post festa derült ki számukra, hogy 
állami üzem, vállalat alkalmazottaivá válva sem változott érdemlegesen , bérmun- 
kás" státusuk, s időközben sztrájkjoguktól is megfosztattak.) A mezőgazdaságban 

viszont közel másfél millió földbirtokos és egyben munkát végző egzisztenciát kel- 
lett egyedileg, egyenként rászorítani arra, bogy adja fel tulajdonosi státusát. Ez ak- 
koriban az ország felnőttkorú népességének húsz százalékát jelentette, de úgy, hogy 
itt fontos volt a házastárs szerepe is, hiszen egy-egy családi birtoktest férj és feleség 
együttes hozományából - vagy időközbeni közös szerzeményéből — állt össze. Ma- 
gyarán két és fél-három milliónyi , jussához ragaszkodó? tulajdonost kellett (vol- 
na) egyénenként meggyőzni-megtörni agitációval, erre kirendelt — főként városi — 
, népnevelőkkel" és a főként ugyancsak agitációra használt helybéli párttitkárok- 
kal. Egyénenként, mert törvényi háttér nélkül ez csupán politikai ambíció volt, s 
azért is, mert ennek az erőszakos eszközökkel fűszerezett presszionáló eljárásnak — 
siker esetén — a személyesen aláírt belépési nyilatkozat volt a kulcsdokumentuma. 
A mezőgazdaság szocializálása — elvileg — egyedi megállapodásokon, kontraktu- 
sokon alapult, képletesen , társadalmi szerződésen" nyugodott. Ezért válik majd 
olyan fontossá a - később tárgyalandó — Nagy Imre által meghirdetett , új szakasz" 
kezdetén ezeknek a termelőszövetkezeti belépési nyilatkozatoknak a visszaszerzé- 
se, ami — falusi tanácsházák körülfogásában, esetenként elfoglalásában alakot öl- 
tő —- tömegmegmozdulásokat, az államhatalommal való kollektív szembeszegülést 
váltott ki 1953 nyári hónapjaiban. A megmozdulások résztvevőit ugyan többnyire 
a karhatalom felvonultatásával, illetve az ÁVH területi egységeinek bevetésével ta- 
nították móresre. A visszaszerzés utáni , megvan a nyilatkozat, nincs többé kom- 
munizmus!" fordulat, illetve az ehhez hasonló köznépi megfogalmazások azonban 
egyértelműen jelezték a tulajdonosi önrendelkezés nem lohadó igényét." 

A falvak paraszti társadalma számára az ekkoriban bevezetett tanácsrendszerű 
közigazgatásban elsősorban az egykori bíró helyébe lépő tanácselnök, s a volt jegy- 


Beszolgáltatás, 1951. július 

Szántás-vetés ellenőrzése, 1950. április 


ző posztjára kinevezett tanácstitkár lett az államhatalom respektált helyi letétemé- 
nyese. Hozzájuk képest a kommunista párttitkár — helyi szinten — jó ideig még in- 
kább csak egyfajta agitátor, , népnevelő" volt, s maga a felsőbb vezetés is legin- 
kább ilyen reszortfeladatot osztott rá. Eltérően a kommunista , pártállami" hierar- 
chia felsőbb szintjeitől, helyi környezetük számára jobbára megmaradtak a köz- 
ségházán székelő tanács másodlagos kiegészítőjének. Ahogy Sánta Ferenc e kor- 
szak helyi tragikumát empatikusan felidéző riportregényében keserűen ironikus ön- 
definiálásként az egyik érintett párttitkár szájába adja: , két lábon járó brosúra" 
volt a státusuk.!! Noha a falusi kommunista párttitkárok többnyire ugyanúgy a 
község szegénysoron lakói közül kerültek ki, mint a velük többé-kevésbé egyívású, 
tanácsi vezetőkké lett (új) gazdák, az ún. pártállami hatalomszervezés újszerűsége, 
karakteres mássága csak fokozatosan - akár éveket jelentő fáziskéséssel — tudato- 
sult, illetve jutott érvényre a tradicionális rendtartását őrizni próbáló falusi agrár- 
közösség körében. Bármennyire formálissá vált is az 1950-es tanácsválasztások ide- 
jére a választás aktusa, és bármennyire köztudott volt, hogy a jelölés-választás is csak 
előzetes pártjóváhagyással történhetett, mégis inkább hagyományozódott át a he- 
lyi közösség egészét , képviselő" új községi elöljárókra a korábbiaknak kijáró , elis- 
mertség". Hozzájuk képest a helybéli pártszervezet titkára nem élvezett hasonló — 
az állami stallumhoz kötődő - respektust. S nem csupán azért, mert a falvakban 
ekkoriban még igen alacsony volt a kommunista párt tagjainak aránya, hanem azért 
sem, mert a községeket az állam és a párt szimbiózisára építő kommunista hata- 
lomszervezés is sokadrangú kérdésnek tekintette. Megálltak az eggyel feljebb elhe- 
lyezkedő, ún. járási szinten, ahol a központi irányítás még maradéktalanul érvé- 
nyesíthetőnek tartotta közvetlen akaratérvényesítését.1" Ebből eredt azután egyfe- 
lől az, hogy esetenként a megalakult helyi tanács azért kapott dorgálást, mert — 

úgymond — átvette az alig észrevehető helyi párttitkár feladatait, illetve fordítva, 
amiatt írt mentegetőző igazoló jelentést a falusi tanács illetékese, szó sincs arról, 
hogy , a Tanács akarja irányítani a Pártot", csak hát annak helyi szervezete éppen 
nem működött." Magyarán úgy tűnik, hogy a pártirányítás alsóbb szinteken — min- 
denekelőtt az agrártársadalom életterét jelentő falvakban — csak többéves fáziské- 
séssel kezdett egyértelművé vállni. 


A szántóterület megoszlásának változása az agrárüzemi típusok között, 1949-1953 
1000 katasztrális holdban, illetve az összes szántóterület százalékában 


1949 
Vo 
1950 
9o 
1951 
90 
1952 
Vo 
1953 

4 


1. Paraszti 
magán- 
gazdaság 
7731 
80,8 
398 
774 
6620 
69,7 
6019 
640 
50656/7 
545 


2. Kuláknak 
minősített 
gazdaság 

1.650 
1742 
1.271 
1353 
942 
99 
530 
DN 
449 
4.8 


1-2 
együtt 


9381 
98 90 
3662 
SI 
7562 
79.69 
06549 
69,7 90 
5910 
393 96 


3. Termelő- 4. Állami 
szövetkezet gazdaság 


76 113 
0,8 12 
419 463 
44 4.9 
1.253 685 
132 69: 
1.795 1.050 
19,1 0152 
2.478 1.300 
26,7 14,0 


3-4 
együtt 


189 

29 

882 
g83 ző 
1.938 
2049 
2.845 
3078 40 
e Tas 
40,7 9 


Összes 
szántó- 
terület 
9570 
100 96 
9544 
100 90 
9500 
100 9 
9394 
100 96 
9294 
1009 


Az egyéni parasztgazdaságok számának, illetve a termelőszövetkezeti tagok 
és állami gazdasági dolgozók létszámának változása, 1949-1953 


1949 
90 
1950 
yo 
1951 
9 
1952 
o 
41938 
9 


Egyéni gazdaságok száma 


1. 
1—10 
kh 
között 


1122 700 
75,6 

1 064 200 
645 

1 037 600 
61,2 

967 000 
DA 

870 900 
57546 


944 
10-20 
kh. 
között 


240 300 
4 092 
234 000 
148 
224 500 
1882 
20/74/00 
124 
143 800 
82 


38 
20-25 kh. 
kh. 
között 


30 600 
20 
56 /09 
778 
23400 
1,4 
14400 
450 
14 200 
0 


4. 

5 

kh. 
felett 


47 200 
3,2 
34 000 
2,2 
25 000 
9 
14000 
0,8 
10 200 
0,6 


Ji 
1-4 
száma 
egyutt 


1 440 800 
90 

1 365 900 
86,6 

1310 500 
72/AB 

1 206 400 
TA pe) 

1 039 400 
HGA 


6. V2 
Termelő- Állami gazda. 
Szöv. dolgozók 
tagok száma 
száma 
12 900 32.000 
089 2,1 
119500 — 91000 
7,6 58 
260100 125000 
152 74 
290000 — 181000 
18783 108 
293600 229000 
18,8 14,7 


8. 
5-7 
száma 
együtt 


1485 700 
100 9 

1 576 400 
100 90 

1 695 600 
100 96 

1677 400 
100 96 

1 562 000 
100 96 

Ezeknek az éveknek két maradandó hozadékuk volt. Az egyik, hogy maximálisan 
sikerült aláásni a személyi és tulajdonbiztonságot, a munkájából tisztességgel megél- 
ni remélő, annak értelmét és hasznát látó ember gondos munkáját. A másik a társa- 
dalom tradicionális hierarchiájának a feje tetejére állítása volt. Nem az egykori — 
részben nemesi — nagybirtokosok eltűnésére gondolunk. A falvaknak az ún. , úri tár- 
sadalom" alatt-mellett is megvolt a maguk hagyományos, vagyon és presztízs szer- 
inti tagolódása. A kommunista hatalomváltás nyomán leginkább az egykori nincs- 
telenek, birtok- és respektusnélküliek sorából kerültek ki a rendszer kedvezménye- 
zettjei. Ők lettek a párttagkönyvvel urizáló helyi neofita vezetők: tanácselnökök, ta- 
nácstitkárok, tsz-elnökök, párttitkárok, a helyi rendőrőrsök vezetői (s követték őket 
a máshonnan odavezényelt hasonló státusúak, akiket köznapi szófordulattal csak 
úgy neveztek, hogy , gyüttmentek"). Az átlátható kisközösségekben - s a falusi tár- 
sadalom zöme akkoriban még ilyen volt — minden adminisztratív hatalmi preferálás 
ellenére is csak nehezen vették tudomásul, hogy a volt napszámos, cseléd, béres di- 
rigáljon egykori, többnyire módosabb paraszt gazdájának. Mindezek mellett — s ez 
már nem csupán az agrárnépességre vonatkozik - sikerült megingatni a társadalom 
döntő többségének a törvényességbe vetett hitét, s még tovább erodálni azt a koráb- 
ban is relatív — helytől, időtől és személyiségtől függő — esetleges bizalmat, amely al- 
kalmasint még megmaradt a különböző szintű felsőbbség iránt. Elsősorban a — ko- 
rábban sem ismeretlen - félelem indukálta alkalmazkodási kényszer, illetve a rejtőz- 
ködő dac volt az, ami tovább erősödött. A társadalmi közérzet ilyen irányú módo- 
sulását — a maguk módján - a korabeli heti, havi , hangulatjelentések" is jelezték. Lé- 
nyegében erről szóltak azok a beszámolók, amelyek szerint a társadalom egyre nö- 
vekvő hányada került úgymond , az osztályellenség aknamunkájának batása alá" 
vagy éppen , a kulákság és a klerikális reakció uszályába". 

A közvetlen és közvetett presszió különböző formái, az egymást érő — megtöré- 
si szándékból személyes megaláztatással párosított — adminisztratív intézkedések 
magától értetődően gerjesztettek önvédelmi reflexet, mimikrit és ellenszenvet. Ezek 
— a körülményekből adódóan - latens, nehezen kitapintható averziót jelentettek: 
inkább csak érzékelhetők voltak, de nem , peresíthetők", függetlenül attól, hogy az 
ÁVH fogdmegjei és besúgói mindent megtettek e , passzív ellenállás? kriminalizá- 
lása és büntethetősége érdekében. Ami azután - ellenhatásként — a csendes szolida- 
ritás hálóját szótte tovább a falu társadalmának megosztására irányuló külső törek- 
vésekkel szemben. A korabeli jelentésekben az illetékes káderek arról panaszkod- 
tak feletteseiknek, hogy a falvakban nem sikerült a párt elvárásainak megfelelő 
mértékben , élezni az osztályharcot". A falu közössége a községi tanácsházákra fel- 
szerelt hangszórók harsány biztatása, illetve a sorra-rendre nyakára küldött ,, agit- 
kák" (agitációs brigádok) győzködése ellenére sem , vetette ki magából a kuláko- 
kat". Az egymás közötti civakodások ellenére a kívülről inspirált megosztó törek- 
vésekkel szemben passzív érdekszolidaritást mutatott a falvak gazdatársadalma. 

Eredmény legfeljebb abban lehetett kimutatni, hogy a vizsgált években a szövetke- 
zetbe terelteket is jóval meghaladó számban, mintegy 360 ezren hagytak fel a hiva- 
tásszerű földműveléssel úgy, hogy földjüket , felajánlották" az államnak. A politikai 
vezetés eleinte örömmel kapott ezen, hiszen kiemelt cél volt a magántulajdon apasz- 
tása — ha már végképp felszámolni nem sikerült. Majd előállt , a kígyó a saját farká- 

ba harap"? effektus: az átvett földek gyarapították a szövetkezetek, illetve az állami ag- 
rárgazdaságok területét, de egyre kevésbé társult hozzájuk munkaerő és — azzal együtt 
bevitt — közösbeli inventárnövekedés. Így a gyarapodásnak ez a formája egyre inkább 
terhükre volt, mivel a kollektív gazdaságok termelési, beadási kötelezettségeit is a te- 
rületgyarapodáshoz igazítva növelték. A téeszesítés sikerpropagandája — úgymond — 
bizonyítani is tudta , a szocialista agárszektor? terjeszkedését, de nem volt ehhez tár- 
sítható termékkibocsátás-növekedés. A statisztikailag kimutatott bővüléssel egyenes 
arányban váltak a szövetkezetek és állami gazdaságok kontraproduktívvá. 

Az 1952-es évet a kollektivizálás legkíméletlenebb időszakaként tartja számon a 
népi emlékezettel egybevágó történeti feltárás. A közös gazdaságok terület- és lét- 
számnövekedése ellenére is csökkent a részesedésük az összesen megtermelt agrár- 
hozamból. Produktivitásuk visszaesése abból is eredt, hogy e gazdaságok földjeinek 
egyre nagyobb hányada képezte az ún. , fanet" térségeket. Ez a rövidítés a meg nem 
művelt s emiatt , földadó alá nem eső területeket?" jelölte, ami ekkor az ország szán- 
tóterületének egytizede volt. A kortárs agrárszakemberek ugyanekkorára becsül- 
ték az előbbi rövidítésre rímelő, de szakmai turpisságként kitalált, ún. , gazet" tér- 
ségek nagyságát. Utóbbi közönségesen azt jelentette, hogy a vetést még elvégezték, 
a kikelt növények gondozása - egyelés, kapálás, gyomirtás — híján viszont a re- 
ménybeli termést a , gaz ette meg". Ilyen gazdálkodási-könyvelési kategória ugyan 
nem létezett, de a kényszer — némi leleményességgel párosulva — törvényt bontott. 
Az időlegesen éppen az agrárigazgatásra vezényelt pártbürokraták óvakodtak rá- 
kérdezni arra, hogy mit is fed az ominózus rövidítés. A , gazet"-nek elkeresztelt 
fantomregisztráció profán tényt rögzített: azt, hogy a kollektíváknak már nem 
voltak a mindennapi fáradságos munkára vezényelhető, kétkezi robotosaik. Nem, 
mert vizsgált korszakunkban ugyancsak az 1952-es esztendő volt az agrárszférából 
való — százezer tőt meghaladó — menekülés csúcséve. Sokan elhagyták a falvakat is, 
mert azt tapasztalták, hogy a mezőgazdaság , szocialista szektora?" módosult cégér 
alatt tartósítja azt a nyomorba forduló szegénységet, amelytől agrárnincstelenként 
próbáltak korábban szabadulni. 


A liszt- és cukorjegyek szétosztása az ország egész területén befejeződött. Csak azok 
nem kapták még meg jegyeiket, akik nem tartózkodtak lakóhelyükön vagy nem iga- 
zolták még, hogy nem önellátók. 

A jegyek szétosztása az ország egész területén tervszerűen, zökkenőmentesen folyt 
le. A tanácsok, házmegbízottak jó munkája tette lehetővé, hogy minden fogyasztó a szá- 
mára megállapított jegyeket a határidőig megkapta. A fogyasztók az állami üzletekben 
és a kiskereskedőknél a liszt- és a cukorjegyekre már meg is kezdték az élelmiszerek vá- 
sárlását. 

Az állami nagykereskedelem tervszerű munkája lehetővé tette, hogy mindenütt ele- 
gendő mennyiségű hatósági áru, ezenkívül szabad liszt és cukor álljon a vásárlók ren- 
delkezésére. 

Kedden az üzemek, hivatalok, vállalatok részéről a pótjegyek igénylése is megin- 
dult és január 13-tól minden igényjogosult folyamatosan megkapja pótjegyét. 


Szétosztották a liszt- és cukorjegyeket. Szabad Nép, 1951. január 10. 





III. SZTALINIZÁLÁS, 1947-1952 - 195 





Terménybeszolgáltatás, 1951. július 


A mezőgazdaságot elhagyók nagy száma jelentős mértékben hozzájárult ahhoz, 
hogy a feszített terv ipari programjának megvalósításához szükségesnek ítélt 650 ezer 
új munkavállalónak legalább egy része rendelkezésre álljon. De ez egyidejűleg más 
típusú — szintén kezelhetetlennek tűnő — problémahalmazt teremtett. Az agrárszfé- 
ra kollektivizált hányadának mind a nyershozama, mind a produktivitási rátája 
alatta maradt az egyéni gazdaságokénak. Így megközelítőleg sem tudta pótolni a me- 
zőgazdálkodással felhagyók távozásából eredő termékcsökkenést. Az addig élelmi- 
szer-önellátónak minősülő elvándorlók sokasága a továbbiakban az állami újraelosz- 
tás terhére vált maga is ellátandóvá. Ez maga után vonta a — városokban már kény- 
szerű rutinná vált — sorban állást és a hiányt, annak ellenszereként pedig az élelmi- 
szerjegy-rendszer újbóli bevezetését (1951. március-április). Ez utóbbit más is mo- 
tiválta — sántító indoklásokkal körítve. Mert ha a jegyrendszer ismételt bevezetése 
— mint Rákosi is elismerte — , tipikus háborús intézkedés", akkor aligha volt hihe- 
tő az a magyarázat, hogy azt — úgymond - , maguk a dolgozók kérték". Sokadik 
hadititokként persze nem lehetett közhírré tenni a valódi okot: azt, hogy a koreai 
háború kirobbanása nyomán felfokozott hidegháborús hisztéria közepette duplá- 

jára emelték az ún. zárolt stratégiai élelmiszerkészletek kvótáját. A mesterségesen 
gerjesztett hiány okozóit — pontosabban bűnbakjait — másutt kellett fellelni. Ez vi- 
szont már a politikai rendőrség reszortja volt. Az ÁVH nem is tétlenkedett. Tőle 
kapott információk alapján heteken át sorolta a pártsajtó, hogy mikor, hol és meny- 
nyi elrejtett élelmiszer nyomára bukkantak. Egyik nap egy , levitézlett csendőrtiszt 
özvegye", másnap egy , kulák veje", harmadnap a , Horthy-lakáj, volt szolgabíró? 
hombárjából, pincéjéből, csűrjéből került elő az adott háztartás zugáruvá átminő- 
sített élelmiszer-tartaléka.§§ A sajtókampány nem szolgált mást, mint azt, hogy a 
rendszer működése következtében előállott közellátási válságot a , feketéző, áru- 
rejtegető osztályellenség, a kulákság", valamint , a borthysta reakció maradványai" 
nyakába varrják. 

Az ellenségkeresési kampányok nagy valószínűséggel a közvetlenül érintettek kö- 
rén kívül is növelték a félelemérzetet, de a rendőrökkel felkutatott készletek érdem- 
legesen alig javítottak a mindennapi ellátáson. Kik adták hát az ország kenyerét? 
Az agrártársadalomról a korábbi lapokon közölt táblázatok ennek megválaszolá- 
sát 15 segítik, sőt — másképp összesítve az adatokat — eddig kevésbé exponált megál- 
lapításra is juthatunk. A kuláknak nem minősülő kisebb paraszti magángazdasá- 
gok területének aránya 8199-ról 5490-ra apadt, s 9290-ról 6590-ra csökkent az 
abból megélni próbálók aránya. Magyarán a szántók területének s még inkább bir- 
tokosainak többsége maradt még ekkor is egyéni gazdaság, illetve egyéni gazda. A 
kollektivizált földterületek 290-ról 4096 fölé növekedtek ugyan, de az ott boldo- 
gulni próbáló népesség már mérsékeltebben nőtt: 390-ról 33 99-ra. (Ez egybevág az- 
zal, amit fentebb már érintettünk; kierőszakolt földfelajánlásokkal, , munkáskéz" 
nélkül gyarapodott nagyobb mértékben a termelőszövetkezetek, illetve az állami 
gazdaságok területe.) Ráadásul a magánparaszti gazdálkodás ekkor még termelé- 
kenyebbnek mutatkozott, mint a kollektivizált társulási formák. Az ország kenye- 
rének döntő többsége ekkor még a paraszti magángazdaságokból, ezen belül is el- 
sődlegesen az 1—10 hold szántóterületet magukénak tudható kisgazdaságokból ke- 
rült ki. A másik jellemző, hogy a földet és a falut időközben elhagyók nagy száma 
ellenére az 1949. évi 1 485 700 főről 1953-ra 1 562 000 főre nőtt a mezőgazda- 
ságban foglalkoztatottak száma. 

Összegezve: 1953-ra fél évtizede tartott az agrárgazdasághoz kötődő társadalmi 
viszonyok gyökeres megváltoztatását célzó, szinte lankadatlan politikai erőfeszítés. 
A téeszesítés (kolhozosítás) elnevezésű törekvés jelentős változásokat hozott a szo- 
cialista agrártermelési formának definiált kollektív gazdálkodás térnyerése irányá- 
ba. Viszont korántsem volt olyan mértékű a térhódítása, mint amilyen súllyal azt 
az országot kormányzó kommunista pártvezetés ambicionálta. Az ország élelmezé- 
séhez szükséges alapvető termények több mint kétharmadát továbbra is a magán- 
gazdaságok — méghozzá a kis- és középparaszti termelők -— állították elő. Közben a 
mezőgazdaság jelentős munkaerő-kibocsátása ellenére — bár kismértékben, 76 ezer 
fővel (590) — tovább gyarapodott az agrárszférában megélhetést keresők száma. A 
népesség foglalkoztatottságának gyökeres megváltoztatását 15 magában foglaló 
gyors ütemű, iparosításcentrikus társadalomátalakítási program változást generált 
ugyan, de strukturális áttörésről e téren nem beszélhetünk. 





III. SZTALINIZÁLÁS, 1947-1952 : 197 


Orbán Sándor: Két agrárforradalom Magyarországon, 1945-1961. Akadémiai, Budapest, 1972; 
Szakács Sándor: A földreformtól a kollektivizálásig, 1945—1956. In: A magyar agrártársadalom 
a jobbágyfelszabadulástól napjainkig. (Szerk: Gunst Péter.) Napvilág Kiadó, Budapest, 1998. 
285—-343. old. 

A kolhozosítás téves fordítás ugyan, mert az az orosz nyelvben a szovjetunióbeli mezőgazdasági ,ál- 
lami gazdaságok" szervezésére vonatkozott, Magyarországon viszont a mindennapi használatban a 
kolhozosítás a termelőszövetkezetek szervezése, azaz a , téeszesítés" szinonimájaként terjedt el. 
MOL. M-KS 276. f. 53/2. ö. e. Az MDP Politikai Bizottságának 1948. július 13-i ülése. 

MOL. M-KS 276. f. 53/22. ö. e. Az MDP Politikai Bizottságának 1949. március 3-i ülése. Szakács 
Sándor: Gazdaság és társadalom az ötvenes-hatvanas években. In: Rákositól Kádárig. Fejezetek a le- 
gújabbkori magyar történelemből. (Szerk: Tímár Lajos — Valuch Tibor) KLTE, Debrecen, 1998. 
8—30. old. Rákosi verziójában ez úgy hangzott, hogy , előre látja a kulákprobléma nebézségeit, ugyan- 
is nincs hova kitelepíteni őket". Két feljegyzés Puskin nagykövet szolgálati naplójából. (Közreadja: 
Standeisky Éva.) In: A fordulat évei, 1947-1949. (Szerk: Strandeisky Éva — Kozák Gyula - Pataki 
Gábor - Rainer M. János.) 1956-os Intézet, Budapest, 1998. 89. old. 

Varga Zsuzsanna: , Kényszeríteni kell a parasztot..." Hatalom és agrártársadalom az 1950-es évek- 
ben. In: Megtorlások évszázada. (Szerk: Szederjesi Cecília.) Nógrád Megyei Levéltár—56-os Intézet, 
Salgótarján-Budapest, 2008. 54. old. Nem végeztem historiográfiai, illetve filológiai vizsgálatot ar- 
ra vonatkozóan, hogy Rákosi idézett megfogalmazásában mennyire bújik meg az ún. forradalmi 
munkásmozgalom, a , városi" szocializáltságú kommunista értelmiségi és munkáshabitusnak a ,,kon- 
zervatív faluval", illetve az , elmaradott gondolkodású parasztsággal" szembeni averziója. 
Erdmann Gyula: Begyűjtés, beszolgáltatás Magyarországon, 1945—1956. Békés Megyei Levéltár, 
Gyula. é. n. 

Nagy József: A kulákkérdés és megoldása az 1948-1953 közötti években. Múltunk, 1999. 3. sz. 
41-97. old. 

Gyarmati György: Politika és társadalom 1945-1989 között. In: Magyarország története a XX. szá- 
zadban. I. (Főszerk: Kollega Tarsoly István.) Babits Kiadó, Szekszárd, 1996. 182-183. old. 

A Szabad Nép 1952. november 17. száma arról tudósított, hogy az év során már 80 ezer holdnyi te- 
rületről készülnek begyűjteni az új magyar , fehér aranyat", s ennek hasznosítására Hódmezővásár- 
helyen napi száz tonna kapacitású gyapotfeldolgozó üzemet építettek. S az innen kigomolygó , gya- 
potfelbő (szállt alá] ... az új Szegedi Textilművek modern, szovjet gépekkel felszerelt, neonfényes, par- 
kettás fonótizemében." Fejér Dénes: Szeged. Szabad Nép, 1953. április 26. Noha - mennyiségi te- 
kintetben - ebben az évben volt a legjobb hozam, az összesen 4000 tonnás hazai termés az új üzem 
számára alig két hónapra nyújtott munkát. Ráadásul ez is gyenge minőségű volt, s legfeljebb az ak- 
kori pamutipar éves nyersgyapot-szükségletének 4-5 százalékát adta. Hajdú Zoltán: A szocialista 
természetátalakítás kérdései Magyarországon, 1948-1956. In: Táj, környezet és társadalom. Ünne- 
pi tanulmányok Keveiné Bárány Ilona professzor asszony tiszteletére. (Szerk: Kiss A. — Mezősi G. — 
Sümeghy Z.) SZTE Éghajlattani és Tájföldrajzi, Természetföldrajzi és Geoinformatikai Tanszék, Sze- 
ged, 2006. 245-257. old. 

Farkas Gyöngyi: Hatalom és társadalom konfliktusai az ötvenes években. (PhD-értekezés kézirata, 
Budapest, 2010.) Hasonló termelőszövetkezet-ellenes, illetve az ezzel összefüggésbe hozott nyomo- 
rúságos életkörülmények miatti tömegtüntetésekről, zúgolódásokról számolnak be a Rákositól Ká- 
dárig. Fejezetek a legújabbkori magyar történelemből (Szerk: Tímár Lajos-Valuch Tibor. KLTE, 
Debrecen, 1998.) c. tanulmánykötet egyes írásai: Dupák Gábor: A termelőszövetkezetek szervezése 
Nógrád megyében 1948 és 1954 között. I. m. 31-37. old.; Vinnai Győző: A sztálini hatalomgyakor- 
lás az ötvenes években Szabolcs-Szatmárban. I. m. 67—72. old.; Nagy Ferenc: A Nagy Imre-program 
hatása Szabolcs-Szatmár megyében. I. m. 73-77. old.; Major Zoltán László: Hangulatjelentések Haj- 
dú-Bihar megyében az ötvenes években. I. m. 92-99. old. 

Sánta Ferenc: Húsz óra. Magvető, Budapest, 1967. 146. old. 

Gyarmati György: Politikai szempontok érvényesülése a tanácsrendszer előkészítő munkálataiban. 
Történelmi Szemle, 1981. 2. sz. 178-190. old. 

Gyarmati György: A káderrendszer és a rendszer kádere az ötvenes években. Valóság, 1991. 2. sz. 
51-63. old. Lásd még erről: Galambos Sándor: Tanács és tanácstalanság. Közérdekű hírszolgálati je- 
lentések Szabolcs-Szatmár megyében 1950-ben. In: Rákositól Kádárig. Fejezetek a legújabbkori ma- 
gyar történelemből. (Szerk: Tímár Lajos — Valuch Tibor.) KLTE, Debrecen, 1998. 84—91. old. 


Lásd a , leleplező? cikkek sorát a Szabad Nép 1951. február-áprilisi számaiban. 

1 8 A DIKTATÚRA STRUKTURÁLIS ELLENTMONDÁSAINAK 
JELENTKEZÉSE 


A társadalomtörténet a szociológiával karöltve — a tudományos elvárásoknak meg- 
felelő hűvös távolságtartással — , intragenerációs mobilitásnak" nevezi azt a folya- 
matot, amelyet az előbbi fejezet a magyarországi parasztság metamorfózisáról fel- 
villantott. A földjüket elhagyók útja a városokba vagy zöldmezős ipari beruházá- 
sok építkezéseire vezetett. Igény bőségesen volt rájuk, bár legtöbbjük — szakkép- 
zettség híján — a , muszájmunkások" segédcsapatát gyarapította. Az ismert közeg- 
ből való kiszakadás elbizonytalanító érzésével és persze az újdonság iránti várako- 
zással érkeztek a korabeli munkásszállók barakkjaiba, nagyobb településeken eset- 
leg ágy-, ritkábban albérletbe, de az indusztriális-városi létnek mindenképpen csak 
a perifériájára. Másik részük az ez idő tájt elterjedő — s nem kevesebb vesződség- 
gel járó — hosszú távú utazásra, ún. ingázásra kényszerült. Az ennek kiszolgálásá- 
ra rendszeresített — későbbi elnevezésű -— , fekete vonatok" társadalmát egyformán 
próbára tette a családtól való tartós távollét és az új közegbe való integrálódás ki- 
hívása. Mert ezekben az években az infrastrukturális fejlesztés is másodrangú kér- 
dés volt. A lakás-, közmű-, közellátás és egyéb szolgáltatás fejlesztése messze elma- 
radt a nagy volumenű és rohammunkával megvalósított iparosításhoz képest. A rö- 
vid szavatosságú politikai számvetés azt könyvelte el, hogy a paraszti státusból ki- 
lépők immár a proletárdiktatúra elsődleges társadalmi bázisának tekintett munkás- 
osztályt gyarapítják. A frissen átminősítettek sokasága meg azt regisztrálta, hogy 
jottányit sem javult a helyzete — megbecsültsége — attól, hogy már a rendszer úgy- 
mond privilegizált nagycsaládjába került. Sőt. Az , ott?" már nem és az , itt" még 
nem okozta bizonytalan közérzet, , a senki földjén jeges a szél!" deprimáló hatá- 
sa volt inkább a jellemző. Mindezek általánosabb - s nemcsak a parasztságra vo- 
natkoztatható — társadalmi konzekvenciája: a foglalkozás-, lakóhely- és életfor- 
maváltások zöme, akár intragenerációs, akár intergenerációs státusváltásról volt 
szó, a diktatúra működése által generált tömeges, irányítottnak is mondott kény- 
szermobilitás volt. 


Tatabányán sok száz más vidékről ideszerződött dolgozó elhelyezéséről kellett gondos- 
kodni. A dolgozók új szállásának létesítéséhez ... négy összerakható szállót rendeltek 
a bányászok részére Romániából. 

Az első szálló már megérkezett Tatabányára és pénteken megkezdték a felállítását. 
A százszemélyes szállót, amelyben zuhanyzó és kultúrterem is lesz, a XVII-es akna 
dolgozói kapták. A többi szállítmányt a következő hetekben várják. 


Összerakható munkásszálló Tatabányán. Szabad Nép, 1953. december 12. 


A megalomán gazdaság- és társadalomformáló ambíciók, a megvalósításra szánt 
— , határidő azonnal"! — túl rövid futamidő, valamint az ehhez társított kíméletlen 
erőszak legkülönbözőbb formaváltozatainak együttes hozadéka kezdetben még 
módot is nyújtott eredmények, sikerek felmutatására. Az állandósított rohamtem- 
pót követelő, mindent egyszerre és gyökerestől felforgatva megkezdett átalakítás 
közepette viszont meglehetősen hamar mutatkozni kezdtek a voluntarizmus , ter- 


€- Békekölcsönjegyzés 





200 - A RÁKOSI-KORSZAK 





s Az élenjáró szovjet népirodalom segít a termelésben." Az Acél és salak című Popov-műből 
olvasnak ebédszünetben az acélöntöde dolgozói a Ganz-gyárban, 1950 


mészetes? gátjai, a totális uralmi rend önmaga által előhívott ellentmondásai, min- 
denhatóságának korlátai. Ami Magyarországon 1948-ban elkezdődött - a szocia- 
lizmus felépítését jelölve meg célként -, nem volt más, mint kényszerkísérletezés 
egy országnyi laboratóriumban olyanokon, akiknek a szocializmus mibenlétéről 
nem vagy alig voltak ismereteik. Azok a generációk, amelyek tagjai a század első 
felét itt, a Duna mentén átélték és — akik közülük - túlélték, többségükben alighanem 
várakozásteljesen fogadtak minden olyan ország-újjáépítési tervet és változtatási 
törekvést is, amelytől mindennapi megélhetésük, illetve sorsuk jobbra fordulását 
remélték. Kezdetben volt is észrevehető kíváncsiság, sőt affinitás az új eszme iránt. 
E modernkori misztérium üdvözítő voltával szemben nem feltétlenül a tudáshiány- 
ból eredő korlátoltság táplálta a növekvő averziót. Hozzávetőlegesen ugyanolyan 
mértékben növekedett az ellenszenv, amilyen arányban lett egyre kiterjedtebb — és 
kiszámíthatatlanabb - a mindennapi erőszak azokkal szemben, akiket a hirdetett 
ideológia szerinti üdvözülésre szántak. A tokozódó elutasítást két további moz- 
zanat táplálta. Az egyik az, hogy ,,a szocializmus igéje testté lőn" újegyház felépítését 
olyan legátusokkal - és azok testületével, , a párt mint élcsapat" — próbálták 
véghezvinni, akiknek döntő többsége maga sem volt felkészült-felkészített a meg- 
valósítandó szocialista rend jobb mivoltának hiteles képviseletére és meggyőző 
közvetítésére. Az alkotáshoz nélkülözhetetlen kritériumok közül az MDP 
vezetésének is legfeljebb az eltökéltsége tűnik vitathatatlannak. Hozzájuk képest — 

a pártállami hierarchia lépcsőfokain lefelé haladva — az általuk pozícióba helyezett 
közép- és alsóbb szintű kádergarnitúra körében még inkább hiányzott a funkcionális 
tudás a szocializmusnak nevezett gyártmány előállítását eredményező egyes rész- 
folyamatok művezetésére. A másik az, hogy ami a kommunizmus mintaállamáról, 
a kortárs sztálini Szovjetunióról tudható volt, aligha gyarapította , a létező szocia- 
lizmus? híveinek sorát, hiszen magyarok — nagyobb, százezres számban - arról a 
vidékről egyrészt megszálló katonaként, másrészt rövidebb-hosszabb ideig fogságot 
szenvedőként rendelkeztek közvetlen tapasztalattal. ! 

Azért itt, a parasztság ötvenes évek eleji sorsfordításának tárgyalásakor szólunk 
erről, mert ekkor még ők alkották a legszámosabb társadalmi nagycsoportot, s dön- 
tő többségük , rendszer-kompatibilissé" formálásával remélt célegyenesbe érni a 
programirányító pártvezetés. A paraszti gazdálkodás generációkon át kialakult — 
mindennapjaiban egyszerre kötött és mégis rugalmas - rendtartása borult fel a me- 
zőgazdaságban maradók számára is. Az ezt elhagyni kényszerülők zöme ezt a rend- 
tartástudatot magával hozva szembesült a szocialista beruházások összevisszasá- 
gával, annak — minden tisztességes erőfeszítés ellenére is — , programozott" kont- 
raproduktivitásával. Mindazzal, ami a köznapi természetes gondolkodás, ,,a józan 
ész" számára átláthatatlan — vagy éppen átláthatósága miatt esztelenség — volt, s ami- 
ből a tervgazdasági anarchia a lakatos szaki (szakmunkás) munkapadjánál éppoly 
gyorsan világossá vált, mint a kőművessegéd számára, akit zsaluzás nélküli lábazat- 
felhúzásra vezényeltek a rohanvást kivitelezendő laktanyaépítésen. 

Az ipari munkásság helyzete az ötvenes években annyiban hasonlított az agrár- 
szférában foglalkoztatottakéhoz, hogy az ipar különböző ágazataiban is a terme- 
lés szervezetrendszerébe épültek a gazdasági és adminisztratív presszió különböző 
formái. S bár az ipar fejlesztésébe a korabeli újraelosztás az agrárszférának vissza- 
juttatott hányad többszörösét invesztálta, ez korántsem jelentette azt, hogy az ipar- 
ban foglalkoztatottak jövedelmi, megélhetési viszonyai is ennek arányban lettek vol- 
na kedvezőbbek a mezőgazdaságból megélni próbálókénál. E területen a gépi és az 
emberi teljesítőképesség maximális igénybevételének leginkább a munka- és üzem- 
szervezési hiányosságok szabtak határt. Ez pedig a folyamatos, céltudatosan kiegyen- 
súlyozott termelés legfőbb akadályává vált. A gyakori üzemzavart menetrendszerű 
hónap, negyedév, illetve év végi , hajrák" (kampányszerű rohammunkák) szervezé- 
sével igyekeztek ellensúlyozni. Annál is inkább, mivel a törvénnyé emelt tervek — 
akár időarányos -— teljesítésétől való elmaradás már olyan törvényszegésnek minő- 
sült, amelynek büntetőjogi következményei a vezetőket és a beosztottakat egyaránt 
fenyegették. A termelésszervezés gyakori rövidzárlatait fetisizált , munkaáldozatok?" 
bemutatásával próbálták helyrehozni. Egymás érték a legkülönbözőbb termelési 
kampányok, és persze az állandósuló visszásságok okát rituális ellenségkereséssel 
meglelni igyekvő propagandahadjáratok. 


Varga Barnabás, tatabányai sztahánovista bányász, az ország legjobb fejtővájárja már- 
cius hetedikén, kedden a Kossuth-adón a Termelési Híradóban 17 óra 50 perckor is- 
merteti munkamódszerét. 


Bányász sztahánovista munkamódszer-átadás a rádión keresztül. Szabad Nép, 1950. március 7. 

Kádár elvtárs hangsúlyozta, hogy a fejlődés érdeke megkívánja: a szakszervezeti funk- 
cionáriusok és az építőipari dolgozók a jövőben nagyobb fokú politikai éberséget ta- 
núsítsanak és elszántabb harcot folytassanak az építőiparban meghúzódó reakciós 
erők, népünk ellenségei ellen. A gyors növekedést kihasználva az építőiparba nem kis 
számban szivárogtak be deklasszált burzsoá és reakciós elemek — különösen tisztvise- 
lői vonalon. Ha a dolgozók nem éberek - ezek a reakciós elemek bátorságra kapnak 
és széleskörű aktív szabotázst folytatnak. 

— Ne feledkezzünk meg arról — mondta Kádár elvtárs —, hogy Horthy rendőrkopó- 
ja Sombor-Schweinitzer provokátorát, a besúgó Rajkot 1935-ben éppen az építőmun- 
kások harcos szakszervezetében küldte be romboló munkára. Ne felejtsük el, hogy 
Rajk, a népellenes összeesküvő, az amerikai imperialisták eszköze, Titóék bandita- 
és kémtársa egészen leleplezéséig milyen gonddal ápolta , tiszteletbeli építőmunkás" 
címét. 

Az éberség és az ellenséggel szemben folytatott harc a szocialista építés elengedhe- 
tetlen feltétele. 


A reakció szabotázsa az építőiparban (részlet). Szabad Nép, 1950. március 19. 


Mi ez a Sztahánov-komplexmozgalom? Már a neve is arra utal, hogy több sztaháno- 
vista-mozgalomból tevődik össze. E mozgalmak jórésze már elterjedt Magyarorszá- 
gon, a szovjet tapasztalatok alapján. Ismerjük a Korabelnyikova-mozgalmat, amely a 
nyersanyag leggazdaságosabb felhasználását célozza. A Nazarova-mozgalom a gépek 
szocialista megőrzésére mozgósít, a Vorosin-mozgalom pedig azt segíti elő, hogy az 
üzemek tisztaságáért, a kulturált termelésért harcoljanak a dolgozók. A Kovaljov-moz- 
galom a helyes munkamódszerek elterjesztése érdekében indult el: az üzem valameny- 
nyi dolgozója megtanulja a munka legjobb fogásait. 

Ezeket a mozgalmakat és a dolgozók más hasznos kezdeményezéseit egyesíti a Szta- 
hánov-komplexmozgalom. A mozgalom a fizikai és műszaki értelmiségi dolgozók szo- 
ros együttműködésén alapul. 


Új, fontos kezdeményezés: a Sztahánov-komplexmozgalom. Szabad Nép, 1952. január 24. 


A figyelmesebb kortárs a legfontosabb pártorgánumnak számító, Szabad Nép 
című napilapot kézbe véve — amelyet egyébként is igyekeztek állandó kötelező ol- 
vasmánnyá tenni —, a híradások kicsit is következetesebb szemlézése nyomán két 
okból is tamáskodhatott a szocialista építés eredményeiről tudósító propagandaje- 
lentéseket illetően. (, Az ötéves terv hírei" állandó rovat volt.) Az egyik, hogy a 
szinte naponta megjelenő 300, 600, vagy éppen 1300 százalékos , túlteljesítési " be- 
számolók alapján 1952 végére már rég teljesülnie kellett volna az első ötéves terv- 
ciklus (1950-1954) egészére megszabott előirányzatoknak.? Ellenkező esetben vi- 
szont az éppen soron lévő kampány tárgyából heti-havi pontossággal lokalizálhatta, 
hogy a rendszer melyik részén vált elkerülhetetlenné a traumatológiai beavatkozás. Per- 
sze mindenkor a párt irányítása vagy legalábbis , iránymutatása"? mellett. Ilyenek vol- 
tak a különböző szovjet , élmunkásokról? elnevezett munkaverseny-mozgalmak. 
Legelterjedtebb az ún. Sztahanov-mozgalom volt, de említhető még a Kuznyecov- és 

Utkin-mozgalom, illetve magyar mutációik sora: a Csorba-, a Gazda-, a Deák-, a Loy- 
és a Röder-mozgalom.? Hasonló célt szolgáltak azok az , ünnepi műszakok? is, ame- 
lyeket a szovjet vagy magyar kommunista, párt kongresszusai, november 7-i, április 
4-1 ünnepei alkalmából vagy éppen Sztálin és Rákosi Mátyás születésnapja tiszteleté- 
re szerveztek. Ezek az évek összefoglalóan a kampányszocializmus időszakának is ne- 
vezhetők.! Az ezen alkalmakra tett , felajánlások" gyakorlatilag a szervezetlenség 
vagy visszatérő anyaghiány miatti termeléskieséseket igyekeztek pótolni. Így a kény- 
szerű tétlenkedéseket ellensúlyozta a gyakori rohammunka, nem egy esetben épp ez- 
zel idézve elő az eszközök, gépek — túlterhelés miatti — tönkremenését. 


Pergő nyelvek ... 

A , Megfogtam egy szúnyogot" dallamára 

Én mostan egy nagy csodát mondok el e dalban, 
A múlt héten dolgom volt egyik hivatalban. 
Mára visszarendeltek, — ilyen se volt régen — 

A hivatal ott volt még ahol a múlt héten ... 

A jó magyar csatársor, nem is akad mása, 
Érthető, hogy sok gólt lő, hisz van egy Puskása. 
Pompás az ötös fogat, s az a siker nyitja, 

Hogy egy egész kitűnő Kocsis irányítja. 

Arisztid a napokban így szólt Taszilónak: 

— Ragályos betegsége van a Papp Lászlónak! 

- Honnan veszed barátom? — Tasziló így nyögött, 
— Olvastam - szól Arisztid, (hogy) kiütéssel győzött. 
Helsinkiben a népek csodájára jártak, 
Birkózóink míly remek hidakat csináltak. 

Nem csoda, hogy a mezőnyt ebben felülmúlták, 
Könnyű nekik, hisz" Gerő elvtárstól tanulták ... 
Éva almát tépett le a paradicsomban, 

Ezt hitették el velem kisgyermek koromban. 
Székely s Novák úgy úszik, mint vízen a szalma, 
Mind a kettő Éva, de tudásuk nem alma ... 

Egy reakciós így szól: — jelét látom annak, 

Hogy a mai vezetők (a) falu ellen vannak. 

— Én is látom a jelét — mondom a zsiványnak, 
Dunapenteléből is nagyvárost csinálnak. 

Hát a KISTEXI?, — arról is tudok én egy szépet: 
Löntör Vilma lát el ott pont tizenhat gépet. 

A jó eredmények így napról napra nőnek, 

Ezzel nemcsak szövetet, (de) szép jövőt is szőnek. 
Rövidítés a divat mostanában nálunk, 

Van PASENVÉ, OFOTÉRT és van BARNEVÁL-unk, 
ÁTOK is van - hogy az mi? E strófám elmondja: 
Az Állandó Társbérlők Országos Központja. 

Az ilyen alkalmakkor produkált tervtúlteljesítéseknek két következményük lett. 
Az egyik a dicséretekkel párosuló jutalom, a másik ennek a fonákja. A politikai ve- 
zetés a jobb eredményekből menetrendszerűen arra a megállapításra jutott, hogy 
úgymond , lazák a normák", a teljesítmény-előírások. Az ebből adódó intézkedés 
sem váratott sokáig magára: a szelektív túlteljesítéseket rendre általános norma- 
emelések követték. Ennek keresztülviteléhez pedig a pártakarat , transzmissziós szí- 
ja" szerepére kárhoztatott — a közösségi szolidaritáson alapuló érdekvédelmi funk- 
ciójuktól megfosztott —, államosított szakszervezeteket kényszerítették visszatérő 
közreműködésre." 1952-ben időnként ugyan már azt is megpendítették, hogy az is- 
métlődő kampányok és rohammunkák helyett kívánatosabb lenne kiegyenlítettebb, 
szervezettebb tempóban teljesíteni a célkitűzéseket, ám továbbra is a rapszodikus- 
ság maradt a domináns, ,, a munka frontján" megindítandó újabb rohamokra buz- 
dításokkal. A fiaskó menet közbeni nyilvános , beismerésének? egyetlen nyomával 
1953 februárjában találkozhatunk. Miközben újabb lelkes cikkek jelentek meg az 


Tajkov András sztahanovista otthonában, Tatabánya, 1952 

ötéves terv megindításának harmadik, illetve a túlfeszített tervcélkitűzések meghir- 
detésének második évfordulójára, Gerő Ernő az éppen soron következő szakszer- 
vezeti kongresszuson — visszafogottan bár, de — azzal szembesítette , a magyar dol- 
gozó népet", hogy a szénkitermelésben, a nyersvas és acél előállításában úgy telje- 
sítendők a folyó évi terv előirányzatai, hogy előbb be kell hozni a halmozódó lema- 
radásokat. A szocialista mezőgazdaság teljesítményét viszont állandósuló kudarc- 
ként tudta csak megjeleníteni. Az ilyen esetben is elmaradhatatlan , optimista vég- 
szóként" csupán annyit tudott mondani, hogy , minden körülmények között telje- 
sítendőnek, biztosítandónak" nyilvánította a tervcélkitűzések elérését." Csak a ko- 
rabeli sajtó teljes körű áttekintése során válik szembetűnővé, hogy a magyar párt- 
vezetés gazdaságpolitikai reszortfelelőse tette majdhogynem hiteltelenné megállapí- 
tásával a megelőző évek szó szerint naponta hirdetett újabb és újabb , győzelmeit 
a termelés frontján", az addig folytatott — és utána is még hónapig töretlen — siker- 
propagandát. Ráadásul épp azon nehézipari területek , lemaradásával" példáló- 
zott, amelyek - a gazdaságpolitikai ambíciók következtében - évek óta kiemelt be- 
ruházási támogatásban részesültek. 


1. Be kell hoznunk a lemaradást a széntermelés tervének teljesítésénél. Minden körül- 
mények között, maradék nélkül teljesítenünk kell a széntermelés ez évi tervét, ami azt 
jelenti, hogy széntermelésünket egyetlen év alatt 24 százalékkal kell növelnünk, és szén- 
bányászainknak 23,5 millió tonna szenet kell adniok az országnak. [...] 

2. Be kell hoznunk a lemaradást a vaskohászat tervének teljesítésénél! Minden kö- 
rülmények között, maradék nélkül teljesíteni kell a vaskohászat ez évi tervét, ami azt 
jelenti, hogy acélnyersvas-termelésünket egy év alatt 44 százalékkal, martinacél terme- 
lésünket 17 százalékkal, elektroacél-termelésünket 28 százalékkal, hengeracél-terme- 
lésünket pedig 15,6 százalékkal kell növelnünk! [...] 

3. Teljesítenünk kell minden körülmények között és maradék nélkül exportkötele- 
zettségeinket, mert ez egyik alapvető feltétele annak, hogy iparunkat nyersanyaggal el- 
láthassuk, s nagy építkezéseink számára olyan ipari felszerelést, gépeket biztosítsunk, 
amelyeket itthon még nem tudtunk gyártani. Exportkötelezettségeink maradéktalan 
teljesítése mindenekelőtt kohászatunkon és gépgyártásunkon múlik. Ez nehéz, de tel- 
jesen reális feladat. E nehéz de reális feladat megvalósítása üzemeink munkásságának 
s mindenekelőtt a vasipari munkásságnak és műszaki értelmiségnek, de egész munkás- 
osztályunknak is becsületbeli ügye! [...)] 

4. Biztosítanunk kell minden körülmények között nagy beruházásaink terv szerin- 
ti megvalósítását! Olyan gigantikus építkezésekét, mint a Sztálin Vasmű és Sztálinvá- 
ros, mint a Diósgyőri Kohászati Üzemek újjáalakítása, mint Komló új bányaváros és 
üzemei, mint a Földalatti Gyorsvasút, mint Kazincbarcika, az inotai kooperáció, a ti- 
szalöki öntözőrendszer stb. 


Gerő Ernő elvtárs köszöntője a szakszervezetek XVIII. kongresszusán. Szabad Nép, 1953. február 28. 


Ezzel önmagában is sikerült ellenérdekeltté tenni a munkások jelentős részét a kü- 
lönböző sztahanovista kampányokkal, illetve a versenyfelhívásokkal szemben. Bár 
korszakunkban az építések, infrastrukturális szolgáltatások vagy akár a napi üzem- 
menet leggyakrabban emlegetett — már-már fetisizált — ellensége volt , a szabotázs" , 

Rohammunka Sztálinváros építésén, 1951. október 


a rendszerszerű munkavégzés anomáliáit legtöbbször a rendszer szervezetlensége 
produkálta. Ezeket a munkás nézhette bosszankodva, közönnyel vagy akár szar- 
kazmussal is elegyítve, de a terv teljesülésének elmaradását mégsem volt , életsze- 
rű" a konspiratív teljesítmény-visszafogásra hárítani. Azért sem, mert ez rögvest a 
fizetési boríték elvékonyodását vonta maga után. Az ideológiai szempontok vezé- 
relte káderpolitika és a kaotikus irányítás együttesen magyarázzák a hirdetett-vá- 
gyott eredményektől való elmaradást. Csak egy példát említünk a rendszerléptékű 
keresztbeszervezésre. Az ötéves gazdasági tervet túlfeszítő 1951. évi pártkongresszu- 
son mondták ki, hogy még a tervciklus ideje alatt 11 000 mérnök és 17 000 tech- 
nikus sürgős kiképzését kell biztosítani." (Akkoriban összesen tízezer mérnök volt 
az országban.) S miközben ez még csak elhatározás volt — tehát a szakemberek nem 
álltak rendelkezésre —, deklarálták, hogy ugyanilyen számban irányítanak át , ön- 
tudatos és ideológiailag fejlett szakmunkásokat? az állam igazgatásának, illetve a 
népgazdasági célkitűzések teljesítésének középszintű irányító posztjaira. Az ily mó- 
don , kiemelt munkáskáderek" átirányításának három preferált célterülete volt: az 
ekkor kiépített tanácsrendszer, a tsz-szervezések megerősítése, valamint a roham- 
tempóban duzzasztott hadsereg tiszti állományának rapid előteremtése. A , kellően 
osztálytudatos" szakmunkások köréből akkor irányított át , a párt bizalma? ezre- 
ket a felsorolt területekre, amikor szakértelmükre leginkább a nekilendülő iparfej- 
lesztési programok megvalósításához lett volna szükség. S azokat, akik megmarad- 
tak szakmájukban, az egymást érő éberségi kampányok valamelyikében , leplezték 
le? megbízhatatlan vagy éppen , kártékony elemként". Ennek leginkább , a régi 
szakik? ezrei itták meg a levét, mert 1950-1952 között a szociáldemokrata-ellenes 

kampányok több hullámában bélyegezték meg őket azzal, hogy , munkásarisztok- 
raták", a változásokat érteni nem akaró maradiak, tehát , retrográd elemek". A 
kollektív elmarasztalás egy további változata pedig úgy szólt, hogy nevezettek -— 
úgymond - , a békés építőmunka ellen uszító jobboldali szociáldemokraták ellen- 
séges osztagainak" maradványait alkotják. 


Menj tovább [hazalátogató] amerikás, keresd csepeli társaidat. Katonát abban a ha- 
talmas palotában találod meg a Széll Kálmán téren, ő a Magyar Posta vezérigazgató- 
ja. Váradi öntő alezredes lett. Bánd Vili, a műszerész, tudod micsoda? Törökországi 
konzul! Hegyi Feri (mázolónak ismerted) a Külkereskedelmi Hivatal vezetője, Florek 
Gyula (ez a lakatosgyerek) a hatalmas MÁVAG-gyár vezérigazgatója. Tizenkét név 
van a jegyzeteidben? Menj vissza a WM-be, ott hozzáírnak neked még 680 nevet. Egy- 
kori lakatosok, öntők, esztergályosok — mind valamilyen vezető tisztségben. 

Hát, akik őket ezekre a fontos posztokra küldték, maguk a dolgozók! Ott vannak, mind 
ott vannak! És emlékszel arra a magas, piros arcú, kemény tekintetű esztergályosinasra? Igen, 
Somogyi Anti. No, ő is ott maradt. Ott. Az Acélműben. Igen. Ő az igazgató. 


Tardos Tibor. Új , táncrend". Szabad Nép, 1949. május 11. 


A háborút követő időszakra jellemző tömeges munkanélküliséget — amely 1948 
tavaszán félmilliót megközelítő szinten tetőzött — a meginduló első ötéves terv be- 
ruházásai nem csupán megszüntették, hanem egyre inkább munkaerőhiány mutat- 
kozott. Különösen vonatkozott ez az ambiciózus nagyberuházásokra és a bányák- 
ra. A munkaerőhiány megszüntetésére elégtelennek bizonyultak az országot egy- 
más után rendszeresen végigpásztázó toborzóbrigádok erőfeszítései, sa munkában 
állók központi vezénylésére hivatott Munkaerő-tartalékok Hivatala sem tudta kielé- 


Rohammunka Sztálinváros építésén, 1951. október 

gíteni a keresletet. Ide főként nagyberuházások vezetői fordultak, pártösszekötte- 
téseiket is felhasználva, s egymással versengve próbáltak minél nagyobb munkáskvó- 
tát kicsikarni a mindig szűkös , emberkészletből?. Két további konstrukció szol- 
gált a munkára foghatók számának gyarapítására. A gazdaságot felügyelő pártve- 
zető, Gerő Ernő - szovjet mintára — honosította meg a börtönökben, internálótá- 
borokban őrzött rabok munkába állítását. Miután Magyarországon - csak az 
1950-1953 közötti éveket számítva — közel négyszázezer elmarasztaló bírósági íté- 
let született, ez volt a pótlás egyik forrása. Az őrizeteseket az Államvédelmi Ható- 
ság , kölcsönözte ki", főleg a legrosszabb művelésű bányák frontfejtéseire vagy ka- 
tonai építkezésekre. A rabokat — ugyancsak az ÁVH erre szakosodott részlegeinek 
felügyelete alatt — munkabérnek alig nevezhető, minimális fizetségért robotoltatták.? 
Az ilyen munkahelyek közül a legismertebb a recski rabmunkatábor,? miközben — 
újabb ismereteink szerint — a leginkább embert pusztító a csolnoki rabbánya volt. 
A másik módszer e téren a korszak enyhébb büntetései közé tartozó — de szintén 
priusszal járó — , javító-nevelő munkára ítélés" volt. Ez azt jelentette, hogy a kvali- 
tikált munkások nem estek ki a termelőmunkából, mert meghatározott időre olyan 
beruházásokat jelöltek ki büntetésük letöltésére, amelyek a legégetőbb szakember- 
hiánnyal küszködtek. Ezeknek a büntetőmunkára vezényelteknek az ítélete — több- 
nyire 20-4090-os — bérmegvonást is magában foglalt. Hasonló célt szolgált , a terv- 
gazdaság büntetőjogi védelméről" szóló, 1950-ben életbe léptetett törvényerejű ren- 
delet. Ez alapján nem csupán a normaelőírásokat teljesíteni képtelen munkások, bri- 
gádok, vállalatok — illetve azok vezetői — minősülhettek szabotőröknek, hanem a 
munkahelyek személyzeti osztályainak jóváhagyását nem bíró , önkényes kilépők" 
Is. A Legtelsőbb Bíróság egyik ítélkezési instrukciója szerint az önkényes kilépés a to- 
vábbiakban , kártevő célzat biányában is bűntettnek minősül[t)".? Így a politikai 
rendőrség mellett — illetve azzal szerves munkakapcsolatot tartva — a korabeli ügyész- 
ség és bíróság is közvetlen részese volt a diktatúra , munkaerő-gazdálkodásának" . 


A budapesti államügyészség a munkafegyelem súlyos megsértése miatt január 9-én 
négy vádlottat állított a budapesti központi járásbíróság elé. 

A bíróság elé állítottak közül Kelemen István, a Vegyipari Gép- és Radiátorgyár se- 
gédmunkása 1951. júniusában önkényesen elhagyta az 5. számú Autójavító Vállala- 
tot, majd rövid ideig Sztálinvárosban dolgozott és onnan novemberben ugyancsak hoz- 
zájárulás nélkül kilépett. November 23. óta dolgozik jelenlegi munkahelyén, és ez alatt 
tizenhárom munkanapot igazolatlanul mulasztott. A bíróság Kelemen Istvánt öthóna- 
pi javító-nevelő munkára ítélte, 25 százalékkal csökkentett munkabér mellett. 

Nagy Mihály, ugyancsak a Vegyipari Gép- és Radiátorgyár segédmunkása, novem- 
ber 2. óta összesen tíz napig munkahelyéről igazolatlanul távol volt. A bíróság Nagy MI- 
hályt négy hónapi javító-nevelő munkára ítélte húsz százalékkal csökkentett bér mellett. 


Ítéletek a munkafegyelem megsértése miatt. Szabud Nép, 1952. január 10. 


A lakosság jövedelmi, fogyasztási viszonyait is az MDP vezetésének minden tár- 
sadalmi szférára kiterjesztett központi irányítása határozta meg. A Rákositól szár- 
mazó jelszó, hogy , nem szabad elfogyasztanunk az aranytojást tojó tyúkot", igen- 
csak eufemisztikus felhívás volt a mindennapok — már eddig is érintett — látlelete 

ELLENOR: EN IAP. MÉGTALALT AIT A HIBAT ELVIARSAK! A GEPSAVÍTAS HATÁRIDEJE 
MAR LETELT. ÉS MAGYK ARATAS HELYETT A FEJUKET VAKARJAK. . 


alapján. A fegyverkezés és az azzal összefüggő beruházások pazarló forráselszívása 
állandósuló nélkülözést okozott a társadalom szinte egésze számára. A gazdasági 
mutatók összevetésénél általánosan használt utolsó békeévet, 1938-at tekintve bá- 
zisévnek, 1946-ban - a forint bevezetésekor — ennek ötven százalékában rögzítették 
az induló, köztársaságkori bérnívót. Ehhez képest a következő évtizedben, egészen 
tárgyalt korszakunk végéig, 1956-ig nem sikerült elérni a korabeli propagandában 
sommásan , munkásnyúzónak" aposztrofált Horthy-korszakbeli bérszintet. !! 

A második világháború utáni évtizedben a foglalkoztatottak keresete alapján há- 
rom alperiódus különíthető el. A forint 1946. évi bevezetése nyomán alacsony volt 
ugyan az induló bérszínvonal, ám a kezdeti értékállóság mellett növekedett két éven 
át úgy, hogy 1948-ra már a bázisév 90 százalékához közelített. A kommunista ha- 
talomátvétellel kiteljesedő államosítások közepette — miközben az iparforgalmi szfé- 
rában számottevően megugrott a költségvetési redisztribúciót terhelő foglalkozta- 
tottak száma -— csökkent a keresetek vásárlóértéke, s 1952-re átlagosan az 1947-es 
nívóra romlott vissza. Ismételt növekedés majd csak Nagy Imre — később tárgya- 
landó — miniszterelnöki korszakában következett, de az átlagos bérszint 1956 őszéig, 
a forradalom kitöréséig is csupán megközelítette az 1938-as standardot. Még a 
, munkás" kategóriában legjobban fizetett bányászok egy része is úgy vélte 1953- 
ban, hogy , ha egy kiló szalonna árát sem lehet egy nap alatt a bányában megke- 
resni, akkor nem érdemes dolgozni". 

A bérszintet csökkentette a Rákosi-korszakban a rendszer egy speciális , különadó- 
ja". Ezt az első ötéves terv meghirdetésével együtt kezdeményezett, majd többször 

különböző apropókból meghirdetett ún. terv- és békekölcsönök — kötelezően elvárt 
— felajánlásai alkotják. A munkás, illetve alkalmazotti kategóriákban átlagosan egyha- 
vi illetmény jegyzését igényelték — kényszerítették ki! — az érintettektől, ami éves át- 
lagban azonnal újabb 890 körüli bérapadást jelentett. Az értelmiségi és a káderstátus- 
ban foglalkoztatottak esetében ehhez járult egy további — , ideológiai önképzésre kész- 
tető" — gyakorlat: fizetési borítékjukban időnként egy-egy utalványt is találtak, amely 
Sztálin, Lenin, illetve Rákosi Mátyás összegyűjtött műveinek frissen megjelent, újabb 
köteteinek átvételére jogosított, de ennek könyvárusi értékét automatikusan le is von- 
ták illetményükből. A központilag irányított korabeli pártpropaganda ezekről a ,,ve- 
getálásmutatókról" még akkor sem kívánt tudni, amikor már a különböző miniszté- 
riumi jelentések is arról tudósítottak, hogy , a szocializmus építésébe vetett bitet aláás- 
sa a dolgozó osztályok növekvő nélkülözése". A statisztikai mutatókat pedig a párt- 
központ utasítása szerint kellett átcsoportosítani, mert hiába értettek a matematiká- 
hoz, , teljesen pártszerűtlenül" összesítették az adatokat. Nem is tudták kimutatni az 
életszínvonal — politikai elvárások szerinti — növekedését. A korrekció lényege az volt, 
hogy az ünnepségek, pártrendezvények dekorációs, illetve protokollköltségeit is kü- 
lön rovatban kellett , felösszesíteni" a munkahelyektől a minisztériumokig. Ide szá- 
molták el az évenkénti április 4-i, , felszabadulási" katonai díszszemlék, a , sörös- 
virslis? majálisok, a november 7-i szovjet forradalmi évfordulók vagy 1952-ben a 
Rákosi Mátyás 60. születésnapja alkalmából szervezett, országszerte megtartott ün- 
nepségek szériájának kiadásait is, mondván: , ezek is a nép jólétének növelését céloz- 
ták". A permanens nélkülözés közepette mégis létezett két — viszonylag — privilegi- 
zált réteg. Az egyik a magas szintű párt- és (részben) minisztériumi apparátus számá- 
ra létesített — titokban működtetett — , különboltokban" vásárlásra jogosultak köre 
volt. A másik réteget a bányászok alkották, akiknek külön , bányakantinokban? biz- 
tosítottak — az általános nélkülözéshez képest — némileg jobb élelmiszer-ellátást. Ezt 
viszont nem titkolták, mivel a bányászok toborzása során ez a , kedvezmény" a csá- 
bítás részét képezte. Talán azért, mert így is a bányászat területén volt a korban a leg- 
nagyobb arányú a munkásfluktuáció. "? 


Végeláthatatlan sorokban jönnek egyre újabb és újabb zászlóaljak, ezredek. A , fegy- 
vernemek királynőjének", a gyalogságnak a díszalakulatai szuronyt szegezve halad- 
nak, a mesterlövészek látcsöves fegyvereiket csövükkel oldalra tartva hozzák, a kifor- 
dított vállszíjak mértani pontossággal feszülnek egymás mellett. A folyamőrök dísz- 
százada vonul utánuk: új, sötétkék ruhájukban, fehér gallérral, fehér kesztyűvel, sötét- 
kék matrózsapkájukban — gyönyörű látvány. Viharzik a taps, s ismét magasra lángol 
a lelkesedés, mikor feltűnnek az államvédelmi határőrök zöldparolis, tányérsapkás ala- 
kulatai. A zenekarok közben egyre játszanak, a nagydob ütemes zengése, a díszszáza- 
dok lépteinek ütemes dobbanása, összevegyülve a nézők örömrivalgásával — megannyi 
messzihangzó üzenet az imperialistáknak, a Tito bandájának, hogy készen állunk meg- 
védeni határainkat, a nép államát, mindazt, amit április 4. jóvoltából kivívtunk. Meg- 
védjük minden ellenség, minden fenyegetés, minden támadás ellen — ez sugárzik az ál- 
lamvédelmi zászlóaljak katonáinak tekintetéből. Az államvédelmi őrök kékszegélyes, 
tányérsapkás alakulatai jönnek most. Ök is sokszor kipróbált, nagyszerű harcosok, 

akik éberen védték népi demokráciánkat az álcázott ellenség merényleteitől a múltban 
is. A munkásosztály legjobb fiai vonulnak ott köztük, Rákosi elvtárs, Vorosilov elv- 
társ felé néz hűséges és büszke tekintetük. Ezeknek a katonáknak az öntudata is fegy- 
ver, amit a Párt nevelése adott nekik és amely a Szovjetunió vezette béketábor legyőz- 
hetetlen harcosaivá emeli őket, s többi bajtársukat is. 


Ünnepi diszszemle. Szabad Nép, 1950. április 6. 


Műfajilag üt el az elemző leírástól, ezért csak lábjegyzetben merem közölni a fentebbi ellentmondá- 
sokat összesűrítő s azoknak görbe tükröt tartó adomát arról, hogy miért volt — már a kortársak sze- 
rint is — kudarcgyanús a szocializmus felépíthetősége: azért, mert ezen az építkezésen hol a sóder 
hiányzott, hol a víz fogyott el, hol a cement késett, vagy lapát nem állt rendelkezésre a betonkeverés- 
hez. Ha pedig mégis minden együtt volt, akkor párttaggyűléssel ünnepelték a ritka pillanatot, miköz- 
ben a pártonkívülieket az időközben eltűnt tervrajzok megkeresésére küldték. De mire azok előkerül- 
tek - s a pártünnepség is véget ért —, , bedöglött a cement", elszivárgott a víz, és lejárt a kiutalt tég- 
lakontingens beválthatóságának határideje. Az volt a szerencse, hogy az utóbbiak fuvarozására ren- 
delt teherautók majd mindegyike üzemképtelen volt: így nem indultak útnak hiába, amivel némi — 
kincsnek számító — gázolajat is megspóroltak. 

Tudatosan nem a korabeli sztahanovista celebek, Horváth Ede 2535 százalékos, Baranyai András 
2815 százalékos, Matula Gyula 3200 százalékos teljesítményeivel példálózom, a lap viszont — egy 
idő után — a 30096 alatti túlteljesítéseket már említésre méltatlannak tartotta. Ezek az extra példák 
a Szabad Nép 1949. december 11-i, illetve 1950. január 20-i számából valók. Ugyanide sorolható a 
szintén egyvégtében közölt ún. , újítások"? özöne, az ezekből eredő munkagyorsítások és , megtaka- 
rítások" népgazdasági léptékű nagyságrendjének vizionálása. 

Pető Iván — Szakács Sándor: A hazai gazdaság négy évtizedének története, 1945—1985. I. kötet. KGIJK, 
Budapest, 1985. 177-178. old. 

Gyarmati György: A kampány-szocializmus állama. In: A magyar államiság első ezer éve. (Szerk: 
Font Márta és Kajtár István.) Pécsi Tudományegyetem, Pécs, 2000. 239-263. old. 

Sz. Varga Lajos: Szakszervezetek a diktatúrában, 1948-1953. Szerzői kiadás, Pécs, 1995. 

Gerő Ernő elvtárs köszöntője a szakszervezetek XVII. kongresszusán. Szabad Nép, 1953. február 28. 
Az MDP II. kongresszusának határozata. A Magyar Dolgozók Pártja határozatai, 1948-1956. (Fő- 
szerk: Izsák Lajos.) Napvilág Kiadó, Budapest, 1998. 129-135. old.; Ladányi Andor: Felsőoktatá- 
si politika, 1949—-1956. Kossuth Kiadó, Budapest, 1986. 28. old. 

T. Varga György: Adalékok a börtönügy és a rabmunkáltatás történetéhez, 1949-1953. Trezor 2. 
(Szerk: Gyarmati György.) Történeti Hivatal, Budapest, 2002. 159-175. old. 

Böszörményi Géza: Recsk, 1950-1953. Széphalom Könyvműhely, Budapest, 2005. 


) Gyekiczky Tamás: A munkafegyelem jogi szabályozásának társadalmi háttere az 1952-es év Ma- 


gyarországán. Szociológiai Füzetek, Budapest, 1986. 

Korábbi korszakokra vonatkozó visszamenőleges kutatást nem folytattam, mindazonáltal az általam 
bázisszintnek használt 1938-as év kapcsán Ormos Mária azt állapította meg, hogy , 1938-ban, az 
úgynevezett utolsó békeévben a reálbérek 1913-boz képest is csak 80-8299-ot tettek ki". S ennek 
megfelelően konstatálja ugyanott, hogy , a biánygazdaság arcát felöltő lötvenes években] a fogyasz- 
tási színvonal a s létminimum környékéte biztosította". Ormos Mária: 40 év fejlődéstörténetének 
főbb jellemzői. In: Változó Baranya. Tanulmányok a megye történetéből, 1945-1985. (Szerk: Antal 
Gyula és Sándor László.) Pécs, 1985. 16-17. old. 

Valuch Tibor: Magyarország társadalomtörténete a XX. század második felében. Osiris, Budapest, 
2001. 223. old. Az idézetet eredetileg közli Belényi Gyula: A nagyipari munkásság élet- és munkakö- 
rülményei az 1950-es években. In: Politika, gazdaság és társadalom a XX. századi magyar történe- 
lemben. (Szerk: Püski Levente, Tímár Lajos, Valuch Tibor.) KLTE BIK MTT, Debrecen, 2000. Ő. 
229-237. old. 

Schuller Balázs: A magyarországi ásványbányászat társadalmának alakulása 1945-1958 között. Kéz- 
irat. PTE, Pécs, 2009; Aulich Nándor: Komló. Egy város születése. Kézirat. PTE, Pécs, 2009. 

1950 végére kiépült a tanácsigazgatás országos szervezeti rendje. Ez a polgári kor- 
ban szerveződött — ezért avíttnak és reakciósnak tekintett — helyi-területi önkor- 
mányzati rendszert váltotta fel. A kommunista párthatalom már az átszervezés évei- 
ben, 1949-50-ben is ezt az új — hatalmi funkciói mellett akkoriban tömegszervezet- 
nek is tekintett — fórumot vallotta és hirdette leginkább sajátjának mint a szovjet 
proletárforradalom által teremtett s az 1919-es tanácsköztársaság hónapjaiból ha- 
zai előzményeket is felmutatni tudó intézményt. Az 1950. október 22-én ország- 
szerte megrendezett voksolást követően ünnepélyes ceremóniák ezrein iktatták be 
az új igazgatási hierarchia helyi, illetve — járásokban és megyékben - térségi vezér- 
karát. A 220 ezer főnyi tanácstagságon belül elsősorban a különböző szintű tanács- 
elnökök, tanácstitkárok — összesen mintegy 6500 fő — voltak kulcspozícióban. 

Az MDP Politikai Bizottsága 1951 februárjában értékelte először az új tanácsok 
működésének és káderhelyzetének tapasztalatait. A jelentés megtárgyalását köve- 
tő határozati javaslatba Rákosi Mátyás -— vezetőtársai egy részével vitába szállva — 
erőltette bele azt a kitételt, hogy , a tanácsok megalakulásával, a demokrácia alap- 
jatinak kiszélesítése mellett, az éberség hiánya miatt az ellenség még jobban benyo- 
mult az államapparátusba". Az ellenséget ez esetben főként a tanácstitkárokká vá- 
lasztott korábbi — községi, Járási, városi — jegyzők jelentették. A települések mint- 
egy húsz százalékában választották ezeket a közigazgatáshoz értő tisztviselőket ta- 
nácstitkárokká. S bár legtöbbjük már 1945 után került posztjára, azért minősültek 
osztályellenségnek, mert — úgymond - a korábbi rendszert (is) kiszolgálták. (Azaz 
a korábbi rendszer már nemcsak a Horthy-korszakot jelentette, hanem a háború utá- 
ni koalíciós éveket is.) A pártfőtitkár azonban nemcsak a , reakció" benyomulását 
tartotta tűrhetetlennek , demokratikus közigazgatásunk új szerveibe", hanem — 
mint már korábban is — maga Járt az élen a mindezért felelős , ellenség újabb cso- 
portjának" leleplezésében. Az MDP február végi, második kongresszusán tartott 
főtitkári referátumában megismételte fentebbi tézisét, majd az április 19-i politikai 
bizottsági ülésen — a közigazgatás reszortirányítását végző — Zöld Sándor belügy- 
minisztert személyesen tette felelőssé a történtekért. Zöld Sándor - aki korábbi 
beosztásaiban maga is közreműködött a tisztogatásokban - a kiismert, kérlelhetet- 
len , csekista" megtorláslogikát önmagára vonatkoztatva vetett számot azzal, hogy 
milyen kilátásai lehetnek. Letartóztatását csak gyorsaságával előzte meg: hazatér- 
ve a pártgrémium üléséről, előbb családtagjaival (anyjával, feleségével és gyerekei- 
vel) végzett, majd öngyilkos lett.! 

Rákosi Mátyás , a párttal szembeni árulásnak? nevezte Zöld öngyilkosságát, de 
mert mindenképpen találni akart vezető beosztású (és élő) bűnbakot, Kádár János- 
ra esett a választása, aki a vonatkozó törvényt beterjesztő miniszterként maga is 
részese — illetve hivatalból reszortfelelőse — volt a tanácsrendszer előkészítésének. Áp- 
rilis 21-én Kádár Jánost és Kállai Gyula külügyminisztert is őrizetbe vették. Zöld, 
Kádár és Kállai a két világháború közötti magyar kommunista mozgalom hazai — 
azaz nem Moszkvában iskolázott — vezetői közé tartoztak. Ebben a sorban említhető 
Haraszti Sándor, Donáth Ferenc, Losonczy Géza és Újhelyi Szilárd is, akiket már 

1951 februárja óta egymás után hurcoltak el. Rákosi -— és mellette Farkas Mihály 
— mindennek olyan interpretálását adta, hogy nevezettek , a már leleplezett, áruló 
Rajk" hátrahagyott , beépített ügynökei voltak" az MDP vezetésében, illetve külön- 
böző, fontos államigazgatási posztokon. A felsoroltak mindegyikét elítélték: Do- 
náth Ferencet 15 év fegyházra; Haraszti Sándort halálra, de az ítéletet nem hajtot- 
ták végre; Kádár Jánost életfogytig tartó fegyházra. Kállai és Losonczy 15-15 év, Új- 





Zöld Sándor Haraszti Sándor 


helyi nyolc év börtönt kapott." Ezzel lényegében mindazokat kiiktatták a pártveze- 
tésből, akik addig a kiépülő pártállam nómenklatúrájában nem , moszkovitaként?" 
jutottak kulcspozícióba. Ennek a justizmordcsokornak két további sajátossága is 
volt. Az egyik, hogy a felsoroltak elítélését már nem körítették az addig elmarad- 
hatatlan nyilvános, hosszadalmas és részletesen gyalázkodó rágalomhadjárattal. 
Rövid sajtókommiünikék tudatták a befejezett tényt. Megelégedtek azzal, hogy csu- 
pán az ítélet indoklásában rögzítsék: , Rajk ellenforradalmi örökségének őrzője, 
szovjetellenes nacionalista." A Kádár ítéletéből való idézet — eltérő megfogalma- 
zásban, de hasonló tartalommal -— köszönt vissza a többiek elmarasztalása során 
is. A másik különbség, hogy mindegyikük túlélte a hagymázas őrület legsötétebb bör- 
tönéveit, és három év múltán, 1954-ben szabadlábra kerültek. 

Közben a végére értek az új tanácsrendszer vezérkarának első garnitúráján vég- 
rehajtott tisztogatásnak. 1951 nyaráig több mint ötszáz tanácsi vezetőt és nyolcszáz 
beosztott , régi" köztisztviselőt távolítottak el. A tisztogatási áradatot ugyan respek- 
tálta a Rákosi által dirigált pártvezetés, ám egyúttal kevesellte is azt. Év végi határ- 
időt szabva, további 600 helyi vezető eltávolítására adtak utasítást. Az indoklás 
szerint azért, hogy minél nagyobb arányban kigyomlálják közülük , nemcsak Hor- 
thy, hanem Rajk maradékait" is." Bár a leváltottaknak ezúttal csak kis hányada vé- 

gezte börtönben, eltávolításuk miatt az ország legalább egyharmadának települé- 
sein kellett volna időközi helyi választásokat rendezni. Egy huszárvágással azon- 
ban ezt a gondot is megoldotta az MDP Politikai Bizottságának határozata, amely 
úgy rendelkezett, hogy a leváltott, letartóztatott tanácsi vezetők helyére a továb- 
biakban kooptálással is munkába állíthatók az új tanácsi tisztségviselők. Azaz a 
már a teljesen formálissá tett választási színjáték előkészítésével és lebonyolításával 





Újhelyi Szilárd Losonczy Géza 


sem kellett bajlódniuk az erre feljogosított pártszerveknek, illetve a tanácsigazga- 
tás keretében fokozatosan kiépülő káderosztályoknak. 

A városi, járási, megyei szintű tanácsok személyzeti osztályaira — és az őket 
felügyelő-instruáló pártszervekre — enélkül is rengeteg feladat hárult. Hamar kide- 
rült ugyanis, hogy az osztályhelyzet, megbízhatóság, párthűség szempontjából ma- 
radéktalanul megfelelő új káderek sem az elvárások szerint funkcionálnak. Egysze- 
rűen azért, mert - főként falun — a közösségen belüli rokonsági-komasági szálak, a 
, mindenkinek mindenki jó ismerőse" kötődés kifejezetten akadályozza például a 
kérlelhetetlen kulákellenes harcot, a begyűjtési előírások szigorú végrehajtását, il- 
letve a parasztság téeszekbe kényszerítését. Emiatt megkezdődött a politikai szem- 
pontból nem kifogásolt tanácsi vezetők , rotálása", más községbe - esetleg más já- 
rásba — vezénylése, illetve ugyanezen csereberélések elvégzése város-járás-megye 
viszonylatokban is. Ez volt az ún. káderforgó imtézménye, amelynek megszervezé- 
se, ütemezése mind-mind a személyzeti csoportokra, osztályokra, korabeli elneve- 
zéssel a káderesekre hárult. Mindezt viszont állandóan összezavarta három továb- 
bi mozzanat. Az egyik az volt, hogy az átvezényelt tanácselnöknek — vagy titkár- 
nak — új szolgálati beosztásában nem volt helyismerete, de ugyanilyen gyakoriság- 
gal köszönt vissza fél-egy év után az a kitogás, hogy , túlságosan betagolódott a fa- 

Berki Mihályné beszámol a Goldberger-gyárban moszkvai tanulmányútjáról, 1950. február 1. 


lu társadalmába". A másik problémát az jelentette, hogy közben — pártjavaslatra — 
rendszeresen, de követhetetlenül történtek előléptetések, közigazgatási tanfolya- 
mokra vagy pártiskolára vezénylések. Azaz a személyzeti osztályok hiába állítottak 
fel egymás után külön , káderkutató csoportokat" arra, hogy elégséges számban 
, fedezzenek fel új népi kádereket?", a közigazgatási apparátus mozgatása egy idő 
után meghaladta logisztikai képességeiket." 

A harmadik probléma más karakterű volt, de nem kisebb gondot jelentett. Az új 
népi káderek jelentős része az írni-olvasni tudással is hadilábon állt. Így nem csu- 
pán az okozott gondot, hogy a számos különböző helyről érkező , felsőbb" instruk- 
ciók időnként homlokegyenest eltérő elvárásokat vagy utasításokat fogalmaztak 
meg, hanem az is, hogy ezek tucatjainak a végigolvasása — és megértése — 15 meg- 
haladta a homo novusok képességeit. Mire egyet-kettőt kisilabizáltak és azt meg is 
értve intézkedtek, további fél tucat maradt aznapra olvasatlan, elintézetlen. Arról 
már nem is szólva, hogy a mindezekhez kapcsolódóan elvárt napi, heti, illetve ha- 
vi összesítő jelentések elkészítésére — gyakori éjszakázások ellenére — sem maradt idő, 
energia. Ha nem korábban, ezen a ponton előbb-utóbb beléptek a rendszerbe az 
ÁVH illetékesei. Jelentési kötelezettség elmulasztása vagy — ha irat, pecsét éjszaká- 
ra az íróasztalon maradt — , bizalmas információk osztályellenség számára bozzá- 
férhető kezelése" miatt vagy egyéb okból is sorra vettek őrizetbe, hurcoltak meg 
helyi tanácselnököket, titkárokat. 

Nem befejezzük, csak megszakítjuk az új igazgatási gépezet akadozásának to- 
vábbi leírását. Annyit talán az eddigiekkel is sikerült érzékeltetni, hogy az ötvenes 
évek elejének káderpolitikája , saját bázisán" termelte ki az ellenreakciót. Noha a 

tanácsrendszer — kifejezetten elméleti síkon — demokratikusnak is tekinthető talál- 
mány volt, gyakorlati megszervezése és működtetése miatt a kommunista pártaka- 
rat diktatórikus-hierarchikus végrehajtásának mindenes cselédjévé degradálódott. 
Az ötvenes évek mindennapjaiban feladata jószerivel nem állt másból, mint abból, 
hogy a helyi társadalomból — a párt által — kiválasztott, , közülük való? vezetők- 
nek kellett rendre megsarcoltatniuk a velük egyívásúakat. Attól, hogy egy adott ta- 
nácsi vezető nem a szülőfalujában és nem a saját rokonságának , söpörte le a pad- 
lását" vagy vitette el az utolsó süldő malacát , adóhátralék" fejében, hanem egy 
másik járásban, nagyon 1s jól tudta: szüleivel, rokonságával ugyanezt teszi — kény- 
relen tenni — odavezényelt apparátusbeli kollégája. 

Ebből a rendszerből saját elhatározás alapján kilépni is nehéz, kockázatos volt. 
Az egérút megtalálásához az 1951-es , feszített terv?" munkaerő-szükségletének elő- 
teremtése nyújtott alkalmat. Az ipar munkaerőhiányát — a korábban már említett 
verbuválások mellett — a szektorok közötti sajátos átcsoportosítással vélték tovább 
mérsékelhetőnek. A Népgazdasági Tanács, a Munkaerő-tartalékok Hivatala és a 
Belügyminisztérium közösen jegyezte azt a csomagtervet, amelynek célja , a dol- 
gozni kívánó öregek és csökkent munkaképességűek foglalkoztatásának előmozdt- 
tása" volt. A terv tartalmazta, hogy az igazgatásban ,, a 40 éven aluli teljes munka- 
képességű férfi munkaerőknek legalább a 959o-át idős vagy csökkent munkaképes- 
ségű dolgozókkal kell felváltani, a leváltott fiatal munkaerőket pedig a termelésbe 
kell irányítani". Ez ugyan ismételten összezavarta az addigi káderpolitikát, de so- 
kak lehetőséget teremtett arra, hogy továbbálljanak. Vagy azért, mert elegük lett ab- 
ból, hogy tanácsi vezetőként perzekutor szerepre kárhoztatták őket, vagy azért, 
mert kollégáik sorának időközbeni elhurcolása számukra is intő jel volt: csak idő 
kérdése, hogy rájuk mikor kerül sor. Aki tehette, élt az alkalommal, és kérte , átirá- 
nyítását a termelésbe". 1952-ben ennek hatására — létszámukhoz képest — töme- 
gessé vált a nem is oly régen megválasztott (vagy már időközben kooptált) tanácsi 
kádereknek a közigazgatási apparátusból való elmenekülése. 

A közigazgatásban foglalkoztatottak létszáma az 1946-os kontraszelekció, a 
B lista lezárulása után 128 ezer fő volt, 1952-ben 246, egy év múlva pedig 260 ezer. 
De a bő fél évtized alatt megduplázódott létszámnál is jóval többen voltak időlege- 
sen a diktatúra államapparátusának hivatalnokai. A fluktuációt az egymásba érő 
különböző tisztogatások éppúgy indukálták, mint -— legutóbbi példánk alapján — a 
megcsömörlöttek menekülése. 1952-53 fordulójára pedig jószerivel csődöt mondott 
a kádervezérlés ideológiai paraméterek szerinti rendszere. A megoldáskeresés volun- 
tarizmusára és akadozására egyaránt jellemző volt a következő eset. 1952 decem- 
berében a pártvezetés szűkebb - titkársági — ülésén Rákosi Mátyás arra adott uta- 
sítást, hogy egy héten belül toborozzanak 250-300 ipari munkáskádert, akiket ro- 
hamtempóban felkészítve új megbízatásukra, már a következő év márciusában ki 
lehet nevezni tanácselnöki posztokra. Ezúttal nem a , régi, reakciós? garnitúra újabb 
csoportjától kívánt megszabadulni: a — többnyire — paraszti származású , népi ká- 
derek" kontingensét akarta lecserélni az ipari munkásság megbízhatóbbnak tartott 
fiaira. Azon községek élére szánta őket Rákosi, ahol a legrosszabbul álltak a terme- 
lőszövetkezetek szervezésével. Ezúttal viszont már a késedelmesen összeverbuvált 
kiszemeltek sem feleltek meg a kívánt paramétereknek: nem akadt elegendő 

, legalább nyolc osztályt végzett, szakmájában élenjáró és politikailag érett nagyüze- 
mi munkáskáder"?". A megszeppent előterjesztők szerint az ipari nagyüzemek — 
kiemelt káderstátusú — igazgatói apprehendáltak az ellen, hogy újra olyanokat ve- 
zényeljenek el tőlük, akiknek a kiesése a gyárra kiszabott terv teljesítését veszélyez- 
teti. Rákosi , salamoni döntése? ezután úgy szólt: száz , Jobban teljesítő" és pozí- 
cióban levő tanácselnököt azonnal vezényeljenek át a kollektivizálásban leginkább 
hátramaradott falusi tanácsok élére, a munkáslistából meg válasszák ki a használ- 
hatóbbakat, akiket hathetes gyorstalpaló tanfolyam után kell falusi tanácselnökök- 
ké tenni. Az aluliskolázottság később sem látszott enyhülni. Csak egy újabb évet elő- 
re ugorva — mert onnan van áttekintő adatsorunk -, 1954-ben az alábbiak szerint 


oszlott meg az államapparátusban dolgozók iskolai végzettsége: 


8 általánosnál kevesebbet végzett 7999 
8 általánost végzett 1090 
középiskolát vagy 4 polgárit végzett 79 
egyetemet, főiskolát végzett 496 


A képzettségnek az egyes igazgatási szintekhez rendelhető bontása nem áll ren- 
delkezésre. Valószínűsíthető, hogy az iskolázottabbak a miniszteriális centrumok- 
ban voltak nagyobb számban, s inkább a községi és járási szintű apparátusnak 
akadhattak gondjai még az írni-olvasni tudással is. Ezt tükrözik egyébként az ezen 
igazgatási szintről fennmaradt korabeli iratok, amelyek bőven tudósítanak az ele- 
mi fogalmazási jártasság hiányáról és a nyelvtan erősen fogyatékos ismeretéről. Et- 
től függetlenül persze bírhattak másképp megszerzett ismeretekkel, jártasságokkal. 
De ahogy a legjobb pásztor, földműves is zavarba jöhetett egy hegesztőfelszerelés 
vagy gépköszörű mellett, hasonlóképpen érezhette magát a nagyüzemi környezet- 
ben felcseperedett élmunkás esztergályos, midőn , kiemelt" s falura irányított újká- 
derként akár növénytermesztési, akár állattenyésztési szakfeladatokról kellett dön- 
tenie. És mindegyiküket egyöntetűen frusztrálta, amikor frissen stallumba helye- 
Zett , népi vagy munkáskáderként" a tanácsi költségvetés vagy elszámolás rubrikái 
között kellett eligazodniuk. 

Az előző három fejezetben előbb az iparban, utána a mezőgazdaságban, végül az 
új tanácsi intézményrendszerben kísértük nyomon a politika- és társadalomszerve- 
zés egyes ágazatainak irányítási és működési problémáit. Bármely részterületet pász- 
táztuk, egyre-másra az üzemzavar különböző megnyilvánulási formáival találkoz- 
tunk, s hasonló tüneteket kezdett mutatni idő múltával a pártvezetés is. Utóbbi egy- 
re kevésbé tűnt egy -— funkcionális szerepe szerint — parancsnoki hídról irányító 
szervnek. Inkább olyan diszpécserközpontnak, ahová a különböző alrendszerek- 
ből kiszámíthatatlan rapszodikussággal érkeznek a rövidzárlat, elakadás stb. vész- 
jelei. Ezek növekvő gyakorisága miatt viszont hol ide, hol oda kapva kényszerül- 
tek azonnali beavatkozásra. Ráadásul az egyik helyen kutyafuttában megoldani 
vélt üzemzavar szinte azonnal jelentkezett egy másik területen, sőt -— 1952-1953 
fordulójára — már szinte majdnem mindenütt egyidejűleg. A kommunista diktatú- 
ra , sztálini licence? szerint működtetett környező szovjetcsatlós államok közül ek- 

Szabad Nép-félóra, 1949. augusztus 


koriban — pontosítva Sztálin halála után — Lengyelországban és a , különleges stá- 
tusú" NDK-ban ismerünk gyorsan elfojtott, nyílt zavargásokat, de ilyenekről Ma- 
gyarországon nem tudunk. Itt inkább csak a visszamenőleges vizsgálat alapján 
mondhatjuk, hogy a rendszer egésze kezdett működésképtelenné paralizálódni. 


e 


! Gyarmati György: Káderpolitika a Rákosi-korszak tanácsrendszerében, 1950-1953. In: Magyar Tu- 
domány, 1998. 10. sz. 1183-1194. old. 

? Kövér György: Losonczy Géza, 1917-1957. 1956-os Intézet, Budapest, 1988. 209-228. old. 

: Visszatekintve legalábbis furcsának - ha éppen nem megütközést keltőnek - tűnhet Horthy Miklós 
és Rajk László ilyen párhuzamba állítása. Ezért érdemes utalni arra, hogy kivégzésbe torkolló pere ide- 
jén - s jó ideig még utána is — Rajkot ugyanolyan vimperialistabérenc fasisztának"? titulálták a kor- 
ban, mint a két világháború közötti időszak magyarországi kormányzóját. Az más kérdés, hogy ezt 
az értékelést általában a hidegháborús hisztéria produktumának tekintjük, vagy annak a megkülön- 
böztetett Rajk-fóbiának, amely bitóra küldő egykori elvtársaiban nem csupán ekkor, hanem két év- 
vel később is visszaköszönt még, amikor Péter Gábort, a politikai rendőrség vezetőjét s e minőségé- 
ben a Rajk ellen leginkább áskálódók egyik prominensét távolították el maguk közül Rákosi és veze- 
tőtársai. Az éberségi hisztéria részeként ekkoriban eltávolított közel kétezer tanácsi vezetőről annyit 
érdemes megjegyezni, hogy legtöbbjüknek semmi köze nem volt Rajkhoz azon túl, hogy egy részük 
Rajk 1946-1948 közötti belügyminisztersége idején kerülhetett közigazgatási státusba, illetve hogy 
őket nem szokták , beszámítani" a Rajk-ügy további mellékpereiben bebörtönzött, internált vagy más 
módon meghurcolt-félreállított — ugyancsak több száz fős - kontingensbe. 

§ Gyarmati György: A káderrendszer és a rendszer kádere az ötvenes években. Valóság, 1991. 2. sz. 
51-63. old. 

ÍV 


KÖZTES MÉRLEGKÉSZÍTÉS 
SZTÁLIN HALÁLA 
KÖRNYÉKÉN 


20 OSZTÁLYHARCOS 
KULTÚRPOLITIKA 


A második világháborút követő két politikai rendszerváltás fél évtizede számos ok- 
ból formálta át gyökeresen az irodalmi, kulturális életet. A háborús évek áldozatai- 
vá lett alkotók hiánya ellenére is egy valóban dinamikus szellemi újjáépítés indult, 
még ha , remény és szorongás" közepette teltek is az első évek." Az inkvizíciós szá- 
monkérés akkoriban sok mindent egybemosni igyekvő nézőpontját mellőzve két 
megállapítás kínálkozik. Az egyik az, hogy az intellektuális szféra korábban csak 
mérsékelten fertőződött fasiszta, illetve náci eszmékkel. Ugyanakkor látványos gyor- 
sasággal enyészett el a Horthy-korszak irredenta, nacionalista lektűrjének vonulata 
is. A másik póluson legalitáshoz jutottak ugyan a kommunista művészek, literáto- 
rok, de többségük középszerűsége csak egy — korántsem domináns - színfolttal gya- 
rapította a háború utáni első évek kulturális közéletét. Sőt mi több, a kommunista 
diktatúra kiépítéséig rendelkezésre álló szűk fél évtizedben az új tehetségek fel- 
bukkanásával is párosuló, sokszínű kulturális pezsgés volt a legszembetűnőbb. 

A háborús évek veszteséglistáját — csak a nevesebbekből válogatva is — az írók, 
költők vezetik. Bálint György, Randóti Miklós, Sárközi György, Szerb Antal, az 
erdélyiek közül Karácsony Benő és Ligeti Ernő a zsidóüldözés áldozatai lettek, 
Szabó Dezső pedig éhen halt, miközben a körülzárt Budapesten egy pincébe húzód- 
va várta az ostrom végét. Haláltábor és munkaszolgálat ritkította a képzőművé- 
szek sorát is: Ámos Imre, Goldmann György, Örkényi Strasszer István és a nagy- 
váradi Tibor Ernő. A földi pályáját ugyancsak koncentrációs táborban végző Farkas 
István halálával nemcsak a festőművészet lett szegényebb, hanem az irodalmi 
közélet is. Az ő tulajdonában lévő Singer és Wolfner a két világháború között a ma- 
gyar írók egyik legjelentősebb kiadója volt." Ugyanezen cég volt a gazdája az 1894- 
ben alapított Új Idők című irodalmi hetilapnak. A lapot fél évszázadon át szer- 
kesztő egykori , írófejedelem", az ekkor 82 éves Herczeg Ferenc teljes rezerváltság- 


€- Könyvnapi plakát, 1951 

ba húzódott. Lapja azonban megmaradt, s a szerkesztést átvevők — Kassák Lajos, 
Benedek Marcell - tartalmában is új szellemiségű írásokkal töltötték meg azt, 
1949-es megszűnéséig. 

A képzőművészet különböző irányzatokat reprezentáló, kvalitásos és beérkezett 
tagjai között említhető Egry Józset, Czóbel Béla, Ferenczy Béni, Szőnyi István, Ber- 
náth Aurél, Pátzay Pál, Vilt Tibor vagy Barcsay Jenő, s nem kevésbé voltak gene- 
rációs kandidátusai az iskolává szerveződő európaiságnak a , felszabadult kísérle- 
tezés" akkori fiataljai: Losonczy Tamás, Korniss Dezső, Anna Margit, Gyarmathy 
Tihamér, Somogyi József vagy a grafikus Szalay Lajos. A zenei életből Bartók Bé- 
lát az Ideiglenes Nemzetgyűlés tagjai közé kooptálta ugyan, de már nem térhetett 
haza: New Yorkban halt meg 1945 szeptemberében. Dohnányi Ernő módszeres tá- 
madások következtében szorult ki a művészeti közéletből, mígnem 1949-ben az 
emigrációt választotta. Kodály Zoltán viszont addig szerzett — és tovább őrzött — 
respektusa révén lett az elnöke mind az ekkor szerveződő Magyar Művészeti 1a- 
nácsnak, mind pedig az immár nagy múltú Magyar Tudományos Akadémiának. 

Nem indult újra a két — több mint fél évszázados múltra visszatekintő — feleke- 
zeti folyóirat, a Katbolikus Szemle és a Protestáns Szemle. Ugyancsak megszűntek 
a Horthy-korszak olyan reprezentáns folyóiratai, mint a Szekfű Gyula által szerkesz- 
tett Magyar Szemle, az akkoriban a katolikus konzervativizmus védbástyájának 
tartott Magyar Kultúra, továbbá a Napkelet, de nem indult újra a század első felé- 
ben irodalmi zsinórmértéknek számító Nyugat sem. Nélkülük is sokszínű irodalmi- 
művészeti közélet sarjadt újra a romokon. A debreceni Ady Társaság védjegyével 
már 1945 áprilisában megjelent a Juhász Géza, Kéry László és Kolozsvári Grand- 
pierre Emil által jegyzett Magyarok, amely - a korábbi évtizedek népies-urbánus 
szembenállását is oldani remélve — a Nyugat igényességét kívánta folytatni. Ezt kö- 
vette ősszel a Valóság, Szabó Zoltán és Márkus István szerkesztésében. Önmegha- 
tározása szerint a , fiatal magyar értelmiség?" szócsöve kívánt lenni, ahol , a magyar 
értelmiség sokféle típusa képviselve van, társadalmi eredet, foglalkozás, világfelfo- 
gás és pártállás tekintetében". Az 1946-ban indult Forum című irodalmi-közéleti fo- 
lyóiratot kommunista szerkesztő, Vértes György jegyezte, míg a korszak felemás 
koalícióját Darvas József, Lukács György, Ortutay Gyula szerkesztőbizottsági tag- 
ságával próbálták megjeleníteni. A hatvanas éveit taposó Kassák Lajos ifjúkorának 
század eleji lapalapítási hevülete töretlennek tűnt. A már említett Új Idők életben 
tartása mellett ő indította el 1947-ben a Magyar Művészeti Tanács folyóirataként 
az Alkotást és azzal szinte egy időben a Kortárs című irodalmi és művészeti lapot, 
amelyet leginkább a szociáldemokrata alkotók érezhették magukénak. Illyés Gyu- 
la pedig Molnár Ferenc lányával, Sárközi Mártával élesztette újra a népiek két vi- 
lágháború közötti lapját, a Választ. 

A felsorolt lapoknak két közös jellemzőjük volt. A nemzeti-konzervatív irányza- 
tot kizárva, tendenciájában mindegyik valamely korábbi szellemiség folytatását kí- 
nálta. Ennyiben az irodalmi közéletben valóban nem volt markáns korküszöb vagy 
korforduló! az 1945-ös rendszercezúra, s a továbbra is publikáló írók zöme jósze- 
rével , csereszabatos" volt az egyes lapok számára. Történeti nézőpontból az em- 
líthető, hogy az ekkori írások jelentős része versben, prózában és szociografikus 
, transzformációtanulmányokban?" is széles horizontú kortársi recepcióját adta az 

éppen megindult társadalmi-politikai átalakulásnak. Olyan, nem zsurnaliszta iro- 
dalmi narratíva keletkezett a háború nyomán megkezdődött változásokról, amely 
— a dolog természetéből eredően — idővel kordokumentummá, elbeszélő forrássá 
patinásodott. Még ha igaz is lenne, hogy — úgymond Lukács György hatására — el- 
kezdődött a magyar irodalom , deliterarizációs folyamata", a tradicionális nyuga- 
ti , bovatartozás szálainak az elszakítása, és a másik, a keleti régióba való átlépte- 
tésének a szándéka", ez legfeljebb az átmeneti évek — már említett — ellentétes irá- 
nyultságának jelzésére alkalmas. A kezdeti években aligha ez a velleitás volt a meg- 
határozó, s igencsak bajba kerülne az, aki feladatul kapná, hogy az alább felsorolt 
kortársak közül bárkinél is kimutassa: az ún. lukácsi , átléptetési recept" vezette 
tollát, akár a jelzett időszakban, akár később. Az említett orgánumok hasábjain 


Lukács György egy József Attila-emlékműterv előtt, 1947 

éppúgy, mint a budapesti kávéházak irodalmi törzsasztalainál különböző generá- 
ciók nagyon színes, tehetséggel áldott/vert csapata volt — még és már - jelen. A hat- 
vanasok évjáratát Heltai Jenő, Nagy Lajos, Füst Milán és Zilahy Lajos képviselte. 
Az akkori középgenerációt Márai Sándor, Déry Tibor, Szabó Lőrinc, Tamási Áron, 
Kodolányi János, Németh László, Illyés Gyula, Ignotus Pál reprezentálta. S ott so- 
rakozott mögöttük a még fiatalabb nemzedék, Weöres Sándor, Nemes Nagy Ágnes, 
Pilinszky János — akik már a húszas éveikben joggal nyerték el a Baumgarten-díjat 
— és kortársaik: Ottlik Géza, Cseres Tibor, Örkény István, Mándy Iván, Vas István 
vagy Hubay Miklós. Noha utóbbiak mindegyikét szívesen fogadták a fentebb felso- 
rolt irodalmi folyóiratok, Újbold címmel" maguk is , nemzedéki? lapot indítottak 
— deklaráltan , európai iskolaként? és a Nyugat tradícióit folytathatónak vélve. 

Azután következett a fordulat. A diktatúra kiépülésének részeként éppúgy álla- 
mosították a művészeti életet is, mint ahogy arról már szó volt a gyárakkal, az is- 
kolákkal vagy az Akadémiával kapcsolatban. Az újjáépítés időszakának említett 
folyóiratai — amelyek a szépirodalom mellett közéleti vitafórumot is jelentettek — 
1948-1949-ben sorra szűntek meg. A továbbiakban a Csillag, az Irodalmi Újság és 
a Művelt Nép szolgálta a rendszerbe dresszírozott, párt-egyenirányított kultúra- 
közvetítést. A könyvkiadók államosítása után — bármilyen műfajban — csak az lát- 
hatott nyomdafestéket, amit a pártszempont elsőbbségét érvényesítő cenzúra meg- 
jelenni engedett. A már életművet maguk mögött tudók egy része (Márai Sándor, 
Zilahy Lajos) éppúgy az emigrációt választotta, mint a hazai debütálásukon túlju- 
tott fiatalabbak (Cs. Szabó László, Kovács Imre, Szabó Zoltán vagy a grafikus Sza- 
lay Lajos). S velük mentek más művészek is: a háború utáni évek emblematikus 
filmjét (Valabol Európában) rendező Radványi Géza vagy az emigrációban idővel 
nemzetközi elismertséget szerző karmester, Solti György. Az itthon maradottak egy 
része maga hallgatott el, tanítást, fordítást, könyvtárosságot vállalva, mások elhall- 
gattatásáról adminisztrációs publikálási tilalommal gondoskodtak. Csak példakép- 
pen: a háború után volt úgy, hogy Weöres Sándornak évente több verseskötete is 
megjelent egymás után. Majd hét év szünet következett. 1955-ben gyermekversgyűj- 
teménye láthatott napvilágot (Bóbita), hogy 1956-os válogatásának már a címe — 
A hallgatás tornya — is jelezze a közbenső időszak elnémíttatásának mértékét. 


A Székesfővárosi Zenekar Várady László vezényletével új magyar szimfóniát muta- 
tott be legutóbbi bérleti hangversenyén: Szelényi István , Egy gyár szimfóniája"? című 
művét. Szelényi zeneszerzői fejlődésében jelentős állomás ez a kompozíció, mert eb- 
ben a művében teljesen hátat fordított régebbi elvonatkoztatott stílusának. Az Egy 
gyár szimfóniája mindenkihez akar szólni. Nagy előnye, hogy könnyen játszható, így 
üzemi zenekaraink is új számmal gazdagíthatják műsorukat. Hibája viszont, hogy 
inkább csak zsánerkép-szerűen ábrázolja a gyárat, s nem csendül ki belőle a gépeket 
mozgató, új eszméktől fűtött, saját magának dolgozó, építő ember teremtő ereje. 

A hangverseny során a fiatalos Dános Lili Chopin e-moll zongoraversenyét játszot- 
ta imponáló technikai tudással. Várady László különösen Csajkovszkij IV. szimfóniá- 
jának magával ragadó, lendületes előadásával ért el sikert. 


Zenekari est. Szabad Nép, 1949. május 13. 








Ismeretlen festő: Rákosi Mátyás, 1950-es évek 





Bán Béla: Rákosi Sztálinvárosban, 1954 


Czene Béla: Kazincbarcika, 1953 

Pór Bertalan: Rákosi elvtárs és felesége parasztküldöttekkel beszélget, 1950 

Bán Béla: Kónyi elvtárs, a Ganz Villamossági Gyár sztahanovistája, 1950 


Ék Sándor: Rákosi elvtárs 1919-ben a salgótarjáni fronton 







Olcsai-Kiss Zoltán: 
Rákosi Mátyás 
mellszobra, 1951 

Csabai Kálmán: Szakrajzóra, 1953 


Szentgyörgyi Kornél: Szénlapátoló, 1950 





Imre István: Folyamőr 








Glatz Oszkár: Koreai diákok 


Benedek Jenő: Mit láttam a Szovjetunióban, 1951 





Czene Béla: Hazánk javára békekölcsönjegyzés, 1951 

1949 után már nem csupán Kodály vált nemkívánatossá az Akadémia élén, hanem 
a korszerű (nagy)realizmus kultúrfilozófiai megalapozásán fáradozó Lukács György 
sem volt elég pártosan szemellenzős kommunista vezetőtársai számára. Révai Jó- 
zsefnek külön minisztériumot szerveztek az ideológia kulturális aprópénzre váltá- 
sára. Ő és első számú szolgálatvezetője, Horváth Márton végrehajtó hatalmi esz- 
közrendszerrel próbálta a művészetek minden ágában érvényre juttatni az egyedül 
üdvözítő stílusiránynak kikiáltott, úgynevezett szocialista realizmust. (A kortárs 
zsargonban ezt szocreálként rövidítették.) 


A szocialista realizmus a szovjet szépirodalom és irodalomkritika legfontosabb mód- 
szere. Megköveteli és megkövetelte az írótól a valóságnak a maga forradalmi fejlő- 
désében igaz s történelmileg biteles ábrázolását. A szocializmus szellemében csak az 
igazságnak és a történelmi hitelességnek a művészi kifejezéssel ilyenformán való pá- 
rosulása nevelhette át, s neveli a dolgozókat. 

A szocialista realizmus a művészi alkotás teremtő kezdeményezéseinek megnyil- 
vánulásában — a forma, a kifejezési eszközök, a stílus stb. választásban rendkívüli le- 
hetőségeket nyújt. 

A szocializmus győzelme, a termelő erőknek az emberiség történelmében eddig el 
nem képzelt hatalmas növekedése, az osztályok megszűnésének egyre növekvő fo- 
lyamata, az embernek ember által való kizsákmányolási lehetőségek megsemmisíté- 
se, a város és falu közötti ellentmondásnak a megszüntetése és végül, a tudomány, a 
technika és a kultúra hallatlan eredményeinek folytonos, rohamos növekedése a ter- 
melő erők határtalan minőségi és mennyiségi növekedését és minden fajta művészet 
és irodalom kivirágzását segíti elő. 


Gergely Sándor: , Puskin vendégei" voltunk... (részlet) 
Szabad Nép, 1949. június 26. 


A feladatokat is kongresszusi határozatok rögzítették, amelyek szerint a kultúra 
hazai munkásainak a szovjet művészet példája és útmutatása alapján, , lenini—sztá- 
lini értelemben vett pártossággal", osztályharcosan kell szolgálniuk , a szocializ- 
must építő hazánk védelmét és a nemzetközi békeharc teljes győzelmét". Ennek 
megfelelően született Rajk László kivégzését követelő programvers, óda Rákosi- 
hoz, Sztálint szekularizált istenként megjelenítő novella vagy éppen kantáta is. 
A sztahanovista élmunkás éppúgy lett prózai művek főhőse, mint festmények köz- 
ponti figurája. A kollektivizált mezőgazdaság szimbolikus figuráivá tett traktoroslá- 
nyokat — valamely közismert mű- vagy népdal szövegét lecserélve — , népművelő 
brigádok"? által faragott alkalmi rigmusok (csasztuskák) dicsérték. 


A mai magyar irodalom elért sikereit elsősorban mindenekelőtt a Szovjetunió létének, 
a nagy Sztálinnak és a dicsőséges Szovjet Hadseregnek köszönhetjük. A Szovjet Had- 
sereg szabadította fel drc$ága hazánkat s népünket és vele együtt évezredes szellemi 
börtönéből a magyar írók harcos szerszámát: a tollat is. Mióta csak magyarok élnek 
e földön, most első ízben vált szabaddá a művészet és benne a hagyományokban gaz- 
dag, nagyszerű jelenünkben élő s jövőnkbe mutató magyar irodalom is. [...)] 

A mai magyar irodalom tehát egyre sikeresebben halad előre a szocialista-realis- 
ta irodalom felé, hűséggel és egyre sokrétűbben követve a szovjet irodalom példamu- 
tatását. Nem kétséges, hogy a magyar szocialista-realista irodalom is egész dolgozó 
népünk harcával egybeforrva, egyre maradandóbb értékű művekkel bizonyítja fölé- 
nyét minden más irodalom felett. A magyar írók tudják és vallják: fejlődésünk leg- 
biztosabb s egyetlen iránytűje a Magyar Dolgozók Pártjának útmutatása a Szovjet- 
unió irodalmának példája. Ha nem ennek az iránytűnek útján haladna a magyar iro- 
dalom: visszazüllene a burzsoá irodalom posványába. [...)] 

A Kongresszus megállapítja, hogy: 

A mai magyar irodalom elvileg és jelentős mértékben gyakorlatilag is leszámolt a 
kozmopolita, formalista, népellenes, burzsoá osztályérdekeket szolgáló álirodalom- 
mal; leszámolt a Part pour Vart és az , apolitikus? irodalom minden ellenséget rejte- 
gető elveivel, az üres burzsoá pszichologizálással, az érzelmeknek és szerelemnek por- 
nográfiává züllesztett ponyvájával; a kóros individualizmussal, a kispolgári anarchiz- 
mussal, a irodalomban terpeszkedő arisztokratizmussal, a romboló soviniszta nacio- 
nalizmussal: tehát mindazzal a becstelen és művészietlen tényezővel, amely a felsza- 
badulás után is gyakran és nem lebecsülendő veszélyességgel igyekezett gátat vetni 
szocialista-realista irodalmunk fejlődésének. 

E leszámolás jelenti — amint mondottuk - szocialista realista irodalmunk fejlődé- 
si lehetőségének biztosítását. Egyáltalában nem jelenti azonban, hogy az egész irodal- 
munk fejlődésére veszélyes és kártékony burzsoá maradványokat teljes egészében fel- 
számoltuk volna és hogy irodalmunk nemzeti egységének fogalmán valamilyen kis- 
polgári irodalmi liberalizmust kellene értenünk. Nem. Kongresszusunk döntő ered- 
ményei közé tartozik, hogy rámutatott azokra a még sűrűn felbukkanó hibákra és 
hiányosságokra, amelyek mai irodalmunkban a múlt burzsoá maradványaiként jelent- 
keznek. Ilyen a sematizmus, az arisztokratizmus, a kispolgári anarchizmus, a koz- 
mopolitizmus és formalizmus különféle megnyilvánulási formái. [...) 

Azonban sem a témaválasztás kérdésében, sem a sematizmus elleni küzdelem- 
ben nem mutatkoztak íróink olyan következetes harcosoknak, mint amilyennek ezt 
a lenini-sztálini értelemben vett pártos irodalom, tehát a mi irodalmunk megkö- 
veteli. Megállapítjuk, hogy irodalmunk, általánosságban — számos és jelentős ered- 
mény ellenére is — sem hősei, sem a jövendő megmutatása, sem a valóság színesebb, 
szebb s gazdagabb ábrázolása terén és a békéért vívott harc területén nem tett 
annyit, mint amennyit tennie lehetett s kellett volna. E hiányok leküzdése nélkül 
irodalmunk nem lehet alkalmassá arra, hogy egész magyar dolgozó népünknek 
elébe tárja a ma valóságát és a ma valóságából kibontakozó nagyszerű jövendőt. 
E hiányok leküzdése nélkül irodalmunk nem lehet olyan harcos, olyan leleplező ere- 
jű, olyan éber az ellenséggel szemben, mint amilyen irodalmat a magyar dolgozó 
nép az osztályharc e rendkívül éles szakaszán, a nagyon is feszült nemzetközi hely- 
zetben és a békéért folytatott kemény harc tervéveiben irodalmunktól joggal kö- 
vetel. [...] 


A magyar írók első kongresszusának határozata. 
In: A magyar írók első kongresszusa, 1951. április 27-30. Művelt Nép, Budapest, 1951. 296-300. old. 

Marx, Engels, Lenin és Sztálin, ,,a marxizmus klasszikusainak" művei, valamint A 
Szovjetunió kommunista pártjának rövid története (amelyet a cím orosz nyelvű utol- 
só két szava nyomán , kratkij kursz? néven emlegettek) töltötték meg a könyvesbol- 
tokat, az üzemi, párt- és szakszervezeti , kultúrfelelősök" bizományosi raktárait, olyan 
mennyiségben, hogy tárgyalt korszakunkban minden magyar állampolgárra jutott 
belőlük legalább egy. A pártirányító , négyes fogat", Rákosi Mátyás, Gerő Ernő, Ré- 
vai József, illetve Farkas Mihály ekkoriban közreadott , válogatott beszédei és cik- 
ker" , csak" mintegy kétmillió példányban kerültek forgalomba, hogy a különböző 
hosszúságú gyorstalpaló káderképző tanfolyamokon, illetve az egyetemi oktatásban 
hasznosuljanak. Az 1948-ban alapított Kossuth-díjjal ezekben az években jutalmazott 
literátorok — Benjámin László, Illés Béla, Kónya Lajos, Méray Tibor, Szabó Pál, Zelk 
Zoltán — művei sokkal inkább udvari kegyencek által írt dicshimnuszok, semmint 
kulturális értékek hordozói. S még inkább azok a Sztálin-díjjal is kitüntetett Aczél 


Illés Béla dedikálja A vígszínházi csata című művét, Budapest, 1950. június 

Tamás és Nagy Sándor munkái. Saját tapasztalatait is summázva állapítja meg erről 
a korszak bibliofil monográfusa: , az ifjúsági és mesekönyvek szinte teljesen eltűntek 
a könyvpiacról, a szépirodalom kínálata mennyiségében és minőségében egyaránt 
vérszegény volt, a könyvesboltok és raktárak polcai pedig roskadoztak a politikai és 
(oroszból fordított — Gy. Gy.] szakmai könyvek, brosúrák alatt"." 

A Rákosi-korszak szimbólumává lett — Mikus Sándor alkotta —, nyolcméteres Sztá- 
lin-szobor tizenkét méteres talapzatra állítva magasodott 1951-től a budapesti Dózsa 
György út fölé, hogy már a méretek is alattvalói érzületet indukáljanak mindazokban, 
akiket az április 4-i vagy május 1-jei pártállami ünnepségekre kivezényeltek. Jó kezű 
fiatal festőket, grafikusokat is foglalkoztató külön dekorációs iparág szolgálta, hogy 
a különböző rendszerlegitimáló tömeggyűléseken mindig kellő számú — ma úgy mon- 
danánk - óriásposzter álljon rendelkezésre országszerte Sztálin és Rákosi képmásai- 
val. Ezzel párhuzamosan próbálták háttérbe szorítani azt a — visszatekintve is lenyű- 
göző — szín- és formagazdagságot, a kompozíciós ezerarcúságnak azt a panoptiku- 
mát, amely 1950 előtt mind a festészetet, mind a szobrászatot jellemezte. 


Sztálin nyolcméteres szobrának leleplezése, 1951. december 18. 

Mikor kerültél a főiskolára? 

- 1946-ban vettek fel. Én az egyetemes magyar kultúrán nőttem fel, így inkább a 
költőktől tanultam, mint a festőktől. Szőnyi István és Bernáth Aurél voltak a taná- 
raim. Én Szőnyit az első óra után megkértem, hogy ne korrigáljon, inkább beadom 
a rajzaimat, a mester meg osztályozzon, de ne korrigáljon. Persze kérdezte, hogy 
miért? Azért, mert nem akarok nagy Szőnyi lenni, inkább kicsi Szász akarok marad- 
ni. Ázt mondta, rendben van, tanulni úgyis a természettől és a klasszikusoktól lehet. 
Hát ilyen hangulat volt akkoriban a főiskolán. A merev politikai légkört, amely nem 
kedvezett őszinte, bíráló megjegyzéseimnek, nem tudtam sokáig elviselni. Már egyre 
kevesebbszer jártam be, el is maradtam a vizsgáimmal, így 1949-ben otthagytam a 
Főiskolát, mielőtt ők rúgtak volna ki. 

— Miből éltél? 

- Már főiskolás koromban dolgoztam az MSZBT-ben, az akkori Magyar—Szov- 
jet Baráti Társaságban. Hatott rám az élénk politikai mozgás. Szívesen jártam oda, 
mivel tapasztalatokat akartam szerezni, belülről megismerni a mozgalmat. Följebb 
, buktattak", dekorációs osztályvezető lettem. Ez adminisztratív beosztás volt, min- 
denféle számlát kellett aláírogatnom. Rossz tapasztalatokat szereztem, holott éppen 
azért vállaltam ezt a munkát, hogy érzelmileg közel kerüljek a mozgalomhoz. 1948- 
ban aztán átmentem a Dekor NV-hez. 

— Mikor és miért voltál börtönben? 

- 1950-ben, fegyverrejtegetésért. Erről persze szó sem volt, de ez volt a hivatalos 
indoklás. Az előzménye az volt, hogy a portréfestést normázni akarták, én pedig ál- 
lítólag azzal szabotáltam, hogy nem írtam alá az ötperces mozgalmat. Marhaságnak 
tartottam, hogy a festőknek ötperces mozgalmuk legyen. 

— Mi volt ez? 

— Öt perccel előbb kellett volna bemenni és elkezdeni a munkát. Ha tíz csavart öt 
perc alatt meg lehet húzni, akkor talán még el is fogadom ezt, de a festésnek ehhez 
semmi köze. Aztán mondták, hogy jegyezzek békekölcsönt, de azt sem tettem meg. 
Lassan, lépésről lépésre reakciós lettem, holott azt hiszem, éppen ellenkezője voltam. 
Azt akartam, hogy hitele legyen az intézkedéseknek, hogy hinni tudjak az intézkedé- 
sek mögötti szellemben. Azonkívül volt két nevelt gyermekem, eltartásuk nagyon 
nagy erőfeszítést jelentett. [dőm se nagyon volt eljárni gyűlésekre. Úgyis mindenki 
másként beszélt, mint ami az igazság volt. Én mindig azt mondtam, amit gondoltam, 
de csak bajom lett belőle. Jobbnak tartottam, ha otthon maradok. A vége az lett, 
hogy osztályidegennek tartottak. Kiküldték a nyomozókat, akik egy rozsdás pisz- 
tolyt kivettek a táskájukból, az asztalra dobták s közölték, hogy ezt itt találták, és most 
lefoglalják. Így kerültem fegyverrejtetésért börtönbe. 

— Hol voltál börtönben? 

— Albertfalván, az Épületelemgyárban. 

— Statáriális ítélet volt, tíz év. Azután valahogy közbűntényes lettem és 2 és fél év 
nevelő munkatáborra ítéltek. A táborban 1500-an voltunk, de az én megítélésem sze- 
rint az emberek többsége ártatlanul. Vasbeton gerendákat csináltunk. 

— Megrendültél, amikor megkaptad a 10 éves ítéletet? 

— Nem, pontosan tudtam, hogy mi történik az országban. Nagyon jól dolgoztam 
a gyárban, 200-as átlagot teljesítettem. Több újításom, találmányom volt. 





230 - A RÁKOSI-KORSZAK 


— Pontosan tudtad, hogy mi történik az országban? 

- Tudtam, hogy ez az állapot akkor egy szükséges rossz volt. Amikor elindult a 
művészélet szervezése, elmentem a barátaimhoz, és mondtam, hogy most lehetőségünk 
van olyanná szervezni a magyar művészéletet, amilyen még sohasem volt. Erre azt 
mondták, hogy köpönyegforgató vagyok, holott valóban úgy éreztem, hogy akkor 
szervezhettünk volna egy egészséges, progresszív magyar művészéletet. Nem léptem 
be a pártba. Nem is vagyok nagyon alkalmas pártéletre, mert fegyelmezetlen vagyok. 
Bent egyébként jó dolgom volt, mert sorozatban festettem a Krisztusokat és a Leni- 
neket. Az előbbieket a börtönőrök lakásába, az utóbbiakat pedig a börtön hivatalos 
helyiségeibe. Fél év után kijöttem, visszamentem a Dekor NV-be dolgozni. 

— Ez milyen vállalat volt? 

—- Dekorációs Nemzeti Vállalatnak hívták azt az intézményt, amely kiszolgálta az 
akkori propagandaigényeket. A Dekor NV-ben havi 2400 forintot kerestem, ami na- 
gyon nagy pénz volt abban az időben. Egyszer csak azt mondták, hogy csináljak egy 
Sztálint. Odaadtak egy rajzot, amelyen olyan szép volt, mint egy grúz mennyecske. 
Geraszimov munkája. Én felnagyítottam egy kicsit a fülét, a gallérját a helyére tettem, 
koponyát csináltam neki. Még élveztem is, hogy olyan markáns, szép feje lett. A fő- 
nök rettenetesen letolt, mondván, hogy jövök én ahhoz, hogy Geraszimov elvtárs raj- 
zát átrajzoljam. Azonnal rakjam vissza a fülét oda, ahol volt. Visszaraktam. Ekkor 
rájöttem, hogy mi is az én feladatom a Dekor NV-nél. A nagy Sztálinokat a Hősök te- 
rére mindig nálam rendelték. Már úgy csináltunk Sztálint, hogy megfordítottuk a ké- 
pet és fejjel lefelé festettük, így oda tudtunk figyelni. Később normában akarták csi- 
náltatni velünk a képeket. Azt akarták, hogy legyen kabátfestő, fejfestő, bajuszfestő, 
ki mit tud a legjobban. Az éberség éveiben például az etalon Rákosit, amelyről másol- 
tuk a Rákosikat, mindig be kellett tenni a páncélszekrénybe. Három évig bírtam ki. 


Koltay Gábor -— Riskó Géza: Szász Endre. Budapest, 1983. 


A sokféleség, a sokszínűség elvesztése közepette vált a kulturális, szellemi élet álta- 
lános jellemzőjévé az országnyi ketrecbe zárt eltömegesedés és — paradox módon -— 
a kulturális javakhoz való (elvi) hozzáférés demokratizálódása. A középiskolába 
járók száma közel két és félszeresére nőtt, a főiskolai és egyetemi hallgatók száma 
megduplázódott. Százszámra épültek — elsősorban falvakban és új ipartelepeken — 
kultúrotthonok, s a rádió-előfizetők száma korszakunkban megnégyszereződött, 
holott az akkoriban forgalmazott készülékeken jószerivel csak két magyar adót 
(Kossuth, Petőfi) lehetett fogni." A korábbi ötödére redukálódott ugyan a megjelen- 
ni engedett napi- és hetilapok száma, de azok példányszáma megtöbbszöröződött. 
A sematikus, ún. szocreál tömegirodalom éppúgy a társadalom rendszerbe tagolá- 
sának eszköze volt, mint az ún. tömegdal? s a hozzá szervezett, minden munkahely- 
re és településre kiterjedő kórusmozgalom vagy a tömegsport — akkori nevén MHK- 
mozgalom (Munkára, Harcra Kész!) -, amely a fiatalság edzettebbé tételének jel- 
szavával szolgálta a hidegháborús paramilitáris (félkatonai) felkészítést. Az eltö- 
megesedés közepette végbemenő színvonalesés közvetett — de nagyon jellemző -— 
példája, hogy az átnevelés hivatali központjának tekinthető Oktatási Minisztérium 
munkatársai számára az ötvenes évek első felében a munkaidő lejárta után helye- 
sírási tanfolyamokat rendszeresítettek. A Népművelési Minisztérium meg pályáza- 
tot írt ki a szocialista munka - illetve munkás — optimizmust sugárzó megjeleníté- 

sére. Ez sem sokat segített, mire — egy megjelent próbálkozás tanulságait számba vé- 
ve — iránymutató kiskátét adtak közre A pozitív bős megteremtésének útja címmel. 

Eközben Madách Imrének Az ember tragédiája vagy Bartók Bélának A csodála- 
tos mandarinja időlegesen kitiltatott a magyar színházak repertoárjából, Aba-No- 
vák Vilmosnak a szegedi Hősök kapuját díszítő — az első világháborús áldozatok- 
nak emléket állító — freskóját éppúgy bevakolták és lemeszelték, mint a székesfehér- 
vári koronázóbazilika romkertjénél a Szent Korona-kultuszt — Horthy portréjával 
beleszőtten — megidéző pannót.!! Nemcsak az ellenségnek minősített alkotókat, 
irányzatokat tették indexre, hallgattatták el, hanem a rendszer számára , domesz- 
tikálható" művészek (alkotások) egy részét is nemkívánatosnak bélyegezték, ha úgy 
találták, hogy nem a szocreál receptje vezette tollukat, ecsetjüket, vésőjüket. En- 
nek lett — egyik — következménye, hogy József Attilát ugyan , proletárköltőnek" 
könyvelték el, de költészete azokban években csak pártos szűrésen átesve marad- 
hatott a kultúrpolitika eszköztárában. A magyar irodalom más reprezentánsai pe- 
dig csak szövegeik megcsonkításával vagy helyenkénti átírásával kerülhettek az öt- 
venes évek bibliofil közönsége elé. Petőfi, Vörösmarty, Babits Mihály és Juhász Gyu- 
la verseinek egy része ezt a , delfinizálást" éppúgy megsínylette, mint Táncsics Mi- 
hály önéletírása vagy Mikszáth Kálmán, Gárdonyi Géza, Krúdy Gyula, Móricz 
Zsigmond, Kosztolányi Dezső munkáinak ekkori kiadásai. Benedek Elek fabulái 
annyiban őrizték tovább a népmesei hagyományokat, hogy egyes szöveghelyek ,, hol 
volt, hol nem volt? jelleggel tűntek el, így az akkoriban felcseperedő gyerekgene- 
ráció némileg más Több sincs királyfit vagy Világszép nádszálkisasszonyt olvasha- 
tott, mint szülei vagy — később — unokái. !! 

A szocialista realizmus kultúrpolitikai elvárása egyfelől az volt, hogy az — nem 
tudni, mikor elérendő — édenkertállapotot már az akkori mindennapok valósága- 
ként jelenítsenek meg , paradicsomi realizmusként, mint a megváltott világ művé- 
szete"."" Másfelől az , éleződő osztályharc?" aktuálpolitikai tételét követve profán 
- mondhatni, demagóg — leegyszerűsítéssel kellett ábrázolni a jó és a gonosz végle- 
tes szembenállását. S mindazok, akik ezen iránymutatásnak megfelelni próbáltak, 
a megrendelőktől maguktól, a kultúrpolitika irányítóitól (is) megkapták a — szin- 
tén elítélő — , sematikus? minősítést. A rendszer számára valóban tömeges , ellen- 
kultúra", a hitélet visszaszorítását nemcsak különböző adminisztratív intézkedé- 
sek szolgálták. A falusi vasárnapi istentiszteleteket, miséket hol itt, holt ott kísérte 
ugyanekkorra időzített zavaró aktus: kommunista mozgalmi dalokat harsogtak a 
közérdekű helyi hírek közzétételére szolgáló — a tanácsházákról működtetett — hang- 
szórók, vagy a közeli gépállomás traktorait rendelték ekkorra a templomok elé- 
mellé, és dübörögve járatták azokat az egyházi szertartások ideje alatt. 

A Rákosi-korszak kulturális életét — nagyon vázlatosan — megidézve, dilemmát 
okoz a manapság is hallható , közben születtek jó művek is? ellenvetés. Igaz, ezek 
is annak a kornak a termékei, noha nem illeszkedtek az ún. szocreál ideológiai-po- 
litikai kánonjába: sőt mi több, éppen a trendet, a , szocialista irrealizmust"? oppo- 
nálták. Déry Tibor az 1947-ben közreadott Befejezetlen mondat után a Kossuth- 
díjjal elsőként jutalmazottak közé került. Az 1952-ben megjelent Felelet miatt vi- 
szont — amely úgymond nem volt kellően osztályharcos — Révai ideológiavezérelt 
szűklátókörűsége , társutasnak" visszaminősítve tette a szerzőt kultúrpolitikai pá- 

Déry Tibor, 1955 Illyés Gyula, 1950 


riává.!? Nem tudhatjuk, mit vesztett társadalmi önismeretünk azzal, hogy a husza- 
dik század derekának legempatikusabb korkép- - és kórkép- — diagnosztáját, Bibó 
Istvánt hallgatásra kárhoztatták. Mennyivel maradt szegényebb a magyar filozófiai 
gondolkodás azáltal, hogy ezekben az években Hamvas Béla munkatáborbéli rak- 
tárosként tengődött? Mennyi silányság került celluloidszalagra a fentebb már em- 
lített Valabol Európában és az 1955-ben elkészült, Fábry Zoltán rendezte Körbin- 
ta című film között, amelyben a korszak számos tehetséges színésze és rendezője 
valóban művészi értéket teremthetett volna? 


Az ötéves terv eljuttatja a filmművészet alkotásait a legszélesebb tömegekhez. Az el- 
múlt években százával nyíltak meg az új mozik, amelyeknek száma a háború előtti 
410-ről 1952 végéig 2327-re emelkedett. A Központi Statisztikai Hivatal negyedévi 
tervjelentése szerint további csaknem százzal nőt a filmszínházak száma: minde- 
nekelőtt a falun létesítettek új mozikat. Az ötéves terv végére hazánk minden közsé- 
gének lesz filmszínháza. 


Filmszínház minden falunak. Szabad Nép, 1953. március 30. 


Íróasztalfiókokban, műtermek árnyékos zugaiban persze így is fennmaradtak a más- 
képp gondolkodás és a másképp látás produktumai. A bibói , dúvad állam" elleni 
poétikus sikoly volt Illyés Gyula Egy mondat a zsarnokságról című versfolyama. 
Ugyancsak ekkoriban, a , csengőfrászról" is elhíresült években született Pilinszky 
János rettenet elleni fohásza Apokrif címmel. Még azt is mondhatnók, hogy ezek 
különben meg sem születtek volna, hiszen mindkettőnek Rákosi terroruralma volt 
az ihletője. Ide sorolható Hamvas Béla is annyiban, hogy a szocreál doktrínává 
emelésének éveiben annak fitviszt mutatva vetette papírra az első hazai posztmo- 
dern műnek is tekinthető társadalom- és kultúrtörténeti regényfolyamát, a Karne- 

vált (1949—-1951)." S persze -— a kötelezően irányzatos penzumokon kívül - festők, 
szobrászok is majd minden évben alkottak maradandót. Barcsay Jenő rajztolla alatt 
ekkoriban készült a — mindmáig kurrens, nemzetközi elismertségű — Művészeti ana- 
tómia vagy Ferenczy Béninek többek között éppen P:ilinszkyről formázott portré- 
ja, amelyet a rettenet expresszivitásával kontrakaríroz Vilt Tibor Anatómiája. Sző- 
nyi István Malomudvara, Bernáth Aurél Balatoni tája vagy — más műfajban — Ko- 
dály Zoltán Zrínyi szózata teremtette és őrizte ezekben az években 15 a kultúrát — 
a kultúrpolitika ellenére. 

? FEFRUSZTRÁLT 
(INTERJNACIONALIZMUS 


Bár indíttatását figyelembe véve eminensen politikai tematika, a politikai alrendsze- 
rek reszortfeladatai felől nézve mégis inkább kultúr- vagy eszmetörténeti részkér- 
désként kell szót ejteni egy további jelenségegyüttesről. Arról az osztályharcos ala- 
pú kultúrharcról, amely a magyar történelmi tradíciók, a patriotizmus, a nemzeti 
identitás ellenében érvényesült a Rákosi-korszakban. Ez a kezdetektől többdimen- 
ziós és többrétegűen ellentmondásos jelenség volt. A kommunista önlegitimáció és 
történelemfelfogás egyvégtében negatív kontextusban értelmezte a korábbi száza- 
dokban a magyar történelmet determináló külhatalmi, birodalmi befolyások kü- 
lönböző jellegű és különböző intenzitású formaváltozatait. Rákosi a szovjet aláve- 
tettséget úgy jelenítette meg, mint az ország (a nemzet) függetlenségét szavatoló ga- 
ranciát, a szabadság , kősziklára építésének" lehetőségét. A katonai megszállással 
nyomatékosított uralom szabadságideaként történő megjelenítése a legtermészete- 
sebben gerjesztett széles körű társadalmi ellenérzést mind a drasztikus elnyomás, 
mind pedig az ezt , nép demokráciának?" nevező politikai cinizmus ellen. Ebből is 
eredeztethető, hogy a kortársi közérzület, a nyilvánosan alig megjeleníthető közvé- 
lekedés Rákosit magát és hozzá kapcsolódóan a kommunisták által reprezentált 
politikát — minden leágazásával együtt — egészében tekintette nemzetietlennek. 

A nemzetietlenségnek lett egyik stigmatizáló formulája a — fokozatosan mind 
több jelentéstartalmat rejtő — , moszkovita? elnevezés, esetenként a nómenklatúra 
azon tagjaira is kiterjesztve, akik nem tartoztak a , homo kominternicusok" köré- 
be, nem szovjetunióbeli emigrációból tértek vissza. A moszkovita kategória a ma- 
ga idején lappangó, kódolt antiszemita felhangot is magában rejtett, abból eredően, 
hogy a háború végén Moszkvából érkező s Magyarországon a következő évtized- 
ben vezető szerephez jutó kommunisták körében valóban felülreprezentált volt a zsi- 
dó származásúak aránya.! Ehhez képest a Kremlben -— a magyarországi hatalomát- 
vétel előtt — visszatérően , nacionalista hibák és elhajlások" bűnében marasztalták 
el a magyar kommunista vezérkart." A közelmúltban pedig nemkülönben naciona- 
listaként, patriótaként értékelte ugyanezen rákosista garnitúrát a tárgykört , nyu- 
gati szemmel" vizsgáló tudományos értekezés, amely nem csupán az 1953 után 
, nemzeti kommunistaként? elkönyvélt Nagy Imrét sorolja közéjük." A közfelfo- 
gásban rögzült , moszkoviták kontra hazaiak? törésvonalat tekintve Rákosi, Gerő, 
Farkas, Révai, Vas Zoltán működéséhez képest nem vehető észre , magyarosabb" 
local colour Rajk László, Kádár János vagy éppen a szociáldemokratából úgymond 
kommunistává érett Marosán György funkcionáriusi ténykedésében, s — más hazai 
kommunistákkal egyetemben - egyikük sem emiatt került a koncepciós perek va- 
lamelyikében bíróság elé, börtönbe vagy éppen bitóra. Sőt mi több, amíg szabad- 
lábon voltak, nevezettek inkább felnéztek az ex oriente lux — Keletről jön a fény — 
, bolsevik tudással?" felvértezve érkezett moszkovitákra. (Ha valakinek a működé- 
sében, megszólalásaiban észrevehető volt némi , másság", az leginkább a szintén 
moszkovita Nagy Imre volt - s nemcsak 1953-tól — vagy az ellenségesnek tartott kor- 
társ nyugati világban való tájékozódási igényét is mindvégig őrizni igyekvő, egy- 
szerre kombattáns és , örök partizán" Lukács György.) 


£- Révai József ünnepi beszéde a Petőfi-szobornál, 1950. március 15. 

A moszkoviták nemzetietlensége több ideológiai és szociológiai mozzanatból fo- 
kozatosan gyúródott egybe. A legkevésbé fajsúlyos elemnek gondolom a marxi in- 
ternacionalizmust, mert bár ez iskolai penzumként vált közhellyé, akkoriban sok- 
kal inkább Sztálin nacionálbolsevizmusával — mi több, , felsőbbrendűnek" hirde- 
tett nacionálbolsevizmusával — sokkolták a magyar protektorátus halandóit. A köz- 
napi fogyasztásra szánt propaganda szerint az emberi boldogulást segítő felfedezé- 
sek, technikai vívmányok feltalálóinak majd mindegyike orosz vagy szovjet volt. 
A magyar írók, költők, festők Moszkvába zarándokoltak, vagy ide érkezett delegá- 
cióktól (kiadványokból, kiállításokból) , sajátították el"? a szocialista realistának 
mondott, , haladó" literatúrát és piktúrát. Szovjet sztahanovisták érkeztek a magyar 
ipar munkásainak ottani mesterfogásokat, teljesítményt sokszorozó munkaszerve- 
zést tanítani. Egymás után utaztattak parasztküldöttségeket a Szovjetunióba, hogy 
, megismerkedjenek a magasan fejlett szovjet mezőgazdaság lenyűgöző új eredmé- 
nyeivel?", s erről itthon beszámolva kellett a téeszesítés szolgálatába állniuk. Általá- 
nosítva tette ezt normává Révai József egyik írásában, amely szerint , a Szovjetunió 
szocialista kultúráját, a világ leghaladóbb kultúráját akarjuk megismertetni a magyar 
néppel. (...] Arra van szükség, hogy folyamatosan ismerkedjünk ezzel a kultúrával, 
bogy lehetővé tegyük a szerves és állandó hatást." E célból indították lapok sorát, 
amelyek már címük alapján is a szovjet , minta?" magyarországi átültetését voltak 
hivatottak elősegíteni: Szovjet Kultúra (ennek beköszöntőjéből származnak Révai 
idézett mondatai), Szovjet Építészet, Szovjet Emberek, Szovjet Falu, Szovjet Ifjúság, 
Szovjet Ibarművészet, Szovjet Jogi Cikkgyífjtemény, Szovjet-Magyar Közgazdasági 
Szemle, Szovjet Művészettörténet, Szovjet Néprajztudomány, Szovjet Nyelvtudo- 
mány, Szovjet Orvostudományi Beszámoló, Szovjet Régészet, Szovjet Textilipari 
Szemle, Szovjet Vegyesipari Lapszemle.! 

Az ötvenes évek elején Magyarországon megjelentetett önálló kiadványok meg- 
határozó része szovjet munkák magyar fordításából állt, de ezt már nem Révai, ha- 
nem Gerő Ernő szorgalmazta a Népgazdasági Tanács elnökeként." A sztálini szov- 
jet elsőséget és hatalmasságot sulykolta annak idején a hitleri Harmadik Biroda- 
lom legyőzésének világi Hiszekeggyé tétele: könyveken, brosúrákon kívül is napon- 
ta prezentálta ezt a magyar közönségnek a - többnyire háborús tematikájú — szov- 
jet filmek özöne. (A kort idéző egyik adoma csattanója szerint a Szovjetunió olyan 
hatalmas, hogy ott még a törpe is óriási.) Az orosz nyelv tanítása/tanulása nem at- 
tól lett a szovjetizálás egyik fontos szimptómája, hogy kötelezővé tették, hanem at- 
tól, hogy átmenetileg minden más idegen nyelv tanulását száműzték az iskolákból. 
Történetileg ilyesmi sem teljesen ismeretlen persze: az ókor végi Pannóniára kiter- 
jesztett romanizálás, a középkorban elterjedt latin krisztianizálás, illetve az újkor- 
tól kezdődően a germanizálás a , provinciák"? birodalomba integrálását, kulturális- 
adminisztrációs szervesítését szolgálta. Hozzájuk viszonyítva a szovjetizálásnak 
három sajátossága volt: egyrészt instrumentalizáltsága, másrészt intenzitása és tö- 
megessége — figyelembe véve persze, hogy ez már , a tömegtársadalom"? korában 
történtf -—, harmadrészt pedig az, hogy egyidejűleg igyekeztek Magyarországot (is) 
minden téren szisztematikusan elszigetelni a Nyugattal való információs-kulturális 
kapcsolattartástól." Hozzá kell tegyük, hogy az állampolgári magánutazások terén 
az ötvenes évek közepéig alig volt különbség a nyugati, , imperialista" vagy a tá- 

boron belüli, , szocialista" relációjú idegenforgalom között, mivel ez utóbbi is na- 
gyon ritkán volt lehetséges. A külföldi utak szinte csak hivatali kiküldetésekre, il- 
letve gondosan ellenőrzött csoportos , tapasztalatcserékre", megválogatott — több- 
nyire sport- és kulturális — delegációk kiküldésére, illetve fogadására korlátozódtak. 


Megjelent a szállodákban megszállt személyek bejelentéséről szóló belügyminiszteri 
rendelet. Ezentúl szállodákban, penziókban, fogadókban, túristaszállókban nem kell 
be- és kijelenteni a megszállt személyeket. A szálloda vezetője azonban köteles jegy- 
zéket vezetni a szállodába érkezettekről és azt naponta benyújtani az illetékes rend- 
őrkapitányságnak, vagy rendőrőrsnek. A rendelet június 15-én lép életbe. 

Közérdekű rendelet. Szabad Nép, 1951. június 7. 


A birodalomba integrálás nyelvi-kulturális ambicionálása mellett hasonló súllyal 
esett a latba ennek a másik oldala: az, hogy a rábízott protektorátusban Rákosi — 
részben az évszázados nacionalizmus ellen hadakozva, részben a magyar kommu- 
nista vezetés nacionalizmus gyanújába keveredését elkerülendő — a magyar nemze- 
ti hagyományok, ezeken belül a történeti-politikai közgondolkodás kultusszal öve- 
zett toposzai, kitüntetett emléknapja: ellen is frontot nyitott. Ez belefért , a múltat 
végképp eltörölni" vehemenciába, ami több színtéren folytatandó adminisztratív- 
politikai harcot jelentett egy virtuális, szimbolikus világ, a tradíciók sokféle forma- 
változata ellen. Az ateista világnézet nem csupán az egyházak üldözését tette a kri- 
minalizált politikai gyakorlat mindennapjainak részévé, hanem a hozzájuk kapcso- 
lódó s az idők során többé-kevésbé laicizálódott népszokásokat 15 igyekezett kiik- 
tatni a társadalmi élet szertartásrendjéből. Karácsony, húsvét, pünkösd ünnepét, a 
mindenszentek emléknapját megkurtították vagy eltüntették a kalendárium jeles 
napjai közül, s helyükre a , nagy októberi szocialista forradalom"? emléknapja, Le- 
nin, Sztálin rituális születésnapi megemlékezései kerültek. Szent István, Szent Lász- 
ló nevéből a szent előtag átíratott sorszámra, I. Istvánra, I. Lászlóra. 

A beavatkozások - a hétköznapi halandó szemében -— éppúgy diszkreditálták a 
rendszert, mint ahogy az egyes (értelmiségi) szakmákat is. Mindezek egyik parado- 
xona abból eredt, hogy a kultuszelemein keresztül támadott egyház és eszmerend- 
szer egy évezrede volt éppannyira , internacionalista" (katolikus, univerzális), mint 
amilyennek magát - e vonulatban - a kommunizmus láttatni próbálta. Hasonlókép- 
pen volt sui generis , internacionális" a történelmi nemesi arisztokrácia (emléke), 
amely épp emiatt minősült visszamenőlegesen nemzetietlenné. Az újrafogalmazni 
próbált nemzeti és történelmi indoktrinációban nem járt jobban a honi polgárság 
sem: őket ugyanis még az előbbieknél is pejoratívabb , kozmopolita"? jelzővel szám- 
űzték a nemzeti arénából. A másik paradoxon abból eredt, hogy a kommunista esz- 
merendszer szerint szerveződő párt elsődleges legitimációs alapja , a proletariátus" 
(népfrontosított fogalmazásban , a munkásság és a dolgozó parasztság") volt, miköz- 
ben az szociológiailag — a társadalmi munkamegosztás szerinti helyzete, többségének 
alacsony iskolázottsága, mobilitáshiányos és megélhetéskorlátos életmódja miatt — 
a legkevésbé volt (lehetett) internacionalista." Részben történelmi, részben aktuális 
és konkrét terepismerettel rendelkezve ezért érvelhetett 1945 tavaszán a szociálde- 
mokrata pártideológus, Justus Pál a Moszkvából éppen hazatért kommunista párt- 





238 - A RÁKOSI-KORSZAK 


ideológusnak, Révai Józsefnek így: , nektek az egyik fő feladatotok, bogy buszonöt 
év után elfogadtassátok a kommunista pártot mint nemzeti pártot. "? 

A világháború utáni magyar kommunista pártvezetés ilyen értelemben kettős ki- 
hívásnak próbált megfelelni: moszkvai szocializáltsága és politikai ambíciója sze- 
rint a bolsevizmusnak és eközben a honi viszonyok között voksokban kamatozó 
nemzeti imázsnak. A versengő pártpluralizmus kezdeti éveiben az MKP önreprezen- 
tációja ki is egészült a , nemzeti párt" arculatot mutató elemekkel." Olyannyira, 
hogy az 1848—49-es forradalom és szabadságharc centenáriumi rendezvénykaval- 
kádjában a kommunista párt a nemzet igazi érdekeit — úgymond - egyedül megtes- 
tesítő erőként jelentett be kizárólagos igényt az ország vezetésére. Ugyanekkorra 
alakult ki az a történelemfelfogás is, amelyben a nemzeti múltat újradefiniálva ön- 
magát is elhelyezte. A történelmi múltból ez alapján csak az volt/maradt respektál- 
ható, aminek , forradalmi" jelleget lehetett tulajdonítani, vagy progresszív kontex- 
tusban volt köthető az orosz-szovjet történelemhez. Így lett kommunista átiratban 
az 1437-es erdélyi parasztfelkelés legalábbis , forradalmi (taborita) indíttatású", az 
1514-es parasztfelkelés pedig , forradalom? .!! Így lett Rákóczi fejedelem , egyetlen 
igaz szövetségese" az orosz Nagy Péter cár. Ehhez elég volt az akkori kapcsolatke- 
resés, anélkül hogy onnét bármifajta effektív támogatásban részesült volna a 18. 
század eleji magyar szabadságharc. De ha nem akadt ilyen, akkor költöttek, ahogyan 
Illés Béla tette a sosemvolt , Guszev kapitány" kitalálásával, aki a fabula szerint az 
1849-es magyar szabadságharc leverésére induló orosz ármádia tisztjei közül az in- 
tervenció ellen ágálva — úgymond - átállt a magyarok oldalára. Általánosítva: a 
forradalmi panteonba kellő szelektálás nyomán beemelésre méltónak talált kevese- 
ket leszámítva, a kommunista múltdoktrína szerint sem a nemesség által dominált 
- akkoriban feudálisként nyomatékosított — régi rend, sem az erőtlenül polgároso- 
dott időszak nem hagyományozott az utókorra olyan tradíciót, amitől mint ósdi 
kacattól ne lehetne könnyű szívvel megszabadulni." Ennek megfelelően deklarál- 
tatott a dualizmus korának bő fél évszázada — amelyhez fogható prosperálás sem 
korábban, sem azóta nem volt felmutatható a magyar történelemben — a Habsburg 
(osztrák-német) gyarmati sorban tengődés időszakának. 

A fentiekből eredően minősült a nacionalizmus — mint polgári ideológia — olyan, 

a közgondolkodást mételyező, szekularizált mákonynak, mint amilyennek a régeb- 
bi gyökerű kereszténység, , a vallás ópiuma"? bélyegeztetett. Akkoriban még szó 
sem volt -— szó sem lehetett — arról, hogy a nacionalizmust mint korokat és rendsze- 
reket túlélő , kulturális univerzumot" értelmezzék, " amely a globalizáció korában 
is reinkarnálódásra és újbóli megerősödésre képes (nem csupán a mi régiónkban). 
Tárgyalt korszakunkra vonatkozóan a magyar kommunista párt (MKP, MDP) na- 
cionalizmusellenessége három tényezőre vezethető vissza, amelyeket negyedikként 
egy sajátos ellenpontozással lehet kiegészíteni. 
1. A marxista-leninista ideológiából eredeztetett , proletár internacionalizmus" . 
2. A sztálini nacionálbolsevizmus általánosnak -— potenciálisan globálisnak — téte- 
lezése, ami egyszerre volt ideológiai doktrína és hatalmi (birodalmi) aspiráció: mi- 
vel ezzel a Rákosi Mátyás vezette magyar kommunista pártvezetés azonosult, sa- 
ját, interiorizált ideológiájaként törekedett annak — minden eszközzel való — ma- 
gyarországi érvényre juttatására. 

3. Az előbbi kettő mintegy inverz függvényeként tűnt nélkülözhetetlennek a magyar 
történelmi múlt kommunista indoktrináció szerinti gyökeres átírása. Ennek lényegi 
összetevői voltak a forradalmi hagyományra, a , progresszív" vonatkozású orosz- 
szovjet kapcsolattörténetre szorítkozás és a valójában marginális hazai kommunis- 
ta előtörténet — minden más lebecsülése és elutasítása melletti — túlértékelése. 

4. Az antinacionalista fősodor közepette állapítható meg a plebejusra desztillált 
szabadságharcos historizálás, amelynek legtermészetesebb folytatója — és forradal- 
mi kiteljesítője — a hatalomra került kommunista párt. Az idegen uralkodóház és 

idegen udvaroncaik elleni — aktuálisan németellenes — szakadatlan függetlenségi 
küzdelem ideológiai konstrukciónak volt persze , nemzeti máza". Ez elsődlegesen 
azt szolgálta, hogy általa maga a kommunista párt (és annak nemzetközisége) nyer- 
jen honosítási bizonyítványt. E kontraszelekció jegyében lett szó szerinti értékválasz- 
tás, midőn a magyar múlt arra érdemesített történelmi alakjait , forintra váltva" 
hasznosították: Dózsa, Rákóczi, Petőfi és Kossuth Lajos arcképe került a korabeli 
papírbankókra. S bár Rákóczi , nevével reprezentálta"? a kuruc szabadságharcot, a 
historizáló nyomaték eközben , Esze Tamás plebejus talpasaira" került, Kossuth 
pedig — a szinte csak nemesekből álló forradalmi kormányzat , kiretusált" tagjai 
helyett!" — Petőfit és a másik népfit, Táncsicsot kapta maga mellé vezetőtársként a 
múlt ideologikus újrafogalmazása során."§ Ez egészült ki azzal a szentenciával, hogy 
, a legprogresszívebb osztály törvényszerűen egyben a legnemzetibb is", amely nem 
más, mint a — , tudományos szocializmus elméletével is felfegyverkezett kommu- 

nista párt által irányított — legkövetkezetesebb antifeudális és antifasiszta erő, a ma- 
gyar munkásosztály" .!7 , Az átdolgozott történelmi példatárból csak azok az ala- 
kok nem hullottak ki, akik felfűzhetőek voltak arra a forradalmi láncolatra, amely- 
nek végpontján a jelen hősei, a kommunisták álltak.""" A kommunista patriotizmus 
visszamenőleges, történeti érvényességét nyomatékosította újra Révai József 1952- 
ben, az új budapesti Kossuth-emlékmű felavatásakor mondott beszédében, amely 
azután a Kossuth születésének 150. évfordulója alkalmából közreadott Kossuth 
emlékkönyv előszava is lett: , Kossutb Lajos [...] nem volt szocialista és sosem lett 
azzá. De bazafi volt, a társadalmi baladásért küzdött, és ez jogosít fel bennünket, 
kommunistákat, a munkásosztály, a dolgozó nép képviselőit arra, bogy haladó esz- 
méi örököseinek, műve folytatóinak tekintsük magunkat. Nekünk, csak nekünk 
van erre jogunk, senki másnak!" 

S talán még ennél is többről volt szó: ahogy a kommunista napi politika a tár- 
sadalom minden rétege ellen — még saját párt- és osztálybázisa ellen is — frontot nyi- 
tott, visszamenőlegesen is száműzetett a nemzeti históriából a múlt reakciósnak mi- 
nősített vonulata, annak reprezentánsai, gondolatkörei. Csoporttipológiai néző- 
pontból ilven volt általában , a feudális nemesség", ezen belül is különösen az au- 
likus arisztokrácia, újabb korokban pedig a - leginkább katolikus -— egyházkor- 
mányzat , klerikális reakció?" címszó alatt, illetve a kapitalizmus nagypolgári rep- 
rezentánsai , burzsujok" elnevezéssel, s a sor az , osztályáruló szociáldemokráciá- 
val" zárult. Ugyanezt a funkciót töltötte be perszonalizálva és , árulóként?" is meg- 
bélyegezve Werbőczy, Károlyi Sándor, Görgei, és a névsor Rajkkal és , áruló ban- 
dájával" végződött. Pontosítva: a régebbi korokból annyi maradhatott belőlük, 
amennyi szükséges volt a , progresszív erők" ellenük folytatott küzdelmének be- 
mutatásához, a modern korban viszont azért ábrázolták őket szalonképtelennek, 
mert konkurensei — adott esetben éppen hogy eszmeközeli riválisai — voltak/marad- 
tak a patinásítani próbált kommunista felfogásnak. A nemesi nacionalizmusról vagy 
mondjuk a nemesi és polgári liberalizmusról könnyebben volt deklarálható, hogy 
, eljárt felettük az idő", a múlt századelő polgári radikalizmusa s még inkább az 
, öregebb testvér? szociáldemokrácia viszont már azért került az inkvizíciós hevü- 
lettel kárhoztatottak közé, mert kortárs konkurensnek számított. Az egyeduralom 
nem csupán az aktuális közéletben, hanem a múltra vonatkozó eszmetörténet nem- 
zeti panteonjában sem tűrt meg társbérlőket. Az ambíció lényege ugyanis , a múlt 
birtokbavétele" volt, s aktuálisan annak - lehetőség szerinti — kizárólagos birtok- 
lásáról szólt. Egyet lehet érteni azzal, hogy a Révai és Mód Aladár által kidolgozott 
kommunista történetkoncepció nemcsak rehabilitálta — a Horthy-korszakhoz képest 
— az 1848-as függetlenségi hagyományt, hanem , a nemzeti függetlenséget tette a 
nemzettudat központi politikai értékévé". Csakhogy a második világháború után 
ez aktuálisan ugyanolyan anakronizmus volt, mint az, hogy a , vas és acél országa" 
programot hirdettek, holott az akkori Magyarországnak ehhez sem elégséges sze- 
ne, sem vasérce nem volt. A marxizmus-leninizmus osztályharcos derivátumán 
alapuló új nemzettudat-kínálat a nemzeti függetlenség hangoztatása közepette egy 
plebejus bázisra helyezett operettpatriotizmussal rukkolt elő. Egyfelől Mód Aladár 
Négyszáz év küzdelem a független Magyarországért című, másfelől Horváth 
Mártonnak a Lobogónk Petőfi című munkáján túl"! ezt a redukált nemzetfelfogást 

Zenthe Ferenc, Vass Éva és Bitskey Tibor a Rákóczi hadnagya című filmben, 1953 


reprezentálta tárgykörünkben Rákosi regnálásának két korpecsétnek számító tör- 
ténelmi filmje: a Rákóczi badnagya és A föltámadott a tenger. 

Három tényező sajátos konstellációjával van dolgunk: a múlt kommunista új- 
raírása majdhogynem ugyanúgy csonkolta a nemzeti történelem egészét, mint a 
trianoni döntés az , ezredéves magyar királyságot". A nacionalizmus kísértése elle- 
ni hadjárat közepette — részben a patriotizmus keretében értelmezhető, részben pe- 
dig , rendszerfüggetlen? — meggyökeresedett társadalmi tradíciók is tilalmasakká 
lettek. Az előbbi kettővel záródott rövidre harmadik elemként a sztálini (nacionál) 
bolsevizmus Magyarországra erőltetése. A felsorolt összetevők eredővektoraként 
óhatatlanul érezhette úgy a korabeli magyar társadalom: Rákosi Mátyás és az ál- 
tala irányított rendszer összességében nemzetietlen, a kommunisták Moszkva la- 
kájai, az ország pedig szovjet protektorátussá tétetett általuk. Mindez persze alig 
szétválaszthatóan függött össze azzal, hogy a második világháború lezárásakor sok 
minden még jelen volt — nem csupán átalakuló tradícióként, hanem megkövült te- 
hertételként is — a premodern Magyarországból, és sok minden már jelen volt a hu- 
szadik századi modernitás ismérveiből. 

A század közepén egymásra torlódva végrehajtott kettős rendszerváltás (1945, 
1948) - történelmi léptékkel mérve — mintegy egyszerre számolta fel a Szekfű Gyu- 
la által neobarokknak nevezett avítt úri világot, a hozzá kötődő historizált nagy- 
nemzeti nacionalizmust és az időközben polgáriasuló létforma gazdasági-társadal- 
mi fundamentumát is. Ezek együttes és egyidejű ellehetetlenítése közepette a törté- 
nelmi múlt irányzatosan szűkkeblű újraírását a társadalmi közgondolkodás mond- 
hatni , történelmének elvételeként" könyvelte el. Holott — Gyáni Gábor fordulatát 
alkalmazva - sokkal inkább arról volt szó, hogy egy régebbi mítoszban elbeszélt 
múlt helyett a történelmet egy új mítosz teremtésével próbálták rekonstruálni. 

(A keresztény/pogány, kuruc/labanc, nemzeti kozmopolita, hígmagyar/mélymagyar 
történetpolitikai bináris kódok — ha tetszik, az ideologikusan megosztó történetfel- 
fogás — a már a nemzettudatba szervesült korábbi múltrekonstrukciónak is szerves 
részét képezték.) Ez a kommunista plebejus historizmus korábbi korszakok- 
nál/rendszereknél is közvetlenebbül és nyersebben rendelte hozzá a múltat az aktu- 
álpolitikához és a rendszerideológiához. A kommunista nemzetfelfogás követte a 
közgondolkodás hagyományát annyiban, hogy egy újabb (sokadik) redukált-kire- 
kesztő nemzetkoncepciót kínált, másrészt viszont gyökeres fordulatot hozott. Míg 
a korábbi szelektív nemzetképek egymással is versengve, konkurensekként, de együt- 
tesen lehettek jelen, addig a Rákosi-korszak e téren is a hatalmi-politikai kizáróla- 
gosság eszközeivel próbálta monopolhelyzetbe hozni saját — szintén egydimenziós 
és pártosan vulgáris — nemzetfelfogását. 

A plebejus szabadságharcosságnak ebbe a verziójába próbálták beleerőltetni — s 
ezzel nemzetivé kozmetikázni, , nacionalizálni" — kommunista mozgalmat. Nem 
kevésbé keltett averziót az, hogy az alig egygenerációnyival korábban elszenvedett 
trianoni döntést — mintegy az ezeréves magyar múltra visszavetítve — , igazolta": elvi- 
tatta a magyar szupremáciáról vallott hitet, közérzületet. Nem az volt a probléma 
lényege, hogy e szupremáciatudat romantikus történetpolitikai felfogás volt-e, hanem 
az, hogy általános, meggyökeresedett közmeggyőződéssé vált, s a korábbi évtizedek- 
ben ebben a szellemben nevelkedett az akkorra felnőtté váló nemzedék is. A közössé- 
gi múlttudat az atavisztikussá bélyegzés ellenére sem cserélhető fel egyik napról 
a másikra egy újabbal. Esetünkben társadalmi tradícióvá lett (szimbolikus) 
nemzettudat-komponenseket próbáltak a kommunista eszmerendszerhez igazítva 

felülírni, , átprogramozni". Annak vehemenciája miatt viszont a közgondolkodás 
még azt is megfosztásként élte meg, amihez egyébként már maga is kevéssé 
ragaszkodott. A terroruralom szerves részét képező társadalmi elnémíttatás 
közepette nem csupán aktuálpolitikai kérdésekben, hanem a múlttranszformáció 
tekintetében sem volt lehetőség nyilvános ellenvetésre, , alternatív múltkép"?" kife- 
jezésére. Nem csupán ,,a régi Magyarország" végérvényes elmúltán nosztalgiázók 
és az ezen elmúlás következményeit szenvedők szorultak — Szabó Miklós formulá- 
ját használva — , a gravaminális lsérelmi] magatartás"? pozíciójába," hanem azok is, 
akiknek nem volt okuk a múltat régi szép időként, , boldog békeidőként? vizionál- 
ni, s nem Is tették azt. 

A szovjetizált európai (kisjállamok második világháború utáni transzformáció- 
ját a modernizációs diktatúra gondolatmenete szerint értelmezve Szász Zoltán ar- 
ra a következtetésre jut, hogy ezen országokban bármifajta átalakítási program — 
legyen az akár kommunista is — akkor nyert társadalmi támogatottságot, ha az 
, nemzeti célkitűzésekkel telítődött."-" A kommunizmus kontra nemzeti problema- 
tika kérdéskörét a köznépi bölcselkedés is megfogalmazta a maga nyelvén — nagy- 
apáinktól még hallhattunk ilyet: , a magyarnak szántani lehet a hátán, csak nemzeti- 
színű legyen az eke". A kommunista öndefiniálás fentebb már említett kettős szorí- 
tásából — különösen 1948 után, a Tito-affér közepette — inkább tűnt kockázatosnak 
Rákosi és pártvezető társai számára, hogy Sztálin paranoilája vagy cinikus számítása 
a nacionalizmus bűnében találja őket is vétkesnek, semmint az, hogy a magyar pro- 
tektorátus társadalma nemzetietlennek tartja őket. Annak ellenére, hogy ők maguk 
— moszkoviták, avagy sem - a plebejus szabadságharcos múltkonstrukció keretében 
igyekeztek is eleget tenni , a nemzeti" megfelelésnek. Miért pont e virtuális mezőben, 
a szimbolikus politika területén mérte volna fel helyesen a korszak kommunista ve- 
zetése a szükséges és lehetséges közötti optimumot (ha egyáltalán volt ilyen), miköz- 
ben — a , világmegforgatás" részeként — a sokkal inkább kiszámítható materiális szfé- 
rákban is rendre rosszul kalkulált, elszámította magát? E tekintetben közös nevező- 
re jutni aligha volt lehetséges. A nacionálbolsevizmus birodalmi öntudatához képest 
Moszkvából nézve konkurens nacionalizmusnak tűnhetett fel az is, ami még a ma- 
gyarországi kommunista , helyi mérték" alapján sem tűnt bűnbeesésnek, de ez nem 
— vagy alig — változtatott azon a nem kommunista honi megítélésen, hogy a kommu- 
nisták , nemzetietlenek", közömbösek a nemzeti kérdések iránt." A kommunista ideo- 
lógia és , arculatpropaganda" magyarországi kiadása érdemleges tárgyi-nyelvi rokon- 
ságot mutat a magyar történetpolitikai közgondolkodás protestáns vonulatát jellem- 
ző szabadságharcos-kurucos népi patriotizmussal, ami — főként 1948-ig — a kommu- 
nista párt , nemzeti"-ként való legitimálását szolgálta. Bár ezt tovább őrizte az ötve- 
nes évek minden területen militarizálódott frazeológiája, arányait és hangsúlyait te- 
kintve a , szovjetminta-követés" , a ruszifikálás-bolsevizálás egyedül üdvözítő voltá- 
nak megkérdőjelezhetetlensége vált dominánssá. 

A kommunista önreprezentáció, a moszkvai elvárásoknak való megfeleléskény- 
szer, illetve a korabeli társadalom közgondolkodása (nemzettudata) olyan sajátos, 
feszültséggel teli triangulumot alkotott, amelynek egyes oldalait megütve — meg- 
szólaltatni próbálva — három nagyon különböző, egymáshoz viszonyítva atonális 
hangsor keletkezik. Akkor vétene e többkomponensű partitúra kései megszólalta- 

tója, ha az egymáshoz képest disszonáns szólamokat utólag próbálná , nemzeti har- 
móniává" parafrazálni. Sőt mi több, akkor is nehéz lenne ez, ha a , Kreml harang- 
ját?" — képletesen — kikapcsoljuk. Így viszont — a nemzeti problematikát illetően — 
egymással nagyon eltérő hangerővel feleselő két szólam marad. Az egyik a rendszer 
kommunista reprezentánsai által intonált Kulturkampf volt, amely iskolázottságá- 
tól, szocializáltságától, politikai beállítódástól függően különbözőképpen bár, de 
szinte mindenkit frusztrált. A másik ,,a társadalom" — kezdetben elfojtott — alig hall- 
ható kontrabasszusa, visszabeszélése volt: erről szólt annak idején az Egy mondat a 
zsarnokságról vagy Zrínyi szózatának , Ne bántsd a magyart!" apprehendálása."" 
S, mint alább még szó lesz róla, emiatt perlik majd vissza az első adandó alkalom- 
mal a patrióta tradíciók azon részét, amelyek elvételét a nemzeti önérzet méltányta- 
lan sérelmének tekintették. Erről szól majd az 1956-os pontok között a Kossuth-ci- 
merrel szimbolizált nemzeti szuverenitás visszakövetelése, március 15. nemzeti ün- 
nepként való rehabilitálása vagy a szovjet öltözék és rangjelzések visszacserélésével 
, a magyar bonvédségnek a nemzeti bagyományokboz méltó új egyenrubát!" jelszó. 
Ide sorolható az orosznyelv-tanítás kizárólagosságának elvetése és az — akkor még 
— bányászni és kiszállítani sem kezdett , magyar urán" visszaigénylése. 

Szűcs Jenő és Hanák Péter gondolatmenetét követve, Magyarország úgy vált a 
második világháború után a Nyugat keleti peremvidékéből a Kelet vasfüggönyben 
végződő(!) nyugati gyepűjévé, hogy a bolsevizált Új-Kelet kulturális-civilizációs ér- 
telemben idegenebb, távolabbi volt, mint az — álmokban - , utolérni", de legalább- 
is követni próbált Nyugat." Története során Magyarország lényegében minden 
korban - akár szuverenitást magáénak tudó és prosperáló, akár szuverenitáshiá- 
nyos, regresszív korszak volt — szinte egyvégtében , külső mintákat" adaptált. So- 
ha sem volt azonban mindegy, hogy az milyen mértékben ötvöződött külső-belső 
represszióval, avagy a befogadásra alkalmas viszonyok megteremtésével. A Ráko- 
s1-korszakban mindezt a társadalmi autonómia korábban soha nem tapasztalt 
mértékű elvonásával párosuló terroruralom keretében próbálták foganatosítani. 
A honpolgárok túlnyomó többségét egyedileg is kényszerpályára szorító — és szisz- 
tematikus meghurcoltatásokkal fűszerezett — rendszerkiépítés közepette azzal sú- 
lyosbodott a represszió, hogy annak gyakorlói egyvégtében hangoztatták: az át- 
veendő (nagyon más, idegen) minta az egyedül lehetséges út minden társadalmi sze- 
replő boldogulásához/boldogításához. A Rákosi-korszak kommunista átiratában 
a nemzeti, a patrióta tradíció éppoly deformált, kevéssé értelmezhető fogalom lett 
— közkeletű felfogásához képest —, mint mondjuk a parlamentarizmus vagy a kor- 
szlogenként bevezetett , népi demokrácia". A proletár internacionalizmus osztály- 
alapú társadalomfelfogásába belefért ugyan ez a nemzeti szempontból diszkrimina- 
tív , plebejus historizmus?, de tárgyalt korszakunkban még ezt a csonkolt patrio- 
tizmusképet is relativizálta — lényegében hiteltelenítette — a sztalinizálás részeként 
foganatosított masszív kulturális szovjetizálás. 


20 

! Szabó Róbert: A kommunista párt és a zsidóság, 1945—-1956. Windsor Kiadó, Budapest, 1995. 

Az SZK(b)P Központi Vezetősége külügyi osztályának jelentése a Magyar Kommunista Párt vezeté- 
sének nacionalista hibáiról és a magyar kommunista sajtóban érvényesülő burzsoá befolyásról. Köz- 
readja Standeisky Éva. In: A fordulat évei, 1947-1949. (Szerk: Standeisky Éva — Kozák Gyula — Pa- 

taki Gábor - Rainer M. János.) 1956-os Intézet, Bp., 1998. Lásd még erről Huszár Tibor: A pokol 
malmai. Szűcs Ernő ÁVH-ezredes ügye és elágazásai, 1946—1955. Corvina, Budapest, 2009. 
Martin Mevius: Agents of Moscow. The Hungarian Communist Party and the Origins of Socialist 
Patriotism, 1941-1953. Oxford University Press, Oxford, New York, 2005. 

György Péter: A mindennapok tükre, avagy a korstílus akarása. In: A művészet katonái. Sztáliniz- 
mus és kultúra. (Szerk: György Péter és Turai Hedvig.) Corvina, Budapest, 1992. 7. old., 13. old. 
Varga Sándor: A magyar könyvkiadás és könyvkereskedelem, 1945—-1957. Gondolat, 1985. 323. old. 
Az , idegenszerűség" érzetét Magyarországon a nyelvi eltérés is erősítette, míg a bolsevizált európai 
térségek nagyobbik része — Bulgária, Csehszlovákia, Jugoszlávia, Lengyelország — az orosszal rokon 
szláv nyelvcsaládba tartozónak számított. A felsorolt országok területe 63,399-át, népessége 60,390- 
át tette ki a kommunista uralmat etablírozó európai államoknak. Nem soroltuk ide Albániát, Ma- 
gyarországot, a Német Demokratikus Köztársaságot és Romániát. Magyarország a bolsevizált 
európai országok területének valamivel több mint 7 százaléka, népességének kevesebb mint §8 szá- 
zaléka volt. 

Ezzel kapcsolatban egy újabb kiadású orosz elemzés is oda konkludál, hogy a második világháború 
nyomán felerősödő globalizáció közepette a Sztálin dominálta kelet-európai országok , világtól va- 
ló izolálása civilizációs anakronizmust", a Nyugattól való lemaradás fokozódását jelentette. T. V. Vo- 
lokotyina — G. P. Murasko - T. A. Pokivaljova: Moszkva i Vosztocsnaja Jevropa. Sztanovlenyije po- 
lityicseszkih rezsimov szovjetszkogo tyipa, 1949-1953. Roszpen, Moszkva, 2002. 664. old. 

Marx , nemzetközi proletariátusa" még inkább csak politikai vízió volt, ebből is eredeztethető Le- 
nin visszatérő érvelése amellett, hogy az internacionalista osztálytudatosságot a kommunista pár- 
toknak kell — úgymond - , bevinniük" a proletariátus gondolkodásába. 

PTI. H-J-28. Justus Pál visszaemlékezése. Idézi Gyarmati György: , A lefokozott trockista". In: Jus- 
tus Pál. (Szerk: Jemnitz János, Székely Gábor.) Magyar Lajos Alapítvány, Budapest, 2008. 161. old. 
A fejezet több helyére lehetne beilleszteni egy kitérőt Révai József — idővel változó — aktualizáló múlt- 
szemléletét bemutatandó. Ezt most mellőzzük, de a marxizmus (és áttételesen a kommunista párt) 
magyar közegbe szervesítő törekvéseit szolgáló munkái kapcsán (Marxizmus és magyarság. Budapest, 
1945, Marxizmus is népiesség. Budapest, 1946), valamint a világháború éveit követően lezajlott , de- 
mokráciaviták" kapcsán is máig érvényes egyik elemzőjének az a megállapítása, amely szerint , Ré- 
vai múltba merített hálóján a függetlenségi hagyományok gyorsan és könnyedén, a demokratikus 
hagyományok azonban nehezebben és szelektáltabban akadtak fenn". Lackó Miklós: Révai múltszem- 
léletének alakulása. In: Lackó Miklós: Válságok — választások. Gondolat, Budapest, 1975. 283. old. 
Lásd még erről: Irodalom és demokrácia. Az irodalmi (ún. I.ukács-) vita dokumentumai, 1949-1951. 
1-II. (Szerkesztette, bevezető és jegyzetek: Ambrus János.) MTA Lukács Archívum-ELTE BTK, Bu- 
dapest, 1982. 

Ezt reprezentálta Mód Aladár: Négyszáz év küzdelem a független Magyarországért (Szikra, Buda- 
pest, 1951), amely Dózsától Rákosiig vonta meg — vagy még inkább zárta rövidre — az osztály- és füg- 
getlenségi harcok összefonódásának történeti ívét, mégpedig úgy, ahogy — Horváth Márton szerint 
— szükségeltetett: , az út a múlthoz is csak a jelenen keresztül vezet, Dózsa Györgyöt is csak Dózsa 
György unokáin keresztül lehet megérteni." Idézi Rényi András: , Vihar előtt". A történelmi festé- 
szet mint a sztálinizmus képzőművészetének magyar paradigmája. In: A művészet katonái. Sztáli- 
nizmus és kultúra. (Szerk: György Péter és Turai Hedvig.) Corvina, Budapest, 1992. 36—39. old. 
Nemkülönben az említett , rákosista" történelemfelfogást reprezentálja: A magyar nép története. 
Rövid áttekintés. (Felelős szerkesztő: Márkus László.) Művelt Nép Könyvkiadó, Budapest, 1953. 
Vörös Boldizsár: Írói fikció és történelmi legitimáció: a Guszev-ügy. Valóság, 2008. 5. sz. 98-107. 
old. (A mesebeli kapitányról Budapest belvárosában még utcát is elneveztek, s így is maradt egészen 
1990-ig.) 

A nagy nyomatékkal folytatott , elődkeresés? során a munkásmozgalmi tradíciók is csak tudatha- 
sadásos szelektálással hasznosultak abból eredően, hogy a hazai munkásmozgalmat mindvégig az a 
szociáldemokrácia dominálta, amelyet épp ezekben az években nyilvánítottak ismételten — s ezúttal 
történelmi visszatekintésben is — , osztályárulóvá". 

Gyáni Gábor: Mítoszban, folklórban és történelemben elbeszélt múlt. In: Folklór és történelem. 
(Szerk: Szemerkényi Ágnes.) Akadémiai Kiadó, Budapest, 2007. 7-17. old. 

Az 1848-as polgári forradalom során megalakult első felelős magyar minisztérium tagjai között , pol- 
gár" sem volt, nemhogy köznépi származék. A korban szokásos pedigré jelölésével viszont volt benne 
egy herceg, Esterházy Pál, két gróf, Batthyány Lajos és Széchenyi István, két báró, Eötvös József és 

Kemény Dénes. Főnemesi rangot nem, de nemesi előnevet jogosan viselt összesen kilenc miniszter: 
kehidai Deák Ferenc, acsa-kürti és ablánc-kürti Ghychy Kálmán, szalvikovichi Klauzál Gábor, ud- 
vardi Kossuth Lajos, homoki Kovács Lajos, negyedi-gáhy Mészáros Lázár, cselfalvi és lubóci Pulsz- 
ky Ferenc, szemeriai Szász Károly és vattai Szemere Bertalan. In: Az 1848—-1849. évi első népképvi- 
seleti országgyűlés történelmi almanachja. (Szerk: Pálmány Béla.) Magyar Országgyűlés, Budapest, 
2002. Ennek ellenpontozását jelentette a korban , a márciusi ifjak" előtérbe tolása, akik — Petőfi bon 
mot-jával — , erre a kormányra a kutyájukat sem bíznák". 

Révai József: Kossuth, Petőfi, Táncsics öröksége. In. 1848-1948. Száz év a szabadságért. (Szerk: 
Szendrő Ferenc.) Dolgozók Kultúrszövetsége, Budapest, 1948. 81-89. old. 

Andics Erzsébet: Az igazi hazafiság. In: 1848—1948. Száz év a szabadságért. (Szerk: Szendrő Ferenc.) 
Dolgozók Kultúrszövetsége, Budapest, 1948. 320-323. old. 

Andrási Gábor - Pataki Gábor - Szücs György - Zwickl András: Magyar képzőművészet a 20. szá- 
zadban. Corvina, Budapest, 1999. 138-139. old. 

Emlékkönyv Kossuth Lajos születésének 150. évfordulójára. [-II. (Szerk: I. Tóth Zoltán.) Akadé- 
miai Kiadó, Budapest, 1952. VI. old. A korabeli polgári (irodalmi) értékrend reprezentáns elkötele- 
zettje, Márai Sándor még a nép-nemzeti patriotizmus központi figuráját, Illyés Gyulát is szűkkeblű- 
nek tartotta: , Ezek a szerencsétlen [mármint az ún. nép-nemzeti — (xy. Gy.] költők, köztük a jobb 
sorsra és szerepre méltó Illyéssel, akik nem látják, hogy amikor vakon és esztelenül pozitívek a pa- 
rasztság iránt, elveszejtenek egy műveltséget, s megszűnnek pozitívnek lenni a magyarság egésze 
iránt." Márai Sándor: Ami a Naplóból kimaradt, 1945—-1946. Vörösváry Publishing Ltd., Toronto, 
1993. 293. old. Ehhez képest volt még inkább végletesen kirekesztő, a nemzeti entitást kulturális és 
történeti értelemben is csonkoló Révai: , kommunista patriotizmusa"? . 

Szabó Miklós: Magyar nemzettudat-problémák a huszadik század második felében. In: uő. Politikai 
kultúra Magyarországon, 1896—-1986. Atlantis, 1989. 230-233. old. 

Horváth Márton: Lobogónk Petőfi. Szikra, Budapest, 1950. 

Ez ráadásul kézenfekvő ellenpontozása, majdhogynem , felkínált? tükörképe volt a kor kommunis- 
ta propagandájában egyvégtében sulykolt ellenségterminusoknak: , a Habsburgok szekértolói", a 
, vito lakája" vagy az , imperialisták bérence?" fordulatoknak. 

Gyáni Gábor: Mítoszban, folklórban és történelemben elbeszélt múlt. In: Folklór és történelem. 
(Szerk: Szemerkényi Ágnes.) Akadémiai Kiadó, Budapest, 2007. 7-17. old. 

Gyarmati György: Szakmai múltfeltárás a történelmi közgondolkodás és a tananyag között. In: A ma- 
gyarságkép a közép-európai tankönyvekben a 20. században. (Szerk: Hornyák Árpád és Vitári Zsolt.) 
Kutatási Füzetek 14. PTE, Pécs, 2009. 39-69. old. 

Szabó Miklós: Magyar nemzettudat-problémák a huszadik század második felében. In: uő. Politikai 
kultúra Magyarországon, 1896—-1986. Atlantis, 1989. 230. old. 

Szász Zoltán: A nemzeti kérdés a kelet-közép-európai rendszerváltásban. In: Híd a századok felett. 
Tanulmányok Katus László 70. születésnapjára. (Szerk: Nagy Mariann.) University Press, Pécs, 1997. 
504. old. 

Ebből a szempontból érdemel figyelmet, hogy Berend T. Iván különbséget tesz a , nemzeti kommu- 
nizmus? és a , nemzeti sztálinizmus" között is. Az előbbi kategóriába Tito Jugoszláviáját, az utób- 
biba Romániát és Albániát sorolja. Berend T. Iván: Terelőúton. Közép- és Kelet-Európa, 1944—-1990. 
Vince Kiadó, Budapest, 1999. 128. old. Vizsgált korszakunkban Magyarországon a nemzeti kom- 
munista ambíciót megtestesítő — ekként számon tartott — Nagy Imre húsz hónapos miniszterelnöki 
politikája a Rákosival szembeni desztalinizálás keretében értelmezhető, de ettől a mindvégig Ráko- 
si által regnált MDP arculata nem vált sem nemzeti kommunistává, sem nemzeti sztálinistává. 
Vegyeskari művét Kodály 1954-ben komponálta. Illyés Gyula versének 1950-es papírra vetését vi- 
szont több irodalomtörténész is kétségbe vonja. Margócsy István: Líra és rendszerváltás. In: A de- 
mokrácia reménye — Magyarország, 1945. (Szerk: Rainer M. János — Standeisky Éva.) 1956-os In- 
tézet, Budapest, 2005. 119-132. old.; Széchenyi Ágnes: Visszatérés az irodalmi nyilvánosságba. Illyés 
Gyula: Ebéd a kastélyban — 1962. Kézirat, 2010. 

Szűcs Jenő: Vázlat Európa három történelmi régiójáról. Magvető, Budapest, 1983; Szűcs Jenő — Ha- 
nák Péter: Európa régiói a történelemben. MTA TTI, Budapest, 1986; Gyarmati György: Magyaror- 
szág közép-európaisága. Történelmi adottságok - jelenkori konzekvenciák. Századvég, 1989. Kü- 
lönszám. 31-—t6. old. 

A TERROR GÉPEZETE 
ÉS ÁLDOZATAI 


Amilyen szűkmarkúnak mutatkozott Rákosi - és pártjának vezérkara — az ötvenes 
évek elején a bérek, fogyasztási javak juttatásában, éppolyan bőkezű volt a társa- 
dalom szinte egészét rettegésben tartó meghurcoltatások foganatosításában. A dik- 
tatúra strukturális kényszeréből eredő, intézményesített justizmord bárkit utolérhe- 
tett. Lényegében minden - természetes vagy ideologikusan kreált — társadalmi cso- 
portot egyformán érintett a tömeges meghurcoltatás. A , Horthy-fasizmus lakájai- 
nak" aposztrofált egykori katona- és csendőrtisztek akkor is a szemmel tartottak 
külön kasztját alkották, ha éppen nem voltak börtönben, internálva vagy rendőri 
felügyelet (ref.) alatt: saját soraikból, az , egyívásúak? közül szervezte meg a politi- 
kai rendőrség egymás — összességében önmaguk - állandósított megfigyelését. Nem 
volt ez másként a korábbi negyedszázad , levitézlett úri osztályához", illetve a köz- 
igazgatás vezető garnitúrájához tartozókkal sem. Utóbbi körbe azok a háború után 
is itthon maradt szakképzett bürokraták tartoztak, akiket időközben B listáztak, 1l- 
letve az ún. szalámitaktika algoritmusának járulékos következményeként bocsátot- 
tak el vagy nyugdíjaztak. Az említett társadalmi csoportokhoz tartozók zömét 1949- 
ben előbb nyugdíjuktól fosztották meg, majd 1950-ben lakásuktól is: közülük került 
ki - legnagyobb hányadában a fővárosból - a kitelepítettek többsége. Ugyanerre a 
sorsra jutottak a korban legtipikusabb , osztályellenség" tagjai: egyrészt a nemesi 
előnevük használatától törvénnyel eltiltott úri birtokosi családok, másrészt a koráb- 
bi vállalat- és gyártulajdonosok, valamint az e cégek egykori menedzsmentjébe tar- 
tozók.! (Utóbbiak között többen voltak a náci koncentrációs táborok túlélői: akkor 
zsidóságuk miatt váltak megbélyegzetté, a kommunista rendszerben pedig — a bur- 
zsoá szó osztályharcos eltorzításával — , burzsuj", kizsákmányoló mivoltuk miatt.) 


A Belügyminisztérium közli: 

A Magyar Népköztársaság belső rendjéért felelős hatóságok kitelepítettek Budapest- 
ről 21 horthysta minisztert, 25 volt államtitkárt, 190 horthysta tábornokot, 1012 
horthysta törzstisztet, 274 régi rendőrtörzstisztet, 88 csendőrtisztet, 812 vezető hor- 
thysta államhivatalnokot, 176 gyárost, 157 bankárt, 391 nagykereskedőt, 292 nagy- 
birtokost, 347 kapitalista vállalati igazgatót [/, valamint hozzátartozóikat". Szabad 
Nép, 1951. június 17.] A kitelepítettek között volt 9 herceg, 163 gróf, 121 báró, 8 
lovag, 195 vitéz. 


Szabad Nép, 1951. augusztus 7. 


Ugyanígy az ellenség kifejezés szinonimájaként szerepelt a korszak politikai szó- 
tárában az , osztályáruló?", amely minősítéssel leginkább az egykori szociálde- 
mokratákat stigmatizálták. A , frakciósokon? pedig azokat értették, akik a honi 
kommunisták két világháború közötti különböző irányzatai közül nem a moszk- 
vai székhelyű Kominternt tekintették vezérlő csillaguknak?. A parasztságon be- 
lül sietve , osztályellenséggé? kriminalizált réteg móresre tanítására Kádár János 
belügyminiszter már 1948-ban külön , kulákverő csoportokat?" hozatott létre a 
politikai rendőrséggel," miközben a propaganda , demokratikus népi rendőrsé- 


£€- Budapestről kitelepített család Monok közelében, 1951 körül 





250 :- A RÁKOSI-KORSZAK 


günk" és a falu népének békés fraternizálását sulykolta. Akik pedig az osztályala- 
pú új szegregáció szerint nem voltak a korban gumifogalommá lett , reakciósok" 
valamely csoportjába sorolhatók, azokról mondták az intézményes represszió ma- 
gyarázatául, hogy , az imperialista háborús gyújtogatók", a , horthysta-fasiszta 
reakció" vagy pedig a , klerikális reakció" megtestesítőinek az , uszályába kerül- 
tek". A hatalomra jutott kommunista párt ily módon - a tradicionális szociológiai 
rétegződéshez képest — ideológiai-politikai előfeltevések szerint is újratagolta a 
munkásságot és a parasztságot, s ennek megfelelően differenciálódott a velük szem- 
beni bánásmód Is. 


Kerekes Lajos újgazdához korán reggel bekopogtatott Dénes Lajos próbarendőr. — Sze- 
rencsés jóreggelt! — kiáltotta vidáman. — Lajos bátyám, tisztelje meg látogatásával az 
őrsöt még délelőtt, úgy tizenegy felé, ha ráér. 

- Aztán minek? - kérdezte Kerekes meglepetten. — Tán csak nem lesz mulatság a 
rendőrőrsön? 

- Nem az -— mondta a próbarendőr nevetve -, másról lesz szó. Komoly dologról. 
Tudja, Lajos bátyám, verseny folyik az országban a mintaőrs címért. Mi is arra készü- 
lődünk, aztán szeretnénk néhányuk véleményét kikérni. Ha volnának olyan szívesek, 
megnéznék, nincs-e nálunk valami hiba. 

... Az őrmester feszesen tisztelgett, aztán kezét nyújtotta a gazdáknak, amikor belép- 
tek az őrs előszobájába. — Érezzék otthon magukat — mondotta — és nézzenek jól szét. 
Több szem többet lát. Tegyék szóvá, ha valami nem tetszenék. Örülök, hogy eljöttek. 

A frissen festett falakon Lenin, Sztálin, Rákosi és Kádár képei díszelegnek. , A dol- 
gozó nép rendjét védjük", hirdeti egy felirat. A könyvállványon rádió áll, a polcokon 
sorszámozott könyvek. , A forradalmi Ady", , Solohov: Új barázdát szánt az eke", a 
, Magyar jövőért", a , Fordulat éve? — betűzi a könyvek címeit oldalra billentett fejjel 
Kerekes. 

— Csudaszép rend van itt — mondogatják egymásnak a vendégek. — Nem lehet hibát 
találni nagyítóval sem. 

—- Nekünk tetszik — mondja Kerekes — mi már akár most is kineveznénk mintaőrs- 
nek. A mi büszkeségünk is lenne, nemcsak a maguké. Igaz-e? 

Nevetnek és barátságosan veregetik egymás vállát a parasztok és a rendőrök. 

Sorfalat állnak, úgy búcsúznak a vendégektől. Az utcán néhány lépésnyire az őrs- 
től Kerekes Lajos megáll és visszanéz. Nagy meghatódottság látszik a szemében. És 
visszagondol a több mint tíz év előtti szomorú reggelre, amikor odaszól a többieknek: 
— Hej, bizony másképpen volt ez valamikor.... 

Máskép. Rendőrségünk a népből való. Legénysége és tisztjei egyaránt. Szeretettel 
veszi körül őket a falu. Békéjének, nyugalmának, fokozódó jólétének őrzőjét látja 
bennük. 

Szabadidejükben elvegyülnek a néppel. Ott vannak mindenütt. Elbeszélgetnek a 
termelés kérdéseiről a dolgozó parasztokkal, erősítik, támogatják őket. Hivatásukra 
büszkék, de jogos is a büszkeségük, mert megkapták a legszebb kitüntetést; a nép bi- 
zalmát. 


Vadász: Két látogatás a rendőrségen. Szabad Nép, 1949. január 9. 

Rendőrök és ÁVH-s határőrök közös gyakorlata, 1951. április 


Hogy maradhatott volna ki ebből a hagyományosan szintén sokféleképpen tagoló- 
dó értelmiség, amellyel szemben korábban is kitapintható volt bizonyos — eseten- 
ként averzióig menő -— fenntartás amunkásmozgalomban? Általánosságban az rög- 
zíthető, hogy a proletárdiktatúra államában — mozgalomtörténeti előzmények és 
aktuálpolitikai megfontolások sajátos egyvelegéből adódóan — az értelmiség egé- 
szében lett megfigyelési célcsoport mint potenciálisan gyanús társaság. Ez a szocio- 
lógiailag és hivatáscsoportok szerint is strukturált réteg a korszak hatalmi optikáján 
keresztül három nagyobb , megfigyelési célcsoportra" osztható, mindazonáltal annyi- 
ban különbözik az előbbi két , osztálytól" (munkásság, parasztság), hogy — kisebb 
létszámából eredően - egytől egyig igyekeztek szemmel tartani az ide sorolhatókat. 
Az említett csoportok egyike a rendszer saját bázisán fokozatosan kinevelt s egyre 
gyarapodó réteg, az új értelmiség. A többség — a minden létszférára kiterjedő álla- 
mosítási hullám következtében - lényegében a pártállami munkaszervezés részeként 
volt állandó megfigyelés alatt tartható. Mindemellett közülük is többen váltak meg- 
hurcoltakká vagy az ún. , kádertemetőkben?" foglalkoztatott félreállítottakká. Az 
öröklött, régi értelmiséget a megélhetési kényszer alkalmazkodásra sarkallta, de elő- 
menetelüket/megtűrésüket nem az határozta meg, hogy szakmájuk és képzettségi 
szintjük szerint konvertálható tudással bírtak-e vagy sem. Pontatlan általánosítással 
a társadalomtudomány holdudvarába tartozó, ideológiaközelibb foglalkozások mű- 
velőitől értelemszerűen kívánt az új rend — a marxizmusban-sztálinizmusban meg- 
merítkező — nagyobb mérvű önrevíziót. Ez azonban korántsem jelentette azt, hogy 
az ideológiától — józan belátással — távolibb természettudományok művelői, illetve 

a gyakorló mérnökök, orvosok, mezőgazdászok, geológusok vagy pénzügyi-szám- 
viteli főelőadók saját szakmájuk szabályait érvényesítve praktizálhattak volna a min- 
den területen masszívan átideologizált munkaszervezeti rendben. 

Kevésbé volt vesződséges a , kötött" foglalkozású szakmacsoportok tagjainak 
ellenőrzése, akiknek napi munkavégzése közvetlenül az intézményrendszerbe integ- 
ráltan volt nyomon követhető: mérnök, pedagógus, ügyész, bíró, könyvelő stb. [de 
sorolhatjuk még a deklasszált értelmiség azon tagjait is, akiket képzettségüknek, 
felkészültségüknek megfelelő posztjaikról eltávolítottak ugyan, de a megtűrtek ke- 
gyelemkenyerén alkalmazást nyertek. A társadalmi mobilitás lefelé liftezőit repre- 
zentálta ekkoriban a nagyberuházás raktárosaként dolgozó filozófus, az éjszakai 
portássá lett agrármérnök, a könyvtári raktárosként foglalkoztatott volt egyetemi 
tanár vagy a vasúti talpfák kőágyazatát krampácsoló egykori körjegyző. Az ún. 
, szabad pályás" ügyvédeket kamaráikon keresztül tartották szemmel, az írókat, 
festőket szakmai szövetségekbe tömörítették, műveik meg egyébként is csak szigo- 
rú lektoráláson, cenzúrán átesve, államosított kiadói, kereskedelmi láncon keresz- 
tül kerülhettek forgalomba. Bizonyos értelmiségi státusú intézmények a rendszer 
jellegéből adódóan álltak kettős ellenőrzés alatt: az ügyészi szervezetben vagy egy 
újság szerkesztőségében a munkatársi értekezlet csoporttablója alig volt megkülön- 
böztethető a párttaggyűlésétől, mert szinte ugyanazok voltak jelen. Üzemek, gyá- 
rak irodai részlegeiben, iskolák tanári karában, nagyobb múzeumokban, levéltá- 
rakban vagy színházi kollektívákban már pártonkívüliek is lehettek: itt az ÁVH 
ügynökhálózata révén készültek - és frissültek hónapról hónapra — a , ki kicsoda" 
egyre vaskosabb megfigyelési, illetve káderdossziét. 


Mindszenty-per 

A polgári korban képzett , világi? értelmiségi csoportjok megítélése, kezelése 
markánsan különbözött a klerikus értelmiséggel, illetve az általuk reprezentált egy- 
bázzal szembeni bánásmódtól. Utóbbi esetben az értelmiségi státussal szembeni 
averzió az egyházi intézményrendszerrel szembeni ellenségességgel párosult. A. pa- 
pokat, szerzeteseket azért vetették alá összlétszámukhoz képest nagyobb arányú 
meghurcoltatásnak, mert Rákosi rendszere az egyházakat egyértelműen az enyé- 
szetre szánta. Mind közül legkivált a katolikus egyházat. Mindazonáltal a Mind- 
szenty-per sem azt hozta, amit a pártközpontban ettől reméltek. Legintranzigen- 
sebb vezetőjének rács mögé zárása ugyan térdre kényszerítette a magyar katolikus 
egyházat, de a megtöretés közepette sem hullott elemeire. Sem az egyházi vezetők 
körét nem sikerült oly mértékben megosztani, mint remélték, sem az alsópapság és 
a püspökök közé nem sikerült oly mértékben éket verni, mint azt — például az ún. 
békepapi mozgalommal - szerették volna.! A Mindszenty bíboros elleni kirakatper 
napjaiban XII. Pius pápától olyan — konspirált úton érkezett — szentatyai intenciót 
kapott a magyar püspöki kar, hogy a hitért és az egyház szabadságáért akár a már- 
tírium is vállalandó." A püspöki karból Czapik Gyula egri érsek mutatkozott meg- 
lehetősen lojálisnak a kommunista hatalom iránt. Olyannyira, hogy Rákosi évtize- 
dekkel később papírra vetett memoárjában szinte ő az egyedüli figura — Sztálint le- 
számítva persze -—, akit az egykori kommunista vezér nem pocskondiáz. Az újabb 
kutatások viszont olyannak mutatják Czapikot, mint aki — Mindszenty intranzi- 
genciájától eltérően — az egyház állagőrzését inkább rugalmas, tárgyalásos úton vél- 
te eredményesebbnek." (Ott persze már az ő habitusa is csődöt mondott, ahol a 
diplomácia zöld asztala helyett az ÁVH-val végeztetett pőre önkény lett az ultima 
ratio.) Hozzá képest a püspöki kar más tagjai és az alattuk szolgálók többnyire a 
rezerváltság és a passzív ellenállás különböző formaváltozataival próbálkoztak. 

Kiút azonban - az adott körülmények között — nem volt számukra. Annyit köny- 
velhettek el, hogy Rákosi eredeti prognózisához képest - aki úgy kalkulált, hogy 
1948 végéig , végez az egyházi reakcióval" — Mindszenty bíboros elítélése után még 
bő másfél év telt el, mire rákényszerítették őket az állam és az egyház közötti megál- 
lapodás aláírására. Az 1950. augusztus 30-i kontraktus nem amiatt volt álságos, 
amit szövegszerűen tartalmazott, hanem amiatt, ami hiányzott belőle. A benne fog- 
laltak szerint a püspöki kar elítéli a népköztársaság elleni felforgató tevékenységet, 
az ötéves terv megvalósításában való részvételre buzdítja híveit, támogatja , a bé- 
kéért folyó mozgalmat". Konkrét és aktuális elköteleződést leginkább azzal kellett 
vállalnia, hogy a papság nem folytat propagandát , a termelőszövetkezeti mozga- 
lommal szemben". A kormány vállalása pedig egyfelől a vallásszabadság és a ka- 
tolikus egyház működési szabadságának fenntartásáról szólt, másfelől az egyház 
anyagi szükségleteinek fedezéséről, ide értve , a lelkészkedő papság megfelelő lét- 
minimumának [sic!)] biztosítását". Itt érdemi konkrétum az volt, hogy a kormány 
hozzájárult a korábban államosított egyházi középiskolák közül nyolc iskola 
, visszaadásához" , ahol rendtagok végezhették a tanítást." Nem esett szó az egyez- 
ményben a magyarországi szerzetesrendek működésének betiltásáról, holott egy 
nappal később Zöld Sándor belügyminiszter a rendek működési engedélyének meg- 
vonását szorgalmazó rendelettervezetét a fenti megállapodásra hivatkozva terjesz- 
tette elő. Ugyanígy nem szól az egyezmény a katolikus sajtókiadványok betiltásá- 

ról vagy a teológusképzés száműzéséről a magyarországi egyetemekről. Ezeket a 
megállapodás előkészítő tárgyalásain a püspöki kar nevében tárgyalók úgymond 
tudomásul vették, így a Népköztársaság Elnöki Tanácsának (NET) törvényerejű 
rendeleteivel foganatosították az elhatározásokat, miközben az emiatt tiltakozó 
püspökkari pásztorlevél templomokban történő felolvasását megakadályozták. 
A megállapodás kapcsán hozott intézkedések sora — Gergely Jenő formuláját köl- 
csönözve — , az egyház térdre kényszerítését jelentette, a nemzet életéből való kiik- 
tatásra törekedve".? Az 1950. évi 34. sz. NET-rendelet megszületésekor 23 tényle- 
gesen működő férfirendnek mintegy 2600 tagja volt 187 rendházban, valamint — az 
államosításig — 26 gimnáziuma, illetve tanítóképző líceuma és öt kórháza. A 40 női 
rendnek 8950 tagja volt 456 házban, de ez utóbbiakba beleértendők más közössé- 
gi intézményeik is. Az államosításig 220 különböző szintű iskolájuk volt — a kisded- 
óvótól a tanítóképzőig -, és további nyolcvan kórházat, árvaházat, öregek ottho- 
nát működtettek." 1950 őszi hónapjai a feloszlatott rendek vagyonának, iskolaépü- 
leteinek, kórházainak elkonfiskálásával teltek, s mivel a rendtagok jelentős hánya- 
dát már augusztus folyamán internálták — ezzel is presszionálva a püspöki kart a 
, megállapodás" elfogadására —, csak minden hatodik, földönfutóvá tett szerzetes 
(460) részesülhetett abban a , világi kegyben", hogy különböző püspökségek alá 
rendelten átkerülhetett az egyházmegyés papok sorába." 

A rendek feloszlatásának közvetlen hatása volt az iskolák működőképességére, 
mert a különböző habitusú szerzeteseknek az oktatási rendszerből történt kiakol- 
bólítása azonnali pedagógushiányt eredményezett. Ezt a tanárképzés gőzerővel tör- 
ténő fejlesztése, illetve strukturális átalakítása lett volna hivatott orvosolni. Az 1l- 
letékes minisztériumban futószalagon születtek a különböző tanárképzési koncep- 
ciók, s azokat egymás után be is vezették. Volt úgy, hogy évente, sőt egy éven be- 
lül is többször változott a tanár- és tanítóképzés korrigált verziója, miáltal az ötve- 
nes évek első felében a permanens kapkodás jellemezte a tanárképzést szervezeti 
(főiskola vagy egyetem) és tartalmi kérdésekben egyaránt. A háború után egymást 
követő - s részben egymásba csúszott — rendszerváltások újonnan uralomra jutott 
hatalmi elitje megkülönböztetett fontosságú politikai kérdésként tekintett a felcse- 
peredő új nemzedék rendszerbe szocializálására. Ennek részeként bukkant fel újra 
s vált zavarba ejtővé Bibó István néhány évvel korábbi aggodalma. Bibó az új — 
megújítani próbált — közigazgatás tisztviselőkarának , demokratizálása" kapcsán 
töprengett a , ki képzi át az átképzők átképzőit" problémakörén,!! amely a továb- 
biakban még az általa vizionáltnál is hatványozottabban politizálódott pedagógiát 
és felsőfokú szakképzést eredményezett. Azaz a kérdésre adott válasz aktuálpoliti- 
kai szempontok által vezérelt, rapszodikus kísérletezgetések egymásutánjával jelle- 
mezhető; a rendszerzavar a tanárképzés, valamint leginkább az új agrármérnökkép- 
zés terén a szó szoros értelmében látványosan tobzódott. 

Miután a katolikus egyházzal kierőszakolt , megállapodást" aláírták, a kommu- 
nista vezetés jószerivel politikai rendőrségi kérdéssé redukálta az egyházpolitikát. 
Arra hivatkozva indított újabb offenzívát 1951 tavaszán a püspöki kar ellen, hogy 
az nem támogatja elvárható buzgalommal , a békeharcot?". Ebbe , az imperialisták 
háborús uszításait" leleplezni hivatott propaganda-hadjáratba? az alsópapság kö- 
réből már számos ún. békepapot sikerült belekonspirálnia a politikai rendőrség- 

nek. A püspöki kar közreadott ugyan egy nyilatkozatot, amelyben kinyilvánította 
a világbéke és az emberek közötti megbékélés fontosságát, de ez — úgymond - nem 
volt elég , harcos?. Miután az esztergomi prímás-érsek — Mindszenty József bíbo- 
ros — posztja után tradicionális rangsor szerint a kalocsai érsek következett máso- 
dikként, most már ellene összpontosult a támadás főcsapása. Arra a Grősz József 
érsekre, aki alig háromnegyed évvel korábban ellenjegyezte a katolikus egyház és 
az állam közötti — említett — megállapodást. A , klerikális reakció? elleni újabb 
monstre kirakatper esetében szinte már evidens volt, hogy korábban készült el az 
ítélet, mint a vádirat. Öt nappal a párthatározat után, 1951. május 10-én már ké- 
szen állt a Péter Gábor altábornagy által készített operatív munkaprogram ,, Grősz 
József és társai ügyének tárgyalásáról". Ehhez a vádpontokat és az ítéletet is megelő- 
legező verdikthez képest (amely ekkor 32 terhelttel számolt) csupán egy héttel ké- 
sőbb, május 18-án vették őrizetbe a fővádlottnak kiszemelt kalocsai érseket. A pre- 
judikált — a nyomozati eljárásra időt is alig hagyó — vádirat hivatalos beterjesztése 
után négy nappal, június 15-én már megszületett a bírósági döntés: az államrend 
megdöntésének vezetésében, valutaüzérkedésben és külföldre szöktetésben mond- 
va ki bűnösnek, Grősz Józsefet 15 év, öt vádlott-társát pedig 8—14 év közötti bör- 
tönbüntetésre ítélték." (Az ebből , kihagyott" terhelteket — számukat időközben 
még kétszázzal bővítve — további kéttucatnyi eljárásban ítélték el.) 

A per kezdetével egyidejűleg vettek házi őrizetbe további négy főpásztort: Badalik 
Bertalan veszprémi, Hamvas Endre csanádi, Pétery József váci és Shvoy Lajos székes- 
fehérvári püspököt. A félreállítottak püspöki auláiba egymás után ültettek olyan ,, bé- 

kepapokból? válogatott irodaigazgatókat, helynököket, akik már addig is tanújelét 
adták, hogy — az AVH-val is együttműködve — nem ódzkodnak két urat szolgálni. 


Négy ávós - civilben - tartott őrizet alatt június 26-tól augusztus 6-ig. Akkor felmen- 
tettek a szobafogság alól, és termes kocsin Budapestre vittek és azon hoztak vissza a 
parlamentből, ahol letetették az esküt. Rudas Endre, az ÁVH egyik megbízottja felol- 
vasta nekem a kertben a püspöki kar nyilatkozatát, amit előző nap adott ki a püspö- 
ki kar," s oly éktelen káromkodásba kezdett, amilyet még életemben nem hallottam. 
Erős szívdobogást kaptam, rosszul lettem. Orvost hivattak. Rudast hamarosan levál- 
tották. 

Kisberk [Imrel püspök urat kényszerrel lemondatták kanonoki rangjáról és székes- 
fehérvári plébánosságáról, és megígértették vele, hogy apostoli adminisztrátori jogát 
nem fogja gyakorolni. Dunabogdányba küldték adminisztrátornak. Itthon pedig Hor- 
váth István ÁEH [Állami Egyházügyi Hivatal] előadó széles alapokra helyezte műkö- 
dését. Vegzálta a papokat, aljas, csirkefogó gazembereknek titulálta őket, azonnali át- 
helyezéssel, kongrua elvonással fenyegette őket. Sajnos ebben a közönséges munká- 
ban a békepapok támogatták. 

Rettenetesen dühös volt a búcsújárásokra és a 40 órás szentségimádások ellen is 
mindent elkövetett, hogy megakadályozza azok megtartását. Látva, hogy célt nem ér 
el, cikket tetetett a Keresztbe, a békepapok hírhedt lapjába, majd a Fehér Megyei Nép- 
lapba, amelyben a Fehér megyei papságot, majd egyeseket erősen meghurcolt. ... Egy- 
más után kiigényelte a plébániák üres szobáit, hogy a lakás nincs kellőképpen kihasz- 
nálva. S bizony nem volt egyszerű dolog a Közületi Bíróság igénybevételével kiparí- 
rozni a mesterkedéseit. Horváth István a bérmálásokat is erősen megzavartatta. Bodaj- 
kon egy hangszórón a rádiót erősen bömböltette, utasítására Csókakőn egy katonaze- 
nekar hangversenyezett a templom előtt, Pusztavámon két katonai megafon lármázott 
és egy traktor járt állandóan a templom körül. A Maroshegyen gyónásra váró gyere- 
keket durván elkergette. 

Ennek következtében azután áthelyezték: tsz-elnök lett Vértesbogláron. Ott Oh- 
müller Mártonról, az egyházmegye köztiszteletben álló papjáról, a volt spirituálisról 
akart egy hanglemezt felvétetni, amelyben a plébánost erkölcstelenséggel vádolta. Öten 
utasították vissza, hogy a szöveget beolvassák a felvevőbe, végre akadt egy nő, aki vál- 
lalta, de amikor a vádaskodó passzushoz ért, az asztalra csapott — , ez nem igaz!" fel- 
kiáltással —, és ezzel a lemez-trükk felsült. 


Shvoy Lajos. Önéletrajz. SZPSZL, Székesfehérvár, 2002. 113-114. old. 


Ugyancsak Grősz érsek letartóztatásának másnapján, 1951. május 19-én hozták 
létre Magyarországon az Állami Egyházügyi Hivatalt (ÁEH).!" Jogszabály szerint 
az ÁEH a minisztertanács alá rendelten intézte a magyarországi felekezetekkel kap- 
csolatos ügyeket. Ez azt szolgálta, hogy legyen a kommunista egyházpolitikának 
egy olyan szerve, amelyen keresztül az Államvédelmi Hatóság hivatali kapcsolattar- 
tás , fedésében"? végezheti az egyház(ak) mindennapi közvetlen ellenőrzését a püs- 
pöki aulákba delegált irodaigazgatókon, illetve a rajtuk kívül is beszervezett kleri- 
kus ügynökein keresztül. A Grősz József elleni kirakatpernek több háttér-, illetve 
mellékpere volt, mint a Mindszenty-pernek, de nem jogosulatlan az a megállapítás 

sem, hogy , a Grősz-per nem más, mint a Mindszenty-iügy más személyi összetétel- 
ben való megismétlése? ."" A politikai rendőrség kezdetben ez esetben is majdhogy- 
nem találomra gyűjtött be tucatnyi gyanúsítottat, s folytatta azt az érintettek mun- 
katársi, rendtársi — világiak esetében — baráti vagy családi körére kiterjedően. Fe- 
nyegetések, bántalmazások közepette kényszerítették ki belőlük a prekoncepció- 
hoz rendelt vallomásokat. Az egyik eljárásban tanúként , használt? őrizetes egy 
másik eljárásban már vádlottként került bíróság elé, de az is majdhogynem esetle- 
ges volt, hogy ki, melyik perben, hányadrendű vádlottként s milyen hagymázas 
, tényállás" alapján várt ítéletre. A nyomozati szakban az őrizetesek megtörésének, 
, együttműködésre ösztönzésének" egyik bevált fogása volt, hogy azzal fenyeget- 
ték őket: ha nem a kívánt módon vallanak, átadják őket , a szovjet hatóságoknak". 
A , Szibéria-szindróma? — az odakerüléstől való kortársi rettegés — nemcsak a most 
szóban forgó ügyekből ismert, hanem a kitelepítettek, illetve rabmunkatáborokba 
hurcoltak körében is visszatérő félelem volt.!? A Mindszenty- és Grősz-ellenes re- 
torzióhoz kapcsolt összesen 24 további bírósági eljárás keretében 221 vádlott ellen 
- 15 halálos ítéleten és hat élettogytig tartó börtönbüntetésen túl — összesen 1360 
évi börtönbüntetést szabtak ki." A főper(ek)től eltérően viszont — ahol kétharmad- 
egyharmad arányban klerikus volt a vádlottak többsége — a mellékperekben már 
több volt a , világi reakciós", mint a pap vagy a különböző habitusú szerzetes. (Akik 
ellen pedig még az említett módon sem tudtak vádat kreálni, illetve akik egyetlen 
ügybe sem volt beilleszthetők, azokat közigazgatási úton internálták.) Bár hozzá- 
vetőleges összesítés már adható a katolikus egyházhoz sorolható klerikusok elleni 
büntetőeljárások nagyságrendjéről, a rideg kvantifikáció aligha képes érzékeltetni 
a meghurcoltatások mindenkori egyediségét, azok egyénenként különböző valós 
idejű megélését, illetve élethosszig tartó utóhatásait. 


Meghurcolt klerikusok Magyarországon 1945-1989 között 
(Börtönbüntetésre ítéltek és/vagy internáltak együtt) 


a Rákosi-korszak " Kádár-korszak Együtt 
1945—1956 1957-1989 1945-1989 
száma yo száma 9 száma Vo 
Papok 294 67 145 5je. 439 100 
Szerzetesek 177 72 68 28 245 100 
Összesen 471 69 28 BA 684 100 


Az adatok azt tükrözik, hogy az összes klerikus több mint kétharmadát a világhá- 
ború utáni bő egy évtizedben - a tágabban értelmezett Rákosi-korszakban - zárták 
börtönbe, míg Kádár 1956 utáni három évtizedes regnálása során felére-harmadá- 
ra mérséklődött a meghurcoltatás mértéke." (Voltak persze mindkét korszakban 
elítéltek is, mint Lénárd Ödön piarista szerzetes, aki a magyarországi kommunis- 
tauralom közel felét, összesen majdnem húsz évet töltött börtönben.?2!) A Rákosi- 
korszak mindennapjaiban az egyházakat — ezen belül is elsősorban a katolikust — 
szemelték ki a rendszer bajaiért kiváltképp okolható áldozati bűnbak szerepére. 

Plébánosaik, lelkipásztoraik, valamint a szerzetesek lettek — kényszerűségből — a 
diktatúra hitvalló áldozatai. 

Ugyanezen rendszerben az Államvédelmi Hatóság egyidejűleg játszotta a hivatá- 
sos ítélet-végrehajtó, valamint a hóhér keze alá dolgozó, az áldozatokat , felhajtó? 
terrorkülönítmény szerepét. Amint azt Péter Gábor egy moszkvai beszámolója során 
öntudatosan jelentette, a politikai rendőrség Rákosi nélkülözhetetlen szárnysegéde 
volt abban, hogy pártja a kizárólagos hatalmat megszerezze. ÁVH-vá történt át- 
szervezése nyomán viszont Kádár János , képezte tovább" vezetőtársainak szűkebb 
körét a Belügyminisztérium Politikai Kollégiumának egyik ülésén a példaképnek tar- 
tott szovjet Cseka különleges szerepéről, amely — mint mondta -, , végrehajtó és igaz- 
ságszolgáltató szerv is volt egyben".? Miként azt a korban mondták, , a proletár- 
diktatúra funkcióit betöltő népi demokráciában" az Államvédelmi Hatóságot irá- 
nyító Péter Gábor lett a terror rendszerét hadiüzemként parancsnokoló pártfőtitkár 
privilegizált szolgálatvezetője. Ez a közvetlen munkakapcsolat ugyan már 1945 és 
1949 között is létezett, de az akkori intézményi rend — a politikai rendőrség közvetlen 
belügyminiszteri alárendeltsége — miatt az ÁVO, a BM ÁVH mindvégig , kétcsator- 
nás" irányítás alatt működött. Hiába volt a belügyminiszter is magas párttisztséget 
viselő kommunista exponens (Rajk, majd Kádár), e közbeiktatott hivatali rend za- 
varó tényező volt mind Rákosi, mind pedig Péter Gábor számára abban, hogy bár- 
mifajta rálátástól és kontrolltól mentesen konspirálhassanak az államhatalmi intéz- 
ményrendszer egészének behálózásán túl a párt kézbentartásában is. 

A szervezeti alárendeltségtől való megszabadulás vezetett lépésről lépésre a po- 
litikai rendőrség működésének kétszintűvé válásához. Rákosit elsődlegesen az ér- 
dekelte, hogy a szorosabb értelemben vett pártállami intézményrendszert birtokol- 
ja és szoros gyeplőre fogva irányíthassa. Ehhez volt szüksége Péter Gáborra, egy- 
részt a kiépülő hivatali spionhálózat révén szerezhető állandó belső informáltság 
miatt, másrészt azért, mert az ÁVH-val végeztethette el a leginkább zökkenőmente- 
sen a tisztogatásokat. A nómenklatúrán kívüli szélesebb társadalom kordában tar- 
tása tekintetében Péter Gábor mintegy , szabad kezet kapott". 1950 legelején az Ál- 
lamvédelmi Hatóság — mindenki mástól függetlenített — kváziminisztériumi rangra 
emelése nem csupán abból a szempontból volt fontos, hogy intézményi kompeten- 
ciáját Jócskán kiterjesztették. Abból a szempontból is határkő volt, hogy kiiktatta a 
belügyminisztert (, homokszem a gépezetben") az ÁVH-t irányítani-felügyelni jogo- 
sult státusból, miáltal a pártfőtitkár immár érdemi zavaró tényező nélkül, közvetle- 
nül dirigálhatta Péter Gábor cégét." Péter pedig amellett, hogy immár formálisan 
sem volt egyetlen felettese sem a végrehajtó hatalmi intézményi rendben, egyidejű- 
leg újra állandó meghívottja lett a szűkebb pártvezetés, a Politikai Bizottság ülései- 
nek, holott formálisan nem volt a testület tagja. Beosztásán túli informális pozíció- 
ját az 1s erősítette, hogy — szinte kényszeres és szívós áskálódásai miatt — egymás 
után hullottak el mellőle belügyminiszter párttársai (Rajk, Kádár, Zöld Sándor). 
A belügyminiszteri bársonyszékben 1953-ig utánuk következőkhöz képest (Házi Ár- 
pád, Györe József) Péter rangban, hatalmi eszközökben egyaránt fajsúlyosabb volt. 

A korszakról szóló történeti munkák rendre megemlítik, hogy Rákosi regnálása 
idején — diktátori egyeduralma mellett — a pártvezetésen belüli szűkebb , trojka" 
(Rákosi, Gerő Ernő és Farkas Mihály) vagy Révai Józseffel kiegészítve az ún. , né- 

gyes fogat" kezében összpontosult a hatalom. Ez helytálló, ha a párturalom intéz- 
ményesített-formalizált hierarchiáját vesszük górcső alá. A folyamatot vizsgálva vi- 
szont úgy tűnik, hogy a diktatúra legkeményebb éveiben - a Rajk-pertől 1952 vé- 
géig —, a , négyes fogat" negyedik posztjára, Révai helyére sokkal inkább Péter Gá- 
bor kooptálható. A Rákosit rangban, akaratérvényesítő kompetenciákban követő 
vezetőtársak közül senki másnak nem volt olyan kiterjedt jogosítványa, mint Péter- 
nek arra, hogy szinte bármikor és bárkit vegzáljon, s hatósági embereivel bárhol 
megjelenve újabb , ellenségek" után kutakodjon. A pártirányítás alatt üzemelő gaz- 
daságtól a kultúráig, a minisztériumoktól a faluszéli présházakig, az úgymond pro- 
vokatív templomi harangozástól a vasúti baleseteken vagy bányavízbetöréseken át 
egy másfél évtizedes, elkoszlott külföldi újság birtoklásáig felettes kontroll nélkül 
állapíthatta meg — adott esetben már a vélelmezett szándék alapján is — a szabo- 
tázs, az összeesküvés, illetve a kémkedés-hazaárulás tényállását. Az ÁVH erre volt 
rendszeresítve. S — ahogy a korban hívták — , a párt ökle? mindenütt meg is talál- 
ta az aznapi ellenséget, pontosan úgy, ahogy Rákosi Mátyás instruálta az egész or- 
Szágot a Rajk-pert követően elmondott, már idézett felhívásában. 

Mindehhez egy strukturális, hatalomszociológiai sajátosság párosult. Péter Gá- 
bor szervezete mindennek utánajárt, amit a pártvezetés fórumain kivizsgálandónak 
ítéltek, illetve — értelemszerűen — amin Rákosi közvetlenül rajta tartotta a szemét, 
amire utasítást adott. Ez következett a pártdiktatúra intézményi-szervezeti drilljé- 
ből és a politikai rendőrség funkcionális szerepköréből. A párthatalom nevében fel- 
hatalmazva — és Rákosi fedezetében — az ÁVH-nak mindezek mellett is maradt ,,sza- 

bad kapacitása" saját szakállára rendet tartani és — még inkább - rendet vágni az 
alávetett népesség körében. Azaz nem csupán a párthatalom éber őre, a diktatúra 
funkcionális rohamosztaga feladatát látta el, hanem egyben ellenőrzés nélkül garáz- 
dálkodni hagyott, zabolátlan szabadcsapat is volt." A felsőbb szinteken Rákosi 
közvetlen irányítása-felügyelete mellett folytatott fürkésző-tisztogatási programot 
Péter Gábor hatósága értelemszerűen transzformálta és terjesztette ki az alsóbb tár- 
sadalmi, intézményi szintekre, az egész országra. A mindenütt és mindenkiben el- 
lenséget gyanító — azt prejudikáló — éberségi hisztéria ekkoriban lényegi alkotóele- 
me volt a rendszernek. Megszállottságukon -— vagy időnként kiütköző végletes ci- 
nizmusukon - túl maguk az ÁVH-beosztottak lehettek a legtájékozottabbak abban, 
hogy milyen könnyen kerülhet bárki mégoly magas posztról is kiszolgáltatott őri- 
zetesként épp az ő karmaik közé. A hatalm: vertikum és a társadalmi hierarchia al- 
sóbb szintjein már saját belátásuk szerint érvényesítették a pártfőtitkár iránymuta- 
tásait. , Töretlen és megingathatatlan párthűségüket" naponta hitték azzal bizo- 
nyítani, hogy kérlelhetetlen kegyetlenséggel bántak el a mindig bőven megtalálni 
vélt , ellenséggel?. Ezt az eltökéltséget ugyanakkor — idő múltával — nem csupán a 
, párt ökle" osztályharcos küldetéstudat generálta. Az a fokozatosan terjedő szoron- 
gásos aggály is cselekvést serkentő motívum lett, amelyről saját gyakorlatuk révén 
szerezhették a legtöbb s legközvetlenebb tapasztalatot: nehogy másnap maguk vál- 
janak vallatókból vallatottakká. 

Két köznapi példával érzékeltethető leginkább az , éberséggel párosított osztály- 
harcos államvédelem" eljárásainak kíméletlensége, egy harmadikkal pedig az imént 
említett — kifelé nem mutatható -— frusztráltság fokozatos elharapódzása. Egy őri- 
zetes hatalmasra duzzadt heresérvének megműtéséhez azzal a megjegyzéssel járult 


fd 


Beszélőn a Buda-déli internálótáborban, 1948 

hozzá az ÁVH illetékes osztályvezetője, hogy ha a műtét sikerül, és életben marad 
a rab, akkor talán mégiscsak ki tudják verni belőle azt, amit addig , nem vallott 
be". Másik eset. A déli határvidék közelében egy fiatalkorú legény megölte a kom- 
munista párti községi elöljárót. Vallomása szerint elemi igazságérzetét sértette, hogy 
míg ő maga hat kisebb testvérével és özvegy édesanyjával egy faluszéli viskóban élt, 
s kérelmezték, hogy megkaphassák egy kitelepített jómódú gazda házát, abba éppen 
a kérelmet elbíráló kommunista párttitkár költözött be. Emiatt vett rajta erőszakos 
elégtételt. Utána az elkövető azonnal feladta magát, és nyomban beismerő vallomást 
is tett. Az eset nem mindennapos, viszont könnyen áttekinthető s bírósági útra te- 
relhető lett volna. Nem így történt. Az ügy kivizsgálására küldött megyei politikai 
rendőrség nyomozói azzal kezdték, hogy összeszedték és elhurcolták a falu módo- 
sabb szőlősgazdáit. Ők ettől kezdve , gyilkosságra felbujtó kulákokként? szerepel- 
tek, csak ki kellett verni belőlük, hogy leitatva maguk uszították a szegény sorsú el- 
követőt a kommunista elöljáróra. Hármat közülük ezzel a váddal állítottak bíró- 
ság elé, s az ügyészség statisztált a koncepció peresítéséhez. A vádlott az eljárás 
minden szakában fenntartotta vallomását, hogy ő az elkövető, s a rajta kívül bíróság 
elé citáltaknak nincs közük tettéhez. A bíróság ugyan végül is felmentette az érte- 
lemszerűen tagadó gazdákat, de ebbe a politikai rendőrség nem nyugodott bele. Sa- 
ját hatáskörében több évre internálta a bíróság által elengedetteket. Utóbbiak — az 
internálótáborok időközbeni felszámolása miatt — alig valamivel hamarabb kerül- 
tek szabadlábra, mint a börtönbüntetése letöltése után szabaduló elkövető.?"7 

A harmadik példa — mint említettük — a politikai rendőrségnek a rendíthetetlen 
küldetéstudat kulisszái mögötti összezavarodását jelzi. Szűcs Ernő Péter Gábor he- 
lyetteseként tevékenykedett az Államvédelmi Hatóságnál. Ám az NKVD megbí- 
zottjaként konspiratív módszerekkel és speciális ügynökhálózattal ő végezte a ma- 
gyar kommunista pártvezetés fürkészését és a nem a nyilvánosságnak szánt megnyi- 
latkozásaik összegyűjtését is. Rákosi számára az orosz káderként számon tartott 
Szűcs Ernő tűnhetett a legveszélyesebbnek, aki a moszkoviták körén belül is csekis- 
ta küldetéstudattal végezte az inkvizíciót célzó spionkodást"§. Miként egyik közvet- 
len munkatársa rögzítette, a tények által magát nem zavartatva kombinálta össze a 
legkülönbözőbb esetleges információmorzsákat annak érdekében, hogy azokból ki- 
kerekedjék az akkor első számú eretnekségnek számító , trockizmus"?" vádja. Az idő- 
közben emiatt letartóztatottakat , mindaddig verték, amíg azt, amit a kihallgató 
akart, alá nem írták", a koncepciós vádakat tagadó megátalkodottakról pedig úgy 
vélekedett, hogy őket , fizikailag kell megsemmisíteni". A szovjet politikai elhárí- 
tás aligha szorítkozott egyetlen személyre, hogy a , magyar tartomány" belső viszo- 
nyairól informálódjon, és saját titkos feljegyzései alapján Szűcs könnyen talált vol- 
na kirakatperben pellengérre állítható , trockistákat?", , nacionalistákat?" a pártve- 
zetés moszkovita garnitúrájában is. Hozzá képest Rákosi kellő gyakorisággal és kel- 
lő számban osztotta egymás után a koholt perek fő- és mellékszerepeit az ún. hazai 
kommunista személyiségekre. Amikor pedig túl voltak a nagytakarítás első hullá- 
mán, Rákosi 1950 szeptemberében ugyanazon esztelen vádakat akasztotta Szűcs 
nyakába is, amelyek már , beváltak" Rajk és társai esetében: a Horthy-rendszer rend- 
őrségének besúgója, angol kém, trockista. Ezt a szcenáriót viszont Szűcs ugyanolyan 
jól ismerte, mint vádlója. Módszeres verésekkel sem bírták rávenni az ezúttal rá osz- 

tott szerep eljátszására. A szovjetek számára fontos konspirált kulcsfigura aligha- 
nem joggal reménykedett moszkvai felettesei közbenjárásában, de közben olyan ope- 
rációs műhiba történt, amelyről utólag sem deríthető ki, hogy szándékolt volt-e vagy 
fatális malőr. Miután Szűcsöt két hónapos kínvallatással sem sikerült megtörni, Rá- 
kosi elvesztette türelmét: utasítást adott az ÁVH-vezetőknek, hogy az addigiaknál is 
keményebben hagyják helyben az eminens őrizetest éppúgy, mint vele együtt lefogott 
testvérét. Ezúttal túllőtt a célon a verőlegények buzgalma: Szűcs Ernőt a vallatószo- 
bában érte utol a végzet. Azt is mondhatnók, hogy saját hagymázas rögeszméje sze- 
rint jártak el vele szemben. 

Annak, hogy Rákosi közvetlen utasítására az Államvédelmi Hatóság korabeli ve- 
zetői egyik, velük egyívású vezetőtársukat verették agyon, s ezt semmilyen számon- 
kérés nem követte, több hatalomszociológiai következménye is volt. Rákosit egye- 
dül Sztálin rótta meg fél évvel később - de ő is csak áttételesen -, midőn arra utalt 
egy vakációs találkozásuk alkalmával, hogy Péter Gáborhoz és Farkas Mihályhoz 
nem nyúlhat a Kreml előzetes jóváhagyása nélkül." Azaz a másodvonalbeli Szűcs 
esetében moszkvai megbízói is , lenyelték" első számú magyarországi helytartójuk 
eljárását. Aligha feltételezhető viszont, hogy ez a nyilvánosság elől eltitkolt, de a 
politikai rendőrségen belül óhatatlanul ismertté vált történet ne lett volna áttételes, 
, tudatalatti"? hatással az Államvédelmi Hatóságnál szolgáló kádergarnitúrára. Sen- 
ki sincs biztonságban közülünk sem — gondolhatták az ÁVH-beosztottak: nyilvá- 
nos perben küldték bitóra korábbi főnökünket, , a vasöklű" belügyminisztert és 
számos további kulcsfigurát a párt központi apparátusából. Most pedig még Moszk- 
va közénk delegált NKVD-rezidense is hasonló sorsra jutott. Ma még nyomozók, 
vallatók, vádlók vagyunk, de a történtek alapján bármikor bármelyikünkből lehet 
egyik napról a másikra őrizetes, vallatott és vádlott. A hidegháborús hisztéria évei- 
ben ez is az ávéhás , tananyag" részét képezte. A továbbiakban a hivatásos üldöző 
homloklebenye mögött a potenciális üldözött — elfojtott — rettenetével végezte a 
mindennapi hajtóvadászatot. 

A társadalommal szembeni retorzió eszköztárába tartozott a kitelepítés és az in- 
ternálás rendszere is. A nyugati és a déli határvidékről már 1949-ben - a Jugoszlá- 
viát ellenségnek nyilvánító Kominform-határozat nyomán — megkezdődött a meg- 
bízhatatlannak minősített elemek eltávolítása. E határ menti térség községeiből kö- 
zel 1100, városaiból 450 főt érintett — ha volt, családtagjaival együtt — az evakuá- 
lás. Ennek újabb fordulójára a koreai háború kitörését követően gerjesztett hábo- 
rús hisztéria részeként került sor, amikor a kitelepítettek száma két és fél ezerre 
emelkedett. Ekkor a fővárosból és a vidéki ipari centrumokból telepítették ki a Hor- 
thy-rendszer korábbi főtisztviselőit, katona- és rendőrfőtiszti karát, valamint az 
egykori földbirtokosokat és gyárosokat, családtagjaikkal együtt számolva mintegy 
15 ezer főt. (Közöttük olyanokat is, akiket a háború folyamán mint zsidó szárma- 
zásúakat deportáltak náci koncentrációs táborokba.) Egy részük számára , Isten 
háta mögötti falvakat" jelöltek ki kényszerlakhelyül, más részüket az ország ke- 
leti részeinek lakatlanabb területeire (Hortobágy, Nagykunság) deportálták."! A leg- 
nagyobb a hortobágyi munkatábor volt, ahol mezőgazdasági kényszermunkával 
kellett megkeresniük a kitelepítetteknek , állami ellátásuk" ellenértékét — beleért- 
ve ebbe a velük együtt sínylődő idős és beteg vagy éppen kiskorú családtagjaik el- 

tartását is. Ázt viszont még Itt sem kerülhették el, hogy a hidegháború személyen- 
kénti , különadóját", az egymás utáni békekölcsönök jegyzését — a szabadlábon 
hagyottaktól elvárt egyhavi kereset mértékéig — tőlük is kisajtolják.?? A kitelepí- 
tések, internálások egyúttal — különösen a fővárosban -— azt a célt szolgálták, hogy 
lakáshoz juttathassák a rendszer egyre duzzadó új káderállományát, a minisztériu- 
mokba, illetve a hadsereg, a rendőrség, az ÁVH tisztikarába , kiemelt? funkcio- 
náriusokat. 

A rabmunkatáborok közül Recsk neve vált fogalommá. A heves megyei község 
szomszédságába -— pontosabban a csákánykőpusztai Barkóczy-tanyára — 1950 nya- 
rán Kistarcsáról szállítottak egy csoport internáltat, többségében ún. , jobboldali" 
volt szociáldemokratát. Velük kezdték építtetni azokat a fabarakkokat, amelyek- 
ben az újonnan érkezett rabokat is elhelyezték. Létszámuk az év végére mintegy 
800 főre emelkedett. Egy-egy barakkba átlagosan 160 őrizetest zsúfoltak össze. 
1951 elején a létszám — egy újabb 500 fős kistarcsai transzport nyomán — 1100 fő- 
re növekedett. 1952-ben újabb két, egyenként 500-500 fős barakkal bővült a tábor. 
Ezekbe zömében olyanok kerültek, akik a háború folyamán szovjet hadifogságba 
estek, majd az ottani bíróság ítélkezett felettük. Az ötvenes években átadták ugyan 
őket a magyar hatóságoknak, de utóbbiak nem kívánták őket szabadon engedni. 
Más hasonló táborokba is kerültek közülük, Tiszalökre, Sajóbábonyba, Kazinc- 
barcikára. A recski rabok napi 14-16 órában (óránként öt perc pihenővel) követ bá- 
nyásztak, de úgy, hogy az ahhoz szükséges eszközöket is alig biztosították számuk- 
ra. Napirenden voltak a - tucatnyi halálesetet is okozó — munkabalesetek. 1950 és 


A recski kényszermunkatábor, 1950-es évek 

a tábor felszámolása, 1953 között kéttucatnyian haltak meg részben a megerőlte- 
tő munka, részben az elviselhetetlen körülmények, részben pedig az őrök kínzásai 
következtében. (Ebben a számban nincsenek benne azok, akiket állítólag rabkór- 
házba szállítottak, de utána nem látták őket viszont.) Az ÁVH-t — a szökéseket le- 
számítva — nem számoltatták el a rabmunkások életével. 1951 nyarán épült meg a 
község vasútállomása melletti , alsótábor?, itt mintegy 150-en dolgoztak. Tovább 
aprították az időközben megépített kötélpályán ideszállított kőtömböket, osztá- 
lyozták és berakodták a terméket a tehervagonokba.?? 

1951 májusában a szigorú őrzést kijátszva egy nyolc főből álló csoportnak sike- 
rült Recskről kereket oldania. A szökevények többségét elfogták, egyiküknek azon- 
ban az országból is sikerült kijutnia. A Münchenből sugárzó Szabad Európa Rádió- 
ban közölt beszámolója révén értesült először a korabeli nyilvánosság — külföldön 
és itthon egyaránt — az évek óta rabmunkára fogottak sorsáról. 1953-ban — Nagy 
Imre miniszterelnök hivatalba lépését követően — megszűnt az internálás intézmé- 
nye. Júliusban megkezdődött a táborokban őrzöttek felülvizsgálata, elengedése, il- 
letve egy részükre ekkor szabtak ki börtönbüntetést. Recskről az utolsó 12 ember 
— a tábor végleges kiürítésével egy időben — 1953. szeptember 18-án szabadult. 

Ám nem lehetett mindenkit elvinni, s egy idő után már nem is volt hova. Ettől 
persze még az otthonuk környékén is pórul járhattak. Ha egy magángazdálkodó pa- 
raszt esős időben térve haza parcellájáról, szekerével keréknyomot barázdált a fa- 
lu — jó időben poros, esőben latyakos, sártócsás — mellékútjára, akkor , közlekedé- 
si út elkátyúsítása" címen kihágást követett el. Ha egy munkás a műszak kezdetét 
lekésve érkezett be az üzembe, gyárba, késése , a tervtörvény teljesítését veszélyez- 
tető szabotázsnak"? minősülve válhatott büntetendő cselekménnyé. Egy ötévnyi bör- 
tönbüntetést kiszabó bírósági ítélet indoklásának részlete: ,, Vádlott tagadásával 
szemben a bíróság a bűnösséget mégis megállapította, mert a tiltott határátlépés 
bűntettének végrehajtását a tettes már akkor megkezdi, amikor lakását azzal a szán- 
dékkal hagyja el, bogy az országból tiltott úton távozik. Vádlott ugyan még nem 
bagyta el lakását (sic!], de szándéka ingói összecsomagolásával és másik részének 
biztonságba belyezésével a tiltott határátlépésre megvolt, s tettét csupán azért nem 
tudta végrebajtani, mert az útlevél kézbezvétele előtt [tebát előzetesen útlevélért is 
legálisan folyamodott!] letartóztatták." (Magyarországon az ötvenes évek első felé- 
ben évente átlagosan száz-kétszáz magánútlevelet adtak ki.) Az ÁVH és a korabeli 
, igazságszolgáltatás" összedolgozása még a piszlicsáré, söntés melletti diskurzusok- 
ra 15 kiterjedt, s mint majdnem minden, ez is kampányszerűen történt. Erről tanús- 
kodik Décsi Gyula igazságügyi államtitkár feljegyzése egy olyan elítélt mentesítésé- 
vel kapcsolatban, akinek érdekében Rákosinál és Révai Józsefnél interveniált a kor 
ünnepelt színésznője, Bajor Gizi. ,, Vajdánét — írja Décsi — szabadonbocsájtani csak 
egyéni kegyelem útján lebetne, esetleg félbe lehet szakítania büntetését. Megjegyzem, 
bogy a bároméves ítélet elég súlyos. Ha nem esett volna bele abba a rémbírterjesz- 
tési kampányba [sic!, pontosítva: az ún. rémhírterjesztést extra büntetéssel sújtó idő- 
szaki kampányba — Gy. Gy.] amelyben elítélték, hanem mondjuk két bónappal ké- 
sőbb került volna bíróság elé, kb. másfél-két éves büntetést kapott volna." E szem- 
lélet cinizmusára rímel, hogy — egy másik bírósági ítélet szerint — az államellenes 
, mozgalomban való részvétel, illetőleg annak elősegítése nem kíván különösebb ak- 

tivitást. Elegendő abboz egy arckifejezés, egy jóleső mosoly, bangnélküli tudomá- 
sulvétel, tehát negatív magatartás, amely kimeríti a bűncselekmények fogalmát."? 


Az Államvédelmi Hatóság őrizetbe vette dr. Vajda Ödönné belvárosi espresso-tulajdo- 
nosnőt, Jávorszky Antal műszerkereskedőt és Turmann Margit volt földbirtokosnőt. 

Vajdáné arisztokrata családból származik, apja a Horthy-rendszer alatt államtitkár 
volt, Jávorszky Antal a rákoshegyi Katolikus Kör elnöke, a felszabadulás előtt a MOVE 
aktív tagja volt. Turmann Margit földbirtokát a földosztás során szétosztották. 

Nevezettek az angol rádió zavarkeltést célzó adásai nyomán tervszerűen és szer- 
vezetten terjesztették azt a rémhírt, hogy a 100 forintosokat le fogják bélyegezni. 
Mindhármukat átadták az ügyészségnek. 


Rémhírterjesztőket vettek őrizetbe. Szabad Nép, 1949. november 6. 


Oktalanság? Esztelenség? Rendszerhazugságok sora? Igen! Miközben ebből állt 
össze maga a rendszer. Az ellenségkeresési kampányokkal állandósított éberségi 
hisztéria a társadalom egészétől — a párttagokra is kiterjedően — vonta meg az , ár- 
tatlanság vélelmét". A hatalom bármely szerve — vagy az ekkoriban 35 000 főnyi 
besúgó (hálózati személyek) - által ellenségnek (ellenséges megnyilvánulásnak) mi- 
nősített személyek (jelenségek) nemcsak aktív formában minősültek át azonnal el- 
követővé, (büntetőjogi tényállássá), hanem passzív, vétlen formában is. Ha valakit 
politikai minősítés alapján ellenségnek nyilvánítottak, akkor nem csupán őt sújtot- 
ta a büntetőeljárás, hanem családtagja, munkatársa, barátja is , bűntárssá" válha- 


Rendőr törzstiszti tanfolyam hallgatóinak avatása, 1949 

tott az illető , ellenség? mivoltának fel nem ismeréséért és fel nem jelentéséért. A po- 
litikai rendőrség — Illyés Gyula fordulatával élve — , önszorgalmú kutyaként? szol- 
gálta gazdáját, a párt vezetését. Ahhoz viszont, hogy az intézményesített terror a leg- 
hatékonyabban működjön a szocialista rendszer mechanizmusában, az államgépe- 
zet számos más ágazatának — ügyészségeknek, bíróságoknak - a tevőleges közremű- 
ködése is nélkülözhetetlen volt. Utóbbi szervek káderei az Államvédelmi Hatóság 
statisztái, jogásznyelven szólva bűnsegédi bűnrészesei voltak. E tekintetben megala- 
pozottan kiterjeszthető, általánosítható a — korábban már idézett — Mindszenty-— 
Grősz-ellenes perszövevény utólagos vizsgálatának konklúziója: , az ÁVH által ké- 
szített vizsgálati anyagok jogilag bárminek a bizonyítására alkalmatlanok. Az ügyé- 
szi kiballgatás és az ezt követő bírósági tárgyalás merő formalitás volt: azok csu- 
pán az ÁVH koncepciójának legalizálását szolgálták." 


Molnár Sándor gazdálkodó 1950. június 30-án, pénteken délben félbeszakította az 
aratást, hogy krumpliból és tésztából levest főzzön magának és tízéves segítőjének. 
Ügyetlenül tette, ennek következtében a saját tulajdonában álló legelőrész és rajta ál- 
ló kunyhója leégett és a szintén saját tulajdonában álló erdő széle megperzselődött. 
A tüzet még a tűzoltók kiérkezése előtt eloltották a környéken levők segítségével. 
Gyújtogatás miatt rögtönítélő bíróság elé állították. 

Busztin Gábor békéscsabai államvédelmi főhadnagy távmondata Károlyi Márton 
államvédelmi alezredesnek az ÁVH budapesti központjába: 51950. július 14.-ről 15.- 
re virradóan Molnár Sándor bírósági tárgyalásának megszervezése ügyében felkeres- 
tük Gyulán dr. Sándor Györgyöt, a megyei bíróság elnökét. Miután közöltük vele az 
Igazságügyminisztérium üzenetét és tájékoztattuk az ügyről, azonnal kiválasztotta a 
megbízható párttag szakbírót és az ülnököket. Ezekkel még az éjszaka folyamán érint- 
kezett és felkészítette őket a tárgyalásra. Miután ezt elintézte, értesített bennünket 
arról, hogy vállalja, az általa irányított bíróság az ügyben halálos ítéletet hoz és azt 
még július 15-én végrehajtják. A tárgyalás holnap délelőtt 11 órakor kezdődik Békés- 
csabán a Járásbíróság épületében. c 

Az ítélet indoklásában -— többek között -— az olvasható, hogy pterhelt a népi demok- 
rácia tudatos és mindenre elszánt ellensége, cselekményével a szocializmus építését 
akarta meghiúsítani. ... Alig öt nappal az imperialisták koreai agressziója után, ami- 
kor a béketábor minden erejének összefogására szükség van, mely küzdelemhez mi 
magyarok a termelés fokozásával, a mezőgazdasági termékek gondos betakarításá- 
val tudunk a leghatásosabban hozzájárulni a háborús uszítók megfékezése nagy felada- 
ta teljesítésénél, terhelt 170 hold termését kívánta a lángok martalékává tenni. c 

Habuda Zsigmond államvédelmi százados osztályvezetőnek az ügyet lezáró fel- 
jegyzése: , Bent nevezettet a rögtönítélő bíróság ítélete folytán kivégezték. További in- 
tézkedést nem igényel. Irattár." 


ÁBTI. V-1130. Kónyáné Kutrucz Katalin: Amiről az iratok vallanak... In: Büntetőjogi tanulmányok XI. 
(Szerk: Jungi Eszter.) MTA VTB. Veszprém, 2010. 32-33. old. 


Az említett példa csak egyike annak a 250-nél is több esetnek, amikor köznapi ál- 
dozatok jutottak bitóra. Itt az ebédkészítéshez történő tűzrakás minősült gyújtoga- 
tásnak, más esetekben a tiltott határátlépés azonnal kémkedésnek, hűtlenségnek, 

egykori katonatársak disznóvágás alkalmából való összejövetele szervezkedésnek, 
egy koszlott térkép fellelése a családi iratok között háborús bűntettnek. A fegyver- 
rejtegetésre azért érdemes külön is kitérni, mert a fegyvert legtöbbször maguk a 
, kulákot móresre tanítani" induló ÁVH-fogdmegek dugták el valahol a kiszemelt 
áldozat portáján, hogy azt — esetenként még aznap vagy másnap visszatérve — biz- 
tosan meg 1s találják." Az alábbi összeállítás azokról az ún. nagy koncepciós pere- 
ken kívül államellenes cselekményekért elítéltekről ad áttekintést, akiket kivégez- 
tek. A más tekintetben is legridegebb időszakban, 1951-52-ben akadt legtöbb dol- 
ga a hóhérnak: ebben a két évben történt az ítélet-végrehajtások több mint fele. 


Ugyancsak figyelmet érdemel, hogy a kivégzettek közel fele a húszas éveikben járó 
férfiak közül került ki.? 


Az ún. ,nagy koncepciós pereken" kívüli, nem köztörvényes halálraítéltek 
kivégzéseinek kor szerinti és évenkénti megoszlása 1948-1955 között 


1948. 1949 1950. 14951. 1952. 19583. 1954. 4955 " együtt 


SleKet Mag d pre 7 ma 95 9 65 Hő 
halálraítélt 8 ; s VAb Tt e 
09 / év 53 zo BEe VOla- BIRD MS OZAT NEE NSA 
Korosztályi 20 é : J 
Fénytagkt SZTS OSZT ZAK ZA es OÉze D AN ENSZ ESÉR B együtt 
megoszlás alatt felett 

száma 3. ARG e MB. VBA 9 2 1 265 fő 
09 / év a. 437 ZD dd Na ap FA 10096 


A. fenti kompakt adatfelvétel esetein kívül még inkább körülményes kimutatni, hogy 
mennyi volt a bírói ítéletek közül a koncepciózus elemeken nyugvó, s mennyi lehe- 
tett — mert bizonyára ilyen is akadt — a valóban kriminális cselekményekért kisza- 
bott elmarasztalás. , A kulákság elleni harc? az őket érintő rendelet alapján tény- 
legesen 35-40 000 főre vonatkozhatott volna, az ideológiailag vezérelt matemati- 
ka megduplázta az adminisztratív megtorló intézkedésekkel sújtott kulákká minő- 
sítettek körét. Erről a diszkrimináló listáról akkor is nagyon nehéz volt lekerülni, 
ha tulajdonosa a rendeletben megszabott értékhatár alá csökkentette birtokát, vagy 
akár — a műveléssel felhagyva — felajánlotta földjét az államnak.?? Bizarr, de ko- 
rántsem egyedi példaként említhető Ottlik Géza író esete, aki 1948-ban 67 kh föl- 
det örökölt, s azt — még a hivatali leírás szerint 15 — nyomban , felajánlotta az állam- 
nak térítés nélkül". Ennek ellenére évekig tartó procedúra indult, mígnem 1953 
februárjában a Pest Megyei Tanács — nyomatékos minisztertanácsi utasításra — haj- 
landó volt levenni a kuláklistáról a földműveléssel soha nem foglalkozó írót. Szó 
sem volt azonban arról, hogy kizárólag a kulákok szenvedték volna meg a hata- 
lom egzecíroztatását: gondoljunk csak arra, hogy az ezen kategóriába soroltak öt- 
szörösét, közel 400 ezer parasztot ítéltek el 1948 és 1953 között csak , közellátási 
bűntett" címén. Ennél is rövidebb időintervallumon belül, 1951 elejétől 1953 má- 
jusáig a , kihágási bíróság" jogkörével felruházott rendőrség 850 ezer esetben sza- 

bott ki büntetést. S ami már kívül esett , önbíráskodási" hatáskörén: 1950 tava- 
szától 1953 májusáig, három év alatt — különböző feljelentések, illetve előzetes rend- 
őrségi vizsgálatok nyomán - több mint egymillió büntetőeljárás megindítását kez- 
deményezték az ügyészségeknél. A bíróságokhoz végül is kereken 650 ezer vádirat 
érkezett, s ezen perek hatvan százalékában, 390 ezer esetben született elmaraszta- 
ló ítélet. Ez nemcsak akkor tűnik soknak, ha — némi intuícióval — az egyénenként 
különböző munkás- vagy parasztsorsot próbáljuk mögéképzelni. Akkor is sok, ha 
ezeket az esetenként szükséges hivatali (rendőri, ügyészi, bírói) munkarend idő- 
koordinátáiba próbáljuk beilleszteni. Ehhez a sztahanovista intenzitású igazság- 
szolgáltatáshoz Magyarország bíróságainak büntetőtanácsai — a jelzett évkör min- 
den munkanapján - átlagosan napi hétszáz ügyet tárgyaltak úgy, hogy abból napon- 
ta háromszáz telmentő, négyszáz pedig elmarasztaló ítélettel végződött. Ez is meg- 
valósítható volt oly módon, hogy egy 13 vádlottas per teljes tárgyalási ideje nem tar- 
tott tovább egy óránál, s zárásként az együttesen 95 év fegyházbüntetésről szóló 
ítélet is kimondatott, vagy egy másik, 27 vádlottas ügyben a tárgyalás megkezdése 
utáni napon délben már az ítélethirdetés is megtörtént: két halálos ítéleten kívül 
kilenc személy összesen 76 évnyi fegyház-, 16 személy pedig együtt 128 év kényszer- 
munka-büntetést kapott." Ehhez igazodott a börtöndrill is. 


Milyen volt a radikálisan megváltozott, embertelen, lelket romboló környezet, az 
ÁVH börtöne? Kisebb-nagyobb különbségekkel kb. így zajlott le a letartóztatás, a 
vizsgálati fogság, az elítélés és a börtönélet. 

Általában éjjel történtek a letartóztatások. Ez volt a , csengőfrász" ideje, amikor 
az emberek halálra ijedtek, ha késő este csengettek: mindenki az ÁVH-ra gondolt. 
A letartóztatottat lefüggönyözött autóval szállították az Andrássy út 60.-ba, később 
a Fő utcára. Sem ő, sem hozzátartozói nem tudták, hová került. Már útközben gúny, 
durvaság és szitoközön zúdult az emberre. Nyomban ott elvettek tőle mindent, és a 
hang durvasága egyre fokozódott. A cella — először általában magánzárka — maximum 
4 x 2 méteres; a szürkére mocskosodott falak között egyetlen bútor: a fapriccs. A vil- 
lany éjjel-nappal ég, az ablak helyén néhány üvegtégla. A fal nedves, fűtés alig van. 
A koszt minimális, jóformán semmi tisztálkodási lehetőség. A szükségletek elintézé- 
se körül mindennap ugyanaz a megalázó cirkusz: a rab kopogtat az ajtón, ha ki kell 
mennie. Az őr sokáig nem jön. Ha mégis benéz a , spionon", a cirklin, hosszan szó- 
rakozik a rab kínlódásán, ahogy vizeletét vagy székletét próbálja visszatartani. Köz- 
ben az őr káromkodik és gúnyolódik. Végre 1-2 óra elteltével kiengedi a szerencsét- 
lent a vécére és ha még nem késő, szeme előtt foglya elintézheti szükségletét. Az al- 
vást a kemény priccsen csak háton fekve engedik, kezét az agyonvékonyodott büdös 
takarón kint kell tartania; ha a fogoly ettől a , szabálytól" eltér, káromkodás, megalá- 
zás, mocskos szavak özöne a része. Napközben nem feküdhet, a priccsen csak ülni 
szabad, vagy fel-alá járkálhat — beleszédülésig — a cellában. 

A kihallgatások legtöbbször éjjel vannak, sokszor több nap egymás után, egész éj- 
jel; órákig várakoztatják állva, arccal a falnak fordítva, bent, faggatás közben elvakí- 
tó erős fénnyel világítanak a szemébe. Többszöri éjjeli kihallgatás után (napközben 
nem aludhat a letartóztatott) a testi-lelki kimerültség tünetei lépnek fel: fásultság, 

fáradtság; elviselhetetlenné nő a kísértés, hogy mindent bevalljon, mindent aláírjon, 
végét szakítva a kínzásoknak. A kihallgatás nyelve trágár, becsmérlő, megszégyení- 
tő; lényegében fehér-fekete: amit a fogoly mond, azt azonnal klisékbe szorítják kb. 
úgy, hogy ha nem voltál kommunista, akkor magától értetődően fasiszta voltál. A gya- 
lázkodó jelzők nem kímélik a hozzátartozókat sem. Fenyegetések csapják arcul fájób- 
ban az őröknél, hogy őket is letartóztatják, megkínozzák: de a pofonok, a rúgások 
is mindennaposak. Ha a rab csökönyös, jön a , válogatottabb? eszközök alkalmazá- 
sa. Ehhez előzetes sorvosix vizsgálatot végeztetnek. Ha a veséd beteg, akkor ott nem 
vernek — csupán mindenütt máshol. A kihallgatások ideje hónapokig, esetleg egy évig 
is eltart. Elszakítva a megszokott, biztonságot adó, kiszámítható emberi háttértől, 
esetleg hónapokig egyedül a zárkában, konfrontálva az ellenséges, fenyegető, ag- 
resszív környezettel, amelynek teljes mértékben ki van szolgáltatva, könnyen elbi- 
zonytalanodik az ember, meginog lelki egyensúlya, és elkezdődhetnek a fent említett 
traumatikus folyamatok. 

Az itt néhány adattal érzékeltetett embertelenség folytatódik a bíróságon. Az , orvos? , 
aki megkérdez, hogy megvertek-e az ÁVH-n, ha igennel válaszolsz, azt mondja, hogy 
,jól tették", ha nemmel, akkor azt, hogy , kár". Tetűt találsz a zárkában és jelented. 
Levisznek a többiekkel együtt a fürdőbe, ott a borbély lenyírja, leborotválja egész szőr- 
zeted, de (utána, pl. meleg nyárban) nem fürödhetsz meg, hanem napokig jobban kí- 
noz a bőrödre tapadó szőrtörmelék, mint a tetű. A tárgyalás a jog paródiája. Zárt, csak 
néhány ÁVH-s tiszt van jelen, és a kijelölt , ügyvédek", akikkel nem beszélhetsz és akik 
a vádiratot sem látták. E sorok íróját Olti tanácselnök , tárgyalta" és ítélte el 13 társá- 
val együtt egy óra leforgásán belül. Az ítéleteket eleve az ÁVH szabta meg. 

Utána jön a börtön, ahol a rab büntetését tölti. A váci fegyház ÁVH-s parancsno- 
ka, Lehota István 1950-ben az őröknek értelem szerint ezt mondta: , Ezek itt mind 
grófok, bárók, katonatisztek, papok és egyéb fasiszták. Ezekkel nem kell elszámol- 
ni, ezek itt fognak megdögleni." Az így instruált ávós legények ennek megfelelően vi- 
selkedtek a rabokkal, különösen az első évben (1950-—51) minden ok nélkül verték, 
sőt agyonverték a foglyokat. A börtön ávós , orvosa? többször kijelentette: ,, Én nem 
azért vagyok itt, hogy meggyógyítsam, hanem hogy a büntetés kitöltését lehetővé te- 
gyem."§ 

Identitásodat elveszik; nincs neved, csak egy szám vagy. Éhezés éveken át, össze- 
zárva 24 órából 24-et 3-4 rabtárssal egy eredetileg magánzárkának épített kis cellá- 
ban, érthetően pattanásig feszült hangulatban. Egyhangúság, várakozás a sovány 
ebédre, durva hangnem az őrök részéről, akik általában tegeznek, , fegyelmi" sötét- 
zárkával, kurtavassal, ólmos lassúsággal múló napok. Lesoványodva, testi-lelki erő- 
ben megfogyatkozva, továbbra is hermetikusan elzárva a külvilágtól, számolva a na- 
pokat, órákat, perceket tavasztól őszig, ősztől tavaszig, remény nélkül, mint partra 
vetett hal, még a zárkatársra is gyanakodva: hátha besúgó — mindez hozzájárul a már 
a vizsgálati fogságban megindult traumatizációs folyamatok lelket romboló hatásá- 
nak elhatalmasodásához. 


Füveskert, 1954—1995. (Szerk: Pfitzner Rudolf — Kárpáti Kamil — Tollas Tibor — Tóth Bálint.) Stádium Kiadó, 
Budapest, 1995. 145-146. old. 

Azután itt, a börtönök környékén is akadozni kezdett a gépezet. A futószalagon 
gyártott elmarasztaló ítéletek kárvallottjaival sorra érkeztek a rabomobilok a bör- 
tönök beléptető zsilipjéhez, de ott egyre kevésbé örültek az újabb transzportnak. 
Molnár Erik igazságügy-miniszter 1951. november végén kezdeményezte Rákosi- 
hoz írott feljegyzésében a börtönök őrszemélyzetének harminc százalékkal történő 
megemelését, úgy, hogy , katonaviselteket képzünk át [börtönlőri szolgálatra". Az 
1952-es év elejétől azután közérdekű hirdetményeket tettek közzé azokon a telepü- 
léseken, ahol büntetés-végrehajtó intézetek voltak, illetve a környező falvakban: 
, azok a 38. évet meg nem baladott, katonakönyvvel rendelkező egyének, akik le- 
tartóztató intézet kötelékébe való felvételüket szeretnék kérni, a legrövidebb időn 
belül jelentkezzenek a Tanácsbázán."?? A nyilvánosan meghirdetett smasszertobor- 
zás azt jelezte, hogy kevés az őrszemélyzet a zsúfolásig töltött börtönök felügyele- 
tére, üzemeltetésére. Az idézett miniszteri előterjesztés emellett azt 15 rögzítette, hogy 
, az őrök szakmai és politikai képzése és fegyelme nem kielégítő". A legkülönbözőbb 
pedigréjű ellenséges elemek rács mögötti őrzése akkoriban — némileg alacsonyabb 
szinten bár, de — szintén a megbízhatóságot feltételező állások közé számított. Ha 
ezt dobra kellett verni, az közvetett beismerését jelentette annak, hogy előzetesen 
már kudarcot vallott az e területre irányítható , megbízható népi káderek" felku- 
tatása. A sztahanovista túlteljesítésben az ipart is felülmúló rendőrségi ügykreálás 
oly mértékben árasztotta el az ügyészségeket és bíróságokat büntetőkeresetekkel, 
hogy 1952 augusztusában már az MDP központi titkársága is a , büntetőeljárás 
megfelelő előkészítését akadályozó apparátusi túlterbeltséget" állapított meg. En- 

nek okaként rögzítették ugyan, hogy , a rendőri szerveknél van sok biba", de inkább 
azon aggodalmuknak adtak hangot, hogy a tervgazdasági célkitűzések teljesítése 
kerülhet veszélybe, ha a büntetőeljárások eredményeként továbbra is munkáske- 
zek garmadája esik ki a termelésből. Ezért úgy határoztak, hogy a , dolgozókat ki- 
sebb súlyú esetekben elsősorban nevelő batású figyelmeztetésben részesítsék és csak 
jelentősebb esetekben büntessék". A fentebb már idézett — egy évvel későbbi -— 
büntetőeljárási statisztikák alapján ez a határozat szintén inkább csak , nevelő cél- 
zatú" volt, mert alig lett foganatja. 

Van azonban egy kérdés, amely a történtek felidézése, felidézhetősége szempont- 
jából kíván megállást, töprengést. Nem nevezhető módszertani kitérőnek, holott a 
forráshasználat kritériumaihoz tartozik, s érdemben befolyásolja a most tárgyalt 
időszakhoz való közelítést, annak rekonstruálását és interpretálását, posztmodern 
fogalomhasználattal , a narratívát", régimódi, de talán közérthetőbb fogalmazás- 
sal pedig a múltfeltárás korlátait. Ez pedig az önkényuralommal szembeni ellenál- 
lás kérdése. Mivel valamifajta ellenállás minden diktatúrában előbb-utóbb felüti a 
fejét, hogyne kellene ennek akár külön fejezetet is szentelni a Rákosi-korszak tár- 
gyalása során. Nos, ezt jelenleg kénytelenek vagyunk mellőzni. Nem azért, mintha 
nem lett volna szó ilyesmiről. Dehogynem. Azt is mondhatnánk, hogy a felidézett 
korszak egésze egyfajta társadalmi averzió azzal szemben, amit a pártegyeduralom 
létrehozott és — egyre inkább állandósuló csetlés-botlások, , üzemzavarok" közepet- 
te bár, de — működésben is tartott. Ez alapján kézenfekvőnek tűnhetne egy olyan 
megközelítés, hogy a Rákosi-korszakban azért voltak oly válogatás nélküliek, kö- 
nyörtelenek és kiterjedtek a társadalommal szembeni büntetőeljárások, mivel csak 
így remélhették legyűrni a rendszerrel szembeni — úgymond -— vehemens , nemzeti 
ellenállást". Ez az interpretálás — nagyon szordínóra fogott (!) — háttérzajként egy- 

felől igaz. Történetileg viszont azért nehéz megragadni, mert negligálná a megkonst- 
ruált perek tömkelegének hamis voltát, a társadalommal szembeni totális terror 
formaváltozatokban gazdag tárházát. Akarva-akaratlanul azt támasztaná alá, hogy 
az eljárások megszámlálhatatlan sokasága a rendszert ténylegesen aláásni akaró 
cselekmények ellen irányult: a meghurcoltatásoknak — úgymond - volt tárgyi alap- 
juk, a megállapított tényállások torzításoktól mentesen is hatályos paragrafusok- 
ba ütköztek. Ez a megközelítés egyszerre , igazolná" a permanens reakcióellenes 
propagandát folytató kommunista pártvezetést, továbbá a politikai rendőrség és a 
vele összedolgozó ügyészek, bírák ténykedését, mindemellett hitelesítené a döntő 
hányadában koncepciózus eljárásokról fennmaradt iratok tartalmát. Holott ezen ira- 
tok legfeljebb keletkeztetőik dokumentált tevékenysége szempontjából hitelesek — 
többé-kevésbé azt csinálták, amit rögzítettek —, de nem azok az adott ügyben eljá- 
rás alá vont , terheltek?" tényleges cselekményei szempontjából. A források , for- 
mai" hitelességének elfogadása a valós történésekkel adott esetben köszönő viszony- 
ban sem lévő, fals történeti rekonstrukciót eredményezne. 

Aligha vitatható, hogy éppen úgy volt velleitás a háború utáni kommunista egyed- 
uralmi aspirációkkal szemben (pl. az ún. Magyar Közösség), mint ahogy a beren- 
dezkedett diktatúra elutasítása is gerjesztett ilyen , szervezkedéseket? (Fehérgárda, 
Fehér Partizánok, Kard és Kereszt Szövetség, Nem - Nemzeti Ellenállási Mozgalom, 
egyházi ellenállás vagy éppen a parasztság kolhozosítással szembeni ellenállása)." 
Mindezeket viszont még érdemleges , üggyé válásuk" előtt felfedték, illetve szám- 
talan esetben ügy hiányában produkált ilyet és tupírozott — kínvallatásokkal, hamis 
vallomások kicsikarásával — eszement skandalumok sorává az ÁVH. Köznyelvi for- 
dulattal élve, bolhából csináltak elefántot, de az sem volt ritka, hogy bolha hiányá- 
ban kreáltak fantommamutot. Utólag viszont alig lehet szétválasztani az egymás- 
ra rétegződő hazugságözönt tartalmazó fennmaradt iratokból, hogy mi volt — ha 
egyáltalán volt — a ténylegesen vád tárgyává tehető cselekmény. Ha azt a már idé- 
zett markáns álláspontot fogadjuk el, hogy , az ÁVH által készített vizsgálati anya- 
gok jogilag bárminek a bizonyítására alkalmatlanok", akkor megállapítható ugyan 
a politika rendőrségének , koholmánygyártó nagyüzem" jellege, ezzel együtt enyé- 
szik el viszont a , nemzeti ellenállás? egyedi eseteinek in statu nascendi felmutatha- 
tósága. Miközben a terror kontrollálatlan tobzódása megszámlálhatatlan gyakori- 
ságban mutatható ki és jeleníthető meg, ugyanezen okból válik problémássá az el- 
lenállás szakmai konvenciók szerinti rekonstruálása." 

És akkor még nem szóltunk az ellenállás létében — konspiratív szításában, támo- 
gatásában -— (elvileg) leginkább érdekeltséget mutató ellenlábas nagyhatalom, az 
Amerikai Egyesült Államok korabeli terepfelméréséről. Egy 1956-os — még a for- 
radalom előtti — hírszerzésen alapuló CIA-összegzés arra a következtetésre jut, hogy 
Magyarországon nincs ilyen szervezkedés. A korabeli szovjetcsatlós európai államok 
rangsorában pedig ki nem mutathatónak tekinti a magyar , ellenállást és ellenállá- 
si potenciált"." Hozzá kell tennünk, hogy az amerikaiak ellenállás címszó alatt 
fegyveres szervezkedéseket fürkésztek, s ilyen valóban nem nagyon volt, ám figyel- 
mük nem terjedt ki a Magyarországon nagy tradíciókra visszanyúló, ún. passzív 
ellenállásra. Rákosi politikai rendőrsége mindazonáltal csak 1951 eleje és 1953 jú- 
liusa között 7200 személyt vett őrizetbe politikai bűncselekmény gyanújával (napi 

átlagban közel nyolc fő), s ennek 30 százaléka, 2166 volt olyan, akinek ügyét a sú- 
lyosabb változatot jelentő államellenes szervezkedés (kémkedés, szabotázs, terror, 
diverzió, összeesküvés) bűncselekményi körbe sorolták." Eszerint a jelzett idő- 
szakban — a kalendárium alapján visszaszámolva — mindennap 2,4 újabb államel- 
lenes szervezkedés indult volna. Ez — nem ÁVH-s szemüvegen át nézve, hanem jó- 
zan belátással — egyszerűen abszurdum, komolytalan. A múltfeltárás szempontjá- 
ból pedig a jelzett bizonytalansági tényezőt mutatja. 

A hatósági eljárással diszkrimináltak nagyságrendje több-kevesebb pontatlan- 
sággal megállapítható. Nehezebb ugyanakkor azokról számot adni, akik az admi- 
nisztratív meghurcolást elkerülték, , csak" az élethosszig ható hátrányos megkü- 
lönböztetést szenvedték meg. Ide sorolhatók a hitüket-vallásukat meg nem taga- 
dók, akiknek emiatt rekesztették el munkahelyi-szakmai előmenetelüket. Folytat- 
ható a sor az , osztályidegen? besorolású, illetve , reakciós" státusú szülők gyer- 
mekeivel, akiknek emiatt többnyire még a középiskolai továbbtanulását is elgáncsol- 
ták. A stigmatizáltak közé tartoztak a Rákosi-korszakban azok is, akiknek köze- 
lebbi hozzátartozói éltek nyugati, tőkés országokban. A velük — illetve egyáltalán 
külföldivel folytatott — levelezés vagy telefonbeszélgetés két, 1951-ben kiadott ÁVH- 
vezetői parancs szerint önmagában is elegendő volt arra, hogy valaki a politikai 
rendőrség látókörébe kerülhessen. A direktívák szerint ennek kettős célja volt: 
, Összegyűjteni az összes anyagot az imperialista országokban élő személyekkel kap- 
csolatot tartókra", illetve — távhívásoknál a kapcsolatba lépők regisztráláson túl — 
, 4 telefonbeszélgetésekből megállapítható általános bangulatról összefoglaló jelen- 
tések készítése" ." 


Kuláknak minősített paraszt kihallgatása, 1951. szeptember 
"3 p d 9 
5 jö 

Az ötvenes évek derekára egymillió-kétszázezer személyről vezetett megfigyelési 
kartont az Államvédelmi Hatóság, s a fürkészésben -— a hivatásos állomány tagjait 
nem számítva — átlagosan 35 ezer besúgó segítette a korabeli társadalom szemmel 
tartását." Egy 1953. februári állapotról tudósító belügyminisztériumi országos ku- 
lákjegyzék több mint 83 ezer főt sorolt ebbe a kategóriába, míg egy ugyanezen idő- 
ből való másik statisztika — a kulákokon kívül — közel 95 ezer főt minősített orszá- 
gosan , osztályidegennek?"."! Mivel utóbbiból hiányzik a budapesti adat, a főváros 
népességéből soroljunk ide további 72 ezer főt (figyelembe véve, hogy innen két év- 
vel korábban már mintegy tízezer főnyi , osztályidegent" kitelepítettek). A fenteb- 
bi három tétel összesen 250 ezer főre rúg, ami arra is utal, hogy az ÁVH megfi- 
gyeltjeinek döntő többsége, 950 ezer fő a korabeli ideológiai kategorizálás szerint 
a rendszer társadalmi bázisának számító , munkásosztály és a dolgozó parasztság" 
köréből került ki. Összevetve ezt az ország népességének korfájával és települési 
megoszlásával, durva átlagolással majdnem minden második családon belül kellett 
legyen legalább egy megfigyelt, és településenként — ugyancsak átlagosan — tíznél 
több hálózati személy volt a politikai rendőrség , külső munkatársa", bedolgozója 
(ügynök, besúgó). 

A hidegháborús hisztéria állandósulása közepette a társadalom ilyen mértékű és 
megoszlású regisztrált megfigyelése majdhogynem esetlegessé tette, hogy kiből kreált 
ténylegesen is eljárás alá vont , ellenséget? az erre dresszírozott hatalmi apparátus, 
illetve mindenekelőtt az Államvédelmi Hatóság. A lényeghez viszont akkor jutunk 
el, ha fordítunk a nézőponton: az osztályellenség körébe soroltak diszkriminálása 
mellett a rendszer saját bázisához számítottak köréből került ki a különböző ható- 
ságok által vegzáltak, meghurcoltak többsége. A Rákosi nevéhez kötődő pártdik- 
tatúrának fokozatosan lett rendszerimmanens jellemzője, hogy az ún. , régi ural- 
kodó osztályhoz" soroltak körén kívül sokkal nagyobb számban hurcolta meg az 
azokhoz a társadalmi rétegekhez tartozókat, akik — hirdetett elveik szerint legalább- 
is — , a munkásosztály és a parasztság" hatalmát legitimálták. A terroruralom na- 
pi gyakorlata jóformán mindent megtett azért, hogy az ideológiai előfeltevések alap- 
ján sajátjának gondolt társadalmi bázisát is szembefordítsa a regnáló rezsimmel. 


$ 


! Széchenyi Kinga: Megbélyegzettek. A kitelepítések tragédiája. Kráter, Pomáz, 2008; Kitaszítottak. 
I-III. (Szerk: Hantó Zsuzsa, Füzes Miklós.) Alterra, Magyar Ház, Budapest. 2001—2007. 

:? Demény Pál: A párt foglya voltam. (Vál, szerk: Kiss József.) Medvetánc, Budapest, 1988; Gadanecz 
Béla — Gadanecz Éva: A Weisshaus Aladár vezette szocialista népmozgalom története, 1927-1945. 
Múltunk, 1993. 2-3. sz. 68-115. old.; Gadanecz Béla — Gadanecz Éva: A weisshausisták tevékeny- 
sége és üldöztetése 1945 után. Múltunk, 1995. 3. sz. 3-72. old. 

3; A Belügyminisztérium Politikai Kollégiuma 1948. december 13-i ülésének jegyzőkönyve. ÁBTL. 2.1- 
XI/8. Gyarmati György: Kádár János és a Belügyminisztérium Államvédelmi Hatósága. Fordulat és 
folyamatosság a kommunista párt politikájában 1948-ban. In: Trezor 1. A Történeti Hivatal évköny- 
ve. Történeti Hivatal, Budapest, 1999. 115—-145. old. 

4 Pál József: Békepapok. Katolikus békepapok Magyarországon, 1950-1989. Egyházfórum, Budapest, 
1995; Orbán József Gyula: Katolikus papok békemozgalma Magyarországon, 1950-1956. Magyar 
Egyháztörténeti Enciklopédia Munkaközösség (METEM), Budapest, 2001. 

5 Szabó Csaba: A katolikus egyház helyzete Magyarországon, 1945—-1953. In: uő: Egyházügyi hangu- 
latjelentések, 1951—-1953. Osiris Kiadó, 2000, 42-43. old. 

6 Balogh Margit: Kötélhúzás a kulisszák mögött. Czapik Gyula egri érsek tárgyalásai 1948-ban. In: Az 

egyházi iskolák államosítása Magyarországon, 1948. Lénárd Ödön Közhasznú Alapítvány-Új Ember, 
Budapest, 2008. 65-103. old. 


" Gergely Jenő: Az 1950-es egyezmény és a szerzetesrendek feloszlatása Magyarországon. Vigilia Kiadó, 

Budapest, 1950. 317-326. old. A létminimumhoz illesztett [sic!] jelzés arra utal, hogy e sorok írója 
a Rákosi-korszakból nem ismer létminimum-számításokat, s nem gondolja, hogy ilyet épp a korabeli 
magyarországi papság tekintetében végeztek volna. Így leginkább az érdemel figyelmet, hogy a létmi- 
nimum fogalmát egyáltalán használták. 

Gergely Jenő: Az 1950-es egyezmény és a szerzetesrendek feloszlatása Magyarországon. Vigilia Kiadó, 
Budapest, 1950. 17. old. 

A fellelhető történeti leírásokban a korabeli magyarországi rendek számát időnként tízes, a rendhez 
tartozókét meg több százas eltéréssel adják meg. A differenciák a közel egyidejű, de különböző cél- 
zel álló feldolgozásból vettem át. Balogh Margit — Gergely Jenő: Egyházak az újkori Magyarorszá- 
gon, 1780-1992. Kronológia. História MTA TTI, Budapest, 1993. 293. old.; Orbán József Gyula: 
Katolikus papok békemozgalma Magyarországon, 1950-1956. Magyar Egyháztörténeti Enciklopé- 
dia Munkaközösség (METEM), Budapest, 2001. 56. old. 

Orbán József Gyula adatához képest (284 fő) az Állami Egyházügyi Hivatal 1951 folyamán előbb 500 
főben, majd 450 főben maximálta a megyés püspökök által lelkipásztori szolgálatra átvehető egyko- 
ri szerzetesek számát. In: A Magyar Katolikus Püspöki Kar tanácskozásai 1949-1965 között. [-II. 
(Összeállította: Balogh Margit.) METEM, Budapcst, 2008. I. kötet. 363., illetve 371. old. 

Bibó István 1945-1948 közötti írásainak majdnem mindegyike több bekezdésben vagy éppen önál- 
ló alfejezetben tér ki a közoktatást és a felsőfokú új szakképzést érintő politikai acsarkodásokra, ezért 
együttesen hivatkozom ezen munkáinak gyűjteményére. Bibó István: Válogatott tanulmányok I-IV. 
Magvető Kiadó, Budapest, 1986—1990. II. kötet, 1945—1949 közötti írások. 

Donáth Péter: Oktatáspolitika és tanítóképzés Magyarországon, 1945—1960. Trezor Kiadó, Buda- 
pest, 2008; Ladányi Andor: Felsőoktatási politika, 1949—1956. Kossuth Kiadó, Budapest, 1986. Po- 
lyák Petra: A Pécsi Pedagógiai Főiskola és Történelem Tanszéke, 1949-1954 között. (Kézirat) PTE, 
Pccs, 2009. 

Az , egyházpolitikánk módosításáról" szóló, napi lebontásban ütemezett sajtókampánnyal előkészí- 
tett újabb, 1951 májusában indított pártoffenzíva forgatókönyvét dokumentálja Szabó Csaba: A Grősz- 
per előkészítése, 1951. (Osiris, Budapest, 2001.) című kötet egésze. A hivatkozott tervezet és az MDP- 
titkársági határozat a munka 102-109. oldalán olvasható. 

Szabó Csaba: A Grősz-per előkészítése, 1951. Osiris, Budapest, 2001. 

Ezekből a napokból püspökkari nyilatkozatról nem tudunk. Vélhetően az egy hónappal korábbi, 
1951. július 3-i püspökkari nyilatkozatról lehet szó, amit a Magyar Kurír július 5-i száma is közread- 
ott. Ebben a nyilatkozatban a Magyar Katolikus Püspöki Kar ismételten kinyilatkoztatta, hogy a Ma- 
gyar Népköztársaság törvényeit, emellett az egy évvel korábbi, egyház és állam közötti megállapodást 
betartják, maguk is elítélik a Grősz-perben elmarasztaltakat, és arról is nyilatkoznak, hogy , helye- 
seljük a katolikus papok békemozgalmát". Szabad Nép, 1951. július 3. Idézi Izsák Lajos: A katoli- 
kus egyház társadalompolitikai tevékenysége Magyarországon, 1945—-1956. Századok, 1985. 2. sz. 
458. old. Megjegyzendő, hogy a következő öt évben, Grősz József kalocsai érsek 1956. májusi sza- 
badon bocsátásáig a püspöki kar nem adott ki testületi nyilatkozatot. Lásd: A Magyar Katolikus Püs- 
pöki Kar tanácskozásai 1949-1965 között. [-II. (Összeállította: Balogh Margit.) METEM, Budapest, 
2008. I. 359-—359. old., II. 1315-1316. old. 

Köbel Szilvia: , Oszd meg és uralkodj!" Az állam és az egyházak politikai, jogi és igazgatási kapcso- 
latai Magyarországon 1945—-1989 között. Rejtjel Kiadó, Budapest, 2005. 


" Hortváth Ibolya: Összefoglaló jelentés a koncepciós perek vizsgálatáról. Kézirat, Budapest, 1989. 5. old. 


Hantó Zsuzsa: Kitiltott családok. Magyar Ház, Budapest, 2009. Nem csupán a kitelepítettek köré- 
ben, hanem még a Munkaerőtartalékok Hivatala által az új beruházások indításához kapcsolódó ko- 
rabeli , hivatalos" munkaerő-torborzások kapcsán is visszatérően keringett az országban az a rém- 
hír, hogy az így kötélnek állókat , a Szovjetunióba szállítják kényszermunkára". Belényi Gyula: 
A nagyipari munkásság élet- és munkakörülményei az 1950-es években. In: Politika, gazdaság és tár- 
sadalom a XX. századi magyar történelemben. (Szerk: Püski Levente, Tímár Lajos, Valuch Tibor.) 
KLTE BIK MIT, Debrecen, 2000. II. 235. old. 


5 A kiszabott ítéletek együttes évterjedelme annyiban pontatlan, hogy például a Grősz-perben börtön- 


büntetésre ítélt Hévey Lászlót, Pongrácz Alajost és Vezér Ferencet más, további perekben halálra ítél- 

ték, ketten pedig a börtönben haltak meg. Az elítéltek között 38 nő volt. Az átlagosan 6 évnyi jog- 
erőre emelkedett ítéleteken belül a női elítéltek büntetésének átlagos időtartama 4 év 8 hónap volt. 
Gyarmati György: A hivatásos áldozat és a hivatásos hóhér a Rákosi-korszakban, az 1950-es évek ele- 
jén. In: Szívvel és tettel. Tanulmányok Á. Varga László tiszteletére. (Szerk: Horváth J. András.) Nóg- 
rád Megyei Levéltár, Salgótarján-Budapest, 2008. 381—394. old. Annak figyelembevétele mellett 
mondható, hogy a Kádár-korszakban felére mérséklődött a klerikusok büntetőeljárások keretében 
történő meghurcoltatása, hogy a Rákosi-korszakban már kellőképpen megtörték az egyházat. Az egy- 
házellenes politikai perek, illetve elmarasztaló ítéletek az 1960-as évek közepén zárultak le. A táblá- 
zat adatainak kiindulópontja Hetényi Varga Károly két kiadványsorozata. Hetényi Varga Károly: 
Papi sorsok a horogkereszt és a vörös csillag árnyékában. I-IV. Lámpás Kiadó, Abaliget, 1992—1998. 
Szerzetesek a horogkereszt és a vörös csillag árnyékában. 1-III. Lámpás Kiadó, Abaliget, 1999-2003. 
A szerző úgy halt meg időközben, hogy a fokozatosan hozzáférhetővé váló vonatkozó iratok számot- 
tevő részét már nem tudta megismerni, illetve bedolgozni munkáiba. A Magyar Országos Levéltár 
egyházügyi irataiban, valamint az Állambiztonsági Szolgálatok Történeti Levéltárában folyó kutatá- 
sok 2007. évi állásának , lenyomata" a fentebbi táblázat. Ennek pontatlanságaiért jelen sorok szer- 
zője a felelős, mert ha a nagyságrend stimmel is, még nem tartunk a feltárás és a pontosítások végén. 
Ráadásul a többi felekezetről még összesíthető adatok sem állnak rendelkezésre. 

Hetényi Varga Károly: Az első letartóztatástól az utolsó szabadulásig. Lénárd Ödön piarista szerze- 
tes találkozásai a diktatúra igazságszolgáltatásával. In: Trezor 2. A Történeti Hivatal évkönyve, 
2000-2001. (Szerk: Gyarmati György.) Történeti Hivatal, Budapest, 2002. 361-380. old. 
Moszkvának jelentjük... I. m. 170-171. old. 

A Belügyminisztérium Politikai Kollégiuma 1949. január 10-i ülésének jegyzőkönyve. ÁBTL. 2. 1- 
XI/8. Gyarmati György: Kádár János és a Belügyminisztérium Államvédelmi Hatósága. Fordulat és 
folyamatosság a kommunista párt politikájában 1948-ban. In: Trezor 1. A Történeti Hivatal évköny- 
ve. Történeti Hivatal, Budapest, 1999. 115-145. old. 

A jogszabály ugyan minisztertanácsi felügyelet alá helyezte ÁVH-t, de aligha igényel különösebb ma- 
gyarázatot, hogy a díszkisgazda miniszterelnök, Dobi István nem ambicionálta, hogy a kormányban 
mindvégig a minisztertanács elnökhelyettese tisztséget viselő Rákosival szemben magának igényelje 
az Államvédelmi Hatósággal való rendelkezés jogát. 

Gyarmati György: A politika rendőrsége Magyarországon a Rákosi-korszakban. (Habilitációs Füze- 
tek 1.) Pécsi Tudományegyetem, Pécs, 2002. 

A Román Kommunista Párt Központi Bizottságának egyik titkáraként hasonlóképpen jellemezte a Po- 
litikai Bizottság 1956. áprilisi ülésén a román titkosszolgálatot Nicolae Ceausescu: , a Securitate egy 
olyan vadló, amelyet nem tudunk jól meglovagolni." Johanna Granville: , If Hope is Sin, then we are 
Guilty." Romanian Students?" Reaction on the Hungarian Revolution and Soviet Intervention, 
1956-1958. Carl Beck Papers, University of Pittsburg, 2008. 7. old. 

Nagy Ferenc József: Egy kisharsányi bűnügy ávós torzítása. Kézirat. 2000. ÁBTL Dokumentációs 
Gyűjtemény. 

Huszár Tibor: A pokol malmai. Szűcs Ernő ÁVH-ezredes ügye és elágazásai, 1946—-1955. Corvina, 
Budapest, 2009. 34-35. old. 

Koós Béláné feljegyzése. In: Huszár Tibor: A pokol malmai. I. m. 139—140. old. 

Rákosi Mátyás: Visszaemlékezések, 1945-1960. II. Napvilág, Budapest, 1997. 898—-899. old. Noha 
Rákosi nem mulasztotta el, hogy szinte mindenkit gondosan eláztasson memoárjában, akivel pálya- 
futása során kisebb-nagyobb mértékben konfrontálódott, Szűcs Ernőnek még a nevét sem írja le, így 
kerülve meg, hogy agyonveretésének a tőle remélhető verziójával kelljen vesződnie. Úgy gondolta ezt 
a skandalumot , meg nem történtté tenni", hogy egy szót sem írt róla. 

Kiss László: Zárt táborok a Hortobágyon és a Nagykunságban, 1950-1953. In: Telepessors. (Szerk: 
Saád József.) Gondolat Kiadó, Budapest, 2005. 13-50. old., Kitaszítottak. I-III. (Szerk: Hantó Zsu- 
zsa — Füzes Miklós.) Alterra, Budapest, 2001-2006; Gyarmati György: Toll — ecset — pokoljárás. Diet- 
rich Adolf festő polgári életpályája, 1869—-1953. Duna-Part, 2004. 2. sz. 54-60. old. 

Gálszécsi Tivadarnak a Hortobágyi Állami Gazdaság borzas-pusztai telepén kiállított békekölcsön 
jegyzéseiről szóló igazolásait lásd: ÁBTL. 2.8.2. 

Böszörményi Géza: Recsk, 1950-1953. Széphalom könyvműhely, Budapest, 2005. Bank Barbara: 
A recski névsor. In: Sághy Gyula: Recski rabok a kövek árnyékában. Recski kiadó, Budapest, 2004. 
187-201. old. 


4 Vajda Miklós: Anyakép, amerikai keretben. Magvető, Budapest, 2009. 203. old. 

Kónyáné Kutrucz Katalin: , Kérem nevezetteket szabadon bocsájtásuk esetén Hatóságomhoz vissza- 
kísérni." In: A semmisségi törvények. Büntetőjogi tanulmányok. (Sajtó alá rendezte: Kahler Frigyes.) 
Kairosz, Budapest, 2002. 142-143. old. 

Horváth Ibolya: Összefoglaló jelentés a koncepciós perek vizsgálatáról. Kézirat, Budapest, 1989. 54. old. 
Kajári Erzsébet: Hajdúnánási , kulák-ügy" 1951-ben. In: Trezor 1. A Történeti Hivatal évkönyve, 
1999. (Szerk: Gyarmati György.) Történeti Hivatal, Budapest, 1999. 209—228. old. 

A számítást Kő András — Nagy J. Lambert: A hazáért éltek, haltak! Kivégzettek, 1948—1956. (Publi- 
ca, Budapest, 1994) című munka 207-240. oldalán közölt adattár alapján végeztem. Ez leginkább a 
nagyságrendet tekintve hasznosítható, mivel az azóta ismertté vált további eseteket — többek között 
a Grősz-per háttérpereiben kivégzettek közül hat személy adatait — nem tartalmazza. Ezt a fejezet egy 
korábbi helyén már érintettem. Ugyancsak nincs még összesítésünk a vizsgálati fogságban, illetve az 
ítélet után börtönben elhalálozottakról. Lásd még újabban: Megtorlások évszázada. (Szerk: Szeder- 
jesi Cecília.) Nógrád Megyei Levéltár—56-os Intézet, Salgótarján-Budapest, 2008. 

A kuláklista adminisztratív kiterjesztésére az adott módot, hogy a rendeletben rögzített általános 
irányelv szerinti kritériumokat (25 kh földbirtok, illetve 350 aranykorona-érték) kiterjeszthették azok- 
ra is, akik ún. mezőgazdasági fejlesztési hozzájárulás fizetésére voltak kötelezettek, ezt a , különadót" 
viszont mindenkinek fizetnie kellett, akinek 15 katasztrális holdnál nagyobb birtoka volt. De voltak 
ezenkívül ügyvéd, jegyző, iparos és kereskedő kulákok is. Lásd erről: Varga Zsuzsanna: ,, Kényszerí- 
teni kell a parasztot..." Hatalom és agrártársadalom az 1950-es években. In: Megtorlások évszáza- 
da. (Szerk: Szederjesi Cecília.) Nógrád Megyei Levéltár—56-os Intézet, Salgótarján-Budapest, 2008. 
53-66. old. 

Élned, halnod... A munkatáboroktól az 1956-os forradalomig. (Szerk: Kövesdy Zsuzsa — Kozma 
László.) Kairosz Kiadó, Budapest, 2005. 105-107. old. 

Kónyáné Kutrucz Katalin: , Kérem nevezetteket szabadon bocsájtásuk esetén Hatóságomhoz vissza- 
kísérni." In: A semmisségi törvények. Büntetőjogi tanulmányok. (Sajtó alá rendezte: Kahler Frigyes.) 
Kairosz, Budapest. 2002. 140. old. 

A váci börtönorvos Pfitzner Rudolf által idézett kitételét tartalmilag egyezően jegyezte le Kelety Gé- 
za: Szeretetből élni. Márton Áron Kiadó, Budapest, 1997. 89. old. 

MOL. M-KS 276. f. 65/183. ö. e., illetve Botos János — Gyarmati György -— Korom Mihály — Zinner T1- 
bor: Magyar hétköznapok Rákosi Mátyás két emigrációja között. Minerva, Budapesr, 1988. 435. old. 
Az MDP KV Titkárság határozata a büntetőeljárásokról és számuk csökkentéséről. In: A Magyar 
Dolgozók Pártja határozatai, 1948—1956. (Főszerk: Izsák Lajos.) Napvilág Kiadó, Budapest, 1998. 
167-170. old. 

Őze Sándorné — Őze Sándor: Magyar parasztballada. Fehérgárda a Dél-Alföldön. Hódmezővásárhely 
Önkormányzata. Hódmezővásárhely, 2005; Balogh Margit: Kommunizmus és egyházi ellenállás Ma- 
gyarországon. In: Mérlegen a XX. századi magyar történelem. (Szerk: Püski Levente és Valuch Tibor.) 
1956-os Intézet-Debreceni Egyetem Történelmi Intézete. Debrecen, 2002. 271-285. old. 

Gyarmati György: A politika rendőrsége, "45—56. Beszélő, 2000. 9-10. sz. 85—94. old. 


" Meszerics Tamás: Politikai ellenállás, 45-56. Beszélő, 2000. 9-10. sz. 74-84. old. 


A Belügyminisztérium Kollégiumának ülései, 1953-1956. I. (Összeállította: Kajári Erzsébet; szerk: 
Gyarmati György és S. Varga Katalin.) Történeti Hivatal, Budapest, 2001. 148. old. 

Az ÁVH vezetőjének 1951-ben kiadott 37. számú és 94. számú parancsát közli Kónyáné Kutrucz Ka- 
talin: , Kérem nevezetteket szabadon bocsájtásuk esetén Hatóságomhoz visszakísérni." In: A semmis- 
ségi törvények. Büntetőjogi tanulmányok. (Sajtó alá rendezte: Kahler Frigyes.) Kairosz, Budapest, 
2002. 135-136. old. 

A Belügyminisztérium Kollégiumának ülései, 1953—1956. I. (Összeállította: Kajári Erzsébet; szerkesz- 
tette: Gyarmati György és S. Varga Katalin.) Történeti Hivatal, Budapest, 2001. 148. old. 149-150. 
old. Az , átlagosan" kitétel azt fedi, hogy ezekben az években 30-50 ezer között mozgott a , regiszt- 
rált" ügynökök létszáma, viszont évente a 10-12 ezer főt is elérte a fluktuáció: régebbiek kizárása a 
hálózatból és újak toborzása. 

MOL.. XIX-B-1-g. 41—42. ö. e. A jelzett belügyminisztériumi összesítéshez készülő új budapesti kulák- 
lista 1952 decemberében 2197 főt regisztrált olyannak, akiket továbbra is kulákként minősítenek. Az 
ekkor mentesítettek között — nevüket mellőzi a jelentés — olyanok voltak, mint , a Magyar Tudomá- 
nyos Akadémia munkatársa, kitüntetett művész, sebészeti klinika főorvosa? . Források Budapest tör- 
ténetéhez, 1950—-1954. (Szerk: Gáspár Ferenc, Szabó Klára.) BFL, Budapest, 1985. 224-227. old. 

7 3 KETTŐS HADIGAZDASÁGI TÚLTERHELÉS 
ÉS REJTŐZKÖDŐ TRANSZFORMÁCIÓS VESZTESÉG 


Fél évtized elteltével a magyarországi kommunista diktatúra egymás után -— illetve 
egymásba csúszva - több területen mutatkozó ágazati zavarai fokozatosan adód- 
tak össze úgy, hogy 1952-1953 fordulójára a rendszer egészének működésképte- 
lenné bénulásával fenyegettek. A kritikus ponthoz való eljutás gerjesztője volt a na- 
gyon rövid időn belül végrehajtott kettős politikai rendszerváltás (1945, 1948) és 
a nagyon rövid időn belül végrehajtott kettős badigazdasági túlterhelés (1949, 1951) 
egy, a második világháború során kivérzett és súlyossá váló jóvátételi kötelezettség- 
gel terhelt országban. A megkettőződő hadigazdasági túlterhelés első fázisa a 
Jugoszláviával szembeni konfliktus kibontakozása — a Kominformon belüli kis 
hidegháború — volt. A második pedig a koreai háború kirobbanása utáni újabb — 
Moszkvából oktrojált — hadigazdasági és katonai infrastrukturális beruházási láz. 
Ez utóbbi ugyanúgy , rátorlódott? a Jugoszláviával szembeni háborús készülődés- 
re," mint ahogy az 1948-as kommunista hatalommegragadás , rátorlódott? a több- 
párti parlamentáris berendezkedéssel kecsegtető elsőre, az 1945-ösre. 

Ebbe a közelítésbe illesztem új kifejezésként a rejtőzködő transzformációs vesz- 
teség fogalmát, jelenségét. Ez a megközelítés — a rejtőzködő kitétel nélkül — az 1990 
körüli kelet-közép-európai rendszerváltások után került az elemző leírásokba Ma- 
gyarországon is. Lényege az, hogy a rendszerátalakítás részeként lezajló gyökeres 
tulajdonosi, termelésszerkezeti és munkaszervezeti váltás számottevő makrogazda- 
sági (GDP) visszaeséssel jár együtt." A második világháború utáni időszakkal fog- 
lalkozó munkák ezt nem tematizálják, holott valószínűsíthető, hogy ilyesmi akko- 
riban is végbement. Figyelmen kívül hagyása azzal a küldetéstudatos kommunista 
, önképpel"? magyarázható, amely szerint ami uralomra kerülésükkel elveszett, az 
már egyébként is , a történelem szemétdombjára való volt", így szükségtelennek 
gondolták tételes számbavételét. Három tényező - a tulajdon, a foglalkoztatás és a 
jövedelem rendszerváltásokkal összefüggő átstrukturálását számba véve, egyedül a 
foglalkoztatás-faktor pozitív szaldója egyértelmű a vizsgált korszakban. A jövede- 
lemnek, illetve — az állami redisztribúció keretében foglalkoztatottak számának 
megsokszorozódása következtében - a keresetnek pedig negatív, veszteséges az Össz- 
társadalmi egyenlege. Az előbbieknél is nehezebb a tulajdon értéktranszformáció- 
ját nyomon követni. Az államosítások sokasága — a nagyvállalatoktól, bankoktól 
, lefelé haladva? a néhány főt foglalkoztató ipari-szolgáltató műhelyeken, malmo- 
kon vagy gyógyszertárakon át a magánlakásokig — a mérleg negatív oldala, miköz- 
ben együttes értékük, bármilyen horribilis lehetett, alig kalkulálható. Ehhez képest 
az immár államosított keretekben zajló beruházások soha korábban nem ismert 
magas volumene káprázatos főösszeget számszerűsít. Ennél is bonyolultabb a kér- 
dés a megvalósult beruházások, illetve az elkönyvelt és leszállított termékek hasz- 
nosulását figyelembe véve. A jóvátételi szállítások egyfelől számottevően segítették 
az ország ipari termelőkapacitásának a háború utáni helyreállítását, másfelől viszont 
— áruk önkényes megállapítása miatt — értékük és az ország ebből származó vesz- 
tesége tisztázhatatlan, s eközben más - esetleg valóban innovatív — termékek gyár- 
tásától vontak el forrásokat. A hadigazdasági kényszerpályája miatt szintén kérdé- 


€- Gyászünnepség Sztálin emlékére, 1953. március 

Május elsejei felvonulás Szegeden, 1951 


ses a gyáripari beruházások jelentős részének a , haszna". Nem szólva az ötvenes 
évek első felében a jugoszláv-magyar határ mentén kiépített betonerődrendszer költ- 
ségéről: a tervteljesítési statisztikában komoly tétel, miközben a nemzet javai és erő- 
forrásai pazarlódtak haszontalanul. Azzal ugyanis ritkán szoktak számolni, hogy az 
eredetileg katonai indíttatású ipari beruházások jó része még a tényleges termelést 
sem — vagy alig — kezdte meg, mire a politikai irányváltás fölöslegesnek ítélte azok 
eredetileg tervezett produktumait, és kezdhették a következő években (évtizedben) 
másodlagos , átszerelésüket", átprofilírozásukat, hogy szó szerint a ,, veszett fejsze 
nyele" hasznosuljon (belső) piacon értékesíthető, , polgári" termékek előállításával. 

Az eddig említettekhez képest a transzformációs veszteség több tételből áll össze. 
Az alábbi táblázatban a világháború utáni kettős politikai rendszerváltáshoz ren- 
delten egyfelől a többé-kevésbé mérhető veszteségek és terhelések főbb csoportjait 
nevesítem, másfelől azokat a , tételeket" igyekszem számba venni, amelyek az ún. 
transzformációs veszteség fogalomkörébe sorolhatók. (Ez utóbbiakat kuzrzívval je- 
lölöm.) 

Magyarországot a második világháború után sújtó 


többé-kevésbé mérhető pontosan nem mérhető 
terhelések és veszteségek transzformációs veszteségek 


Háborús emberveszteség (halottak harctérenés Munkaképesség-csökkenéssel járó , háborús 
hadifogságban, továbbá a civil áldozatok, be- " emberveszteség" (hadirokkantak, koncentrációs 
leértve a gettókban, koncentrációs táborokban tábort túlélők). 


elpusztultakat is. ,Közösségi" és személyes javak Nyugatra és Ke- 


Materiális háborús károk (termelőeszközök, letre történő elhurcolása (műkincsek, értékpapí- 
állatállomány, infrastruktúra). rok, könyvtárak, használati tárgyak). 


A földreform transzformációs vesztesége. 


Nevesített összegéhez képest a teljesítés kö- — A jóvátételi kötelezettség teljesítése közepette 
zepette megduplázódó jóvátételi kötele- előállott , extra" veszteség a termelési vertikum- 
zettség. ban, illetve az ellátásban. 


A háború végi, illetve a következő években Zaj- 
ló menekülésekyvisszatelepülések, ki- és áttele- 
pítések, valamint a , malenkij robotra" elhurcol- 
tak kényszermobilitási vesztesége. 


A Vörös Hadsereg által nyomatott és felhasz- Az infláció közepette elkótyavetyélt javak ,társa- 
nált pengő visszaváltási kötelezettsége. dalmi vesztesége" , valamint a stabilizációs átvál- 
tás ,kamara haszna". 


A nagy államosítási hullámokból eredő transz- 
formációs veszteség (üzemek, bankok). 


A kereskedelem, a kulturális szféra intézményet, 
valamint a ház/lakás ingatlanok államosításából 
eredő transzformációs veszteség. 


Hadigazdaság I. A Jugoszláviával szembeni A Jugoszláviával szembeni frontországgá válást 
Kominform-hidegháború hadiipari és katonai- követő kitelepítések, föld-, lakóingatlan-rekvirá- 
infrastrukturális beruházásai, 1949-1953. lások és az érintett csoportok okszerű munkavég- 

zését ellehetetlenítő transzformációs veszteség. 


Az erőszakos termelőszövetkezet-szervezés és a 
hozzá társuló tagosítások transzformációs vesz- 
tesége. 


A már békében emigrációba menekülők szak- 
mai , tudástókéjének " elvesztése. 


Az itthon maradtak, de osztályidegenként admt- 
nisztratív úton deklasszáltak ,, tudástókéjének " 
transzformációs vesztesége. 


Az új kádergarnitúra képzettséghiányos rendszer- 
működtetésének transzformációs vesztesége. 


Hadigazdaság II. A koreai háború által A (hadiipari nagyberuházásokat preferáló gaz- 

(Moszkvából) oktrojált hadiipari és katonai-inf- daságpolitika és a politikai represszió által ger- 

rastrukturális beruházások, 1951-1953. jesztett kényszermobilitás transzformációs vesz- 
tesége. 


Az ország külpolitikai, külgazdasági (Cocom) és ,, tudáskultúra" terén való elszigetelődésének 
transzformációs vesztesége. 

A transzformációs veszteség különböző összetevői a kiépülő új rendszer totali- 
tárius jellegéből eredően nem voltak tudatosult, kalkulált tételek. A , holnapra meg- 
forgatjuk az egész világot?" messianisztikus hevülete közepette aktuálpolitikai sí- 
kon bármilyen erre való utalás a , múlt visszasírásaként" értékelődött — és seperte- 
tett félre. Ezek között is sajátosnak mondható az agrárszférában a földreform-kol- 
lektivizálás képletével megjeleníthető — egymást rövid időn belül követő — jelenség- 
csoport. A földreform során a felparcellázott uradalmak központjából vagy major- 
ságaiból széthordott inventárállomány egyes darabjai (ekék, boronák, cséplőgépek, 
darálók, silózóeszközök stb.) bizonyára boldogították azokat, akik újonnan kapott 
földjük mellett ezek valamelyikéhez is hozzájutottak, csakhogy — a közismert for- 
dulattal élve — , sok volt az eszkimó és kevés a fóka". Gyakorta ló sem akadt, ame- 
lyet a megszaporodott számú újgazdák az eke elé tudtak volna fogni, miáltal a me- 
zőgazdaság produktivitása erősen mérséklődött. Az akkoriban korszellemként lé- 
tező és ható s nem halogatható , társadalmi igazságosság", ,, történelmi elégtételszer- 
zés" szempontjából a földreform elodázhatatlan volt. Megvalósult formája viszont 
- a kvázinincstelen napszámosok, béresek, uradalmi cselédek , magam ura" gaz- 
dastátusba kerülésük le nem becsülhető fontossága ellenére — transzformációs vesz- 
teséggel is Járt. 

A világháború utáni első években a jóvátétel teljesítési kötelezettsége volt a (po- 
litikai) magyarázat arra, hogy miért nem igazodik a mezőgazdasági gép- és eszköz- 
termelés az új birtokstruktúra művelési igényeihez. A következő évtizedfordulón 
pedig már a kollektivizálás gazdasági és adminisztratív kényszerítő intézkedései 
voltak napirenden. A nagyüzeminek álmodott-hirdetett mezőgazdaság szükséglete 
szerinti gépesítést ígérte a propaganda, de a , gép" előtag — a hidegháborús hadi- 
gazdaság közepette — leginkább a , fegyver"? utótaggal alkotott összetett szót. A há- 
ború utáni változások folyamatában szemlélve: mire az , úri nagybirtok? egykori 
eszközállománya újrahasznosítható lett volna a kényszerkollektivizált agrárüzemi 
szervezetben, azok nagy része — okszerű használatot feltételezve — amortizálódott, 
vagy kézen-közön eltűnt. Régi már alig volt, s új se sokkal több. Tegyük ehhez hoz- 
zá: a politikai értékítélet szerint egészében elmaradottnak, , feudálisnak" minősített 
úri nagybirtok egy jelentős részén a két világháború között már agrár-szakértelmi- 
ségiek hozzáértő közreműködésével, okszerű üzemszervezésével történő termelés 
folyt. A birtokviszonyok és a termelés üzemformáinak évtized hosszan ismétlődő, 
gyakori változtatgatása — ezen belül is leginkább a szövetkezetesítéshez társított is- 
mételt tagosítások" — miatt a mezőgazdaságban többszörös transzformációs vesz- 
teség is megállapítható." 

A bányászati-iparforgalmi szférában a lépésről lépésre véghezvitt államosítások po- 
litikai aktusa után következő, a Kornai János által , bürokratikus igazgatásnak" ne- 
vezett tervutasításos termelés szervezési-irányítási mechanizmusai — és az eközben 
óhatatlanul előálló , senki földje"? effektus — evidensen sorolhatók a transzformá- 
ciós veszteség makrogazdasági tartományába." Azt viszont már a közelebbi tárgy- és 
időkörünkre vonatkozó gazdaságtörténeti leírások jelenítik meg, hogy a kommunis- 
ta hatalomátvétel után mezoökonómiai szinten a különböző termelésprofilírozások 
érdekében végrehajtott ágazatközi és azokon belüli trösztösítések, újabb és újabb 
iparigazgatóság-szervezések — az átszervezetteknek átszervezőikkel együtt való újabb 

Farkas Mihály honvédelmi miniszter 1950 körül 


átszervezése —, leginkább nagy intenzitású, lázas semmittevéssel generáltak tényleges 
zűrzavart." Okváth Imre érzékletes példák során mutatja be, hogy a hadiipari beru- 
házások, illetve a hadsereg felszerelését célzó termelítet)ési igények nem csupán éven- 
kénti, hanem év közben is rendre visszatérő, egymás utáni felsrófolása miatt már 
1950-től állandó vita és felelősséget egymásra hárító civakodás-huzakodás jellemez- 
te a Honvédelmi Minisztérium (HM), az Országos Tervhivatal (OT) és az ágazati mi- 
nisztériumok viszonyát. Ez — leegyszerűsítve, de a lényeget talán nem torzítva — ab- 
ból állt, hogy Farkas Mihály honvédelmi miniszter as MDP nem publikus vezetőszer- 
vi határozataira hivatkozva (és a , szovjet tanácsadó elvtársakat" maga mögött tud- 
va) állt elő újabb és újabb követelésekkel, míg az OT a költségvetés felborulását je- 
lezte, a termelést irányító minisztériumok meg amiatt apprehendáltak, hogy a HM 
határtalan követelődzése — szintén párthatározaton alapuló s a , tervtörvényben" 
rögzített — egyéb termelési kötelezettségeiket lehetetleníti el." 

A konfúzus helyzet a végrehajtás alsóbb, mikrogazdasági szintjein — ahogy a kor- 
ban mondták, ,, a termelés frontján" — szinte predesztinálta az egyre fokozódó fe- 
jetlenséget. Ez utóbbit viszont más intézkedések is generálták. Ennek egyik része az 
új káder , munkásigazgatók? státusba helyezésével jött létre, s mellettük a vállala- 
ti menedzsment túlnyomó többségének , proletárosításával", ami kiegészült azzal, 
hogy az üzemi pártszervezeteket politikai komisszárként delegálták a termelés szer- 
vezeti rendjébe. A rendszerhűség személyi-szervezeti feltételei maradéktalanul tel- 
jesültek, csak a funkcionális szakértelem került közben meddőhányóra, lomtárba. 
Ehhez járult két további — egymást erősítően — helyzetrontó összetevő. Az egyik, hogy 
mivel a kommunista vízió szerint a , legöntudatosabb ipari szakmunkások?" állítan- 
dók minden más területen is a rendszer különböző szintű parancsnoki posztjaira, az 
ipari termelésben elsődleges fontosságú szakmunkások sokaságát - s velük együtt 
, funkcionális tudástőkéjüket? — vonták ki az effektív termelés meghatározó szegmen- 
seiből. Ennek mintegy komplementer eleme volt a korábbi szociáldemokrata szak- 
munkásokkal és a régi mérnökkarral szembeni generális politikai bizalmatlanság. 
Mellőzöttségük vagy éppen szabotázskreálásokkal súlyosbított büntető elbocsátásuk 
azonnali volt, miközben az új — immár , munkásszármazású" — műszaki értelmiségi 
garnitúra csak a most vizsgált időszak végére kezdett munkába állni. E téren a transz- 
formációs veszteséget a meglévő tudástőkéknek funkcionális helyükről való kivoná- 
sa, háttérbe szorítása, illetve inkompetensekkel való helyettesítése adja. 

Hasonló folyamat ment végbe a kommunista állambatalom intézményrendsze- 
rének kiépítése során. Ennek korábbi többszöri felidézése miatt!! ezúttal a folyamat- 
nak csak egy — a vonatkozó évkörökről tudósító levéltári források módszeres tanul- 
mányozása közben leginkább szembetűnő - jelenségegyüttesére utalunk. Az 1945 
utáni magyar állam-, illetve közigazgatás különböző intézményeinek iratait olvas- 

va, majdhogynem napi pontossággal állapítható meg, hogy az adott poszton mi- 
kor váltotta fel a régi — s ezért megbízhatatlan, , reakciós" — tisztviselőt egy új, s eset- 
leg utána őt is egy még újabb. Ennek tükre az adott hivatalnok , írásképe". Ezek 
alapján követhető nyomon, hogy az , írástudók" igazgatását milyen ütemben vál- 
totta fel az 1950-es évek elejére a magyar nyelv elemi szabályait alkalmazni alig tu- 
dó, funkcionális analfabéták sokasága. Az általánosnak mondható alulképzettségi 
tendenciát csak esetlegesen és időlegesen ellensúlyozta, hogy az elbocsátott falusi kör- 
jegyző rokoni háttérsegítségként fogalmazta meg az újkáder tanácstitkár — , felsőbb 
szervnek küldendő" — hivatalos iratai egy részét, vagy hogy az egyik megyeközpont 
tanácsának pénzügyi osztályán megszervezték a , szocialista kettős könyvelést": a 
közeli bányákból , kiemelt" munkáskáderek napi küszködésének selejtes összesí- 
téseit , éjszakai műszakban" az elbocsátott , reakciósok"? számolták újra, korrigál- 
ták, és készítették el számszakilag is megfelelő rendben. 

A tudásdeficitet — legalább is részlegesen — tükrözi, hogy míg a háború után a 
magyar állam- és közigazgatás , normállétszám-szükséglete" 128 ezer fő volt, 1953- 
ra közel háromszorosára, 360 ezer főre nőtt. Ez az intervallum kurtasága miatt 
kiugró — majdnem megháromszorozódó - bürokrácia- és bürokrataszaporítás alig- 
ha illeszthető az állami adminisztráció modernkori növekedésének általános trend- 
jébe, miközben az új rendszerű állam működtetésének , társadalmi rezsiköltségét" 
is számottevően megemelte. Utolsó példaként említünk egy olyan speciális terü- 
letet, ahol a képzettség leértékelésének — szó szerint — emberéletek sokasága lett az 
ára. Az 1949 után rohamtempóban fejleszteni kezdett s 1951-ben még tovább sok- 
szorozni próbált katonai légierőnél szintén menesztették a , régi állomány? nyolc- 


Rákosi beszédét hallgatják rádión, 1951. november 

van százalékát, s helyükre — Farkas Mihály miniszter igényei szerint — , megbízha- 
tó bányász fiatalokat? verbuváltak. A kiképzési időt és az ennek részét képező elő- 
gyakorlatokat viszont megkurtították azért, hogy az 1949-es 150 gépről 1953-ig 
641-re növelt vadász- és bombázógéppark pilótaállománya bevethető állapotban le- 
gyen. Eközben kilencven gép pusztult el és kétszer ennyi pilóta halt meg a , gyors- 
talpaló? felkészítés közepette. Nem háborús bevetések, , csak" gyakorlatozás köz- 
ben lelte halálát az új pilóták tíz százaléka." 

Ez utóbbi példa - a fentebbi táblázatos összeállításban — ugyanúgy besorolható 
a koreai háború által indukált Hadigazdaság II. rovatba, mint a transzformációs 
veszteség tételei közé. De épp e jelenség , kettős státusa" segít annak megértésében, 
hogy milyen folyamat eredményeként jutott Rákosi rendszere hatalomra kerülése 
után alig fél évtized elteltével összeomlás-közeli helyzetbe. Ugyanebbe a kettős stá- 
tusú veszteségbe illeszkedik a tudáskultúra átvételének lehetőségétől való elszigete- 
lődés (a fentebbi táblázat utolsó sora). Az ún. Cocom-listás importlehetőségektől 
való elesés politikai indíttatású karanténba zárást jelentett, annyiban azonban a 
rejtőzködő transzformációs veszteség körébe sorolható, hogy felmérni sem lehet, 
mennyi áru, illetve know-how technológia nélkülözését jelentette. Elsősorban a tu- 
dástőke-veszteség terén kell megkülönböztetni rövid és hosszú távú hatást is. A la- 
kosságcseréből, idemenekülésből eredő új egzisztenciateremtés eredményezhet mú- 
ló, átmeneti tudáshasznosulást; az ún. régi értelmiségiekkel szemben érvényesített, 
tudásszint alatti foglalkoztatás, illetve az, hogy az e körbe tartozók következő ge- 
nerációja csak kerülő úton és változó mértékű késleltetéssel szerezhetett felsőfokú 
képzést, már a hosszabb távú veszteségek körébe sorolható; míg az emigráció — túl- 
nyomó hányadában - a végérvényes transzformációs veszteség szegmensét gyara- 
pította. Sok-sok, különböző súlyú, eltérő hatású összetevőből adódik össze ez a rej- 
tőzködő transzformációs veszteség, de közhely volta ellenére is érvényes lehet a 
problémakör egészére: sok kicsi sokra megy. A második világháború következmé- 
nyeképpen előállott materiális és emberveszteség mellett terhelődtek az országra — 
két politikai rendszerváltás közepette — olyan további materiális elvonások és átala- 
kítási-fejlesztési programok, amelyek annak teherbíró képességét meghaladták. Az 
időben egymásra torlódó terhelések a koreai háború kirobbanása után megindított 
- s a már folyamatban lévő első ötéves terv célkitűzéseit is felsrófoló — újabb hadi- 
ipari és katonai-infrastrukturális beruházások erőltetésével kezdtek közelíteni a te- 
herbíró képesség határához, annak töréspontjához. (A fentebbi táblázatban Hadi- 
gazdaság II. tétel.) Ezt tekintem elsődlegesen meghatározónak, míg a transzformá- 
ciós veszteség felsorolt tételei olyan komplementer összetevők, amelyek nevesíthe- 
tők, de nem kvantifikálhatók. Számszerűsítés híján az sem adható meg, hogy ezek 
milyen mértékben járultak hozzá a válsághelyzet létrejöttéhez. 

A transzformációs veszteség fogalomkörébe ezen a ponton illeszthető a társadal- 
mi időtényező két válfaja: az egyik a társadalmi regenerálódás időhiánya, a másik 
pedig a gyors tempójú, erőltetett — és ugyanilyen gyorsan kontraproduktívvá váló 
— kényszermobilitás. A társadalmi regenerálódás fogalmát, illetve ennek időszük- 
ségletét a gazdaságtörténeti , helyreállítási periódusból? kiindulva — de azzal nem 
azonosítva — próbálom értelmezni. A gazdaságtörténeti leírásokban evidencia kor- 
szakunkra vonatkozóan az 1938-as bázisév adatait viszonyítási alapnak venni," és 

az iparforgalmi szférában többnyire 1949-re — az első hároméves terv végére — te- 
szik annak újbóli elérését. Ennek analógiájaként a bérből és fizetésből élők átlag- 
keresetét nyomon követve keresem a háború előtti reálbérnívó elérésének idejét." 
Eszerint - lásd az alábbi diagramot — 1948-ra az agráriumon kívül boldogulni pró- 
bálók keresete megközelítette az 1938-as bérszintet (kilencven százalékon állt). Ez 
akkor lényegében összhangban állt a —- mezőgazdaságon kívüli — termelőszféra hely- 
reállítási ütemével. A kommunista hatalomátvétellel egyidejűleg viszont évről évre 
romlott a bérmutató, s mélypontját éppen -— a már más vonatkozásban is kritikusnak 
jelölt — 1952-es évben érte el. Ekkor az 1938-as bázisév 66 százalékán állt a havi át- 
lagbérek mutatója, míg a paraszti társadalom különböző kategóriái esetében 52-60 
százalék között szóródik. (1956-ra már közel két évtizednyi múltban volt az utolsó 
békeév és több mint egy évtizednyi távolságban a háború vége, de a reálbérek még min- 
dig csak azt a kilencven százalékot lépték túl, amit 1948-ban már elértek.) 


Az állami alkalmazásban állók havi átlagbére 1946-1956 között 
1938 - 1009 


100 


100 





1938.a 1946. (4 ISA7. 49885. 950 1850 SSL NSSZ a ASS52 ADA u A050 , "1656 


A Rákosi nevéhez köthető diktatúra első fél évtizedében nemcsak a tervgazda- 
sági propaganda szerves részeként prognosztizált , jólét" maradt beváltatlan ígé- 
ret, hanem még a háborús kataklizma után meginduló fokozatos társadalmi rege- 
nerálódás reménye is elillant. A kortársi közérzet aligha volt képes összehasonlító 
mérőszámokkal kalibrálni a nélkülözés mértékét, a kincstári beszámolóknak pedig 
nem állt érdekükben tudatni, hogy még a Horthy-kori életnívó , átlaga" is csak bé- 
kaperspektívából vizionálható. Az átlagbérek évenkénti változásának adatsora azt 
látszik alátámasztani, hogy — miközben az állami alkalmazásban állók létszáma 
megsokszorozódott — kifejezetten a második, az 1948-cal induló kommunista rend- 
szerváltás centralizáló, államosító-szövetkezetesítő-fegyverkezési programja és gya- 
korlata akasztotta meg a társadalmi regenerálódás háború után meginduló folya- 
matát. Ez nemcsak az ún. volt uralkodó osztályok vagyoni, kulturális monopóliu- 
mát törte meg, hanem az egykori úri-polgári, valamint a középosztályi szint alatt 

is szétterítette, illetve tartósította a pauperizálódást. A polgári kori hierarchikus 
társadalmi piramis felső szintjének lemetszésével csonka gúlává redukálta a koráb- 
bi társadalmi struktúrát, de ezt úgy tette, hogy — megélhetési kondíciójukat, életkö- 
rülményeiket tekintve — , a dolgozó osztályok" is deprimálódtak, ,,deklasszálód- 
tak". (A Horthy-korban — üzemszervezési, munkaszociológiai értelemben — a mes- 
terlevél megszerzése előtt álló is már , segéd úr" volt, míg a Rákosi-korszakban a 
szakmunkások egy része is , tanonc-cseléd" bánásmódot volt kénytelen elszenved- 
ni a , politikai előmunkások és művezetők" neofita úrhatnámsága miatt.) Nem csu- 
pán a korban általános, közvetve vagy közvetlenül szinte minden alattvalót érintő 
intézményesített rendszerterror miatt, hanem a pőre anyagi kondíciók lejtmenete kö- 
vetkeztében is erősen kétséges, hogy a rendszerváltás nyertesei közé sorolták-e ma- 
gukat azok - a , dolgozó osztályokhoz? tartozónak elkönyveltek -—, akiknek a ne- 
vében a rendszer-transzformáció végbement. Róluk is azt konstatálta egy más adat- 
bázison nyugvó vizsgálat, hogy , 1949-től kezdve az ipari munkásság élet- és mun- 
kakörülményei drámaian romlottak Magyarországon?" ."§ Ezért sorolom a materiá- 
lis társadalmi regenerálódás elmaradását a transzformációs veszteség tételei közé. 

Míg az egyik oldalon a háborús pusztulás nyomán megindulni látszó társadal- 
mi regenerálódás fordult a visszájára, a másik oldalon a , gyorsuló időről" beszél- 
hetünk. A néhány éven belül egymást követő két rendszerváltás rövid időn belül. 
milliókat mozdított ki korábbi lakó- és munkahelyi környezetéből, társadalmi stá- 
tusából. Ennek megint csak két oldala volt. A , neobarokk társadalom" letűnéséért, 
az addig megsüvegelendő főméltóságú, nagyságos és tekintetes, méltóságos és ke- 
gyelmes vagy nemesi és vitézi előnevekkel cirkalmazott rangkórság elmúltáért ke- 
vés ok volt könnyet hullatni. Ennek pandanjaként pedig kifejezetten üdvözlendő 





IV. KÖZTES MÉRLEGKÉSZÍTÉS SZTÁLIN HALÁLA KÖRNYÉKÉN - 289 


hozadéka volt a változásnak az addigi , csendőrpertu" alattvalók jövőbeni ember- 
számba vételének ígérete. Csakhogy nem ez történt. Az eltörölt születési, tehetős- 
ségi, iskolázottsági cenzusok helyébe nemcsak a korábbi kiváltságosak diszkrimi- 
nálására létesítettek újabb, ideológiai alapú megbélyegző-kirekesztő határvonala- 
kat, hanem immár a közel egyívásúak közé is: azok közé, akiknek — úgymond -— a 
nevében zajlott a mindenre kiterjedő , világmegforgatás". A hisztérikus propagan- 
da kíséretében érvényesített kontraszelekció újabb változata következtében ráadá- 
sul nem csupán az új rendszerben nemkívánatos korábbi százezrek kerültek pária- 
státusba. Internálás, kitelepítés, börtön, munkatáborokba zsuppolás, vagy nyugdíj 
és más járandóságok megvonásával előidézett tengődés — tömegesen lettek ennek 
kárvallottai azok köréből is, akik — társadalmi kondícióik alapján - elvileg a rend- 
szer kedvezményezettjeinek csoportjába tartoztak. Rákosi pártállama jószerével az 
egész országot átnevelőtáborrá kívánta formálni, azt várva az alattvalótól, hogy az 
újonnan meghirdetett közösségi (párt)identitás attribútumaival azonosuljon. Ezt a 
szekularizált anabaptizmust, a kommunistává való , megtérést" ugyanakkor még sa- 
ját tényleges és potenciális támogatói körében is maga szelektálta, kérdőjelezte meg, 
egyfelől adminisztratív eszközökkel, a pártba már felvettek , tagjelöltté?" történő 
tömeges visszaminősítésével, másfelől -— egy kortárs rendszerhívő fordulatát köl- 
csönvéve — , a káderek körében véghezvitt tatárjárással". "" 

A kommunista pártegyeduralom magyarországi kiépítése és beüzemelése idősza- 
kában -— Rákosi teljhatalmú regnálásának első félidejében — túl sok ember túl rövid 
idő leforgása alatt került vagy kényszerült diszfunkcionális szerepkörbe. A társadal- 
mi hierarchiában megtapasztalt vertikális (fel-le) státusliftezés — valamint a hori- 
zontális (térbeli) mobilitás — egy része még azok számára is kényszerré vált, akik az 
új kádergarnitúra kiemeltjei (majd részben félreállítottjai) voltak. Még inkább vo- 
natkozott ez a politikai névtelenek sokaságára — a társadalom többségére -, akik 
többnyire a hétköznapi megélhetésüket biztosítandó lettek a fluktuáció , szem a 
láncban? résztvevői." Vélhetően maga a rövid intervallumon belül gerjesztett/kény- 
szerített státus- és térbeli népességmozgás tömegessé válása vált kezelhetetlenné a 
mindent központilag vezényelni akaró társadalomszervezés számára. Ez a rendszer 
működési mechanizmusára visszavezethető kényszermobilitás jelentős hányadában 
inkább volt — ugyancsak a rendszer üzemszerű működtetése szempontjából — hát- 
rány, semmint előny. A kontraproduktivitásnak ez a változata szintén a transzfor- 
mációs veszteséget gyarapította. 

A rendszer-átalakítás küldetéstudatos vaksága mellett létezik egy tárgyszerűbb 
magyarázat is arra, hogy a , határtalan növekedés" korlátait és a — részben ebből 
következő - túlterhelési hatásmechanizmust miért nem ismerték fel a maga idején 
az ország kormányosai. Közgazdasági nézőpontból már több mint három évtizede 
modellezte ezt a transzformációt Jánossy Ferenc a világháború utáni gazdasági fej- 
lődés trendvonalait összehasonlító módon vizsgáló munkájában. Magyarországra 
vonatkozó fejezetében jut arra a megállapításra, hogy nálunk a , kizárólag a bely- 
reállítási periódus folyamán fenntartbató növekedési ütemet tévesen extrapolálták 
a jövőre". Az országban a második világháború végi újrakezdés pillanatának üsz- 
kös terepéhez viszonyítva a helyreállítás — ezen belül az 1947-1949 közötti első há- 
roméves újjáépítési terv — időszakában tényleg látványos volt a termelési volumen 

növekedése. Ezek — folytatódik a diagnózis — , utópisztikus reményeket ébreszte- 
nek" és , a józan mértéken túlira fokozzák"? a célkitűzéseket. Lényegében az tör- 
tént, hogy a helyreállítási periódus időszakában ténylegesen meredeken felfelé kú- 
szó növekedési trendvonalat mechanikusan vetítették ki a teljes körű beüzemelés 
előtt álló tervutasításos ciklusra. A hatalomátvételt követő, sikerorientált politikai 
ambíciók nézőpontjából — amelyet akkoriban ritkán jellemzett a megfontolt szám- 
vetés — nem 1s volt teljesen logikátlan ez a vélelem: , ha erre voltunk képesek a há- 
ború utáni szétvert, leromlott állapotok, jóvátételi terhek és állandósuló politikai 
csatározások, a reakciósokkal való hadakozás közepette, mennyivel több végezhe- 
tő majd ezután, amikor már politikai ellenlábasainktól megszabadulva, mindent 
mi irányítunk..." E (fiktív, bár korba illő) gondolatmenet alapján nemhogy az 1950- 
es első ötéves terv induló irányszámait, de még az 1951-es (második hadigazdasá- 
gi program) megalomán tervszámait is illeszthetőnek hitték abba a mechanikusan 
extrapolált trendbe, amelyet egyszerre inspirált a Rákosi irányította kommunista ve- 
zérkar bizonyításkényszeres politikai ambíciója és a külső, Moszkvába rendelésük- 
kel párosított közvetlen előírás-elvárás. Ezt a hiedelmet meglehetősen pontosan ad- 
ja vissza Rákosi, midőn a már érintett 1951. januári kremlbéli tanácskozás tár- 
gyunkat érintő fontolgatásait idézi memoárjában: , velem volt Farkas Mihály is, az 
akkori bonvédelmi miniszter, s az volt a véleményünk, hogy az a szám ami nekünk 
jutott, a többi országokéboz képest nem nagy, s elfogadhatjuk. "" Rákosi nem in- 
formál arról, hogy , mi, mennyi"?, Emil Bodnaras román honvédelmi miniszter 
fennmaradt korabeli jegyzeteiből viszont tudható, hogy 1953-ra Sztálin milyen ha- 
dikészültséget irányzott elő a Szovjetunió nyugati határai mentén húzódó ütköző- 
állam-térség protektorátusai számára." 


Fegyveres erők előirányzott létszáma 1953-ra 
Ország / lélekszáma gy 3. 


(kerekített adatok) háborús készültség 


békeidőben Szaán (16), 
fő (össznépesség 90) 
Bulgária 7 470 000 140 000 1,87 350 000 (400 000) 
Csehszlovákia 13 100 000 250 000 1490 700 000 
Lengyelország 27 400 000 350 000 NEZZ 900 000 
Románia 17 500 000 250 000 1,42 700 000 
Magyarország? 9 800 000 150 000 1.55 350 000 (400 000) 
Összesen: 75270G00 1 140 000 3 000 000 


Ezen a ponton illeszthető a militarizálási programba a teljesítés közben megdup- 
lázódó jóvátétel előteremtése, valamint annak — a fejlesztési előirányzatok számá- 
ból kitűnő — figyelmen kívül hagyása, hogy mennyiben különbözött Magyarország 
helyzete a szintén Moszkva protektorátusává lett többi országhoz képest. Az egyes 
országok háború előtti utolsó (1938-as), egyévnyi GDP-értékét alapul véve (10090), 
Lengyelország veszített a legtöbbet (35090), őt követte Magyarország (19490), majd 
Csehszlovákia (11590), Bulgária (3390) és Románia (2990). Magyarország hely- 





IV. KÖZTES MÉRLEGKÉSZÍTÉS SZTÁLIN HALÁLA KÖRNYÉKÉN :- 291 





Díszszemle a Sztálin-szobor leleplezése alkalmából a Felvonulási téren, 1951. december 18. 


zete ezen összevetésben annyiban speciális, hogy a lengyel és a cseh államháztartást 
— mellékgyőztes státusukból eredően — nem terhelte jóvátétel, a románokra és a bol- 
gárokra pedig számottevően kisebb háborús veszteség reparálási kényszere mellett 
hárult a jóvátételi teher. Miközben a KGST keretében 1949, a fegyverkezési koo- 
peráció tekintetében 1951 óta folyt ,a béketábor? európai országai gazdaságfej- 
lesztésének összehangolása, a Kreml csak 1953. január végén — alig másfél hónap- 
pal Sztálin halála előtt — jelentette be, hogy a Szovjetunió teljesítettnek tekinti az 
1945-ben Magyarországra rótt jóvátételi kötelezettséget. 

A válságot gerjesztő összetevők szinte mindig csak utólagos, visszatekintő elem- 
zés nyomán tárulnak fel. Azzal együtt, hogy a rendszer kíméletlenségei, az intéz- 
ményes erőszak eszközeivel előidézett közellátás-deficit, illetve a reálbérek és az 
életszínvonal effektív csökkenése már a maga idején is zéróra — sőt negatív számok- 
kal megadhatóra - redukálta a jóléti mutatószámokat, cáfolva a növekedést harso- 
gó propagandát. Így válik érthetőbbé, hogy a bármely területen előálló üzemza- 
var okát miért keresték szinte reflexszerűen — masszív erőltetéssel — az adott helyen 
kimutatandó , szabotálókban", , kártevőkben", , az osztályellenségben?. 

Ezen a ponton hívható ismét segítségül Jánossy Ferenc egy másik, korábbi ana- 
lízise, amelyben szinte az állatorvosi ló eseteként diagnosztizálja az ötvenes évek 
eleji, erőltetett ütemű magyar iparfejlesztés ellentmondásának jellemző tüneteit. 
Ezek között mutat rá arra, hogy a fentebbiekben általunk is visszatérően érintett hi- 
degháborús hisztéria közepette állandósuló bizalmatlanság akkoriban az elvakult- 
sággal határos — néha egy holdkóros vakmerőségéhez hasonló — bizalommal páro- 
sult. A szakmai dilettantizmus sikerességébe vetett korlátlan bizalom legalább annyi- 

ra jellegzetessége a korszaknak, mint a politikai bizalmatlanság." Mindez nem csu- 
pán azért történhetett így, mert a kiépülő pártegyeduralom hidegháborús ellenség- 
keresési drilljében ideológiailag is minden erre volt programozva. Azért is volt er- 
re hajlam, mert a működési vertikum lefelé szélesedő alsóbb szintjein foglalkozta- 
tott új kádergarnitúrának — a , politikai művezetőknek", a melléjük vagy közvetle- 
nül föléjük rendelt pártkomisszároknak -— nem volt tudásuk a mechanizmus széle- 
sebb horizontú átlátására. A pártvezetés felsőbb irányítási szintjeihez közeledve 
már inkább vélelmezhető az ágazatok egymást is befolyásoló működési disszonan- 
ciájának a felismerése, de a rendszert irányítók ellenérdekeltek voltak annak beis- 
merését illetően, hogy képtelenek a tervutasításos szisztéma egészének koordinált 
vezérlésére. Ebből eredően hárították lefelé — az alsóbb szintekre — az említett üzem- 
zavarok felelősségét. Sőt mi több, lehetőleg ágazatokon belüli irányítási-működési 
hiányosságokként próbálták ezeket lokalizálni. Gerő Ernő frissen kinevezett belügy- 
miniszterként jelentette ki 1953 augusztusában — azaz már az , új szakasz" kezde- 
tén, de az ÁVH-nak a kurzusváltás előtti tevékenységére vonatkozóan — a minisz- 
térium politikai kollégiumának ülésén: , sok a munkás és a dolgozó paraszt az Őri- 
zetbe vettek között." Ennek több oka van; vagy a kormány és a párt politikájában 
van a biba, vagy az államvédelmi munkában, az elhárító szerveknél van a biba. 
Meg kell állapítani, hogy a bárt politikájában komoly biba nincs. A belügyminisz- 
tériumi és az igazságügyi szerveknél van a biba."" A problémák így nem megoldód- 
tak, hanem elfojtásukkal folytatólagosan rendszerbe kódolva eszkalálódtak: a po- 
litikai keszonnyomás alatt nőtt a robbanáspotenciál. 

Valós információk az 1952-53 fordulójára rendszerszintűvé eszkalálódó műkö- 
désképtelenségről sem voltak hozzáférhetők, illetve nyilvánosan pertraktálhatók, 
a ráutaló jegyekhez vagy közvetlen tapasztaláshoz pedig kizárólag adott szintű és 
karakterű , ellenségpanelt?" volt szabad társítani. Ezt a rendszer sajtója — általában 
— kettős tükörben tálalta a nagyközönségnek, majdhogynem naponta. Előzetes po- 
litikai útmutatás nyomán a felmerülő problémát egyfelől mint újabb , kártevést" lep- 
lezte le, amihez prejudikálva rendelte hozzá a rendszer ellenségeinek gazdag lajst- 
romából a leginkább odaillő személyt (vagy célcsoportot), másfelől elégséges szá- 
mú skandalum a sajtóban több napon át folyó sulykolását menetrendszerűen kö- 
vette az adott területre vonatkozóan meghirdetett korrekciós kampány. A követke- 
ző két-három hétben a sajtó rendre azt adta hírül, hogy a csorba kiköszörültetett, 
újra megmutatva az ellenségnek acsarkodásuk, gáncsoskodásaik hiábavalóságát, 
, 4 népi demokrácia erejét" stb., stb. A különböző kampányok egymás utáni sora 
— a történtek fonákját megjelenítve — tudósított leginkább arról, hogy éppen mely 
területen jutott kátyúba a szocializmus szekere." Ezeknek a fiaskóknak valós kon- 
textusban tárgyalása a korban , ellenséges megnyilvánulásnak", továbbadása , rend- 
szerellenes propagandának" minősült és büntetőeljárást vont maga után. A , sem- 
mi sem működik" káoszérzet közepette még célirányos szemfülesség esetén is alig 
állt rendelkezésre olyan hiteles, nyilvános információ, amelyből el lehetett volna 
kezdeni összerakni a válságpuzzle mozaikképét. Az információhiány közepette óva- 
tos, de a dolgok velejére tapintó ironikus korabeli szójáték próbálta érzékeltetni a 
szocializmus építésének újabb szakaszba érkezését: , a növekedés nehézségeit fel- 
váltotta a nebézségek növekedése." 

! A katasztrófahelyzet létrejöttéért elsődlegesen Rákosit felelőssé tevő 1953. júniusi moszkvai tárgyalá- 
sokon a szovjet pártelnökség tagjai visszatérően és nyomatékkal tették szóvá azt, hogy az 1951 óta fel- 
duzzasztott hadsereg még a túlméretezett apparátuson belül is megalomán - s ezt tételes kimutatás alap- 
ján részletezték -, illerve hogy az ehhez szükséges erőforrás-elvonás az, , ami tönkreteszi az államot". 
A tényeiben helytálló szemrehányás farizeusságát Hruscsov egy odavetett megjegyzése — miszerint ezek 
Moszkva követelései voltak — némileg oldotta ugyan, de rögtön hozzáfűzte, hogy a magyar elvtársak még 
ezeket a követeléseket is túlteljesítették. Jegyzőkönyv a szovjet és a magyar párt- és állami vezetők tár- 
gyalásairól, 1953. június 13-16. (Közreadja: T. Varga György.) Múltunk, 1992. 2-3. sz. I. m. 245. old. 

: Bár a fogalmat nem használja, de — kissé körülményeskedően - a strukturális veszteség különböző for- 
maváltozatairól ír Tóth Tibor a mezőgazdaság egyidejűleg tőkeelvonásos és voluntarista átalakítása 
kapcsán 1949-1950-től kezdődően. Tóth Tibor: A mezőgazdasági tulajdon- és földhasználati viszo- 
nyok változásai a felszabadulást követő másfél évtizedben. In: Változó Baranya. Tanulmányok a me- 
gye történetéből, 1945—1985. (Szerk: Antal Gyula — Sándor László.) Pécs, 1985. 223—323. old. Ugyan- 
csak a strukturális veszteség problémáját járja körül a Kádár-korszakra vonatkozóan Berend T. [ván, 
az 1968-as új gazdasági mechanizmus 1972 végén történt visszafogásának következményeként: ,, Tíz 
év alatt nagyjából egy év során megtermelbető nemzeti jövedelem értéke veszett el. Ez az egy év az 
1930-as évek második felének fél évtizednyi nemzeti jövedelmével, vagyis a második világbáborúban 
bekövetkezett rettentő pusztítás veszteségeivel volt nagyjából egyenértékű. Nem zuhantak a Dunába 
bídjaink, nem semmisült meg a vasútbálózat és az állatállomány fele, egyszóval nem meglevő nem- 
zeti vagyonunk csonkult, de akkora értéktől estünk el, mint amennyit a háborús szörnyűségek el- 
pusztítottak." Berend T. Iván: Felzárkózás vagy lemaradás. Magyar Nemzet, 1983. december 24. Idé- 
zi: Gyarmati György: A komfortos kaloda negyedszázada. Műhely, 1996. 1-2. sz. 70-79. old. Mindezt 
azért nem főszövegben tárgyaljuk, mert éppen ellenkező előjelű, rendszerkonzerváló és nem rendszer- 
átalakítási veszteségről van szó, azaz nem a most tárgyalt Rákosi-korszakra reflektál. 

Kornai János ezt , a szocialista rendszer felsőbbrendűség tudataként? verifikálja, amely ideológiai 

axiómaként kezelte, hogy a szocialista rendszer magasabb rendű, mint a kapitalista. Kornai János: 

A szocialista rendszer. I. m. 1993. 82. old. 

Borhi László: Szovjet expanzionizmus vagy amerikai imperializmus? Magyarország szovjetizálása és 

az Egyesült Államok, 1945-1950. In: Magyarország és a nagyhatalmak a 20. században. (Szerk: Rom- 

sics Ignác.) Teleki László Alapítvány, Budapest, 1995. 186. old.; Borhi László: Megalkuvás és erőszak. 

Az Egyesült Államok és a szovjet térhódítás Magyarországon, 1944-1949. Kossuth Egyetemi Kiadó, 

Debrecen, 1997. 73. old. 

Germuska Pál: A szocialista iparosítás Magyarországon, 1947-1953 között. In. Magyarország a je- 

lenkorban. Évkönyv, 2001. (Szerk: Kőrösi Zsuzsanna — Rainer M. János -— Standeisky Éva.) 1956-os 

Intézet, Budapest, 2001. 170-172. old. 

5 A földbirtokpolitikai rendszabályok közül a tagosítások érintették a legközvetlenebbül a dolgozó pa- 

rasztságot. [...] A tagosított községek több mint a felében kétszer vagy többször is. [...] Arányuk 

1952-ben szökött a legmagasabbra." Orbán Sándor: Két agrárforradalom Magyarországon, 

1945-1961. Akadémiai, Budapest, 1972. 103. old. Az ismétlődő földcsere az ország mezőgazdasági 

területeinek egynegyedét érintette, ezen belül a szántóföldek harmadát: ,, 1949—1953 között minden 

barmadik bold szántó gazdát cserélt." Honvári János: Magyarország gazdaságtörténete Trianontól 

a rendszerváltásig. Aula Kiadó, Budapest, 2005. 329-333. old.; Ő. Kovács József: A kollektivizálási 

kampány , szocreál? kontextusai Magyarországon, 1948-1953. Aetas. 2009. 4. sz. 43. old. 

Szakács Sándor vette számba, hogyan váltak a hagyományos paraszti termelési-értékesítési szövetke- 

zeti formák - és inventárállományuk - is martalékává a kolhozosítás egymást követő hullámainak, 

holott ezek együttesen másfél milliós gazdatársadalom okszerű és önkéntes társulásai voltak. Szakács 

Sándor: A földreformtól a kollektivizálásig, 1945—1956. In: A magyar agrártársadalom a jobbágyfel- 

szabadulástól napjainkig. (Szerk: Gunst Péter.) Napvilág Kiadó, Budapest, 1998. 326—329. old. 

Kornai János: A szocialista rendszer. Heti Világgazdaság Kiadói Rt., Budapest, 1993. Ezen belül a 

Koordinációs mechanizmusok, illetve a Tervezés és bürokratikus szabályozás fejezetek. 122-159. 

old.; Kornai János: Transzformációs visszaesés. Közgazdasági Szemle, 1993. 7-8. sz. 580-581. old. 

Berend T. Iván: Gazdaságpolitika az első ötéves terv megindításakor, 1948—-1950. KGIK, Budapest, 

1964; Pető Iván - Szakács Sándor: A hazai gazdaság négy évtizedének története. I. 1945-1968. Köz- 

gazdasági és Jogi Könyvkiadó, Budapest, 1985. 104-120., 167-189. old. 

10 Okváth Imre: Bástya a béke frontján. Magyar haderő és katonapolitika 1945-1956. Aguila Könyvkiadó, 
Budapest, 1998. 219-237. old. A dolog létező gondok kusza hálójából akkor kezdett rendszerparódiá- 

vá válni, amikor a hadiipari termeltetésre létesített Középgépipari Minisztérium - a témánk szempont- 
jából legkritikusabb 1952. év végén — a megfelelő lelkesítő propaganda hiányában vélte megtalálni a 
problémák elsődleges okát. , Nincs megszervezve [az üzemekben] a szemléltető agitáció, nem láthatók 
hazafias jelszavak, a dolgozók nem érzik a jelentőségét annak, hogy amit termelnek, az mennyire függ 
össze a baza védelmével és milyen jelentőséggel bír a szocializmus építése szempontjából. [...] Nincs 
tudatosítva, mennyire becsületbeli és hazafias kötelesség, hogy jó minőségű, megfelelő mennyiségű ha- 
ditecbnikai eszközökkel lássák el a Népbadsereget." I. m. 243-244. old. 
Gyarmati György: A káderrendszer és a rendszer kádere az ötvenes években. Valóság, 1991. 2. sz. 
51-63. old.; Gyarmati György: Káderpolitika a Rákosi-korszak tanácsrendszerében, 1950-1953. In: 
Magyar Tudomány, 1998. 10. sz. 1183-1194. old. 
! Kornai János: A hiány. KGJK, Budapest. 1980. 291-292. old. 
3 Pünkösti Árpád: Rákosi a csúcson, 1948-1953. Gondolat, Budapest, 1996. 352-354. old. 
Itt jelezni szükséges, hogy 1938 és 1943 között — a revíziós visszacsatolások területét nem számítva — is volt 
további termelési, iparforgalmi növekedés, de a gazdaságtörténeti leírások csak kivételesen térnek el attól 
a háború utáni években rögzült gyakorlattól, hogy az 1938-as év adatait tekintsék összevetési alapnak. 
Ezt a számítást már korábban elvégeztem és közreadtam. Gyarmati György: Politika és társadalom, 
1945—-1989. In: Magyarország a XX. században. (Főszerk: Kollega Tarsoly István.) Babits Kiadó, 
Szekszárd, 1996. 187-188. old. 
Belényi Gyula: A nagyipari munkásság élet- és munkakörülményei az 1950-es években. In: Politika, 
gazdaság és társadalom a XX. századi magyar történelemben. (Szerk: Püski Levente — Tímár Lajos — 
Valuch Tibor.) KLTE BTK MTT, Debrecen, 2000. II. 231. old. Egy, az , új szakasz" meghirdetése után, 
1953 szeptemberében életre hívott bizottság a munkásság helyzetéről és munkakörülményeiről készí- 
tett felmérése azt állapította meg, hogy csak az 1950 és 1953 első fele közötti intervallumot vizsgál- 
va is 22 százalékkal csökkent a dolgozók reálbére. (MOL. M-KS. 276. f. 53/145. ö. e.) Noha ezt az 
adatot mellőzte közreadni az erről szóló MDP központi vezetőségi határozat, erre alapozva látták 
szükségesnek , azokat az intézkedéseket, amelyek elősegítik a munkásosztály gazdasági, szociális és 
kulturális helyzetének további [sic!] javulását". In: A Magyar Dolgozók Pártja határozatai, 1948-1956. 
(Főszerk: Izsák Lajos.) Napvilág Kiadó, Budapest, 1998. 219—-220. old. 
A , nemcsak kenyérrel él az ember" evidenciát figyelembe véve szót kellene ejteni a társadalom ,,men- 
tális közérzetéről" s a hozzá hasonlóan képlékeny , közhangulatról" is, de ennek részletesebb tagla- 
lását most mellőzöm. Csak annyit jegyzek meg, hogy a (Rákosi-)Jrendszer önlegitimációjaként favo- 
rizált ideológia a korabeli magyar társadalom - vélhetően — nagyobbik hányada számára eredendően 
idegen volt. Az eszerint érvényesített gyakorlat még azok egy részét is ellenérdekeltté tettre, akik ere- 
detileg azzal szimpatizáltak, várakozással viseltettek iránta. Még tovább menve s abból indulva ki, 
hogy a kortárs társadalomnak - tradicionális beállítódása, , neveltetése" alapján — a nemzeti gondo- 
latkörön alapuló rendszerlegitimáció iránt inkább lett volna affinitása, de ha már ezt mellőznie kel- 
lett, akkor legalább a háború után megkezdődött materiális regenerálódása töretlen marad, inkább 
lett volna képes tolerálni az idegennek érzett új uralmi rendet. Ehhez képest tapasztalta azt, hogy a 
rendszer önlegitimációja részeként sulykolt , növekvő jólét" ellenére ismételt, tartós — és adminiszt- 
ratív meghurcoltatásokkal párosuló — megsarcoltatást kell elszenvednie. Ebből eredt — manapság el- 
terjedt szóhasználattal élve —, hogy a társadalom nagyobbik hányada a rendszerváltás vesztesének 
érezte, érezhette magát. Kétszeresen: materiálisan és mentálisan is. 
!$ Balogh Elemérnek, az MDP Pártfőiskola tanárának levele Rákosi Mátyáshoz 1954 júliusában. MOL. 
MDP-MSZMP-iratok. 276. f. 65/51. ö. e. 
Ez a folyamat — ami egyébként a polgári modernizáció európai centrumországaiban korábban lezaj- 
lott, ,mintaadó? trend lett — a valóban létező , agrár-túlnépesedés" következtében már Magyarorszá- 
gon is megkezdődött, de a transzformáció , add uram isten, de azonnal!" kívánalma, a gazdasági és 
gazdaságon kívüli kényszer generálta az agráriumból az iparba, a faluból a városias lét perifériájára, 
az új beruházások telephelyeire való áramlást. Miközben az agrárszférában foglalkoztatottak létszá- 
mának csökkenését szintén az ún. modernizációs mutatószámok között szokták volt emlegetni, kér- 
déses, hogy a most érintett formaváltozata fenntartás nélkül ide sorolható-e. 

20 Jánossy Ferenc: A gazdasági fejlődés trendvonaláról. Magvető, Budapest, 1975. 115-117. old. Já- 
nossy a munka címében használt , fejlődés" kifejezést a részletes elemzésben maga is a , növekedés" 
jellemzőivel írja le, mivel a rekonstrukciós időszakban jószerivel a második világháború előtti-alatti 
műszaki-technológiai bázison folyt a termelés. Az innovációs know-how vívmányok termelésbe szer- 
vesítése majd csak a helyreállítási trendvonalnak szinte mindenütt 1952-re datált megtörése után kap 

lendületet — példái szerint Nyugat-Németországban és Japánban -—, de Magyarországon ez még ekkor 
sem vált jellemzővé. Ennek a Marshall-tervbe, valamint a Monnet-Schuman-programba illesztett, 
működőképes és prosperálást eredményező változatát mutatja be Vonyó Tamás: Modell Deutsch- 
land. A nyugatnémet gazdaság hosszú távú fejlődésének növekedéselméleti és gazdaságpolitikai elem- 
zése. Pro Pannonia Kiadói Alapítvány, Pécs, 2008. 

Rákosi Mátyás: Visszaemlékezések, 1945-1960. I-II. Napvilág, Budapest, 1997. 861. old. 

A tárgyalások végére a bolgár és a magyar háborús létszámot 400 000 főre emelték. Palasik Mária: 
A nők tömeges munkába állítása az iparban az 1950-es évek elején. In: Háztartás? Munkatárs? Ve- 
télytárs? A női szerepek változása a 20. századi Magyarországon. (Szerk: Palasik Mária és Sipos Ba- 
lázs.) Napvilág Kiadó, Budapest, 2005. 82—83. old. 

A Farkas Mihály vezette Honvédelmi Minisztérium ezt az előirányzatot már a kitűzött határidő előtt, 
1952 végére is jócskán — 40 százalékkal - túlteljesítette: az 1953-ra beütemezett 150 000 fő helyett 
az 1952 végén kritikussá váló helyzetben 212 411 fő volt a magyar hadsereg állományi létszáma. 
Okváth Imre: Bástya a béke frontján. I. m.. 281. old. 

Andrew C. Janos: Haladás, hanyatlás, hegemónia Kelet-Közép-Európában. Helikon Kiadó, Buda- 
pest, 2003. 226. old. A szerző Borhi László már idézett munkájához hasonlóan a jóvátételi szállítá- 
sok értékének önkényes megállapítását, illetve a kereskedelmi cserearányok piaci áruktól független 
kialakítását úgy értékeli, mint a csatlós országok erőforrásainak mozgósítását a szovjet gazdaság mi- 
előbbi talpra állítása érdekében. I. m. 257. old. Azt viszont Andrzej Paczkowski: Fél évszázad Len- 
gyelország történetéből, 1939-1989 (1956-os Intézet, Budapest, 1997) című könyvéből ismerhetjük, 
hogy a regionális katonai zsákmányszerzés nyomán meginduló szovjet gazdasági gyarmatosítás tekin- 
tetében Moszkva nem tett érdemi különbséget az ún. mellékgyőztesek - ez esetben Lengyelország —, 
illetve a mellékvesztesek — a most közelebbről vizsgált Magyarország — között. 

A köznapi ellátás állandósuló elégtelenségei miatt gerjedt nyílt tiltakozásokat — köztük a feltűnően gya- 
kori , asszonytüntetéseket? — gyűjtötte csokorba egy megyei esettanulmányban Major Zoltán Lász- 
ló: Hangulatjelentések Hajdú-Bihar megyében az 1950-es években. In: Rákositól Kádárig. Fejezetek 
a legújabbkori magyar történelemből. (Szerk: Tímár Lajos-Valuch Tibor.) KLTE. Debrecen, 1998. 
92-99. old.; Farkas Gyöngyi: Hatalom és falusi társadalom az 1950-es években. PhD-értekezés (kéz- 
irat). ELTE, Budapest, 2010. 

Jánossy Ferenc: Cazdaságunk mai ellentmondásainak eredete és felszámolásuk útja. Közgazdasági 
Szemle, 1968. 7. sz. 807-829. old. Ebben az alapképletben válik érthetővé számos -— a szerző által fel- 
sorolt - közgazdasági törvényszerűség negligálása. Ezek: egy nyersanyagban szegény ország esetében 
elengedhetetlen egy , iparon kívüli értékforrás", mivel az erőltetett iparosítás törvényszerűen rontja az 
ipar importszükséglete és exportképessége közötti arányt; a piaci hatásokat kiiktató centralizált terv- 
gazdaság maradéktalanul feloldja a rentabilitási kényszert; az erőteljes szakmastruktúra-változás kény- 
szerűen nagy ütemét a termelés átmeneti gazdaságtalanságával kell megfizetni; a mérhető teljesítmé- 
nyek fetisizálása mellett teljesíthető terv minden esetben csak a nem mérhető (minőségi) jellemzők, a 
kvalitatív változás rovására érvényesíthető. Együttesen előállt egy olyan strukturális diszkontinuitás, 
amelynek egyszerre voltak megtestesítői az új termékek, illetve a neofita gazdaságirányítók. 

Gerő megállapítása egyben azt is jelentette, hogy a rendőrhatóságok töretlen ügybuzgalma következ- 
tében falra hányt borsót volt a, MDP KV Titkárságának egy évvel korábbi határozata (1952. augusz- 
tus 27.), amelyben a büntetőeljárások számának csökkentését és ezen belül a munkások és dolgozó 
parasztok vegzálásának mérséklését irányozták elő. V. ö.: A Magyar Dolgozók Pártja határozatai. . . 
I. m. 167-170. old. 

A Belügyminisztérium Kollégiumának ülései, 1953-1956. I. (Összeáll.: Kajári Erzsébet; szerk: Gyar- 
mati György és §. Varga Katalin.) Történeti Hivatal, Budapest, 2001. 165. old. Gerő Ernő ez alka- 
lommal a rendszerkánont állította a feje tetejére. Miután hirdetett és vasszigorral érvényesíteni pró- 
bálr gyakorlat volt a vezetésre egyedül hivatottnak nyilvánított kommunista párt , mindenhatósága" , 
a sztálini hatalmi cinizmust tükröző felelősséghárító, hamis érvelés volt épp a leghűségesebb rend- 
szertámasz, az erőszakszervezetek pellengérre állítása. S Gerő mindezt akkor tette, amikor az — úgy- 
mond - , nem hibázó pártpolitika" alig több mint egy hónapja részesült kíméletlen elmarasztalásban 
a számára mindenképpen legautentikusabb fórum, a szovjet párt elnöksége részéről. A fiaskókért a 
felelősséget az alsóbb pártszervekre hárító sztálini gyakorlatról lásd: Bebesi György: Bolsevizmus-sztá- 
linizmus. In: Utak és alternatívák. (Szerk: Lengyel Gábor.) PTE-:MOSZT-TCE, Pécs, 2009. 91. old. 
Gyarmati György: A kampányszocializmus állama. In: A magyar államiság első ezer éve. (Szerk: Font 
Márta-Kajtár István.) PTE, Pécs, 2000. 239-264. old. 

V 4 A VEZÉRKULTUSZ ÉS A SZEMÉLYI KULTUSZ 
LABIRINTUSA 


Az 1948-tól datált kommunista hatalomátvétel nyomán olyan - a hidegháborús 
nemzetközi viszonyok által kondicionált — diktatúra jött létre Magyarországon, 
amely az ötvenes évek elejére egyre inkább hisztérikus és alapvetően Rákosi Mátyás 
személyéhez kötött terroruralom jellegzetességeit öltötte magára. Ezért is vált fon- 
tossá a rendszer , jóságának" demonstrálása, ami szorosan összekapcsolódott a Rá- 
kosi Mátyás személyes elhivatottságát és kiválasztottságát kanonizálni igyekvő ve- 
zérkultusszal. A propagandában majdhogynem állandósuló legitimálási törekvés- 
nek ez a perszonalizált vonulata 1952-ben, Rákosi 60. születésnapjához kötődően 
érte el a csúcspontját, országos ünnepléssorozattal és szinte egész éven át tartó , fesz- 
tivállal". Egy két évvel korábbi, legendásított életrajzrészlet is a kultuszépítés je- 
gyében látott napvilágot, ! de 1952. január közepétől vált szerteágazó és módszeres 
propagandaáradattá, midőn a korabeli pártsajtó majdnem mindennap újabb és 
újabb adalékkal szolgált , a haladás százmillió lóerős motorjának" pályafutásáról. 
Az ő személyére összpontosító párttörténetet aktivistaszemináriumokon, illetve a kö- 
telezővé tett reggeli munkahelyi , világi miséken?, az ún. Szabad Nép-félórákon kü- 
lön is nyomatékosították. A vidék agrártársadalmának pedig március elejétől tet- 
ték külön is közhírré a falusi tanácsházák hangszórói -— villanyáram nélküli telepü- 
léseken még hagyományos kidobolással -—, hogy , portáját kitakarítva, házát fello- 
bogózva mindenki méltóképpen készüljön népink bölcs vezére és tanítója, Sztálin 


Rákosi Mátyás az Akadémia utcai pártközpontban, 1945. szeptember 





€- Rákosi Mátyás egész alakos portréja, 1952 

legjobb magyar tanítványa, Rákosi Mátyás elvtárs 60. születésnapjának megün- 
neplésére"." Ehhez valóban az egész országot mozgósították. A zsurnalisztáktól ol- 
vasható naponkénti fohászok mellett az arra érdemesnek talált írók, költők kara zen- 
gett megrendelt dicshimnuszt a vezérről egy 11 000 példányban megjelentetett an- 
tológiában.? Üzemek, gyárak kollektívái születésnapi munkaversennyel, illetve szak- 
mai profiljukba vágó gépek, berendezések miniatűr modelljeivel, , a dolgozó paraszt- 
ság" szőttesekkel, agrártermékek népművészeti megformálású installálásának garma- 
dájával fejezte ki ragaszkodását ,,a szeretett vezér" iránt. Mindezeket meg is tekint- 
hették a kortársak az alkalomra készített Rákosi Mátyás barcos élete című kiállítás 
kiegészítéseként, ezenkívül egy alkalmi fotóalbum képekben is közreadta életútjá- 
nak lenyomatát." A papság, pontosabban a , békepapok"?" reprezentánsai sem ma- 
radhattak ki a sorból. Egyikük köszöntője szerint — amely hangnemében rímelt a vi- 
lági hozsannákra — nem is csak , gyiilekezeteinkkel, egyházunk egészével, [...(ha- 
nem)] a magyar nép egészével együtt [...] kívánunk bosszú éveket, gazdag eredmé- 
nyeket, országot vezető munkájáboz". S a pártvezetőt laudáló egyházfi fogadalmat 
tett: , továbbra is úgy akarunk szolgálni, hogy bálánk és szeretetünk Rákosi Mátyás 
iránt ne szó legyen csupán, banem valóság és élet." 


Drága Rákosi Evtárs! 

Mély szeretettel, hűséggel, hálával, forró érzésekkel gondolunk a mai napon szeretett 
tanítónkra, bölcs vezetőnkre, Rákosi elvtársra. Mi, az Államvédelmi Hatóságon dol- 
gozó kommunisták, szívből köszönjük Rákosi elvtársnak a velünk való állandó tö- 
rődést, bírálatot, figyelmeztetést a forradalmi éberségre, útmutatást az ellenség felde- 
rítésére, megsemmisítésére. 

Megfogadjuk, hogy a párt és Rákosi elvtárs vezetésével a párt által reánkbízott 
harci feladatot az eddiginél is jobban, eredményesebben végezzük; Rákosi elvtárs irá- 
nyítása, állandó segítsége, bírálata a legfőbb biztosíték erre. Rákosi elvtárs hatvana- 
dik születésnapján szívünk minden melegével kívánjuk, hogy még hosszú évtizede- 
kig vezesse jó erőben, friss egészségben pártunk és népünk harcát új győzelmek felé. 


Péter Gábor Koczina Gyula 
ÁV-altábornagy ÁV-ezredes 
Az Államvédelmi Hatóság vezetője Párttitkár 


Az Államvédelmi Hatóság levele. Szabad Nép, 1952. március 11. 


A hónapokon át tartó, országos ünneplés ceremóniái rituálisan erősítették meg — 
úgymond - , a nemzettől kapott felhatalmazást? az ország irányítására. Így, mint- 
egy a történtek szerves következményeként volt megjeleníthető Rákosi addigi veze- 
tőstátusának kiegészítése. Ez abból állt, hogy az MDP (általa irányított) Politikai 
Bizottságának az állami és pártvezetés egyesítésére vonatkozó előterjesztését , elfo- 
gadva" átvette a minisztertanács vezetését is. 1952. augusztus 14-től Rákosi Má- 
tyás pártfőtitkári tisztsége mellett kormányfő is lett. Inmár formalizáltan is az ő ke- 
zében futott össze a pártállami diktatúra irányításának minden jogosítványa. Köz- 
ben arról is menetrendszerűen gondoskodtak, hogy az ünneplések ne menjenek a 
munka rovására. Március 15-ét, a modernkori Magyarország legkiemelkedőbb 

Ünnepély az operaházban Rákosi Mátyás 60. születésnapján, 1951 


nemzeti ünnepét már egy korábbi kormányrendelet , rendes munkanappá" minő- 
sítette vissza, majd karácsony másnapját, december 26-át is munkanappá nyilvání- 
tották. Ugyancsak 1952-ben volt Kossuth Lajos születésének 150. évfordulója. Előt- 
te úgy tisztelegtek, hogy az ország virtuális központja, a budapesti Országház előt- 
ti téren álló — rá emlékező — szoborcsoportot , leváltották". A korábbi — amelyet a 
Horthy-korszakban emeltek — nem felelt meg a kommunizmust álmodó korszel- 
lemnek, mert azon , levitézlett reakciós nemesek"? alakjai vették körül a báskomor 
Kossuthot. A trianoni trauma által meghatározott közérzülethez igazított megjele- 
nítést felváltva az új kompozíción — Révai József instrukcióinak megfelelően — már 
a főalak is , optimizmust sugárzott? . A rendszer — helyzethez igazítottan álnépfron- 
tos — programideológiáját követő ikonográfiai elvárások szerint köréje formálva, a 
forradalmi munkás, a honvédő népi harcos és a dolgozó paraszt figuráiból állt Kos- 
suth új , udvartartása?" ." 

A születésnapi jubilálás összpontosított kiteljesedése volt a Rákosi személyéhez 
kötődő, évek óta mesterségesen gerjesztett vezérkultusznak. Ez hármas indíttatású 
volt. Egyrészt szovjet import, a Sztálint övező kultusz Moszkva magyar provinciá- 
jára történő adaptálása, Rákosi vezérszerepének minden megnyilvánulásával össze- 
függésbe hozott sulykolása, küldetésének, kiválasztottságának kanonizálása. Más- 
részt vehemens törekvés arra, hogy Rákosi személyét - és rajta keresztül a kommu- 
nista mozgalmat (pártot) — betagolják, szervesítsék a magyar történelem , haladó ha- 
gyományait" képviselő kiemelkedő és kultikus tisztelettel övezett személyiségek so- 
rába. Harmadrészt megkísérelték Rákosit a honi történeti-politikai közgondolko- 

dásba , magyarosítani", mivel személye , ébren tartotta a feldolgozatlan, erőszak- 
kal a nyilvánosság alá nyomott antiszemitizmust is"." 

A kereskedő-kispolgár családban született és nevelkedett — azaz a kommunista 
besorolás szerint , osztályidegen" — Rákosit először is , vissza kellett proletárosíta- 
ni". Ezt Révai József azzal a fordulattal vélte megoldottnak, hogy a születésnapi 
vezércikkben deklarálta: , Rákosi Mátyás elsősorban a magyar munkásosztály ne- 
veltje."" A kommunista mozgalom emblematikus figuráihoz való személyes, , ta- 
nítványi" kötődés esetében figyelemre méltó, hogy Rákosi e téren nem Sztálinnal, 
hanem Leninnel való közvetlen kapcsolatának hangsúlyozását ambicionálta, mint- 
egy növelni próbálva saját felkentségének -— első kézből való megbízatásának — az 
ázsióját. Ezt leginkább az Illés Béla által végleges formába öntött s ekkor megje- 
lentetett , hivatalos életrajza" igyekezett a köztudatba ültetni.? A magyar történel- 
mi panteonba való beillesztéséhez pedig épp a Kossuth Lajos emléke előtti, szobor- 
avató tisztelgés adta az apropót. Révai József ez alkalomból elmondott — Kossuth 
helyére Rákosit montírozó — beszéde tette ezt világossá azoknak is, akik maguktól 
nem jöttek volna rá: , a bazáért, a magyar függetlenségért, szocialista építésünk vív- 
mányatért népünk Rákosi Mátyás vezetésével kész dolgozni és harcolni, nem 
rosszabbul, mint egy évszázaddal ezelőtt Kossutb Lajos vezetésével." A kultusz- 
építés meghatározó mozzanata volt Rákosit a kommunista párt (aktuálisan az MDP) 
egyszemélyi megtestesítőjének feltüntetni és persze a , nemzet apjaként" is magasz- 
talni."! Az egyszerre közülünk való, ugyanakkor az egyedül elhivatott messiás ha- 
giográfiai elemet a , homo kominternicus" legtipikusabb megtestesítőjeként szá- 
mon tartott kulcsfigura, Gerő Ernő születésnapi laudációja foglalta össze: , Ráko- 
si és a párt — egy! Rákosi és a magyar munkásosztály — egy! Rákosi és a magyar nép 
— egy!" Ez nem csupán a , nemzet atyja" babérkoszorúval társítva eredményezett 
többszörösen megbicsakló szillogizmust, hanem akkoriban - az eltelt idő rövidsé- 
ge miatt is — könnyen ébreszthetett asszociálást a rosszemlékű ,, Ein Volk, ein Reicb, 
ein Fübrer!" szlogenre.B 

A tömeggyűléseken — különösen pártrendezvényeken - rituálissá váló ütemes 
tapssal párosítva skandált , Éljen Rákosi, éljen a Párt!" fordulat éppúgy a vezér- 
kultusz részét képezte, mint az, hogy iskolák, kultúr- és gyermekotthonok, utcák, 
terek, hidak, téeszek viselték a nevét, vagy hogy az ország legnagyobb nehézipari 
komplexumának, a Csepeli Vas- és Fémműveknek, az ekkor alapított miskolci egye- 
temnek és a kiemelt állami ösztöndíjnak is ő lett a névadója. Arcképnyomatai min- 
den intézményben, irodában, iskolában központi helyen ott függtek a helyiségek 
falán, mintegy az ő , vigyázó-útmutató" tekintetével kísérve végezte napi tevékeny- 
ségét mindenki az országban. Bár a két ország méretkülönbségét figyelembe véve 
Sztálin személyi kultuszától aligha maradt el a magyar provincia első emberének ve- 
zérkultusza, legalább három különbség említhető azon túl is, hogy Rákosinak e 
mesterségesen gerjesztett dicsfényből bő fél évtizednél több nem adatott, míg Sztá- 
lin (önjtömjénezése húsz évnél is tovább tartott. Az egyik, hogy Rákosi regnálása 
nem vált személynévből , izmussá? (vö. sztálinizmus, maoizmus, trockizmus, tito- 
izmus). A másik, hogy a magyar, illetve az orosz-szovjet szociokulturális hagyo- 
mányok különbözősége miatt alighanem eltérő volt a vezérkultusz a társadalmi re- 
cepciója. Sztálin önkényuralmát csak egy csipetnyit kellett historizálni ahhoz, hogy 

illeszthető legyen a korábbi orosz-bizantin uralmi tradíciókhoz. (A Nagy Péter cár 
uralkodásához kötődő, felülről vezérelt autokratikus modernizáció allúziója páro- 
sítható volt a , rettenetes" előnevű Iván cár reinkarnálásával.!$) Rákosi viszont — kul- 
tuszgyártó intézmények és udvari dalnokok sokaságának minden igyekezete ellené- 
re — idegen uralmi-kulturális rend képviselője, birodalmi helytartója volt és maradt 
a magyar társadalom többsége számára." A kortársi respektust — nehezen mérhe- 
tő módon - tükröző Kossuth apánk, Ferenc József apánk, Hortby apánk sorból 
Rákosi neve hiányzik (később a közbeszéd majd , a kultusz nélküli" Kádár nevé- 
hez illeszti ezt a babért). A harmadik eltérő mozzanat úgy összegezhető, hogy a ve- 
zérkultuszt előállító pártpropaganda ellenére nem jött létre Rákosira vonatkozóan 
, a nemzet vezére" közérzület, amely — végletesen ellentétes példákat említve — mind 
Kossuth, mind pedig Hitler esetében kimutatható.!" Ez utóbbi állítás alátámasztá- 
sára több összetevőre kell utalnunk. 

Az egész országra szóló ünneplés évadja után, " 1952-1953 fordulóján ismét sö- 
tét fellegek tornyosultak a béketábor országainak égboltján, s új összetevővel gya- 
rapodott az éberségi, illetve ellenségtematika tárháza. A tel-avivi szovjet követség 
ellen nem sokkal korábban elkövetett bombamerénylet értelemszerű rosszallását 
Moszkvában gyorsan átfordították egy cionista (zsidó orvosok elleni) per elindítá- 
sába. Azzal vádolták a kínvallatásoknak alávetett lefogottakat, hogy tudatosan fél- 
rekezelve — úgymond - szabotálták Sztálin gyógyítását. Ennek hatására az MDP 
Politikai Bizottsága 15 napirendre tűzte a cionizmus elleni fellépést. Nem sokkal ké- 
sőbb, a Központi Vezetőség február 19-i ülésén Rákosi már az újabb ellenségcso- 
port — némileg megkésett — tettenéréséről tudósított. Az 1953. január elején általa 

Rákosi Mátyás Baja környékén, 1947. június 29. 


letartóztatott addigi ÁVH-vezető, Péter Gábor ügyét úgy kommentálta, hogy 1950- 
től , Péterék már együtt dolgoztak a cionistákkal, [...] de nem fektettünk rá elég 
súlyt". (Letartóztatása időpontjában Péter Gábor nyolcadik éve volt a politikai 
rendőrség vezetője. Akkoriban senki más nem maradhatott ilyen hosszú ideig fontos 
és bizalmas kulcspozícióban.) Újra előkerült az a Rákosi által néhány hónappal 
azelőtt készíttetett káderkimutatás, amely — középszintű vezetőkig bezárólag — szár- 
mazás szerint csoportosította a központi államigazgatásban foglalkoztatottakat."" 
Eközben Gerő Ernő 1953. Januári moszkvai látogatásáról visszatérve ez ügyben is 
újabb instrukciókat hozott magával. Többek ezzel hozzák összefüggésbe Vas Zol- 
tán kizárását a PB-ből és , száműzetését" Komlóra, egy — egyébként fontos — bánya- 
üzem élére, ami persze tizedrangú státus volt addigi posztjához, az Országos Terv- 
hivatal irányításához képest. Ebbe a sorba illeszkedett Szirmai Istvánnak, a Ma- 
gyar Rádió Hivatal addigi elnökének leváltása, majd letartóztatása és egy sietve el- 
végzett tisztogatás a pártközpont apparátusában, illetve — Péter Gábor lefogásán 
túl — az Államvédelmi Hatóságnál is. Ebben az - ezúttal is Moszkvát másoló — an- 
ticionista éberségi kampányban letartóztatott összesen nyolcvan személy közül vé- 
gül 18-at ítéltek el. Bár a bírósági színjátékig eljutottak közül ekkor senkit nem ítél- 
tek halálra, az érintettek köréből két személy — az őrizetbevételt megelőzendő — ön- 
gyilkosságba menekült, ketten a vizsgálati fogságban lettek öngyilkosok, egyet pe- 
dig vallatás közben vertek agyon. 

Mindeközben a , rajongással övezett, szeretett vezér" maga is félt. Nem tudni, 
mitől: Rákosi elleni merénylet tervéről nem maradt fenn érdemi információ.!? Az 

viszont — Péter Gábor egyik Moszkvába küldött jelentéséből — tudható, hogy 1950. 
augusztus 14-én este , Rákosi magáboz bívatta az ÁVH Kormányőrség vezetőjét, 
Moragvecz ezredest, és megbízta, hogy készíttessen az MDP KV-beli dolgozószobá- 
jába egy páncélozott ajtót. A páncélozott ajtónak a dolgozószoba felől kellett nyíl- 
nia, úgy, hogy amennyiben valami történik, és be akarnak törni bozzá, ő kb. öt 
bercet nyerjen a védekezésre való felkészülésben. "9 Az intézkedés okára az idő- 
pont sem ad közelebbi támpontot. Tágabb összefüggésben: másfél hónapja rob- 
bant ki a koreai háború; itthon két nappal később véteti majd őrizetbe Rákosi Ma- 
rosán Györgyöt, s indít hajtóvadászatot az addig partnerbaloldaliként regisztrált 
volt szociáldemokraták ellen is; emellett ekkoriban sikerült rákényszeríteni a kato- 
likus püspöki kart, hogy aláírják az állam és egyház közötti ún. megállapodást. 
Ugyan ki juthatott volna el Rákosi pártközpontbeli dolgozószobájáig ellenséges 
szándékkal, amikor irodáját is, személyét is többszörös biztosítógyűrű védte? Igaz, 
ezt követően nem sokkal indul majd meg Farkas Mihály feljelentése nyomán az 
ÁVH helyettes vezetője, a speciális szovjet titkosszolgálati kapcsolatokkal rendel- 
kező Szűcs Ernő elleni koncepciós eljárás, amely Szűcs agyonveretésével végződött, 
de a fennmaradt dokumentumok szerint Rákosi erről csak a , páncélajtóról" való 
intézkedése után három héttel, Karlovy Varyban töltött szeptemberi szabadsága 
idején kapott tájékoztatást.?! (A római császárkor időszakában volt arra példa, 
hogy az imperátornak leginkább saját testőrségétől kellett tartania.) Az a tény min- 
denesetre rögzíthető, hogy a magyar viszonylatban omnipotensnek látott — és lát- 
tatott — diktátor félt: saját megítélése szerint volt félnivalója. 


Rákosi Mátyás földmunkások között, 1947. június 29. 


egi 
me 

Kónya Lajos: Kétmilliárd szív 


[s] 

Kétmilliárd szív dübörög fel, 
mint posztóval bevont dobok, 
kétmilliárd Jaj égre röppen, 
galamb száll s halkan felzokog. 
A hála lombos pálmaágán 
emeljük néki fénybe fel — 

Ő hozta Dózsa, Kossuth álmát, 
Jövendőnk Róla énekel! 

Ó Sztálin elvtárs! 

Gyenge hangom 

hogy képviselje népemet? ... 
Köszönjük új hazánk Neked — 


Méray Tibor: Az Ő nevével 


Volt egy szavunk: az Ő neve. 
Kétmilliárd értette egymást, 
Mert mondta, zúgta a nevét. 
Kétmilliárd értette egymást, 
Sárgák, fehérek feketék. 
Kétmilliárd értette egymást, 
Oroszok, grúzok, magyarok, 
Franciák, arabok, malájok, 
Még-szolgák és már szabadok. 
Kétmilliárd odaadta volna 

— Nem rettent volna senkise — 
A vérét, szívét, csak dobogjon, 
Éljen tovább az Ő szíve. 

EB] 

Minden hasonlat cifra szólam. 
A mérhetetlent méritek? 

Fényt kerestek: Őt fényesítse? 
Felködlő ezredekig ég 

A fény, mit Ő emelt magasra. 
Csak egy szót mondjatok: nevét. 


Csak egy szót mondjatok s megérti, 


úgy őrizzük, hogy megmaradjon! 
S úgy őrizzük, kezünkbe véve 
a béke drága, szent ügyét, 
ahogy Te mondtad — 
esküvére emeli népem a kezét. 
Mint egy pártkönyvet: 

a szívünket emeljük égre. 
Szavazunk. 

Piros kelyhében benne lüktet: 
Győzünk Veled — 

hű fiaid vagyunk! 


Szabad Nép, 1953. március 8. 


Seregbe gyűl két milliárd, 
Kétezermillió torok mind 

Csak egyetlen egy szót kiált. 
Talpraállnak a nyomorékok, 
Ágyakból bénák, betegek, 
Haló poraikból a holtak, 
Növelni ezt a sereget. 

Szétárad mind az áradó vér, 
Elsöpörni a rothadót, 

Vacog, lapul, reszket a hóhér, 
Hacsak meghallja azt a szót. 
Elnyomottak és szabadultak, 
Béke csöndjére szomjazók, 
Még a némák is azt dübörgik, 
Csak azt a szót, csak azt a szót. 
Ez a harc, ez lesz majd a végső 
És diadalmas zászlain 

Az Ő nevét visszük magunkkal 
S győzelemre Ő visz: Sztálin. 


Szabad Nép, 1953. március 13. 

Rákosi Mátyás, 1944 körül 


1953. március 5-én meghalt Sztálin. Három nap múlva a magyar Országgyűlés tör- 
vénybe foglalta , halhatatlan emlékét". A hónap közepén a parlament módosítot- 
ta a választási törvényt, majd kiírták az országgyűlési választásokat. Március 28- 
ra — 1949-es megalakulása óta először — összehívták a Magyar Függetlenségi Nép- 
front Országos Tanácsát, amely április elején közzétett felhívásában arra buzdítot- 
ta a lakosságot, hogy támogassa és kövesse , egy emberként a Magyar Dolgozók 
Pártját, néptnk bölcs vezérét, Rákosi Mátyást!" Minden választókerület listájának 
ő állt az élén, utána -— a hatalmi reputáció sorrendjét is tükrözve — Gerő Ernő és 
Farkas Mihály következett. A korabeli propagandisták is tudták a dolgukat. A párt 
központi ideológiai folyóirata, a Társadalmi Szemle április-májusi összevont szá- 
mában A dolgozó nép választási számvetése címmel közzétett anyag a kampányszó- 
noklatok vezérfonalául is szolgált. Az ország 1949 óta maga mögött tudott éveit a 
földi paradicsom megvalósulásaként interpretáló szöveg Rákosit idézve prognosz- 
tizálta: hazánk további fejlődésében , az égbolt a felső batár". Ezt a , termelés front- 
járól" igyekezett alátámasztani Pioker Ignác képviselőjelölt, Kossuth-díjas sztaha- 
novista, akit a vele készített kampányinterjúban úgy mutattak be, mint aki saját 
munkapadjának tervtúlteljesítése alapján már , 1957-be jutott el"." A kampány 
külsőségeiben azt sugallta, mintha valóban , sorsfordító? jelentőségű lenne a sza- 
vazás. Pártkívánalmak szerint átszabott dekorációval és ahhoz illő transzparensek- 
kel, politikustablókkal körítve még a Horthy-korszak gyöngyös-bokrétás alkalmi 

díszkapuit is utánozhatták a falvakban. Ezeken keresztül érkezett a kiküldött jelölt 
szónokolni, itt fogadta a helyi választási bizottság. Március elejétől visszafogták 
nemcsak a , dolgozó parasztok", hanem még az ab ovo rendszerellenségnek tekin- 
tett kulákok vegzálását is. Április második felétől az élelmiszerboltok raktárait, pol- 
cait töltötték fel addig nem látott mértékben. A szembetűnő változásokat annak 
idején sokan a Sztálin halálát követő , olvadás" első, kézzelfogható jelének vélték, 
holott ez is a választási előkészületek — központi utasításra ütemezett — része volt. 
Azt is gondosan megszervezték, hogy az 1953. május 17-i szavazás napján két-há- 
rom óránként informálják a kirendelt agitátorokat arról, hogy az adott körzetből 
ki nem jelent még meg. Az aktivisták sorra zörgettek be a késlekedőkhöz, szükség 
esetén azt is értésükre adva, hogy a távolmaradókat külön regisztrálják. Egy-egy 
választókerület eredményeit csak azt követően lehetett közreadni, miután — gon- 
dosan megszervezett gyors hírláncon keresztül — Rákosit személyesen tájékoztat- 
ták, és ő a közölt , részeredményt" jóváhagyta." A fáradozás meg is hozta gyümöl- 
csét. A kihirdetett eredmények — 1949-et ismételve, immár másodszor — ezúttal is 
a népfrontlisták 9890-ot meghaladó támogatottságáról tudósítottak. 


Rákosi Mátyás gipszképmása, 1952 

Rákosi Mátyás modellt ül Beck András szobrásznak, 1950 körül 


Miért volt szükség a társadalmi elfogadottság ilyen magas szintjének bizonyga- 
tására, miközben az előző évek éberségi és ellenségkeresési, ellenségfelmutatási pro- 
pagandájával szinte egyvégtében arról próbálták győzködni az alattvalókat — meg 
persze a represszió , igazolásaként" önmagukat —, hogy igencsak masszív a rendszert 
elutasítók száma? Nem erről szóltak-e , a klerikális reakció", , a kulákság", , az 
osztályáruló szociáldemokraták", valamint e diszkriminált csoportok , uszályába ke- 
rült" s ott megbúvó nemkívánatosak elleni szisztematikus kirohanások? Az ide so- 
roltak — a nyilvánosságra hozott eredmények alapján — épp a szavazófülke magá- 
nyában , tértek volna meg", s önmagukra rótt vezeklésképpen érvényes szavaza- 
taikkal csatlakoztak volna a rendszerigenlők sokaságához? Ilyen esetekre szokták 
azt mondani, hogy , nem életszerű": vagy az ellenségvizionálás, vagy a társadalom 
szinte egészének monolittömbként megjelenített rendszerigenlése volt végletesen el- 
túlzott. Még mindig oly sokkolóan hatott volna az 1945-ös és 1947-es parlamenti 
választások emléke s a társadalom többségének a kommunistákkal szembeni — ak- 
koriban még mérhető -— elutasítása, hogy folytatólagosan ezt igyekeztek kompen- 
zálni? Avagy ismételten a Moszkvának való megfelelési kényszer szuggerálta vol- 
na, hogy Rákosi ezzel (is) bizonyítsa hazai elismertségét helytartói posztján? Másnak 
is kellett lennie e bizonyításkényszer mögött: több annál, mintsem hogy elbagatel- 
lizáljuk a diktátorok jellemétől nem idegen, pőre hatalmi cinizmussal. 

A vezéri tekintély mindenkori kelléktárába tartozik a — hol elegánsabban, hol 
meg hivalkodóbb külsőségekben is megjelenő — kiválóság, a , karizma" nyilvános 
felmutatása. Ennek része lehet a materiális gazdagság, az intellektuális vagy művé- 

szeti téren megmutatkozó tehetség prezentálása és koronként változó mértékű ,,ins- 
tallálása" a pompa, a ragyogás, a parádék hozzárendelt kellékeivel. A kommunis- 
ta egalitarianizmus ezt főszabályként megtagadta, nyilvánosan nem vállalta — főként 
a kezdetekben nem. A , nép egyszerű fiaként" bemutatott vezérnek nem volt ara- 
nya, palotája, s — a korábbi arisztokrata-nagypolgári tradíciótól eltérően — ugyan- 
így nem volt a társadalmi reprezentáció részese, közreműködője a család, a feleség. 
A luxus, az úri passziók -— tenisz, úszómedence, vadászat — nem illettek a , nép fia" 
prolivezérek (a proletárállam) imázsához, miközben idővel mégiscsak hermetiku- 
san elzárt luxusvillák lettek lakóhelyeik, amelyhez belül éppúgy dukált az antik bú- 
tor, a patinás festmény és a perzsaszőnyeg, mint kívül az úszómedence (a hatalmi 
elit másodvonalában elhelyezkedő Péter Gábor ÁVH-vezetőnek is). A kedvtelve 
űzött vadászat pedig még az ország sorsáról döntő politikai bizottsági üléseknél is 
konspiráltabb, zártkörű rendezvény volt?" (tudva-tudatlanul igazolva Orwell Ál- 
latfarmjának maró gúnnyal teli leírását a vezérdisznókról, akik titokban élvezik 
azokat a luxusjavakat, amelyeket a gonosz-hedonista ellenfél, az ember). Más kér- 
dés, hogy ez a -— respektálható múlt, javak és kulturális tradíciók híján lévő, pedig- 
ré nélküli — neofita garnitúra a külvilág számára megjeleníteni próbált puritaniz- 
musával akár csak egy jottányival növelte-e tekintélyét a közvéleményben. A tár- 
gyalt korban még Lukács György, Révai József vagy Balázs Béla — egyébként emi- 
nens — intellektusa is csak a , proletkult", a szocialista realizmus és az aktuális dog- 
matizmus alig érthető s még kevésbé befogadható , újbeszédén" keresztül volt ismer- 
hető. S erre a ,korábban nem voltak senkik és nincs semmijük"? hozományra ter- 
helődött rá, hogy amit hoztak és képviseltek, azaz a sztálinizmus, még azok szá- 

mára is nehezen — vagy egyáltalán nem - volt tolerálható, akik erőfeszítéseket tet- 
tek a befogadásra. Az országirányításra hivatott felkentek jele helyett sokkal in- 
kább az idegenek szálláscsinálója stigmát viselték homlokukon, s amit mutattak, 
amit képviseltek, nagyon távol esett mindattól, ami — a szovjet jelenléttel nyoma- 
tékosított ultima ratiót kényszerűen tudomásul véve - elfogadható volt. 

Összességében úgy tűnik, hogy épp a társadalmi elfogadottság alacsony szintje 
— valójában az elutasítás ki nem mondott, mert ki nem mondható bekalkulálása — 
tette kívánatossá a minél nagyobb arányú megjelenés kierőszakolását a választáso- 
kon, illetve hogy ezek után a majdnem teljes körű elfogadottságot demonstrálhas- 
sák a 98 százalékos voksmágiával. S ugyanez lehetett az egyik inspirálója a művi- 
leg gerjesztett vezérkultusznak is: Rákosit mindenki mástól megkülönböztetett pie- 
desztálra állításával nem csupán mint a frissen kiépített új rendszer, hanem mint a 
— szintén újrafogalmazott és kontraszelektáló — nemzeti közösség elhivatott vezető- 
jét próbálták megjeleníteni. Rákosi kultusza a Sztálint övező — mesterkélt — hódolat 
protektorátusi utánzása volt. Ezt használták egyúttal arra, hogy , a magyarok 
Mózeseként" a történetpolitikai közgondolkodásban valóban kiterjedt kultusszal 
bíró Kossuth Lajos szimbolikus helyére Rákosit applikálják. 

S itt térünk vissza a fentebb már megelőlegezett harmadik mozzanathoz: Ráko- 
si esetében a kultuszgyártás és a társadalmi közérzület még csak közelébe sem ke- 
rült egymásnak. Rákosi mindvégig távol maradt attól, hogy az általa uralt közös- 
ség bármifajta karizmatikus vezéreként legyen megjeleníthető. Más kérdés, hogy 
az ez ügyben évek óta végzett vehemens erőfeszítés, a , permanens mozgósítottság" 
idővel kifáradt s kiábrándult közönybe fulladt, illetve a — kezdetben — néma ellen- 
szenvvel viseltetők táborát növelte. Annál is inkább, mert a bálványimádás kincs- 
tári propagálása egybeesett a társadalom végletes kizsigerelésének éveivel, a közna- 
pi nélkülözés - kiszámíthatatlan meghurcoltatásokkal súlyosbított — általánossá 
válásával. Tegyük hozzá, hogy ekkoriban még a párthierarchia középső és alsó 
szintjén szolgálatot teljesítő újkáderek is inkább nélkülöztek. Nem csupán az őket 
is megtizedelő éberségi hisztéria gerjeszthetett körükben identitászavart, hanem az 
is, hogy -— a kiválasztottak kasztjába tartozás szamárlétrájának alsóbb szintjein — a 
beosztásuk révén megszerezhető , szolgálati járandóságok?" akkori mértéke alapján 
még korántsem testesítették meg azt az , új osztályt", amely extra fogyasztása 
alapján is kirítt volna környezetéből." A hatalomszociológiai közelítésnek van egy 
további vetülete is. A vezérkultusz tobzódásának éveiben az MDP taglétszáma nyolc- 
százezer és egymillió között váltakozott. Ennek egytizede volt számon tartott 
funkciót viselő káder. Tovább szűkítve a kört, egy-két százalékuk — legfeljebb két- 
száz fő — volt a kommunista hatalmi elitbe sorolható. Mivel viszont még ez utób- 
bi, valóban privilegizált kör tagjait sem kímélték a kiszámíthatatlan, fátumszerű 
meghurcoltatások, mennyire lehetett stabil, kikezdhetetlen az ide tartozók esetében 
az , enyém a rendszer" birtokosi-részvényesi öntudata? A hierarchiában lefelé hal- 
adva pedig még inkább növekedett a kiszámíthatatlanságból eredő bizonytalan- 
ságérzet. Az élcsapathoz tartozás közepette állandósuló frusztráltság alighanem 
hatással volt a vezérkultusz ápolásában való részvételre is: miközben averziót szült, 
a vezér és a rendszer iránti hűséget tanúsító , túlteljesítő" alakoskodásra késztette 
az érintetteket. A terroruralom szülte frusztráltság volt a vezérkultusz forrása s egy- 

ben — mesterkéltsége ellenére — életben tartója." A párton kívüli milliók döntő több- 
sége pedig valószínűsíthetően a , most ez dívik" aktuális rendszerrituálénak tekin- 
tette a vezér ajnározását, ami körükben éppen szertelensége, provokatív volta miatt 
lehetett kontraproduktív. 

,A legjobb magyar tanítvány" distinkció ugyan a protektorátusi léptékű , ará- 
nyosítást" is hivatott volt jelezni, de Rákosi vezérkultuszának gerjesztése a legiti- 
mációs funkcióval ötvöződve volt hangsúlyozott összetevője a kommunista uralmi 
rend kiépítésének és kezdeti működésének. Ezzel érkezünk a vizsgálat tárgyává tett 
kérdés értékelésében útelágazáshoz. A szocialista építés győzedelmes előrehaladá- 
sát a társadalom voksaival igazolni hivatott 1953. évi választási eredmények egy- 
felől; az ország ugyanezen időszakra bekövetkezett működésképtelenné válása más- 
felől: a két tétel között egymást kizáróan nagy az ellentmondás ahhoz, hogy — A bely- 
ség kalapácsából ismert Bagarja uram, a béke barátja módjára -— ezt is, azt is tom- 
pítva keressük a kiegyenlítő középutat. A kétoldalú relativizálás csökkentené ugyan 
a helyzetértékelések közötti antagonizmust, csak éppen nem adna magyarázatot 
arra, hogy — a többi szocialista csatlós államhoz képest — Magyarországot illetően 
miért követelték Moszkvában a strukturális alrendszerek működését is ízekre szed- 
ve sokkal kategorikusabban a , váltóátállítást" és az előállott katasztrófaközeli hely- 
zettel összefüggésben sokkal nyersebben a személyi konzekvenciák levonását is. 
A birodalomkormányzás logikájából kézenfekvően következett, hogy provinciabéli 
állapotokért — ha már olyan súlyos a helyzet - legelőször is a helytartót veszik elő: 
a Kreml a legszokványosabb eljárást követte. Miután a (fogantatását tekintve szov- 
jet, sztálinista licencet követő) diktatúra , szervezeti és működési szabályzata" volt 
vezérközpontú - s ennyiben a vezérkultusz esetleges túlzásaival együtt volt organi- 


Rákosi Mátyás és Ratkó Anna mint keresztszülők, 1945. november 16. 

kus tartozéka -—, hatalomszociológiailag miért lett volna ördögtől való magán a dik- 
tátoron kérni számon az ország szekerének kátyúba jutását-juttatását? Más megkö- 
zelítésben ugyancsak a diktatúra korabeli sajátosságából következett, hogy Ráko- 
si terroruralmának nem volt hazai kontrollja, politikai ellensúlya. 

Moszkvából nézve viszont korántsem volt olyan súlyú e közepes méretű szovjet 
rajonnál nem nagyobb határ menti tartomány, hogy annak általuk preferált első 
számú emberét a legfelsőbb szintű , elvtársi pártbíróság" elé citálva vonják kérdő- 
re másod- vagy sokadrangú ügyek miatt.? Hogy mégis ez történt, a gondoknak is 
súlyosaknak kellett lenniük. A Szovjetunió Kommunista Pártja Központi Vezető- 
ségének Elnöksége volt az a fórum, ahol Rákosit az általa kormányzott protekto- 
rátus működésképtelenné bénulása miatt vonták kérdőre. Ez persze egyúttal a fun- 
damentális rendszerhazugságot is nyilvánvalóvá tette. A fentebb leírt vezérkultusszal 
Magyarországon mennybe menesztett és a korban bevett csalfa választási mecha- 
nizmussal még társadalmi-politikai legitimációt is felmutatni tudó diktátort a kom- 
munista világrendet kormányzó legfőbb ítészi testület diszkreditálta. Az Olümposz- 
ról képletesen letaszított Rákosit arra ítélte a szovjet pártprezídium, hogy a továb- 
biakban , földi halandóként" besorolva egyezkedjen, alkudozzon a szintén e moszk- 
val pártprezídium által mellé — és nem alá -— rendelt pártvezető társaival az immár 
nem rá, hanem rájuk bízott provincia rendbetételéről, , konszolidálásáról". (A ko- 
rabeli pártzsargonban ezt fejezte ki az ún. kollektív vezetés helyreállítása, megerő- 
sítése formula.) 

Az viszont tény, hogy elsősorban Rákosit állítva pellengérre, a szovjet pártveze- 
tés maga perszonalizálta a felelősség kérdését, ami akkoriban majdhogynem rutin- 

szerűen jelentett egyúttal bűnbakkeresést is." A bűnbakkeresés azonban magában 
rejti a történtek magyarázatának minden esetben tetten érhető szimplifikálását. Ez 
történeti nézőpontból aligha jelentene többet, mint amit Rákosi maga művelt telj- 
hatalmú regnálása idején: vélt hibákat, politikai cselekedeteket bűnüggyé krimina- 
lizálva küldeni bitóra vagy rács mögé a hidegháborús éberségi hisztéria adott pil- 
lanatához illeszthető, éppen , sorra kerülő" áldozatát (áldozatait). Rákosi diktá- 
torsága , fénykorában" mindent megtett azért, hogy a piedesztálról politikai elha- 
tározással történt leléptetése után — mert 1953-ban még nem , ledöntésről" volt szó 
— kikezdhető legyen, s új, bűnbakstátusba soroltatván utólag mindenért rajta ver- 
jük el a port. Kérdés azonban, hogy a terroruralom e viktimológiai rituáléját kö- 
vetve valóban eljutunk-e a szükséges és elégséges mértékben alátámasztott magya- 
rázathoz. A választ keresve térünk át a személyi kultusz értékelésére, mivel az nem 
behelyettesíthető szinonimája a vezérkultusznak. 

Az előző oldalakon kísérletet tettünk arra, hogy az 1952-—53 fordulójára előál- 
lott s rendszerválsággal fenyegető magyarországi káoszt ne Rákosi bizonyításkény- 
szeres vezérkultuszából eredeztessük. Nyitva maradt viszont a — már bemutatott — 
vezérkultusz, illetve a vele újabban összemosódó személyi kultusz viszonya, ez utób- 
bi történeti kontextusba helyezése. Sztálin regnálását illetően — a magyar politikai 
közbeszédben pedig Rákosira vonatkozóan - a visszamenőleges minősítésként hasz- 
nált személyi kultusz fogalma 1956-tól kezdődően más tartalmat hordoz, és nem 
vág egybe a vezérkultusz tárgykörével. A kifejezés forgalomba került már 1956 
előtt. Megjelent ez a formula — Magyarországon talán először(?) — a Rajk László és 
társai elleni justizmord nyilvános megindításakor, ?! s ilyen értelemben már vissza- 
térő újrahasznosításnak tekinthetjük felbukkanását a Rákosi 1953-as részleges fél- 
reállításával kapcsolatos dokumentumokban. Ez a személyi kultusz formula azon- 
ban - ekkor még - , a személyi vezetés", , a vezérkedés", az immár nem ildomosnak 
ítélt ajnnározás szinonimájaként jelenik meg mint , hiba?.:" Csakhogy ez utóbbi 
anyagok annak idején zem kerültek nyilvánosságra! 1956 februárjában Ny. Sz. 
Hruscsov az SZKP XX. kongresszusát lezáró, ún. titkos beszédében már nem a ve- 
zérkultusz megbélyegzésén, nem Sztálin túlzásba vitt magasztalásán volt a hang- 
súly. Az , önkény és önkényre serkentés?, a , terrorista módszerek"? és , a terror?" 
tömegméretekben való alkalmazása - a párt- és államvezetés immanens részévé té- 
tele — már a rendszer velejét érintette. Miközben megválogatott példák hosszú so- 
rával érzékeltette Sztálin gyanakvással keveredő önhittségének fokozatos elhatalma- 
sodását, a beszéd végén hatásvadász dramaturgiai ellenpontként konstatálta: , nem 
mondbatjuk, hogy tettei egy őrült zsarnoknak a tettei voltak." Ez a beszéd viszont 
egyfelől kiszivárgott/kiszivárogtatott változatokban forgott közkézen a kortársak 
között, másfelől ez a megközelítés lett az alapja mind a Sztálinhoz, mind pedig — ma- 
gyar vonatkozásban — a Rákosihoz kötött személyi kultusz verifikálásának. 

Ez utóbbi összefüggésben többrétegű jelentéstartalmat hordoz a , személyi kul- 
tusz": a) a vezérkultuszhoz is kapcsolhatóan van egy deheroizáló, leleplező kon- 
textusa; b) van egy perszonalizáló, a kommunista rendszer égisze alatt elkövetett 
szörnyűségekért viselendő felelősséget az első számú vezetőre hárítani igyekvő, bűn- 
bakkereső vonulata; c) a személyi kultusz egyben a kommunista terroruralom sza- 
lonképesebb, eufemizált fedőneve. Az utóbbi lényege, hogy egy már létező kom- 

munista pártzsargon , újrahasznosításával" volt megfogalmazható a Szovjetunióban 
Hruscsov, Magyarországon Kádár János korrekciós államszocialista modelljének és 
rendszerirányító praxisának , mássága". Mindennek viszont két következménye 
van. Az egyik, hogy Rákosi Mátyás személyi kultusza ezért sem illeszthető abba a 
magyar ikonográfiai, hagiográfiai vonulatba, amely mondjuk Szent István vagy 
Kossuth Lajos kultusszal övezett recepcióját vizsgálja. A másik, hogy a , Rákosi 
személyi kultusza? elnevezés alapvetően politikatörténeti tematika, s csak egyik 
elágazásában tartozik a társadalom- vagy kultúrtörténeti diszciplínáknak abba a 
diskurzusába, amelyik a — már felidézett — vezérkultuszra koncentrál." A magyar 
pártfőtitkár vezérkultusza, , vezérmitológiája"" járulékos eleme volt annak a ter- 
rort intézményesítő omnipotens hatalomgyakorlásnak, amely a sztálinizmus egyik 
protektorátusában , rákosizmus? elnevezéssel lenne visszaadható, de ez nem hono- 
sodott meg a magyar politikai közbeszédben. Nem is szükséges honosítani, csupán 
arra érdemes ügyelni, hogy a Rákosi nevével összeboronált , személyi kultusz? el- 
sősorban nem kultusztörténeti tárgykör. 

A második világháború utáni két rendszerváltás eredményeként Magyarországon 
létrejött államszocialista rendszer 1952 végére csődbe jutott, de a katasztrófahe- 
lyzet előidézésében marginális szerepe volt Rákosi vezérkultuszának. Más a helyzet, 
ha a személyi kultusz fogalmát — annak értelmezéseit — követjük nyomon a kialakult 
csődhelyzet kapcsán. Rákosi egyfajta szekularizált össztársadalmi bűntudatot is 
gerjeszteni próbált, midőn egyre újabb és újabb társadalmi rétegekre, művileg kreált 
csoportokra terjesztette ki az , ellenség" vízióját, a fenyegetést: azt, hogy bárkiből 
egyik napról a másikra lehet persona non grata internált, börtöntöltelék. Fölös 
számban voltak azok, akik a személyi kultusznak ezt a mondernkori inkvizíciós 
gyakorlatát megtapasztalhatták önmagukon vagy saját szűkebb-tágabb környeze- 
tükben. Ennek viszont az lett — az egyik — következménye, hogy a kollektív társa- 
dalom és kollektív állam eszméjének hirdetése közepette inkább szegregálta, atomi- 
zálta a társadalmat. A bűnbakképzés kérdéskörét boncolgatva jut hasonló követ- 
keztetésre Pók Attila, midőn arról ír, hogy a felülről a társadalomra kényszeríteni 
próbált bűnbakmítosz — amelyből a Horthy-korszak elnyomó és kizsákmányoló 
osztályait, valamint a koncepciós perek során kiválasztott árulókat nevesíti — cse- 
kély mértékben hatott, nem rögzült, nem oldotta, hanem élezte a társadalmi fe- 
szültségeket, nem erősítette, hanem gyengítette a társadalmi kohéziót." Ehhez pá- 
rosíthatónak vélem a jelenség másik oldalát. A tartós félelem közepette élés — illet- 
ve a hozzá társított lelkiismeret-furdalás közepette élésre presszionálás — a társada- 
lom mondhatni természetes ellenreakcióját is kiváltotta. A hívők és a végletesen el- 
vakultak -— nehezen becsülhető nagyságú — körét leszámítva minden társadalmi ré- 
teg és csoport , átlagembere?" épp a , bálványimádásra" kiválasztott figurában, a 
vezérkultusszal ajnározott Rákosiban lelhetett rá saját nyomorúságának okozójá- 


Rákosi Mátyás rádióinterjút ad, 1945. október 4. 

ra. Így egy aszimmetrikusan kétpólusú, kölcsönös bűnbakképzési mechanizmus 
kezdett formálódni: a piedesztálra emelt bálvány, Rákosi szinte egészében tette bűn- 
bakká , a népet"; a társadalom egyre gyarapodó hányada pedig — kimondatlanul, 
mert 1956-ig kimondhatatlan volt — éppen Rákosi vezér- és személyi kultuszával 
kapta szinte tálcán kínálva a nagyon is könnyen konkretizálható , ellenbűnbakot" . 
Az egymással feleselő, egymásba gabalyodó bűnbakképzési folyamatok viszont egy- 
szerre tették fogékonnyá a társadalmat a vezérkultusz — könnyebben dekódolható 
— deheroizálásba való átfordulása, tagadása iránt. Mindemellett a második, időben 
későbbi fázisban már várakozásteljes igény volt a személyi kultusz , rendszerszin- 
tű" megbélyegzésére.?? 

Miért hordoz a személyi kultusz kifejezés pejoratív tartalma mellett eufemizáló 
jelentésréteget 152 Leginkább azért, mert Sztálin - Magyarországon Rákosi -— párt- 
vezető társai és utódai anélkül próbáltak elhatárolódni tőlük, hogy magukra vet- 
ték volna a kommunista önkényuralom ódiumát, holott a maga idején mindegyi- 
kük fontos poszton álló reszortfelelőse volt annak az intézményesített terrornak, 
amelyet a számlájukra írtak." Többen leírták már azt a dilemmát, amellyel az SZKP 
KB Elnöksége -— alapvetően mindvégig Hruscsov forszírozására — szembesült, s eb- 
ben nem a bálvány deheroizálása volt az elsődleges. A vezetőtársai által is rettegett 
diktátor leleplezése viszont azért volt aggályos, mert az nem — nemcsak — a sztáli- 
ni terror , szennyesét teregette ki", hanem magát a bolsevik rendszert diszkreditál- 
ta. Az időközben nemzetközi rendszerré lett államszocializmusnak ugyanis a Szov- 
jetunió volt a centruma, mintaállama, viszonyítási pontja, s Moszkva nagyhatalmi 
akaratérvényesítésével gondoskodott is róla, hogy a sztálini modell szerint kopíro- 
zott táborában a Kremlt tekintsék iránymutatónak. Mivel azt mégsem deklarálhat- 
ták nyíltan, hogy a sztálinizmus — működési rendjét tekintve — a terrort üzemsze- 
rűen intézményesítő diktatúra volt, ennek a rendszernek lett a kódolt fedőneve a sze- 
mélyi kultusz. Ebben a verzióban már érvényesíthető volt az SZKP akkori elnök- 
ségében aggodalmaskodó pártvezetők — Molotov, Kaganovics, Vorosilov — törek- 
vése, hogy Sztálin érdemeiről éppúgy kívánatos szót ejteni, mint arról, hogy a be- 
börtönzések, Gulagra deportálások, illetve kivégzések szériája közepette is , a szo- 
cializmus épült? .§ 

A személyi kultusz Rákosi Mátyáshoz kötődő magyar formaváltozatában, illet- 
ve annak recepciójában lényegében ugyanez a trend érvényesült, helyi és helyzetbeli 
specifikumokkal. A sztálinista archetípushoz képest a méret- és időbeli differencián 
kívül említhető, hogy míg Sztálin , tevékenységében szinte minden területen óriási 
szerepe volt az improvizációnak" , midőn a marxi-lenini kommunista internaciona- 
lizmust nacionálbolsevizmussá transzformálta — és , újszövetségi" kánonná emelte 
, az 1938 szeptemberében napvilágot látott hírhedt párttörténetben, a Kratkij Kursz- 
ban"?! -, addig Magyarországon Rákosi számára ez a Rövid tanfolyam lett egyfaj- 
ta bűnbakkeresési útmutató, vezérfonal is. Rákosi személyi kultusza a sztálinizmus 
magyar derivátuma volt. A posztrákosista időszakban Kádárnak személyes érdeke 
is fűződött ahhoz, hogy elődjére vonatkoztatva maradjon a köztudatban a foga- 
lom.? Nem szokták a személyi kultusz magyar recepciójában számon tartani, de a 
hamarosan ellenforradalomnak minősített 1956. októberi forradalom után a kom- 
munista egyeduralmat restauráló MSZMP új orgánuma, a Népszabadság a történ- 

teket kezdetben Rákosi Mátyás, illetve a , Rákosi—Gerő-klikk bűnös uralma", , bü- 
rokratikus és népelnyomó módszerei", máskor meg , nép- és pártellenes politiká- 
ja", valamint , önkénye" és , rothadtsága" (sic!) számlájára írta, amit — egy soka- 
dik cikk szerint — , mindörökre el kell temetni." , A Rákosi—-Gerő-féle állam- és 
pártvezetés bűnei"? közül mindaz a nevezettek fejére hullott vissza, amit Hruscsov 
Sztálinnak rótt fel, kiegészítve egy, a protektorátusi státusból következő elemmel: 
, d szovjet példa gépies másolásával". S noha ezt idővel ellensúlyozza majd a Nagy 
Imre és Losonczy Géza vezette pártellenzék — ugyancsak fokozatosan erősödő — 
elutasítása, még az MSZMP nevezetes , decemberi határozatában? is a kiátkozás- 
ban Gerővel társított Rákosi személyi kultusza húzta a rövidebbet." 

A személyi kultuszt illető egyrészt-másrészt Janus-arcúság politikai síkon 1962- 
ben került ismét napirendre, e téren is érvényesítve immár a rendszer Kádár-kori 
, kétírontos harcának" szellemiségét. Az MSZMP VIII. kongresszusára készülve 
adták előzetesen közre az ún. kongresszusi irányelveket, amelyekben - többek kö- 
zött — azt is deklarálták, hogy , a párt [...] leszámolt a személyi kultusszal, [(ami) 
...] idegen a marxizmus-leninizmustól, (...] nem a szocialista rendszerből vagy an- 
nak intézményetből eredt, és nem is másította meg e rendszer társadalmi jellegét". 
(Sic! Ugyanebben a brosúrában adták közre a pártvezetés határozatát a személyi kul- 
tusz éveiben a munkásmozgalmi emberek ellen indított törvénysértő perek lezárá- 
sáról. Ebben dehonesztáló minősítések sorával illetik , a Rákosi-klikk tagjait, akik 
megbonosították a személyi kultuszt és az azzal kapcsolatos önkényt", s akiket 
, különleges politikai felelősség terbel a népnek, a pártnak a szocializmus ügyének 
okozott mérbetetlen károkért és a koncepciós perekért is". Ezután nyolc alpont- 


Rákosi Mátyás a Rákosi-otthon megnyitásán, 1945. április 

ban sorolja fel a sillabusz a személyi kultusz jellemzőit és megnyilvánulásait — töb- 
bek között annak sztálini fogantatását, az önkény intézményesülését, az ok-okoza- 
ti rendben ebből eredő törvénysértéseket és , a személyi kultusz (munkásmozgal- 
mi] áldozatainak számbavételét" -, miközben összesen egy passzus utal a vezérkul- 
tuszra: , egy személyiség kultusza, istenítése".§ Azaz a sztálinizmus magyarorszá- 
gi időszakát kitöltő, a justizmordok összeszámlálhatatlan sokaságát a rendszerbe 
szervesítő önkényuralom mint perszonalizált bűnbakképzés, személyfüggő rendel- 
lenesség kerül megtagadásra, de valójában ez is csak félszívvel. Változó hangsú- 
lyokkal mindvégig kiegészül ugyanis az elutasítás, elhatárolódás az , eközben is a 
szocializmus épült? rendszer-kontinuitást nyomatékosító végkicsengéssel." A sze- 
mélyi kultuszt elítélő, attól elhatárolódó kortárs magyar politikai narratívákban is 
a terroruralom - szalonképesnek gondolt -— átnevezése érhető tetten. 1956 után a 
Kádár-korszak önlegitimálásának egyik összetevője volt a Rákosi személyétől és — 
a fogalom kerülése mellett — terroruralmától való együttes elhatárolódás. Miköz- 
ben még negyedszázad múltán is az idézett párthatározat minősítő fordulatait kö- 
vette a személyi kultuszt tollhegyre tűző tanulmány — , súlyos és bűnös következ- 
ményekkel járt"; , megbocsátbhatatlan bűnöket elkövetve, mérbetetlen károkat okoz- 
va csúnya sebeket bagyott hátra" -, annyiban tér el a pártminősítések tradíciójá- 
tól, hogy egy helyütt a személyi kultuszt a sztálinizmussal azonosítja." Ez utóbbi 
megállapítás már a probléma történeti lényegéhez közelít, még ha itt meg is áll. 
A történeti vizsgálat kiindulópontja túllépni azon a kortársi (és elvtársi) , el- 
határolódáson", amely szerint a személyi kultusz egy elutasítandó kisiklás, káros- 
kóros deviancia volt a szocialista üdvtörténetben. E tekintetben a sztálinizmus újabb 
historiográfiájából főként azok a kutatások érdemelnek figyelmet, amelyek nem a 
totalitarizmuselmélet sztereotípiáit követik." 

Összegezve: a kommunista egyeduralom sztálinista mintát követő és bizonyítás- 
kényszeres kiépítése valószínűsíthetően egyéb impulzusok nélkül is terroruralmat 
teremtett volna, de kérdéses, hogy a háborúra készülésből fakadó hadigazdasági 
túlterhelés egymásra torlódó két fázisa nélkül is olyan összeomlás-közeli helyzetbe 
sodorta volna-e Magyarországot, mint amilyen 1952-53 fordulójára előállt. Ju- 
goszláviával szemben a kommunista hatalomátvétel 1948-as politikatörténeti 
nyitányával egy időben vállalt frontország szerep, majd a koreai háború kirob- 
banását követő, ezúttal kifejezetten Moszkvából kezdeményezett újabb hadigaz- 
dasági fejlesztési-beruházási őrületet — amelynek során az ún. védelmi kiadások 
összege 1949 és 1952 között hatszorosára növekedett — olyan kihívást-elvárást 
jelentett, ami messze meghaladta az ország akkori teherbíró és teljesítőképességét."" 
A valóra váltáshoz megszabott határidő rövidsége önmagában is a hadikommuniz- 
mus szigorának hisztérikus terrorrá válását eredményezte, mivel a ötéves terv 
előirányzatainak 1951-es felemelése (az ún. feszített terv) mögé rejtett fejlesztési- 
beruházási előirányzatok megvalósítása közepette lényegében egy újabb év eltelté- 
vel kiderült: sem materiális javak (természeti erőforrások, illetve beruházási tőke), 
sem mozgósítható munkaerő, sem infrastruktúra nem áll rendelkezésre olyan 
mértékben, hogy esély lenne a kitűzött célok elérésére. Ehhez társult a termelés- 
szervezési, koordinációs , logisztikai" hiány, illetve magának ,, a tervgazdasági rend- 
nek" a nehézkessége, rugalmatlansága. A felsoroltak együttesen fordították 
ellenkezőjére a , legfőbb érték az ember? rendszerszlogent, s lett egyedüliként túl- 
teljesítő népgazdasági ágazat a minden esetben emberi felelőtlenséget, restséget, 
mulasztást s még inkább tudatos szabotálást felmutatni igyekvő , ellenségkeresési 
iparág". A kommunista rendszer 1952-53 fordulójára tehető működésképtelenné 
bénulásának, illetve az ország megroppanásának tehát számos összetevője volt: 1. 
az akkorra már bőven túlteljesített jóvátételi kötelezettség forráselszívó hatása; 2. 
a két egymásra torlódott rendszerváltás — akkoriban számításba nem vett, nem 
ismert — transzformációs vesztesége; 3. a szintén egymásra torlódott kettős hadigaz- 
dasági túlterhelés; 4. az egyeduralkodó kommunista párt (pártvezetés) maga által 
megszabott célkitűzéseinek megvalósításához szükséges gazdaság- és társadalom- 
szervezési (logisztikai) képesség hiánya és a — lényegében ezt helyettesíteni próbáló, 
de a rendszer működtetésének központi elemévé váló — kíméletlen terroruralom. 

Ugyanezt a problémakör kortárs társadalmi nézőpontból is megjeleníthető. A né- 
hány év alatt egymást követő, illetve egybeötvöződő két rendszerváltást megélő tár- 
sadalom averziója azért is gyarapodhatott a másodikkal szemben, mert az éppen 
azoknak a társadalmi csoportoknak a világháború után meginduló életviszony-re- 
generálódási folyamatát akasztotta meg, amelyek egyszerre voltak a rendszerváltás 
kedvezményezettként hivatkozott , kollektív birtokosai? és célcsoportjai, s ame- 
lyeknek a rendszerpropaganda -— éppen birtokba helyezésük koncessziójaként — ígért 
gyorsan növekvő jólétet. Ennek beváltatlanul maradása, illetve egyre bővülő admi- 
nisztratív meghurcoltatással párosuló, tartós megsarcolásuk miatt aligha maradt 
bármifajta érdekeltség, szolidaritási indíttatás ahhoz, hogy a terroruralomként meg- 
tapasztalt és akként elszenvedett kommunista üdvtant magukénak fogadják el. Ez 

az alig tagadható kezdeti várakozásokat és az időlegesen hozzá rendelhető társadal- 
mi támogatottságot is mindinkább ellenkezőjére fordította: Rákosi rendszere olyan, 
idegen és oktrojált uralomként funkcionált, amelyet - nagyhatalmi (katonai) alá- 
rendeltség miatt — kényszerűen el kellett tűrni, s annak hazai megszemélyesítője sem 
volt más és több, mint az idegen uralom kirendelt helytartója. A társadalmi recep- 
ció azért háríthatta — akár bűnbakkereső kontextusban is — a beváltatlan ígérvé- 
nyekért a felelősséget Rákosira, mert maga a rezsim is ebben az uralmi és rituális 
szerkezetben intézményesítette azt. 

Ebben a politikai és ideológiai szerkezetben válik meghatározó összetevővé Rá- 
kosi személyi kultusza, ha azt a fogalom politikatörténeti kontextusában értelmez- 
zük, és jelentéstartományának megfelelően elkülönítjük a vezérkultusz — újabban 
virágzó -— társadalomtörténeti beágyazottságú (ikonográfiai, hagiográfiai) vizsgála- 
tától. A kommunista önkényuralom által előidézett csőd szélére jutás azonban — 
épp a rendszer minden területére kiterjedő represszív működéséből eredően — nem 
vált nyilvánvalóvá, a maga idejében nem tematizálódhatott. Mivel Rákosi regnálá- 
sának az akkori viszonyok közepette nem létezett hazai kontrollja, a helyzettel va- 
ló szembesítést — a magyar provinciát helytartójával együtt felügyelő birodalmi köz- 
pontban — Moszkvában tehették/tették meg. A szovjet pártvezetés Sztálin halálát kö- 
vető politikai irányváltása egyértelműen befolyásolta, hogy szinte azonnal maguk 
kezdeményezték a magyarországi változtatásokat, bár a szovjet diktátor végnap- 
jainak és halálának egybeesése a magyarországi krízishelyzet eszkalálódásával ezt 
időlegesen elfedte. Ebből is eredeztethető, hogy az 1953. évi rendszerkorrekciót jó 
ideig csak a Sztálin halálával generált — minden kliensállamra kiterjedő — moszkvai 


Rákosi az úttörők között. Szentgyörgyi Kornél festménye 

váltással hozták összefüggésbe. Az persze nem csupán a kortársi recepció, hanem 
a (közelymúltról folyó diskurzus része is, hogy a személyi kultuszt a maga idején 
Sztálin — magyar vonatkozásban pedig elsősorban Rákosi — diszkreditálásaként, 
megbélyegző leleplezéseként szervesítették a kommunista politikai közbeszédbe. 
A személyi kultusz jelentéstartalma ugyanakkor változott: Hruscsov nevezetes SZKP 
XX. kongresszusi titkos beszéde nyomán - időlegesen — az intézményesített terror 
nevesítését célozta Sztálin vonatkozásában. Erről volt szó 1956 őszén-telén (1957. 
elejéig) Magyarországon is, Rákosi regnálásának időszakára vonatkoztatva. Ezt 
követően viszont , az akkoriban is a szocializmus épült? pártszentencia előtérbe 
kerülése korrigálta újra a személyi kultusz értelmezését. Erőteljesen perszonalizáló- 
dott, állandó kísérő jelzőként, mondhatni karakterjegyként szervesült Sztálin, illetve 
Rákosi nevéhez. Ugyanakkor, a személyhez kötöttség révén — a fogalom negatív 
kontextusa ellenére —, magát a rendszert próbálta mentesíteni a terroruralom jelen- 
tésrétegtől. Ennyiben volt eufemizmus: arra szolgált, hogy ,,a létező szocializmus" 
Sztálinhoz és Rákosihoz köthető periódusát illetően elfedje, elfeledtesse a rendszer 
terroruralom jellegét. 

Mindezek visszatekintő felidézése, vizsgálata közepette hol húzódik a politikai 
és a történeti nézőpont határmezsgyéje? A posztsztálini időszakot is magában fog- 
laló, azzal egybefonódó , leleplezés" időszaka lezárult-e az államszocializmus rend- 
szerének agóniájával, vagy Hamlet apjának szellemeként kísért a közelmúlt nem 
csupán a mindenkor politizálódottan jelenre tókuszáló történeti közgondolkodás- 
ban, hanem a történészcéh szigorúbb szabályok betartásával művelendő múltfeltá- 
rása során 15? Megszívlelendő e tekintetben Bartha Eszter már idézett tanulmányá- 
nak az a megállapítása, hogy a történtek kortársaként szárba szökkenő , totalita- 
rizmus paradigma öröksége, sa leleplező történetírásk, baradox módon éppen a bi- 
degbáború lezárulásával tért vissza a szovjetológiába"."! Ha nem akarunk azzal a 
publicisztikai fordulattal operálni, hogy Napóleont is kétszer kellett száműzni, míg 
— a bonapartisták táborának továbbélése közepette -— , végleg?" megszabadultak tő- 
le, akkor másutt keresendő a magyarázat. Talán ott, hogy a kortársi rendszerkriti- 
ka — esetünkben most a sztálinizmusra vonatkoztatva - is a kezdetektől hordozott 
történeti perspektívát, függetlenül attól, hogy mi volt annak a történettudomány 
nézőpontja szerint hasznosított (hasznosítható) forrásmuníciója. S ez nem csupán 
a szovjetológia (most sztálinizmus) tárgykörére vonatkoztatható, hanem a husza- 
dik század második felének magyar történelmére hasonlóképpen, hiszen az utób- 
bit is mindvégig a Szovjetunió kondicionálta. A tárgykörben már , kortársként" in- 
tézményesült iskolák a források szűkebb-tágabb körének fokozatos kutathatóvá 
válása nyomán repetáztak: mi tudható most , másképp" az évtizedekkel korábbi -— 
a történeti alapkutatások hozadékát még nélkülözni kényszerülő — prekoncepciók- 
hoz rendelt leírásokhoz képest? 

A vizsgált kérdéskörnek van azonban egy másik rétege is. A totalitarizmus pa- 
radigmája szerint a diktatúra, az intézményesített terroruralom a hatalomkoncent- 
ráció olyan mértékét és strukturális kiterjedtségét feltételezve idéződik meg, illetve 
kerül bemutatásra, ami egyfajta kikezdhetetlen szilárdság, megtervezettség (versus, 
, tervutasításos rendszer") és okszerű szervezetszociológiai működés képzetét kel- 
ti. A forráscentrikus feltárások viszont — a rendszer saját axiomatikus ideáihoz ké- 

pest — állandósulni látszó működési zavarokról és ezeket elleplezni próbáló kom- 
penzációs kampányokról, kapkodásnál többnek tűnő strukturális anarchiáról tu- 
dósítanak. Különösen ez kerül felszínre a sztálinizmus második világháború utáni 
egyik derivátumát, a magyarországi , Rákosi-korszakot" vizsgálva. Ez azért is szem- 
betűnőbb, mivel a Magyar Dolgozók Pártjának Rákosi által teljhatalommal irányí- 
tott politikai gyakorlata a birodalmi központnak való megfelelést szem előtt tart- 
va rendre , túllicitálta" a moszkvai elvárásokat is. Emiatt kényszerült sokkalta több- 
ször visszakozni, rögtönözni, szimulált megoldásokkal kísérletezni: mindenesetre 
a mindentudónak (omnipotensnek) és mindenhatónak (omnikompetensnek) tűnő 
diktatórikus uralmi rend ezáltal éppenhogy nem szilárd, hanem kapkodó, ingatag, 
strukturálisan nagyon sérülékeny és törékeny volt. Fenntartásának, működőképes- 
nek szimulálásának mindinkább egyetlen - bár ultima ratióként érvényesülő — ga- 
ranciája már 1953-ban is a birodalom akkori geopolitikai intaktsága, illetve had- 
seregének, valamint , tanácsadó" legátusainak az országot felügyelő jelenléte volt. 
Ezért is háramlott vissza rájuk, hogy az 1952-53 fordulójára Magyarországon lét- 
rejött válsághelyzetre reagáljanak: , a változások kezdeményezése a szovjet vezetés 
feladata "Volt" 


e 


! A Rákosi-per. Összeállította: Győrffy Sándor. Szikra, Budapest, 1950. A Magyar Munkásmozgalmi 
Intézet akkori igazgatója, Réti László alig néhány oldalas előszavában az alábbi fordulatok olvasha- 
tók Rákosival kapcsolatban: népünk vezére és tanítója; az 1919-es Tanácsköztársaság, a Kommün hős 
népbiztosa; a Kommunista Párt és a magyar munkásosztály jobb jövőjének, a nép felemelkedésének 
reménysége és záloga; Lenin és Sztálin közvetlen munkatársa; szimbóluma mindannak, ami haladó 
és forradalmi; a fasizmus elleni nemzetközi szabadságharc zászlaja; a hazájáért, népéért, osztályáért 
mindent, még az életét is bármikor feláldozni kész, rendíthetetlen harcos; hallatlanul kiterjedt kép- 
zettségű tudós és politikus, a dolgozó nép igazi, mély tudású vezére. I. m. 3-11. old. 

? Botos János — Gyarmati György — Korom Mihály - Zinner Tibor: Magyar hétköznapok Rákosi Má- 
tyás két emigrációja között. Minerva, Budapest, 1988. 434—435. old. 

3 Magyar írók Rákosi Mátyásról. A szerkesztésért felel: Réz Pál és Vas István. Szépirodalmi Könyvkiadó, 
Budapest, 1952. A kötet szerzői: Aczél Tamás, Benjámin László, Cseres Tibor, Darázs Endre, Dar- 
vas József, Devecseri Gábor, Déry Tibor, Gergely Sándor, Gyárfás Miklós, Háy Gyula, Hegedüs Zol- 
tán, Illés Béla, Illyés Gyula, Képes Géza, Kónya Lajos, Máté György, Mesterházi Lajos, Morvay Gyu- 
la, Nagy László, Nagy Sándor, Örkény István, Örvös Lajos, Rákos Sándor, Reményi Béla, Rideg Sán- 
dor, Somlyó György, Sőtér István, Szabó Pál, Szűdi György, Urbán Ernő, Veres Péter, Zelk Zoltán. 

: Rákosi Mátyás élete képekben. Szikra Könyvkiadó, Budapest, 1952. A szerkesztő nevét nem tüntet- 

ték fel. Helyette a belső borítón az alábbi szöveg szerepel: , Ez az album népünk, pártunk bölcs ve- 

zére és tanítója, Rákosi Mátyás elvtárs 60. születésnapjára készült." 

Bereczky Albert cikkét idézi Papp László: Tíz év és ami utána következett, 1945-1963. Adalékok a 

Magyarországi Református Egyház XX. századi történetéhez. Európai Protestáns Magyar Szabad- 

egyetem, Bern, é. n. [1992] 92-93. old. Egy utolsó példát említve: utólag aligha mutatható ki, hogy 

a lelkesültség mögé rejtve volt-e valaminő irónia is, midőn egy művészi ambíciókkal megáldott hen- 

tes disznózsírból mintázta meg Rákosi mellszobrát, s a méretes büsztöt kiállította a húsbolt kiraka- 

tába. A helyszín időszakos csendes zarándokhellyé vált, miután a — csak suttogva terjeszteni mert — 
kortársi városi legenda szerint ez volt a vezér legtalálóbb megformálása; mígnem a tavasz előrehalad- 
tával erősödő verőfény hatására torzóvá olvadt az alkotás. 

6 Gyarmati György: Kossuth kultusza — post mortem. II. Korunk, 2004. 1. sz. 101-108. old. 

Az első két mozzanatot már korábban rögzítette a jelenkortörténet-írás. Lásd Molnár Marianna: 

A vezérkép és funkciói az ötvenes évek Magyarországán. In: Studium XVII. (Szerk: Bíróné Kaszás 

Éva.) KLTE, Debrecen, 1986. 115—144. old.; Korom Mihály: A személyi kultusz és legfőbb következ- 

ményei az európai népi demokráciákban. In: A szocializmus koncepciói és gyakorlata az 1950-es 

években. (Szerk: Csonka Rózsa - Harsányi Iván.) MSZMP Politikai Főiskola, Budapest, 1989. 99—143. 
old. A harmadik összetevőre a közelmúltban Rainer M. János hívta fel a figyelmet. Rainer M. János: 
A kultusz nélküli ember, Kádár János. Rubicon, 2007. 9. sz. 41—48. old. 

Szabad Nép, 1952. március 9.; Nemes János: Rákosi Mátyás születésnapja. Láng Kiadó, Budapest, 
1988. 29. old. 

Illés Béla: Népünk szabadságáért. Szikra, Budapest. 1952. Ennek korba helyezett értelmezéséről lásd: 
Molnár Marianna: A vezérkép és funkciói... I. m. 115—144. old.; Apor Balázs: Hagiográfia és kom- 
munista vezérkultusz: Rákosi Mátyás életrajzai. In: Mindennapok Rákosi és Kádár korában. (Szerk: 
Horváth Sándor.) Nyitott Könyvműhely, Budapest, 2008. 132-153. old. 

Szabad Nép, 1952. szeptember 9. Gyarmati György: Március hatalma... I. m. 114. 

, ifjúságunk számára a hazaszeretet fogalma egyet jelent azzal, hogy forrón szeretjük az MDP-t, drága 
Rákosi elvtársunkat" (Szabad Nép, 1952. március 15.), míg az 1953. évi országgyűlési választások 
,kampányzáró" nagygyűlésén - a korabeli tudósítás szerint — azért sereglett a budapesti Kossuth térre 
, egyetlen családként" százezer fő, , hogy édesapjával találkozzék" . (Szabad Nép, 1953. május 11.) Apor 
Balázs: A Rákosi-kultusz. Rubicon, 2007. 9. sz. 28-37. old. Rákosi az ezúttal rá adaptált ikonográfiai 
mintát, illetve fogalmi toposzokat mintegy maga adta meg néhány évvel korábban a Sztálin születés- 
napja alkalmából írt köszöntőjében. Rákosi Mátyás: A 70 éves Sztálin. Szabad Nép, 1949. december 21. 
Gerő Ernő: Rákosi elvtárs 60. születésnapjára. Társadalmi Szemle, 1952. 2—3. sz. 100-106. old. Má- 
sodközlés: Nehéz esztendők krónikája 1949-1953. Dokumentumok. (Szerk és bev: Balogh Sándor.) 
Gondolat, Budapest, 1986.391-397. old. Idézi: Vonyó József: Diktatúrák és diktátorok. Ünnepelt 
vezérek. Új Fórum, 1989. 13. sz. 45. old. 

Kelet-Németországban - a többi csatlós országnál is sokkal közvetlenebb és militarizáltabb befolyás 
közepette — azért volt komplikáltabb feladat a Sztálin-kultusz , másságának" megkomponálása, mert 
Sztálin heroizálása, vezérkultusza kiépítése közepette volt kívánatos Hitlert démonizálni-deheroizál- 
ni, kultuszát eliminálni. Jan Plamper: ,, The Hitlers Come and Go...", the Führer Stays: Stalinjs Cult 
in East Germany. In: Personenkulte im Stalinismus. Hrsg: Klaus Heller-Jan Plamper, Göttingen, 2004. 
301-329. old. 

Bebesi György: Bolsevizmus-sztálinizmus. In: Utak és alternatívák. (Szerk: Lengyel Gábor.) 
PTE-MOSZT-TCE, Pécs, 2009. 91. old. 

A Szovjetunióban Sztálin jószerivel megörökölte a korábbi orosz , cár atyuska" imázst, illetve az irán- 
ta táplált illúziókat. A muzsikokat — úgymond - a kíméletlen udvaroncok-csinovnyikok sanyargat- 
ják, amiről lehet, hogy nem is tud a moszkvai szuverén. Rákosi esetében aligha várt tőle jobbat a vég- 
telenségig sanyargatott magyar parasztgazda vagy a (szakszervezeti mozgalomban iskolázott) meghur- 
colt ipari munkás, mint a terrort naponta érvényesítő káderállományától, hiszen számukra Rákosi az 
idegen és oktrojált uralmat megszemélyesítő helytartó volt. Illúziót csak azon lefogott pártkáderek egy 
része táplált a vezér iránt — itt is és ott is —, akik vallatásaik kezdetén rendre azért ágáltak vagy ese- 
deztek, hogy értesítsék e , félreértésről" Sztálint/Rákosit, aki — mint naivan hitték — majd igazolja 
őket. Az újkori magyar történelem évszázados tradíciója volt az idegen uralmi ambíciók és a hazai 
akaratérvényesítés kompromisszumainak sorozata. (Lásd erről Jean Bérenger -— Kecskeméti Károly: 
Országgyűlés és parlamenti élet Magyarországon, 1608-1918. Napvilág Kiadó, Budapest, 2008.) Rá- 
kosi viszont inkább volt kommunista , magyar Cuisling", a közbeszédben meghonosodott fordulat- 
tal élve , muszkavezető". A mítoszgyártás részeként ez megkerülhetetlen volt ugyan, de leginkább 
azért sántított, hogy Rákosit Kossuth modernkori alteregójává próbálták erőltetni, mert utóbbi a bi- 
rodalmi központtal, Béccsel szembeni intranzigens szembenállás emblematikus figurájaként lett kul- 
tusszal övezett nemzeti hős. Gyarmati György: Kossuth kultusza — post mortem. 1-II. Korunk, 2003. 
12. sz. 35—50.; 2004. 1. sz. 101-108. old. 

Ian Kershaw nyomán Gyáni Gábor evidensnek tekinti, hogy a kultusziparosok eredményes működé- 
se mellett a Führer-mítosznak , Hitlert a saját népével egybefonó szoros kötelék ideológiai tana és ál- 
talános közérzülete" volt az éltető eleme. Gyáni Gábor: Politikai kultusz — vezérkultusz. (Identitás- 
és közvélemény-teremtés.) In: U.ó: Relatív történelem. Typotex, Budapest, 2007. 42. old. Lásd még 
Ian Kershaw: A Hitler-mítosz. Vezérkultusz és közvélemény. Kortina Kiadó, Budapest, 2003. 

Az eredetileg a budapesti Munkásmozgalmi Intézetben installált Rákosi-életúttárlatot az év folyamán 
vándorkiállításként hordozták körbe az országban. Apor Balázs: A Rákosi-kultusz. I. m. 33. 

MOL. MDP-MSZMP-iratok. 276. 65/49. ö. e. 

1949. október 23-án Cinkotán a pártfőtitkár gépkocsija egy minisztériumi szolgálati kocsival ütkö- 
zött. , Minkét gépkocsi bal első sárhányója megrongálódott" -— olvasható a jegyzőkönyvben -, ami azt 

jelenti, hogy nagyobb roncsolódás, illetve személyi sérülés nem történt. A kocsiban ülő mérnököt en- 
nek ellenére előbb Kistarcsára internálták, majd — mert semmi vétséget, netán Rákosi személye elle- 
ni eltervezett atrocitást nem tudtak összeeszkábálni ellene — a recski rabmunkatáborba zsuppolták 
tovább. Onnét viszont azért nem engedték szabadon, mert őt szemelték ki, hogy spicliként , építsék 
be" az addig , hálózatilag átfogni nem tudott", ott raboskodó mérnökök csoportjába. Ez a kísérle- 
tük sem sikerült. ÁBTL. 3.1.9. V-107 373. számú dosszié. Az pedig még kevésbé életszerű, hogy Rá- 
kosi az eset alapján — egy személye elleni merényletet vélelmezve — csak közel egy év elteltével rendel- 
kezett volna arról, hogy páncélajtót építsenek munkaszobájába. 

Huszár Tibor: A pokol malmai. Szűcs Ernő ÁVH-s ezredes ügye és elágazásai, 1946—-1955. Corvina, 
Budapest, 2009. 33-34. old. 

A dokumentumot közli: Iratok az igazságszolgáltatás történetéhez. 1. kötet. (Szerk: Horváth Ibolya 
— Solt Pál - Szabó Győző - Zanathy János — Zinner Tibor.) Közgazdasági és Jogi Könyvkiadó, Bu- 
dapest, 1992. 312-314. old., továbbá Huszár Tibor: A. pokol malmai. I. m. 54—58. old. 

Akár kortól független diagnosztizálásnak is tekinthető Engels Marxhoz írt egyik levelének azon megál- 
lapítása, amely szerint , olyan emberek uralmát értjük rémuralmon, akik rémületet keltenek, pedig meg- 
fordítva, olyanok uralma ez, akik maguk vannak megrémülve. A terror nagyrészt haszontalan ke- 
gyetlenkedésekből áll, amelyeket olyan emberek követnek el önmaguk megnyugtatására, akik ma- 
guk félnek." K. Marx és F. Engels művei. 33. kötet. (Levelek, 1870-1874) Kossuth Könyvkiadó, Bu- 
dapest, 1975. 51. old. 

Nehéz esztendők krónikája, 1949-1953. (Szerk, bev: Balogh Sándor.) Gondolat, Budapest, 1986. 
481—483. old. A személyi kultusz és/vagy vezérkultusz vizsgálata szempontjából említésre érdemes, 
hogy a magyarországi emlékbeszédek, protokolláris részvéttáviratok — csak és kizárólag személyére 
koncentrálva — egyöntetűen a korábbi években dívó dicshimnuszformulákat ismételték, holott az 
SZKP Központi Bizottságának már az első, 1953. március 5-ről datált hivatalos kommiünikéje is fi- 
gyelemre méltó, új kontextusban szól az elhunytról. Nevének majdnem minden egyes említése során 
melléillesztik, hogy , Lenin harcostársa", ,, Leninnel együtt" , Lenin halhatatlan ügyének" örököse, foly- 
tatója, ami épp annyira érthető úgy, hogy a Szovjetunió , alapító atyja" mellé emelik, vele egyenran- 
gúnak tartják, ugyanakkor az is az olvasatok egyike lehet, hogy már ekkor megkezdődött addig túlaj- 
nározott szerepének relativizálása, piedesztáljának erodálása. Szabad Nép, 1953. március 6. Külön- 
kiadás. Ez utóbbira látszik utalni, hogy a kezdeti Malenkov-Hruscsov-tandemnek megfelelően hang- 
súlyozódik ugyanilyen mértékben a közleményben az SZKP fontossága mellett ,,a szovjet kormány" 
kompetenciájának a párttal egyenrangú volta. Mi több, kezdetben a híradások a miniszterelnökké 
választott G. M. Malenkovot exponálták mint az új első számú vezetőt, s N. Sz. Hruscsovot még csak 
mint az SZKP KB Elnökségének (új szerv) egyikét említették. Szabad Nép, 1953. március 7. Ezt fi- 
gyelembe véve válik érthetőbbé Sztálin — alább tárgyalandó - , visszamenőleges nyilvános trónfosz- 
tása" az SZKP 1956. februári huszadik kongresszusán. 

Dolgozó népünk képviselőjelölrjei: Pioker Ignác. Szabad Nép, 1953. április 19. De nem maradt el et- 
től a Magyar Függetlenségi Front választási felhívása sem. Már ekkor megelőlegezte a második öt- 
éves terv várható sikereit, midőn negyedmillió új lakás építését, , a dolgozók reálbérének legalább 50 
százalékos emelkedését" vizionálta, nem szólva arról, hogy , megvalósítjuk országunkban a televí- 
ziót" . (sic!) Szabad Nép, 1953. április 12. A második ötéves tervet a: MDP 1954. évi III. kongresszu- 
sán — az első tervciklus naptár szerinti lezárásához képest — egy év haladékkal, 1956-tól kezdődően 
tervezték megindítani, de annak egyeztetett célkitűzéseiben egészen 1956 nyaráig nem tudtak megegyez- 
ni, utána pedig az őszi forradalom eseményei vették le a napirendről. De mert ez a tervgazdaságot kor- 
rigáló későbbi fejlemény volt, a maga idejében hírértéke volt annak, hogy , Pioker Ignác, az Egyesült 
Izzó Kossutb-díjas sztabanovitsa gyalusa, a szocialista munka bőse 1954. január 7-én befejezte má- 
sodik ötéves tervét, lés másnap] pénteken megkezdte barmadik ötéves tervének teljesítését." (sic!) 
Szabad Nép, 1954. január 9. 

Feitl István: Pártvezetés és országgyűlési választások, 1949-1988. In: Parlamenti Választások Ma- 
gyarországon, 1920-1998. (Szerk: Földes György — Hubai László.) Napvilág Kiadó, Budapest, 1999. 
276-285. old. 

Andrew C. Janos nem csupán a hatalmi hierarchiában betöltött rang és presztízs fitogtatásának te- 
kinti a kommunista funkcionáriusok kedvtelve űzött vadászatát, hanem , a klasszikus szocialista esz- 
ményeket ért sérelem betetőzésének". Andrew C. Janos: Haladás, hanyatlás, hegemónia Kelet-Kö- 
zép-Európában. Helikon Kiadó, Budapest, 2003. 232. old. Lásd még erről Majtényi György: Az elit 
és a vadászat — újjáépítés és rendszerváltás között. In: Rendszerváltás és a Kádár-korszak. (Szerk: 

Majtényi György és Szabó Csaba.) ÁBTL-Kossuth Könyvkiadó, Budapest, 2008. 489—508. old.; Rácz 
Antal: A hatalom és a vadászat. Rubicon, 2009. 7-8. sz. 102—109. old. 

Az államszocializmus egyik hatalomszociológiai ismérveként a Milovan Djilasz által vizionált , új 
osztály" kialakulása másutt lehet, hogy , érvényes", az 1950-es évek Magyarországára vonatkozóan 
viszont problematikus, mivel a káderforgó részét képező ideológiai-adminisztratív vagy büntetőjogi 
kriminalizálások (félreállítások, leváltások, bebörtönzések) nagy száma - és a nemkülönben kontra- 
szelektív rehabilitálások - miatt (még) nem volt mód , osztállyá" szerveződni, s ezzel csak részlege- 
sen azonosítható az államszocialista nómenklatúra. Amikor Djilasz munkája, Az új osztály megje- 
lent — Amerikában 1956, Európában 1958 (Zürich, Europa Verlag) —, Magyarországon éppen összeom- 
lott, illetve újjászerveződőben volt a kommunista hatalmi elit és nómenklatúra. Lásd még erről Gyar- 
mati György: A káderrendszer és a rendszer kádere az ötvenes években. Valóság, 1991. 2. sz. 51-63. 
old., illerve Gyarmati György: Hatalmi elit Magyarországon a 20. század második felében, 1945—1989. 
Korunk, 2009. 3. sz. 75-88. old. 

Pók Attila, egyik tanulmányában — Czeslav Milosztól inspiráltan — joggal utal arra, hogy a , sztáliniz- 
must (magyar derivátumában Rákosi személyi kultuszát — Gy. Gy.] nemcsak egyszerűen rákényszerí- 
tették a közép-kelet-európai társadalmakra, banem belülről is építették". Pók Attila: A bűnbak hasz- 
na és kára. Vázlatos gondolatok a baloldali magyar értelmiség 1945 utáni útkereséséről. In: Pók Atti- 
la: A haladás hitele. Progresszió, bűnbakok, összeesküvők. Akadémiai Kiadó, Budapest, 2010. 207. old. 
Rákosi kivételezett pártfőtitkári státusát mind az ország előtt, mind pártvezető elvtársai körében az- 
zal (is) próbálta legitimálni, hogy neki megkülönböztetett kapcsolata - és ezt szolgáló kommuniká- 
ciós csatornája — van magához Sztálinhoz. Ehhez képest többnyire a szovjet pártközpont valamely, e 
térséget reszortfeladatként felügyelő -— egyébként fontos — referenséig jutott a Kremlben, illetve a Ko- 
minform moszkvai titkárságán landoltak jelentései, üzenetei, és az ottani apparátustól függött, hogy 
azok eljutnak-e Sztálin dolgozószobájáig. Az eddig hozzáférhetővé vált iratokból az látszik kiderül- 
ni, hogy Sztálin csak olyan esetekben fogadta személyesen, illetve reagált egyáltalán a neki adresszált 
jelentésekre és üzenetekre, ha azoknak Magyarországon túlmenő kontextusa is volt (akár a jugoszláv 
afférral összefüggésben, akár más, e térségbeli kliensállam vonatkozásában). Rainer M. János: Táv- 
irat , Filippov" elvtársnak. Rákosi Mátyás üzenetei Sztálin titkárságának, 1949—-1952. In: Évkönyv, 
1988. (Szerk: Litván György.) 1956-os Intézet, Budapest, 1988. 103—-118. old. 

Lásd erről Pók Attila: Bűnbakkeresés a huszadik századi Magyarországon. Történelmi Szemle, 2005. 
1-2. sz. 47-67. old. 

, Fokozni kell az éberséget. Fel kell figyelni a legcsekélyebb pártszerűtlenségre, népszerűségbajhászás- 
ra, öntömjénezésre, személyi kultuszra, a törtetőkre." Az MDP Központi Vezetőségének és Központi 
Ellenőrző Bizottságának határozata: trockista kémcsoport leleplezése. Szabad Nép, 1949. június 16. 
A szovjet pártelnökség moszkvai ledorongoló bírálata nyomán tartott központi vezetőségi referátu- 
mában , a magam személyes vezetése és vezérkedése", az , önteltséggel és beképzeltséggel társult ve- 
zérkedés", a , méltatlan bízelgés és tömjénezés, melybez bozzászoktam és hozzászoktattam környe- 
zetemet", a , saját személyemmel kapcsolatban űzött tűrhetetlen kultusz" kifejezések között használ- 
ja Rákosi. További három alkalommal a , személyi kultusz" kifejezést, amely az adott szövegkörnye- 
zetben minden alkalommal úgy jelenik meg, mint a korábban felsorolt fordulatok szinonimája. T. Var- 
ga György: Rákosi Mátyás referátuma az MDP Központi Vezetőségének 1953. júniusi ülésén. Múl- 
tunk, 1990. 1. sz. 141-162. old. A Központi Vezetőség ezután született határozata tartalmában ez- 
zel egyező módon szólt arról, hogy , a személyes vezetés és az ezzel párosuló személyi kultusz elter- 
jedéséért elsősorban Rákosi elvtárs a felelős", mindemellett , a személyes vezetés módszere és a sze- 
mélyi kultusz — felülről lefelé — terjedt a pártban". A hibát korrigálandó, , létre kell hozni a párt kol- 
lektív vezetését, [...] fel kell számolni a személyes vezetést, és véget kell vetni a pártban és az ország- 
ban a személyi kultusznak". A Magyar Dolgozók Pártja határozatai... I. m. 194-203. old. Ugyancsak 
a vezérkultuszt elutasító kontextusban került be az MDP III. kongresszusán a szervezeti szabályzat- 
ba az a klauzula, hogy , a kollektív vezetés lenini elvét követve kell küzdeni a marxista-leninista párt- 
tól idegen személyi kultusz ellen?. Szabad Nép, 1954. június 1., illetve: A Magyar Dolgozók Pártja 
III. kongresszusának jegyzőkönyve. Szikra, Budapest, 1954. 


; A titkos beszédet leginkább Sztálin , nyilvános" leleplezéseként szokták interpretálni, s egyik vonu- 


latrában az is volt, holott a halott diktátor negligálásának, a bolsevik veterántablóból való kiretusá- 
lásának ambíciója sokkal inkább érhető tetten a XX. kongresszus ezt megelőző részében. Hruscsov 
úgy tartotta meg több mint hatórás első titkári beszámolóját a plenáris ülés nyitónapján, hogy har- 
minc éven át regnáló közvetlen elődjének neve, említése egyszer sem fordult elő. N. Sz. Hruscsov: 

A Központi Bizottság beszámolója az SZKP XX. kongresszusának. Szikra, Budapest, 1956. Ez még 
akkor is szembetűnő, ha tudjuk, hogy Hruscsov ekkor már eltökélten készült a Sztálinra fokuszáló 
különbeszédére, hiszen a rendszert kormányzó párt vezetőjének nyilvános fellépése volt meghatáro- 
zó , iránymutató? és , cselekvési vezérfonal? a szovjet közélet aktorai számára. 

Nyikita Hruscsov: A személyi kultuszról és következményeiről. Beszámoló az SZKP XX. kongresszu- 
sának zárt ülésén, 1956. tebruár 25. Kossuth Könyvkiadó, Budapest, 1988. 


" Apor Balázs egy, a tárgykör újabb irodalmát áttekintő recenziójában sorra veszi ,,a sztálini típusú", 


, a szovjet típusú", , a totalitárius" vezérkultuszról — elsősorban angol nyelven — közreadott munká- 
kat, megállapítva, hogy legtöbbjük keveri a kommunista politikai rituálék , vizuális reprezentáció- 
ját" megjelenítő vezérkultuszt azzal a személyi kultusszal, amely a kommunista hatalomgyakorlás 
praxisára vonatkoztatja ezt. Apor Balázs: Vezérkultusz Sztálin módra. Aetas, 2006. 1. sz. 211-220. 
old. Egy másik munkájában szintén a személyi kultusz fogalmának, illetve recepciójának bifurkáció- 
ját elemzi. Apor Balázs: The , Secret Speech" and its Effect on the , Cult of Personality? in Hungary. 
Critigue, 2007. No. 2. pp. 229-247. old. 

Bihari Mihály a , vezérmitológia" formulával különbözteti meg Rákosi személyi dicsőítését a rend- 
szerre vonatkozó , személyi kultusz" minősítéstől. Bihari Mihály: Magyar politika 1944-2004. Osi- 
ris, Budapest, 2005. 102. old. 

Pók Attila: A bűnbakok haszna és kára. I. m. 206-207. old. Ennek a jelenségnek az inverzét írja le 
plasztikusan Tverdota György, azt a folyamatot ábrázolva, hogy az Elba szigetére száműzött Napó- 
leon elleni politikai átok-szitok kampány hogyan fordul át az ellenkezőjére, s alapozza meg a Bona- 
parte iránti társadalmi rajongást. Összegzése szerint , a Napóleon-kultusz a császár ellenkultuszából 
sarjadt, amely furcsa módon felnövesztette Napóleon figuráját". Tverdota György: Napóleon újra- 
temetése: kultusz és identitás. Rubicon, 2007. 9. sz. 61-67. old. (Bár a leírás során még hátravan, a 
nem sokkal később bekövetkező 1956-os forradalom napjainak visszatérően emlegetett közösségi 
kohéziójáról annyi valószínűsíthető, hogy az az éppen összeomló rendszer ellenében teremtett eluta- 
sító-tagadó , nemzeti egységet" .) 

A század két nagy vezérkultusz-birtokosával, Hitlerrel és Sztálinnal az nem esett meg, hogy már éle- 
tükben, illetve regnálásuk utolsó éveiben végig kellett volna nézniük saját képmásaik lekerülését az 
általuk (még) uralt állam hivatali szobáinak a faláról, illetve kikerülését a kultikus terek ikonosztá- 
zából. A fentebb már felsoroltak mellett ez akár a negyedik eltérésként lenne említhető az autochton 
birodalmi vezérmítoszok, illetve Rákosi másodlagos — utángyártott — protektorátusi vezérkultusza 
között. 

Midőn Rákosin azt kérték számon - a Rajk-per felülvizsgálatából kiindulva —, hogy , zem egyes sze- 
mélyeket, hanem egy egész népet kell rehabilitálni!" (Újhelyi Szilárd), vagy midőn bukását gúnyo- 
lódva úgy kommentálták, hogy menesztésének oka hipertitónia (sic!), nem a kultusz állíttatott pel- 
lengérre, hanem a terroruralmat irták rovására. 

Korábbról lásd Roy Medvegyev: Hruscsov. Politikai életrajz. Laude Kiadó, Budapest, 1989. 107-130. 
old. Újabban Baráth Magdolna: AZ SZKP XX. kongresszusa a legújabb orosz szakirodalom tükré- 
ben. Múltunk, 2006. 2. sz. 177-200. old. 

Krausz Tamás: Az , összeesküvés-elmélet" sztálini iskolája. In: uő: Lenintől Putyinig. La Ventana, 
Budapest, 2003. 74-81. old. A Kratkij Kursz - Rövid Tanfolyam, A Szovjetunió Kommunista (bol- 
sevik) Pártjának története című kiadvány közkeletű elnevezése volt. Magyarországon az ötvenes évek- 
ben ez volt a pártoktatás, illetve az egyetemi marxista-leninista képzés , bibliája". Az 1951. évi 6. 
kiadásban azt is jelezték, hogy a munka ezzel elérte a 660 000 megjelentetett példányszámot. E , for- 
gatókönyv"? segít megfejteni, hogy -— történetünket közelebbről érintően — hogyan transzformálódott 
Sztálin egyik második világháború utáni újabb rögtönzése nyomán a trockizmus titoizmussá. A feje- 
zetcímek egyikében olvasható, ,,a trockista kétkulacsosok elfajulása gyilkosok és kémek fehérgárdis- 
ta bandájává" formulában csak a polgárháborús fehérgárdistát cserélték, , aktualizálták" hideghábo- 
rús titoistára, s készen állt a J. B. Tito ellen fél évtizeden át egyvégtében hangoztatott kiátkozó szlo- 
gen: , A Jugoszláv Kommunista Párt gyilkosok és kémek hatalmában." In: A Kommunista és Mun- 
káspártok Tájékoztató Irodájának határozatai. Szikra, Budapest, 1951. 44-51. old. 

, A Magyar Szocialista Munkáspárt tájékoztató jelentése a Szovjetunió Kommunista Pártja Közpon- 
ti Bizottsága részére a személyi kultusz idején elkövetett magyarországi törvénysértésekkel kapcsolat- 
ban." Budapest, 1962. augusztus 12. Ez a N. Sz. Hruscsov vezette SZKP számára készített dokumen- 
tum -— témánk szempontjából — három jellegzetességgel bír. Az egyik, hogy Rákosit hivatali tisztségé- 
hez kapcsoltan (az MDP főtitkára) teszi meg a legkirívóbb magyarországi jusztizmordok kiagyalójá- 

vá és irányítójává. A másik, hogy ő Péter Gáborral, az ÁVH vezetőjével együtt a ,, Berija Abakumov- 
féle provokátorcsoport" kebelbarátjaként, velük bűnszövetségben készítette elő és vitte véghez a jog- 
tiprások garmadáját, ami belpolitikai kontextusban azért volt végletesen megalázó Rákosi számára, 
mert egykori vezéri státusához képest saját alárendeltje, Péter Gábor szintjére devalválta működését. 
A harmadik összetevő lényege pedig nem más, mint az, hogy Rákosi minden fontosabb ügyet — an- 
nak elintézési módját — J. V. Sztálinnal is egyeztetett, miután azokat a Budapestre delegált szovjet ta- 
nácsadókkal - közöttük is elsősorban Bjelkin altábornaggyal — együtt előkészítette. A személyi kul- 
tusz e kádári verziója , megengedhette magának", hogy Sztálinnal az élen kompromittálja a szovjet 
titkosszolgálat prominenseit a magyarországi kommunista terroruralom napi működtetésével kap- 
csolatban, gondosan kerülve bárkinek is az ügybe való belekeverését azok közül, akik a hruscsovi 
rendszerirányításban is pozícióban marad(hat)tak. Ez persze csak , szigorúan titkos" minősítéssel 
lehetett a két érintett pártvezetés utólagosan így interpretálható közös tudása. Magyarországon Ká- 
dár regnálásának évtizedeiben még a Rákosi-korszakra vonatkozóan sem kaphatott a szovjet közre- 
működés ilyen részletekbe menő , dokumentálása" nyilvánosságot, mert az óhatatlanul több mint át- 
hallásos következtetést kínált volna az 1956 utáni szovjet-magyar hűbérúr-vazallus viszonyt illetően 
is. Lásd: Iratok az igazságszolgáltatás történetéhez. 1. kötet. (Szerk: Horváth Ibolya — Solt Pál — Sza- 
bó Győző - Zanathy János — Zinner Tibor.) Közgazdasági és Jogi Könyvkiadó, Budapest, 1992. 
664-671. old. 

A bekezdésben idézett minősítő formulák a Népszabadság 1956. november 18-i, 19-i, 20-i, 23-i, 25- 
i számaiból valók. 

Visszaköszön ebben, hogy , káros módszereik rendkívül súlyos hibákhoz és bűnökhöz vezettek párt- 
és állami életünkben", mind pedig , a szovjet példa gépies másolásának"? felrovása, miközben a Nagy 
Imre és Losonczy Géza nevéhez kötött pártellenzék , tevékenysége pozitívnak tekinthető mindaddig, 
amíg harcuk a Rákosi—Gerő-klikk politikája ellen irányult". AZ MSZMP Ideiglenes Központi Bizott- 
ságának határozata a forradalom okairól, a kialakult helyzetről és a párt feladatairól. (1956. decem- 
ber 5.) In: Magyar történeti szöveggyűjtemény, 1914-1999. (Szerk: Romsics Ignác.) II. kötet. Osiris 
Kiadó, Budapest, 2000. 155-—-156. old. 

Az MSZMP KB kongresszusi irányelvei. Kossuth Könyvkiadó, Budapest. 1962. 40-41. old. 

Az MSZMP KB kongresszusi irányelvei. I. m. 53-59. old. A visszatérően emlegetett ,, Rákosi-klikk" 
tagjaiként a dokumentum Gerő Ernőt és Farkas Mihályt nevesíti. Ez utóbbi KB-határozat megtalál- 
ható még: A Magyar Szocialista Munkáspárt határozatai és dokumentumai, 1956-1962. Kossuth 
Könyvkiadó, Budapest. 1973. 573-577. old. 

Ezt dokumentálja a Kádár-kori magyar munkásmozgalom-történet, amely a most tárgyalt időkörre 
vonatkozóan is azt rögzítette, hogy , az eredmények jelentősek és maradandóak"? voltak, s ezen vég- 
kicsengéshez igazodott az egész fejezet kortablója. A magyar forradalmi munkásmozgalom történe- 
te. (Szerk: Nemes Dezső elnökletével működő szerkesztőbizottság.) Kossuth Kiadó, Budapest, 1974. 
551., illetve az 1948-1956 közötti évkört bemutató fejezet 526—564. old. 

Korom Mihály: A személyi kultusz... I. m. 99-143. old. 

A szovjetológia, ezen belül a sztálinizmus számos diszciplínát foglalkoztató, kiterjedt irodalmának 
reprezentáns munkáit problémaérzékeny árnyaltsággal veszi számba Bartha Eszter: A sztálinizmus a 
régi és az új historiográfiában című, impozáns tanulmánya. In: A sztálinizmus hétköznapjai. (Szerk: 
Krausz Tamás.) Nemzeti Tankönyvkiadó, Budapest, 2003. 15—40. old. 

Az 1949. évi kétmilliárd forintos védelmi kiadás 1952-re több mint hatszorosára, tizenkétmilliárd 
forint fölé emelkedett, s ebben az évben a teljes állami költségvetés 26 százalékára rúgott. Germuska 
Pál: A katonai és védelmi kiadások alakulása 1949 és 1979 között. In: Társadalom és Honvédelem, 
2007. 3-4. sz. 40. old. 

Bartha Eszter: A sztálinizmus a régi és az új historiográfiában. I. m. 18. old. 

Rainer M. János: Nagy Imre. I. m. 503. old. 

Gyarmati György: Szakmai múltfeltárás a történelmi közgondolkodás és a tananyag között. In: A ma- 
gyarságkép a közép-európai tankönyvekben a 20. században. (Szerk: Hornyák Árpád és Vitári Zsolt.) 
Kutatási Füzetek 14. PTE. Pécs, 2009. 39-69. old. 

DESZTALINIZÁLÁS 
ÉS RESZTALINIZÁLÁS 
1953-1956 


NAGY IMRE DESZTALINIZÁLÓ , ÚJ SZAKASZA" 
ÉS RÁKOSI , OROSZ RULETT"?" POLITIKÁJA 


Az 1953. május közepén megtartott parlamenti választásról közreadott eredmé- 
nyek azt kívánták demonstrálni, hogy a szavazóurnához parancsolt lakosság ma- 
radéktalanul támogatja a rezsimet. Rákosi Mátyás a hónap végén Moszkvába sie- 
tett, hogy személyesen tegyen jelentést a sajátjaként elkönyvelt újabb , sikerről". 
A Sztálin halála nyomán trónutódlási harcba bonyolódó szovjet pártelnökséget 
azonban nem igazán tudta meghatni az , elsöprő választási győzelemmel". Ehelyett 
— J. Kiszeljov budapesti szovjet nagykövet, valamint a minden minisztériumban je- 
len lévő szovjet tanácsadók jelentései alapján — az ország katasztrofális helyzetével 
szembesítették. Ha Rákosi ezt nem a Kreml uraitól hallja, akkor — stílszerűen — bi- 
zonyára ellenséges imperialista ügynökök hazug rágalomhadjárataként értékelte 
volna. Így viszont még azt a felszólítást is meg kellett szívlelnie, hogy együtt betöl- 
tött pártfőtitkári és kormányfői tisztségei egyikéről mondjon le. Ezen a ponton szin- 
tén megállt Rákosi tudománya, mert budapesti pártvezető társai közül senkit nem 
talált olyannak, aki — bármelyik poszton - a helyére léphetett volna. A találomra 
megemlített potenciális , utódok" mindegyikének csak a fogyatékosságait sorolta, 
hogy alkalmatlanságukat domborítsa ki. Így sikeresen növelte ugyan a szovjet párt- 
vezetők iránta megmutatkozó ellenszenvét, de ezzel véget is ért a , konzultáció". 
Hazatérése után az MDP titkárságának 1953. június 3-i ülésén tárgyalták meg az 
új moszkvai helyzetértékelést — pontosabban annak Rákosi saját szája íze szerint sze- 
lektált változatát. Ennek alapján a testület addigi politikáján csak apróbb módosí- 
tásokat látott szükségesnek. 

A szovjet pártelnökség az instrukcióit szabotáló álláspontról értesülve rendelt 
azután a Kremlbe június közepére egy magyar pártdelegációt, amelynek összetéte- 
lét is meghatározták. (A legszűkebb vezérkar, az ún. négyes fogat két tagja, Farkas 
Mihály honvédelmi miniszter és az ideológiai-kulturális területet irányító Révai Jó- 
zsef nem volt a meghívottak között, de Moszkvába várták Rákosin és Gerőn túl 


€- Tűzijáték Sztálin 70. születésnapja alkalmából, 1949. december 21. 

Nagy Imrét, Hegedüs Andrást, Hidas Istvánt, Szalai Bélát, Földvári Rudolfot és 
Dobi Istvánt.) A szovjet prezídium tagjai leginkább Rákosit támadták. Noha itt- 
hon még úgy-ahogy működött az ország katasztrofális helyzetének sikerpropagan- 
dával történő elkendőzése, Moszkvában rendelkezésre álltak azok a részletes infor- 
mációk, amelyek alapján a fejére olvasták: , kalandorsága tönkreteszi az államot." 
Az ország siralmas helyzete miatti kérdőre vonás mellett hangsúlyos zsidóellenes 
vonulata is volt Rákosi pellengérre állításának. Azt is személyesen neki rótták fel, 
hogy , a pártban a zsidók elnyomták a nem zsidókat". (Ez lehet talán a magyará- 
zat arra is, hogy Révait és Farkast miért hagyták ki eleve a Moszkvába hívottak 
közül.) A tárgyalások dramaturgiája sem volt mindennapi. A szovjet párt vezetői 
az általuk szóvá tett elmarasztalások után két napra magukra hagyták a magyar 
pártdelegációt, hogy az elhangzottakat , önbírálatként" fogalmazzák meg. A dele- 
gáció minden tagját sokkoló leckéztetésből leggyorsabban a korábban negyedszá- 
zadot Moszkvában töltő , homo kominternicus? , Gerő Ernő tért magához. Ő kezd- 
te meg tárgykörök szerint önkritikus lajstromba szedni addigi katasztrófapolitiká- 
jukat: erőltetett iparosítás, a haderő mániákus felduzzasztása, erőszakos termelő- 
szövetkezetesítés, az előbbiekből következő életszínvonal-esés és az ellátási zava- 
rok állandósulása, a koncepciós pereken túl is milliós nagyságrendű büntetőszank- 
ciók, valamint Rákosi személyi kultusza. Lényegében szinte mindent felsorolt, amit 
Sztálin idején a Rákosi Mátyás által irányított budapesti pártvezetés , követendő 
példaként" másolt a szovjet modellből. 

Miután a magyar pártdelegáció három nap elteltével az elvárásoknak megfele- 
lően mondta fel a leckét, azzal bocsátották útjára, hogy ezt a csődjegyzéket Ma- 
gyarországon párthatározatként hozzák nyilvánosságra. Szovjet részről ilyen apró- 
lékos és közvetlen beavatkozásra még Sztálin alatt sem volt példa. Persze azért nem, 
mert korábban Rákosi tudta, hogy a moszkvai elvárásokat hogyan adaptálja az 
MDP politikájába. De mégsem ez volt a tárgyalások legszembetűnőbb visszássága. 
Sokkal inkább az, hogy a szovjet pártelnökség a példátlan megleckéztetés ellenére 
sem kívánta eltávolítani Rákosit, hanem — mintegy utolsó figyelmeztetés mellett — 
igyekezett , csapatmunkára" szorítani. Erre vonatkozó direktívájuk úgy szólt, hogy 
Rákosi Mátyás maradjon az MDP vezetője, és , a magyar" Nagy Imre legyen a mi- 
niszterelnök.! Ez utóbbi elvárás az akkori szovjet prezídium tagjainak egymás kö- 
zötti erőviszonyaihoz igazodott. (Georgij Malenkov miniszterelnök pillanatnyilag 
fajsúlyosabbnak tűnt, mint Nyikita Sz. Hruscsov, az SZKP titkára.) Történetileg 
nézve ez nem jelentett mást, mint azt, hogy Sztálinnal vagy Sztálin nélkül, tovább- 
ra is elvárás a mindenkori moszkvai hatalmi képlethez való igazodás. A magyar vi- 
szonyok között viszont a személycserén túl is fontos összetevő volt a megkívánt 
változások keresztülviteléhez az, hogy az állam irányításában -— az addig kizáróla- 
gos és közvetlen pártirányításhoz képest -— nagyobb hatáskört szántak a kormány- 
nak. Azaz a posztsztálinista szovjet vezetés úgy várt el érdemi korrekciót a magyar 
pártállami rendszer működési mechanizmusában, hogy annak első számú repre- 
zentánsa, Rákosi — Sztálinnal ellentétben — nemcsak hogy életben volt, de még párt- 
vezetői pozíciójában is meghagyták. 

A másodszor is megbírált Rákosi ezúttal okulni látszott a reá zúdított dörgedel- 
mekből. Az MDP Központi Vezetőségének 1953. június 27-i ülésén elmondott be- 

Gerő Ernő 


széde majdhogynem szó szerinti , beismerő vallomás" volt mindazon dehonesztá- 
ló passzusokat illetően, amelyeket a moszkvai tárgyalás jegyzőkönyve rögzített. 
Már a felütés is markánsan ellenpontozta azokat a sztereotip fordulatokat, amelye- 
ket a szocialista építőmunkában elért sikerekről — alig másfél hónappal korábban 
— a választásokat megelőzően hallhattak tőle. , Alig van pártunknak és a népi de- 
mokráciának olyan tertlete, amelyen komoly és súlyos bibák ne volnának. [...] a 
bibák olyanok, bogy ha azonnal fordulatot nem csinálunk, a legsúlyosabb válság- 
gal fenyegetnek bennünket." Majd pontról pontra vette számba a rendszerválsá- 
got gerjesztő mértékben hibásnak ítélt korábbi politika egyes részterületeit, s eh- 
hez hozzákapcsolta azok reszortfelelőseit is: Gerő Ernő — gazdaság; Farkas Mihály 
— hadsereg; Révai József — kulturális szféra. Önmagára vonatkozóan elismerte az el- 
ső számú felelősséget, , a vezérkedést", s egyebek mellett azt is kipréselte magából, 
hogy , én vezettem az Államvédelmi Hatóságot. Ezzel kapcsolatban beleavatkoztam 
az ügyek vitelébe, beleszóltam abba, hogy kit tartóztassanak le, kit bántalmazza- 
nak, kit bogyan ítéljenek el." 

A párthatározattá emelt önkritika azonban nemhogy az ország nyilvánossága 
elé nem került, hanem - eredeti, jóváhagyott változatában — még a párttagság több- 
sége számára is ismeretlen maradt. A hallottak éppúgy sokkolták a Központi Ve- 

zetőség tagjait, mint ahogy — pár nappal korábban -— nem várt hideg zuhanyként ér- 
te a pellengérre állítás magát Rákosit is moszkvai , feljebbvalói? színe előtt. Mivel 
a központi vezetőségi ülésre meghívottak mindegyike hűséges végrehajtóként sta- 
tisztált az addigi politikához, nem volt nehéz megszerezni a százfős grémium hoz- 
zájárulását ahhoz, hogy a határozat elfogadása után azonnal arra a következtetés- 
re jussanak: annak nyilvánosságra kerülése , a párt tekintélyét ásná alá, és az ellen- 
ség kihasználná ellenünk". A párt hivatalos lapja mindössze annyit rögzített az ülés- 
ről, hogy , az elhangzott beszámolók és vita alapján a Központi Vezetőség megfe- 
lelő batározatokat bozott".? 

Nemcsak Rákosi, hanem pártvezető és alsóbb szintű tunkcionáriustársai Is tartot- 
tak tőle, hogy ha a közel egymilliós párttagság megismerkedik a párthatározattal, az 
bizonyossággal továbbterjed a párton kívül is, s következményeként az elkeseredés 
hamu alatt parázsló tüze fellobbanhat és mindannyiukat megperzselheti. (Ne feled- 
jük, ekkoriban futottak be az első részletes jelentések a tíz nappal korábban kezdő- 
dött berlini munkásfelkelésről.) Ez a kollektív félelem vezetett ahhoz a felemásnak 
is alig nevezhető megoldáshoz, hogy a katasztrófahelyzetről meglehetős nyíltsággal 
szóló párthatározatnak csak egy erősen kozmetikázott kivonatát ismertették — szó- 
beli tájékoztatókon — a párttagság gondosan megválogatott köre előtt. 

Nagy Imrét — a szovjet pártvezetők egyöntetű óhajának megfelelően — megvá- 
lasztották miniszterelnöknek. Az Országgyűlésben 1953. július 4-én elhangzott kor- 
mányfői programbeszéde a szocialista rendszer építésében cezúrát hirdetett: egy ,, új 
szakasz" nyitányát. Ennek egyik peremfeltételeként — mint mondta -— ,, biztosítani 
kívánja, bogy a minisztertanács a törvénybozásra támaszkodva az államügyek in- 
tézésének teljes jogú szerve legyen". Azaz az MDP legszűkebb vezérkarának addi- 
gi hatalmi omnipotenciájához képest remélte a kormányzati irányítás emancipá- 
cióját és a törvénytelenségek garmadájának orvoslását. Gazdaságpolitikai vonat- 
kozásban szintén a józan megfontolás kapott hangsúlyt, az, hogy a kormány , nem 
tűz maga elé olyan feladatokat, amelyeknek a megvalósításáboz biányzanak a szük- 
séges feltételek". Az új miniszterelnök szavai a megelőző évek megalomán iparfej- 
lesztésének lezárulásával kecsegtettek. Ez a redukálás mindenekelőtt a haderő-fej- 
lesztési és hadiipari beruházások kereken ötvenszázalékos megkurtítását jelentette. 
Mivel ezt a költségvetési tételt a korban a legtitkosabb adatok körébe sorolták, an- 
nak sem a fentebb már említett, a költségvetés egynegyedét felemésztő nagyság- 
rendje, sem felére mérsékelt összege nem volt ismerhető." Emellett ígéret hangzott 
el a parasztságot sújtó represszió mérséklésére, a begyűjtési rendszer igazságtalan- 
ságainak korrigálására, illetve arra, ,bogy a dolgozó parasztság biztonságosan gaz- 
dálkodbasson, pontosan és jó előre ismerje kötelezettségét, feleslegét bedig szaba- 
don értékesítbesse". Nem szokták kiemelni, de Nagy Imre egy külön alfejezetet 
szentelt kormányprogramjában az értelmiségipolitikának. Kijelentése szerint sza- 
kítani szándékozott azzal a korábbi gyakorlattal, amelynek részeként az értelmisé- 
get egészében , a bizalmatlanság légköre veszi körül, aminek azután mellőzés a vé- 
ge", miközben , gazdasági, kulturális és tudományos életünk majd minden tertile- 
tén biány van tapasztalt, felkészült értelmiségiekben". Az értelmiség soraiban is 
rendet vágó korábbi , indokolatlan tisztogatások" helyett kifejezetten invitálta és 
buzdította őket, hogy , tudásukat a maguk szakterületén hasznosítsák az ország ja- 

vára". A kormányprogram fogalomhasználatát, szövegezését kettősség jellemezte. 
Egyrészt igazodott a korabeli pártzsargon stílusához: olyannyira, hogy az idézettek- 
hez hasonló markánsabb változtatási törekvéseket is csak nagy odafigyeléssel lehe- 
tett kihámozni belőle. Másfelől rendre közbeékelődött egy-egy, az ország népessé- 
gét közvetlenebbül megszólító passzus: kevésbé utasításjellegű, , ezt kell végrehaj- 
tani", mint inkább invitáló, , csináljuk együtt" fordulatot használt. Ennek megfe- 
lelően tudósítottak az egyidejű — bizalmas — hangulatjelentések arról, hogy a mon- 
danivaló új elemeit szinte azonnal , dekódolták" azok, akik hallgatták Nagy Imre 
rádión át közvetített miniszterelnöki székfoglalóját. 


Felavatták ötéves tervünk új büszkeségét, a Népstadiont 

Ma, alkotmányunk évfordulóján a magyar testnevelési és sportmozgalom nagy ünne- 
pére gyűltünk össze. A pártunk és kormányunk elhatározásából tervbe vett Népsta- 
dion első ötéves tervünk negyedik esztendejében felépült és kinyitja kapuit a sportoló 
ifjúság előtt. Ezzel a magyar sportolók sok évtizedes álma valósult meg. 

A londoni olimpián 10), a helsinki olimpián 16 olimpiai bajnokságot, az elmúlt nyolc 
esztendő alatt 29 világbajnokságot, 11 Európa-bajnokságot értek el sportolóink. 23 vi- 
lágcsúcsot, 18 Európa-csúcsot javítottak meg. 1263 esetben javítottak országos csúcsot. 
Labdarúgóink 56 nemzetközi mérkőzés közül 42 alkalommal arattak győzelmet, vízi- 
labdázóink 31 mérkőzésből 24-et nyertek meg. ... 

A Népstadion felépülése, a magyar sportolók nagyszerű eredményei lehetővé teszik 
számunkra, hogy testnevelési és sportmozgalmunk nevében jogos igényekkel lépjünk 
a Nemzetközi Olimpiai Bizottság elé és a siker reményében kérjük az 1960. évi olim- 
plai játékok megrendezésének jogát. 


Hegyi Gyula ünnepi beszéde. Szabad Nép, 1953. augusztus 21. 


A napokban a Szovjetunióban kísérleti célokból felrobbantották a hidrogénbomba egy 
fajtáját. Mivel a hidrogénbombában a mag által termelt hő nagy mennyiségű volt (ter- 
monukleáris reakció), a robbanás igen nagy erejű volt. A kísérlet bebizonyította, hogy 
a hidrogénbomba hatóereje sokszorosan felülmúlja az azaombomba hatóerejét, [mely- 
lyel] a Szovjetunió már több éve rendelkezik. 


dá E EGEK el 


Szabad Nép, 1953. augusztus 21. 


Nagy Imre korrekciós programjának hitelességét növelte, hogy rövid időn belül 
a mindennapokban is tapasztalhatók voltak a változások. Leállítottak több költség- 
emésztő nagyberuházást — például a budapesti földalatti vasút (metró) építését —, il1- 
letve lassították az iparfejlesztés addigi erőltetett ütemét. Intézkedtek a lakossági 
szükségletek jobb kielégítését szolgáló fogyasztási cikkek gyártásának előtérbe he- 
lyezéséről. Mérsékelték a parasztság adó- és beadási kötelezettségeit, határozatot 
hoztak az adóhátralékok - illetve ezek büntetőkamatai — eltörléséről. Ez 640 ezer 
büntetőeljárásra vonatkozott, és mintegy félmillió további — zömében egyéni gaz- 
dálkodó — egzisztenciát érintett. A parasztság mindemellett leginkább azt méltá- 
nyolta, hogy három évre előre rögzítették az agrártermékek adó- és beszolgáltatá- 

si kvótáját, ami kiszámíthatóbbá tette a saját birtokon való gazdálkodást és az ag- 
rártársadalom megélhetését." Ugyanezen intézkedéssorozat részeként lehetővé tet- 
ték az erőszakkal létrehozott termelőszövetkezetekből való kilépést — a gazdálko- 
dási év lezárásakor (!) —, és némileg liberalizálták az agrártermékek szabadpiaci for- 
galmát. 


Dal a beszolgáltatásról 


A , Béreslegény jól megrakd a szekeret" dallamára 
Szépen, mint az égnek fényes csillaga, 
Ragyog a fény minálunk a faluba. 
Kaptunk gépet, villanyt, bekötőutat, 
Iskolát és frissen csorgó jó kutat. 
Gépet küldtek városból faluba, 
Könnyebben is megy azóta a munka. 
Több a termés, gazdagabban aratunk, 
Beszolgáltatással el nem maradunk. 
Van nálunk, ki sokat szeret aratni, 
adósságát nem szereti megadni. 

Mint a hörcsög, úgy elrejti a magot, 
Mit a néptől kapott földön aratott. 
Nem maradok senkinek én adósa, 
Kinek mi jár, hadd legyen meg a jussa. 
Államunknak adósságom beadom, 
Tudom úgyis ezerszer visszakapom. 


Az ősz folyamán felszámolták az internáló-, illetve kényszermunkatáborokat, és 
amnesztiával is számosan szabadultak. Ez még akkor is viszonylag gyors politikai 
enyhülés érzetét keltette, a közhangulatot javította, ha figyelembe vesszük, hogy 
Nagy Imre táborfelszámoló rendelettervezetét Gerő Ernő a Politikai Bizottságban 
több megszorító javaslattal korrigálta: ennek eredményeként 1953 utolsó hónap- 
jaiban ítéltek el olyanokat, akik addig — épp a bizonyíthatatlan gyanú, illetve rágal- 
mak miatt — , csak" internáltak voltak. Ezzel együtt a különböző összesítő jelenté- 
sek — némileg eltérő — adatai szerint 44-47 ezer személy került ki a börtönből, in- 
ternálásból vagy hagyhatta el addigi kényszertartózkodási helyét. Ezzel egyidejűleg 
némileg csökkentették az állandó rendőrségi felügyelet alatt állók körét. A kitele- 
pítettek azonban továbbra sem költözhettek vissza elkonfiskált lakásaikba, s arról 
sem volt szó, hogy egykori ingóságaikat visszaigényelhetik vagy ellenértéküket meg- 
kapják. Miután a legszigorúbban a fővárosba való visszatérésnek igyekeztek gátat 
vetni, az innen kitelepítettek közül mintegy huszonötezren a Budapest környéki 
községekben próbáltak új egzisztenciát teremteni maguknak. 

Már az új kormány hivatalba lépésének hetében megkezdődött a fontos tömeg- 
fogyasztási cikkek (ruházat, élelmiszerek) árának mérséklése, ami az ősz folyamán, 
majd 1954 elején általános béremeléssel párosult. Kezdetben a legsürgetőbb feszült- 
ségmérséklő, illetve életszínvonal-javító intézkedések voltak napirenden. 1954-ben 

viszont hozzáláttak a gazdaság, illetve az állami intézményrendszer szerkezetének 
és működtetésének reformjához is. A miniszterelnök maga irányította a tanácsrend- 
szer korrekciójának munkálatait. Ezt az intézményhálózatot kivonták a Belügymi- 
nisztérium hatásköréből, és a továbbiakban közvetlenül a Minisztertanács irányí- 
totta-felügyelte működését. Az új működési rendet a parlament törvényben rögzí- 
tette. Ezzel egyidejűleg kezdték meg tevékenységüket azok a szakértői munkacso- 
portok, amelyek a gazdaság — ezen belül a mezőgazdaság — módosított preferen- 
ciák szerinti fejlesztésének koncepcióján dolgoztak." 


VILÁGRASZÓLÓ MAGYAR SPORTSIKER LONDONBAN 
Labdarúgóink megtörték az angol válogatott kilenc évtizedes hazai veretlenségét. 
MAGYARORSZÁG - ANGLIA 6:3 (4:2) 
Grosics Gyula 
Buzánszky Jenő, Lóránt Gyula, Lantos Mihály, 
Bozsik József, Zakariás József, 
Budai László, Kocsis Sándor, Hidegkuti Nándor, Puskás Ferenc, Czibor Zoltán 


Szabad Nép, 1953. november 26. 


A rendszer működtetésének az új szakasz programja alapján meginduló korrek- 
ciója bizonyára sokakra tett kedvező benyomást, ha az intézkedések , azonnal" 
megtapasztalhatóan eredményezték létfeltételeik javulását, vagy legalábbis hosz- 
szabb távon azzal kecsegtettek. A megelőző évek kiszámíthatatlanul rapszodikus po- 
litikai gyakorlatának elszenvedése viszont alighanem a szkepszist is tovább éltette: 
nem a — fentebb számos példával érzékeltetni próbált — , kampányszocializmus"?" 


1953. május 1. Rákosi még ünnepelt vezér 


a z nm e 

egy újabb, időleges praktikájával van-e dolguk? A bizonytalanságérzetet fenntartó 
gyanakvás korántsem volt indokolatlan, azt figyelembe véve, hogy az MDP első 
titkári székét továbbra is birtokló Rákosi Mátyás csak olyan mértékű változásokat 
tartott kívánatosnak, amelyekkel minimálisan eleget tesznek a Kremlben megfo- 
galmazott elvárásoknak, s ennek kezdettől fogva nyilvánosan is hangot adott. No- 
ha a kormányzati intézkedések sora - a felgyülemlett feszültségeket levezetendő — 
elsősorban katasztrófaelhárítást szolgált, Rákosit mindvégig irritálta, hogy a kor- 
mány és alárendelt szervei , túlzottan önállósodnak". Megőrzött pártvezéri poszt- 
ját elsődlegesen arra használtra, hogy az állami intézményrendszerrel szorosan össze- 
fonódott -— s közvetlenül neki alárendelt — párthierarchián keresztül kontrázza a 
kormány intézkedéseit. Alig egy héttel az , új szakaszt" hirdető kormányprogram 
után, a budapesti pártbizottság 1953. július 11-re összehívott pártaktíva-értekez- 
lete időpontjában már értesült arról, hogy a szovjet pártprezídium egyik tagját, Lav- 
rentyij Berija belügyminisztert időközben letartóztatták." Rákosi ezt a maga szá- 
mára kedvező jelnek tartotta, mivel a változásokat követelő moszkvai audiencián 
Berija volt az, aki a magyar pártfőtitkárt a legélesebben támadta és — magyarokon 
uralkodó zsidó királynak titulálva — meg is alázta. Bukása számottevően mérsékel- 
te Rákosi deprimáltságát. Olyannyira, hogy a budapesti pártbürokraták értekezle- 
tén már szinte , régi önmagát" adta. 

A korábbi justizmordokat éppúgy igyekezett bagatellizálni, mint ahogy a Nagy 
Imre által meghirdetett változások jelentőségét, értelmét is. S közben látszólag még 
a Moszkvában szorgalmazott , kollektív vezetés" elvárásainak is eleget tett, legalább- 
is verbálisan: mindvégig többes szám első személyben ejtett szót arról, hogy , pár- 
tunk és különösen pártvezetésiink munkája közben súlyos bibákat követett el. [...)] 
Az alkotó munka bevében komoly bibákat is elkövettünk." A sztereotip , királyi töb- 
bes" fordulataival helyettesítette a moszkvai megleckéztetés és a , zárolt" budapes- 
ti párthatározat rá vonatkozó, személyes felelősségét hangsúlyozó kitételeit. A fela- 
dat — saját átiratában — nem volt több, mint a túlzottra sikeredett tervelőírások bi- 
zonyos mérséklése, kiigazítása, de a lényeg ugyanaz maradt: , Minden öntudatos 
munkás változatlanul teljesítse a mostani tervét, változatlanul tartson fegyelmet, 
[...] változatlan eréllyel lépjen fel a tervfegyelem megsértőivel szemben." Hasonló- 
képpen nyomatékosította, hogy , a termelőszövetkezetek mögött áll pártunk és né- 
pi demokráciánk egész ereje. [...) Változatlanul valljuk a termelőszövetkezeti ter- 
melés fölényét, (...] ezért felszólítjuk annak bíveit és tagságát, hogy fogjanak össze 
és védjek meg a termelőszövetkezeteket." Ezt a , változatlanságot" sulykolva akkor 
is konzekvens volt korábbi önmagához, amikor a kuláklisták eltörléséről szóló kor- 
mánynyilatkozatot - a továbbra is általa irányított párt , nevében? — lényegében 
annullálta: , a kulák kulák marad, listával vagy lista nélkül. [...] Az utóbbi napok 
tapasztalatai a kulákokkal kapcsolatban újra azt mutatják, bogy kutyából nem lesz 
szalonna. [...] Összefoglalva, az elvtársak az elmondottakból megérthetik, hogy 
azok a rendszabályok, amelyeket pártunk javasol, változatlanul a szocializmus épí- 
tését tűzik ki célul. Az elkövetett bibákat most kijavítjuk, és szocialista építésünket 
úgy folytatjuk, bogy vele egy időben állandóan nőjön dolgozó népink és benne kü- 
lön ipari munkásságunk életszínvonala."?" A pártaktíván jelen lévők beszámolói is 
arról szóltak, mintha két — egymással köszönő viszonyban sem lévő - iránymuta- 

tást hallgattak volna. Ez mit sem változtatott azon, hogy közben mindkét oldal 
mondandóját az akkoriban szokásos, rituális , hosszan tartó tapssal" honorálták. 
Az összesereglett funkcionáriusok -— akik nem voltak beavatva a kulisszák mögöt- 
ti történésekbe - alig érzékelhettek többet, mint hogy egy nyári orkán itt-ott jégve- 
réssel párosult, de újra kiderült az ég, mert a párt vezetője a kárenyhítés tekinteté- 
ben is útmutatást adott. Számukra régi főnökük, Rákosi volt a mérvadó, s nem az, 
hogy az újdonász miniszterelnök, Nagy Imre mi módon gondolja a problémákat 
kormányzati eszközökkel kezelni. 

A Rákositól többször idézett, , változatlanságra" koncentráló mondandó vissza- 
menőlegesen is legitimálni próbálta a korábbi években a rendszerbe épített irracio- 
nalitást, máskülönben a leginkább sajátjának vallott sztálinista mechanizmust kel- 
lett volna megtagadnia. Ugyanebből következett koncepcionális és személyes vi- 
szolygása is azoktól a változásoktól, amelyeket — mert Moszkvával nyíltan nem sze- 
gülhetett szembe — tudomásul venni kényszerült. Nem alap nélkül számított viszont 
arra, hogy a Sztálin halála nyomán kibontakozó - s változtatási szándékokkal ke- 
veredő — utódlási harcban számára kedvezően módosulhatnak a szovjet pártprezí- 
diumon belüli erőviszonyok. (L. Berija letartóztatásából rögtön erre következett, 
pedig akkor még nem tudhatta, hogy nevezettet fél éven belül főbe is lövik.) Stílsze- 
rűen azt is mondhatnánk, , orosz rulettet?" kezdett játszani, s reménykedett, hogy 
túléli az , új szakasz" politikájával való szembehelyezkedést. A képes beszédet fél- 
retéve: a továbbra is közvetlenül általa irányított pártapparátuson keresztül Ráko- 
si szervezetileg tudta ellensúlyozni — végszükség esetén megkontrázni — Nagy Im- 
rének a kormányzati adminisztráción keresztül érvényesíteni próbált lépéseit. 

Ennek bemutatásához fel kell vázolni a pártállami intézményrendszer működé- 
si mechanizmusának zártságát: azt, hogy milyen volt a kommunista diktatúra rend- 
szerszerű üzemeltetése a hétköznapokban. Az alapképlet egy megkettőzött — lénye- 
gében párhuzamos - hierarchikus szervezeti rend. Felülről lefelé haladva, országos, 
(központi), megyei (fővárosi), Járási, városi (a fővárosban kerületi), valamint köz- 
ségi pártszervezetek és ugyanilyen struktúrában igazgatási fórumok rendelődtek 
egymás alá hierarchikus rendben, illetve az alsóbb szintek felé haladva a piramis épí- 
tőköveihez hasonlóan egyre nagyobb számban. Ezen belül két fontosabb sajátos- 
ság említendő. Az egyik az, hogy a tanácsrendszerű közigazgatás alsóbb szintű fó- 
rumaiba , épültek be?" a miniszteriális irányítás alárendelt szervei, például az igaz- 
gatási, Ipari, mezőgazdasági, kereskedelmi, oktatási stb. osztályok vagy referensek: 
az ún. szakigazgatási apparátus. A másik, hogy a pártszervezet hierarchiájának bá- 
zisszintje az egyes településeken az üzemi, illetve munkahelyi alapszervezet volt. 

A kettős, párt- és igazgatásszervezeti rend ugyanakkor nem csupán , a piramis" 
alá-fölé rendeltségi hierarchiájában, hanem minden egyes horizontális illeszkedési 
pontján pártalárendeltségben is működött.!! Ezt az irányítás minden egyes szintjén 
megkettőzött viszontbiztosítási rendszer, valamint az ún. , hatásköri lista?" garantál- 
ta. Az első azt jelentette, hogy a párt döntésbozó és végrehajtó szervei mindenkoron 
irányítási jogosítványokkal bírtak az azonos szintű állami (tanácsi) végrebajtó szer- 
vekkel szemben. Ezt a formalizált irányítási mechanizmust erősítette tovább a per- 
szonális viszontbiztosítási rendszer: egy-egy vezető státusú pártfunkcionárius egyút- 
tal az államhatalmi intézményrendszer döntéshozó szervének is tagja volt, és fordít- 

va; az államhatalmi intézményrendszer kulcspozícióban lévő vezetője egyúttal tag- 
ja volt a párt azonos szintű döntéshozó testületének is. Példákkal: Rákosi Mátyás 
pártfőtitkár s egyben persze a Politikai Bizottság tagja, 1945-1953 között az egymást 
követő kormányoknak is tagja volt. 1953-ban sérelmezte is, hogy kimaradt a kor- 
mányból. Gerő Ernő 1945—-1956 között nemcsak a PB-nek volt mindvégig tagja, ha- 
nem majdnem végig ott ült a minisztertanácsban is. Legfelső szinten — rövidebb- 
hosszabb ideig — ugyancsak a , kettős pozicionáltságúak" között említhető Farkas 
Mihály, Kádár János, Apró Antal, Révai József, Vas Zoltán, Szalai Béla (vagy letar- 
tóztatásáig Rajk László). Alsóbb szinteken egy megyei, városi vagy községi párt- 
titkár majd minden esetben tagja volt egyúttal a megyei, városi, községi tanácsnak 
is, és viszont: a megyei, városi, községi tanácsok elnökei vagy titkárai egyidejűleg 
többnyire tagjai voltak a megyei, városi, községi pártbizottságoknak is. A tanács- 
igazgatási rendszerben ugyancsak gyakorta voltak , hivatalból választott" — vagy 
utólag kooptált — tagjai a megyei, városi stb. tanácsoknak a hadsereg (helyőrség-pa- 
rancsnokság), a rendőrség vagy az ÁVH helyi-területi elöljárói, városokban a na- 
gyobb üzemek, vállalatok igazgatói, talvakban a termelőszövetkezetek elnökei. 

A párthatalom biztosításának másik — jogszabályban sehol nem rögzített — esz- 
köze az ún. , batásköri lista" volt, amelyet a történeti, politológiai irodalom , nó- 
menklatúrának", nómenklatúra-rendszernek is nevez. A hatásköri lista a vezető 
pozícióba kerülők , megválasztását" érintette, pontosabban a választás fogalmát 
érvénytelenítette. A különböző szintű vezető párt- és államhatalmi pozíciók betöl- 
tése — elvileg — választás útján történt. (Nem vonatkozott ez az ún. szakigazgatási 
alárendeltségben működő intézmények vezetőire: pl. gyárigazgató, iskolaigazgató, 
adó- vagy földhivatali vezető stb. Itt mindenkoron a kinevezés volt az úzus.) A ha- 
tásköri lista révén a formailag választással posztjukra kerülő káderek esetében elő- 
Zetes — de figyelmen kívül nem hagyható - ajánlási joga volt a párthierarchia meg- 
felelő szintű szervének: azaz a választást úgy kellett előkészíteni, hogy a pártaka- 
rat predesztinációként érvényesüljön. Ebből eredően a választások szinte kivétel 
nélkül álságosak voltak s megfordítva: azokat is stigmatizálták — szűkebb-tágabb 
közösségük körében -, akiknek ezen előzetes pártszentesítés nélkül is esélyük volt 
arra, hogy az adott posztra , tiszta?" választással kerüljenek. Ennek egy további — 
általános gyakorlattá tett — formaváltozata is volt. A sűrű személycserék miatt — 
amelyek oka éppúgy lehetett magasabb posztra való , kiemelés", leváltás, pártis- 
kolára vezénylés vagy éppen letartóztatás — még a fentebb leírt álválasztással sem 
bíbelődtek, hanem egyszerű párthatározattal, , kooptálással"? ültettek új személyt 
az adott posztra. Bárhová kerültek is e mobil káderek, a kommunista párt szerve- 
zeti szabályzatában rögzített kötelezettségük volt, hogy párttagokként , a párt" ál- 
lásfoglalását, döntését képviseljék párton kívüli fórumokon is. 

Összegezve: szinte minden döntésre, illetve intézkedésre jogosult batalmi fórumom 
kettős státusban voltak jelen a párt és a termelő vagy igazgatási intézménybálózat 
kulcspozícióban ülő vezető káderei. Ez a hatalomszociológiai összefonódás képez- 
te a rendszer , normális" működési rendjét addig — esetünkben 1953 előtt —, amíg 
az államigazgatási rendelkezések jószerével csak a pártdirektívák formális megerő- 
sítését szolgálták s azokkal uniszónót alkottak. Tudathasadásos állapot 1953 júliu- 
sa után teremtődött a végrehajtásra idomított apparátus számára. Az , új szakasz" 

államigazgatási csatornáin érkező kormányelőírások ugyanis nem feltétlenül vág- 
tak egybe a Rákosi titkárságáról -— szintén hierarchikus rendben - érkező pártuta- 
sításokkal. Ekkortól vált fontossá Rákosi számára, hogy a pártállam szervezetszo- 
ciológiai összezártságát kihasználva juttassa érvényre diszkrecionális elsőségét. Nagy 
Imre miniszterelnöki programja és ennek megfelelő kormányzati tevékenysége ugyan 
nem a párt elsőségét kívánta megkérdőjelezni, hanem csupán a korábban teljesít- 
hetetlen célkitűzések, illetve az ezek érdekében a rendszerbe szervesített justizmor- 

dok sokaságát kívánta visszafogni. Rákosi viszont éppoly kevéssé volt hajlandó 
visszamenőlegesen számot vetni korábbi terroruralmának elhibázottságával, mint 
amennyire képtelen volt alább adni egyeduralmi küldetéstudatából, megkérdője- 
lezhetetlennek hitt elsőségéből. 

Bármilyen abszurdnak tűnik is, a rendszer irányításának meghasadásakor — ami 
személyes ambíciókkal elegyített koncepcionális nézetkülönbségükből eredt — Rá- 
kosi Mátyás képviselte az , alkotmányos rendet". A kommunista egyeduralom kiépí- 
tésének bemutatásakor fentebb már szó volt róla, hogy az 1949. évi alkotmány 56. 
paragrafusa — kodifikációs szempontból pongyola, ideologikus formulával ugyan, 
de — rögzítette: , az állami és társadalmi tevékenység vezető ereje a munkásosztály 
élcsapata", azaz a Magyar Dolgozók Pártja. A Nagy Imre miniszterelnökkel foly- 
tatott hatalmi huzakodás bő másfél éves időszakában azonban Rákosi soha nem ér- 
velt ezzel az , alkotmányos fedezettel", miközben továbbra is ő maradt a párt első 
számú vezetője. Ezt három okból is nehéz lett volna megtennie. Egyrészt mert a 
megelőző évek terroruralma során maga is számtalanszor, már-már rutinszerűen 
hágta át nemcsak az érvényben lévő jogszabályok sorát, hanem a , pártalkotmányt" , 
a kommunista párt szervezeti szabályzatában foglaltakat is. Másrészt azért, mert úgy 
tűnik, hogy ez a lehetőség — minden agyafúrtsága ellenére — eszébe sem jutott. Pon- 
tosítva: a párthatalom , alkotmányos elsőbbségét" sem fogadta el, ha az — mint az 
1953. júniusi titkosított határozat esetében - saját hatalmi omnipotenciáját csorbí- 
totta. Harmadrészt azért nem - s aktuálisan ez volt a legfontosabb -, mert pozíció- 
ja, hatalmon maradása sokkal inkább függött az SZKP prezídiumának kegyétől, 
mint bármifajta alkotmányos vagy pártnormatívától. Igaz, miniszterelnökként Nagy 
is a moszkvai , döntőbíráskodást" helyezte előtérbe minden olyan esetben, amikor 
Rákosival szemben ott remélte saját politikájának , igazolását" . 

Ez történt 1953 decemberében, amikor — az , új szakasz?" első intézkedéseinek 
mérlegét az MDP október végi központi vezetőségi ülésén itthon megvonva — Nagy 
Imre kérte addigi tevékenységének megerősítését a szovjet pártvezetéstől. A moszk- 
vai csúcstalálkozón Rákosi újabb dorgálásban részesült, mert ő volt a kormányza- 
ti törekvésekkel szemben kimutatható - elsősorban pártapparátusi - ellenállás kút- 
feje. A miniszterelnök javára még azt is beismertették vele, hogy a júniusi fordulat, 
valamint az ezt követően meghozott kormányzati intézkedések elmulasztása , bu- 
kással végződhetett volna"."" Ugyancsak a megindult változások pozitív elbírálásá- 
nak tekinthető, hogy az ország korábbi külföldi — s nagyobb hányadában nyugati 
relációjú — eladósodását mérséklendő a szovjet vezetés 100 millió rubel hitelt nyúj- 
tott Magyarországnak. Igaz ugyan, hogy a megítélt összeg csupán fele volt a ma- 
gyar hitelkérelemnek, de annyiban kedvezőnek tűnt, hogy visszafizetését csak 1957- 
ben kellett megkezdeni." 

Az 1953 nyarától számítható , váltóátállítás" első mérlege nemcsak Moszkvában ka- 
pott kedvező elbírálást. A Nagy Imre nevéhez kötődő új szakaszban elkezdett változ- 
tatások többsége csak idő múltával hozhatott kézzelfogható eredményeket. Mégis, az 
első félévi , szabadítási intézkedések" — szabadulás börtönből, rabtáborból, interná- 
lásból, kitelepítésből, illetve beszolgáltatási és adóhátraléktól — közvetlenül is több mint 
egymillió ember életében jelentettek sorsfordulót az akkor még tízmilliós lélekszám 
alatti országban. De az említett körön kívül is javultak valamelyest a megélhetési vi- 

szonyok, és enyhülni látszott a diktatúra szigora. Noha rendre elmulasztják a , szocia- 
lista törvényesség? megteremtését célzó intézkedések között említeni, ezt folytatta 1954 
elején a — már-már természetesnek tekintett — rögtönbíráskodás megszüntetése.!" Át- 
lépve immár a következő évbe, a társadalom többsége bizakodóbb lehetett — és biza- 
kodóbb is volt. Úgy tűnt, fellélegezhet kissé az előző fél évtized kiszámíthatatlan meg- 
hurcoltatásai, követhetetlen logikával működő retorziót és az életkörülményeket ron- 
tó köznapi sanyargattatások után. Az egyeduralkodó párt vezetésének kulisszák mö- 
götti megosztottsága ugyanis a visszatekintő elemzések alapján tárul fel inkább. 
A kortársak számára - ekkor még - a civakodóknak is a párton belüli egyöntetűséget 
kellett megjeleníteniük, manapság divatos kifejezéssel: , ezt kommunikálták" . 

Eleinte ennek megfelelően enyhült a pártlap hangvétele is. Jelentős mértékben re- 
dukálódtak az addig szinte egyvégtében a reakció különböző kategóriáiba soroltak 
kipellengérezésére, illetve leleplezésére szakosodott tudósítások, sőt , a nemzetközi 
feszültség csökkenésének esztendejeként? tekintettek vissza az előző évre — ide sorol- 
ták Sztálin halálát is." Az országnak nemzetközi viszonylatban sokkal inkább jelen- 
tett tényleges enyhülést az, hogy , a magyar és a jugoszláv kormány megbízottai kö- 
zött december 3-án Szabadkán tárgyalások kezdődtek a megsemmisült vagy meg- 
rongálódott határjelek helyreállításának kérdéséről", s közös bizottságot állítottak 
fel a határincidensek megelőzésére, illetve újabb incidens előfordulása esetén annak 
együttes kivizsgálására." Ugyancsak az 1954. év nyitányához tartozott, hogy a kor- 
mány ekkor rendelte el az egységes személyi igazolványok kiadásának megkezdését 
minden 16. életévét betöltött állampolgár számára." Intenzív országos tájékoztató 
kampány indult e nagyszabású regisztrációs folyamatról — kisebb községekben a ki- 
doboltatás évszázados módszerét is hasznosítva —, azonban a Belügyminisztérium 
által irányított-koordinált és a helyi-területi közrendészeti szervek által végzett mun- 
ka közel két éven át elhúzódott. 1954 tavaszán viszont nem csupán ez az akció , hoz- 
ta vissza" a kampányok évadját. A Magyar Dolgozók Pártja III. kongresszusának 
összehívása ismételten , kongresszusi versenyek? és , kongresszusi felajánlások" cím- 
szó alatt idézte fel az előző évek rohammunkákat inspiráló ügybuzgalmát. 


Közhírré tétetik: 

Felhívjuk a község lakosságának figyelmét arra, hogy a személyi igazolványok kiadá- 
sa községünkben is rövid időn belül megkezdődik. Ezért minden 16 éven felüli sze- 
mély szerezze be az igazolvány kiadásához szükséges okiratokat: 

a) születési anyakönyvi kivonat, 

b) házassági kötelékben élőknek házassági anyakönyvi kivonat, 

c) katonai igazolványt, alkalmassági igazolványt vagy tartalékos tiszti igazolványt, 
d) a 18-22 évesek összeírási illetőleg sorozási igazolványt, 

e) munkavállalóknak munkáltatói igazolványt, 

f) a tanulóknál iskolai igazolványt, 

g) 16 éven aluli személyeknél lakásbejelentési igazoló szelvényt 

Szükséges továbbá 2 db 4x4 cm-es, két hónapnál nem régebbi, retusálatlan fénykép. 
A fényképezés időpontját később közöljük. 

Váchartyán községi tanács VB., 1954. tebruár 19. 

! Jegyzőkönyv a szovjet és a magyar párt- és állami vezetők tárgyalásairól, 1953. június 13-16. Közreadja: 

Szabad Nép, 1953. június 30. 

2 A HATÁROZATHOZÓK HATÁROZATLANSÁGA 
ÉS NAGY IMRE PÜRRHOSZI GYŐZELME 


A párt legfelső vezetése és a kormányfő közötti nézetletérések sajátos módon tük- 
rözték a megosztottságot az , új szakasz" meghirdetésének közelgő első évforduló- 
ján, az MDP 1954. május végén rendezett III. kongresszusán. A majdnem nyolc- 
százfőnyi kongresszusi küldött előtt Rákosi Mátyás az MDP Központi Vezetőségé- 
nek beszámolójaként tartotta a nyitó referátumot. A beszámoló legnagyobb terje- 
delemben az ország gazdasági átalakulásának eredményeit részletezte egyrészt a há- 
ború vége, másrészt pedig az előző kongresszus, 1951 februárja óta. Ágazati bon- 
tású és összegző statisztikai mutatók, százalékos viszonyszámok garmadája ömlött 
a hallgatóságra órákon át — ami nyilvánvalóan nehezen volt követhető. Mire Rá- 
kosi a végére ért, egy páratlan sikertörténetnek kellett összeállnia; ez volt legalább- 
is az előadói cél. Közben viszont elsikkadtak, illetve érintetlenek maradtak mind- 
azok az ellentmondások, a rendszercsőddel fenyegető voluntarista hibák, amelyek 
miatt az 1953. júniusi határozat, illetve az új szakasz meghirdetése elkerülhetetlen- 
né vált. 

Rákosi egy otrombaságában is figyelemre méltó csúsztatással hidalta át a számára 
kellemetlen kérdéskört. Előbb befejezett tényként konstatálta, hogy a pártvezetés 
, múlt év júniusi, októberi és decemberi határozatait ezeket a bibákat kijavították ", 
majd nyomban következett a dicshimnuszként megjelenített tízéves számvetés. Az 
ő interpretálásában az ezen eredményözön által megalapozott , új helyzetnek meg- 
felelően [...] pártunk központi vezetősége új szakaszt nyitott a szocializmus építé- 
sében Magyarországon"! Nem kevesebbet állított ezzel, mint azt, hogy az ő veze- 
tésével elért eredmények megkoronázásaként már csupán némi korrekció vagy — 
ahogy manapság mondják a balfogások reparálását — , finomhangolás"? szükséges 
a szocializmus teljes győzelméhez. E hazug gondolatmenet logikájába illesztve már 
azt a konklúziót is levonhatta referátuma végén, hogy a pártvezetés 1953. júniusi 
és azt követő határozatai , a szocializmus építésének egyedül belyes és célravezető 
politikáját jelölik meg"." Az önigazolás tettenérhetőségén túl történetünk szem- 
pontjából két okból mellőzhetetlen az idézett megnyilatkozás. Az egyik, hogy Rá- 
kosi — egy retorikai szaltó mortále keretében — először állt ki nyilvánosan és , egye- 
nes beszédben" az új szakasz mellett. A másik, hogy amint korábban, úgy a továb- 
biakban is ennek az ellenkezőjét teszi majd. 

Nagy Imre Az államigazgatás és a tanácsok feladatai című referátuma? szintén 
a háború óta eltelt évtized perspektívájába helyezte a vizsgált kérdést. Ha Rákosi 
beszámolója a számadatok dzsungele miatt volt nehezen követhető, akkor Nagy 
előadása azért, mert mondandóját egyre-másra nehézkes — a marxizmus klassziku- 
saitól vett idézetekkel megtámogatni próbált —, terjedelmes államelméleti exkurzu- 
sok terhelték. A referátum vezérfonala valójában két kérdés köré szerveződött. Az 
egyik, hogy a kommunista párt által dominált proletárdiktatúrában mi az állami 
szervek kompetenciája, mozgástere. A másik pedig az, hogy ugyanezen pártköz- 
pontú társadalomba miként integrálják a rendszer számára leginkább hasznosítha- 
tó módon a — mégiscsak többséget kitevő — párton kívüli népességet. Ez utóbbi volt 
az ún. népíront-problematika. 


€ Nagy Imre, 1953 

Az első kérdés kritikai felvetésével indul a referátum: a tanácsok munkáját hiá- 
nyosságok, az államigazgatást — a szocializmus építését összességében is zavaró és 
a népi állam erejét gyengítő — elvi tisztázatlanságok paralizálják. Majd következik 
egy húszoldalas — közel egyórás — kitérő a tanácsrendszer létrejöttének történeti út- 
járól, a magyarországi népi demokrácia , két szakaszáról", mire eljut annak meg- 
fogalmazásához, hogy , a párt nemcsak vezette, hanem gyakran belyettesítette is az 
állam hatalmi és igazgatási szerveit. Ez csökkentette az államhatalmi és igazgatási 
szervek önállóságát, tekintélyét és felelősségét, ugyanakkor megnebezítette az álla- 
mi és tanácsi szerveknek a párt részéről való tényleges politikai vezetését." Noha 
mondandója során Nagy - a későbbiekben is — visszatérően részletezi az államha- 
talmi és a tanácsi szervek , belső" hiányosságait, más helyeken is hasonló konklú- 
zióra Jut: a párt túlhatalma, mindent maga alá gyűrő omnipotenciája volt az elsőd- 
leges gátja az államhatalmi szervek funkcionális működésének. Nagy egyfelől téte- 
lesen kimondva is azonosul a hatalmi ágak , burzsoá"? elválasztását elutasító kom- 
munista államfelfogással. Másfelől viszont részben az 1949. évi alkotmányra, rész- 
ben az MDP Központi Vezetőségének 1953. júniusi (titkosított) határozatára utal- 
va próbálja abba az irányba inspirálni a kongresszusi küldötteket — és persze legin- 
kább pártvezető társait —, hogy a párt omnipotenciájának bizonyos önkorlátozása 
révén érdemi működési jogosítványokkal ruházzák fel az államhatalom intézmény- 
rendszerét: az Elnöki Tanácstól a kormányon és a minisztériumokon át a tanács- 
igazgatási rendszer különböző szintű fórumaiig. Példák tucatjával alátámasztott ál- 
láspontja szerint ugyanis a párt oly mértékben hatolt be az állam- és közigazgatás 
szerveinek működésébe - az ő megfogalmazásában , helyettesítette?" azokat -, hogy 
elődlegesen erre vezethető vissza paralizálódásuk, miközben számottevő mérték- 
ben felduzzadt apparátusa életidegen módon nehézkessé, bürokratikussá vált. 


Meg kell mondani, hogy a pártbizottsági titkárok sokszor adnak okot arra, hogy a párt- 
bizottság tagjai csak végigülik az értekezleteket, a [napirendre tűzött] kérdés lényegéhez 
viszont nem szólnak hozzá. A főváros X. kerületi párttitkára, Biszku elvtárs például egy 
kérdés megtárgyalása végén rendszeresen megváltoztatta a pártbizottság tagjainak ja- 
vaslatait, s egyszerűen a saját javaslatát vette határozatba. ... 

A nagykanizsai járási bizottság titkára például minden reggel átmegy a járási tanács- 
hoz, és ő osztja be a tanács vezetőinek napi munkáját. Pedig erre sem oka, sem joga. Az- 
zal kellene inkább törődnie, hogy a járási pártbizottság megtárgyalja a tanácsvezetők 
munkamódszerét, számukra ez jelentené a pártszerű vezetést. Éles kritikája az ilyen ve- 
zetőknek, hogy ha akár rövid időre is eltávoznak, akadozik a munka, mert mellettük 
nem nőhetnek fel feladatukhoz az új vezetők. Ha egy párttunkcionárius ily módon vá- 
lik nélkülözhetetlenné, ott nyilván megsértették a kollektív vezetés elvét. 


A pártvezetés legfőbb elve a vezetés kollektivitása. Szabad Nép, 1953. augusztus 8. 


Referátumának másik súlyponti elemét, az ún. népífrontkérdést Nagy Imre szin- 
tén bőséges — a marxista klasszikusok mellett már historizálóan patrióta — retori- 
kai cirádákkal vattázta körül, miközben a kulcsmondat a következő: , A népi de- 
mokrácia viszonyai között a népfront az a széles, átfogó tönegmozgalom, mely- 
nek gerince a munkás-baraszt szövetség, és amely átfogja a lakosság túlnyomó több- 

ségét." Ez a formula már egy korrigált változat volt. A kongresszusi referátum ere- 
deti szövegezésében még nem mozgalom, hanem egyéni tagságot is lehetővé tevő 
, Szervezet? szerepelt. A véglegesítés előtti politikai bizottsági vita során Nagy párt- 
vezető társai tarthatatlannak értékelték a , szervezet? kifejezést. Alighanem ráérez- 
tek a szándékban rejlő veszélyre. Leginkább azt tartották aggályosnak, hogy az a 
népfront, amelyet 1949-ben éppen bármilyen más politikai szerveződés siralomhá- 
zaként, elporlasztása céljából kreáltak, most szervezett tagsággal bíró alternatívá- 
jává válhatna az egész országot irányítani hivatott kommunista pártnak. Így csak 
az egyébként tetszhalott mozgalom életre galvanizálása jöhetett szóba, s Nagy en- 
nek határait feszegetve bonyolódott ismételten különböző irányú fejtegetésekbe ela- 
borátumának véglegesítésekor. 

Nagy Imre kongresszusi referátumát ugyanaz a kettősség jellemezte, mint egy 
évvel korábbi miniszterelnöki székfoglalóját: a korabeli nehézkes, bürokrata párt- 
zsargon használatára szinte kínosan ügyelve fogalmazott meg korrekciós törekvé- 
seket, magát a kommunista egyeduralmat működőképessé racionalizálni igyekvő vál- 
toztatási javaslatokat. Ezeket egyfelől úgy tálalta, hogy a rendszer kikerülhetetlen 
, üzemzavar-elhárítása" mellett mintegy szerves továbbfejlesztését jelentsék a végül 
is még csak három-négy éve beüzemelt kommunista intézményrendszernek: azaz a 
kezdeti , gyermekbetegségek" meghaladásaként lehetett szólni róluk. Másfelől nem 
— nem csupán - legitimációs szándékkal, politikai fedezékként hivatkozott vissza- 
térően az alkotmányra: abba ugyanis nemcsak hogy normaszegés nélkül, hanem a 
benne foglaltak megvalósításaként fért volna bele az állami szervek funkcionális 
működésének biztosítása, a gúzsbakötésig menő pártgyámkodás ésszerű oldása. 
Mindemellett Nagy Imre az új moszkvai irányvonal egyfajta honosított elméleti 
megalapozásával próbálkozott: ott, a Szovjetunióban látszott akkoriban olyan ten- 
dencia, hogy a kormányzati, államigazgatási szerveknek szintén nagyobb mozgás- 
teret szántak. Az sem kétséges viszont, hogy a moszkvai praxis teoretikus alátá- 
masztásának kísérlete — ha meghallgatásra talál — éppen a mindenhatóságából alább 
adni nem kívánó Rákosival szemben erősíthette volna miniszterelnöki kompeten- 
ciáját. Ugyanez motiválta akkor is, amikor a népfront eredményes reaktiválásától 
remélte , saját" országos bázisának kiépítését azzal a Rákosinak parírozó pártap- 
parátussal szemben, amely kormányfői törekvéseit gyanakvóan vagy még inkább 
ellenségesen fogadta. 

A megelőző hónapok alsóbb szintű tisztújító és küldöttválasztó taggyűlései nyo- 
mán a kongresszusi delegáltak közel fele frissen választott, , új káder?" volt tisztsé- 
gében. De ha figyelembe vesszük, hogy egy korabeli jelentés szerint még a buda- 
pesti tisztújító értekezletet is , a nagymértékű passzivitás, a bizonytalanság, a seké- 
lyes prakticizmus és a közömbösség jellemezte"," akkor milyen lehetett a helyzet a 
fővárostól távolabbi vidékeken? Aligha javult az eredendően is alacsony iskolázott- 
ság, illetve az informáltság tekintetében. Ennek ellenére annyit bizonyára dekódol- 
tak a küldöttek az összejövetel végére, hogy az MDP KV első titkári posztjára is- 
mételten megválasztott Rákosi Mátyás beszéde összességében egy eredményekkel 
és — korabeli szóhasználattal — , győzelmekkel? teli évtizedet rekonstruált, míg Nagy 
Imre sokkal inkább a mindezenközben halmozódó gondokat, a megoldandó, , nem 
jól van így" problémákat szedte lajstromba. Ez a fentebb jelzett bizonytalanság, a 

Nagy Imre kormányfői programját ismerteti a parlamentben, 1953. július 4. 


kiegyensúlyozatlanság érzését kelthette. Ami abban is tükröződött, hogy — az ad- 
digi szokástól eltérően — , a párt parlamentje"? sem Rákosi első titkári referátumát, 
sem Nagy kormányfői beszámolóját nem szentesítette határozattá: egyszerűen azt 
rögzítette, hogy meghallgatva és megvitatva , irányelvnek tekinti azokat". A mun- 
kásmozgalom történetében tájékozottabb kevesek esetleg a , kettős hatalom" új, 
egypárti uralom alatti változatán morfondírozhattak. Aki pedig ennek praktikus 
oldalát fogta meg, az egyre nyilvánvalóbb megosztottságot, róka fogta csuka patt- 
helyzetet diagnosztizálhatott a pártvezetésen belül. 

Holott két — nem kevésbé fontos - tárgykör jóformán elsikkadt, illetve nem is te- 
matizálódott az egy héten át ülésező kongresszus szóáradatában. Az egyik a min- 
dennapi életviszonyok javítása, , dolgozó népünk életszínvonalának emelkedése". 
Erről valóban farizeusság lett volna bármit 15 mondani, mert az — a háború utáni 
regenerálódási időszakhoz képest - épp a kommunista hatalomátvétel óta romlott 
egyvégtében. Az , új szakasz" ezt korrigálni igyekvő intézkedéseinek bő féléves ho- 
zadéka legfeljebb a , nem romlott tovább? érzékelésküszöböt érte el. A másik kér- 
dés a justizmordok jóvátétele volt. A hatalmi huzakodásban Rákosi leginkább a 
törvénytipró koncepciós perek felülvizsgálatát próbálta elodázni. Nagy ezt inkább 
szorgalmazhatta, mert annak idején — átmenetileg — éppen félreállították, így a leg- 
kirívóbb törvénysértésekben nem volt személyesen érintett. Moszkva is csak azzal 
a megszorítással támogatta Nagyot, hogy , ne rombolják Kákosi elvtárs tekinté- 
lyét, mert az a párt tekintélye is" — hangzott az ismételt szovjet-magyar pártveze- 
tői konzultáción K. Vorosilov szovjet államfő formulája az MDP fentebb tárgyalt 
III. kongresszusa előtt alig két héttel." Emiatt is váltak Nagy Imrének a perek felül- 

vizsgálatát érintő kormányfői iniciatívái meglehetősen rapszodikussá, Rákosi Má- 
tyás pedig — az ún. rehabilitációs bizottság vezetőjeként — ennek megfelelően takti- 
kázhatott mind az időzítéssel, mind a szabadítandók körével. 


Beköszöntött a nyár, s a nagy melegben ugrásszerűen megnövekedett a sörfogyasztás. 
Nagy munka vár söriparunkra. [...)] 

Sörtermelésünk csaknem teljes egészében a belföldi piacra kerül. Az óriási mérték- 
ben megnövekedett fogyasztást mutatja egyetlen adat: az egy főre eső sörfogyasztás 
ma hét és félszerese az 1938. évinek. Csakhogy még ez a mennyiség sem elegendő. Egy- 
re gyakrabban hallani olyan panaszokat, hogy ebben vagy abban a vendéglőben, étte- 
remben kifogyott a sör. 

Hol van a hiba? A magyar söripar a felszabadulás óta sokat fejlődött. Csakhogy ez 
a fejlődés a szükségletek növekedéséhez képest még így is lassú volt. Különösen az 
utolsó években - a túl gyors iparosodás idején — hanyagoltuk el a söripart. Az 1953. 
júniusi párthatározat nyomán meggyorsult az élelmiszeripar fejlesztése, de ezen belül 
elsősorban a sütőiparnak, a tejiparnak és a konzerviparnak kellett a legsürgősebb se- 
gítséget kapnia. Így a söriparra viszonylag kevés beruházás jutott. ... 

Ezen a nyáron nem tudjuk a szükségleteket teljes mértékben kielégíteni, hiszen a 
söripar fejlesztése nem oldható meg egy-két hónap alatt. Arra azonban megvan a le- 
hetőség, hogy a jelenlegi helyzetet komolyan javítsuk, s az eddiginél több sör jusson a 
dolgozóknak. A söripari igazgatóság vezetői vállalták, hogy a júniusi tervet 20 000 
hektoliterrel túlteljesítik, sőt júliusban — bár a terv 35 000 hektoliterrel magasabb az 
előző hónapinál - terven felül még 5000 hektoliter sört állítanak elő. 

A sörellátásról. Szabad Nép, 1954. június 18. 


1954 nyarán kiengedték a börtönből Kádár Jánost, Kállai Gyulát, valamint az 
1951 tavaszán őrizetbe vett ún. , márciusi frontosokat". Szabadlábra helyezésük 
azért volt előresorolható, mert annak idején őket — a harsány propaganda-hadjá- 
rat közepette rendezett Grősz-per szélárnyékában - , csendes perekben" ítélték el. 
Ugyanilyen híradásmentes volt kiengedésük is. Fél évvel később, 1954 végén meg- 
történt ugyan Rajk László rehabilitálása is, ezt azonban akkor gondosan titkosí- 
tották. Nyilvánosságra hozása esetén ugyanis Rákosi és további két politikai bi- 
zottsági tag, Gerő Ernő és Farkas Mihály szerepének firtatása is nehezen lett volna 
megkerülhető. A frissen rehabilitált volt belügyminiszter, Kádár perbeli érintettsé- 
gének feszegetését elsődlegesen az hibernálta, hogy átmenetileg ő is a meghurcol- 
tak közé került. Kádár a börtönből kikerülve vállalta is a neki felajánlott párttiszt- 
ségeket, s fokozatosan haladt újra felfelé a párthierarchia grádicsain. (1954 szep- 
temberétől Budapest fontos, XIII. kerületi pártbizottságának első titkára, egy év 
múlva, 1955 szeptemberétől Pest megye pártbizottságának első titkára.") Ezután 
néhány egyedi esettől eltekintve hosszú szünet következett, így csak 1956 tavaszán 
— alapvetően megváltozott politikai miliőben — kerültek szabadlábra más kommu- 
nisták és egykori szociáldemokrata vezetők. 

A rehabilitálások másik jellemzője, hogy lényegében csak a volt pártfunkcioná- 
riusokra terjedtek ki. Fel sem merült viszont annak a közel 25 ezer , közrendű"? be- 
börtönzött ügyének a felülvizsgálata, akiknek túlnyomó többségét 1949 és 1953 

nyara között ugyancsak hamis politikai vádak alapján ítélték el. A nyögvenyelős fe- 
lülvizsgálatok során azután ugyanolyan álságos módon próbálták magyarázni a 
rendszer működésének részévé vált terrorhadjáratok , okát", mint ahogy korábban 
a meghurcoltatásokat. A kellemetlenné váló ügykör egészét az Államvédelmi Ha- 
tóság 1953 januárjában őrizetbe vett vezetője, Péter Gábor nyakába varrták: a 
, funkcionáriusok között végzett tatárjárás" felelősségét éppen úgy, mint a politi- 
kai névtelenek elleni eljárások ódiumát. Ennek , ötletgazdája" a moszkvai pártpre- 
zídium volt, a magyar és szovjet pártvezetés 1954. májusi eszmecseréjén. Más kér- 
dés, hogy Péter Gábort 1954 márciusában -— az ún. , szocialista törvényesség" hely- 
reállításának meghirdetése közepette — éppoly hazug koncepciós perben ítélték élet- 
fogytig tartó börtönbüntetésre, mint azokat, akiket az ő statisztálásával küldtek 
bitóra vagy rács mögé. Péter Gábor valóban a leghűségesebb statisztája, szolgálat- 
vezetője volt Rákosinak a justizmordok garmadájában, de amikor erről számot kel- 
lett volna adni, ugyanúgy őt nevezték meg párton belüli bűnbakként a magyaror- 
szági jJogtiprásokat megmagyarázandó, mint ahogy a Szovjetunióban egészen addig 
Berijára osztották ezt a bűnbakszerepet, amíg Hruscsov nem érezte magát elég erős- 
nek ahhoz, hogy - ez ügyben — előhúzza az aduászt, a , Sztálin-kártyát". Péter Gábor 
elítéléséről egyébként szintén csak egy rövid, , mínuszos"? hír tudósított, hogy mi- 
nél kevésbé keltsen feltűnést. Rákosi , tekintélyét? — ekkor még - védeni kellett, s 
a Péter-ügy suba alatti elintézésétől remélték, hogy kevesen lesznek majd azok, akik 
emlékeznek arra, milyen nyilvános dicséretben részesült az ÁVH és Péter öt évvel 
korábban , Rajk és bandája" leleplezésének honorálásaként. 


A Magyar Népköztársaság állambiztonsági szervei államellenes és népellenes bűncse- 
lekmények elkövetése miatt őrizetbe vették Péter Gábort, az Államvédelmi Hatóság 
volt vezetőjét, Décsi Gyula volt igazságügyminisztert, Tímár István volt minisztériumi 
főosztályvezetőt és több társukat. 

A vizsgálat megállapította, hogy Péter Gábor és társai, akik közül többen múltbeli 
bűncselekményeik eltitkolásával kerültek magas beosztásba, hivatali beosztásukkal 
visszaélve súlyos államellenes és népellenes bűncselekményeket követtek el. A széles 
körben lefolytatott bizonyító eljárás, nagyszámú tanú és tárgyi bizonyíték, valamint a 
vádlottak beismerő vallomása alapján a Katonai Felsőbíróság — mely előtt a vádat a 
legfőbb ügyész képviselte — megállapította a vádlottak bűnösségét a terhükre rótt bűn- 
cselekményekben. 

A Katonai Felsőbíróság Péter Gábort életfogytig tartó börtönre, a közügyektől tíz- 
évi eltiltásra és teljes vagyonelkobzásra; Décsi Gyulát kilencévi börtönre, a közügyek- 
től tízévi eltiltásra és vagyona fele részének elkobzására; Tímár Istvánt tizenegy évi 
börtönre, a közügyektől tízévi eltiltásra és teljes vagyonelkobzásra; a többi vádlottat 
többévi börtönre ítélte. A Katonai Felsőbíróság illetékessége az 1950. évi 5. tvr. ren- 
delkezésein alapszik. Az ítélet jogerős. 


Szabad Nép, 1954. március 13. 


Az Államvédelmi Hatóság helyzete is változott 1953 után, de éppen csak annyira 
és oly módon, hogy azon keresztül modellértékűen lehet bemutatni a rendszernek az 
új szakaszba is beprogramozott belső ellentmondásait. Nagy Imre kormányra kerü- 

lésekor — még a moszkvai ihletésű párthatározat , kisugárzásaként" — számos intéz- 
kedést foganatosítottak a korábbi évek rémuralmának enyhítésére. Ennek volt része 
az is, hogy az ÁVH-t újra betagolták a Belügyminisztérium szervezeti rendjébe. Ez- 
zel egyidejűleg vonták ki a BM kompetenciájából a tanácsigazgatási rendszert, azaz 
a tárca ekkortól lett egyértelműen rendőr-minisztérium (miközben a helyi-területi 
igazgatás szervezete a Minisztertanács Titkárságának felügyelete alá került). Az átszer- 
vezés és az ÁVH , megregulázásának" végrehajtására Gerő Ernőt tették meg belügy- 
miniszternek. Gerő — egyébként közismert operativitásával — ezt a feladatot 1953 vé- 
gére megoldottnak tekintette. Bár formálisan csak 1954 júliusában adta fel tárcáját, 
az év elejétől — Nagy Imrével egyeztetve s a miniszterelnököt segítendő — ismét a gaz- 
daságpolitikai kérdésekre összpontosította figyelmét mint a minisztertanács ezen te- 
rületet felügyelő elnökhelyettese. A belügyi bársonyszékben Piros László lett az utó- 
da, aki addig — miniszterhelyettesként — a politikai rendőrség parancsnoka volt. Rá- 
kosi Mátyás és az ÁVH között azonban fennmaradt a , bűntársi érdekközösség" ab- 
ban, hogy a korábbi évek tömeges és szövevényes justizmordjairól minél kevésbé kell- 
jen színt vallaniuk. Ennek érvényre juttatásában viszont továbbra is kulcsszerep ju- 
tott — az előzmények tekintetében is leginformáltabb — Gerő Ernőnek. Ő egyre in- 
kább úgy ítélte meg, hogy a koncepciós perek Nagy Imre által szorgalmazott felülvizs- 
gálatának folytatása , veszélyezteti a párt vezető magjának jelenlegi formában törté- 
nő fennmaradását", azaz — személyes érintettsége miatt is — érdekeltté vált abban, 
hogy mindinkább Rákosi mellé zárkózzon vissza. A törvénytelenségek kivizsgálásá- 
nak - lehetőség szerinti — folytatólagos elkonspirálása mögött a Rákosi-Gerő-Piros- 
triumvirátus érdekszolidaritása húzódott meg, s ennek megfelelően kooptálták Piros 
Lászlót újra az MDP Politikai Bizottságába is. A törvénytiprások és a meghurcolta- 
tások felülvizsgálatát szorgalmazva hiába volt Nagy Imre — sportnyelven szólva — 
, adogatóelőnyben", ebben a konstellációban nem volt esély érdemi előrelépésre. An- 
nál is kevésbé, mert ezt a Kremlből is csak félszívvel szorgalmazták. 


Rákosi Elvtársnak! Bizalmas! 
Az ÁVH-információban (vasárnapi anyag) olvasom Molnár Józsefné kulákasszony 
esetét, aki óriási mennyiségű árut gyűjtött össze és dugott el a lakásán. Az esetet alkal- 
masnak tartom arra, hogy nagyobb zajt csináljunk belőle. Az elrejtett árumennyiség igen 
nagy. Az asszonynak sok a pénze, továbbá négy háza van. A férje ugyancsak árurejte- 
getésért két évre van elítélve stb. 

Most, amikor feltehetően a parasztok rá fogják vetni magukat az iparcikk-vásárlás- 
ra, szükséges néhány vaskos esetet a megfelelő megtorlással nyilvánosságra hozni. Az 
adott esetben pl. legalább tíz évre kellene ezt a kulákasszonyt elítélni teljes vagyonel- 
kobzással, és azzal, hogy az elkobzott árut a község rászoruló lakosai között hatósá- 
gi áron osszák szét. Ez a mi oldalunkra állítaná a lakosság szegényebb részét. A leg- 
közelebbi hetekben még néhány ilyen esetet kellene kifogni és nyilvánosságra hozni. Per- 
sze, ezeket a dolgokat nem szabad túlzásba vinni, mert a főkérdés most a falun még- 
sem ez, hanem a cséplés, a tarlóhántás és másodvetés, s főként a begyűjtés. 

Gleről] 1954. július 3. 
Kő András - Nagy J. Lampert: Levelek Rákosihoz. Maecenas, 2002. 43. old. 

A korábban üzemszerű rutinnal végzett justizmordok tömegének felülvizsgála- 
tát az érintettek jól szervezett, kulisszák mögötti szoros összetartása futtatta zá- 
tonyra. E téren Nagy Imre erőfeszítéseinek hiábavalósága — főként a legkínosabb 
ügyek tisztázása tekintetében -— szintén a rendszerbe volt programozva. Az viszont 
nyilvánosan ki lehetett mutatni, hogy a gazdaság működésében, illetve teljesítőké- 
pességében nem következett be olyan mértékű javulás, amilyet az új szakasz intéz- 
kedéseitől vártak. Más kérdés persze, hogy a rendelkezésre álló idő alatt nem is 
következhetett be. Azért nem, mert az új szakasz korrekciós lépéseivel egy időben 
kezdtek nyilvánvalóvá válni azok a működési, üzemszervezési anomáliák — helyi- 
területi és népgazdasági szinten is —, amelyeket az előző évek végletesen voluntaris- 
ta gazdaságpolitikája idézett elő. A problémák korábban akkor kezdtek egymásra 
halmozódni és mindinkább összekuszálódni, amikor a két, gyorsan egymást köve- 
tő hidegháborús krízis — a Tito-ellenes és a koreai konfliktus — kirobbanása nyomán 
beindult, majd kiteljesedett az erőltetett-feszített iparosításnak mondott, roham- 
tempójú fegyverkezés. Pontosítva a hadiipar-, illetve hadseregfejlesztés, valamint a 
hozzá kapcsolódó infrastrukturális és ellátási háttérberuházások minden mást hát- 
térbe szorító elsősége — és persze a kapkodás — okozta a katasztrófát. A már menet 
közben jelentkező működési zavart részben a norma állandó túlteljesítéséről harsogó 
— illetve egyvégtében erre ösztönző — győzelmi propaganda volt hivatott elleplezni, 
részben pedig elrettentő példaként kívánták felmutatni az ún. összeesküvők, szabo- 
tálók kártevését. Az ezekből sorozatosan kreált büntetőügyek egy hivatali láncolat 
részeként tartoztak az Államvédelmi Hatóság, illetve a kezük alá dolgozó ügyész- 
ség és bíróság kompetenciájába. Azaz a kommunista hatalomátvételt követő fél év- 
tizeden át halmozódó gazdaságpolitikai esztelenségek és az ezeket megideologizá- 
ló rendszerhazugságok akkor kezdtek egyre-másra felszínre kerülni, amikor az új 
szakasz keretében megpróbálták legalább visszafogni Rákosi addig folytatott ámok- 
futását. Ezt viszont Rákosi — a neki szekundáló pártapparátusra támaszkodva — 
igyekezett úgy interpretálni, hogy a rendszer működésének nyilvánvalóvá vált gond- 
jait, illetve , a rohamos fejlődés? elakadását nem a korábbi irracionalitás okozta, 
hanem Nagy Imre , felelőtlen?" miniszterelnöki tevékenysége, illetve az általa kép- 
viselt , új szakasz". A politikai prizmatöréssel torzított magyarázatok — mint min- 
denkor -— akkor i5 módot adtak a pró és kontra számadásokra. 

1954 első felében — az előző év hasonló időszakához képest -— kereken 25 száza- 
lékkal nőtt a kiskereskedelmi forgalomban realizálódó lakossági fogyasztás, azaz 
érdemlegesen javulni kezdett , a dolgozó nép" mindennapi életnívója. Rákosi azzal 
tromfolt -— s ez meg is felelt a valóságnak -, hogy eközben a gazdasági makromu- 
tatók produktivitáscsökkenést jeleztek. Az életviszonyokról az MDP Politikai Bizott- 
sága elé terjesztett jelentésekkel is egymás ellen folytattak , számháborút" a bizottság 
tagjai. Egy kimutatás statisztikai összesítései arról tanúskodtak, hogy a reálbérek 
1950-től az új szakasz meghirdetéséig 23 százalékkal csökkentek, egy másik pedig 
arról szólt, hogy a munkásosztály zömét tömörítő fővárosban a közellátás, a köz- 
lekedés, illetve az egészségügyi ellátás nem is 1950-hez mérve, hanem a harmincas 
évekhez viszonyítva is katasztrofálisan romlott. Fél év múlva — egy másik jelentés 
alapján — már azt rosszallották ugyanezen fórumon, hogy , az új szakasz eredmé- 
nyeképpen a parasztság, különösen az egyénileg gazdálkodó középparasztság egy 





V. DESZTALINIZÁLÁS ÉS RESZTALINIZÁLÁS, 1953-1956 :- 353 


főre jutó jövedelme jóval magasabb, mint a munkásoké"?. Az adatsorok hitelessé- 
gét illetően Winston Churchill bon mot-ja lehet irányadó — , csak annak a statisz- 
tikának biszek, amelyet magam hamisítottam" -, s ennek megfelelően azok kora- 
beli irányzatos interpretálása minden bizonnyal csak részigazságokat tartalmazott.? 
Nagy Imrének és Rákosinak az okozott , közös gondot", hogy miként számolja- 
nak el az 1954-ben lezáruló első ötéves tervben meghirdetett célkitűzések tel- 
jesítetlenül maradásával. Különösen a köztes propagandabeszámolókban folyto- 
nosan hangoztatott , túlteljesítések" után. A tervciklus végelszámolása megint csak 
túlmutatott számszaki jelentőségén. Az volt a politikai tét, hogy az ország fél évti- 
zede tartó sanyargatának volt-e legalább értelme: a naponta megkövetelt túlválla- 
lásos erőfeszítésekkel szemben előállott végső deficit Rákosi korábbi megalomán am- 
bícióinak vagy Nagy Imre aktuális új szakaszának számlájára írható-e. Bár az 1953. 
júniusi párthatározat, illetve az új szakasz kormányprogramja — egyebek mellett — 
azért született, mert az addigi esztelen gyakorlat már-már összeomlással fenyegetett, 
Rákosi éppen ezt opponálta. Nyakatekert magyarázataiban rendre arra a 
következtetésre jutott, hogy a magának nagyobb önállóságot követelő kormány 
csődöt mondott, s ez vezetett az első ötéves terv kudarcához is. Az egymást cáfo- 
ló-kioltó érvelésnek egy , közös" konklúziója lett. Miután még maguk között sem 
tudtak (mertek) reálisan elszámolni a , mi mennyi" kérdésével, csak 1956-tól — egy 
év kihagyással (!) — szándékoztak megindítani az újabb, második ötéves tervperió- 
dust. A halasztást — előzetes politikai bizottsági egyeztetés nyomán - Rákosi szin- 
tén kongresszusi beszámolójában hozta nyilvánosságra. 

Az aktuális gazdasági gondok száma persze ettől nem lett kisebb. Orvoslásuk 
módját és a további feladatokat az 1954. október első napjaiban tartott központi 
vezetőségi ülés volt hivatott megtárgyalni. Ennek előkészítésében — az újabb ötéves 
terv kongresszuson bejelentett elhalasztása miatt — a köztes, 1955. évi gazdaságpo- 
litika meghatározása került a középpontba. Az erről folyó előzetes politikai bizott- 
sági viták a kulcsszerepet játszó pártvezetők — Rákosi, Gerő és Nagy Imre - eltérő 
időpontokban kivett nyári szabadsága idején követték egymást. Így mindig a közü- 
lük éppen jelen lévő felfogása szerint változott a koncepció. Miután Rákosi csak az 
közben betegszabadságra ment, a Nagy Imre irányvonala szerinti verzió került a 
testület elé. Magán az ülésen nemcsak a miniszterelnök támogatta az előterjesztést 
egy olyan hozzászólással, amelynek a veleje az volt, hogy , véget kell vetni a huza- 
vonának", hanem több közismert központi vezetőségi tag is felsorakozott mögé. 
Úgy tűnt, hogy Nagy Imre ezúttal maga mögött tudhatja a párt választott testüle- 
tének többségét, azonban Rákosinak annyit még sikerült elérnie, hogy elegendő, 
ha a Központi Vezetőség egyelőre csupán jóváhagyja a beszámolót, azt majd a Po- 
litikai Bizottság formálja határozattá. Miután viszont Rákosi , gyógykezelés céljá- 
ból" — hosszabb időre — Moszkvába távozott, Nagy keresztülvitte a PB-ben, hogy 
a Központi Vezetőség által megvitatott elaborátum október 22-én határozattá emel- 
ve jelenjen meg. Ezúttal arról is gondoskodott, hogy az ő irányvonalát támogató kor- 
mányzati szerv, a Tájékoztatási Hivatal kiterjedt sajtókampányt szervezzen a hatá- 
rozat és az új szakasz mellett. Ezt egy általa írt cikk indította, amelyben egyfelől 
számos olyan mozzanatot tárt a nyilvánosság elé, amit addig csak a titkosított párt- 

határozat tartalmazott, másfelől feszes okfejtéssel világította meg az új szakasz és 
az azt gáncsolni igyekvők között több mint egy éve zajló huzavonát. Mindezek mel- 
lett a Politikai Bizottság addig , hálószobatitokként" rejtegetett tabutémájáról, a 
koncepciós perekről is először szólt köntörfalazás nélkül október 25-én, méghoz- 
zá nem is csak a párt, hanem az ország nyilvánossága előtt: , A júniusi párthatáro- 
zatok válnak valóra abban, bogy kibozzuk a börtönökből ártatlanul elítélt elvtár- 
sainkat; visszaadjuk őket a pártnak, az életnek, a munkának. A múlt súlyos bibátit 
e téren is fel kell és fel fogjuk számolni. [...] A pártnak és a kollektív vezetésnek 
van és lesz annyi ereje, bogy soba többé meg ne ismétlődbessenek a múltban elkö- 
vetett bűnök." Nagy ugyanekkor kezdett először valóban aktív személyzeti poli- 
tikába - a kormány átalakításával és minisztériumi háttérapparátusok szervezésé- 
vel -, amitől idővel , saját csapatának" megformálását remélte. 

A közbeeső két napban, október 23-24-én ülésezett a Hazafias Népfront alaku- 
ló kongresszusa, amelyről nem sokkal korábban, a párt III. kongresszusán beszélt. 
Nagy Imre ekkor elmondott beszédében szinte teljesen levetkőzte az addig rá is jel- 
lemző, nyögvenyelős pártzsargont. Ezúttal sokkal emocionálisabb retorikai fordu- 
latokkal fűszerezett beszédének — majdhogynem hozsannázó - fogadtatása alapján 
úgy tűnhetett, hogy a párton kívüli rétegek közül is sikeresen toborozható támoga- 
tás a szocializmus építésének általa vázolt , magyar útjához". A Hazafias Népfront 
kongresszusán elmondott felszólalásában már maga is úgy értékelte, hogy , győ- 
zött a júniusi politika, és csúfos vereséget szenvedtek azok a számítások, amelyek 
kudarcára spekuláltak".!! , Kis októberi győzelem" — rögzíti a pillanatot Nagy Im- 
re biográfusa.!" Több mint egyéves erőfeszítés után révbe jutni látszott az , új sza- 
kasz". A Rákosi és Nagy Imre közötti pár(t)viadalban addig ingadozó-helyezkedő 





V. DESZTALINIZÁLÁS ÉS RESZTALINIZÁLÁS, 1953-1956 : 355 


vezető káderek némelyike is ezt vélelmezhette azokban a napokban. Többek kö- 
zött Czakó Kálmán legfőbb ügyész, aki a koncepciós perek felülvizsgálatának ál- 
lásáról gyártott jelentései sorában — az addigiaktól eltérően — ekkor küldött olyan 
jelentést a miniszterelnöknek, amely Rákosi kompromittáltságát is dokumentálta. 
Eszerint a justizmordok vizsgálati szakában közreműködő beosztottak annak ide- 
jén maguk is többször szóvá tették, hogy az általuk éppen vallatottak bűnösségére 
vonatkozóan semmi bizonyítékuk, kompromittáló adatuk sincs. ,, Ilyenkor Péter 
Gábor és lakkori helyettese] Szűcs Ernő beosztottaikat úgy tájékoztatta, bogy a le- 
tartóztatások a párt vezetőségének utasítására történtek, a letartóztattak ügyében 
a párt döntött, és az ÁVH feladata ezt a döntést alátámasztani." Akik az 1953. 
júniusi határozatot ismerték, mindannyian tudták, hogy ez a formula nemcsak és 
nem is elsősorban - az iratban nevesített — Farkas Mihályra, sokkal inkább Ráko- 
sira vonatkozik. De ennyi is csak ekkor kerülhetett papírra, amikor — az előző hó- 
napok fejleményei nyomán - úgy tűnt, hogy az MDP első titkárának kontrollálat- 
lan hatalma leáldozóban van. 

Hamar kiderült azonban, hogy az októberi fordulat nem több, mint pürrhoszi 
győzelem. Rákosi Mátyás Moszkvába , politikai betegségét" ment kezeltetni, és 
szanatóriuma a Kreml volt. A szovjet fővárosban remélte megtalálni az ellenszert 
Nagy Ímre felülkerekedésére. A magyar belpolitikai perpatvarok döntőbírósága to- 
vábbra is Moszkva volt, ahol azonban a Sztálin trónjáért folyó utódlási harc még 
nem jutott nyugvópontra. A szovjet pártelnökségen belüli erőviszonyok éppen mó- 
dosulóban voltak, miközben — a hidegháborús jégkorszakban bekövetkezett átme- 
neti olvadás után — a szuperhatalmi szembenállás kezdett újra merevebbé válni. A 
két mozzanat közül egy is elég lett volna ahhoz, hogy az , új szakasz" a Kremlben 
átértékelődjön. Emiatt — s nem a csatlós állam fővárosában történtek következté- 
ben - állt elő olyan helyzet, hogy Rákosi ezúttal , jókor érkezett". Ebben a válto- 
zó közegben vált egyre inkább hatékonnyá a Nagy Imre elleni szisztematikus áská- 
lódás. November legvégén -— két hónapos távollét után — Rákosi úgy tért vissza Bu- 
dapestre, hogy a szovjet prezídium tagjainak többségét újra maga mögött tudhat- 
ta. Az MDP Politikai Bizottságának 1954. decemberi ülésein már moszkvai párt- 
fogóinak hallgatólagos támogatásával nyitott frontot a miniszterelnök ellen. Az új 
szakaszt mint , bajjal és nehézséggel teli másfél esztendőt" emlegette, mindezekhez 
bűnbakként rendelte Nagyot és , jobboldali elhajló" politikáját. A , proletárdikta- 
túra bomlasztásaként" értékelte, hogy a miniszterelnök újra életre keltette a koráb- 
bi népírontszervezeteket, s külön bűneként rótta fel, hogy ebben a felőrölt egyko- 
ri koalíciós pártoknak is mozgásteret szánt. Miután újra nyeregben érezte magát, 
a teendőket úgy summázta, hogy a továbbiakban , keményen fogjuk a kormányt". 

Ezúttal Rákosi kezdeményezésére rendelték a magyar pártvezetést Moszkvába. 
Az 1955. január eleji tárgyalásokon immár Nagy Imre kapta sorra a rosszalló kri- 
tikákat az SZKP elnökségének tagjaitól. Nyikita Hruscsov pártellenes nézetek kép- 
viselőjeként bélyegezte meg, Georgij Malenkov szovjet kormányfő buharinistának 
(jobboldali elhajló) nevezte. (Malenkovot -— aki leginkább pártfogolta a magyar 
miniszterelnököt — egy hónap múlva menesztették posztjáról.) Bármily megfelleb- 
bezhetetlenek voltak is a Naggyal szembeni bírálatok, a szovjet pártvezetés úgy fog- 
lalt állást — véka alá nem rejtett csalódást okozva Rákosinak —, hogy a miniszterel- 

nök gyakoroljon nyilvános önkritikát, de posztján maradva , javítsa ki" a szóvá 
tett melléfogásait. 

Rákosinak viszont a bőréből kellett volna kibújnia ahhoz, hogy moszkvai megiga- 
zulását ne értelmezze teljes körű felhatalmazásnak a kizárólagos elsőség visszaszer- 
zésére. Hazatérésüket követően mindent elkövetett azért, hogy Nagyot eltávolítsa 
a hatalomból. Ebben két dolog is a kezére játszott. Az egyik az volt, hogy ezúttal a 
miniszterelnök esett — tényleges gyengélkedése (visszatérő szívrohamok) mellett — 
, politikai betegségbe? , ahogy Rákosi az októberi KV-ülés után. Vonakodott attól, 
hogy nyilvános önpocskondiázás árán, , kegyelemkenyéren" maradjon kormányfő, 
s így próbálja , kibekkelni? az időt egy esetleges és kiszámíthatatlan újabb moszk- 
vai fordulatig, vagy addig — még erre lehetett volna leginkább építeni —, amíg ma- 
guknak a szovjet vezetőknek lesz végképp elegük Rákosiból. A másik ok, hogy 
éppoly könnyen és gyorsan pártoltak el tőle politikai kaméleon pártvezető társai, 
mint amilyen nehezen szánták rá magukat - legtöbbjük csak néhány hónappal 
ezelőtt -—, hogy mögé sorakozzanak fel. Még ha formálisan igaza volt is abban, hogy 
, ami a június előtti politikát illeti, arra kongresszusi határozat van, és ezek a mó- 
dosítások, amiket most javaslunk Ipontosabban amiket Rákosi forszírozott], túlmen- 
nek a Központi Vezetőség kompetenciáján", álláspontját senki nem támogatta. 
A Politikai Bizottság minden tagja szembefordult vele, és esetenként saját fejükre 
is hamut szórva korábbi bizonytalankodásaikért, siettek újra Rákosi mögé felsora- 
kozni. Köpönyegforgatásban Farkas Mihály járt ez élen, aki — átmeneti Nagy mel- 
lé állását feledtetni próbálva — a legszervilisebb módon szekundált Rákosinak, hogy 
újra elnyerje kegyeit. ! Nagy Imréhez hasonló okfejtéssel lehetne azon sajnálkozni, 
hogy lám-lám, most üt vissza az 1953. júniusi központi vezetőségi határozat azon- 
nali titkosítása, ami jószerivel nem létezővé tette a pártokmányt. Az előbbiből kö- 
vetkezően Nagynak az 1954. évi kongresszusra apellálása ugyancsak sántított, mert 
ott nem határozat formájában, hanem csupán , iránymutatásként" és igencsak tom- 
pított szövegezéssel utaltak az 1953 előtti politikával előállított csődtömegre. Mindez 
azonban lényegtelen és gyorsan feledhető szőrszálhasogatás volt Rákosi számára, 
mivel Moszkvában ezúttal őt ültették újra nyeregbe. Ő pedig — Nagy Imre immár 
testületi elmarasztalásán túl — nem mulasztotta el a Politikai Bizottsággal határo- 
zatban kimondatni, hogy , a bárt politikája az 1953 júniusa előtti években is alap- 
jában helyes volt". " Nagy Imre politikai félreállítása ezzel megtörtént. Már csak az 
volt hátra, hogy ezt megfelelő szertartásrendben celebrálják az ország nyilvánossá- 
ga számára IS. 

A történtek után Nagy Imre tényleges betegsége és politikai makacssága együtt 
vezetett oda, hogy 1955. március elején az MDP Központi Vezetőségének követke- 
ző ülése nyilvános határozatban is szentesítette az , új szakasz" félretételét. Csak 
azért nem menesztették Nagyot azonnal, mert a , felszabadulás" 10. évfordulójá- 
nak országos rendezvénysorozataira időközben már több helyszínen a program ré- 
szeként hirdették fellépését, bár e szereplések súlyosbodó betegsége miatt végül is 
elmaradtak. Tíz nappal az évfordulós protokollrendezvények után viszont Rákosi 
egyszerre záratta ki Nagyot a Politikai Bizottságból és a Központi Vezetőségből, 
továbbá leváltották kormányfői posztjáról is. A miniszterelnökké 1955. április 18- 
án kineveztetett, 33 éves Hegedüs András Rákosinak biztosíték volt arra, hogy a kor- 

mányon keresztül is újra maradéktalanul érvényesítheti akaratát. Annál is inkább, 
mert Hegedüs - aki 1945-től a kommunista apparátusban nevelkedett s Gerő Er- 
nő politikai famulusának számított — a minisztertanács első helyetteseként éppen Ge- 
rő Ernőt kapta maga mellé, aki ténylegesen inkább volt Hegedüs , első felettese", 
semmint alárendeltje. 

Az utca embere meg egyre kevésbé értette, hogy mi is történik körülötte. Pedig 
— a maga módján - ő is reagált a változásokra. A nagyberuházások egy részének leál- 
lítása, illetve visszafogása s ezzel egyidejűleg a paraszti gazdálkodás némileg szaba- 
dabbá válása szinte azonnal lecsapódott a két ágazat foglalkoztatási szerkezetének 
változásában. Elsősorban a szakképzetlen munkaerőt a legnagyobb tömegben fog- 
lalkoztató építőiparból tértek vissza falusi parcellájukhoz majdnem ugyanannyian 
(77 ezren), mint amennyivel az új szakasz idején a mezőgazdasági magángazdaság- 
ban dolgozók száma gyarapodott (79 ezer). 


1! A Magyar Dolgozók Pártja III. kongresszusának jegyzőkönyve. Szikra, Budapest, 1954. 45—46. old. 
I. m. 47-48. old. Csak valószínűsíteni tudjuk, hogy elsősorban emiatt — az önmagával való szembe- 
sítés esélyét elkerülendő — hagyta ki ezen kongresszusi referátumát beszédeinek és cikkeinek abból 
az 1955-ös válogatásából, amelyben ennél sokkal partikulárisabb, semmitmondóbb írások tucatja 
található. Rákosi Mátyás: Válogatott beszédek és cikkek. Negyedik, bővített kiadás. Szikra, Buda- 
pest, 1955. 

3 Nagy Imre: Egy évtized. Válogatott beszédek és írások, 1948—-1954. Szikra, Budapest. II. kötet. 

480-575. old. 

Nagy Imre népfrontkoncepciójának formálódásáról és annak — kongresszus előtti — politikai bizott- 

sági fogadtatásáról, illetve testületi elutasításáról lásd részletesebben Rainer M. János: Nagy Imre. 

I. m. II. kötet. 47—49., illetve 56—57. old. 

5" . Szabó Bálint: Az , ötvenes évek". Kossuth Könyvkiadó, Budapest, 1986. 170. old. 

, Konzultációk". Dokumentumok a magyar és a szovjet pártvezetők két moszkvai találkozójáról 

1954-1955-ben. Közreadja Rainer M. János és Urbán Károly. Múltunk, 1992. 4. sz. 138. old. 

" Huszár Tibor: Kádár János politikai életrajza, 1912—1956. I. Szabad Tér-Kossuth Könyvkiadó, Bu- 
dapest, 2001. 221-234. old. 

; "Rainer M. János: Nagy Imre. I. m. II. kötet. 31-32, illetve 73. oldalak. 

Rákosi és az őt támogató gazdaságpolitikai pártapparátus exponensei (Friss István és Szalai Béla) sta- 

tisztikai összesítésekkel próbálták alátámasztani, hogy a termelés és a termelékenység számos terü- 

leten csökkent. Ez alighanem tételesen is igaz lehetett, tendenciózus volta abban rejlett, hogy min- 
den hasonló fordulat okoz átállási veszteséget, különösen a tervutasításos anarchia évei után, amelyek- 
ről a korábbi fejezetben már szóltunk. 

10 Két év múlva, 1956. október 6-án ugyanez a , Soha többé!" lesz a mottó a koncepciós perek legköz- 
ismertebb áldozatait nyilvánosan eltemető tömegdemonstráción. 

H! Nagy Imre felszólalása a Hazafias Népfront kongresszusán. In: A Nagy Imre-vonal. (Szerk: Kovács 
Lajos Péter és Sipos József.) Reform, Budapest, 1989. 290. old. 

12 Rainer M. János: Nagy Imre. I. m. II. kötet. 81—95. old. 

B Iratok az igazságszolgáltatás történetéhez. 1. kötet. (Szerk: Horváth Ibolya, Solt Pál és mások.) Köz- 
gazdasági és Jogi Könyvkiadó, Budapest, 1992. 505. old. 

4 Tásd: T. Varga György: , Igazuk van a szovjet elvtársaknak, ha így beszélnek velünk." A Politikai 
Bizottság 1955. január 13-i ülésének jegyzőkönyve. In: Jalta és Szuez között. 1956 a világpolitiká- 
ban. (Szerk: Gábor Luca.) Tudósítások Kiadó, Budapest, 1989. 45. old. 

27 RÁKOSTRESZTÁLINIZÁLÓ KÍSÉRTETE. 
ÉS A PÁRTHASADÁS NYILVÁNVALÓVÁ VÁLÁSA 


Nagy Imre félreállítása időszakában, 1955 tavaszán Magyarországot is érintő, je- 
lentős nemzetközi események sorozata zajlott. Május első hetében Nagy-Britannia, 
Franciaország és az USA megszüntette a nyugat-németországi megszállási rendszert: 
a Németországi Szövetségi Köztársaság elnyerte szuverenitását. Néhány nappal ké- 
sőbb pedig már az ország NATO-ba való felvételéről is megállapodtak, ami — az 
európai kortársak egy részének erős aggodalma és ellenzése közepette — a , német 
újrafelfegyverkezés" előtt is zöld utat nyitott. Egy héttel később, május 15-én az 
Ausztriát addig megszállva tartó nagyhatalmak aláírták az osztrák államszerződést, 
ezáltal nyugati szomszédunk - örökös semlegességének deklarálása mellett — vissza- 
szerezte államjogi szuverenitását. Ugyanezekben a napokban hozta létre a Szov- 
jetunió — saját európai csatlós államainak társulásával — a Varsói Szerződés kato- 
nai-politikai szervezetét. Az újabb kutatások nem zárják ki, hogy Nagy Imre minisz- 
terelnök menesztésének moszkvai jóváhagyásában az európai geostratégiai helyzet 
változó megítélése is közrejátszott, mert immár rosszallották, hogy Nagy olyan 
drasztikusan visszafogni igyekezett a magyar katonai kiadásokat: Nyikita Hrus- 
csov gyakorta pongyola, de kifejező szófordulatainak egyikét idézve: , a szalonna 
nem elég, repülőgépekre is szükség van." 1955. május-június fordulóján Hruscsov 
első titkár, valamint Nyikolaj Bulganyin miniszterelnök vezetésével reprezentatív 
szovjet párt- és kormányküldöttség látogatott Jugoszláviába. Helyreállították a 
Sztálin idején végletesen elmérgesedett párt- és államközi kapcsolatokat. Tito hiú- 
ságát legyezgette persze, hogy , a hegy ment Mohamedhez", de a protokolláris ki- 
békülésnél sokkal fontosabb mozzanat húzódott meg Hruscsov Canossa-járása mö- 
gött. Az Európán kívüli geopolitikai törekvéseiben általában is offenzívvá váló és 
ekkor éppen a kelet-mediterrán térség irányába forduló szovjet külpolirika — a ju- 
goszláv szuverenitás tiszteletben tartása mellett — , stratégiai partnerséget" ajánlott 
Belgrádnak." Ugyanezen év végén, 1955 decemberében vették fel Magyarországot 
az Egyesült Nemzetek Szövetségének (ENSZ) tagállamai közé. 


1955. december 20. 

Közhírré tesszük, hogy a községi tanácsülés nagy örömmel és lelkesedéssel fogadta a 
Hazafias Népfront Bizottságának határozati javaslatát, amelyben azt javasolta a ta- 
nácsülésnek, hogy dísztáviratban mondjuk köszönetet a Szovjetunió magyarországi 
Nagykövetségének azért a harcos munkáért, amelynek eredményeképpen hazánkat az 
ENSZ-be felvették. A táviratot a Végrehajtó Bizottság elküldte a Szovjetunió magyaror- 
szági Nagykövetének. 


Az MDP Központi Vezetőségének 1955. márciusi ülésén keresztülvitt resztalinizá- 
ciós fordulatot ugyanaz a pártvezető testület tette magáévá, amelyik — éppen fél éve 
— voksaival még Nagy Imre mögött sorakozott fel. Mindemellett maga a dokumen- 
tum is olyan vonatkoztatási pont lett a továbbiakban — , márciusi határozat" néven 
-, mint amilyen korábban a , júniusi program", az 1953-as új szakasz törekvéseinek 
hívószava volt a belpolitikai közbeszédben. A párthierarchia kádereinek politikai szo- 


£- Rákosi Mátyás rendet vág 

ciológiája annyiban érdemel talán említést, hogy az egy évvel korábbi kongresszusi 
tisztújítások nyomán az alsóbb szintű — községi, városi, járási, illetve megyei — füg- 
getlenített párttitkárok közel kilencven százaléka , új káder" volt, azaz tisztségüket alig 
egy éve, 1954 óta töltötték be. De — éppen neofita voltuk miatt — közülük szinte sen- 
ki nem került be a legfelsőbb vezetésbe. A testület 65 százaléka azokból a tovább- 
szolgálókból állt, akik már legalább az eggyel korábbi kongresszusi ciklus, azaz 1951 
óta tagjai voltak az MDP parlamentjét jelentő Központi Vezetőségnek. Utóbbiak vi- 





it ME 2 


Gerő Ernő Apró Antal 


szont az új szakasz másfél éve alatt kritikával illetett s esetenként megbélyegzett 1953 
előtti tevékenységük , rehabilitálásának?" tekintették az 1955. márciusi határozatot.? 

A végrehajtó hatalom csatornáin 1955 áprilisától ezt az új szakaszt likvidáló 
irányváltást volt hivatott adminisztrálni Hegedüs András kormánya. A kormány 
súlyát — pontosabban súlytalanságát — mutatja, hogy Nagy Imre menesztésén túl 
egyetlen miniszter lecserélését sem látták szükségesnek ahhoz, hogy a kabinet min- 
den további nélkül statisztáljon a visszarendeződést célzó politikai fordulathoz. 
A hatalom centrumában ismételten Rákosi lett a kizárólagos vonatkoztatási pont. 
Hatalomszociológiailag ezt erősítette, hogy a minisztertanács elnökségének min- 
den tagja (Hegedüs András, Gerő Ernő, Apró Antal, Hidas István, Mekis József) és 
további három miniszter (Piros László belügy-, Bata István honvédelmi, Szalai Bé- 
la könnyűipari miniszter) egyben az MDP legfelső operatív irányító testületének, a 
Politikai Bizottságnak is tagja volt. Megfordítva: a Politikai Bizottság 13 tagjából 
nyolcan egyidejűleg kormányzati funkciót is betöltöttek. Az új helyzethez való iga- 
zodás kényszerét tekintve aligha okoz meglepetést, hogy a bennfentesek említett 
körén kívüli legfőbb ügyész, Czakó Kálmán sietett , hűségesküt" tenni a teljhatal- 
mát visszaszerző Rákosinak; egymást követő, önszorgalmú igazoló jelentésekben 
magyarázkodott amiatt, hogy — mint fentebb idéztük — miért is informálta minisz- 
terelnöksége utolsó hónapjaiban Nagyot részletekbe menően a justizmordok, illet- 
ve a rehabilitálások állásáról. (Nota bene, ezzel is csak néhány hónappal — 1955. 

augusztus elejéig — tudta prolongálni a Hegedüs-kormány hivatalba lépését köve- 
tően azonnal tervbe vett menesztését." Utódja a legfőbb ügyészi poszton Nonn 
György lett, ami nem jelentett érdemi változást.) 

Annál inkább szembetűnő, hogy a megbízhatóságának bizonygatására aligha 
kényszerülő Gerő is szükségét érezte lojalitása gesztusértékű jelzésének. Ezt persze 
— hozzá illően - sokkal körmönfontabban tette. 1954 elején még — Nagy Imre má- 
sodszori moszkvai megerősítése után —, maga is dehonesztáló minősítések sorát kö- 





Piros László Bata István Hegedüs András 


vetően jutott arra a konklúzióra, hogy ,, Péter [Gábor] sötét bűntanyává változtat- 
ta az Államvédelmi Hatóságot". Egy év elteltével — az 1955. márciusi sztálinista 
fordulatot kánonná emelő központi vezetőségi határozat másnapján készített fel- 
jegyzésében — már exponált helyen sorolta az új szakasz időszakának (kulisszák 
mögötti) kártevései közé, hogy az ÁVH túlhajtott pártellenőrzése , valósággal fó- 
rummá vált az államvédelmi szervek diszkreditálására"." Ez egyszerre volt burkolt 
önkritika — mert az ő belügyminiszteri működése során zabolázták meg a politikai 
rendőrséget -—, ugyanakkor elkötelező nyilatkozat is Rákosi felé az ÁVH mindket- 
tejük számára leginkább megfelelő további felhasználása tekintetében. 

A mindennapokban pedig egymást követték az új szakasz , engedékenységét" fe- 
lülíró intézkedések. Érvénytelenítették a Nagy Imre által bevezetett hároméves adó- 
és beszolgáltatási garanciát, s az egyéni gazdálkodókra rótt terheket ismételten 
megemelték. Ezzel már önmagában redukálták a mezőgazdasági termékek szabad- 
piaci értékesítését, de azt további szigorító intézkedésekkel is korlátozták. A be- 
szolgáltatási kvóta növelését a szövetkezetekre is kiterjesztették, emellett megemel- 
ték — az új szakasz időszakában megszaporodó — magánkisiparosok és kiskereske- 
dők adótarifáját. Az ötvenes évek elejéről ismert, durva kényszerítőeszközökkel lát- 
tak neki újra a mezőgazdasági termelőszövetkezetek létesítésének. Mindamellett 
aktiválták a két évvel korábban leállított ipari beruházások egy részét, amit a gép- 
ipari ágazatokban tíz százalékot meghaladó azonnali normarendezéssel kapcsol- 





a 

tak össze. Egyetlen pont említhető, amelyet a Nagy Imre-kormány időszakából 
megörökölve ekkor konkretizáltak. Nevezetesen azt, hogy 1955-ben 40 000 fővel 
tervezték csökkenteni a hatalmi apparátus létszámát." 

Az 1955. év második felének jellemzője volt, hogy egyfolytában arról a második 
ötéves tervről zajlott a politikai szócséplés, amelynek még a főbb irányelveiben sem 
tudtak megegyezni, s — végül elmaradt — megindítását csak 1956-ra tervezték. Ismé- 
telten a jövőt próbálták aktuális napi realitásként láttatni. Két konkrét esettel kí- 
sérlem meg érzékeltetni a történteket. Az egyik a , magyar urán"? problémája, amely 
egy év múlva visszatérő nyilvános vádként jelenik majd meg az ország kincseinek 
-— Rákosi és Gerő nevéhez kapcsolt — elherdálása, kiárusítása kapcsán, a másik pe- 
dig a , vas és acél országa" program felújítása, azaz a gazdaságpolitikában immár a 
sokadik nevesített fordulat. A szokásos nyári vakáció kezdete előtt országos bányá- 
szati ankétot rendeztek — adta hírül a Szabad Nép —, amelyen ,, az első ötéves terv kri- 
tikai vizsgálata" nyomán nem annyira a világháború óta rablógazdálkodásszerűen 
erőltetett szénbányászat volt terítéken, mint inkább az addig szinte alig firtatott ma- 
gyar ércbányászat. Bár e téren fél évtized alatt szintén kétszeresére nőtt a föld mé- 
lyén rejtőző ásványi anyagok és ritkafémércek kinyerése, ezúttal nyomatékosan fo- 
galmazódott meg, hogy , a második ötéves tervben [...] az egyik legfontosabb fela- 
dat új ércelőfordulások felkutatása, illetve az ércvagyon növelése" .? Arra már nem 
tért ki a közlemény, hogy az eltökéltség egyúttal a magyarországi uránkincsfeltárás 
és — majdani — -hasznosítás születésnapjának is tekinthető. Egyrészt azért, mert az 
MDP Politikai Bizottsága ugyanekkor tárgyalt a , radioaktív ércek szovjet közremű- 
ködéssel történő feltárásának és értékesítésének" államközi együttműködési megál- 
lapodásáról, másrészt azért, mert ez alapján utasította a pártgrémium a miniszter- 
tanácsot, hogy , belső titkos batározatban rögzítse a megállapodást, és gondoskod- 
jon a szükséges anyagi eszközök folyósításáról".? E titkosságot az is biztosította, 
hogy a kormány fedőnéven, a Bauxitbánya Vállalat cégére alatt hívta életre azt a 
Pécs-központú uránbánya- - és ércdúsító- — projektet, amelyben a következő más- 
fél évben még inkább csak az érckitermelés előkészítése zajlott. Kissé előreszaladva 
az eseménytörténetben, a cég — a 332. P. 28/1956. számú pénzügyminiszteri határo- 
zattal — csak 1956. december 1-jén kapta meg a Pécsi Uránércbánya Vállalat elne- 
vezést. A kitermelés ezt követően, 1957-ben vált üzemszerűvé, és — helybéli dúsítás 
nyomán — 1958-ban indult útnak a Szovjetunióba az első uránércszállítmány.!" 


A pártbizottságok és pártszervezetek behatóbban tanulmányozzák az ipari üzemek 
munkáját, alaposabban foglalkozzanak a termelés műszaki, gazdasági és technikai 
kérdéseivel, sajátítsák el a szükséges műszaki ismereteket. Ne csak jelentések alapján 
tájékozódjanak az üzemek helyzetéről, hanem a helyszínen szerzett tapasztalatok fel- 
használásával nyújtsanak segítséget az ipari vezetőknek a munka megjavításában. 


Az MDP KV határozata ipari termelésunk megjavításának és műszaki színvonala emelésének feladatairól. 
Szabad Nép, 1955. november 13. 


Az MDP Központi Vezetősége 1955 novemberében ismételten abban a hitben tár- 
gyalta legfontosabb napirendi pontként a gazdaságpolitikát, hogy az új évbe érve 
megindítható a második ötéves terv. A tanácskozásról kiadott határozat imama- 

lomszerűen ismételte , ipari termelésünk és a műszaki színvonal emelésének" szük- 
ségességét. Ehhez képest inkább a magukat (hivatalból) exponáló országkormá- 
nyosok érvelésének hangneme és hangsúlyai emlékeztettek a Sztálin halála előtti 
időkből ismert nyersességre, illetve arra, hogy a pártirányítás mindenhez értő (po- 
lihisztor) letéteményese az állandó, töretlen fejlődésnek. Hegedűs András miniszter- 
elnök a központi vezetőségi ülést követően tartott országgyűlési beszámolójában 
ismételten a kulákokat tette meg a vidéki Magyarország szocialista átalakulásának 
legfőbb kerékkötőivé, akik amellett, hogy a letűnt úri világ osztályellenség-státusú 
maradványai, , támadják állami és társadalmi rendünket, alapvető jogintézményein- 
ket". Erre tekintettel hirdette meg, hogy — úgymond a bíróságok tehermentesítésé- 
re — a tanácsokat ruházzák fel bírságolási joggal, amelyet alig néhány hónappal ko- 
rábban vontak meg a végrehajtó hatalmi szervektől.!! Ugyanitt Berei Andor, az Or- 
szágos Tervhivatal akkori elnöke — immár a jövő feladatairól szólva — azt nyoma- 
tékosította, hogy , 1956. évi tervünk fordulatot irányoz elő a nagyipar és a nehéz- 
ipar javára". Ezt a bányászat területére úgy részletezte, hogy a szénbányászatot 
7-8, a kőolaj-kitermelést 6,6, míg a bauxitbányászatból nyert timföld mennyiségét 
ennél is nagyobb mértékben, 15 százalékkal szükséges emelni. Az előző bekezdés- 
ben már utaltunk rá, hogy az uránbányászat megindításának elleplezésére az alu- 
míniumipari vegyesvállalatot (MASZOBAL) használták. Így nem zárható ki, hogy 
a létfontosságú energetikai bányakincsek (szén, olaj) kétszeresre srófolt irányszáma 
ezúttal már a (remélt) uránhozadékot is tartalmaza: annál is inkább, mert Berei épp 
a — közelebbről meg nem jelölt — ércbányászat-fejlesztés fontosságával folytatta 
mondandóját." Erre erősített rá az Országgyűlés másnapi ülésén Gerő Ernő. A for- 
dulat kifejezés beszédének vezérmotívuma volt. Szerinte már a folyó, 1955-ös év is 
fordulatot hozott a megelőző év - vagyis Nagy Ímre miniszterelnökségének - , egy- 
belyben topogása helyett". Ez a fordulat — folytatta — már folyamatban van mind 
az ipari termelésben, mind , egész állami életünkben", azaz , kezdete annak a mély- 
rebató folyamatnak, amelyet a jobboldali opportunizmus, a jobboldali elhajlás le- 
leplezése, elszigetelése és szétzúzása után elindítottunk, [...] amelyet — az 1956. évi 
terv célkitűzéseivel — tovább kell vinnünk a teljes győzelemig"? 

A felsorolt intézkedések elsődlegesen a belső fogyasztást kívánták minden réteg- 
re kiterjedően korlátozni, azért, hogy ezzel teremtsenek exportáru-alapot az ország 
külkereskedelmi mérlegében mutatkozó passzívum mérséklésére. Az eladósodás el- 
sősorban a , szocialista táboron" kívüli, tőkés relációban növekedett riasztó mér- 
tékben, de erről — ideológiai-politikai okokból is — csak a hatalmi elit szűkebb ki- 
választottjainak volt információjuk.!! Ugyanezen okból vezették be újra a békeköl- 
csönjegyzést. A nevével ellentétben már korábban is inkább rendkívüli hadisarc- 
nak tartott megszorítás — a felsorolt egyéb szigorító intézkedésekkel együtt — ah- 
hoz bőven elegendő volt, hogy ismételten országos méretűvé gerjessze a rendszer- 
rel szembeni averziót, csak éppen célját, a kül- és belföldi államadósság érdemleges 
mérséklését nem érte el. Olyannyira nem, hogy Rákosi, Gerő és Hegedüs András 
1956 elején felváltva indultak a szomszédos , testvérállamok" fővárosaiba kölcsö- 
nökért kilincselni. Ezen utak során is — az immár mindenért bűnbakká előléptetett 
- Nagy Imre , kártevését" okolták az államháztartási egyensúly felborulásáért, de 
a delegációk Prágából, Varsóból és Moszkvából is üres kézzel tértek vissza. 

1956. január 19. 

Községi Tanács értesíti a lakosságot, hogy a Járási Végrehajtó Csoport január 23, 24, 
25-én végrehajtást és transzferálást foganatosított községünkben azok ellen, akik múlt évi 
adóval, megváltási árral, községfejlesztési járulékkal, biztosítási díjjal! hátralékban van- 
nak. Ezért hétfőn reggel 8 óráig mindenki rendezze hátralékát, hogy a végrehajtási költ- 
ségektől mentesüljön. A községfejlesztési járulék a Tanácsházán nyugtán fizetendő be. 


Rákosi Mátyás nem érte be azzal, hogy Nagy Imrét kiakolbólították a pártálla- 
mi intézményrendszer szűkebb vezérkarából. Egymást követő intézkedésekkel fosz- 
tották meg mindazon további tisztségeitől, amelyek — akár csak közvetett módon 
is — közéleti szerepvállalást jelenthettek számára. Eltávolították a Hazafias Nép- 
front alelnöki posztjáról. Érvénytelenítették akadémiai tagságát, menesztették egye- 
temi katedrájáról, miközben addig publikált munkáit, megjelent beszéd- és cikk- 
gyűjteményeit is betiltották.!" Bár már ezek is öncélú - s inkább hisztérikus gyűlö- 
letet kifejező — lépések voltak, ellehetetlenítésének betetőzéseként 1955. december 
elején a Magyar Dolgozók Pártjából is kizárták. A Nagy Imrével szembeni retor- 
ziók a dolog természetéből eredően váltak kontraproduktívvá. Az exminiszterel- 
nök végletes izolálása — és a stigmatizáltaknak akkoriban kijáró állandósított titkos- 
szolgálati figyeltetése!" — az iránta érzett társadalmi szimpátiát növelte. 

Annál is inkább, mert közben megjelent egy, az ötvenes évek első felében isme- 
retlen, új közéleti tényező. Az , új szakasz" másfél éve alatt a sajtó-, illetve irodal- 
mi nyilvánosság egy része, ha szabaddá nem is válhatott, de fokozatosan emanci- 
pálódni próbált a pártvezetés által elvárt szervilis — pusztán propagátori — szerep alól. 
Ebből eredően az 1955. márciusi sztálinista fordulatot mind a politikát hivatásuk- 
ból fakadóan nyomon követő újságírók, mind pedig a minduntalan , pártosságra" 
sarkallt — azaz írásaikkal kvázi politikai közszereplőnek tekintett — írók egy része 
elutasításig menő fenntartással fogadta. Az ország mindennapi működésében to- 
vább hurcolt problémák sorát párthatározattal nem lehetett megszüntetni, legfel- 
jebb — amint az történt — szőnyeg alá söpörni. Az ellentmondásokat, devianciákat 
szóvá tevő írásokat viszont a magát újra nyeregben érző Rákosi -— és pártbürokra- 
ta holdudvara — destruktív, pártellenes megnyilvánulásokként nemcsak elutasítot- 
ta, hanem szerzőiket adminisztratív és pártfegyelmi intézkedésekkel igyekezett el- 
hallgattatni. Ny. Sz. Hruscsovnak a bő egy évvel korábban, 1954 májusában - a 
pártvezetői konzultációk egyikén — elhangzott intelme, amely szerint ,, Rákosi elv- 
társ [...] azt biszi, bogy miután Bertját agyonlóőttük, agyon kell lőni a kritikát is", "? 
végképp feledhetőnek tűnt a magyar pártvezér számára, hiszen maga a Kreml se- 
gítette teljhatalmának visszaszerzésében. 


Komolyan kell venni a falitábla tréfás intelmét: , kimagasló eredményt ért el a selejt- 
gyártásban a Mihályi-műszak, amely 1257 darab csőből 111-et rontott el, s a toló- 


padon a Hornok-műszak, amelynek keze alól 6748 darab csőből 485 darab selejt 
került ki." A csőgyári dolgozók így figyelmeztetik a hibák elkövetőit. 


Fredmények és tervek a Rákosi Mátyás Művekben. Szabad Nép, 1955. július 4. 

A márciusi fordulat után a még éppen csak többszólamúvá váló politikai nyilvá- 
nosság ismételt uniszónóvá regulázása két problémát is felvetett. Az egyik, hogy a 
kritikusabb írások szerzői, illetve az azokat közlő lapok, kiadók szerkesztői éppúgy 
az MDP tagjai voltak, mint a pártvezetés mindenkori -— állandónak feltüntetett, de 
gyakorta változó - irányvonalát , egyetlen igaz útként" követő lojálisok garnitúrá- 
ja. A másik, hogy a resztalinizáció miatt zúgolódó írók, újságírók rendszerszocio- 
lógiailag meglehetősen különböző előéletűek voltak. Egyrészt olyanok, akik 1953 
előtt maguk is Rákosi Mátyás országlásának kritikátlan megéneklőiként voltak a 
rezsim dédelgetettjei és kitüntetettjei, mígnem az új szakasz időszakában félig-med- 
dig nyilvánosságra került korábbi justizmordok miatt meghasonlottak, és írásaik- 
ban , vezekeltek" bértollnokságukért. Másfelől olyanokból rekrutálódott a kriti- 
kai értelmiség csoportja, akiket a jelzett időszakban meghurcoltak, s nemrég sza- 
badultak a börtönből, vagy szabadlábon maradhattak ugyan, de mellőzték őket. 
A rendszer legitimálásában funkcionális szerepet játszó zsurnaliszta-literátor réteg 
megosztottságának mértéke pontosan aligha volt kalibrálható. Arányait mégis ér- 
zékeltetheti valamelyest, hogy midőn az MDP Politikai Bizottsága az Irodalmi Új- 
ság egyik, 1955. szeptemberi számának elkobzása miatt kirobbant botrány nyo- 
mán a , párthű írókat" sietett számba venni, egy 34 fős lista állt össze, miközben a 
másik oldalon , az erőszak, a megokolatlan adminisztratív beavatkozás, a paran- 
csolgatás" ellen tiltakozó — a pártvezetésnek címzett —, pár héttel későbbi Memo- 
randum aláíróinak száma 59 volt, s közülük 29-et korábban Kossuth-díjjal ismert 
el a rendszer." 

Az értelmiség ügye számos más — ezúttal említés nélkül hagyott — összetevő miatt 
is akut politikai kérdéssé vált." Olyannyira, hogy az MDP 1955. novemberi köz- 
ponti vezetőségi ülésén — ahol a márciusi fordulat óta eltelt bő fél év mérlegét ké- 
szültek megvonni -— Rákosi többé-kevésbé rögtönözve bővítette az , ideológiai front" 
állásáról szóló számvetését azzal, hogy , az írók jelentős részének magatartása ma 
rosszabb, mint a márciusi határozatok idején". Neki szekundált hozzászólásában 
a belügyminiszter Piros László is, aki , az irodalom, művészet stb. frontján mutat- 
kozó jobboldali, nem egy esetben ellenséges nézetek felszámolását" a saját — azaz 
az ÁVH - reszortjába tartozó eszközökkel vélte leghatékonyabban elintézni.?! A na- 
pirenden kívül terítékre került probléma elhúzódó megvitatása során egyfelől óvtak 
attól, hogy Péter Gábor továbbra is funkcióban lévő utódai, verőlegényei bírják 
jobb belátásra az irodalmárokat, másfelől viszont érdemi súlyát egyre inkább meg- 
haladó mértékben nagyították a , Memorandum-ügyet" centrális politikai kérdés- 
sé. Hegedüs András, Horváth Márton, majd Gerő Ernő hozzászólásai szinte tálcán 
kínálták Rákosinak egy , új koncepció" kerekké tételét: eszerint a renitens írók, 
zsurnaliszták és Nagy Imre konspirált együttműködésével formálódik egy pártellen- 
zék. A mindig operatív Gerő néhány nap alatt átfogó — ugyanakkor differenciáltan 
szerteágazó — intézkedési tervet dolgozott ki. Ebben -— a pártszerűség, illetve a , tör- 
vényesség" látszatát őrzendő — megfelelő párthatározatok szerepeltek az első he- 
lyen. Az ezeken alapuló retorziók tárháza pedig az érintetteket jobb belátásra térí- 
tő — és aláírásuk visszavonására rábíró — , elbeszélgetéstől" a fegyelmi úton való 
megregulázáson, posztjukról való menesztésen át a pártból való kizárásig terjedt. 
Pártmegrovásban részesült Déry Tibor, Zelk Zoltán, Benjámin László, Aczél Tamás, 

Méray Tibor, Szervánszky Endre, Kuczka Péter és Losonczy Géza. Haraszti Sándort, 
Vásárhelyi Miklóst és — már korábban — Gimes Miklóst pedig kizárták a pártból. 
Ezzel összekötve, de külön határozatban december harmadikán párttagságától is 
megfosztották Nagy Imrét. 

Az adminisztratív eljárások sora ellenére sem mondható, hogy Rákosi maradék- 
talanul restaurálhatta az ötvenes évek elején teremtett politikai-közéleti viszonyo- 
kat. Az 1953 utáni Magyarországon - Rákosit pártvezetőként meghagyva - , fából 
vaskarikát" kívánó elvárás volt Moszkva részéről a desztalinizálás. 1955-ben azon- 
ban Rákosinak teljhatalma visszaszerzése ellenére hiányzott a resztalinizáció újbóli 
kiteljesítéséhez a korábban hátvédnek számító Sztálin. (Helyesebben szólva, hiány- 
zott neki az erre való hivatkozás lehetősége.) Rákosi — nem alaptalanul — győztesnek 
tudhatta magát a Nagy Imrével folytatott párbajban. A probléma viszont fennma- 
radt abból fakadóan, hogy Rákosi megalomániával elegyedő paranoiája közepette 
nem volt képes észrevenni: az új szovjet vezetés — az SZKP elnökségén belül folyó trón- 
utódlási harc közepette és annak ellenére — aktív külpolitikai lépésekkel új pozíció- 
ba került a hidegháborús sakkjátszmában. Noha korábban a magyar pártvezér mind 
Moszkva birodalmi külpolitikai korrekcióit — vagy akár bakugrásait —, mind pedig 
a szovjet pártvezetésen belüli pozíciómódosulásokat és szerepcseréket sietve igyeke- 
zett adaptálni a magyar viszonyokra, ezúttal mintha még a nyilvánvalóan politikai 
újragondolást igénylő ügyekben is megállt volna a tudománya. Igyekezett nem tu- 
domást venni a változásokról, mert azok külön-külön is — együttesen pedig még in- 
kább - az általa megtestesített sztálinista reinkarnáció ellen hatottak: visszaszerzett 
elsőségét tehették kérdésessé. S mert ezt — be nem vallottan — érzékelte is, előreme- 
neküléssel, a másképp gondolkodók ellenséggé kikiáltásával próbálkozott. 

A Sztálin halála utáni helyzet jellemzésére — amelyet a kortársak Ilja Ehrenburg 
nyomán , olvadásnak" hívtak —, a magyarországi fejlemények megértéséhez elkerül- 
hetetlen egy kitérő. A szocialista tábor országait számba véve, a desztalinizáció — 
összes ellentmondásaival együtt — Magyarországon jutott a legmesszebb a Nagy Im- 
re miniszterelnökségével fémjelzett , új szakasz" időszakában. Igaz, hogy másfél évet 
is alig ért meg ez a kitérő — dogmatikus megítélés szerint , engedélyezett elhajlás" —, 
utána mégis egészen más lett a helyzet. Rákosinak immár nem rejtőzködő, művileg 
kreált másképp gondolkodókat kellett , tetten érnie? és ellenséggé bélyegeznie. 
Időközben ugyanis az egyeduralkodó Magyar Dolgozók Pártja — és vele az egyedül 
legális pártnyilvánosság — hasadt meg, vált kétosztatúvá. A dolog lényege pedig az 
volt, hogy a Rákosi által gyakorolt korábbi — 1948—-1953 közötti -, irracionális rém- 
uralom csődje s annak nyilvánvalóvá válása után nem volt (nem lehetett) hitele a 
rendszeren belüli alternatívát felmutató, Nagy Imre nevéhez kötődő másfajta poli- 
tizálás , betiltásának" egy vagy akár több párthatározattal. S mert immár párton be- 
lüli reprezentánsok ellen kellett eljárnia, azzal, hogy megkísérelte őket a párton kí- 
vülre száműzni, magát a pártegyeduralmat erodálta. Mivel azonban -— ekkor már — 
nem volt mód arra, hogy a negyvenes-ötvenes évek fordulóján kreált perekhez hason- 
lókkal szabaduljon meg tőlük, kénytelen volt , együtt élni" az ő uralmával szemben 
a rendszeren belül (!) alternatívát jelentő, , kommunista másságot" képviselőkkel. 

A fentebb említett határozatokkal, illetve retorziókkal a Rákosi irányítása alatt 
álló pártvezetés egyfelől a , frakciós, pártellenes platform" megbélyegzéssel maga 

tette — eredendő súlyukat és befolyásukat meghaladó - politikai tényezővé a memo- 
randistákat. Másfelől az egyidejű és hasonló tartalmú pellengérre állítással ugyan- 
csak maga a pártvezetés teremtett — politikai értelemben -— fúziót a kritikai értelmi- 
ség és Nagy Imre között. Akár a volt miniszterelnöknek, akár az író-újságíró cso- 
port egyes tagjainak az elszigetelése, elhallgattatása megszervezhető lett volna az 
addig is mindennapos hatalmi rutinnal, még akkor is, ha ezt szabadlábon hagyá- 
suk mellett teszi a rezsim. Az egy húron pendülésüket nyilvánosan deklaráló hatá- 
rozatok viszont értelemszerű politikai érdekszolidaritást teremtettek közöttük. Az 
addig fenntartásoktól és nézetkülönbségektől sem mentes, emiatt inkább csak ese- 
tenkénti kapcsolatban álló érintetteket valójában maga a pártvezetés tömörítette 
tényleges pártellenzékké. 

Az 1955. végére központi belpolitikai kérdéssé transzformált Memorandum-ügy 
számos következménnyel járt, illetve tovább gyarapította az addig is meglévő pa- 
radox helyzetek számát. A pártellenzék létezésének határozatban való rögzítése 
megszüntette azt az álságos bizonykodást a , pártegységről" , amely két és fél éven 
át — az új szakasz nyitánya óta — a tényleges viszonyok, a megosztottság elfedését 
szolgálta. A továbbiakban magától értetődően kezdtek a deklaráltan új helyzetnek 
megfelelően viselkedni a törésvonal ellentétes oldalán állók. A Rákosi által irányí- 
tott hatalmi centrum 1955-56 fordulójának téli hónapjaiban az alsóbb szintű párt- 
szervezetek gyűlésein győzködte egyre-másra a tagságot fellépésének jogosságáról. 
Győzködni kellett, mert mind a megregulázást célzó határozatok tartalmának hi- 
telességét, mind pedig az erre alapozva folytatott retorziós eljárások jogszerűségét 
illetően kétségek merültek fel — immár a szűkebb értelmiségi körökön túli pártszer- 
vezetekben is. S győzködni kellett azért is, mert vajmi kevéssé volt hiteles újra az 
, éleződő osztályharc? tétele alapján frontot nyitni tegnapi elvtársaik — s ráadásul 
egy korábbi hasonló hisztériát már megszenvedett elvtársaik — ellen. S győzködni 
kellett — legalább a pártfegyelem hatálya alá tartozókat — egy további, immár har- 
madik okból is. Rákosi változatlanul a rendszer és a korszak rituáléihoz illeszkedő, 
, osztályharcos" ideológiai köntösben lépett fel a pártellenzékbe szorítottak ellen, 
de ebben a déjá vu benyomását keltő színpadképben maga látta át a leginkább, hogy 
új helyzet állt elő: immár vezéri státusának megtartása vagy elvesztése a tét. Akar- 
ta, nem akarta, szembesülni kényszerült azzal, hogy - Simone de Beauvoir-ral szól- 
va — megváltozott , a körülmények hatalma", s megfordítva: megváltoztak hatalmá- 
nak körülményei. Soha nem voltak skrupulusai, amikor saját elvtársait küldte bító- 
ra vagy cellarács mögé, de most már nem tudta ugyanezt tenni azokkal, akiket a 
párt ellenzékeként klasszitikált(atott). Ez a szóban forgó resztalinizációs intermez- 
zo egyik markáns eltérése a sztálinizmus 1953 előtti, , klasszikus? időszakától. 

Az oppozícióba szorítottak körében ugyancsak a frontlogika szerint radikalizá- 
lódott, , keményedett" Rákosi és pártvezető társainak kritikája. Nagy Imre ekko- 
riban iktatta fél éve papírra rótt aktuálpolitikai helyzetelemzéseinek passzusai kö- 
zé, hogy , a párt vezetésének olyan személy áll az élén, aki saját szűk klikkjének vé- 
leménye szerint is elméletileg képzetlen, akinek elméleti zavarosságánál csak bata- 
lomvágya és vezérkedési ambíciója nagyobb".? A börtönből szabadult és időköz- 
ben rehabilitált, majd a Memorandum aláírása miatt szigorú pártmegrovásban ré- 
szesített Losonczy Géza pedig az őt beidéző , pártbíróság", a Központi Ellenőrző 

Bizottság tanácskozásán — Nagyhoz képest sokkal összefogottabban és lényegre tö- 
rőbben - rendszerdiagnózisnak beillő beszédben szedte ízekre az inkriminált párt- 
határozatot. Annak lapszusait, valamint az eljárás szabályszerűségét megkérdője- 
lező kitételei — vagy éppen a , pártkáderek kiirtásával" teremtett, , megfélemlített 
légkört? érzékeltető megállapításai — épp annyira látleletértékűek, mint a pártveze- 
tésnek címzett kérdések sora: ,, Milyen alapon teszik lebetetlenné a párton belüli de- 
mokráciát, amelynek alapvető alkotóeleme az, hogy a párttag — minden párttag — 
teljesen szabadon nyilatkozbassék minden gazdaságt, társadalmi, kulturális, bel- és 
külpolitikai és személyi kérdésről? Miért nem vonták felelősségre a kritika elfoj- 
tóit, azokat, akik felrúgják a párton belüli demokráciát? [...] Mikor keletkezett pár- 
tunkban — amely legfőbb erejének az igazságnak és az igazságosságnak kellene len- 
nie — az a szokás, bogy valótlant lehet mondani az egész nép szemébe? [...] Mióta 
tilos kommunistáknak és a népnek meggyászolni balottaikat? Mióta tilos felhábo- 
rodni azon, bogy kínozták és ölték a kommunistákat, a becsületes embereket? Miért 
vpárt- és népellenes c az, ba elsiratjuk a halottainkat, s miért nem párt- és népelle- 
nes üldözni a kommunistákat és a becsületes embereket? S a megtörtént szörnyű ese- 
mények után, amelyek még bivatalosan alig-alig vannak feltárva a nyilvánosság 
előtt, ki bű fia a pártnak és a népnek? Az-e, aki minden erejével arra törekszik, 
hogy a felelősöket funkcióra és személyre való tekintet nélkül felelősségre vonják, 
bogy olyan intézkedéseket bozzanak, olyan légkört teremtsenek, amelyben minden 
becsületes dolgozó ember — az ország népességének 9999-a — nyugodtan, sbéké- 
senx élhessen, vagy az, aki mindent elkövet, hogy a bajokat ne tárják fel, a felelős- 
ségre vonás egy meglebetősen alacsony fokon megálljon, bogy az országban a va- 
lóságban ne szilárduljon meg a törvényesség, a rend?" 

Losonczy kellő átgondoltsággal ügyelt egyrészt arra, hogy a , pártalkotmányként" 
számon tartott szervezeti szabályzat lehetőségeivel élve fordítsa vissza a vádakat az 
őt pellengérre állítók felé. Másrészt szinte minden olyan kérdést érintett, amely az 
írott és íratlan törvényeket egyaránt felrúgó, despotikus rémuralommá változtatott 
országkormányzással szemben - s ekkoriban már Rákosi újabb resztalinizáló intéz- 
kedéseivel szemben is — megfogalmazódott a jus murmurandi különböző formavál- 
tozataiban. Mindemellett — mert ezt párttagsági Jogán és pártfórumon tette — több- 
ről volt szó, mint csupán a jus murmurandi. Ez immár az Aranybulla óta ismerhe- 
tő jus resistendi újratogalmazása: a (párthalkotmányt be nem tartó, despotává lett szu- 
verénnel a vele — jog szerint — egyenrangúak hűtlenség vádja nélküli szegülhettek és 
szegültek szembe. Ilyen értelemben 1956 elejére két oldalról intézményesült a párt- 
ellenzék: egyfelől Rákosi megbélyegző-kirekesztő ambíciói révén, másfelől a diszk- 
rimináltaknak a párt sáncain belüli , öntudatra ébredése? következtében. 

A paradoxonok sorában említendő, hogy a pártvezetés ugyanúgy a pártellenzék 
részének tekintette a pártból kizártakat — köztük első helyen Nagy Imrét —, mint azo- 
kat, akiket , csak" a párton belül megbélyegezve soroltak oda. Az oppozícióba ke- 
rültek persze maguk sem tettek egymás között e tekintetben különbséget, azaz — 
kellő távolságtartással szemlélve — kölcsönösen hozták létre ezt a , kizártak sem ki- 
zártak" belterjességet. Az immár nyilvánossá váló pártkrízis mutatja leginkább, 
hogy mennyire konspiratív, zártkör-jelleget mutató reflexekkel működött a kom- 
munista párt egy évtizeddel a legalitás elnyerése után és nyolc éve a hatalom kizá- 

rólagos birtokosaként. Egy politikai halmazt képezett a párt bigott sztálinista irá- 
nyító stábja s az általuk — még -— instruálni tudott apparátus, valamint a változat- 
lanul kommunista identitású pártellenzék szűkebb-tágabb köre, függetlenül attól, 
hogy formálisan kizártként vagy feddéssel, megrovással továbbra is a , pártba zár- 
tan" voltak másképp gondolkodók. Mi sem mutatja jobban a külvilágtól való el- 
távolodásukat, mint az, hogy időközben már az új év, 1956 napjait jelezte a kalen- 
dárium, tehát a második év kezdődött anélkül, hogy az 1954-ben lezárult első öt- 
éves terv után a rendszerbe programozott újabb , ötéves terv? beindítása napirend- 
re került volna. (Ennek , előzetes irányszámait" is csak fél évvel később — időköz- 
ben gyökeresen megváltozott körülmények között —, Rákosi 1956. júliusi menesz- 
tésekor tűzi majd a Központi Vezetőség napirendjére a pártvezetés.) 
Hasonlóképp egyvégtében halogatta az MDP vezetése a — Magyarország helyze- 
tét 15 befolyásoló — nemzetközi változások áttekintését. Helyesebben az említett tör- 
ténések kortársi — ma úgy mondanánk: politológusi — elemzését, alighanem a bel- 
háborúk által is sarkallva, megint csak Nagy Imre végezte el azokban a tanulmá- 
nyaiban, amelyeket a politikai életből kiebrudalva vetett papírra. Az 1955 máso- 
dik felében készített másfél tucatnyi analízisének egyik része a nemzetközi viszo- 
nyok újabb fejleményeit — Moszkva és Belgrád kibékülését, az osztrák államszerző- 
dést, valamint az ún. , el nem kötelezett államok" blokkjának formálódását — vette 
górcső alá. Az előbbi kettőre reflektálva nem mulasztotta el rögzíteni Magyarország 
regionális helyzetének -— részbeni — módosulását, különösen a szovjet—jugoszláv kap- 
csolatok rendezése tükrében. A kérdés firtatása az akkori Magyarországon önma- 
gában is , vitairatnak" minősült, mert a Belgráddal való modus vivendi újrafogal- 
mazásában - ekkor már - elsősorban éppen Rákosi személye jelentette a legfőbb aka- 
dályt. Írásainak másik fele pedig — amelyekben belpolitikai kérdésekre koncentrált 

— nyíltan polemizált a pártvezetés akkori irányvonalával. M: több, egy ideig még ki- 
zárása után is abban reménykedett, hogy az írásaiban érintett kérdések soráról ,,il- 
letékes pártfórumon" lehet majd nyíltan diskurálni. Ez ugyan — az adott helyzetben 
— illuzórikus volt, de nem feltétlenül Nagy párton kívüli , illetéktelensége? miatt. 
Sokkal inkább azért volt lehetetlen — állapította meg találóan a kortársak egyike -—, 
mert , a diktatúra számára semmi sem veszélyesebb, mint a saját bívei által terjesz- 
tett kétség, az eretnekség"." Nehéz eldönteni: Nagy Imre azért lett persona non 
grata, mert a párton belüli(!) másképp gondolkodást mondhatni a legkonokabbul 
reprezentálta, vagy azért, mert mind hisztérikusabb kiátkozottsága dacára is egyre 
inkább lehetséges alternatívának tűnt Rákosi ellenében. 

Ugyanígy a rezsim tudathasadásos — húzd meg, ereszd meg -— intézkedései közé 
sorolható, hogy miközben az MDP Politikai Bizottsága 1955. június 7-én a hat és 
fél éve fogságba vetett Mindszenty József prímás-érsek büntetésének megszakításá- 
ról rendelkezett, a párt előbbinél is szűkebb körű vezetősége, az MDP KV Titkár- 
sága négy nappal később, 1955. június 11-én külön határozatot szentelt , az egy- 
báz reakciós tevékenysége visszaszorításának"."§ Mintha csak egy pillanatnyi ,,rö- 
vidzárlatot" próbáltak volna korrigálni, az ellenséggel szemben engedékenységnek 
tűnő lépésüket ellensúlyozni. Az utóbbi direktíva , megfelelő adminisztratív intéz- 
kedések alkalmazásával [rendelte] letörni az egyház részéről megmutatkozó reak- 
ciós megnyilvánulásokat", hozzátéve, hogy , a legrövidebb időn belül fel [kell] szá- 
molni az illegális egyházi szertartásokat, valamint az illegálisan működő szerzetes- 
rendeket". Piros László belügyminiszter két napon belül, július 13-án utasította az 
ÁVH-t - a párthatározatot tágító átértelmezésben — az , ideológiai vonalon tevékeny- 
kedő ellenséges elemek ellen folytatott operatív munka"? intenzitásának fokozásá- 
ra, s ennek részeként nyomatékosította: ,, különösen érvényt kell szerezni a kleriká- 
lis reakció elleni barccal foglalkozó párthatározatnak.""" 

A feladat végrehajtása üzemzavart okozott a politikai rendőrségen. Időközben 
ugyanis a másik elítélt főpásztor, Grősz József kalocsai érsek börtönbüntetését is eny- 
hítették, de szabadlábra helyezésről egyikük esetében sem volt szó. Majdnem fél 
évig, 1955. november végéig elhúzódott, amíg az ÁVH egyházi reakció elleni alosz- 
tálya megszervezte a két főpásztor börtönön kívüli őrzését." Előbb a Mecsekben, 
Püspökszentlászlón egy püspöki nyári rezidenciát alakítottak át mindkettejük há- 
zi őrizetben tartására. Két hónappal később viszont — mert ez alkalmatlannak bi- 
zonyult - továbbzsuppolásukról döntöttek. Mindszentynek egy elkonfiskált neme- 
si kúriát alakítottak át Nógrád megyében (Felsőpetény) abból a célból, hogy a kül- 
világtól való hermetikus elzártságát folyamatosan biztosítsák, Grősz érsek házi őri- 
zetét pedig a Szolnok melletti Tószegen szervezték meg. A kezdeti rossz döntés miatt 
megháromszorozódó feladat viszont oly mértékben lekötötte az ÁVH ezzel foglal- 
kozó erőit — derül ki a belső reakció elhárítását végző részleg másik jelentéséből —, 
hogy kénytelenek voltak időlegesen félretenni a párthatározatnak az illegális szer- 
zetesrendek felszámolásáról rendelkező instrukcióját. A késlekedést azzal siettek 
helyrehozni, hogy a jezsuita rendhez tartozó — még szabadlábon levő — szerzetesek 
szinte mindegyikét begyűjtötték. A jelentés szerint , 18 központi és területi vezető 
került őrizetbe", majd az elkülönített perekben 1955-56 fordulóján tíz főt ítéltek 
el. Mindezek közepette elmozdulás érzékelhető a politikai rendőrség antikleriká- 

lis operatív munkájában. Immár nem a mindenáron börtönbe juttatás volt az el- 
sődleges cél, hanem az, hogy a közülük való besúgók, informátorok számának meg- 
sokszorozásával a korábbiaknál is minuciózusabban hálózzák be mind a szolgálat- 
ban meghagyott világi papság, mind pedig az 1950-ben feloszlatott szerzetesren- 
dekhez tartozók teljes körét. 

A büntetőpolitika anomáliái 1955 végére nem csupán exponált egyházi vezetők- 
kel kapcsolatban váltak szembetűnővé. A MDP Politikai Bizottságának folyó év 
november eleji ülésén már azt rögzítették, hogy , az igazságügyi és bűnüldöző szer- 
vek gyakorlati tevékenysége eltorzult". Olyannyira, hogy a bíróság elé vagy börtön- 
be kerültek száma , megbaladja az 1953-as amnesztia előtti" szintet. A következő 
mondatban viszont már önmaguk számára is szépítették a büntetőpolitika , osz- 
tályjellegét", amikor megállapították, hogy , az elítéltek mintegy 56 százaléka a 
munkásosztály soraiból került ki". A Legfőbb Ügyészség másfél hónappal koráb- 
bi állapotrajza — amelyre a politikai bizottsági határozat támaszkodott — ennél sok- 
kal kritikusabb helyzetet mutatott. A büntetésüket töltő elítéltek osztályhelyzete 
eszerint a következő volt:?! 


KATEGÓRIÁK SZÁM SZERINT (FŐ) AZ ÖSSZES ELÍTÉLT SZÁZALÉKA 
munkás 18 206 353 
egyéb munkás 3 654 11,1 
kisparaszt 74426 44 
középparaszt 1 448 44 
kulák 97 0,5 
tsz-tag 724 282 
tőkés 592 1,8 
mezőgazdasági munkás 2 864 (21) 
értelmiségi is283 399 
kisiparos 1514 4,6 
ÖSSZESEN 32 898 fő 999 96 


Az idézett ügyészségi átirat készítője többirányú büntetéstörténeti statisztikai össze- 
vetést is közölt. Eszerint a világháború éveiben átlagosan 10-13 ezer és a rákövet- 
kező, ún. koalíciós években is hasonló volt a bebörtönzöttek átlagos létszáma. Utá- 
na kúszott fel húszezer fölé, és 1952-ben érte el a csúcsot 35 ezer bebörtönzöttel. 
Az elítéltek létszáma az 1953. évi amnesztiával több mint 12 ezer fővel csökkent, 
míg a fogvatartottak 1955-ös, , aktuális" létszáma ismételten a 33 ezer főt közelí- 
tette. (Ez a szám nem tartalmazza azt a 10 191 jogerősen szabadságvesztésre ítél- 
tet, akik a börtönök túlzsúfoltsága miatt nem kezdték meg büntetésük letöltését.) 
Az ügyészség másik összevetése szerint a büntetés-végrehajtás intézményei a koráb- 
bi évtizedekben nagyjából a népesség kilenc ezrelékét őrizték, s ez a szám az utób- 
bi években ugrott több mint háromszorosára. Mindezek után kockáztatja meg az 
előterjesztő azt a kérdést, hogy , nem sok-e a büntetőeljárások és a kiszabott bör- 

tönbiüntetések száma" .?? A fenti táblázat adatsorait böngészve nem csupán az tű- 
nik szembe, hogy a szóban forgó politikai bizottsági határozat mintha csak a nagy- 
üzemi ipari munkásságot fogadta volna be — saját , osztálybíróságai" által elítéltet- 
ve is — a , munkások" közé, hanem az is, hogy a kulákok ellen 1955-ben megindí- 
tott újabb propaganda-hadjárat a kimutatás készítésének időpontjában (még) nem 
tükröződött az (újra) elítéltek nagyságrendjében, illetve hogy a felélesztett kulákel- 
lenes kampány - egyelőre — nem tükröződött a büntetőeljárásokban. 

Összegezve: 1955-ben nem történt ugyan olyan karakteres fordulat — ezúttal 
visszaváltás, visszafordulás —, amilyet a Nagy Imre nevéhez kötődő , új szakasz" 
jelentett, ám az erre irányuló kísérlet megállapítható. Rákosi mindent elkövetett az 
1953 előtti éveket jellemző kizárólagos elsőségének visszaszerzésére. Ez a resztali- 
nizációs ambíció erőteljesebb volt annál, amit — a folytatólagos mintakövetés alap- 
ján — G. Malenkov szovjet miniszterelnök menesztése indukált. (Ott ugyanis Nyi- 
kita Hruscsov első titkári pozíciójának megszilárdulása belpolitikailag sem jelentett 
visszakanyarodást Sztálin uralmának a hidegháború , jégkorszakára" jellemző ál- 
lapotaihoz, ráadásul tovább folytatódott a Kreml aktív és intenzív külpolitikai nyi- 
tása, valamint geostratégiai helyzetének újrapozicionálása.) Rákosi törekvése arra, 
hogy ismételten omnipotenssé tegye vezéri pozícióját, ekkor már sokkal inkább sze- 
mélyes indíttatású, semmint a kommunista pártegyeduralmat -— egyébként — jellem- 
ző strukturális meghatározottság volt. S noha az 1955. évi ún. márciusi határozat- 
tal — illetve annak következményeként - kitűzött célját formálisan elérte, ténylege- 
sen nem tudta visszaállítani az 1953 előtti hatalmi-politikai status guót. A felszíni 
, siker" ára két vonatkozásban is kontraproduktív volt. Egyrészt azért, mert nyil- 
vánvalóvá tette az egyeduralkodó Magyar Dolgozók Pártja megosztottságát, ami 
addig inkább csak latens, kulisszák mögötti jelenség volt. Az MDP meghasadásá- 
nak nyilvánvalóvá válása magát a pártegyeduralmat — a szinte korlátlan akaratér- 
vényesítő képességet — erodálta. Másrészt tovább növelte a Rákosi személyével 
szembeni — addig is meglévő — averziót a társadalom párton kívüli többségében. 
Leginkább azért, mert a diktatúra ismételt szigorodását az előző bő másfél évben 
tapasztalható — és Nagy Imre nevéhez köthető — belpolitikai enyhüléssel vetették 
egybe. Rögtönzésnek tűnő, kapkodó intézkedéseit az 1953 előtti években megtapasz- 
talt irracionalizmus — nem tudni, meddig folytatható — végjátékának tekintették, s 
mindinkább a bukására spekuláltak. Ekkoriban kezdett terjedni a csendes, bizalmas 
magánbeszélgetések során az , addig meg guggolva is kibírjuk" fordulat. Erre viszont 
-— 1956 júliusáig — még fél évet kellett várniuk a kortársaknak. 

Az MDP Politikai Bizottsága 1955 első három hónapjában, majd májusban is visszatérően foglalko- 
zott az 1949 óta két és félszeresére duzzadt hatalmi apparátus redukálásával. Magyar Országos Le- 
véltár, MDP-MSZMP-iratok. 276. fond. 53/212-217, illetve 222 és 229. ö. e. 

Szabad Nép, 1955. július 1. A hazai ritkafém ércvagyon, illetve bányászatának újabb keletű népsze- 
rűsítésébe minden további nélkül belefért ugyanitt egy másfél hónappal későbbi írás, , Hazánk legré- 
gibb ércbányája -— Recsk" címmel. Szabad Nép, 1955. augusztus 16. A kor visszatekintő tanulmá- 
nyozása viszont nem csupán szokásos publicisztikai pontatlanságként észrevételezheti, hogy Recsket 
illetően a , legrégibb ércbánya" megjelölés tárgyi tévedés. Az viszont korántsem zárható ki, hogy két 
évvel a (korábban bemutatott) recski rabmunkatábor felszámolását követően — amikor már vissza- 
térhetett a hétköznapi pária-létbe az ott ítélet nélkül évekig fogvatartottak többsége -, a tényleg év- 
százada művelt ércbányában foglaltoztatást gondolták szalonképesebbnek sugallni, semmint a kife- 
jezetten , móresre tanítási" céllal kőfejtésre létesített büntetőtáborról tudósítani. A recski ércbányá- 
szat és a Recsk-csákánykői kőbánya akkoriban is és manapság is két különböző , vállalatot" fed(ett). 
A Magyar Dolgozók Pártja határozatai, 1948-1956. (Főszerk.: Izsák Lajos) Napvilág Kiadó, Buda- 
pest. 1998. 356-359. old. 

A magyar uránbányászat története. (Szerk.: Németh János) MacMaestro Kft., Pécs, 2001. 23-25. old. 
Szabad Nép, 1955. november 16. A kihágási büntetőbíráskodás megszűntetéséről — melyet koráb- 
ban tanácsi és rendőri szervek egyaránt gyakorolhattak - alig négy hónappal korábban értesülhetett 
a korabeli lakosság. Szabad Nép, 1955. július 2. 

Szabad Nép, 1955. november 17. 


; Szabad Nép, 1955. november 18. 


A kevesek által tudott valós helyzet és annak nyilvános megformulázása — a modernkori szövegolva- 
sat szemináriumi példájaként — ugyancsak Gerő fentebbi beszédéből vett idézettel érzékeltethető. Ezút- 
tal az ország vészes külső eladósodottsága miatt fenyegető válsághelyzet abban az átszínezésben fo- 
galmazódik meg, mely szerint az ismételten spannolt iparfejlesztéssel, valamint , a mezőgazdaság szo- 
cialista átalakításával [biztosítjuk] dolgozó népünk életszínvonal emelését, egyúttal szilárdan megala- 
pozzunk nemzetközi pénzügyi belyzetünket is jelentős aktív külkereskedelmi egyenleg útján". Sza- 
bad Nép, 1955. november 18. No ez az, aminek pont az ellenkezője volt igaz. 

Az MDP KV Politikai Bizottsága , a tőkés adósságállomány csökkentése? érdekében emiatt kénysze- 
rült arra, hogy az SZKP XX. kongresszusán résztvevő magyar delegációnak ismételten feladatává te- 
gye: a baráti országok ott jelenlévő képviselővel találkozva , felső szinten való intervencióval igye- 
kezzenek elérni" Budapest megtámogatását, s emellett , a Szovjetunió kormányától 15—20 millió dol- 
lár hosszúlejáratú devizahitelt kell kérni." A Magyar Dolgozók Pártja határozatai, 1948—1956. (Fő- 
szerk.: Izsák Lajos) Napvilág Kiadó, Budapest. 1998. 394—396. old. 

Hozzá kell tegyük, nem csupán Nagy Imre Egy évtizedét tiltották be ekkor. Indexre került — könyvtárak- 
ból, könyvterjesztőktől is begyűjtetett — Gerő Ernő 1952-ben megjelent beszéd- és cikkgyűjteménye is 
(A vas és acél, a gépek országa), hogy , ne legyen szem előtt" a megalomán hadigazdasági fejlesztés szor- 
galmazásának időközben kínosan kompromittálóvá vált dokumentuma. Ugyanekkor jelent (volna) meg 
I. Ehrenburg Olvadás c. könyve is: ez esetben a már kinyomtatott munka terjesztését tiltották be. Varga 
Sándor: A magyar könyvkiadás és könyvkereskedelem, 1945—-1957. Gondolat, 1985. 323. old. 


" Biográfusa aprólékosan számba veszi a félreállított Nagy Imre államvédelmi megfigyelésének nem 


csupán a levéltári forrásait — amelyek szerint úgy tűnik, hogy perbe fogásához gyűjtöttek ellene ter- 
helő adatokat —, hanem azt is, hogy ezek milyen esetekben dekonspirálódtak már a kortársak számá- 
ra is. Rainer M. János: Nagy Imre. I. m. II. kötet. 157-158., 163-164., 180-181., 207-209. old. 

, Konzultációk?". Dokumentumok a magyar és a szovjet pártvezetők két moszkvai találkozójáról 
1954-1955-ben. Közreadja Rainer M. János és Urbán Károly. Múltunk, 1992. 4. sz. 138. old. 
Pünkösti Árpád: Rákosi bukása, száműzetése és halála. Európa Könyvkiadó, Budapest, 2001. 320-321. 
old. Az ÁVH belső reakció elhárításért felelős osztályvezetője, Rajnai Sándor ez időből származó je- 

lentése szerint ugyanekkor 1100 főre rúgott Magyarországon az , írók, kritikusok, lektorok" és 2050- 
re az , újságírók és lapkiadók" száma. A Belügyminisztérium Kollégiumának ülései, 1953—-1956. 
(Összeállította: Kajári Erzsébet; szerk: Gyarmati György és S. Varga Katalin.) ÁEdbzoznéáő] Szol- 
gálatok Történeti Levéltára, Budapest, 2005. II. kötet. 598. old. 

20 Lásd erről Rainer M. János: Az író helye. Viták a magyar irodalmi sajtóban, 1953-1956. Magvető, 
Budapest, 1990; Srandeisky Éva: Gúzsba kötve. A kulturális elit és a hatalom. 1956-os Intézet, Bp., 
2005. Különösen a Hit-viták. Az írók és az 1953-as , új szakasz" (206—-228.), illetve Déry Tibor és 
Nagy Imre (351-358.) fejezetek; Standeisky Éva: Írók lázadása. 1956-os írószövetségi jegyzőkönyvek. 
MTA Irodalomtudományi Intézete, Budapest, 1990. 

21 Az MDP Központi Vezetősége 1955. november 9-12. ülésének jegyzőkönyve. Magyar Országos Le- 
véltár, MDP-MSZMP-iratok. 276. fond. 53/31. ö. e. 

22 Rainer M. János: Nagy Imre. I. m. II. kötet. 174. o. Tegyük hozzá, a zsarnoki személyiségjegyek he- 
lytálló volta ellenére Nagynak az , elméleti képzetlenségre" vonatkozó kitétele nemcsak vitatható, 
hanem álságos is volt, ha Rákosit saját korának kommunista vezetőtársaival vetjük össze. 

23 Losonczy Géza: Beszéd a Központi Ellenőrző Bizottság előtt. 1956. február 6. Közreadja: Hanák Gábor. 
História, 1990. 1. szám. 27-29. old. Ugyanezen szöveg több részletét korkontextusba illesztve, elemez- 
ve idézi Kövér György: Losonczy Géza, 1917-1957. 1956-os Intézet, Budapest, 1998. 242-245. old. 

4 Nagy ekkoriban született írásait — amelyeknek egy része később bekerült Nagy Imre: A magyar nép 
védelmében (Forradalmi Tanács, h. é. n. (Brüsszel, 1957.]) címmel később megjelentetett válogatás- 
ba - biográfusa vette számba és elemezte részletekbe menően. Rainer M. János: Nagy Imre. I. m. II. 
kötet 143—-184. old. 

5 Molnár Miklós: Egy vereség diadala. Magyar Füzetek, Párizs-New Jersey, 1988. 55. old. 

26 A két határozatot egymás után adja közre Balogh Margit — Gergely Jenő: Állam, egyház, vallásgya- 
korlás Magyarországon, 1790—-2005. MTA Történettudományi Intézete, Budapest, 2005. II. kötet 
970-975. old. 

27 A Belügyminisztérium Kollégiumának ülései, 1953—1956. (Összeállította: Kajári Erzsébet; szerk: Gyar- 
mati György és S. Varga Katalin.) Állambiztonsági Szolgálatok Történeti Levéltára, Budapest, 2005. 
II. kötet 902—907. old. 

29 I. m. 903. old. Lásd még erről Bánkuti Gábor: Jezsuiták elleni koncepciós perek, 1948—1965. PhD- 
disszertáció kézirata, Pécs, 2009. 

10 A Magyar Dolgozók Pártja határozatai, 1948—1956. (Főszerk.: Izsák Lajos) Napvilág Kiadó, Buda- 
pest. 1998. 368—373. old. 

31 Iratok az igazságszolgáltatás történetéhez. 1. kötet. (Szerk.: Horváth Ibolya, Solt Pál, Szabó Győző, 
Zanathy János, Zinner Tibor) Közgazdasági és Jogi Könyvkiadó, Budapest. 1992. 556-561. old. 

32 T., m. 558-—559. old. 

28 AZ SZKP XX. KONGRESSZUSA ÉS A MAGYAR POLITIKAI 
JÁTÉKTÉR FRAGMENTÁLÓDÁSA 1956 ELSŐ FELÉBEN 


Ahogy az , új szakasz? sorsát a szovjet pártvezetés helyzetértékelése pecsételte meg 
— amikor a hidegháborús konfliktusok ismételt kiéleződésétől tartottak —, Rákosi 
egy éven át tartó sztálinista restaurációjának leáldozását is egy újabb, nemzetközi 
kihatású moszkvai esemény indította el. 1956. február második felében ülésezett a 
Szovjetunió Kommunista Pártjának XX. — Sztálin halála után az első — kongresszu- 
sa. A szovjet , pártparlament" tíz napon át a szokásoknak megfelelően végezte és 
rekesztette be munkáját. A kongresszusi beszámoló jóváhagyásával szentesítették 
a világháború elkerülhetőségét, illetve a békés egymás mellett élést szem előtt tar- 
tó posztsztálinista külpolitikai doktrínát. Mindezek után, február 25-én — ráadásként 
— egy zárt ülést tartottak, immár a párt újonnan választott vezetőinek, tisztségvise- 
lőinek jelenlétében. Ezen az ülésen — napirenden kívül — mondta el beszédét Nyiki- 
ta Szergejevics Hruscsov első titkár , a személyi kultuszról és annak következményei- 
ról". Az értékelés kiszámított aktuálpolitikai szempontú szelektálással szólt Sztá- 
lin negyedszázados terroruralmának rémtetteiről. A rendszer működésébe szerve- 
sült justizmordok tárházából azonban így is bőven elég mozzanatot idézett fel Hrus- 
csov ahhoz, hogy hallgatóságát — az általa gondoltnál is nagyobb mértékben - sok- 
kolja. A titkosnak szánt beszéd napokon, illetve — különböző nyelvekre lefordítva 
— heteken belül világszerte ismertté vált, ám fogadtatása nagyon is különböző volt. 
Hruscsov biográfusa azokról a recepciókról is tudósít, amelyek szerint , a XX. kong- 
resszus nemcsak Sztálin nimbuszára mért csapást, hanem az egész kommunista 
mozgalom presztízsére is", s mert ez , komoly válságot idézett elő a világ kommu- 
nista mozgalmában", a szovjet pártvezetés heteken belül maga indított kárenyhítést 
célzó propagandakampányt.! 


1956. Január 6. 

A községi postahivatal vezetője jóindulatúlag felkéri mindazokat, akik rádiókészülé- 
ket vásároltak, vagy bármi módon hozzájutottak, és feledékenységből nem tettek ele- 
get bejelentési kötelezettségüknek, mielőbb jelentsék be, mert a rádiókészülékek felül- 
vizsgálása bármikor megtörténhetik, ugyanis a rádiókészülékeknél két eshetőség van, 
vagy be van jelentve, vagy le van pecsételve. 


Ha csak a moszkvai kongresszus plenáris ülésein elhangzottakról kellett volna szá- 
mot adnia Rákosinak, akkor nem 15 kerül slamasztikába. Még a tőle immár meg- 
szokott torzító interpretálása is a tűréshatáron belül maradt volna, amely szerint az 
általa vezetett Magyar Dolgozók Pártja — úgymond -— már korábban is az ott el- 
hangzottak szellemében tevékenykedett. A baj abból adódott, hogy Hruscsov titkos 
beszéde alig néhány héten belül Magyarországon is ismertté vált. Ráadásul nem a 
szovjet pártszervezeteknek is szétküldött — megkurtított és némileg eufemizált — ki- 
vonat, amelynek egy jóval kilúgozottabb szinopszisát a szűkebb magyar pártappa- 
rátus körében is ismertették, hanem a moszkvai zárt ülésen elhangzott referátum 
autentikus szövege. Ez , kettős légipostán? érkezett az országba. Részben a Szabad 
Európa rádió adásai révén, részben pedig olyan — úgymond -— meteorológiai szon- 


€- Jurij Andropov és Rákosi Mátyás a szovjet nagykövetségen, 1955 

dákból, amelyek hasznos terhe nem műszer volt, hanem Nyugatról érkező propa- 
gandaanyag." A dokumentum ismertté válása egyre szélesebb körben tette nyilván- 
valóvá Rákosi önigazoló verziójának hiteltelenségét. Emiatt mindinkább defenzívá- 
ba szorult — háromszorosan is. Egyrészt mert Sztálin moszkvai deheroizálása immár 
a többedik , felszólítás" volt Rákosinak, hogy nyilvánosan valljon színt a magyaror- 
szági justizmordok sorában játszott tényleges szerepéről. Ezek között — külpolitikai 
összefüggései miatt — a Rajk-per vált a legsúlyosabb kérdéssé, mert korábban ma- 
ga kérkedett nyilvánosan azzal, hogy , saját érdeme? volt Rajk László (és társai) 
árulóvá minősítése és bitóra juttatása. A magyar—jugoszláv kapcsolatok rendezet- 
lensége a szovjet pártvezetés számára is egyre kínosabb intermezzo lett, mivel Tito 
— a csendes diplomácia csatornáin — többször értésére adta Moszkvának és Buda- 
pestnek is: számára persona non grata az a Rákosi, aki a sztálini elvárásokat is túl- 
lihegve gyalázta őt és pártját éveken át a határ túloldaláról. A harmadik összetevő 
értelemszerűen a kérdés belpolitikai kontextusa volt. Miközben a koncepciós perek 
életben maradt (kommunista) meghurcoltjait vontatottan bár, de egymás után en- 
gedték ki a börtönből, rehabilitációjuk — pártdöntés hiányában - váratott magára. 
Az egykori szociáldemokraták rács mögött tartásában vélhetően az is közrejátszott, 
hogy 1955-ben az ÁVH - legalábbis jelentése alapján — több szociáldemokrata szer- 
vezkedés nyomára bukkant. Piros László belügyminiszter — a fentebb már érintett 
egyházellenes retorziók mellett — azzal indokolta a volt szociáldemokraták elleni 
represszió fenntartását, hogy , a legveszélyesebb és legártalmasabb ellenség a kle- 
rikális reakció és a jobboldali szoc.demek [szociáldemokraták], mert ezeknek a kap- 
csolata igen nagy a tömegekbez".? (sic!) 


A magyar-jugoszláv viszony megromlásában jelentékeny szerepet játszott Péter Gá- 
bornak, az államvédelem volt vezetőjének és bandájának ellenséges, provokációs tevé- 
kenysége, mellyel megtévesztett bennünket és megrágalmazta a jugoszláv nép vezetőit. 
Ezzel súlyos károkat okozott mindkét országnak. Péter Gábort és cinkosait gaztettei- 
kért a magyar bíróság már felelősségre vonta és elítélte. [...) 

A jugoszláv nép, a jugoszláv elvtársak és Tito elvtárs is nyugodtak lehetnek afelől, 
hogy a mi részünkről minden meg fog történni az olyan kölcsönös, egészséges, őszin- 
te baráti viszony helyreállítására, amilyen Magyarország és Jugoszlávia népei között 
1948 előtt megvolt. 


Rákosi Mátyás képviselői beszámolója Csepelen. Szabud Nép, 1955. augusztus 9. 


A mindinkább sarokba szoruló Rákosi Mátyás ezúttal is rutinszerű , húzd meg, 
ereszd meg" technikával próbált kievickélni a pácból. Az eredendően a XX. kong- 
resszusról tájékoztatást váró pártaktívaüléseken kezdte el adagolni mellébeszélé- 
sekkel elegyített részleges színvallását. 1956. március végén a szűkebb pártvezetés- 
ben már korábban használt felelősségáthárító formulával állt elő Egerben, a Heves 
megyei pártfunkcionáriusok plénumán: az Államvédelmi Hatóságot akkoriban ve- 
zető Péter Gábor — úgymond -— megtévesztette őt." Ezt a meglehetősen átlátszó ha- 
zugságot pedig - itt 15 és egy másik hasonló pártfórumon is — azzal próbálta hihe- 
tőbbé tenni, hogy kijelentette: Rajk maga is a sorsát megpecsételő módon viselke- 
dett, mert , félrevezette a pártot", ,nem volt őszinte a párttal szemben". (Mármint 

akkor, amikor végül is azt vallotta, amire Rákosi manipulációi révén vették rá, 1l- 
letve kényszerítették saját, a per konstruálásában segédkező elvtársai, mindenekelőtt 
Farkas Mihály és komája, Kádár János.) Ez viszont már országszerte olyan felhá- 
borodást keltett a pártszervezetek alsóbb szintjein is, hogy a május 18-i fővárosi 
pártaktíván refrénszerűen ismételt , félrevezetettsége? mellett nyilvánosan beismer- 
ni kényszerült saját, elsődleges felelősségét. A beismerést viszont azonnal ellensú- 
lyozni próbálta a pártállam apparátusának - a jelenlévőkön is túlmenő — megfe- 
nyegetésével. A magyar államigazgatás — s vele összekapcsolva a pártigazgatás — 
teljes körű szervezeti és területi átalakítását, , racionalizálását" hirdette meg. A párt- 
egyeduralom kádereinek egzisztenciájuk lebegtetésével sietett tudtukra adni, hogy 
továbbra is tőle függ a sorsuk. S bár az események irányítására vagy akár csak kéz- 
ben tartására — mint hamarosan látni fogjuk — már egyre kevesebb lehetősége volt, 
a programmá tett igazgatásszervezeti változtatások beharangozása és napirenden tar- 
tása hathatósan bénította a következő hónapokban a pozícióját féltő párt- és ál- 
lamigazgatási apparátus tevékenységét. 

Az egyeduralma megtartásáért küzdő pártvezér felelősségáthárító próbálkozásai 
legközvetlenebbül a politikai rendőrséget érintették. 1956 tavaszán Rákosi ugyanis 
nyilvánosan rúgta fel azt a hallgatólagos — s addig működőképesnek tűnő -— érdek- 
szolidaritást, amely közte és az ÁVH között lényegében egy évtizede fennállt. A hang- 
súly a nyilvánosan kitételen van. Az adott rendszerben ugyanis egészen más akusz- 
tikája volt Péter Gáborra (és cégére) hárítani a felelősséget addig, amíg nevezett — 
féligazságokon nyugvó — , leleplezése? csak szűk körű, , magunk között vagyunk, 
elvtársak" konspiratív bennfenteskedésként került szóba pártfórumokon, és megint 
más volt immár nyilvánosan bűnbakká tenni az ÁVH-t azokért a justizmordokért, 
amelyek jó részét épp a pártvezetés instrukciói alapján, annak fedezékében követték 
el. A politikai rendőrségen időközben megejtett — nem kevésbé koncepciós - felelős- 
ségre vonásokról, illetve tisztogatásokról a szélesebb nyilvánosság nem tudott, mert 
nem is tudhatott. Ebből eredően a társadalom többségének semmi oka nem volt, 
hogy másképp tekintsen arra a szervre, amely a párt rettegett és gyűlölt , ökle" volt, 
s amely - tevékenysége alapján - lényegében ugyanaz maradt a Péter helyére lépő Pi- 
ros László irányítása alatt is. Az éveken át megtapasztalt és megszenvedett működé- 
sük miatt korántsem volt motiválatlan, hogy az (1953 előtti) ÁVH rémtetteiért — 
vagy akár csak a kisebb súlyú, de mindennapos önkényeskedéseikért — viselendő fe- 
lelősség Rákosival együtt örökítődött tovább és háramlott át a közmegítélésben az 
immár Piros László által dirigált minisztériumra, illetve politikai rendőrségre is. 


1956. január 16. 

Értesítjük a lakosságot, hogy a dunaharaszti községből egy házaspárt két kisgyermek- 
kel átmenetileg hajlékot kér jószívű és megértő családtól. A kérdéses család a földren- 
gés következtében hajléktalanná vált, és addig, amíg lakóházukat rendbehozzák, átme- 
netileg itt szeretnének elhelyezkedni. Aki lakását meg tudja osztani a kérdéses család- 
dal, sürgősen jelentse a Tanácsnál segítő készségét. 


Az SZKP XX. kongresszusa nyomán két új — egymás ellenlábasának tekinthető 
— konzultációs politikai fórum jött létre a magyar fővárosban. A politikacsinálók 

egyik informális jellegű szalonja a Szovjetunió budapesti nagykövete, Jurij Andro- 
pov körül formálódott. Andropov 1954 nyarától állt ezen a poszton, tehát éppúgy 
közvetlen tapasztalatai voltak az , új szakasz" második feléről és leáldozásáról, 
mint Rákosi sztálinista restaurációjának fogantatásáról, kibontakozásáról és ellent- 
mondásairól. 1956 márciusától viszont maga a nagykövet is új helyzettel szembe- 
sült. Azok, akikkel — tisztéből eredően is — rendszeres konzultációt folytatott, szin- 
te bármilyen téma kapcsán oda lyukadtak ki, hogy Rákosi Mátyás egyre súlyosabb 
tehertétel a Magyar Dolgozók Pártja élén. S ezt nem a párton belüli rebellisek vagy 
a , Nagy Imre szekerét tolók" közé tartozók hozták elő — közülük jóformán csak 
Vas Zoltánnal volt kapcsolata a nagykövetnek -, hanem az MDP Politikai Bizott- 
ságának akkori tagjai. Noha Andropov feljegyzéseiben és jelentéseiben megbicsak- 
lástól mentes nyelvi következetességgel — és saját politikai beállítottságával össz- 
hangban - , barátainknak" csak a Rákosival egy húron pendülőket említette, tapasz- 
talnia kellett, hogy már a hazai sztálinista keményvonalasok is szabadulni próbál- 
nak tőle. Pontosabban körmönfont kölcsönös becserkészés zajlott. A magyar beszél- 
getőpartnerek — Gerő Ernő, Hegedüs András, Kovács István, Kádár János és Ács [L.a- 
jos — sorra azt puhatolták, hogy kitart-e a szovjet pártvezetés Rákosi támogatása 
mellett, mert Moszkvából remélték az iniciatívát az első titkár menesztésére. A szov- 
jet nagykövet pedig — diplomatastátusza mögé rejtőzve — mindvégig azt a látszatot 
próbálta kelteni, hogy a döntés a magyar pártvezetés kompetenciája. Leginkább 
csak arra vállalkozott, hogy a főnöküktől szabadulni próbáló magyar PB-tagok 
óvatos, konspiratív puccskészülődéséről tájékoztassa moszkvai feletteseit. Andro- 
povot egyfelől valóban kötötte, hogy a Kreml — jobb híján — még a XX. kongresszus 
után is Rákosi mellett állt ki, de a pozíciójában kötelezően képviselendő álláspont 
mellett személyesen is maradéktalanul azonosult ezzel. Jelentéseiben leginkább azért 
korholta a magyar pártvezetést, mert annak tagjai — úgymond — magára hagyják a 
békétlenkedők ellen határozottabb fellépést szorgalmazó Rákosit, illetve zokszó 
nélkül veszik tudomásul, hogy a pártszervezetek már-már maguk szabotálják a ve- 
zetés határozatainak végrehajtását. A Rajk-ügyben valóban vaskosan kompromit- 
tálódott és — ekkor még Rákosi mentésének szándékával — bűnbakká tett Farkas 
Mihály elleni eljárást is ellenérzéssel fogadta. Kételkedett benne, hogy az a szovjet 
pártprezídium két éve szajkózott elvárása szerint lesz keresztülvihető: nevezetesen, 
hogy eközben , a párt és vezetésének tekintélye erősödjön". 

Jurij Andropov szovjet nagykövet, illetve Moszkva magyar pártklientúrájának 
kulisszák mögötti csendes huzakodása nem kapott nyilvánosságot. Mondhatnánk, 
hogy ez a konspiráció a rendszer logikájából, illetve a diktatúrát közel egy évtizede 
működtetők hatalomszociológiai dresszírozottságából evidensen következett, de ez 
a magyarázat — 1956 tavaszától — már aligha képes kielégítően érzékeltetni a kora- 
beli viszonyokat. Az SZKP XX. kongresszusa, illetve Hruscsov titkos beszédének 
nyilvánosságra kerülése oly mértékben ellehetetlenítette Rákosi resztalinizációs tö- 
rekvéseit, hogy az így létrejött új helyzetben ő is és pártvezető társai is egyre inkább 
csak vergődtek a maguk által teremtett és fenntartani próbált hatalmi konstrukció- 
ban, miközben egyre kevésbé voltak képesek azt irányítani, politikai iskolázottságuk- 
nak adekvát módon működésben tartani. A Rákosi által ambicionált sztálinista mű- 
ködési mechanizmus keretében ugyanis szó sem lehetett volna egy olyan nyilvános 





V. DESZTALINIZÁLÁS ÉS RESZTALINIZÁLÁS, 1953-1956 - 381 





Jurij Andropov 


politikai fórum -— és ezt működtető pártellenzéki csoportosulás — létrejöttéről, amely- 
re 1956 márciusától mint lehetséges alternatívára figyelt a közvélemény. 

A fórumot úgy hívták, hogy Petőfi Kör. Ez a szervezet a Dolgozók Ifjúsági Szö- 
vetsége (DISZ) égisze alatt, még Nagy Imre miniszterelnöksége idején jött létre. 
Nagy menesztését követően azonban hibernálták működését, mígnem a XX. kong- 
resszus hatására újra aktivizálódott. A Petőfi Kör egyfajta , társadalmi parlament" 
funkcióját kezdte betölteni, ahol a megjelölt tárgykör előre felkért exponálóin túl 
szinte bárki szót kaphatott. Egymás után szervezett vitaestjein fokozódó nyíltság- 
gal bírálták az állami és pártvezetést. Az idővel többezres látogatottságúvá terebé- 
lyesedő rendezvényeken számos aktuális témakört vitattak meg: többek között az 
ország gazdaságának ellehetetlenülését, a justizmordok tisztázatlanságát vagy ép- 
pen a sajtószabadság kérdését." S ezt egyre inkább olyan szókimondással tették, 
mintha nem is egy monolit pártdiktatúra árnyékában éltek volna. Jószerivel csak két 
, kényes?" kérdés nem került napirendre, legalábbis ekkor még: a Szovjetuniótól va- 
ló függés és a többpártrendszer. A börtönkapuk résnyire nyílása után a megnyíló 
szájak, a kibeszélések révén közelítette meg a kritikus tömeget a nyilvánossá váló 
törvénytelenségek özöne. A vitaesteken többen megjelentek a koncepciós perek 
meghurcoltjai közül, s hozzászólásaik nyomán sorra hullottak ki a csontvázak a 

szekrényből. Hozzájuk képest (is) tett egy lényeges distinkciót ugyanezen a fóru- 
mon a szintén börtönviselt — és frissen rehabilitált — Újhelyi Szilárd: , itt már nem 
egyes csoportokat, banem egy egész országot, az egész népet kell rebabilitálni."" 
A korabeli közfelfogás már régen többet várt annál, amit Rákosi és tőle szabadul- 
ni próbáló vezetőtársai , pártbelügyként" kívántak elintézni: nevezetesen azt, hogy 
törvénytelenségek felülvizsgálatát csak a párttagokra vonatkozóan végezzék el, azt 
is csak szelektíven. Újhelyi hozzászólása azért tekinthető cezúrának, mivel expo- 
nált közéleti fórumon ő hívta fel először a figyelmet arra, hogy a korábbi tömeges 
meghurcoltatások, illetve az ezekkel kapcsolatban ímmel-ámmal végzett felülvizs- 
gálatok nem tekinthetők csupán , pártbelügynek", mivel a justizmordokat elszen- 
vedő százezrek többsége mégiscsak a pártonkívüliek köréből került ki. 

Mindez június elején egy , magánügy" politikai eseménnyé válásával egészült ki. 
A politikai vezetésből és a közélet korabeli nyilvános fórumairól egyaránt kiebru- 
dalt Nagy Imrét 60. születésnapján több mint félszáz — párttag és párton kívüli — 
neves személyiség kereste fel és köszöntötte otthonában. A pártvezetés nyilváno- 
san ítélte el a , demonstrációt", s ezzel maga segítette elő, hogy minél többen érte- 
süljenek arról, amit véka alá akart rejteni. Közben a Petőfi Kör összejövetelei — az 
elhangzottakon túl is — az információk , szabad piacává" váltak. A sajtótermékek 
közül az Irodalmi Újság, az Új Hang és a Szabad Ifjúság számaiban akadhatott a 
kortárs olvasó reformszellemiségű publikációkra. (Persze olyanok tollából is, akik 
pár évvel korábban még egymásra licitáltak Rákosi hozsannázásában.) A Petőfi 
Kör rendezvényei közül a június 27-i vitaest volt a legszókimondóbb: meghirdetett 
témáját — a sajtószabadságot - sokkal szélesebben értelmezve folyt a vita a szabad- 
ságról. Erre is kitért a korabeli szovjet titkosszolgálati jelentések egyike. Egy részt- 
vevő — nem a fórumon elhangzott - szavait idézve meglehetősen pontosan rögzítet- 
te a rendszer keretein belül másképp gondolkodók öndefiniálását: , A Petőfi Kör if- 
júsága az ország megmentője. A Petőfi körösök is kommunisták, de magyar kom- 
munisták, akik nem akarják másolni az orosz módszereket. Annak a szellemi for- 
radalomnak, amelyet a Petőfi Kör indított el, folytatása lesz. Ha mi, Petőfi körö- 
sök vagyunk a mai márciusi ifjak, [...] akkor Nagy Imre a mi új Kossuth Lajo- 
sunk."§ A Petőfi Kör 1956 tavaszán-kora nyarán a közvéleményt megjelenítő, nyil- 
vános fórummá vált. Mégis tévedés lenne azt gondolni, hogy egy ilyen agora önma- 
gában elégséges lett volna a kommunista diktatúrát megszemélyesítő Rákosi Má- 
tyás detronizálásához. Annak ellenére sem, hogy menesztésének már nem a ténye, 
inkább csak időzítése és módja volt kérdéses, legfeljebb Rákosi igyekezett gátat vet- 
ni a közvetve-közvetlenül lemondását célzó követeléseknek. 

Június 28-án a lengyelországi Poznaában több tízezres munkásdemonstrációt osz- 
lattak fel a biztonsági erők egységei. Közben véres incidenst provokáltak: ötven ha- 
lott, háromszáz sebesült, több száz letartóztatott. A lengyel példától inspiráltan a 
magyar pártvezető is hasonló lépéseket tervezett. Két nappal a fenti események után 
az MDP Központi Vezetőségével még mindig ,, párt- és népidemokrácia-ellenes fel- 
lépésnek" tudta bélyegeztetni mind Nagy Imre, mind a Petőfi Kör tevékenységét. 
Emellett kiszivárogtatott hírek terjedtek arról, hogy a Belügyminisztérium ,,a vezér?" 
utasítására hozzálátott a letartóztatandók lajstromba vételéhez. (Erről az ún. , négy- 
százas listáról" — amely kortársi emlékezésekben öröklődött az utókorra — a törté- 

neti kutatások még nem találtak értékelhető dokumentumot.) Mindenesetre, ha ter- 
vezett is letartóztatásokat Rákosi, azokat megvalósítani már nem volt alkalma. Eköz- 
ben Andropov szovjet nagykövet a mind nyilvánvalóbb krízis közepette a körülöt- 
te — helyzetéből adódóan - létrejött zárt , politikai szalon" kulcsfigurájaként akár ki- 
rálycsináló szerepbe is kerülhetett volna, ettől azonban mindvégig tartózkodott. 
A magyarországi helyzetről szóló jelentései három hónapon át — 1956 márciusától 
május végéig — úgy váltak egyre sötétebb tónusúvá, ahogyan Rákosi pozíciója gyen- 
gülni látszott, ám a kisujját sem mozdította a végkifejlet elősegítése érdekében. Vé- 
gül is magyar pártvezetők — a politikai bizottsági tagok egy része — szánták el ma- 
gukat cselekvésre Rákosi Mátyás ellen. A módszert tekintve ugyanúgy, ahogy azt 
tőle tíz év alatt eltanulhatták. A börtönbüntetését töltő egykori ÁVH-vezetőt, Péter 
Gábort a koncepciós perek kreálásáról írásos vallomástételre vették rá, amely nem 
csupán a soron lévő kiszemelt bűnbakot, Farkas Mihályt, hanem sokkal inkább ma- 
gát Rákosit kompromittálta — immár kivédhetetlenül.? 

Ennek hatására valóban felgyorsultak az események. Péter Gábor sorsdöntőnek 
bizonyuló, 1956. július 10-én keltezett beadványát rohanvást készített fordításban 
azonnal Moszkvába juttatták. Öt nap múlva, július 15-én az SZKP Elnökségének 
egyik tagja, Anasztáz Mikojan már a szovjet testület felhatalmazásával érkezett Bu- 
dapestre Rákosi ügyének rendezésére. Egymást érő gyors egyeztetések nyomán az 
MDP Központi Vezetősége 1956. július 18-án kezdődő ülésének első napján — for- 
málisan saját kérésére, ténylegesen a szovjet pártvezetés kezdeményezésére — fel- 
mentette Rákosit első titkári tisztsége alól. A bukott vezérnek ez volt az utolsó nyil- 
vános fellépése Magyarországon." A központi vezetőségi ülés végeztével — hivata- 
los indoklás szerint gyógykezelésre — a Szovjetunióba utazott. (Rákosi élete végéig 
nem tért vissza — nem engedték vissza — Magyarországra.) 

A szovjet álláspont hektikus változásáról tudósít Jugoszlávia moszkvai nagykö- 
vete, Veljko Micunovic naplója, akivel ezekben a napokban Hruscsov rendszeresen 
konzultált a magyarországi fejleményekről is. A nagykövet feljegyzése 1956. július 
15-én: , Hruscsov megkért, bogy a következőket közöljem Tito elvtárssal. A ma- 
gyarországi belyzet rendkívül bonyolult. Szuszlov visszatért Budapestről, és felol- 
vasta jelentését a KB Elnökségének ülésén. Az oroszok úgy döntöttek, hogy erőtel- 
jesen Rákosit fogják támogatni! Hruscsov elmondta, bogy nagyon jól tudják, hogy 
milyen nebéz belyzetben van, de azt is tudják, hogy mindazt, amit elkövetett, Sztá- 
lin parancsaira tette. Rákosi csak annyira bűnös, amennyire ők itt Moszkvában. 
[sic!] Rákosi ma ezt nem vallbatja be nyíltan, mint ahogy az oroszok sem tebetik. 
Ezért döntöttek Szuszlov jelentéseinek megballgatása után úgy, hogy Rákosit tá- 
mogatják! [...] Hruscsov elmondta azt is, hogy a magyarok rehabilitálták Rajk 
Lászlót, akit ártatlanul juttattak a bóbér kezére. Én még ezt sem kommentáltam, 
bár a napnál is világosabb, bogy Rákosi nem rebabilitálhatja Rajk Lászlót és ma- 
radbat ugyanakkor Magyarország élén. Hruscsov rosszallását fejezte ki azzal kap- 
csolatban, bogy a magyarok kizárták a pártból Nagy Imrét. Az állította, hogy az 
oroszokat meg sem kérdezték erről. Nagyot a pártban kellett volna tartani, most 
pont kapóra jönne. Nincs más választásuk, mint hogy Rákosit támogassák. Hrus- 
csov szeretné, ha Tito jól értené őket, mert attól fél, hogy újabb konfliktus robban- 
bat ki Jugoszlávia és a Szovjetunió között Magyarország és Rákosi szovjet támo- 

gatása miatt. Most Mikojan utazott oda, bogy tárgyaljanak a magyar elvtársak- 
kal." Egy nappal később, július 16-án viszont már épp az ellenkezőjét rögzítette 
Micunovic: , Hruscsov azzal kezdte, bogy szeretne engem informálni Mikojan ed- 
digi budapesti megbeszéléseiről. Minden sokkal jobban alakul, mint remélték, mert 
a magyar elvtársak úgy batároztak, hogy Rákosi le fog mondani. A budapesti ta- 
nácskozáson részt vett Rákosi is, és ő is teljesen egyetértett ezzel a döntéssel. Hrus- 
csov azt reméli, bogy ezzel döntő lépést tettek a magyarországi belső válság politi- 
kai megoldása felé. Azt kéri, értesítsem erről Titót."" 

Az időpontok összecsúszása nyilvánvalóvá teszi, hogy Hruscsov nemcsak hama- 
rabb tudta, de hamarabb is informálta nagykövetén keresztül Titót arról, hogy , a 
magyar elvtársak" — Mikojan közreműködése nyomán -— hogyan fognak dönteni, 
mint ahogy arról maguk a budapesti vazallusok értesültek. Pontosítva: a szűkebb 
magyar pártelit már hónapok óta szinte egyöntetűen Rákosi trónfosztása mellett 
volt, s csak arra várt, hogy a Kremlből megkapja a szabad jelzést a jó ideje politi- 
kai és erkölcsi hullává lett diktátor kiebrudalásához. Moszkva számára is jó apro- 
pó volt az, hogy a magyar pártvezetés Péter Gábor felhasználásával kellőképpen 
kompromittálta Rákosit, mert ezt kihasználva látta elháríthatónak az , utolsó aka- 
dályt", hogy — a számára ekkor geostratégiai fontosságúvá váló — Belgrádot újra 
bizalmasai között tudhassa. Azaz bizonyára volt némi szerepük a XX. kongresszus 
utáni magyarországi belpolitikai fejleményeknek, köztük a Petőfi köri rendezvé- 
nyeknek Rákosi menesztésében, de korántsem ez volt a perdöntő. Sokkal inkább az, 
hogy immár a legszűkebb pártvezetésen belüli kombattánsok -— addigi tettestársai 
— 1s szabadulni próbáltak a nyilvános botránykővé lett első titkártól. A Rákosi há- 
ta mögött csendes konspirációval szövögetett puccs — bár résztvevői egymásban 
sem bíztak - leginkább Moszkvának jött jól, és immár a Kreml is vállalta a döntés 
meghozatalát. A szovjet vezetés számára a korábbiakhoz képest is fontosabbá vált 
Tito maga mellé állítása, hogy politikailag az , el nem kötelezett államok? mozgal- 
mának támogatójaként, stratégiailag pedig a jugoszláv tengeri kikötők használata 
révén jussanak kitörési ponthoz az európai (eurázsiai) körbezártságból (NATO, 
CENTO, SEATO). Az ekkori közvetlen cél, Egyiptom , mögékerülési támaszpon- 
tot" kínált Moszkva számára addigi bekerítettségének oldására, s ide az egyik , ös- 
vény" Tito megnyerésén át vezetett. Aligha véletlen, hogy Rákosi Gerőre cserélése 
után — aminek , sikerét" a szovjet nagykövet személyesen A. Mikojannak tulajdo- 
nította — a legátus nem hazaindult, hogy beszámoljon budapesti missziójáról. Innét 
azonnal Belgrádba utazott tovább, ahol Titót kellett volna meggyőznie arról, hogy 
respektálja a magyar pártvezetés élén történt személycserét. Törekvése lényegében 
eredménytelen maradt. A jugoszláv pártvezetéstől nem tellett többre fanyalgó tu- 
domásulvételnél. Belgrád értékelése a következő két hónapban arról szólt, hogy 
ami Gerőtől várható, az , lényegében véve Rákosi politikájának a folytatása lesz". 

Nemcsak a szomszédban gondolták így. Magyarországon Rákosi menesztésé- 
nek , megromlott egészségi állapotára" hivatkozó indoklását éppoly kevéssé fogad- 
ta egyetértéssel a párttagság változást igénylő része és a szélesebb kortársi közvéle- 
mény, mint azt, hogy a nem kevésbé moszkovita Gerő Ernőt ültették a helyére. Ez 
egyben a hruscsovi desztalinizálás határait is világossá tette: a Kreml a XX. kong- 
resszus után is csak kipróbált és feltétlenül szovjethű kádereket tűrt meg a biroda- 

lom csatlós államainak élén. Ugyanekkor tűnt fel újra a legfelső vezetésben Kádár 
János mint Gerő helyettese, valamint Marosán György, aki csak néhány hónapja 
került szabadlábra. Gerő Ernő főtitkári bemutatkozása az elődjével vállalt folyto- 
nosságot tükrözte. Borítsunk fátylat a múltra felhanggal , tiszta lapot?" hirdetett — 
pedig még a justizmordok áldozatainak temetetlen holttesteivel sem számoltak el. 
Ezzel együtt nem mulasztott el egy azonnali kirohanást a Petőfi Kör ellen, amihez 
tovább szolgáló miniszterelnöke, Hegedüs András , a Nagy Imre körül csoporto- 
suló jobboldali elemek? elítélésével szekundált. Az országban eközben sztrájkhan- 
gulat volt, ezúttal az építőiparban végrehajtott újabb, általános normarendezés 
miatt. A pártvezetés élén történt csereberéket a közemberek szemfényvesztésnek ér- 
tékelték, mondván: , eben gubát cseréltek." 

1956 nyarának Rákosi Mátyás menesztését követő heteit a politikai uborkasze- 
zon jellemezte. Az Egyesült Államokban nem értek még az elnökválasztási kam- 
pány finisébe; a sajtó figyelmét leginkább a világ sportolóinak a melbourne-i olim- 
piára való felkészülése kötötte le. Harsány diplomáciai és sajtóribillió egyedül ab- 
ból keletkezett, hogy az alig egy hónapja köztársasági elnökké választott Gamal 
Abdel Nasszer egyiptomi államfő július 26-án bejelentette a Szuezi-csatorna államo- 
sítását. Londonban ugyan arról cikkeztek, hogy , egy semleges (értsd: hideghábo- 
rús blokkon kívüli, el nem kötelezett] állam mérte a legnagyobb csapást a Nyugat- 
ra", és hogy , Nasszert meg kell fékezni", " mindazonáltal a brit egységek végül is 
felszedek a horgonyt, hogy - az évszázados koncesszió lejárta előtt 12 évvel — ha- 
zahajózzanak Angliába. A párizsi Le Monde ugyan a poznaji megmozdulások gyors 
vérbe fojtásának másnapján sietve nyitott új, egész oldalas rovatot Desztalinizálás 
Kelet-Európában címmel, a magyarországi Rákosi—Gerő-váltás viszont csak erős 

fenntartásokkal férhetett be ennek tematikájába. (Néhány hónapos késéssel az őszi 
hónapok ezt az előrelátást mégis igazolták: a nyugati sajtótudósítók nem szenved- 
tek hírhiányban ebből a régióból. S ugyanekkor kerül majd be a Közel-Kelet is a hi- 
degháborús szuperhatalmak Európán kívüli frontzónái közé.) 

Az is csak az alaposabban tájékozódó diplomatáknak tűnt fel, hogy év eleje óta 
egyre intenzívebbé vált a szovjet—jugoszláv kapcsolat. Hruscsov részéről gesztusnál 
többet jelentő lépés volt a sztálini örökség, a Kominform feloszlatása (április 17.) 
annak érdekében, hogy Tito megnyerésének -— legalábbis ez — ne legyen akadálya. 
A jugoszláv kommunista vezér júniusi szovjetunióbeli hivatalos látogatása nyomán 
nem is annyira a politikai, mint inkább a katonai kooperáció aktivizálódott szem- 
betűnően. A politikai kibékülés után természetesnek tekinthető a két ország katonai 
vezérkarának protokolláris , újraismerkedése? , ez viszont szinte azonnal kibővült a 
különböző fegyvernemek katonai szakértői között is egyre szaporodó cserelátoga- 
tásokkal, s a delegációk mindkét országban elsődlegesen a tengerparti kikötőket vet- 
ték szorgalmasan szemügyre. Erre leggyorsabban a hírszerzői jelentések találtak ér- 
demi magyarázatot. Megkezdődött ugyanis Egyiptom csendes felfegyverzése: Moszk- 
va ezt részben az Ausztriától kapott jóvátételből finanszírozta, s a csehszlovák Sko- 
da Művek új megrendelésekhez jutott, részben pedig a saját fegyvernemi átállása ré- 
vén felszabaduló arzenál várta, hogy utat találjon az alexandriai dokkok felé. 

A fentebb említett nyári uborkaszezon jellemezte a honi közéletet is. Leginkább 
ezzel — mármint a nyáron szokásban lévő tömeges szabadságolásokkal — magya- 
rázható Gerő Ernő megválasztása utáni első bizakodó számvetése 1956 augusztu- 
sának végén. A budapesti szovjet nagykövetség egyik tanácsosával konzultálva úgy 
állította be bő egy hónapos működésének hozadékát, hogy , fokozatosan megva- 
lósítják az MDP KV júliusi ülésének határozatatt, [...]) s a dolgok az országban 
egyelőre normálisan mennek". Ezt azonban még a szovjet nagykövet sem vette kész- 
pénznek. Andropov ugyanis — a moszkvai pártelnökséget tájékoztató jelentésében 
— úgy értékelte az MDP élén megejtett Rákosi—-Gerő-váltást, hogy ennek hatására 
némileg enyhült ugyan az , erősen kiéleződött belpolitikai helyzet", de az , még 
mindig nagyon bonyolult és nagy odafigyelést kíván". Sőt mi több — amire Ráko- 
si regnálása idején nem volt példa -—, a nagykövet nyíltan balos elégedetlenségét fe- 
jezte ki a Gerő vezette új garnitúra működését illetően: , az engedékenység politi- 
káját folytatják, [...] igen erélytelenül élnek a batalommal, [...] nem tettek a ke- 
ményvonal érvényesítését biztosító határozott intézkedéseket. "" 

Andropov észrevételei annyiban helytállóak voltak, hogy az MDP új vezérkara 
mintha nem tudta volna, mihez is kezdjen Rákosi nélkül. Az egyetlen kérdés, amely- 
ben a pártvezetők ténylegesen egyöntetű határozottságot mutattak, az volt, hogy pá- 
nikszerűen hárították el a többüket telefonon megkereső Rákosi ajánlkozását, aki 
Moszkvából történő hazahívásáért esedezett, illetve kifejezte szándékát a magyar 
politikai közéletbe való visszatérésre. (A MDP régi-új arcokat is felmutató vezeté- 
sének persze nem hiányzott, hogy újra nyakába vegye a kiérdemesült zsarnokot, 
amikor végre megszabadult tőle.) Másfelől viszont nyoma sincs annak, hogy akár 
csak kísérletet tettek volna a politika újratematizálására. Annál is kevéssé, mert 
mondjuk az MDP Központi Vezetősége Pártegységgel a szocialista demokráciáért 
című, Rákosi menesztésének másnapján elfogadott határozatát tanulmányozva igen- 

csak zavarba jöhet az olvasó, és óhatatlanul déjá vu érzése támad. A dokumentum- 
ban ugyanis nagyon ismerős formulák követik egymást: az ország teherbíró képes- 
ségével számot vető gazdaságpolitika; ezen belül a szükséges összhang biztosítása 
a mezőgazdaság- és iparfejlesztés, illetve a társadalom megélhetési körülményeinek 
javítása között; az államhatalmi szervek (országgyűlés, tanácsok) szuverenitásának 
garantálása, az erről szóló alkotmányos előírások érvényesítése, valamint a műkö- 
désükhöz szükséges eszközök és szakmai kondíciók biztosítása; , a szocialista tör- 
vényesség megszilárdítása" keretében külön is kitér a határozat egyfelől , a bírói 
függetlenség" kritériumára, arra, hogy , senkinek a bűnösségét csak beismerése 
alapján megállapítani nem lehet, ba azt bizonyítékok nem támasztják alá", másfe- 
lől arra, hogy továbbra is sürgető feladat , az államvédelmi szervek munkájának 
batbatós megjavítása", jogszerű működésének elérése. S ha mindehhez hozzávesszük 
a Hazafias Népfrontról, illetve az értelmiségi — a , régi értelmiségiekre" külön is 
utaló — szaktudás megbecsüléséről és hasznosításáról szóló passzusokat, óhatat- 
lanul Nagy Imre 1953-—54-ben képviselt állásfoglalásai, törekvései köszönnek visz- 
sza. Azok, amelyekért igen hamar revizionistának, jobboldalinak, majd pedig párt- 
ellenségnek bélyegezték.!" Mindössze egy olyan kitétel olvasható — a határozat kül- 
politikai fejezetében —, amely az exkommunikált miniszterelnök időszakához ké- 
pest új mozzanat: ez a békés egymás mellett élés öt alapelve (Pancsa Sila) melletti 
elköteleződés, mivel ez Nagy Imrének csak a félreállítását követő vitairataiban je- 
lent meg. (De nála ez korábban aligha bukkanhatott fel, mert a bandungi értekez- 
let már az ő leváltása után ülésezett.) 

Magyarországon 1956 nyarán két okból maradt közömbös, illetve rezisztens a 
közvélemény az MDP Központi Vezetőségének idézett határozata kapcsán. Az egyik, 
hogy ekkor már nem adott hitelt ugyanolyan tartalmú állásfoglalásnak sem, amit 
három évvel korábban Nagy Ímre majdhogynem szóról szóra képviselt — s emiatt 
folytonos gáncsoskodás végeredményeként megbuktatták —, mivel azt a Rákosi al- 
teregójának tekintett Gerő Ernő fémjelezte. Bármennyire kívánatos volt is a váltás, 
megvalósult formája inkább tovább apasztotta, semmint növelte a pártvezetés res- 
pektusát. A helyzetparadoxon másik vonulata pedig az volt, hogy miközben a CGe- 
rő irányította új pártvezetés (részben) felelevenítve magáévá tette a volt miniszter- 
elnök , programját", Nagy Imrét továbbra is csak nyilvános önkritikához kötött 
meghunyászkodás ellenében lettek volna hajlandók visszafogadni — vagy inkább 
visszazárni — az MDP tagjai közé. 

A nyárutó hónapjaiban az új pártvezetés vajmi kevéssé látszott a Nagy Imrétől 
, átvett" program megvalósításán munkálkodni. Inkább a menesztett első titkár 
hátrahagyott , forgatókönyvében? lapoztak tovább: a Rákosi által , előremenekü- 
lésként" tavasszal kifundált párt- és igazgatásszervezeti átalakítás előkészítését foly- 
tatták, mintha mi sem történt volna. Szeptemberben a Titkárság és a Politikai Bi- 
zottság ülésein leginkább az igazgatás átszervezésével járó kádercsereberék előké- 
szítése volt napirenden, mégpedig az , osztályharcos éberség" szempontja szerint. 
Azon hezitáltak többek között, hogy a nemrégiben rehabilitált — fontosabb szere- 
pet majd a következő évtizedekben játszó — Aczél György eléggé megbízható-e ah- 
hoz, hogy az összevonni tervezett Győr-Vas megye párttitkára legyen, vagy üdvö- 
sebb előbb kiküldeni , fejlődni" Moszkvába, az SZKP Politikai Főiskolájára. Az új 

pártvezetés egyre kevésbé irányított, sokkal inkább a Moszkvába zsuppolt Ráko- 
sitól megörökölt keréknyomon sodródott, zötykölődött tovább. 

A Rákosi-örökség részét képezte az is, hogy — önmaguk mentésére — a politikai 
rendőrséget tették meg bűnbaknak a terroruralom alatt elkövetett justizmordokért, 
illetve a felmérhetetlen mértékű mindennapi önkényeskedésekért. Az Államvédel- 
mi Hatóságot ugyan Nagy Ímre miniszterelnöksége idején újra betagolták a Belügy- 
minisztérium szervezetébe, de az ott trójai falónak bizonyult. Kényszeredetten vég- 
rehajtotta ugyan a szabadításokra vonatkozó utasításokat, de közben — az ügyész- 
séggel karöltve — kisebb-nagyobb foltot próbált hagyni a rehabilitálásra várókon. 
Közben viszont sikeresen valósította meg az egy tárcán belüli teljes körű , hatalom- 
átvételt". A 14 főosztályból álló Belügyminisztériumban kilenc főosztály ÁVH-s 
, magasabb egység"? volt. A hét főt számláló szűkebb vezetői körből - Piros László 
minisztert is ideértve — öten ÁVH-s főtisztek voltak. 1955-1956 fordulójára Piros 
László — az MDP Politikai Bizottságának felhatalmazásával - előbb újra elkülöni- 
tette szűkebb irányító törzsét, az ún. Államvédelmi Kollégiumot, majd 1956 elejé- 
től gyorsított ütemben kezdték lecserélni a megyei, városi, járási rendőr(fő)kapitá- 
nyi poszton állókat is ÁVH-s tisztekre. (Addig ezek nem politikai rendőrségi státu- 
sok voltak.) A , még megbízhatóbb" káderek stallumba helyezése olyan jól haladt, 
hogy júniusra a megyei rendőri vezetők nyolcvan százaléka, a városi-járási rendőri 
vezetők 57 százaléka már az ÁVH garnitúrájából rekrutálódott. Az 1953-ban ön- 
állóságától — formálisan — megfosztott és belügyi alárendeltségbe visszaparancsolt 
ÁVH 1955-1956-ban Piros László irányításával lényegében Államvédelmi Minisz- 
tériummá vált, miközben az intézmény cégtábláján továbbra is a Belügyminiszté- 
rium volt olvasható." Eze is közrejátszott abban, hogy a forradalom napjaiban nem 
lehetett mindig egyértelműen elkülöníteni az ávéhásokat a rendőröktől. Ezért gya- 
nakodtak a felkelők, amikor vadonatúj — a hordástól még meg nem kopott - egyen- 
ruhát viselő rendőröket láttak, és éltek a gyanúperrel: tényleges , fegyvernemi" ho- 
vatartozásukat leplezni igyekvő ávéhások öltöztek át rendőrmundérba. Jobban ért- 
hetővé válik talán a velük szembeni averzió, ha egy sematikus ábrán is összefoglal- 
juk azt az , intézményi pályaívet", amelyet a hatalmi hierarchia szervezeti rendjé- 
ben a politikai rendőrség 1945 és 1956 között bejárt. 

A túloldalon látható táblázat az 1945 és 1956 közötti időszakra vonatkozóan je- 
leníti meg, hogy miként változott a politikai rendőrség intézményi státusa a politi- 
kai-igazgatási szervezeti hierarchiában. Az évszámokkal jelzett időkörök a szerve- 
zeti rend változásait határolják el. Az egyes évköroszlopokon belül az intézményi 
hierarchia rendje pedig vertikálisan tagolt: a legfelső sor a miniszteri szint, majd le- 
felé haladva államtitkár, funkcionális minisztériumi főosztály, illetve alatta az alá- 
rendelt szervezeti egységek. Az időközben váltakozó elnevezések rövidítése (PRO, 
ÁVO, ÁVH) jelzi, hogy a politikai rendőrség éppen hol helyezkedik el a hatalmi 
hierarchia grádicsán. 

1945—46-ban még két külön szervezetként hozták létre a budapesti Politikai Ren- 
dészeti Osztályt Péter Gábor vezetésével, illetve a vidéki Politikai Rendészeti Osz- 
tályt Tömpe András vezetésével. (Az ábrán bp. PRO és v. PRO)." Ekkor még — 
mint az ábra mutatja -— többszörös intézményi-szervezeti alárendeltségben működ- 
tek. Ezeket a szervezeti egységeket Rajk László belügyminiszter 1946 őszén Péter 

Gábor vezetése alatt összevonta úgy, hogy egyúttal léptek egyet felfelé a szervezeti 
hierarchiában: ekkor jött létre a Magyar Államrendőrség Államvédelmi Osztálya 
(MÁ ÁVO). Formailag még ekkor is több felettese volt e szervnek: egyrészt az ál- 
lamrendőrség országos főkapitánya, másrészt a minisztérium politikai államtitká- 
ra és a rendőrségi főosztály vezetője. Rajk utóda, Kádár János 1948 őszén növelte 
tovább a , cég" önállóságát, immár közvetlen miniszteri alárendeltségben szervez- 
ve meg a Belügyminisztérium Államvédelmi Hatóságát (BM ÁVH). Az államigaz- 
gatás szervezeti hierarchiájában formálisan ekkor már csak a belügyminiszter uta- 
síthatta a továbbra is Péter Gábor vezetésével működő hatóságot, leszámítva per- 
sze azt, hogy Moszkvából történt 1945-ös hazatérése óta Rákosi Mátyást Péter Gá- 
bor mindenkor első számú és legfontosabb , elöljárójának" ismerte el. 1949 végén 
részben a moszkvai minta követése miatt, részben a Rajk-perben szerzett — koráb- 
ban már leírt — , érdemek? elismeréseként emelték tovább Rákosi kezdeményezé- 
sére az ÁVH-t a hatalmi ranglétrán. Így jött létre 1950 januárjában a kváziminisz- 
tériumi státusú, , önálló" Államvédelmi Hatóság, amelyet számos egyéb feladattal 
— határőrizet, karhatalom, katonai hírszerzés, rabmunkáltatás és saját börtönigaz- 
gatás — is megbíztak. 1953 elején előbb Péter Gábort vetette fogságba Rákosi Má- 
tyás, majd az év közepén, Nagy Imre miniszterelnöksége kezdetén az ÁVH-t fokoz- 
ták le, és újra belügyminiszteri felügyelet alá helyezve tagolták be a minisztérium 
szervezeti rendjébe. 1955-ben - Rákosi resztalinizáló erőfeszítései keretében — nyílr 
lehetősége Péter Gábor utódjának, Piros Lászlónak arra, hogy irányítási szinten 
, Önállósítsa? újra a politikai rendőrséget a BM Államvédelmi Kollégiumának meg- 
szervezésére. Majd 1956 első felében Piros László egymás után, gyorsított ütem- 
ben nevezett ki a nem államvédelmi kompetenciájú rendőrségi vezető posztokra is 
számára megbízható ávéhás tiszteket. Így érünk el 1956 nyarához, amikor - Ráko- 
si Mátyás leváltása idején — lényegében ismételten , készen állt?" egy belügyminisz- 
tériumi fedésben működtetett Államvédelmi Minisztérium. (Ezt jelzi a táblázat utol- 
só oszlopában az , Államv. Min." rövidítés.)!? 

Gerő Ernő első titkárrá választása után fokozatosan módosult az ÁVH addigi stá- 
tusa -— és még inkább a megítélése. Az MDP Politikai Bizottságának ülésein majd- 
nem minden alkalommal terítéken volt az Államvédelmi Hatóság működése. Egy- 
re több kifogás, illetve nyers elmarasztalás hangzott el a , cég" tevékenysége kap- 
csán, ami a testület mindig jelen lévő póttagjának, Piros László belügyminiszternek 
és ÁVH-főnöknek is szólt. Eleinte csak tárgyi kérdésekben bírálták felül. Ezek kö- 
zé tartozott a továbbra is vonakodva végzett rehabilitálások ügye. Ennek kapcsán 
történt, hogy amikor Piros elszabotált egy előterjesztést, a mulasztását magyarázó 
akadékoskodó megjegyzéseit azzal söpörték félre, hogy a felülvizsgálati eljárások 
lefolytatása után a bíróságnak , az igazságnak megfelelő ítéleteket kell hozni!" (sic!) 
Ez visszamenőlegesen meglehetősen árulkodó módon világította meg mind az igaz- 
ságszolgáltatás, mind pedig az azzal karöltve működő, , keze alá dolgozó" ÁVH 
korábbi tevékenységét. 

Amikor pedig a belügyminisztert mellőzve hozták létre azt a vizsgálóbizottsá- 
got, amelynek a politikai rendőrséget , átvilágítva" kellett jelentést készítenie a 
szervezet koncepciós perekben játszott szerepéről, az már a Pirossal szembeni tes- 
tületi bizalmatlanság nyílt demonstrálása volt. Az elkészült jelentés tartalmának jó 

része aligha szolgált újdonsággal a megrendelőknek. Számukra nem volt nóvum az, 
hogy , a különböző ügyekben a szovjet állambiztonsági apparátus magas rangú 
tisztjei is részt vettek", s még kevésbé az, hogy sokakat , ellenőrizetlen vallomások, 
különböző körülményekből kialakított feltevések [alapján], vagy a párt egyes ve- 
zetőinek utasítására vett őrizetbe az Államvédelmi Hatóság". Újdonságnak legfel- 
jebb az tekinthető, hogy ezt most már — önmaguk számára - írásban is rögzítették. 
A jelentés egyik megállapítása szerint , olyan elképesztő brutalitások kerültek fel- 
színre, hogy nebéz azok példázatára [sic!] szavakat találni", de — a politikai bizott- 
sági fogadtatás alapján — úgy tűnik, hogy nem (nem csupán) a rémtettek garmadá- 
jának számbavétele volt a cél. Sokkal inkább az, hogy , körbelőjék" vele magát a 
belügyminisztert. Közel háromtucatnyi személy ellen kezdeményezett eljárást a Po- 
litikai Bizottság, s ennél is lényegesebb volt az, hogy a pellengérre állítottak közül 
tízen ekkor is , bizalmas", vezető beosztásokban voltak Piros közvetlen munkatár- 
sai. Őket azonnal menesztették posztjukról, és arról is döntöttek, hogy ,, 8-10 kulcs- 
pozícióban?" egyszerre párthű és vezetőképes káderekkel erősítendő meg az ÁVH irá- 
nyító stábja. Piros László meg már a vizsgálat beharangozásakor aggodalommal 
vegyes indulattal fakadt ki bizalmasai körében, az Államvédelmi Kollégium egyik 
ülésén: , oda jutottunk, bogy az államvédelmi munkáról széltében-bosszában be- 
szélnek. Kiszivárognak a dolgok."" 

Ettől már az ügyészség is észbe kapott. Annak demonstrálására, hogy ők deszta- 
linizáláspártiak, növekvő arányban dobták vissza a politikai rendőrség nyomozati 
anyagait azzal, hogy azok nem alkalmasak vádemelésre. Egyidejűleg az országos 
és még inkább a budapesti rendőr-főkapitányságtól — azaz közrendészeti vonalról 
— és a hadsereg köréből is egyre több , feljelentés" érkezett a pártvezetéshez arról, 
hogy mennyi méltánytalanság érte — és éri — őket az ÁVH részéről. Egyfelől tehát 
a pártvezetés próbált kihátrálni a politikai rendőrséget háttérből irányító , kereszt- 
apa" szerepből, holott ténylegesen mindvégig , munkaadó gazdája" volt. Másfelől 
az ÁVH kiváltságos helyzetének megrendülését érzékelve az addigi társszervek — a 
rendőrség, a hadsereg és az ügyészség — maguk is felmondani készültek a fegyver- 
társi szolidaritást a céggel. Csakhogy mindez továbbra is a kulisszák mögött, a párt- 
állami titkolódzás zárt körein belül zajlott. Hatalmának és presztízsének erodáló- 
dása közepette a kommunista pártvezetés megpróbált elhatárolódni saját politikai 
rendőrségétől, miközben ódzkodott ennek nyilvánossá tételétől. Habozása — hatal- 
mi nézőpontból - még érthető is, mert jóformán ez a szerv maradt egyetlen hűsé- 
ges támasza. 

A Magyar Dolgozók Pártja közbülső és alsóbb szervezeteiben pedig egyre in- 
kább terjedt az elbizonytalanodás, a dezorientáltság. Ez abból is következett — ennyi 
változás volt érzékelhető Rákosi leváltása után —, hogy Gerő Ernő első titkárságá- 
nak hónapjaiban az átalakulóban levő pártvezetés határozatait nem követte az éve- 
ken át megszokott és a pártszervezetek hierarchiájában lépcsőzetesen lereagáltatott 
, végrehajtási utasítás". Másrészt pedig abból, hogy a felső vezetők távollétében 
hátrahagyott másodvonalbeli garnitúra nem mert önállóan cselekedni. (Marosán 
György Berlinbe ment , tájékozódni", majd a türingiai erdőben vakációzott, Gerő 
Ernő szabadságra ment, hogy a Krím-félszigeten, illetve Moszkvában pihenje ki el- 
ső titkárrá választásának fáradalmait, Kádár János pedig a Kínai Kommunista Párt 

szeptemberi kongresszusán képviselte az MDP-t, de utána sem siettette visszauta- 
zását. Csak október második hetében tért vissza Moszkvából, Gerővel együtt.) 
A diktatúra napi üzemelési rendjének felborulása bumerángként ütött vissza a min- 
den autonómiát, illetve delegált kompetenciát megvonó, merev rendszer egészére. 
A forrongó ősz előszelét érzékelő s iránymutatást váró — ehhez szoktatott — alsóbb 
szintű vezetők rendre azt tapasztalták, hogy a felsőbb szinteken éppoly tanácstala- 
nok, mint ők maguk. Pártkáderek ezrei — Jean-Paul Sartre kifejezésével élve —, sza- 
badságra ítéltettek", de miután az előző közel egy évtizedben a párthatározatokhoz 
rendelt naponkénti felsőbb utasítások szabták meg tevékenységüket, nemigen tud- 
tak mit kezdeni a hirtelen rájuk tört , szabadsággal". Közülük a szeizmográférzé- 
kenységű kevesek nyugtalankodni kezdtek, de az 1956-os nyári vakáció vége felé 
közeledve még inkább csak a nehezen konkretizálható elbizonytalanodás volt érzé- 


kelhető. 
kö 

FORRÓ ŐSZ § 
A HIDEGHÁBORÚBAN 


A MAGYARORSZÁGI FORRADALOM, 1956 


2 LITERÁTOROK ÉS DIÁKOK 
REFORMTÖREKVÉSEI 


A nyári vakáció politikai szélcsendje után, 1956. szeptember közepétől ismét pezs- 
gőbbé vált a közélet. Újra indultak a Petőfi Kör vitaestjei, s az őszi évad szeptember 
19-ei első rendezvényén — egy párthatározat nyomán — megtörtént a Nékosz (Népi Kol- 
légiumok Országos Szövetsége) szakmai-közéleti rehabilitálása is. Igazi hírértéke an- 
nak lett volna, ha az említett párthatározat a régebbi múltra visszatekintő, polgári 
kori elitképző, , a volt Eötvös-kollégium szakmai nevelési rendszerét, [illetve annak] 
pozitív tapasztalatait"! is újrahasznosításra ajánlja, ez a revelatív mozzanat azonban 
elsikkadt. Leginkább azért, mert a háború utáni Nékosz-mozgalom időközben kö- 
zépgenerációs derékhaddá lett, antisztálinista , öregdiákjai" — akiket a megelőző év- 
tizedben félreállítottak és közülük többeket meg is hurcoltak - szociálpszichológiai- 
lag érthetően a nekik szolgáltatott elégtételre koncentráltak." Ugyanebbe a sorba 1l- 
leszthető a Magyar Írók Szövetségének (Írószövetség) szeptember 17-én megtartott s0- 
ros tisztújító közgyűlése. Itt, az MDP Politikai Bizottságának , előzetesen instruáló" 
határozata ellenére, kiszavazták az elnökségből a Rákosi regnálása idején végletesen 
kompromittálódott írókat, s helyükre korábban mellőzött vagy épp a közelmúltban 
pártbüntetésben részesült literátorokat választottak. Ez persze két hónappal Rákosi 
Mátyás menesztése után akár logikusnak is tekinthető lett volna, ráadásul nem is ettől 
lett izzó hangulatú a közgyűlés. Sokkal inkább attól, hogy több hozzászólás Nagy 
Imre rehabilitálását, párttagságának rendezését firtatta, s a jelenlévők egyetértő 
reagálása révén vált az összejövetel reprezentatív szimpátiatüntetéssé a félreállított 
miniszterelnök mellett, függetlenül attól, hogy a Nagy Imrét a vezetésbe visszaperlők 
egyike-másika korábban maga is Rákosi , udvari dalnoka?" volt. 

Más kérdés, hogy az említett mozzanatok valóban olyan súlyúak voltak-e, hogy 
, nyomot hagytak a történelemben? , vagy csupán azért értékelődnek fel utólag, 
mert a múltat mindig visszamenőlegesen rekonstruáló historikus olyan ügyekkel is 
bíbelődik, amelyek — normális esetben — másod- vagy harmadrendűek. Nem azért 
válnak-e ezek hírértékükhöz képest , túldimenzionálva? a történet komponensévé, 
mert a krónikás teleologikusan keresi az egy hónap múlva sorra kerülő robbanás 


€- Diákgyűlés a Közgazdaság-tudományi Egyetemen, 1956. október 22. 

gyúanyagát és annak , gyújtózsinórjait"? Erről is szó van persze, de másról is. Arról, 
ami — a kortársi recepció szerint legalábbis — az adott helyzet sajátossága volt: oly 
sokáig húzódott Rákosi elküldése, hogy ennek megtörténte után a desztalinizáció 
gyors kiteljesedését remélték. Az viszont — úgy érezték — továbbra is vontatottan, 
nyögvenyelősen haladt. Amit a kortárs téblábolásnak érzett az akkori valós idő- 
ben, csak utólag, visszatekintő idődimenzióban, illetve információtöbblettel áll össze 
, rohanunk a forradalomba"?" eseménysorrá. A történteknek egyre több fogantatá- 
si helyük és inspirálójuk volt. 

Ezek egyike kortársi személyes tapasztalatból vált idővel módszeres elemzés té- 
zisévé. Kornai János modellezi ennek a desztalinizációs helyzetnek az ellentmon- 
dásait, jelezve, hogy eközben a teoretikus megfontolások és azok gyakorlati lépé- 
sei is ellentmondásokkal telítettek. , A klasszikus [szocialista] rendszer koberens 
egészet alkot. [(...] A reform szétzilálja a klasszikus rendszer koherenciáját, és kép- 
telen helyébe újat teremteni. [...] Elkezdenek azon töprengeni, bogy mi a sokféle 
negatív jelenség oka. A felismerés hosszú út, amelynek első állomásaként szemé- 
lyekben keresik a bibát. Ekkor minősítik Sztálint és a nemzeti kis Sztálinokat g0- 
nosztevőknek, akik a fő felelősséget viselik minden bajért. A következő állomás: 
nem egyszerűen személyeknek, banem egy-egy időszakban bibásan kijelölt politi- 
kai irányvonalnak tulajdoníthatók a bajok. Később ez sem ad magyarázatot. A szo- 
cializmus jó rendszer, de annak az a sajátos változata, amely addig megvalósult, 
bibás."" Nem követjük tovább az okfejtést, mert az 1956. kora őszi magyarorszá- 
gi szituáció, illetve a kortársi közgondolkodás az elsőből a másodikba hajló, , mo- 
dellváltási" stádiumban ragadható meg. 


Párt- és állami vezetők Rajk László és társai temetésén, 1956. október 6. 
Balról: Dobi István, Hegedüs András, Marosán György, Kovács István, Szalai Béla, Gáspár Sándor 

Ezt egészítette ki két további alulnézeti, köznapi összetevő. Az egyik a korabeli 
magyarországi — jelesül budapesti — közbeszéd, közhangulat, amely Gerő Ernő Rá- 
kosi helyére kerülését csak átmeneti félmegoldásként könyvelte el. Az 1956-os év 
minden egyes napját rögzítő — a hivatalos híreket , az utca emberének? reflexióival, 
kommentárjaival együtt megörökítő — kortársi napló visszatérően arról tudósít, 
hogy Gerő első titkárságát szinte egyöntetűen ideiglenesnek gondolták." A másik a 
. Kucsera-effektus" volt: azoknak a pártfunkcionáriusoknak az általánosított karak- 
terfigurája — egy vitriolos cikk által kiváltott hozzászólásdömping nyomán" -, akik- 
nek adott posztra való alkalmatlanságát csak arroganciájuk múlta felül. Ez a jelen- 
ség is beilleszthető Kornai fentebb hivatkozott modelljének — hibához bűnbakot 
társító — logikájába: az intézményi hierarchia alsóbb szintjein is felmutatni és kipel- 
lengérezni a Rákosi-marionetteket. Ennél viszont — úgy tűnik — már többről is szó 
volt. , A király meztelen? jelenség egy további rétege, vonulata, amikor az alattva- 
ló immár derül a szuverénen, kigúnyolja, s kacag mind a gúny tárgyán, mind pe- 
dig saját góbéságán — hogy egyáltalán ezt teszi, már ezt meri tenni. Rákosi detro- 
nizálása — és az országból való távozása —, valamint az, hogy még helyükön ma- 
radt kreatúrái semmi épkézláb , forgatókönyvvel? nem tudtak előrukkolni a ho- 
gyan tovább kérdését illetően, mindinkább egy körvonalazatlanul gomolygó s már- 
már euforikus szabadságérzetet hívott elő. Az évtizeden át rettegésben tartott, el- 
némított társadalom tagjai közül mind többen próbálták és tapasztalták meg azt, 
hogy szinte bármit szóvá tehetnek — akár kritikai éllel, akár számon kérő hevület- 
tel, akár maró gúnnyal -, és valami nagyon megváltozott: nem csupán az, hogy 
egyáltalán szólni lehetett, hanem az, hogy az érdemi válasz — szokásos — elmaradá- 
sát immár nem követte az addig szintén szokásos retorzió. 


Az áldozatok hozzátartozói Rajk László és társai temetésén, 1956. október 6. 

Nagy Imre és felesége Rajk László és társai temetésén, 1956. október 6. 


Ilyen körülmények közepette vált elodázhatatlanná a koncepciós perek nevesebb 
áldozatainak eltemetése, s úgy tűnik, hogy ennek kapcsán kezdett ébredezni a párt- 
vezetés veszélyérzete. Előbb arról folyt a huzakodás, hogy milyen mértékben te- 
gyék a végtisztesség megadását nyilvánossá, majd azt is vonakodva respektálták, 
hogy mégsem lenne ildomos, ha az ÁVH biztosítaná a rendezvényt. Ezt a feladatot 
végül is katonák kapták és látták el. (A politikai rendőrség hivatásosai ugyanúgy 
civilben elegyedtek a sokaság közé, mint a nekik dolgozó besúgók.) Rajk László, Szó- 
nyi Tibor, Szalai András, valamint Pálffy György tábornok végtisztességet nyújtó 
gyászszertartásán az október 6-i mártírok napján — a borongós, esős idő ellenére is 
— százezres tömeg gyűlt össze a ravatal körül. A kormány és a pártvezetés kiküldöt- 
tei (Apró Antal, Janza Károly, Münnich Ferenc, Orbán László) részéről elhangzott 
mea culpa szóvirágok mellett, illetve helyett, sokkal inkább a pereket túlélő egyko- 
ri rabtárs, Szász Béla búcsúszavai lehettek azonos hullámhosszon az összesereglet- 
tek érzelmeivel, kívánságával: , kobolt vád, bitó vetette bét évre jeltelen sírba Rajk 
Lászlót, de balála ma a magyar nép és a világ előtt figyelmeztető jelképpé magaso- 
dik. Mert amikor százezrek vonulnak el a koporsók előtt, nem csak az áldozatok- 
nak adják meg a végső tisztességet, de szenvedélyes vágyuk, megmásíthatatlan el- 
batározásuk, bogy egy korszakot temessenek el; örökre eltemessék az önkény és a 
szégyenteljes esztendők erkölcsi balottait, örökre veszélytelenné tegyék az ököljog 
és a személyi kultusz magyar tanítványait." 

Apró Antalnak a búcsúztatók közé delegálása azért nélkülözött bármifajta po- 
litikai jó ízlést, tapintatot, mert ő annak idején, 1949-ben is tagja volt a Rajkot és 
társait bitóra küldő pártvezetés legszűkebb testületének, az MDP Politikai Bizott- 
ságának. De hát 1956 őszén ő volt az éppen itthon lévő politikai bizottsági tagok 
szeniora. Az ő , elefánt a porcelánboltban" szerepeltetésénél már csak a párt legfel- 
ső vezetőinek távolmaradása volt szembetűnőbb. Kádár János a Kínai Kommunis- 
ta Párt szeptember közepén tartott kongresszusán képviselte a: MDP-t, de utána sem 

siettette visszautazását. Gerő Ernő is ugyanekkor volt szabadságon, s Moszkvá- 
ban, illetve a Krím-félszigeten időzött. Mindkettejüknek megvolt rá az okuk, hogy 
csak a temetés másnapján(!), október 7-én érjenek vissza Budapestre. 

Az igencsak feszült közhangulat és a kegyeletüket lerovók megrendültséget tük- 
röző, , néma" demonstrációja kettősségét sejtetik a Kerepesi temetőben történte- 
ket idéző tudósítások. Inkább csak a későbbi fejleményeket is számba vevő visszaem- 
lékezések némelyike veti fel utólag: miért is nem robbant már ekkor az, ami két 
héttel később bekövetkezett? A közérzület szeizmográfjait figyelők közül Zimándi 
Pius naplója vagy a másik kortárs, Kornai János emlékezése is azt rögzíti, hogy , nő 
a politikai feszültség, az emberek elégedetlensége kitör valamilyen formában az 
ősszel. Érezbető volt, bogy egyre inkább felgyorsulnak az események. Azt azonban, 
bogy pontosan mikor és bogyan megy következik be a robbanás, talán senki nem 
látta előre." A koncepciós perek legnevesebb áldozatainak temetését még valóban 
, a csend hangjai" övezték. Ugyanaznap este, az 1849-es mártírok emlékére állított 
Batthyány-emlékmécsesnél viszont — ahová elsősorban a pesti egyetem bölcsészka- 
rának és a képzőművészeti főiskolának a hallgatói zarándokoltak el — már felhang- 
zott a Jól skandálható, gyorsan terjedő rigmus: , Nem állunk meg félúton, sztáliniz- 
mus pusztuljon!" 

Ebben a milióben folytatódott a másképp gondolkodás fórumainak szaporodá- 
sa, illetve tematikai bővülése. Ennek oka az volt, hogy a funkcionáló kormányzat, 
illetve a pártvezetés továbbra sem állt elő a Rákosi távozása után kívánatos rend- 
szerrenoválási elképzeléssel. Az emiatt is gerjedő háborgás egyik szálaként említhe- 
tő azon író-olvasó találkozók sora, amelyek az Írószövetség , lázadó"? közgyűlését 
követték. Egyre-másra kaptak az írók felkéréseket különböző városokból, hogy az 
ott történteket — ami a korabeli sajtóból még igencsak hézagosan volt tudható — 
személyes hangú előadások-beszélgetések keretében rekapitulálják. Győrben például 
október 16. estéjén Háy Gyula volt a vendég, aki rögtön az elején nyilvánvalóvá tet- 
te az ezerfőnyi hallgatóság előtt, hogy most fontosabb dolgok vannak napirenden, 
mint az irodalom. A zsilip azonnal felnyílt, s valóban minden más szóba került a 
véget érni nem akaró hozzászólások révén: a szovjet csapatok magyarországi állo- 
másozása, az önálló bel- és külpolitika hiánya, a nemzeti hagyományok mellőzése, 
illetve az ország sajátosságainak figyelmen kívül hagyása, az elszenvedett jogtalan- 
ságok és justizmordok reparálása — ideértve Mindszenty József bíboros rehabilitá- 
lását 15 —, a magyar uránérc sorsa, az új választások igénye." Más városokban más 
előadókkal történt hasonló, legfeljebb a politikai á" la carte választéka volt némi- 
leg más: Debrecenben és Kaposvárott például az agrárproblémák kaptak nagyobb 
teret. A budapesti Petőfi Kör mintájára egyre-másra kezdtek szerveződni — főként 
a vidék egyetemi városaiban, illetve egyes megyeközpontokban - társasági vitakö- 
rök, , reform-klubok", többnyire a magyar patrióta progresszió emblematikus sze- 
mélyiségeinek a nevét kölcsönözve. Pécsett és Győrben — a pestihez hasonlóan — Pe- 
tőfi Kör alakult. Debrecenben és Egerben Kossuth Kör, Veszprémben Batsányi Kör, 
míg a somogyi megyeközpontban, Kaposvárott Zrínyi Kör. Miskolcon a helybéli 
művészek, literátorok, újságírók törzshelyének számító Avas kávéházat ez időben 
már a helyi pártbizottságon is csak Pilvaxnak emlegették — igaz, ott ez egyértel- 
műen pejoratív megítélést tükrözött.!! Bibó István szóhasználatát kölcsönözve: 

Déry Tibor felszólal a Petőfi Körben, 1956. május 28. 


, a szabadság kis körei" kezdték tematizálni a közéletet nemcsak Budapesten, ha- 
nem a nagyobb vidéki városokban is. 

Az egvetemi-főiskolai közélet erjedése a közvetlenül saját kompetenciájukba tar- 
tozó tárgykörrel indult. Ez a felsőoktatási tanterv reformja volt. Természetesen poli- 
tikai felhangja is volt annak az iniciatívának, hogy a sztálinista szemlélettel átitatott, 
ún. marxista ideológiai tárgyak túltengése, a hidegháborús drill következtében rend- 
szeresített — katonai gyakorlatoztatással kombinált — honvédelmi kiképzés, valamint 
az orosz nyelv sulykolása helyett a funkcionális szakmai felkészülést biztosítani hiva- 
tott tantárgyak oktatására helyeződjék a hangsúly. Ezzel a témakörrel, illetve a szin- 
tén szerteágazó diákjóléti problémákkal - kollégiumi viszonyok, menza — indult a 
diskurzus, de párhuzamosan beszivárogtak az alma materek falain túlmutató, aktu- 
álpolitikai kérdések is. Ezt az egyébként gyors metamorfózist tükrözik az egyes hall- 
gatói közösségek egymást követő reformpontjai, diákbizottságainak határozatai, ame- 

lyeken belül szinte mindvégig elkülönültek az intézményi reformot érintő , belső? , il- 
letve az országos politikára vonatkozó , külső" kívánalmak/követelések. 2 

Rajk László és sorstársainak temetése után szinte csak néhány napos látogatás- 
ra érkeztek Budapestre a magyar pártvezetés prominensei, Gerő Ernő és Kádár Já- 
nos. Több mint egy hónapos távollétük után alig egy hetet töltöttek hivatalukban, 
eközben — Hegedüs András miniszterelnök bevonásán túl is — népes delegációt ver- 
buválva indultak tovább már október közepén Belgrádba. A Kreml példáját más- 
fél éves késéssel követve aligha volt tovább halogatható, hogy — közel évtizedes 
acsarkodás után — Magyarország megkísérelje normalizálni az állam- és pártközi 
kapcsolatokat déli szomszédjával, illetve magával Joszip Broz Titóval. De bármily 
időszerű volt is ez az utazás, nyilvánvalóan szenvedhetett volna némi halasztást, ha 

Rajk Júlia és Nagy Imre népi kollégista találkozón a Kossuth-klubban, 1956. október 14. 

A MEFESZ elnöksége, Szeged, 1956. október 20. 


konstatálják az MDP kormánvosai, hogy célszerűbb lenne maradniuk. Nem ez tör- 
tént, ami arra utal, hogy a rendelkezésükre álló információk alapján nem látták, 
nem érzékelték a növekvő feszültséget. (Lám-lám, amitől tényleg tartottak, a Rajk- 
temetés is szinte szandalummentesen folyt le.) Az itthonlétük alatti egyetlen érde- 
mi döntésükkel Nagy Imrét visszahelyezték párttagsági jogaiba: ezzel — úgymond 
— kifizették az okvetetlenkedőket, megszüntetni vélték a nyilvánossá lett zúgolódás 
okát. Lehet-e ezután aggodalomra okot adó akadálya annak, hogy az ország leg- 
főbb döntéshozói -— a kormány fejével is kiegészülve — útra keljenek? 

A magyar párt- és kormányküldöttség Belgrádba indulásának másnapján, 1956. 
október 16-án Dél-Magyarország legnagyobb vidéki városában, Szegeden felha- 
sadt a kommunista pártdiktatúra addig mindent befedni látszó vörös kárpitja. 
, A Szegedi Tudományegyetem, a Szegedi Orvostudományi Egyetem, a Szegedi Pe- 
dagógiai Főiskola, a Szegedi Zenetanárképző ballgatói 1956. október 16-án létre- 
boztuk saját egyetemi ifjúsági szervezetünket, a Magyar Egyetemisták és Főiskolá- 
sok Egységes Szövetségét MEFESZ]. Célunk a gondolat szabadsága, a Sztálin és Rá- 
kosi által ránk kényszerített szellemi iga lerázása." S mivel akommunista párt egy- 
séges ifjúsági szervezete, a DISZ - a felhívás szerint — , elvesztette az ifjúság bizal- 
mát [...], ezért a XX. kongresszus szellemében egy új, a DISZ-től teljesen függet- 
len ifjúsági szervezetet boztunk létre"." Ez a , fellépés szinte már forradalom volt 
— írja a kérdés egyik monográfusa -, mert független szervezetet alakítottak egy dik- 

tatúrában, abol semmi sem lehetett független a párttól". Noha a manifesztum 

utalása a XX. kongresszusra egyértelműen jelzi a kommunista rendszerparadigma 

át nem hágását, ennek , szinte forradalom" -ként való kategorizálása leginkább Ray- 

mond Áron ún. antitotalitárius forradalom felfogásába illeszthető.!" A két nappal 

később, október 18-án közzétett MEFESZ-határozat ugyanakkor szorosan össze- 

kapcsolja a — kívánatosnak deklarált — rendszerkorrekciót a nemzeti szuverenitás 

helyreállításával: 

, 1. Ragaszkodunk baladó nemzeti bagyományainkboz: 

al méltóképpen innepeljük meg március 15-ét, október 6-át és István király nap- 
ját laugusztus 20., amit az 1949-es kommunista alkotmány napjaként celebrál- 
tak az előző években][; 

b/ Hunyadi: [János] világra szóló nándorfebérvári győzelmének emlékezetére újra 
szólaljon meg a rádióban a déli barangszó; 

c/ legyen újra nemzeti jelvényünk a Kossuth-címer! 

2. Nyilvános bírósági tárgyaláson vonják felelősségre Rajk László gyilkosait, Far- 
kas Mibályt, Rákosi Mátyást és bűntársait! 

3. Őszinte és igaz barátságot akarunk a Szovjetunióval! Ennek érdekében: 

a/ vonják ki Magyarország területéről az idegen csapatokat! 

b/ bozzák haza hadifoglyainkat! 

c/ Nemzeti gazdaságpolitikát! Külkereskedelmünk minden viszonylatban álljon az 
egyenlőség alapján!" 

A független társadalmi-politikai rétegszervezet életre hívásának persze akkor volt 
értelme, ha az — mint a nyilatkozat is rögzíti — , országos méretűvé" válik. Ezzel az 
iniciatívával és az idézett szellemiségű munícióval indítottak útra több diákdelegá- 
ciót, hogy megismertetve azt a többi egyetem hallgatóival, csatlakozásra bírják őket. 
A kedvező fogadtatásnak korántsem a ténye, hanem a gyorsasága figyelemre mél- 
tó. Mindenütt másutt is forrongott-szervezkedett az egyetemek, főiskolák ifjúsága, 
csak épp a szegediek találtak rá elsőnek a képlékeny mást akarás intézményesíté- 
sének módjára, formájára.!" Ebből is eredt, hogy két-három nap elteltével az or- 
szág mindegyik egyetemén — majdhogynem egymással versengő — egymást érő gyű- 
lésezés és programgyártási láz lett úrrá; Debrecentől Miskolcon és a fővároson át a 
dunántúli egyetemekig: Veszprémig, Sopronig, Pécsig. Október 19-21. között egy- 
más után születtek meg azok a , generációs" felhívások, határozatok, követelések, 
kiáltványok, amelyek immár nemcsak a szegedi impulzust viselték magukon, hanem 
az aktuális , nagypolitikai" válságtematikák nyilvános megtárgyalásának követelé- 
sén túl! az egymással való kapcsolattartást is, miközben a Politikai Bizottság itthon 
tartózkodó, ön-agyonülésező pártvezetői még mindig nem arra figyeltek, hogy , ég 
a ház", hanem hogy elhitessék: csak az alkonyi nap pírja kelti azt a látszatot, mint- 
ha tűz lenne. , A magyar sajtó és rádió csak a TASZSZ által kiadott közlemények, 
illetve az azonos szellemű lengyel bivatalos anyagok alapján foglalkozhat a lengyelor- 
szági eseményekkel. Meg kell szervezni a szerkesztőségek megfelelő ellenőrzését! "" 
Ez a még szorosabb gyeplőre vonás többek között abból állt volna, hogy felelősség- 
re vonják annak a cikknek a szerzőjét, aki (egy stilisztikai bakiktól hemzsegő, vul- 
gár-didaktikus cikkben) Rákosi Mátyást néven nevezve nyilvánosan társította alig 
letűnt regnálásához a személyi kultuszt rémuralom-kontextusban. 

A személyi kultusz valami szörnyűséges átok, valami olyan irtózat, amihez aligha van 
fogható: [...] egyetlen ember gondolatai parancsolók kilencmilliónak. Egyetlen ember 
dönt, intéz, határoz. Milyen mérhetetlen szakadékai nyílnak így a tévedésnek, a hibá- 
nak, a bűnnek! Mert végtére is, miért magasabbrendű a mi rendszerünk a kapitalizmus- 
nál? Csak azért, mert a termelőeszközök, a gyárak, a gépek közös tulajdonban vannak? 
Elsősorban. De azért nem-e (sic!], mert , a dolgozó nép okos gyülekezete? dönthet kö- 
zös gondjairól, mert minden ember külön-külön egy ország alkotójának, részesének 
tudhatja magát? S ezt, éppen ezt, rendszerünk e lényegét csúfolta meg, tiporta sárba 
Rákosi Mátyás személyi kultusza. 

[...] a DISZ kongresszusán mondotta: , Megesszük a jövőnket, és hozzátehetem, 
különösen az ifjúság jövőjét. Ha nem tartunk mértéket, akkor mint rántott csirkét 
megesszük azt a tyúkot, amely jövőre aranytojást tojna és ötéves tervünk gyárait, üze- 
meit, kultúrházait már az idén csemegevaj és borjúsült formájában elfogyasztanánk." 
S nem sokkal később valóban csökkent a vaj is, meg a borjúsült is, mert a hibás poli- 
tika következményeként, ott, éppen ott , takarékoskodtunk", ahol a szocializmus lé- 
nyege lüktet: a nép életszínvonalában. 

És jött a megrázkódtatások korszaka. 1953. júniusában fellélegzettünk, egyenes útra 
térünk hát végre — de csak a tétovázás, a visszalépés következett, mert élt a személyi kul- 
tusz, mert Rákosi Mátyás [...] nem volt képes megtagadni hibáit. S aki szót emelt, aki 
szembeszállt a személyi kultusz e vétkeivel, azt a meghurcoltatás korbácsa érte. 

Néhány napja, ezen a borzongató, fagyos októberi napon ott álltam Rajk elvtárs sír- 
jánál. S felrémlett előttem — mint kései emléke ifjú szerelemnek — a 45-ös évek forró ér- 
verése, a gyűlések és tüntetések tüze, amikor százezrek követték lobogónkat, a biza- 
lom tág, szívet boldogító légkörében, óh miért, miért következtek azok a döbbenetes 
esztendők ezután? S vajon bekövetkezhetett volna-e, elítélhették, megölhették volna-e 
oktalanul és ártatlanul bátor férfiainkat, ha a tömegek, ha mindnyájan tudjuk, miről 
van szó, ha a tömegek valóban alkotói, nem csupán fogaskerekei a mi rendszerünknek, 
ha a személyi kultusz nem zúdul rá öntudatunkra, érzéseinkre, egész világszemléle- 
tünkre? [...] Tompán koppannak a rögök a síron, s mind-mind ez átok gyalázatát, ir- 
tózatát idézték. 

Forr, erjed az ország körülöttünk, vitázik tanácskozik, közösen gondolkodik száz- 
ezer és millió — s milyen jó ez így, mennyire tisztultabb ez így! [...] A napokban olvas- 
tam Rajk Lászlóné nyilatkozatát. Megrázó, de bármily hihetetlen: optimista érzések töl- 
töttek el. Azt mondja a mártír felesége, aki végigélte férje ártatlan pusztulását, a ször- 
nyűségek irtózatát: hű párttag maradt, küzdeni akar az ország új életéért, a pártért, nem 
fejbólogatva, nem vak hűséggel többé, hanem beleszólva, ellenőrizve, ha kell, a legfel- 
sőbb vezetőkkel szemben is [...] A párt hű katonája maradt. Van elv, amely ilyen elpusz- 
títhatatlan energiával sugározza igazát, mártíromság, szenvedés közepette is? 

Sok a munkánk. Rendkívüli gondok tornyosulnak előttünk. Hát azon kell-e most 
borongani, hogy a hamis eszmény, a torz illúzió színpadi díszlete eltűnt előlünk? [...] 
Örüljünk, mert jó az, hogy Rákosi Mátyás - elkövetett hibái után — távozott a magyar 
közélet vezetéséből. 


Tábori András: Kit sajnálunk és kit nem? Levél a személyi kultuszról és Rákosi Mátyásról. 
Szabad Ifjúság, 1956. október 14. 

Gerő Ernő és Hegedűs András a magyar párt- és kormányküldöttség élén Belgrádban találkozott 
Titó jugoszláv elnökkel (jobbra), 1956 október 


Mialatt a magyar kommunista vezérkar akkor fajsúlyosabbnak számító tagjai — 
Kádár János delegációvezetővel az élen — Belgrádban tárgyaltak, majd Jugoszlá- 
via különböző tagállamaiban tettek látogatást, hogy közelebbről ismerkedjenek 
meg az ottani , nemzeti kommunizmus" köznapi gyakorlatával, nemcsak Magyaror- 
szágon pörögtek fel a szocialista tábor desztalinizációs fejleményei. Nyikita Sz. 
Hruscsov, az SZKP első titkára előzetes egyeztetés nélkül landolt október 18-án a 
lengyel főváros repülőterén. Varsóban ugyanis a Kreml ellenzését figyelmen kívül 
hagyva választották meg - a szintén nemzeti kommunistaként számon tartott — 
Wladislav Gomulkát az ottani kommunista párt új első titkárának. A zárt ajtók 
mögött zajló kemény szóváltások eredményeként politikai alku köttetett. Moszk- 
va ígéretet kapott arra, hogy Lengyelország továbbra is a LEMP politikai irányítá- 
sa alatt marad, és nem feszegetik a fennálló szövetségi kötelezettségeket. A szovjet 
pártvezető cserébe ígéretet tett az államközi egyenjogúság tiszteletben tartására. 
Ennek első, gesztusértékű jele volt, hogy visszahívták Varsóból Konstantin Roko- 
szovszkij szovjet marsallt, aki a negyvenes évek vége óta — , Sztálin kéretlen aján- 
dékaként"?" — volt honvédelmi miniszter a lengyel kormányban.?! 

Noha a korabeli sajtó, illetve rádió"? meglehetős késlekedéssel és szelektíven tu- 
dósított a varsói fejleményekről, a töredékes információk is tovább katalizálták a 
magyarországi eseményeket. Október 22-én már több kezdeményezés volt arra, hogy 
, teremtsenek kapcsolatot a lengyel ifjúság képviselőivel", illetve tömeggyűléseken de- 
monstrálják a magyar szolidaritást a lengyelországi változásokkal. Ugyanezen a na- 
pon már minden eddig említett vidéki városban készen állt a politikai követelések töb- 
bedik változata: azokat Szegeden például részben a felsőoktatási karok és egyete- 
mek állami vezetőivel is egyeztették. Sőt mi több: Sopronban az egyetemi grémium 
mellett a városi tanács, az MDP, illetve a DISZ városi és megyei vezetői is jelen vol- 
tak a dijákparlamenten; Miskolcon az egyetemi ifjúság ekkorra szövetségesként tud- 
ta maga mellett a legnagyobb vidéki iparváros üzemeinek, gyárainak ifjúságát, és 
szintén tárgyalás kezdődött a városi-megyei vezetéssel. Ugyanez volt a helyzet az 
egymással legkönnyebben kommunikálni tudó budapesti egyetemeken, illetve azok 
karai, kollégiumai között. A fővárosban is az történt, hogy gyűlésről gyűlésre gya- 
rapodott a követelések tartalma, változott — többnyire radikalizálódott — a megfo- 
galmazása, s mire kollégiumi kőnyomatosokon vagy egyetemi lapokban olvasható 
lett, már el is avult az újabb verzió(k)hoz képest. Mire a Gerő Ernő vezette párt- és 
kormánydelegáció október 23-án délelőtt visszaérkezett Belgrádból, s a budapesti 
pártközpont épületében összeült az MDP Politikai Bizottsága, hogy egyrészt a kö- 
vetjárás hozadékát, másrészt az elmúlt hét hazai fejleményeit megtárgyalja, Debre- 
cenben már a város diákságának egyeztetett, közös manifesztumával indult rende- 
zett sorokban többezres tömeg a campusról a város központjába, hogy az ottani ál- 
lami és pártvezetéssel tárgyaljon. Délelőtt 11 órára járt az idő, s útközben helybéli pol- 
gárokkal, illetve üzemek deputációjával duzzadt tovább az emberáradat. 

S itt álljunk meg, mert noha még a robbanás előtti pillanatban vagyunk, utalni 
kell néhány olyan mozzanatra, amely a rendszer erózióját éppúgy segíthet megér- 
teni, mint ahogy a még csak ezután tárgyalandó eseményeket is. A kommunista 
diktatúra végletesen centralizált, merev rendszere miatt még gondolatban is képte- 
len volt bármilyen alternatíva tolerálására, nemhogy annak praktikus kezelésére. 
A nyers erőszak korábbról ismert alkalmazására nem volt mód, a tömeges demonst- 
rációk más módon való leszerelésére pedig nem volt intézményesített tudás (know- 
how). A párt vezetői számára október 22-én készült szűk körű és bizalmas tájékoz- 
tató szerint , d funkcionáriusok egy része tebetetlen. Nem mernek a tömegek közé 
menni, mert nem tudnak a kérdéseikre választ adni." A rendszert hivatalból mű- 
ködtetők egyszerűen nem tudtak mit kezdeni azzal a horizontális , bázisszervi" kap- 
csolatteremtési eljárással, amit a MEFESZ életre hívásával az egyetemi-főiskolai 
diákmozgalom gyakorlattá tett. Egy szűk hét alatt létrejött az országos , hálózat" , 
amelynek keretében lényegében azonos , politikai programtöredékek" tömörödtek 
felhívásokba, manifesztumokba. A másik gyökeres változás: az 1956 tavaszán 
(rejaktiválódott Petőfi Kör , társadalmi parlamentje? egyre szókimondóbb vitafó- 
rum volt ugyan, de nem több. Amit elsődleges célként elérni próbáltak — Rákosi el- 
távolítása a hatalomból -, az rajtuk kívül eső politikai kombinációk, a hatalmat 
birtokló budapesti és moszkvai pártkorifeusok egymásban sem bízó, nehezen össze- 
taktikázott lépéseinek hozadéka volt. Az ősszel zászlót bontó új egyetemi-főiskolás 
diákmozgalom viszont olyasmit hozott össze egy hét alatt, ami szervezeti háttérrel 

is megtámasztott, alternatív politikai platformot jelentett. Ez persze kamatoztatta 

az 1956 tavaszától meginduló társadalmi-politikai civil kurázsi morális tőkéjét, és 

a megelőző évtized terroruralma során elszenvedett meghurcoltatások keserveit is 

csokorba gyűjtötte: mindezek jóvátételéért — vagy legalább korrigálásáért — , nem 

vagyoni természetű kártérítéséért" pereltek. 

Genezisük felidézése nyomán a követelések tartalmának megjelenítésére a buda- 
pesti műegyetemisták 1956. október 22-én elfogadott 16 pontját idézzük. Újra je- 
lezzük: csak fogalmazási árnyalatokban térnek el ettől a szinte látótávolságban, va- 
lamelyik másik pesti egyetemen készült szövegváltozatok vagy azok, amelyeket 
száz-kétszáz kilométerrel odébb, Szegeden, Debrecenben, Miskolcon, Pécsett, Veszp- 
rémben vagy Sopronban vetettek papírra. Azaz nem arról volt szó, hogy a főváro- 
sában gerjedt elégedetlenség úgy terjedt volna szét, mint a szentlélek a katekizmus 
szerint, vagy mint az állóvízbe dobott kő hullámai terjednek a centrumtól egyre nö- 
vekvő rádiusz mentén körkörösen. Jószerével az egész országot egyöntetűen töltöt- 
te el az , elég volt? közérzület, s éppen az a szembetűnő sajátosság, hogy ez nagyon 
is egybehangzóan és szinte egyidejűleg artikulálódott. Sőt mi több, különböző mér- 
tékben azon vidéki és falusi közeget is aktivizálta, amelyben korábban ellenségesen 
és félve bár, de többnyire közömbösen vagy passzív elutasítással figyelték a fejlemé- 
nyeket." A fentiekben mindvégig az egyetemi városokra koncentráltunk, mégsem 
publicisztikai túlzás az egész országot említeni. Épp a rendszer egyik sajátossága 
volt a felsőoktatási intézmények kapuinak megnyitása a szegényebb sorsú vidéki 
fiatalok előtt. Ők a rendszer pozitív diszkriminációjának a kedvezményezettjei közé 
tartoztak, ugyanakkor kellő számban voltak ahhoz, hogy falvakban élő családjaik, 
tágabb rokonságuk közérzetének is tolmácsai lehessenek. 

1. Áz összes szovjet csapatoknak azonnali kivonását követeljük Magyarországról, 
a békeszerződés határozatai alapján. 

2. A Magyar Dolgozók Pártjában alulról fölfelé, titkos alapon új alap-, közép- és 
központi vezetők választását követeljük, ezek a legrövidebb időn belül hívják 
össze a pártkongresszust, és válasszanak új Központi Vezetőséget. 

3. A kormány alakuljon át Nagy Imre elvtárs vezetésével, a sztálinista Rákosi-kor- 
szak minden bűnös vezetőjét azonnal váltsák le. 

4. Nyilvános tárgyalást követelünk Farkas Mihály és társai bűnügyében. Rákosi 
Mátyást, aki első fokon felelős a közelmúlt minden bűnéért és az ország tönk- 
retevéséért, hozzák haza, és állítsák a nép ítélőszéke elé. 

. Általános, egyenlő és titkos választásokat követelünk az országban több párt 
részvételével, új nemzetgyűlés megválasztása céljából. Követeljük a munkásság 
sztrájkjogának biztosítását. 

6. Követeljük a magyar—szovjet és magyar—jugoszláv politikai, gazdasági és szelle- 
mi kapcsolatok felülvizsgálatát és új rendezését, a politikai és gazdasági teljes 
egyenrangúság és az egymás belügyeibe való be nem avatkozás alapján. 

7. Követeljük az egész magyar gazdasági élet átszervezését szakembereink bevoná- 
sával. Vizsgáljuk felül a tervgazdaságon alapuló egész gazdasági rendszerünket, 
a hazai adottságoknak és magyar népünk létérdekeinek a szem előtt tartásával. 

8. Hozzuk nyilvánosságra külkereskedelmi szerződéseinket, a soha ki nem fizethe- 
tő jóvátételek tényleges adatait. Nyílt és őszinte tájékoztatást követelünk az or- 

szág uránkészletéről, kiaknázásáról, az orosz koncesszióról. Követeljük, hogy 
az uránércet világpiaci áron, nemes valutáért Magyarország szabadon értéke- 
síthesse. 

9. Követeljük az iparban alkalmazott normák teljes revízióját, a munkások és az 
értelmiség bérkövetelésének sürgős és alapvető rendezését. Kérjük a munkások 
létminimumának megállapítását. 

10.Követeljük a beszolgáltatás azonnali eltörlését és a termények okszerű felhasz- 
nálását. Követeljük az egyénileg gazdálkodó parasztok egyenrangú támogatását. 

11.Követeljük az összes politikai és gazdasági pereknek független bíróságon való fe- 
lülvizsgálatát, az ártatlanul elítéltek szabadon bocsátását, rehabilitálását. Kö- 
veteljük a Szovjetunióba kihurcolt hadifoglyok és polgári személyek azonnali 
hazaszállítását, beleértve a határon kívül elítélt foglyokat is. 

12.Teljes vélemény-, szólás- és sajtószabadságot, szabad rádiót követelünk és a 
MEFESZ-szervezet számára egy nagy példányszámú új, napilapot. Követeljük a 
meglévő , káderanyag" nyilvánosságra hozatalát és megsemmisítését. 

13.Követeljük, hogy a sztálini zsarnokság és politikai elnyomás jelképét, a Sztálin- 
szobrot a leggyorsabban bontsák le, és helyébe az 1848—49-es szabadságharc 
hőseinek és mártírjainak méltó emlékművet emeljenek. 

14.A meglévő, magyar népnek idegen címer helyett kívánjuk a régi magyar Kos- 
suth-címer visszaállítását. A magyar honvédségnek -— a nemzeti hagyományok- 
hoz méltó — új egyenruhát követelünk. Követeljük, hogy március 15. nemzeti 
ünnep, munkaszüneti nap, október 6. pedig nemzeti gyásznap és iskolai szün- 
nap legyen. 

15.A Budapesti Műszaki Egyetem ifjúsága egyhangú lelkesedéssel nyilvánítja ki tel- 
jes szolidaritását a lengyel és varsói munkásság és fiatalság felé a lengyel nem- 
zeti függetlenségi mozgalommal kapcsolatban. 

16.Az Építőipari Műszaki Egyetem diáksága a leggyorsabban felállítja a MEFESZ 
helyi szervezeteit, és elhatározta, hogy folyó hó 27-én (szombaton) Budapesten 
Ifjúsági Parlamentet hív össze, amelyen küldöttségekkel részt vesz az ország 
egész ifjúsága. Holnap, folyó hó 23-án délután fél háromkor a műszaki és egyéb 
egyetemek ifjúsága a Műegyetem előtt gyülekezik és onnan a Bem-szoborhoz 
vonul, és megkoszorúzásával fejezi ki együttérzését a lengyel szabadságmozga- 
lommal. E felvonuláshoz az üzemek dolgozói is szabadon csatlakozhatnak." 

nél szélesebb körű naprakész tájékozódási igénye révén egyre inkább a verbális közéletet is dokumen- 
táló , információs adatbankká" kerekedett következetesen dátumozott naplóbejegyzéseinek egymás- 
utánja. 

Háv Gyula: Miért nem szeretem [Kucsera elvtársat]? Irodalmi Újság, 1956. október 6. 

3 A SZABADSÁGHARCRA 
KÉNYSZERÜLT ORSZÁG 


Az október 23-án délelőtt Jugoszláviából hazatérő kormány- és pártvezetés tehát új 
fejleményekkel szembesült. Reakciói, intézkedései azonban főként értetlenséget, 
merev elutasítást és pánikszerű kapkodást tükröztek. Az ÁVH-t is irányító belügy- 
miniszterrel előbb betiltatták a felvonulást, majd másfél óra múltán ugyanőt, Piros 
Lászlót arra utasították, adjon ki egy, a demonstrációt mégiscsak engedélyező köz- 
leményt. (A leginkább pánikra hajlamosak, Révai József és a legfelsőbb vezetésbe 
alig néhány hónapja visszavett Marosán György a tömegbe lövetést kiszivárogtat- 
va-üzenve hitte jobb belátásra téríteni a kivonulni készülőket.) Az egyetemistákat 
pedig nem csupán az bőszítette, hogy követeléseik sugárzásától elzárkózott a rá- 
dió, hanem az is, hogy a felső vezetés hajlandóságot sem mutatott velük szóba áll- 
ni. A korabeli vélekedést érzékeltetve: , hogy jön ez az éretlen diáknépség ahhoz, 
hogy miközben - a MEFESZ megalapításával — disszidáltak a munkásállam meg- 
lévő intézményrendszeréből, tárgyalópartnernek gondolják magukat velünk, a mun- 
kásmozgalomban edzett veterán harcosokkal s egyben az ország hivatott vezetői- 
vel szemben?" Ez a mondat így persze sehol sem hangzott el, de leginkább mégis 
ez a gondolkodásmód jellemezte a pártgrémiumot. Egyvégtében üléseztek ugyan, de 
előbbre valónak hitték Gerő Ernő aznap estére kitűzött — a jugoszláv útról számot 
adni készülő — rádióbeszédének előzetes megvitatását, semmint hogy a feszültség ol- 
dásával próbálkoztak volna. 

Ilyen körülmények között vált önjáró-öntörvényű mechanizmussá — a kezdetben 
egyébként szembetűnően fegyelmezett — demonstráció is. A főváros pesti oldalá- 
nak egyetemistái Petőfi Sándor Duna-parti szobra körül gyülekeztek, a budai oldal 
diákjai pedig a Műegyetem előtti térről indultak a közös találkozóhely irányába: ar- 
ra a térre, ahol Bem József szobra állott. E helyütt kell szót ejteni a megmozdulás 
történelmi allúziókkal, szimbólumokkal való átitatottságáról. 1956 októberének 
követelései — esetenként szövegszerűen, másutt nagyon is egyértelmű áthallással — 
rímeltek az évszázaddal korábbi, 1848-as forradalom ,, Mit kíván a magyar nem- 
zet" programpontjaira. A fentebb már idézett követelések mindegyikének megvolt 
a bő száz évvel korábbi előképe, szinte ezek tartalmát , hangszerelték újra", aktua- 
lizálták-igazították az akkori helyzethez. A nemzeti trikolórból hamarosan kivág- 
ták a gyűlölt, heraldikailag is torzszülött , Rákosi-címert", s helyébe — úgymond — 
, a lyukas zászló" lépett. Ilyen is volt, persze — s inkább ez rögzült az emlékezetben 
-, de az e napról fennmaradt fényképek garmadája arról tudósít, hogy előbb címer 
nélküli, azután pedig az addig csendben megőrzött és ekkor , újrahasznosított" 
vagy hirtelenjében készített Kossuth-címeres zászlók alatt sorjáztak a tüntetők. 
A fővárosban a Petőfi-szobornál, illetve a Bem téri gyűlés helyszínén éppen úgy, 
mint a debreceni, szegedi, miskolci, kaposvári demonstráción — többnyire ott is Pe- 
tőfi és Kossuth szobra köré sereglett tömeg előtt — közismert színészek szavalták 
az 1848-as szabadságharcot idéző verseket. Már az október 23-át megelőző na- 
pokban elkezdték újranyomni — majd szinte mindenütt tömegesen használni — a 
Kossuth-címert, mintha máris újra az lenne az államiság szimbóluma (mint 1849- 
ben, 1918-ban vagy az 1946—1949 közötti köztársaság időszakában). Ugyancsak 


€- Tüntetés a Bem-szobornál, 1956. október 23. 

Szolidaritási tüntetés a lengyel nép mellett, 1956. október 23. 


1848-as allúzió volt a néhány nap múlva szerveződni kezdő, új rendfenntartó ala- 
kulatok nemzetőrség elnevezése. 

A szimbolikus politizálás — vagy a politikai szimbolika — nézőpontjából nem csu- 
pán a történelem reaktiválásáról volt szó, hanem arról is, hogy létezett egy újonnan 
szerveződő-intézményesülő társadalmi mozgalom, amely a jobb életkörülmények, 
elviselhetőbb politikai viszonyok követelése mellett a nemzeti önbecsülést is meg- 
jelenítette. Létezett másfelől a hatalmi intézmény- és eszközrendszert elvileg még 
birtokló pártállami vezetés, amelynek sem követhető programja, sem társadalmi 
támogatottsága nem volt már, s mindeközben nemzetietlennek könyvelték el. Utób- 
bi támaszként egyre inkább csak a Moszkva által determinált geopolitikai erővi- 
szonyokat, közelebbről az országban állomásozó szovjet hadsereg egységeit tud- 
hatta maga mögött. (A Magyarországon állomásozó szovjet Különleges Hadtest 
alakulatait már október 18-án riadókészültségbe helyezték.) 1956 őszére a helyzet 

a következőképpen jellemezhető: ha már a kommunista viszonyok - józan ésszel — 
respektálandók, ám legyen, de akkor ahhoz hasonlóan, ahogy azt Tito működteti 
Jugoszláviában, esetleg az újra megválasztott pártvezető, Gomulka Lengyelország- 
ban. Az evidenciaként számon tartott , történelmi barátságot" éppen a lengyel ese- 
mények, az ottani megmozdulások aktivizálták. Ez a szolidaritásérzet akkoriban 
fontos mozgósítóereje volt a demonstrációnak. 

A tömegtüntetés résztvevői és a hatalmat megtestesítő pártvezetés között egyet- 
len személy tűnt közvetítő tényezőnek: Nagy Imre. Az előbbiek azért kardoskod- 
tak mellette, mert másodszori kormányra kerülésétől remélték követeléseik teljesí- 
tését, az utóbbiak pedig azért vették (kelletlenül) tudomásul kulcsfigurává válását, 
mert általa hitték fenntarthatónak a kommunista párt uralmát. Ezek az álláspon- 
tok viszont az adott helyzetben már alig látszottak összeegyeztethetőnek, holott az 
ekkori követelések lényegében még a rendszerparadigmán belül maradtak. Így Nagy 
— ismételt nyilvános politikai szerepvállalása pillanatában — kettős csapdába került. 
Az MDP vezetőségének egy részének nem csupán személye, hanem folytatólagosan 
vállalt 1953-as programja is túl volt az elfogadható engedmények határán. A pon- 
tokba szedett követelések némelyike ugyanakkor már meghaladta azt, amit maga 
Nagy Imre respektálhatónak vélt a rendszer kereteit nem feszegető reformokként. 
Ellene dolgozott az események alig követhető felgyorsulása, illetve a hirtelenjében 
színre lépő, új politikai szereplők sokasága. S miután ezek közül nem emelkedett ki 
egy vagy néhány társadalmi erőcsoportot tömöríteni-reprezentálni képes bázis, ez 
a fragmentált sokféleség alig tűnt integrálhatónak. 

A tüntető tömeg a budai Bem-szobortól az ország politikai centrumának számí- 
tó Kossuth térre, az Országgyűlés épülete elé vonult. A különböző rigmusokat skan- 


Tüntetők Budapesten, a Tanács körúton (ma Károly körút) október 23-án. 
A menet élén Kossuth-címeres zászló 

dáló s ezek között Nagy Imrét a vezetésbe visszakövetelő jelszavak hatására neve- 
zett meg is jelent a Parlament erkélyén. Spontán és meglehetősen félresikeredett, 
rövid beszédében ugyan a tárgyalásos rendezést szorgalmazta, de e tekintetben ma- 
ga is eszköztelen volt: egyelőre semmilyen megbízatása, kompetenciája nem volt 
bárki nevében is , szólni" s még kevésbé , intézkedni". Az amorf tömeg kinyilváni- 
tott rokonszenve még nem jelentett legitimált mandátumot, vagy ha igen, az — az 
adott helyzetben — immár az egyszerre szűkölő és fenekedő pártvezetéssel szembe- 
ni pozicionálását jelentette: ezt viszont maga Nagy Imre nem tudta és nem is akar- 
ta vállalni. A személyével kapcsolatos csapdahelyzetet mi sem jellemzi jobban, mint 
az, hogy saját elvtársai még akkor is nemkívánatos idegennek tekintették, amikor 
, visszazárták" a párt vezető testületébe, és kinevezték miniszterelnökké. Minden- 
esetre Nagynak a Parlament erkélyén mondott beszédével nem sikerült csillapíta- 
nia a pattanásig feszült hangulatot. (A pártgrémium még Gerő beharangozott rá- 
dióbeszédét , lektorálta", Nagy Imre a Politikai Bizottság hívására várva még el 
sem indult a Parlamentbe, és a Kossuth téri tömeg sem értesült — nem értesülhetett 
még - arról, hogy a debreceni hasonló felvonulás során este hét óra körül az ávé- 
hások a tömegbe lőttek: számos sebesülésen túl hárman belehaltak sérüléseikbe. 
Utóbbiak voltak az október 23-i megmozdulás első halálos áldozatai.) 

A Parlament elől három fő irányba oszlott szét a tömeg. Egy részük - főleg a 
már kora délután óta vonulók-tüntetők közül — hazatért. A kitartóbbak és a ké- 
sőbb csatlakozók egyik része a Nemzeti Múzeum mögötti utcában található Ma- 
gyar Rádió épületéhez indult. Részben azért, mert a tömeges presszióval remélték 
kikényszeríteni, hogy végre adásba kerüljön a kulcsfontosságúnak tekintett egyete- 
mi manifesztum, részben pedig azért, mert elterjed a híre, hogy , a Rádiónál az ávé- 
bások lövik a fiatalokat". A másik rész a Városliget irányába vonult, hogy - eleget 
téve a követelések egy másik pontjának - ledöntsék a diktatúra leggyűlöltebb szim- 
bólumai közé tartozó Sztálin-szobrot. 

Az egyidejűleg folyó események másik szálán Gerő Ernő került — átmenetileg — a 
középpontba. Este 8 órakor kezdődött beszédét egyenes adásban bár, de az Ország- 
gyűlés épületéből közvetítették, mert a rádiónál egyre hevesebbé vált a tüntetés. A párt 
első titkára továbbra is a pártvezetés belügyeként szólt arról, hogy mi történjék az 
országban. Nacionalista provokációnak minősített minden ettől eltérő álláspontot. 
Kinyilatkoztatásai következtében vált végképp élessé a kontraszt a párturalom és a 
szabadságvágyó , másik Magyarország" között. Gerő kioktató beszédét megelőzően 
a magyar-jugoszláv pártközi tárgyalásokról készített kommiünikével traktálták a hall- 
gatóságot, ugyanakkor nem adtak hírt a forrongó nap fővárosi történéseiről, és nem 
olvasták fel az egyetemisták — említett — manifesztumát. Az emiatt támadt összetűzés- 
ben a Magyar Rádió székházához vezényelt ÁVH-egységek már a fegyverüket is hasz- 
nálták, beváltva a pártvezetés militáns szárnyának (Gerő Ernő, Apró Antal, Révai Jó- 
zsef, Marosán György, Piros László belügyminiszter) erre vonatkozó délelőtti fenye- 
getését. Az MDP első titkára mindezt azzal tetézte, hogy — nem bízva a rendőrség és 
a hadsereg , elkötelezettségében? — a Magyarországon állomásozó szovjet csapatok 
parancsnokságától kért segítséget , a rend helyreállításához" . 

Az MDP KV első titkára ezzel lehetetlenítette el bármifajta, politikai eszközök- 
kel folytatott, erőszakmentes kibontakozásnak még az esélyét is, ráadásul úgy, hogy 

a közkívánatra újra maguk közé fogadni kényszerült Nagy Imrét is azonnal komp- 
romittálni igyekezett: a szovjet csapatok behívásáról készített nyilatkozatot ugyan- 
is vele próbálta aláíratni. Nagy ezt megtagadta, mivel nem volt benne része: az ink- 
riminált időpontban még nem ő volt a kormány feje. A másnap reggeli rádióhírek 
azonban együttesen tudósítottak Nagy Imre miniszterelnöki megbízatásáról, vala- 
mint a statáriumot elrendelő kormányhatározatról, amelyre a közlemény szerint 
azért volt szükség, mert — úgymond - , fasiszta, reakciós elemek fegyveres táma- 
dást intéztek középületeink ellen és megtámadták karbatalmi alakulatainkat". Eb- 
ből adódóan a közvélemény - egy ideig — Nagy Imre nevét is összekapcsolta a Bu- 
dapest elleni szovjet intervencióval. Ebben a kompromittáló akcióban Apró Antal, 
a minisztertanács elnökhelyettese jeleskedett leginkább, aki a Hegedüs-Nagy minisz- 
terelnök-váltás zilált éjszakáján nagyon is aktívan élt azzal, hogy az interregnum 
óráiban ő képviselte a , folytonosságot?. Hozzá kötődik a forrongó nap demonst- 
rálóinak , fasiszta csőcselékké" minősítése, amit kormányzati álláspontot sugallva 
próbált Nagy Imre nyakába varrni — nem is sikertelenül —, függetlenül attól, hogy 
a későbbi emlékezések ezt (tévesen) Gerő Ernő rádióbeszédébe adaptálták.! Össze- 
gezve: a Gerő-féle pártvezetés a Jugoszláviából való hazaérkezését követő huszon- 
négy óra leforgása alatt sem nyugalmat teremteni, sem kiegyezni, sem , győzelmet 
aratni" nem tudott. Belehajszolta viszont az országot egy belső reformmozgalom- 


Karhatalmi alakulat érkezik a Magyar Rádió épületéhez, 1956. október 23. 

ból nemzetközi konfliktussá (is) váló szabadságharcba. Közben sikerült úgy szer- 
kesztetni-manipuláltatni a nyilvánosság tájékoztatását szolgáló hírpaneleket, hogy 
a történtekért a még hivatalba sem lépett Nagy Imrét is , tettestársi" gyanúba ke- 
verje a közvélemény előtt. 

Ez is közrejátszott abban, hogy Nagy Imre két, Rákosi börtöneit megjárt, re- 
formelkötelezett támogatója, Donáth Ferenc és Losonczy Géza - akiket az előző 
éjszaka folyamatosan ülésező csonka Központi Vezetőség távollétükben tagjai kö- 
zé kooptált -— visszautasította a testület munkájában való részvételt. Mindketten 
úgy ítélték meg, hogy Nagy az adott helyzetben nem több, mint legitimáló díszlet 
Gerő -— és a mögé felsorakozó keményvonalasok - színpadán, s ehhez a szereposz- 
táshoz nem kívántak statisztálni. Magyarán, továbbra sem volt érdemleges kommu- 
nikációs csatorna, egyeztető fórum a rohanvást szerveződő forradalmi bázisok és 
az ancien régime-et megtestesítő pártvezetés között. Ettől kezdődően sokpólusú, 
különböző jellegű és eltérő szervezettségű csoportosulások kezdeményezéseinek, 
cselekvéseinek alig követhetően kusza szövevényéből álltak össze a forradalmi na- 
pok eseményei. Nyers leegyszerűsítéssel: a változtatásra elkötelezetteknek nem volt 
irányító központjuk, koordináló stábjuk, politikai vezérkaruk, s a különböző — al- 
kalmasint egymással is rivalizáló — szerveződések között is csak esetleges, össze- 
hangoltnak alig nevezhető kommunikáció zajlott. Az elsősorban fiatal munkások- 
ból, illetve sihederkorú , pesti srácokból? verbuválódott népfelkelés fegyveres cso- 
portjai a vidékről bevezető országutak stratégiai jelentőségű pontjaira települtek 

(Móricz Zsigmond körtér, Széna tér, Baross tér, Corvin-köz). Így , körkörös? vé- 
delmi gyűrű jött létre a budapesti belváros körül, ahol a felkelők menetrendszerűen 
harcba keveredtek a fővárosba érkező szovjet alakulatokkal és — különösen az el- 
ső napokban - ávéhás karhatalmi egységekkel is. A Parlamentből sugárzott és — 
Gerő menesztéséig — a pártvezetés konfrontációs szárnyának ellenőrzése alatt tar- 
tott rádióadások október 25-ig visszatérően tudósítottak , fasiszta ellenforradalmi 
elemekről, [...] fosztogató ellenforradalmi csoportokról, I...Jjüzemekbe és középíü- 
letekbe behatoló banditákról, I...] vérfürdőt akaró gyilkosokról, [...) ellenforradal- 
mi provokátorok megmozdulásairól" és a velük szembeni fellépés — úgymond -— 
eredményességéről: egymást követően olvasták be azt is, hogy — állítólag — hol, mely 
csoportok tették le a fegyvert, , tűzték ki a febér zászlót", kapituláltak.? 

A vidéki nagyvárosokban - főként abol egyetemek is voltak — a budapestiekkel 
egyidejűleg zajlottak amegmozdulások. Sőt mi több, ahogy a — már említett — deb- 
receni városi szintű demonstráció megelőzte a budapestit, a legnagyobb vidéki ipa- 
ri centrumban, Miskolcon jött létre az első munkástanács is. Két napja folyó elő- 
készület nyomán -— miközben 21 pontban megfogalmazott követeléseik publikálása 
fölött is ment a huzakodás -— , a mérgelődés és káromkodás közepette végigballga- 
tott Gerő-beszéd" kiváltotta parázs hangulat adta az utolsó lökést ahhoz, hogy ok- 
tóber 24-én a DIMÁVAG-ban megalakuljon az első nagyüzemi munkástanács." Vá- 
rosról városra változott, hogy az egyes helyszíneken hogyan tudtak szót érteni egy- 
mással a gyorsan szerveződő helyi forradalmi bizottságok, a munkástanácsok, illet- 
ve a párthatalom adott szintű reprezentánsai. Utóbbiakat leginkább az mozdította 
a kompromisszumkészség irányába, hogy magukra hagyottnak érezték-tudták ma- 
gukat — s valójában azok is voltak. Az újsütetű forradalmi szerveket pedig az indí- 
totta hasonló magatartásra, hogy — különösen az első napokban - éppoly bizonyta- 
lanok voltak, mint amennyire eszköztelenek. Valójában ez vezetett a legtöbb helyen 
— kölcsönös gyanakvásaik megtartása közepette 15 — konfliktuskerülésre. A kisebb vá- 
rosokban, illetve falvakban két-három nap késedelemmel kezdett szerveződni a ha- 
talom helyi reprezentánsaival szembeni civil társadalom. De ezen sincs semmi cso- 
dálkoznivaló. A vidékre eljutó rádióadások, illetve a központi és regionális pártla- 
pok tekintetében — mint fentebb szóltunk róla — még az elhallgatással párosuló fele- 
más , kincstári" informálás volt a domináns. Október 28-ig a nagyvárosokon kívül 
esetleges volt, hogy Budapestről érkezett-e valaki — szolgálatból megtért vasutas, ha- 
zautazó diák -, aki legalább privát környezetében próbálta ellensúlyozni valame- 
lyest a tendenciózus, dezinformáló közleményeket. Az alsóbb szintű helyi vezetők 
pedig ugyancsak esetlegesen tudtak — vagy éppen sikertelenül próbáltak -— akár a 
közelebbi nagyvárosban, megyeközpontban tájékozódni vagy Budapesttel telefon- 
összeköttetést teremteni az akkori siralmas infrastrukturális viszonyok közepette. 
Ha esetleg mégis sikerült hivatali elöljárót, pártbéli felettest vonalvégre kapni, legin- 
kább azt hallhatták tőlük, amire bármifajta instrukció nélkül is kényszerültek: az 
ottani viszonyok ismeretében intézkedjenek saját belátásuk szerint. 

Budapesten alapvetően más volt a helyzet. A mindinkább megosztott és bomló- 
félben lévő pártvezetés erejéből semmilyen konstruktív alternatíva megfogalmazá- 
sára nem tellett, csak arra, hogy militáns szárnya újabb vérengzést provokáljon. 
A pártközpontban október 24-én létrejött, Apró Antal vezette Katonai Bizottság a 

Belügyminisztérium megbízhatónak tartott ÁVH-s egységeiből, valamint a Parti- 
zánszövetség felfegyverzett kommunistáiból szervezett osztagokat a kormányzati 
negyed védelmére, illetve az ún. fegyveres ellenállási gócok felszámolására. A kor- 
mányzati negyed védelmére szánt kisebb alakulatokat a minisztériumokban és a 
velük szomszédos épületekben helyezték el, míg , kívülről" szovjet harckocsik biz- 
tosították őket. Október 25-én délelőtt ezek a különböző parancsnokság alá ren- 
delt alakulatok, illetve időközben odarendelt újabb katonai egységek — vezénylési 
és fegyvernemi félreértésekből eredően — egymással keveredtek tűzharcba a Parla- 
ment előtti Kossuth téren. Mindez azért fordult tragédiába, mert az első lövések el- 
hangzásakor a fegyveresek majd mindegyike a téren tartózkodó több ezer tüntető 
polgárt, illetve két — éppen oda érkező — újabb békés demonstráció résztvevőit vél- 
te , támadóknak". A fatális mozzanatokkal keveredő -— pontosan máig tisztázatlan 
elemek kavalkádjává lett — incidens véres mészárlásba torkollott, mert a katonai 
egységek kereszttüzébe kerülő, fegyvertelen civilek menekülni sem nagyon tudtak 
hová. A történeti kutatás adatai szerint 60-80 halott teteme borította a Parlament 
előtti teret, és közel háromszázan szenvedtek különböző fokú sérüléseket. 

Másfél órával később a szovjet pártvezetésből sietve Magyarországra küldött 
Mihail Szuszlov és Anasztaz Mikojan tárgyalt az MDP éppen kéznél lévő vezetői- 
vel. Ezt követően bejelentették Gerő Ernő azonnali leváltását, majd menesztették Pi- 
ros László belügyminisztert is. 1956. október 25-én déltájban a Magyar Dolgozók 
Pártja új első titkárává Kádár Jánost tették meg, és Münnich Ferencet állították a 
Belügyminisztérium élére. Ennyiben beteljesedett az a közvélekedés, hogy Gerő — 
Moszkva számára is — csak provizórikus megoldás volt. Ez a döntés viszont két to- 
vábbi , üzenetet" is hordozott. Az egyik, hogy nem vált be az 1953-as berlini mun- 
kásfelkelés leverésére emlékeztető gyors szovjet beavatkozás, s nem követhető a jú- 
niusi poznani megmozdulást vérbe fojtó — ugyancsak gyors — fegyveres retorzió 
sem: Magyarországon valami más - és így másképp is kezelendő — van kibontako- 
zóban. A másik az, hogy Kádár János első számú vezetővé kreálása a , tradicioná- 
lis" — birodalmi központ kontra provincia — voluntarista logikát követte: Moszk- 
va locuta, causa finita est. (Moszkva döntött, a vitának vége.) Vajmi kevéssé tük- 
rözte a hirdetett megújulás szellemét, hogy a gyors váltásról továbbra is a szovjet 
pártvezetés kiküldöttei döntöttek, függetlenül attól, hogy a döntés — az adott pilla- 
natban - a kibontakozást próbálta segíteni. Mindenesetre Gerőnek és az ÁVH-fő- 
nök belügyminiszternek, Piros Lászlónak a Kossuth téri mészárlást követő azon- 
nali elzavarása a felkelők szemében annak igazolása volt, hogy a politikai rendőr- 
ség kötelékébe tartozók — az ávósok - vérengző közellenségnek tekintendők, és 
hogy mögöttük a pártvezetés , rákosista", keményvonalas szárnya húzódik meg. 
Ezt a meggyőződést erősítették a következő napokban az ország egyes pontjairól — 
meglehetős késéssel — befutó, ugyancsak véres incidensekről szóló hírek (Eszter- 
gom, Miskolc, Kecskemét, Zalaegerszeg). Ezek közül a legtragikusabb a moson- 
magyaróvári volt, ahol a Parlament előttivel azonos nagyságrendű áldozatot köve- 
telő sortüzet vezényeltek a tüntetőkre. A félreállított felsőbb szintű pártvezetők egy 
része Moszkvába menekült. Az állami és pártapparátus vidéki exponensei közül 
pedig azok, akik magas rangú vezetőik eltávolításalelmenekülése nyomán nagyon 
megijedtek, különböző szovjet katonai támaszpontokon húzódtak meg vagy -— fő- 

leg a határ menti megyékből - a helyi államvédelmisekkel együtt somfordáltak át 
Csehszlovákiába, Romániába, illetve a szovjet határ túloldalára, Kárpátaljára." 
Akik pedig — az ország belső területein szolgálva — nem tudták használni ezt az egér- 
utat, azokról az SZKP KB Elnöksége október 30-i ülésének jegyzőkönyve informál: 
, 4 magyar államvédelmisek csapatainknál vannak."? 

A forradalom mozaikosan töredezett krónikájában többnyire október 28-tól 
szoktak fordulatot emlegetni. Akkorra váltak ugyanis jól láthatóvá azok a változá- 
sok, amelyek már — meglehetősen ellentmondásosan — a Gerő-Kádár-csere nyomán 
elkezdődtek. Ezek között említendő a hamarosan jelentőssé váló üzemi munkásta- 
nácsok szerveződésének kezdete. Ezt nem találjuk a forradalom nyitányakor pa- 
pírra vetett követelésekben. Létesítésük szorgalmazását a Szakszervezetek Országos 
Tanácsának (SZOT) elnöksége által közreadott , azonnali intézkedések" között ol- 
vashatjuk először a Népszava október 26-i számában, de úgy, hogy ahhoz már az 
Írószövetség is csatlakozott. S miközben a rádió ugyanezen nap esti híradásaiban 
már néhány ilyen fórum megalakulásáról is tudósított — Budapesten az Egyesült I[z- 
zóban, Diósgyőrött és Ózdon pedig két nehézipari nagyüzemben -, az immár Ká- 
dár János irányította új pártvezetés is sietve deklarálta, hogy , belyesnek tartja az 
üzemi munkástanácsok választását". Az megint csak e történelmi napok egyik fin- 
tora volt, hogy miközben a párt grémiuma a munkástanácsok létrejöttétől azt vár- 
ta, hogy megakadályozzák az üzemekben , a fegyveres garázdálkodók pusztítását, 
károkozását, I...] megvédik a munkásosztály és a szocializmus ügyét a kalandor 
elemektől", a munkástanácsok létrejöttével egy időben vált teljessé az egész or- 
szágra kiterjedő általános sztrájk. 

A forradalom első napjainak egyik rébusza volt, hogy miközben Nagy Imrét ok- 
tóber 24. hajnala óta kormányfőként emlegették, a következő két napban lényegé- 
ben még a Gerő-Hegedüs-kettős vitte a prímet az elillanóban lévő pártegyeduralom 
reprezentánsaként. Úgy tűnik, hogy nevét, új státusát legitimációs eszközként kihasz- 
nálva Nagyot valóban izolálni próbálták saját pártvezető társai, akik majd csak a 
Parlament előtti vérengzés következtében kezdtek végképp ellehetetlenülni. A kortár- 
sak közül néhányan ezt érzékelve próbálták , kimenteni" Nagyot elvtársai karan- 
ténjából, vagy legalábbis elhatárolni, megkülönböztetni tőlük. Ezt a presztízsmen- 
tést akarta elősegíteni október 25-én délután egyik legelkötelezettebb híve, Tán- 
czos Gábor rádiónyilatkozata, aki a Petőfi Kör titkáraként, a kör vezetősége nevé- 
ben szorgalmazta Nagy Imre támogatását. Ezt tükrözi az ELTE bölcsészkari forra- 
dalmi bizottságának ugyanekkor született — éppoly tömör, mint amennyire kétség- 
beesett — felhívása is: , Az ország népe nem tudja, bogy nem Ön bívta be a szovjet 
csapatokat, nem Ön írta alá a statáriumot. [...] Mi tudjuk, de ez nem elég. Hala- 
déktalanul nyilatkozzék a Rádióban! Különítse el magát a nép árulóitól! "" Ugyan- 
csak a Nagyot kompromittáló trükk része volt, hogy a pártvezetés kebelén belül 
létrehozott, Apró Antal vezette ún. Katonai Bizottság a posztjáról már menesztett 
Hegedüs András közreműködésével olvastatta be a felkelés leverését beharangozó 
kormánykomminikét a rádióban október 26-án hajnalban, amelyről a miniszter- 
elnököt — úgymond - , elfelejtették? tájékoztatni. , A Magyar Népköztársaság M:- 
nisztertanácsa lsic!] felszólítja Budapest lakosságát, hogy ma egész nap ne menjen 


Forradalmárok a Dózsa György út és a Landler Jenő utca (ma István utca) sarkánál, 1956. október 30. 

ki az utcára! Erre azért van szükség, mert ma kora reggeltől az egész városban 
megindul a fegyveres ellenforradalmi csoportok maradványainak a felkutatása, a 
rend belyreállítása. "! Nagy ezt megelégelve, jószerivel csak mindezek után vált ef- 
fektív kormányfővé, és akadályozta meg, hogy a legerősebbnek tartott Corvin-kö- 
zi felkelőcsoport ellen tervbe vett akciót a Katonai Bizottság tényleg megkezdje. 
A Parlament előtti vérfürdő másnapján -— , melynek bíre futótűzként terjedt a vá- 
rosban" — egyszerűen vállalhatatlan volt egy újabb, , előreláthatóan tömeges pol- 
gári áldozatokkal járó támadás"." 

A turbulens és egymást kergető események közepette mind a szétzilálódó ma- 
gyar pártvezetés, mind pedig a Budapestre érkező szovjet pártvezetők számára csak 
október 25-28. között kezdett világossá válni, hogy a felkelés és az ország egyre na- 
gyobb hányadát felölelő, napról napra szervezettebbé váló , társadalmi önrendel- 
kezés" nem kezelhető sem az 1953-as berlini, sem pedig az 1956. júniusi poznani 
megmozdulások analógiájaként. (Az ún. néphadsereg rendelkezésre álló — még hasz- 
nálhatónak vélt — hazai erőivel semmi esetre sem, az itt állomásoztatott szovjet csa- 
patok beavatkozása pedig csak olaj volt a tűzre.) Ennek kényszerű belátása tette 
lehetővé Nagy Imre számára, hogy némileg nagyobb mozgásteret nyerve kísérelje 
meg a válságot politikai eszközökkel kezelni. De még a Cseerő-Hegedüs-Piros-triász 
kiszorulása után is további két napba került, amíg Nagy Imre -— leginkább Apró An- 
tallal, Kovács Istvánnal, Nógrádi Sándorral keményen konfrontálódva és Kádár Já- 
nos váltakozva ide-oda taktikázó, felemás támogatását bírva — valóban megszerez- 
te a kormányfői tisztéhez tartozó intézkedési jogosultságot. Ennek hozadékát kezd- 
te érzékelni — a híradások tartalma és hangneme észrevehető megváltozásának 
köszönhetően -— az ország szélesebb közvéleménye is október 28-tól. Délben az im- 
már , Szabad Kossuth Rádió? az évek óta betiltott harangszóval indította hírmaga- 
zinját. Délután két órakor letette az esküt Nagy Imre új — bár még mindig nem a sa- 
ját elgondolásait tükröző — kormánya. Kora esti rádióbeszédében a miniszterelnök 
egyrészt kategorikusan elhatárolódott az előző napokban történtek , ellenforradalom- 
ként? való minősítésétől, és az eseményeket , egész népünket átfogó és eggyé for- 
rasztó nemzeti demokratikus mozgalomként" definiálta. Másrészt a forradalmi kö- 
veteléseken nyugvó program kidolgozásáról nyilatkozott: noha még csak éppen hogy 
szerveződni kezdtek, legitimálta , az új, demokratikus önkormányzati formákat" 
(forradalmi bizottságok, munkástanácsok), és elkötelezte magát az addigi sérelmes 
bér- és normarendszer, a nyugdíjak, valamint a családi pótlék újraszabályozása mel- 
lett. Szimbolikusnál nagyobb súllyal bírt azon bejelentése, hogy ismét a Kossuth- 
címer lesz a nemzeti jelvény, március 15. pedig újra nemzeti ünnep. Még inkább ele- 
get tett a várakozásoknak, midőn bejelentette az ÁVH megszüntetését, és kilátásba 
helyezte a szovjet csapatok kivonulását Budapestről." Ugyanekkorra kiszabadult az 
ország börtöneiből az elítéltek több mint egynegyede, kereken 3500 fő. A szabad- 
lábra kerülteknek egyharmada volt politikai elítélt. (Ez a következő napok során is 
folytatódott, mígnem a hónap végére tízezer köztörvényes elítélt és több mint 3300 
politikai fogoly nyerte vissza szabadságát.) !"" 

Miniszterelnöki kinevezésének ötödik napjára Nagy aligha ért el kevesebbet, 
mint amennyit ennyi idő alatt végezni lehet. Az , add uram Isten, de azonnal" — 
majdhogynem természetes — kortársi türelmetlenségéhez képest persze ez nem volt 





422 : A RÁKOSI-KORSZAK 


elég, illetve nem volt elég gyors." De a kortársak zöme nem tudott a Nagy Imrével 
szemben a kulisszák mögött folyó gáncsoskodásról sem, ezt — autentikus források- 
hoz végre hozzájutva - csak az utóbbi évtizedben tárhatta fel a történeti kutatás. 
Ez a dolog egyik oldala. A másik meg az, hogy milyen körülmények közepette ke- 
rült a miniszterelnök ezekben napokban más mozgástérbe, más pályára. Általáno- 
sabban veti fel a kérdést Nagy egyik legközvetlenebb bizalmasának, Losonczy Gé- 
zának az életrajzírója a miniszterelnököt támogató értelmiségi-pártellenzéki kör 
kapcsán: , A magyar ötvenbat 13 napját a Nagy Imre köré csoportosuló kommut- 
nista entellektüelek nagyrészt azzal töltötték, hogy próbálták megkeresni a nekik il- 
lő szerepet a végül is nem általuk írt, kezdetben érthetetlen forgatókönyv alapján." 
De nemcsak ők, hanem a csoportkép központi figurája, Nagy Imre maga is ezt tet- 
te, erre kényszerült. Eredendően azért, mert posztjára nem a kommunista rendszer 
korábbi rituáléja szerint került (vissza). Holott ő maga volt talán - saját körén be- 
lül is — az egyedüli, aki ezt a fejleményt sem zárta ki.!" Alig tíz hónappal korábban, 
1955 végén - fentebb már érintett — politikai elemzéseinek-vitairatainak egyikében 
írt arról (is), hogy , az új szakasz politikájához való visszatérés, az ország gazdasá- 
gi, politikai és kulturális életének a júniusi elvekre való alapozása átbidalbatná a 
mindjobban érlelődő válságot, és megelőzbetné a katasztrófát. De kétséges, hogy 
vajon bolnap ez már bozbat-e megoldást, elegendő-e e júniusi elvekbez visszamen- 
ni? [...] Félő azonban, hogy ha ez nem következik be, bizalmukat vesztve, a júniu- 
si úttól és a kommunista párttól is elfordulnak a tömegek, és jóval messzebbre kell 
visszamenni, bogy urai maradhbassunk a belyzetnek. A Rákosi-féle párt- és államve- 
zetés esztelensége, politikai vaksága miatt egyre bizonytalanabb, bol tudunk majd 
megállni.""" Bármily igaznak bizonyult is e Kasszandra-jóslat, egy dolog valamit a 
politikai elemző státusában papírra vetni, elméleti síkon prognosztizálni, s megint más 
dolog ugyanazzal úgy szembesülni — bár Nagynak saját korábbi szövege eszébe jut- 
hatott —, hogy , az ige testté lőn", immár élesben kerül napirendre. A kérdések ráadá- 
sul azonnali választ, gyakorlati intézkedéseket követeltek. Fél évszázadnyi távlatból 
már emiatt is eltörpül a jelentősége annak, hogy Nagy - téves értékelés szerint — 
leginkább fegyelmezett kommunistaként, pártja hívó szavára vállalta volna a mi- 
niszterelnökséget,!" mert , elvtársai" ehelyett inkább a pokolba kívánták, vagy ép- 
pen hiúságtól sem mentes elégtételszerzés is motiválta ebben Rákosival szemben ép- 
pen úgy, mint kényszerűségből ráfanyalodó pártvezető társaival szemben. 

Annak volt inkább tényleges jelentősége, hogy 1956 októberére alapvetően új 
helyzet állt elő. Nagy Imre az új körülmények közepette egyszerre négy irányból 
lett , bekerítve", négyfajta elvárásnak, kihívásnak kellett azonnal — de legalábbis 
mielőbb — megfelelnie. Vegyük sorra őket: Moszkva tűréshatára; a magyar párt- és 
kormányzati vezetés metamorfózisa; a forradalmi ,, bázisszintek" elvárásai; Nagy Im- 
re saját kommunista identitásválsága. Mindezek állandó és kölcsönös egymásra ha- 
tással formálták-görgették a történteket a végkifejlet felé. 

1. Moszkva tűréshatára. Ez a tűréshatár pontosan aligha jelölhető ugyan ki az 
1956. őszi helyzetben, lényegét tekintve azonban úgy tűnik, hogy a fentebb már 
érintett — s Moszkva által kelletlenül tudomásul vett — Hruscsov-Gomulka-paktu- 
mig terjedt. A Kreml Magyarországra rendelt legátusain (Mikojan, Szuszlov és And- 
ropov) keresztül a moszkvai szovjet pártelnökséggel még éppen hogy sikerült elfo- 

gadtatni egy koalíciós politikai képletet — az 1945—-1947 közötti , korlátozott több- 
pártrendszer" keretei között —, de ez nem csupán a pluralizmussal szembeni fenn- 
tartások miatt különbözött a lengyel verziótól. Sokkal inkább azért, mert Gomul- 
ka , nemzeti kommunizmusa" maga mögött tudhatta a Lengyel Egyesült Munkás- 
párt (LEMP) nagyobbik felét és rajta keresztül a lengyelországi kommunista domi- 
nancia fenntartását, ami minimális, de elégséges garancia maradt Moszkva számá- 
ra. Magyarországon ugyanez az MDP 1956. október végi, szétmállott állapotát te- 
kintve korántsem volt elmondható. Aligha hagyható figyelmen kívül, hogy Nagy Im- 
re nem az addig gyakorlatban volt rituálé szerint került vissza az MDP Politikai Bi- 
zottságába és a kormány élére, illetve hogy ez lényegében már egy alig kezelhető — 
, veszett fejsze nyele" — helyzetben történt meg. 

2. A magyar párt- és kormányzati vezetés metamorfózisa. Ez a kérdés többré- 
tegű. Gerő Ernő, Piros László, Hegedüs András, Apró Antal és az utóbbi által ve- 
zetett Katonai Bizottság mindvégig keményvonalas ellenlábasa volt és maradt Nagy 
Imrének. Ez nem csupán személyes averziót jelentett, hanem azt is, hogy — , Nem 
tárgyalni, lőni!" — konfrontációs platformjuk eleve kizárta a politikai eszközökkel 
való válságkezelést. Amit képviseltek, az két — politikai értelemben egyik rosszabb, 
mint a másik - alternatívát hordozott. Az egyik: a magyar hadsereg és a rendőrség 
zömének használhatatlansága miatt jószerével csak a — szintén erodálódóban lévő 
— Államvédelmi Hatósággal kalkulálhattak, ami a felkelők városi-gerilla hadvise- 
lésével szemben garantálta a kudarcot, ráadásul úgy, hogy az addigi szórványos 
fegyveres összetűzések tényleges polgárháborúvá eszkalálódását hordozta magá- 
ban. A másik, az ultima ratio: muszkavezető státusban vállalkozni a szovjet inter- 
venciós erők szolgálatára. 

Ha a militáns szárnyból kivesszük az október 25. környékén háttérbe szoruló 
Gerő-Hegedüs-Piros-triót, akkor a katonai diktatúrát nagy hangon követelő Maro- 
sán György, az ezt csendesen, de annál szívósabb operatív rutinnal szervező Apró 
Antal, Münnich Ferenc, Kovács István és Kádár János, másrészt Nagy Imre és Szán- 
tó Zoltán között húzódik egy politikai-hatalomszociológiai törésvonal. (A formáli- 
san menesztett igazi rákosisták közül Gerő és Hegedüs mindvégig aktívan jelen vol- 
tak az MDP politikai bizottsági ülésein! Olyannyira, hogy esetenként a szintén jelen 
lévő A. Mikojan intette meg Hegedüst militáns radikalizmusa miatt.) Október 25. 
után a képlet csak annyiban módosult, hogy a Kádárt is magában foglaló fentebbi 
, Ötös fogat?" ugyanúgy gáncsolta a miniszterelnököt abban, hogy a vele szimpatizá- 
lók formalizált hatalomhoz jussanak — Nagy , saját stábot" szervezzen —, mint ahogy 
azt korábban Gerővel az élen tették. Rendre visszaverték, hogy Losonczy Géza és Do- 
náth Ferenc a kormány tagjaivá válhassanak. A Nagy Imrével szimpatizáló további 
személyiségek — Kopácsi Sándor budapesti rendőrkapitány, Haraszti Sándor, Szilá- 
gyi József, Fazekas György, Vásárhelyi Miklós, Gimes Miklós, Újhelyi Szilárd, Tán- 
czos Gábor — mind-mind ott lebegtek egy alig meghatározható köztes mezőben a 
hatalmi centrum és a bázisszintek között. Azaz Nagy Imre szervezet- és hatalomszo- 
ciológiai szempontból továbbra is meglehetősen elszigetelt miniszterelnök maradt a 
tarthatatlanul kompromittálódott rákosisták - látszólagos — kiakolbólítása után is. 

3./ A forradalmi , bázisszintek" a következők voltak: az értelmiségi, illetve egye- 
temi szerveződések saját forradalmi bizottságai mellett, leginkább ezek által inspi- 

ráltan létrejött különböző települési ,, forradalmi bizottságok", , nemzeti tanácsok"; 
az előbbiekkel majdhogynem párhuzamosan - de külön - szerveződött munkásta- 
nácsok; a különböző fegyveres ellenálló csoportok, amelyek viszont lényegében 
csak Budapesten mutattak szuverén elkülönülést a , polgári", civil forradalmi szer- 
vezetektől. A bázisszintek vidéken markánsan különböztek -— adott esetben hason- 
ló nevű -— fővárosi társaiktól és részben az egyetemi városokétól. A vidéki — városi, 
községi -— forradalmi bizottságok, nemzeti tanácsok zöme napok alatt átvette a he- 
lyi önkormányzati, igazgatási funkciókat. Többnyire szelektáltan küldték el, illet- 
ve tartották meg a tanácsi tisztviselők egy részét, s velük mintegy sajátos , népfron- 
tos" összetételben az adott település napi működését szervezték, irányították, legin- 
kább a közellátás folyamatos biztosítására koncentrálva. Fegyveres, rendfenntartó, 
karhatalmi alakulatokat többnyire maguk alá rendelten működtettek. Részben úgy, 
hogy — mivel a központi miniszteriális vezetés gyakorlatilag megszűnt — municipi- 
ális irányításúvá tették a rendőrség helyi szerveit, részben pedig úgy, hogy a helyi, 
környékbeli katonai alakulatokkal kooperálva szerveztek állandó karhatalmat vagy 
rendszeresen járőröző egységeket. Többnyire ezen rendőri, honvédségi erők vala- 
melyikével vagy ezek kombinált használatával semlegesítették az ÁVH dekoncent- 
rált egységeit: karanténba zárva, védőőrizet alá helyezve őket (ha azok idejében ke- 
reket nem oldottak). Mivel tevékenységük az adott település köznapi , üzemben 
tartására" összpontosult, politikai megnyilatkozásaik leginkább négy kérdést érin- 
tettek: a szovjet csapatok kivonása, az ÁVH megszüntetése, a megelőző évtized jus- 
tizmordjaiért felelősek bíróság elé állítása, valamint mielőbbi új választások rende- 
zése — országos és helyi szinten egyaránt."! A községekben az elsődleges helyi poli- 
tikai tematikát a mezőgazdasági termelőszövetkezetek megszüntetése vagy fenntar- 
tása jelentette. Ezenkívül az adóívek (adókönyvek) megszerzése, illetve megsemmi- 
sítésének igénye volt a leggyakoribb elvárás. 

Az üzemi munkástanácsok az adott gyár, vállalat irányító testületeit cserélték le, 
de megint csak a helyi viszonyok függvényében. Legtöbbször menesztették ugyan 
az első számú vezetőt (igazgatót) s szinte egyöntetűen a személyzeti vezetőt (a ká- 
derest), ugyanakkor az igazgatóhelyettesi, középvezetői szint — választások ered- 
ményeképpen - rendre képviselve volt a munkástanácsokban. Itt maga a sztrájk 
volt a politikai fegyver. A munka ismételt felvételét — minden mást hangsúlyozot- 
tan megelőzve — a szovjet csapatoknak az ország egész területéről történő kivoná- 
sához kötötték. Ezt kísérte a követelések hierarchiájában a bér- és normarendezés, 
a munkakörülmények javítása. Az ún. üzemőrségek szervezését saját hatáskörben 
megoldották, de esetenként kooperáltak az adott település forradalmi bizottságai- 
val a közrend biztosítása érdekében. Az , országos politika?" kérdéseiben az értel- 
miségi-diák manifesztumok követeléseit annyiban bővítették, hogy az álraluk kép- 
viselt munkás-önigazgatás fórumát, a munkástanácsokat jogszabállyal integrálták 
az intézményi struktúrába. Azon is sokat fáradoztak a munkástanácsok, hogy az 
adott üzem, gyár dolgozóinak - a település általános közellátásán túlmenően -— sa- 
ját külön beszerzési forrásokat, illetve ellátási csatornákat biztosítsanak. 

A fegyveres felkelők csoportjai jelentették a leginkább amorf szervezeteket. Dön- 
tő többségükben fiatal — leginkább 18-30 év közötti — betanított és segédmunká- 
sokból toborzódtak, akiknek elegük lett az előző években megtapasztalt-megszen- 

vedett munkáspolitikából. Egyetemista, illetve diplomás elenyésző számban, annál 
több középiskolai, főként szakmunkástanuló csapódott hozzájuk. Jelentős részük 
érkezett zilált családi környezetből, s miután az iskolai, illetve tanoncoktatás is szü- 
netelt, szinte kínálta magát a helyzet, hogy — az ezekben a napokban könnyűvé vált 
fegyverszerzéssel élve — , élőben játsszanak katonásdit". Ezt szociológiailag kellően 
elősegítették az ötvenes években a mozik műsorát uraló háborús, illetve partizán- 
filmek. Noha az életük volt a tét, vagányvirtus volt számukra Molotov-koktélok- 
kal harcképtelenné tett szovjet páncélosegységekkel ujjat húzni vagy éppen hon- 
védségi, ávéhás alakulatokkal összecsapni. Akciórádiuszuk az általuk jól ismert vá- 
ros-, illetve kerületrészekre korlátozódott, de ott a kitűnő terepismereten alapuló ge- 
rillaharcmodort eredményesen lehetett alkalmazni akár nagyobb reguláris egysé- 
gekkel szemben is. Október utolsó napjaitól számosan álltak a fegyveres felkelők 
közé olyanok, akik frissen szabadultak a börtönből. Az egyes fegyveres csopor- 
tok létszáma szinte állandóan változott, együttesen 13-15 ezer főre tehető a nagy- 
ságrendjük. Szétszórtságuk a főváros területén és az, hogy október végétől mindin- 
kább kiépült a csoportok közötti kapcsolattartás, olyan ütőerőt jelentett, amelyet 
nem lehetett figyelmen kívül hagyni. Nagy Imre kormányával — illetve bármiféle, a 
hatalmat reprezentáló felsőbbséggel — szemben mindvégig ellenszenvvel vegyes fenn- 
tartással viseltettek. Ennek legfőbb oka az volt, hogy — megítélésük szerint — a szov- 
jet katonai egységek kiparancsolása az országból , a nagypolitika"? feladata lett 
volna, de az ebben a tekintetben (is) tehetetlennek mutatkozott. 

4./ Nagy Imre identitásválsága. Életrajzírója szerint október 23-án este — a Par- 
lament erkélyéről szólva a téren összesereglettekhez — a még csak a közhangulat ál- 
tal dezignált miniszterelnököt meghökkentette az , Elvtársak!" megszólítást foga- 
dó pfujolás, kifütyülés. Ezt követte az Akadémia utcai pártközpontba érkezésekor 
rázúduló információk mellett a vele szembeni, gyűlölettel vegyes ellenszenv, amivel 
elvtársai fogadták. , Zavar, tebetetlenség, teljes összeomlás" s emellett leginkább 
azzal , az ismeretlen erővel való szembesülés", amit akkor átlátni alig, legfeljebb 
érzékelni lehetett. Aligha arról volt szó, hogy Nagy ne tudta volna, mi egy minisz- 
terelnök dolga: saját első kormányfői időszaka mellett 1945 óta — rövid megszakí- 
tásokat leszámítva — számos bársonyszéket koptatott, vagy éppen az Országgyűlés 
elnöke volt. Csakhogy most valójában nem ez a szerep, státus várt rá. Az ország- 
kormányzó pozícióban osztozó elvtársai — még csak el sem távolítható — , leprás- 
ként" kezelték, a parlamenten kívüli sokaság meg egy másik planétáról idetévedt, 
zavarodott-esendő öregembert látott, holott a Megváltót várta. Vélhetően azzal ví- 
vódott a legkevesebbet, hogy immár sutba vetheti a miniszterelnökségéhez kötődő 
, új szakasz" felélesztéséhez fűzött reményét. Alighanem azt is átlátta, hogy a bizal- 
masai környezetében aznap délelőtt folytatott tanácskozás konklúziója - , lengyel 
típusú átalakulás, de többpártrendszerről szó se lebet" — ugyancsak ad acta tehe- 
tő. Mintegy eddig terjedt politikai szocializáltsága. Arra valóban nem volt erudíció- 
ja — nemcsak neki, másnak sem! -, hogy egy sarkaiból kiforduló országot (amely 
egyben egy diktatórikus szuperhatalom provinciája 15) hogyan lehet a további erő- 
szakot kerülve, politikai eszközökkel pacifikálni-konszolidálni. Ehhez valóban nem 
állt rendelkezésre sem eszköz, sem tapasztalat. 

A sorra vett kondíciók közepette Nagy valóban csak azt tette, amit tenni mód- 
jában állt: vesződött az őt körülvevő , politikai rokonságával", mert politikai elv- 
barátaitól elszigetelték. (Az ő fenntartásait velük szemben pedig aligha fogjuk va- 
laha is megismerni.) Mivel az addig fennálló társadalmi-politikai entitás széthulló- 
ban volt, a régi rendszer intézményi és szertartásrendje keretében próbálták kitalál- 
ni, hogyan tovább, hiszen az új — vagy legalábbis korrigált — társadalmi-politikai en- 
titás intézményei, reprezentánsai másik malomban őröltek. Az 1956. évi magyaror- 
szági forradalom 50. évfordulója környékén napvilágot látott szakmai publikációk 
sorának van egy általánosítható hozadéka: az elmúlt években az ország majdnem 
minden településének fennmaradt forrásait feltárták, és a korábbi , Budapest-cent- 
rikus? tudás mellett több száz tanulmány mutatja be , a vidék forradalmát? is." 
Az értelemszerű helyi különbözőségek mellett így már lehetőség nyílik a közös, ál- 
talánosítható jellemzők verifikálására. Ennek lényege, hogy a vidéki települések, il- 
lerve városok többségében létrejött a régi helyi hatalom és az új forradalmi szerve- 
zetek valamifajta közös arénája: olyan lokális társadalmi-politikai parlament, ahol 
mód nyílott , a régi" és , az új" közötti kommunikációra. Nem jött viszont létre 
ilyesmi központi szinten, Budapesten: a párt- és a kormányzati hatalom e napok- 
ban még inkább összegabalyodott régi szervei, illetve a főváros új, forradalmi szer- 
vei között nem létesült — akár egyeztetésre, akár a legkiélezettebb vitára is módot 
nyújtó — közös tér, fórum, , tárgyalóasztal" . 

A helyzetkomponenseket számba véve azonnal felmerülhet a kérdés, hogy miért 
nem esett szó az Egyesült Államok reagálásáról, holott azt a kortársi közgondolko- 
dás szintén a forradalom sorsát befolyásoló tényezőként tartotta számon. (S teszi 
ezt mindmáig.) Leginkább azért mellőzöm ezt, mert Washington tényleges súlya, sze- 
repe az 1956-os októberi eseményekben - képletesen szólva — Budapesttől való tá- 
volságával fordítottan volt arányos. A kortársak és a szakirodalom egyöntetű megál- 
lapítása szerint az amerikai vezetést ezekben a napokban az elnökválasztási kam- 
pány finise kötötte le, és váratlanul érte a politikai robbanás. Erre — nem szokás 
ugyan, de - elegendő azonnal visszakérdezni: mennyivel volt kevésbé váratlan az 
USA számára az izraeli—brit-francia alkalmi koalíció Egyiptom elleni támadása? 
Vagy arról előre értesítették Washingtont? S nem ugyanúgy elnökválasztási kam- 
pányzárás volt ez utóbbi akció idején is? Ehhez képest a Fehér Ház a szuezi konf- 
liktus esetében nem késlekedett gyorsan és nagyon határozottan reagálni. Mennyi- 
ben volt a magyar esetben , rendkívüli állapot" az elnökválasztási kampány, s miért 
nem volt az — mert a reagálás szerint nem volt az — a Három muskétás fedőnevű had- 
művelet esetében? 

A magyar eset , váratlansága" tekintetében már az első reflexiók alapján úgy tű- 
nik, hogy hozzávetőleg ugyanannyira voltak tájékozottak Washingtonban a ma- 
gyarországi fejleményeket illetően, amennyire a Budapesten történtek egyáltalán — 
a korábbi éveket is beleértve — érdekelték a J. F. Dulles vezette külügyi adminiszt- 
rációt. Nagy Imrét, illetve kormányát eleve gyanakvással és elutasítóan kezelték — 
s ez , visszhangzott a Szabad Európa Rádió Nagy Imrével továbbra is ellenséges 
bangú, dagályos szónoklataiban".5 De ne keverjük össze az Egyesült Államok Mün- 
chenből sugárzott , magyar hangját" — a SZER-t - a tengerentúli hivatásos politi- 
kacsinálókkal. Dulles szükségtelennek ítélte, hogy a kijelölt új budapesti követ, Ed- 

ward T. Wailes útnak indulása előtt találkozzon — mint az ilyenkor szokás — ma- 
gával Eisenhower elnökkel is, sőt mi több, arról is külön instruálták, hogy a ma- 
gyar fővárosba érkezve ne siessen megbízólevelét átadni, mert a Nagy Imre vezet- 
te , jelenlegi magyar kormánnyal úgysem akarunk túl sok mindent kezdeni". Ez 
viszont már nem propaganda, hanem - nagyon is határozottan — a , nem cselek- 
vés" politikája (non-policy) volt. 

Hivatkozott tanulmányában Borhi László külön is számba veszi az Egyesült Ál- 
lamok iránt táplált illúziókat, valamint az "56-os forradalom historiográfiájába is 
beszüremkedő mítoszokat, összevetve azokat az Eisenhower-adminisztráció — for- 
rásokkal dokumentálható — magatartásával. Bár ő némi eltérést rögzít az elnök, il- 
letve külügyminisztere felfogása között, arra a következtetésre jut, hogy Eisenhower 
azon megfontolásból tette magáévá Dullesnek a magyar helyzetre reagáló körmön- 
font megfogalmazását, mert — úgymond - időt akart adni a politikai kibontakozás- 
nak." A közismert formula úgy hangzott, hogy , mi ezeket a [kelet-európai] zem- 
zeteket nem tekintjük potenciális katonai szövetségeseinknek ", és sietve utasították 
Washingtonból Charles Bohlent, az USA moszkvai nagykövetét, hogy erre hívja fel 
a szovjet vezetés figyelmét."" Ha ez a diplomáciai üzenetté transzformálódott ame- 
rikai kormányzati állásfoglalás bármily mértékben befolyásolta is a Kreml vezetőit, 
akkor sem annak kétértelműsége okoz problémát az utólagos interpretálásban, ha- 
nem az, hogy Moszkvában és Washingtonban különböző (geo)politikai síkon ér- 
telmeződött annak tartalma. Az Egyesült Államok Kelet-Nyugat relációban — a kö- 
zép-európai térségből történő kölcsönös csapatkivonások esélyét latolgatva — szem- 
lélte a magyar kérdést, amelyben Magyarország súlya, szerepe sokadrangú volt. 
Moszkva nézőpontjából viszont — amellett, hogy a magyar kérdést , kommunista bi- 
rodalmi belügyként" kezelte —, nagyhatalmi presztízse, geopolitikai tekintélye miatt 
jelentett közvetlen kihívást mindaz, ami ezekben a napokban Magyarországon tör- 
tént. A forradalom és szabadságharc szovjetellenessége egyszerre tette kérdésessé 
közvetlen szomszédságában az általa képviselt társadalmi-politikai rendszer fenn- 
maradását és — geopolitikai értelemben — a második világháborút követő években 
realitássá lett hidegháborús status guót. A. geostratégiai megfontolások és a köz- 
vetlen érdekeltségek jellegének számottevő különbségében gyökerezett az, hogy 
Moszkvához képest az ellenlábas szuperhatalom, az Amerikai Egyesült Államok 
kormányzatának ekkori magyarpolitikája a világháború utáni éveket jellemző , meg- 
figyelői státusra" korlátozódott. Az Eisenhower—Dulles-adminisztráció ,, visszagör- 
getés?", illetve , rab népek felszabadítása" teóriája és még inkább ez irányú propa- 
gandája látványosan omlott össze és vesztette hitelét éppen 1956 októberében, mi- 
dőn az önerőből elkezdett felszabadítás magyar ambíciójával szembesült." Nagy Im- 
re 13 napos miniszterelnöksége összességében is rövid volt ahhoz, hogy a , gyors 
reagálású eszközök" funkcióját betöltő nyilatkozatok elégségesek lehettek volna 
politikai síkon folyó kibontakozásra, így Washington zem cselekvése módot adott 
Moszkvának arra, hogy kizárólag saját belátása — birodalmi megfontolásai — sze- 
rint , pacifikálja" a határai mentén keletkezett politikai tűzfészket. 

A fentebbi részben pontokba szedett tematikák összegzése: 1956 tavaszától őszéig 
a Magyarországon történtek valóban sok eleme hordozott 1848-as reminiszcen- 
ciát. Az október 23-ról 24-re virradó éjszaka — az első szovjet beavatkozás — egy csa- 

pásra tette Petőfi romantikus héroszszínpadát véres városi csatatérré. Az erős felin- 
dulásban fegyverkező felkelők, illetve a szovjet páncélosok fedezetében , bátor" 
ávéhás szórványalakulatok közé állva aligha lehetett volna bármelyik felet bármily 
veretes retorikával jobb belátásra téríteni. Legfeljebb Nagy Imre is úgy járt volna, 
mint a Parlament előtti téren október 25-én kereszttűzbe szorult, vétlen áldoza- 
tok... Nem kellett, hogy eszébe jusson a magyar közgondolkodásban Deák Ferenc- 
hez kötött bonmot - , ba nem tehetjük azt, mi kívánatos, tegyük azt, mit lehet" —, 
józan ésszel is erre szorították a körülmények. Nagy Imre újabb miniszterelnöki 
megbízatásra olyan körülmények közepette történt, amilyennel mások sem kalku- 
láltak és maga sem számolt. Nem a lényegében még rendszerparadigmán belül ma- 
radó reformtörekvések, hanem Gerő Ernő machinációi provokálták fegyveres fel- 
kelésbe az országot, ami — elsősorban Budapesten — polgárháborús tűzfészkek so- 
rát gerjesztette. Ebben a gyökeresen új helyzetben — átmeneti bénultságát legyűrve 
— vele ellenséges pártvezető társait három-négy nap alatt, mondhatni egyedül pró- 
bálta rászorítani arra, hogy a fegyveres konfrontáció további eszkalálása helyett 
politikai úton kíséreljék meg a kármentést. , Csak" annyit ért el, hogy elvakultan 
kardcsörtető elvtársaival szemben megteremtette a tárgyalásos politikai kiútkere- 
sés esélyét." 

A konfrontáció első napjait maga mögött tudva - vagy legalábbis ennek remé- 
nyében - folytatta Nagy Imre október 28-tól az országtól mondhatni , készen ka- 
pott kormányprogram" megvalósítását. Aligha volt más programkínálat számára, 
mint a forradalom nyitányakor pontokba szedett követelések. Ezek figyelembevé- 
telét — még ha egy részük kívül esett is saját korábbi meggyőződésén — nemigen mel- 
lőzhette. Ennek megfelelően kezdte Nagy átalakítani — egy hét alatt háromszor -— a 
kormányt. Egyfajta , nemzeti egységkormánnyal" igyekezett csillapítani a forron- 
gó ország várakozását, s e téren is azt kellett tapasztalnia, hogy — Kádárral külön 
egyeztetve — könnyebben tud politikai alkut kötni Moszkva legátusaival, Mikojan- 
nal és Szuszlovval, mint saját többi pártvezető társával. A velük folytatott október 
30-i egyeztetés után jelentette be a miniszterelnök az egypártrendszer feloldását és 
a többpárti kormányzati rendszer újraélesztését. Ezt rádiónyilatkozatban azonnal 
közzé is tette. Nagy Imre után Tildy Zoltán állt a rádió mikrofonjához, és a pa- 
rasztságot sújtó beszolgáltatási rendszer eltörlése mellett a mielőbbi szabad válasz- 
tások előkészítéséről is szólt. 

A miniszterelnök először személyre szólóan kért fel egy-egy politikust — az 1945 
utáni koalíció reprezentánsai közül — a nemzeti kormányban való részvételre, míg 
a többieket a fokozatosan újjászerveződő pártok delegálhatták. Így lettek lépésről 
lépésre kormánytagok a független kisgazdapártból Tildy Zoltán, Kovács Béla és B. 
Szabó István, a szociáldemokrata pártból Kéthly Anna, Kelemen Gyula és Fischer 
József, a Petőfi Párt néven újjáalakuló egykori Nemzeti Parasztpártból Bibó István 
és Farkas Ferenc. (Nem világos Erdei Ferenc ekkori párthovatartozása. Egykori 
pártjának utódja, a Petőfi Párt , nem vállalta?. Az e napokban szintén átalakuló 
kommunista párt sem mondta soraiba tartozónak azt a kriptokommunistát, aki 
státusát tekintve a minisztertanács elnökhelyettese volt/maradt. Ebben a tisztében 
lett néhány nap múlva vezetője annak a kormánydelegációnak, amelyik a szovjet 
csapatok Magyarországról való kivonulásáról tárgyalt november első napjaiban.) 

A következő napokban egymás után hallatott ismét magáról a korábban is margi- 
nális Polgári Demokrata Párt, a Magyar Radikális Párt, a Magyar Függetlenségi 
Párt, a Magyar Szabadság Párt, valamint a Demokrata Néppárt 15. Reinkarnálódá- 
sukkal szinte teljes lett az 1947-es pártpaletta, miközben napról napra jelentkeztek 
be újabb pártok i1s.! A kommunista pártegyeduralomhoz képest rendszer-,, vissza- 
váltást" először nyíltan az ELTE Állam- és Jogtudományi Karának október 31-i if- 
júsági nagygyűlése hirdetett. Manifesztumukban a résztvevők -— az eltelt hét törté- 
néseinek hatása alatt — radikálisabb nyelvezettel fogalmazták újra a már október 23- 
ról ismert követeléseket, mindemellett csalódottságuknak adtak hangot Nagy Im- 
rével szemben, és lemondását követelték. A helyébe szánt , ideiglenes nemzeti kor- 
mány"-tól azt várták, hogy deklarálja Magyarországnak a Varsói Szerződésből va- 
ló kilépését, valamint ,, Ausztriához hasonló" semleges nemzetközi státus kimódo- 
lását. Az 1949-es alkotmány szerinti , népköztársaság" helyett az 1946-os I. törvény- 
ben rögzített Magyar Köztársaság visszaállítása mellett szálltak síkra úgy, hogy a 
köztársasági időszak , külföldre menekült magyar demokratikus politikusai jöbes- 
senek baza és vebessenek részt a politikai életben" .?? 

A többpártrendszer felélesztése a Magyar Dolgozók Pártjának is lépéskényszert 
jelentett. Nem Kádár János volt a kezdeményező, de egynapos habozás után elfo- 
gadta Szántó Zoltán álláspontját: azt, hogy az előző szűk évtized kommunista dik- 
tatúrája során igencsak szalonképtelenné vált az a — jószerivel már csak nevében 
létező — formáció (MDP), amelynek éppen újsütetű első titkára lett. A többpárt- 
rendszer deklarálásával leginkább a szociáldemokraták értelemszerű újjászervező- 
dése teremtett versenyhelyzetet, rajtuk kívül viszont az Írószövetségen belüli, ún. 
pártellenzék literátorai is új kommunista párt alapítását tontolgatták. Kádár számá- 
ra hirtelen túl sok rivális kezdett előállni, akik ugyanazon politikai-szociológiai kör- 
ből kívántak tagságot verbuválni. A felsorolt motívumok együttesen járultak hoz- 
zá ahhoz, hogy a többpártrendszer bejelentésének másnapján, október 31-én reg- 
gel sietve megszűntnek nyilvánították az MDP-t, és egyidejűleg Magyar Szocialis- 
ta Munkáspárt (MSZMP) néven alapítottak új pártot. Az ezt szervező szűkebb stáb, 
az ún. Intéző Bizottság tagjai Kádár János és Nagy Ímre mellett Szántó Zoltán, Do- 
náth Ferenc, Kopácsi Sándor, Losonczy Géza és Lukács György lettek. Az új kom- 
munista párt prominensei közül Nagy Ímre, Kádár János, Losonczy Géza, Lukács 
György és honvédelmi miniszterként Maléter Pál lettek tagjai a nemzeti kormány- 
nak. Kádár alighanem szívfájdalom nélkül vette tudomásul, hogy az átszervezés ré- 
vén megszabadult Gerőtől és Hegedüstől, másrészt viszont jócskán felülreprezen- 
táltak lehettek számára azok, akik inkább Nagy Imréhez álltak közel. Az új pártot 
szervezni kezdők politikai-szociológiai összetételénél már csak az ekkor közreadott 
kádári alapító nyilatkozat figyelemre méltóbb: , A pártot azok alapították, akik ed- 
dig is harcot vívtak a Rákost—Gerő-Farkas-féle sztálinista önkényuralommal,. [...) 
Népink dicsőséges felkelésében, annak vezetésében a kommunisták I...] becsület- 
tel belytálltak. [...1 A Magyar Szocialista Munkáspárt védi nemzeti becsületünket, 
bazánk függetlenségét." A versengő többpártrendszer életre kelésének hajnalán 
ez imázst teremteni igyekvő öndefiniálásként kezelhető és értékelendő. Másként 
aligha, mert arra, amit szolgálhatott volna — a demokratikus választásokat megelő- 
legező kampány nyitánya — már nem kerülhetett sor. 

Nem tudható, hogy az új kommunista párt alapításának gondolatát kezdetben 
averzióval fogadó Kádárt mennyiben inspirálta álláspontjának gyors megváltozta- 
tásában az is, hogy az előző napon — október 30-án - érte a korábbi MDP buda- 
pesti szervezetének központi székházát megsemmisítő támadás. A dráma azzal kez- 
dődött — ennyiben konszenzusos a történtek felidézése —, hogy a Köztársaság téri 
pártház ávéhás őrsége elfogott néhány járőröző felkelőt. Az erről tudomást szerző, 
közelben tanyázó fegyveres csoport társai kiszabadítására indult. Az épületből tü- 
zet nyitottak rájuk. Részben a csetepaté zajára, részben pedig a felkelőcsoportok kö- 
zötti hírlánc révén hamarosan összesereglő fegyveresek , ostromgyűrűbe? zárták a 
pártházat. Mező Imre, az MDP szolgálati helyén lévő budapesti tikára telefonon 
kért felmentőerőket mind a pártközpontból, mind pedig a Honvédelmi Miniszté- 
riumtól. Meglehetős késlekedéssel útnak is indítottak egy harckocsiosztagot, de a 
helyszínre érkező tankok -— kommunikációs félreértés folytán — részben átálltak a 
támadók oldalára, és szintén a már ostrom alatt álló pártszékházat kezdték lőni. Ez 
megpecsételte mind az őrség, mind pedig a benn szorult pártalkalmazottak sorsát: 
megadták magukat. Az épületből kilépő Mező Imrét azonnal halálos lövés érte. 
Többeket az épület elé terelve lőttek agyon, az elfogott ávéhások közül pedig né- 
hányat meglincseltek és megbecstelenítettek. A pártházban tartózkodók közül össze- 
sen huszonhárman vesztették életüket. 

A miniszterelnök — amikor éppen nem a pártvezetőség vagy a kormány ülésein 
vett részt — rendre az új forradalmi szervek küldöttségeit fogadta. A budapesti ke- 

rületek forradalmi bizottságai, illetve a munkásküldöttségek mindegyike éppúgy 
vele akart találkozni, mint a vidékről érkező deputációk. Nagy Imre számára ezek 
a konzultációk éppoly fontosak voltak, mint a , forradalom parlamenterei" számá- 
ra. Tőlük első kézből értesülhetett arról, hogy mit is gondolnak, s mi is történik az 
Országház falain kívül — akár Budapest egyes kerületeiben, akár az ország más vi- 
dékein, városaiban. Ezeket a megbeszéléseket ütemezni aligha lehetett, mert azok- 
ban a napokban kiszámíthatatlan volt, hogy egy Győrből, Miskolcról vagy Kapos- 
várról nekiinduló küldöttség mennyi idő alatt vergődik el a fővárosig. A konzultá- 
ciók a hírcserén túl, az új szerveknek az átalakulásba integrálása szempontjából is 
támpontokat nyújtottak a miniszterelnöknek. Az új forradalmi bizottságok, mun- 
kástanácsok tűnhettek olyannak a miniszterelnök számára, mint amelyek — legin- 
kább vidéken - egyrészt megtalálták szerepkörüket, másrészt a rendkívüli helyzet- 
ből óhatatlanul adódó hatásköri súrlódások, kompetenciaviták ellenére idővel, a 
normalizálódással párhuzamosan beépíthetőek lesznek az átalakuló intézményi 
struktúrába. A visszatekintő koridézés megfogalmazhatja ugyan, hogy itt párhuza- 
mosan vagy akár egymással is rivalizáló módon éledtek újjá a hagyományos kép- 
viseleti demokrácia, valamint az ún. önigazgatás, a közvetlen demokrácia intézmé- 
nyi formaváltozatai — ami embrionális állapotukhoz képest idővel strukturálást, 
hatalomszervezeti koordinációt igényelt —, de az adott napokban nem az alkot- 
mányjogi kérdéseken töprengés volt elsődleges fontosságú." 

Ssokkal inkább jelentett kockázati tényezőt — s ezért megoldandó problémát -— a 
fegyveres felkelőcsoportok pacifikálása, illetve intézményi integrálása. Október 27. 


A Sztálin-szobor feje a Blaha Lujza téren 

és október 30. között az ún. Katonai Bizottságtól a Budapesti Rendőrfőkapitány- 
ságon át az MDP Budapesti Pártbizottságáig több helyszínen is folytak megbeszé- 
lések arról, hogy a feloszlatásra szánt ÁVH-t egyszerre semlegesítő és azt felváltó, 
kormánytámogató karbatalmat hozzanak létre.? A fegyveres csoportokat különbö- 
zőképpen megítélő és meglehetősen összehangolatlan próbálkozások is eredmény- 
re vezettek annyiban, hogy a , szabadcsapat" státusukat kezdetben féltékenyen őr- 
ző fegyveres csoportok egy része elismerte Nagy Imre kormányát, és — a szovjet csa- 
patok kivonulását mindvégig előfeltételnek tekintve — hajlandóságot mutatott a be- 
tagolódásra egy új nemzetőrségbe. Kopácsi Sándor budapesti rendőrfőkapitánynak 
legelőször az Eötvös Loránd Tudományegyetem bölcsészkari forradalmi bizottsá- 
ga által fegyverhez juttatott egyetemistákkal sikerült megegyeznie arról, hogy nem- 
zetőrségként lenne mód legális keretek között tovább működniük: ők addig sem — 
a fentebb már leírt — militáns gerillacsapatként tevékenykedtek, hanem inkább az 
egyetem biztosítását ellátó, fegyveres rendezőgárdaként. Az e napokban is leggyű- 
löltebb korábbi szerv, az ÁVH megszüntetésének bejelentésével párhuzamosan, 
mintegy eliminálásának forradalmi biztosítékaként kezdett szerveződni az 1848-as 
forradalom idejéből átvett elnevezéssel a nemzetőrség. Ez , a forradalom fegyveres 
ereje" , elért eredményeinek védelmezője funkciót jelentett. A historizáló elnevezést 
lehántva a nemzetőrség paramilitáris , polgárőrségnek" tekinthető, amelyet kezdet- 
ben elsősorban munkásokból és egyetemistákból terveztek verbuválni. 

Ebben az értelemben körvonalazta Királv Béla vezérőrnagy az új szervezet ar- 
culatát a Forradalmi Karhatalmi Bizottság október 31-i alakuló ülésén: , A nem- 
zeti demokratikus forradalom győzött, anélkül, hogy egységes központi vezetés 
lett volna. A győzelem azonban csak úgy tartható fenn, ba a forradalom győztes 
ifjai, egyetemistát, munkás ifjai, barcegységei, alakulóban lévő tizemi őrségeink, 
Honvédségünk és Rendőrségünk CI...] egységes vezetés mellett őrködik afelett, hogy 
a forradalom vívmányatt sem restaurációs törekvések, sem reakciós elemek táma- 
dásai ne veszélyeztessék." A körülményes körülírás arra utal, hogy társminiszté- 
riumok közötti kompetenciaviták is lehettek a vezénylést, parancsnoklást illetően." 
Király mintha ezt igyekezett volna oldani azzal a pontosítással, hogy a nemzetőr- 
ségbe integrálódik , minden fegyveres egység, amely nem tartozik a Honvédség- 
bez vagy a Rendőrségbez a mai napon", mindazonáltal a jelzett tárcák irányítása 
alatt álló fegyveres testületek keretében is bejegyezhetők ilyenek. Az esetleges irá- 
nyítási-felügyeleti rivalizálást Király Béla úgy látta áthidalhatónak, hogy a nem- 
zetőrség végül is közvetlenül a miniszterelnök, illetve az általa életre hívott Forra- 
dalmi Karhatalmi Bizottság alá tartozott." Ez viszont — egy pluralizálódó kor- 
mányzati struktúra felé haladva — azt látszott intézményesíteni, hogy mindenki 
mástól elkülönítve jön létre egy, közvetlenül a miniszterelnöknek alárendelt rend- 
fenntartó-félkatonai ütőerő.? November 3-ig bezárólag a Budapesti Rendőr-fő- 
kapitányság adatai szerint több mint 18 000 nemzetőr-igazolványt adtak ki, s 
összesen ugyanennyire tehető a testület kötelékébe vidéken jelentkezettek száma." 
Ilyen , civil" nemzetőrség az ország településeinek valamivel több mint felén ala- 
kult meg, de ezeknek jó, ha a fele rendelkezett fegyverrel is. Emiatt is működtek 
többnyire együtt a rendőrséggel, honvéd-, illetve határőregységekkel, többnyire 
sikerrel próbálva maguk mellé állítani azokat az ÁVH bomlófélben lévő szervei- 

nek semlegesítésére, lefegyverzésére, illetve — el nem menekült — exponenseinek 
, védőőrizetben" tartására. 

Nagy Imre tisztéből eredően is rendszeres kapcsolatot tartott Jurij Andropovval, 
a Szovjetunió budapesti nagykövetével, előbb a szovjet csapatok Budapestről törté- 
nő kivonását, majd pedig Magyarországról való távozásukat kezdeményezve. Az 
utóbbi esélyét is megcsillantotta — Budapestről nézve -— a szovjet kormány 1956. ok- 
tóber 30-i nyilatkozata, amely az államközi kapcsolatok egyenrangúságának hely- 
reállítását, az államok szuverenitását, történelmi-társadalmi sajátosságainak respek- 
tálását, valamint a belügyekbe való be nem avatkozást rögzítette a Szovjetunió ér- 
dekszférájába tartozó országok között 15. Sőt mi több, a dokumentum külön passzus- 
ban jelezte, hogy ,, a szovjet kormány kész tárgyalásokba bocsátkozni a Magyar Nép- 
köztársaság kormányával és a Varsói Szerződésben részt vevő más államok kormá- 
nyaival a szovjet csapatok magyarországi tartózkodásáról" ." Az eltelt hét vétlen ál- 
dozatokat követelő, atrocitásokkal, fegyveres összecsapásokkal, vérfürdőkkel és po- 
litikai iszapbirkózással teli keservei után ez valóban reménykeltő hír volt. A rákö- 
vetkező napon, október 31-én a rádiókommentárok immár a , felemelő harc végki- 
fejletéről", illetve , a nép szívéből szóló" kormánynyilatkozatról értekeztek. 

Csakhogy eközben október utolsó két napján egyre-másra érkeztek újabb, addig 
nem Magyarországon állomásozó katonai egységek Kárpátalja irányából." Októ- 
ber 30-31-én egymás után futottak be a vészjósló hírek a parlamentbe. Ezek arról 
tudósítottak, hogy kivonulás helyett az ország keleti határállomása — Csap-Záhony 
— felől újabb reguláris szovjet csapatok hadigépei gördülnek a főváros irányába, és 
sorra körbefogják a kelet-magyarországi repülőtereket, laktanyákat. Ugyanezen 
naptól kezdődően a magyar miniszterelnök hol a külügyminiszter útján, hol pedig 
személyesen kért tájékoztatást J. Andropovtól, de a szovjet nagykövet nem akart tud- 
ni ezekről az újabb fejleményekről. Nagy Imre november 1-jén a külügyminiszteri 
tárcát is átvette, és egymást követő rendkívüli kormányüléseken tárgyalták a mindin- 
kább baljóslatú híreket. Végül olyan kormányhatározat született, amely a nem tisz- 
tázható fenyegetettséget diplomáciai nyomásnak 1s szánt nyilatkozatokkal igyeke- 
zett ellensúlyozni. A forradalom hónapjának utolsó délutánján a Parlament épüle- 
te előtt mondott beszédében Nagy Imre arról szólt, hogy a csapatok kivonása mel- 
lett tárgyalásokat kezdeményezett a Szovjetunióval a Varsói Szerződésből való ki- 
lépésről. Egy napra rá, november 1-jén pedig rádiónyilatkozatban deklarálta az or- 
szág semlegességét. A fejleményekről a miniszterelnök még ugyanezen a napon tá- 
jékoztatta az ENSZ főtitkárát, Dag Hammarskjöldöt, azzal zárva levelét, hogy az 
ügy rendezéséhez , a négy nagybatalom segítségét kéri"." Azaz, az Amerikai Egye- 
sült Államok, Franciaország és Nagy-Britannia mellett a Szovjetunióét is. 

November 1-jén az esti órákban, nem sokkal a miniszterelnök után Kádár Já- 
nost hallhatták a rádióra figyelők. A politikai beszédek hangsúlyaiban járatosak 
az utóbbi esetében azonnal érzékelhették, hogy miközben maga is üdvözölte , 1zé- 
pünk dicsőséges felkelését I...] lamivel] kivívta szabadságát", és összefogásra szó- 
lította fel , az újonnan alakuló demokratikus pártokat", szót sem ejtett a közvéle- 
ményt akkor már leginkább foglalkoztató semlegességről, illetve a Varsói Szerző- 
dés felmondásáról. E rádióbeszédben hozta nyilvánosságra Kádár a Magyar Szo- 
cialista Munkáspárt (MSZMP) megalakítását.? Nem tudhatták a hallgatók, hogy 

ez a szónoklat felvételről hangzott el. A szűkebb kabinet tagjainak is csak a leját- 
szás idején tűnt fel, hogy Kádár János időközben eltűnt. Némi utánajárással any- 
nyit sikerült rekonstruálniuk, hogy a Parlamentből Münnich Ferenc belügyminisz- 
terrel távozva a szovjet nagykövetségre tartott, de Andropov — Nagy Imre megke- 
resésére válaszolva — erről sem akart tudni. 

A keresztény hagyomány szerint november 1. mindenszentek napja. Az előző 
napok fegyveres összecsapásainak helyszínein sorra gyújtottak gyertyát a forrada- 
lomban addig elesettek emlékére." 

3 1 , HA KIVONULNÁNK MAGYARORSZÁGRÓL, 
EZT GYENGESÉGÜNKNEK FOGNÁK FEL." (HRUSCSOV) 


A több szálon, több szinten és még több helyszínen zajló események valóban szin- 
te egymást kergették. Időrendjüknek azért van jelentősége, mert oksági összefüggést 
is fellelni vélnek közöttük, illetve mert esetenként egymásnak ellentmondó fejlemé- 
nyekre keresi a magyarázatot a kortárs krónikás éppúgy, mint a történteket utólag 
rekonstruáló — és megérteni próbáló — historikus. Mindmáig tartja magát az a hie- 
delem, amely szerint a Magyarország elleni második szovjet intervenciót az provo- 
kálta ki, hogy Nagy Imre kormánya felmondta a további részvételt a Varsói Szer- 
ződésben, illetve deklarálta Magyarország semlegességét. (Korábban ehhez hozzáil- 
lesztették még az MDP Köztársaság téri székházának megrohamozását, illetve az el- 
foglalását követő kegyetlenkedéseket is). Az ezen alapuló oksági magyarázatokat 
viszont az események kronológiai rendje — illetve azok ismertté válása — nem látszik 
alátámasztani. Kezdjük egy kicsit távolabbról - nem időben, csupán térben. Charles 
Bohlen, az Egyesült Államok moszkvai nagykövete október 29-én — a Törökország 
moszkvai követsége által rendezett esti fogadáson — adta át azt a fentebb már idé- 
zett washingtoni üzenetet Hruscsovnak, amely szerint az USA potenciális katonai 
szövetségesei között sem számol a Szovjetunió kelet-európai csatlós államaival. En- 
nek ismeretében, de aligha ettől motiváltan látott napvilágot másnap az a — szin- 
tén idézett — nyilatkozat, amelyben a szovjet kormány revideált, partnerséggel ke- 
csegtető viszonyt helyezett kilátásba a csatlósaival való kapcsolattartásban.! Magyar 
vonatkozásban ez érvénybe sem léphetett, mert mire lefordították és ismerhetővé 
vált, aktualitását is vesztette. Egy nappal ugyanis az oly ígéretesnek tűnő deklará- 
ció után, 1956. október 31-én már az újabb beavatkozás mellett döntött az SZKP 
KB Elnöksége. Nyikita Sz. Hruscsovnak az elnökségi ülésen elhangzott szavait 
hosszabban idézve: ,, Felül kell vizsgálni az lelőző napi] értékelést, a csapatokat ne 
vonjuk ki Magyarországról és Budapestről, kezdeményezően lépjünk fel a rend 
helyreállítása érdekében Magyarországon. Ha kivonulnánk Magyarországról, az 
felbátorítaná az angol és francia imperialistákat. Ezt gyengeségünknek fognák fel, 
és támadásba lendülnének. [A kivonulással] pozícióink gyengeségét demonstrál- 
nánk. Pártunk ez esetben nem értene meg benniinket. Egyiptomon felül odaadnánk 
nekik Magyarországot is."? 

Mivel az érvelés zöme önmagáért beszél, talán csak ez utolsó mondat kíván meg- 
jegyzést. A két nappal korábban kirobbant szuezi válság kapcsán a Szovjetunió még 
nem tudhatta, hogy az Egyiptomot Izraellel karöltve megtámadó angol-francia in- 
váziós erők a szuperhatalmak - azaz Moszkva és még inkább Washington — kü- 
lönböző indíttatású, de egyöntetű, határozott ellenzésére visszakozni fognak. Így 
Moszkva attól tartott, hogy újonnan szerzett — még csak kiépítés alatt álló — észak- 
afrikai hídfőállásáról esetleg kénytelen lesz lemondani. Azt viszont már nem enged- 
hette meg magának, hogy egyidejűleg , két fronton?" is kudarcot valljon. A ma- 
gyarországi , rendcsinálásnak?" ráadásul nem volt tényleges világpolitikai hordere- 
jű kockázata: birtokon belül volt — s immár Washington stratégiai érdektelenségé- 
nek kinyilvánításával is megerősítve." A két kérdés ily módon való junktimba ho- 
zása majdhogynem kínálta azt a döntést, amelynek Magyarország lett a kárvallott- 

ja. Találóan jellemzi ennek a politikai árukapcsolásnak a hozamát — alig néhány 
nappal a történtek után, november 12-i jelentésében — Norbert Bischoff, Ausztria 
akkori moszkvai nagykövete: , Hruscsov és Bulganyin, valamint a többi szovjet ve- 
zető, akik parancsot adtak a magyar népfelkelés véres leverésére, köszönetet vár- 
batnának az Egyiptom elleni támadásért felelős személyektől. A magyar katasztró- 
fa nélkül kalandjukért kétségkívül sokkal nagyobb árat kellett volna fizetniük." 

Az intervencióról tehát azelőtt megszületett a döntés, hogy Magyarország a Var- 
sói Szerződésből való kilépés, illetve a semlegesség szándékát kinyilvánította volna. 
Október-november fordulójának napjaiban a támadás előkészítését szolgáló, az 
ország határait átlépő szovjet csapatmozgások jutottak a magyar kormány tudomá- 
sára: erre reagált Nagy Imre nemzeti kormánya politikai-diplomáciai nyilatkozatok- 
kal. Így — utólag — érthető, hogy miért kerülte J. Andropov nagykövet sorozatosan 
a választ a preventív akciókat firtató, ismételt magyar megkeresésekre. Minden Ma- 
gyarországon állomásozó, illetve oda érkező szovjet katonai erő főparancsnoksá- 
gával megbízva I. Sz. Konyev marsall már a döntés napján, október 31-én megér- 
kezett törzsével a Szolnok melletti szovjet katonai bázisra." 

November 1-jén Ny. Sz. Hruscsov a szovjet-lengyel határvárosban, Bresztben 
informálta W. Gomulkát, illetve a lengyel vezetőket a készülő katonai beavatkozás- 
ról. Onnan Bukarestbe repült, s másnap a többi szocialista ország vezetőit tájékoz- 
tatta a döntésről, majd rögtön indult tovább Brioni szigetére, ahol Tito hozzájáru- 
lását is megszerezte az intervenció megindításához. Ugyancsak a brioni tárgyalások 
során dőlt el az, hogy a Nagy Imre kormányából disszidált s időközben már Moszk- 
vába érkezett két magyar (ideiglenes MSZMP) pártvezető közül nem a Hruscsov ál- 
tal előnyben részesített Münnich Ferencet, hanem — Tito javaslatára — Kádár Jánost 
állítják a szovjet intervenció fedezetében végrehajtandó kommunista restauráció élé- 
re. Évtizedek múltán is nehéz szenvtelenül olvasni Veljko Micunovicnak, Jugoszlá- 
via moszkvai nagykövetének a brioni tárgyalások éjszakáján rögzített naplóbejegy- 
zését. , Hruscsov és Malenkov teljesen egyedül jöttek, sem jugoszláviai nagykövetü- 
ket, sem más kísérőt nem boztak magukkal. Jugoszláv részről Tito, Kardelj, Ranko- 
vié és én vagyunk jelen. A szobában rajtunk kívül nincs egy lélek sem, se jegyző- 
könyvvezető, se tolmács, se tecbnikai személyzet. Az asztal most csupasz, egyetlen 
papírfecni sincs rajta, senki sem jegyzetel. [...] Mintba mindnyájan azt szeretnénk, 
bogy ez után a szovjet—jugoszláv csúcstalálkozó után ne maradjon semmi nyom. En- 
nek a találkozónak a jegyzőkönyve pedig érdekesebb lenne, mint eddig bármelyiké- 
nek, amely oroszok és jugoszlávok között lezajlott. A belyzet különleges. Az esemé- 
nyek úgy alakulnak, mint a háborúban, mint abogy háború is van, s a jelek szerint 
lesz is még, mégpedig olyan báború, amelyet a szocializmus első és legnagyobb or- 

zágának katonái vívnak egy baráti szocialista ország és a szocialista tábor egyik 
tagjának polgárai ellen. Erre még nem volt példa a szocializmus történetében!"" 

A második szovjet katonai beavatkozás fentebb vázolt, kulisszák mögötti előké- 
szítése idején, november első napjaiban Magyarország a konszolidáció jegyeit mu- 
tatta. Majdhogynem menetrendszerűvé szerveződött az ország legkülönbözőbb ré- 
szein gyűjtött — lakossági adományokból összeálló — élelmiszerkészleteknek a fővá- 
rosba szállítása. A Bécs-Budapest, illetve a Varsó-Budapest , légihídon" át — rész- 
ben a Nemzetközi Vöröskereszt szervezésében -— egymás után érkeztek a különbö- 

ző országokból származó gyógyszer-, kötszer-, vér- és vérszérumszállítmányok. En- 
nél is fontosabb volt az, hogy — a miniszterelnökkel folytatott közvetlen tárgyalá- 
sok nyomán - a legtekintélyesebbnek számító forradalmi szervezetek állást foglal- 
tak Nagy Imre kormányának támogatása mellett. Ez annál is kevésbé becsülhető le, 
mivel kezdetben a , bázisdemokrácia" forradalom szülte formációi idegenkedtek, 
gyanakvóak voltak a — túlnyomó többségében kommunistákból kikerülő — képvi- 
seleti politika fórumaival szemben, még akkor is, ha városi, megyei, illetve orszá- 
gos szinten egyes MDP-politikusokat respektáltak is. A hónap utolsó napjaitól min- 
denesetre a kormány támogatásáról nyilatkozott a budapesti Egyetemi Forradalmi 
Diákbizottság, a Magyar Értelmiség Forradalmi Bizottsága és az átalakult szak- 
szervezeti szövetség (MSZOSZ) elnöksége is. A dunántúli régiót reprezentáló győ- 
ri nemzeti tanács, illetve az ottani munkástanácsok, az ország legnagyobb munkás- 
centruma, a csepeli munkástanács (Budapest) és a kelet-magyarországi ipari cent- 
rum, Miskolc-Diósgyőr forradalmi testületei sorra kötelezték el magukat a novem- 
ber 2-án immár valóban koalícióssá átszervezett, többpárti nemzeti kormány mel- 
lett. November 3-án (szombat) arról is döntöttek, hogy november 5-én (hétfő) új- 
ra felveszik a munkát az ország üzemeiben, gyáraiban.7 Közben pedig a forradalom 
szülte új — megalakulásukkor esetenként még eleve , ideiglenesnek" tekintett és ne- 
vezett — helyi fórumokat elkezdték újraválasztani, új összetételben , véglegesíteni" 
úgy, hogy azokban egyaránt helyet kaptak a helyi-területi forradalmi bizottságok 
reprezentánsai, valamint a munkástanácsok delegáltjai is. Figyelembe véve, hogy 
október 23. óta alig tíz nap telt el, ez — a korabeli hírközlési, közlekedési, infra- 
sturkturális feltételek közepette — intenzív szervezőmunkát és nagyfokú önfegye- 
lemmel párosuló kooperációs készséget mutató teljesítmény volt. 


Forradalmárok harckocsijukon a József körút elején 

Nagy Imre kormánya összeállította a nemzetközi tárgyalásokra és az ENSZ-be 
küldendő delegációkat, a miniszterelnök pedig — a szinte már özönlő újabb infor- 
mációk alapján — sorozatban tiltakozott a nem kifelé vonuló, hanem befelé irányu- 
ló szovjet csapatmozgások ellen. A világsajtó címoldalairól az utóbbi napokban ki- 
robbant szuezi háború hírei szorították le a budapesti tudósításokat. November 3- 
án délelőtt a magyar országgyűlés épületében megkezdődtek a magyar-szovjet tár- 
gyalások a csapatkivonás részleteiről, és az egyeztetést követően megállapodtak ab- 
ban, hogy a második fordulóra még aznap este sort kerítenek a magyarországi SZOV- 
jet haderők — Budapest melletti — tököli parancsnokságán. A magyar kormányde- 
legáció tagjai az előzetes egyeztetésnek megfelelően november 3-án késő este meg 
is érkeztek a helyszínre. Itt azonban már szó sem volt tárgyalásról: Ivan Szerov tá- 
bornok, a KGB elnöke egyszerűen elfogatta a magyar delegáció minden tagját. Az 
akcióban a Piros László exbelügyminiszter vezetésével ugyanide menekült ÁVH- 
tisztek is segédkeztek. 

Sokadszor emlékeztetünk a , forgószínpad" különböző helyszíneken párhuza- 
mosan zajló eseményeire. Október 31-től Hruscsov és Malenkov az SZKP KB EI- 

nökségének intervenciós forgatókönyvét véteti tudomásul a többi kommunista párt 
vezetőivel: politikai értelemben a birodalmi peremvidéken végigszáguldva kompro- 
mittálja bele a határzóna országainak kommunista törzsfőnökeit — még a Varsói 
Szerződés tagállamain kívül is — a , szocialista tábor?" egyik renitens csatlósa, a Ma- 
gyarország elleni háború megindításába. Mint utaltunk rá, nem a Varsói Szerződés- 
ből való kilépésről, illetve a semlegességről kiadott szándéknyilatkozatok adtak 
okot a második szovjet beavatkozásra. De nem adódott-e ezen kívül más motivá- 
ló tényező? Igencsak kínos lehetett a szovjet nagyhatalom tagjainak, hogy az éppen 
maguk mögött tudott hét folyamán komoly veszteségeket szenvedtek emberben és 
még inkább harci eszközökben olyan, hirtelenjében szerveződött irreguláris ellenál- 
lók alkalmi csoportjaitól, amelyek köznapi háztartási lomból — üvegpalack, hasz- 
nált rongy, benzin — sebtében barkácsolt eszközökkel (Molotov-koktél) kényszerí- 
tették őket meghátrálásra. Ennél is kínosabb volt, hogy minderről szinte egyidejű- 
leg szerzett tudomást a nemzetközi közvélemény is, hiszen a pesti Nagykörúton, az 
Üllői úton stb. tömegével fényképezett szovjet harci járművek roncsainak fotóival 
lett tele azokban a napokban a világsajtó. Ezt a nyilvános blamázst is nehezen vi- 
selhette el a szovjet birodalmi büszkeség, mivel — a fejezet címében idézett hruscso- 
vi fordulatra visszautalva — , ezt [is] gyengeségünknek fognák fel". Alighanem ez is 
motiválhatta a mielőbbi cselekvést, méghozzá úgy, hogy elsöprő túlerőt bevetve, 
, percek alatt" legyenek képesek megsemmisíteni most már bármifajta ellenállást.? 

Mindezeket figyelembe véve lehetett-e bármi tétje annak a felhívásnak, amelyet 
Mindszenty József — a közel nyolcéves fogságából néhány napja kiszabadított — bí- 
boros-érsek intézett a rádióra figyelőkhöz november 3-án késő este sugárzott beszé- 
dében: , a munkát, a termelést mindenütt azonnal fel kell venni: nemzetünk érde- 
kében, s a nemzet életének folytatásáboz szükséges ez — haladéktalanul. [...] A tör- 
vényes felelősségre vonásoknak minden vonalon, éspedig pártatlan bíróság útján 
kell bekövetkezniük. Magánbosszúkat el kell kerülni, ki kell küszöbölni. A bukott 
rendszer részesei és örökösei külön felelősséget viselnek saját tevékenységükért, mu- 
lasztásukért, késedelemért vagy belytelen intézkedésért. Leleplező vallomásukboz 
nem fűzbetünk egyetlen megállapítást sem, mert az az országos munkafelvételt és 
a termelés folytatását bátráltatná. Ha a kibontakozás az elhangzott ígéretek sze- 
rint tisztességesen halad előre, ez nem is lehet feladatunk."?" A beszéd markáns két- 
arcúságát talán a rövid idézet is képes valamelyest érzékeltetni. A perspektivikus 
, restauráció" évtizedeken át szokásos kiemelése helyett érdemes arra is figyelni, 
hogy a legsürgősebb teendő — a munkafelvétel haladéktalan szükségessége — tekin- 
tetében a főpásztori szózat nem tért el a forradalmi szervek által is kinyilvánított 
aktuális , közakarattól" . 

De a kibontakozásra nem adatott alkalom. Mindszenty beszéde után alig több 
mint hét órával, 1956. november 4-én (vasárnap) hajnalban megindult a szovjet 
csapatok általános támadása. Moszkva létszámban, fegyvernemekben és tűzerőben 
olyan méretű haderőt mozgósított Magyarország ellen, hogy az esetleg egyönte- 
tűen ellenálló teljes magvar honvédelem nagy véráldozat árán is csak lassítani tud- 
ta volna az előrenyomulást. A Forgószél elnevezéssel indított hadművelet kereté- 
ben a Konyev marsall vezette katonai egységek feladata az volt, hogy az esetleges 
fegyveres ellenállást letörjék. Mivel a magyar reguláris csapatokat a már lefogott Ma- 

léter Pál honvédelmi miniszter nevében kiadott hamis utasítással , pacifikálták",!9 
elsődlegesen a fegyveres felkelők, illetve a nemzetőr-alakulatok ellenállásával szá- 
moltak. A Szerov tábornok által irányított KGB-osztagok pedig azt a feladatot kap- 
ták, hogy kerítsék kézre a különböző forradalmi szervek (forradalmi bizottságok, 
munkástanácsok) vezetőit, és — ha mód van rá -— deportálják őket a magyar határ- 
hoz közeli Kárpát-Ukrajnába. 

Egy órával a szovjet támadás megindulása után, november 4-én 5 órától kezdte 
sugározni egy ungvári rádióadó (Kárpát-Ukrajnából) a Kádár János által megsze- 
mélyesített ellenkormány felhívását. (Mivel ez a reggeli órákban , átúszott" a buda- 
pesti Kossuth Rádió hullámhosszára is, kezdetben a rádióra figyelők számára sem 
volt világos, hogy kik és honnan szólnak hozzájuk. Csak reggel 8 óra után kezdte 
uralni ténylegesen az étert a Kossuth frekvenciáján nagy erővel sugárzó ,, Kádár-pár- 
ti" adó.) A deklaráció arról szólt, hogy Apró Antal, Kádár János, Kossa István és 
Münnich Ferenc november 1-jén szakítottak Nagy Imre kormányával, és — Kádár ve- 
zetésével -— megalakították a Magyar Forradalmi Munkás-Paraszt Kormányt 
(MFMPK). , Elhatároztuk, bogy minden erőnkkel küzdünk a reakció, a fasizmus fe- 
nyegető veszélye és azok népgyilkos bandá:i ellen." A híradásban további kormány- 
tagként szerepelt Marosán György, Horváth Imre, Dögei Imre és Rónai Sándor.!! 

A Magyarország ellen hadüzenet nélkül megindított háború hírével ébresztették 
ugyanezen a hajnalon Nagy Imrét. Az előző napok vészjósló előjelei alapján alig- 
ha volt kétséges, hogy mi történik. Reggel fél hatkor a miniszterelnök szintén rá- 
dión keresztül tudatta , az ország népével és a világ közvéleményével: ma bajnalban 
a szovjet csapatok támadást indítottak fővárosunk ellen azzal a nyilvánvaló szán- 
dékkal, hogy megdöntsék a törvényes magyar demokratikus kormányt. Csapataink 
barcban állnak. A kormány a belyén van." Az utóbbi két tőmondat már elhang- 
zásakor is csak részlegesen stimmelt. A magyar csapatok - a fentebb már érintett 
dezinformáló utasítás nyomán — nem bocsátkoztak harcba. A kormány tagjainak 
többségét pedig Nagy Imréhez hasonlóan otthon riasztották. Igaz, voltak közöttük 
olyanok is, akik napok óta először szakították meg , állandó készenlétüket", s tér- 
tek haza éppen az első — némileg nyugalmasabb - szombati nap után, november 3- 
án otthon éjszakázni. Másnap reggel azután, mielőtt a Parlament felé nyomuló 
szovjet katonai egységek célba értek volna, Nagy és környezetének számos tagja — 
Tito elnök diplomatáinak előző esti ajánlatával élve — Jugoszlávia budapesti követ- 
ségére menekült. Az országgyűlés épületében a kormány tagjai közül egyedül Bibó 
István államminiszter maradt a következő két napban. Rövid, tömör kiáltvánnyal 
fordult mind honfitársaihoz, mind pedig a nemzetközi közvéleményhez: ,, A ma- 
gyar népet felszólítom, bogy a megszálló badsereget vagy az általa felállított báb- 
kormányt törvényes felelősségnek ne tekintse, s vele szemben a passzív ellenállás 
összes fegyverével éljen, kivéve azokat, amelyek Budapest közellátását és a közmű- 
veket érintenék. Fegyveres ellenállásra parancsot adni nincs módomban, I...) fele- 
lőtlenség volna tőlem a magyar ifjúság drága vérével rendelkezni. Magyarország 
népe elég vérrel adózott, hogy megmutassa a világnak a szabadságboz és az igaz- 
ságboz való ragaszkodását. Most a világ hatalmain a sor, bogy megmutassák az 
ENSZ alapokmányában foglalt elvek erejét és a világ szabadságszerető népeinek 
erejét. Kérem a nagyhatalmak és az ENSZ bölcs és bátor döntését leigázott népem 

érdekében." (A felhívást az Egyesült Államok, Nagy-Britannia és Franciaország 
budapesti követségein személyesen kézbesítette.) 

A történtek köznapi krónikása, a fejezet elején idézett Zimándi Pius e napon a 
következőket rótta naplójába: , Közben a rádióból megtudtuk, bogy Kádár János 
új kormányt alakított. Személyesen ismertette programját. Tulajdonképpen Nagy 
Imre programja ez: átkos Rákosi—Gerő-klikk, beszolgáltatás eltörlése, kisipar, kis- 
kereskedelem, parasztoknak szabad szövetkezése, a Varsói Szerződés felmondása, 
az orosz csapatok kivonulása, függetlenség, szuverenitás, egymás belügyeibe való 
be nem avatkozás. Az ember nem tudja e tragikus órában, nevessen-e vagy bosszan- 
kodjék ezen a cinikus és a való tényeknek ellentmondó programon. A programban 
a be nem avatkozás, és a valóságban a szovjet csapatok beavatkozása; a program- 
ban szuverenitás, függetlenség, és a valóságban az országnak idegen katonai túl- 
erővel való leigázása. Továbbá, ha — a szabad választáson kívül — ugyanaz a prog- 
ramja, mint Nagy Imrének, akkor miért kellett Nagy Imrét ilyen brutálisan elker- 
getni, ennyi vért ontani és rombolni? Vagy félnek a szabad választásoktól? Diffici- 
le est satiram non scribere."" (Nehéz szatírát nem írni.) Iuvenalis sorai helyett 
ugyanilyen joggal idézhette volna Zimándi a másik ókori klasszikust, Ovidiust is: 
, Difficile est crimen non prodere vultu." (Arcunk nehezen rejti el bűntetteinket.) 

1956 novemberének véres vasárnapjától már a Kádár-korszak kezdetét jelezte a 
történelmi időszámítás, mindazonáltal még nem zárult le az immár defenzívába 
szorított forradalom. Sőt mi több, ez akár a forradalom harmadik és hosszabb sza- 
kaszának is tekinthető. Azzal együtt, hogy a katonai túlerő valóban gyorsan — bő 
egy hét alatt — térdre kényszerítette a fegyveres ellenállást. A fővárosba özönlő pán- 

célosalakulatoknak jószerével csak kézifegyverekkel rendelkező felkelők, illetve né- 
hány nemzetőr-alakulat állta útját — napokig még így is eredményesen. A szabad- 
ságharcosok több stratégiai ponton számottevő emberáldozat árán is szívósan tar- 
tották magukat a túlerővel szemben. Grebennyik gárdavezérőrnagy, a fővárosba 
nyomuló szovjet ármádia katonai városparancsnoka november 7-én már olyan fal- 
ragaszokat nyomatott, amelyek szerint , a felkelők fő ellenállási gócait levertük". 
Ehhez képest a csepeli munkásmetropolis egy teljes héten át verte vissza a támadá- 
sokat úgy, hogy közben az ellenük bevetett repülőgépekből is levadászott egyet. Al- 
kalomszerűen, valamely közelükben operáló szovjet egység ellen még számos helyen 
szerveztek egy-egy , vitézségből példát" gerillaakciót, hogy azután — muníciójuk 
fogytán — a feloszlás és menekülés mellett döntsenek. Király Béla vezérőrnagy a 
Nemzetőrség Főparancsnokságával a Hűvösvölgyön keresztül hátrálva szorult ki a 
fővárosból, mígnem november 9-én Nagykovácsiban egy légvédelmi üteggel még ál- 
lásba szerveződtek. A másnapi szovjet támadásban súlyos veszteségeket szenvedtek, 
s maradék csoportjuk november 11-én éppúgy a külföldre menekülést választotta, 


Forradalmárok a Dózsa György út és a Landler Jenő utca (ma István utca) sarkánál október 30-án 








VI. FORRÓ ŐSZ A HIDEGHÁBORÚBAN. A MAGYARORSZÁGI FORRADALOM, 1956 . 447 


mint a magukat szintén ugyaneddig tartó pesterzsébeti és csepeli ellenállók. Ezzel 
lényegében egy időben hanyatlott le vidéken is a fegyveres ellenállás, legutoljára 
Sátoraljaújhely, Sztálinváros, illetve Pécs környékén A pécsváradi rendőrőrs ellen 
november 14-én szervezett támadás egyszerre volt a , mecseki láthatatlanok" utol- 
só akciója - és a hazai fegyveres ellenállás hattyúdala. 

Az egymástól mindinkább elszigetelődő csoportok a szervezett ellenállás egy hete 
alatt naponta átlagosan közel 400 főt veszítettek, s mintegy kétezer-hétszázan vál- 
tak a fegyveres harcok közvetlen áldozataivá. A támadó szovjet hadsereg köteléké- 
ben harcolók közül 670 katona esett el és másfél ezer sebesült meg. A főváros pes- 
ti oldalának belső kerületei éppoly vigasztalanul romos képet mutattak, mint a tizen- 
két évvel korábbi világháborús ostromot követően. S ha voltak — mert szórványo- 
san bár, de voltak - a rommá lőtt épületek maradványainál fosztogatások, azok is 
leginkább ekkoriban történtek, a , mindennek vége" halálhangulat napjaiban. An- 
nak az erkölcsi emelkedettségnek, amely a bibói , dicsőséges forradalom" első nap- 
jait jellemezte, s amely akkor még a lumpen elemeket is képes volt magával ragad- 
ni, vége szakadt —- immár végérvényesen. A szovjet fogságba esett — és életben ha- 
gyott — fegyveres ellenállók vagy akár polgári személyek egy része hamarosan Kár- 
pát-Ukrajnában ismerkedhetett a börtönkoszttal. Szerov tábornok Hruscsovnak tett 
jelentése szerint november közepéig 4700 főt, G. Malenkov egy héttel későbbi ada- 
tai alapján a hadműveletekkel egyidejűleg megkezdett tisztogatások keretében 7250 
főt vettek őrizetbe, ebből 860 személyt szállítottak a Szovjetunióba." 

A szovjet bábáskodással létrehozott ellenkormány három napon át jóformán csak 
virtuális fantomként létezett a társadalom számára, mert az éteren közvetített nyilat- 
kozatain kívül sehol nem volt fellelhető. Moszkvából éppúgy inkognitóban szállítot- 
ták őket Ungvárra, mint onnan tovább a szolnoki szovjet katonai bázisra. November 
7-én pedig harckocsikba rejtve csempészték be a magyar guislingeket a budapesti Par- 
lamentbe. Néhány újabb kormánytaggal kiegészülve itt tették le az esküt Dobi Ist- 
ván, az Elnöki Tanács elnöke előtt. Az aktussal viszont közjogi malór keletkezett: két 
kormánya lett az országnak. Nagy Imre kormánya ugyanis nem mondott le, és kabi- 
netjét — néhány nap után észbe kapva — csak november 11-én nyilvánították (egyol- 
dalúan) megszűntnek. Kádár János régi-új csapata birtokba vette a Parlament épüle- 
tét, de helyzetét tekintve politikai vákuumban lebegett. Nem volt közege, saját bázi- 
sa, kapcsolatrendszere, amelynek segítségével kontaktusba kerülhetett volna a társa- 
dalommal. A szovjet hadsereget maga mögött tudhatta ugyan -— hiszen Moszkva alig- 
ha hagyhatta sorsára a kommunista pártegyeduralom restaurálására kiválasztott ma- 
gyar kollaboránsokat -, de ez inkább fokozta az MSZMP, illetve a Magyar Forradal- 
mi Munkás-Paraszt Kormány elszigeteltségét, a vele szembeni averziót. 

A társadalom többsége továbbra is a forradalmi szerveket tekintette magáénak. 
Nagy Imre kabinetjének eltűnése — kezdetben szovjet fogságban lévőnek hitték —, 
illetve a fegyveres ellenállás kíméletlen eltiprása nem járt együtt a forradalom szül- 
te intézmények megbénulásával, szétesésével. Épp ellenkezőleg: a katonai interven- 
cióval szinte egyidejűleg gyorsult fel ezen szervek lehetőség szerinti koordinációja, 
területi, regionális hálózatuk kiépítése. November folyamán a munkástanácsokra 
helyeződött át a forradalom, illetve a társadalmi önvédelem súlypontja. A munkás- 
tanácsok szervezeti integrálódását a szovjetek fegyveres közbelépése is csak elhalasz- 

tani tudta, megakadályozni nem. November 15-én megalakult a Nagy-budapesti 
Központi Munkástanács. A kormány kénytelen volt tudomásul venni, hogy nem 
mellőzhető az egyezségre jutás ezzel a bizalmat élvező, tekintélynek örvendő - és 
reakciósnak aligha nevezhető — munkásszervezettel. A tárgyalások még ugyanezen 
nap végén meg is kezdődtek. Megállapodásra azonban nem kerülhetett sor: Kádá- 
rék feltétel nélküli kapitulációt és a munka azonnali felvételét követelték, miközben 
a munkástanácsok — támogatottságuk tudatában is sokkolva az elmúlt két hétben 
megtapasztalt kíméletlen fegyveres erőszaktól — szintén rugalmatlanok, hajlíthatat- 
lanok voltak. Ilyen közhangulatban tűzték ki november 21-re az Országos Munkás- 
tanács létrehozását. 

Kádár, aki a pártvezetés egyik ülésén — körülményeskedően körülírva — maga is 
elismerni kényszerült, hogy bábkormány élén áll," többszörös legitimációs csap- 
dába került. A munkástanácsok ugyanis azon a november 1-jei platformon álltak, 
amelyet Kádár is magáévá tett, mielőtt Nagy Imre kormányával szakítva Moszk- 
vába indult volna. Nyilvánvalóvá vált, hogy az a , munkáshatalom?, amely a rend- 
szer ideológiai sarkköve volt, végletesen szembekerült saját hivatkozási alapjával, 
a munkássággal, valamint annak valóban választott — méghozzá , forradalmi úton" 
választott — vezető szerveivel. Még nagyobb gondot jelentett Nagy Imre — valamint 

a vele tartók — státusának rendezetlensége. Kádár János írásbeli kötelezettséget vál- 
lalt arra, hogy Nagyék bántatlanul hazatérhetnek otthonaikba. , Az ügy lezárása ér- 
dekében a magyar kormány I...] ezúton megismétli a szóban több ízben tett kijelen- 
tését, bogy Nagy Imrével és csoportja tagjaival szemben múltbeli cselekedeteikért 
nem kíván megtorlást alkalmazni. Tudomásul vesszük, hogy ily módon a csoport 
számára nyújtott menedék megszűnik, ők maguk a Jugoszláv Nagykövetséget el- 
bagyják és szabadon távoznak saját lakásukra.""" Ugyanekkor arról szólt, hogy 
,ba Nagy Imre elbagyja a jugoszláv követséget, meglesz a lehetősége annak, hogy 
tárgyaljon és megegyezzen velünk. [...] Feladjuk a párt monopolhelyzetét, több- 
pártrendszert, tiszta, becsületes választásokat akarunk. Tudjuk, hogy ez nem lesz 
egyszerű dolog, mert nemcsak puskagolyóval, banem szavazócédulával is ki lehet 
lőni a munkásbatalmat. Számolunk azzal, hogy esetleg alaposan megvernek benniin- 
ket a választásokon, de vállaljuk a választási barcot, mert a kommunista bártnak 
meglesz az ereje bozzá, hogy ismét megszerezze a dolgozó tömegek bizalmát." 
Ehhez képest az általa alig néhány napja alapított MSZMP Intéző Bizottságának hét 
tagja közül egyedül ő volt szabadlábon. Öten, Nagy Imre, Donáth Ferenc, Loson- 
czy Géza, Lukács György és Szántó Zoltán a budapesti jugoszláv követség védőőri- 
zetében voltak, lényegében zár alatt, Kopácsi Sándor pedig már ekkor szovjet fog- 
ságban volt. A helyükre hirtelenjében beválogatottak nevéből szójátékot szerkeszt- 
ve vált szállóigévé a kortársi közbeszédben: , Kádár apró dögei" alkotják a szovje- 
tek fedezetében - inkább tébláboló, mint — működő új kormányt. 


Elképzelésünk szerint azért megyünk be a jugoszláv követségre, hogy a zűrzavaros na- 
pokat ott vészeljük át. Tehát semmiképpen sem azzal a szándékkal, hogy Jugoszlá- 
viába emigráljunk, hanem csak a zűrös időkre. [...] Akkor a kapcsolatot a külvilág- 
gal jóformán csak a jugoszláv újságírókon és a jugoszláv követségi tagokon keresz- 
tül tartottuk. Mi őtőlük kaptunk hírt egyáltalában, hogy mi van a világban, mikor 
esténként bejöttek. 

A követségen eléggé zűrzavaros állapotok voltak, mert ugye ott volt 12 vagy 14 
felnőtt, 13 gyerek és a követség ott lévő alkalmazottai. A követség, azt hiszem, már 
aznap délelőttől körül volt véve szovjet páncélosokkal, s ezek állandóan figyelték, 
hogy mi folyik bent. Úgy emlékszem, a második napon, amikor egy bajuszos arcot 
láttak, [Nagy Imrének vélve] belőttek a követ dolgozószobájába, azonban a bajuszos 
az egyik jugoszláv attasé volt, akit így öltek meg akkor. Nos, közben folytak a tár- 
gyalások. Ugye a MSZMP-nek az Ideiglenes Intéző Bizottsága vagy hogy hívták, an- 
nak a többsége a jugoszláv követségen tartózkodott, ők üléseztek és tárgyaltak. 

Újabb tárgyalásokra került sor, amire Jugoszláviából ideérkezett Vidics, aki kül- 
ügyminiszter-helyettes vagy valami ilyesmi lehetett, ő folytatta a tárgyalásokat, amely- 
nek az volt az eredménye, hogy mindenki bántatlanul hazatérhetett. Hazatérésünk 
megkönnyítendő, egy buszt fognak adni, és már meg is beszéltük, hogy milyen sor- 
rendbe fogják hazaszállítani az embereket. Ez a busz megérkezett, november 22-e 
volt, ha jól emlékszem, amikor megérkezett. Ja, igen: amikor ez a tárgyalás folyt, ak- 
kor férfiak, nők mindannyian ezt a tájékoztatást magától Vidicstől hallottuk, és ek- 
kor volt az, hogy Fazekas Gyuri megkérdezte, hogy ez mind nagyon jó, hogy aláírta 





450 - A RÁKOSI-KORSZAK 


Kádár, aláírták a jugoszlávok, de vajon az a bukósisakos orosz, aki három hete őr- 
zi a követséget, ez vajon tudott-e róla, és egyáltalán, a szovjeteknek volt-e képvise- 
lője? Mire Vidics azt mondta, hogy nem volt, de hát ott volt Münnich elvtárs, nem 
is volt szükség rá. 

Szürkületkor érkezett meg a busz 22-én, és egy magyar rendőr jött be, aki azt 
mondta, hogy Münnich elvtárs akar szózatot intézni az elvtársakhoz. És amikor ki- 
mentünk a buszhoz, akkor kiderült, hogy a sofőrülésen vagy a sofőrülés mellett a 
bukósisakos orosz ül. És akkor bizonyos zavar támadt, mert világos volt, hogy a ha- 
zavitelünkhöz erre az emberre nincs szükség. Nagy Imre azt mondta, hogy ne üljünk 
föl a buszra, vissza 15 mentünk. Egyébként Szoldatics, a nagykövet is azt mondta, 
hogy ha valami probléma van, akkor ne menjünk, akkor menjünk vissza és marad- 
junk ott. Ezek után visszamentünk a jugoszláv követség épületébe, ahol némi tárgya- 
lás folyt megint csak a férfiak között, és végül az a határozat született, hogy ugye ... 
van egy kormánymegállapodás, hogy minket hazavisznek, és akkor fölszálltunk a 
buszra. 

Miután bizonytalanság volt, két jugoszláv attasé fölszállt velünk a buszra, hogy ve- 
lünk jönnek. Ezt eltűrték. De hát a Benczúr utcánál már nem fordult be a busz, ez 
mindjárt gyanús volt, a busz ment tovább a Dózsa György úton, majd mindjárt be- 
fordult az István útra... István?... nem, az Ajtósi Dürer sorra, ahol volt valami szov- 
jet parancsnokság, ott megállt a busz, elég durva módon lelökdösték a jugoszláv [...)] 

— Ott a pártfőiskola, nem? 

-— Lehet, nem tudom, szóval nem tudom pillanatnyilag, hogy hol a pártfőiskola, mert. . . 

— Az István Gimnázium mellett. 

— Az lehet, jó, mert én ott csak a Vakok Intézetére meg ilyenekre emlékszem. Tehát 
valahol az elején őket elég durva módon leszállították a buszról... Akkor a busz to- 
vábbment ismeretlen vidékre. Sötét volt, követett bennünket egy páncélkocsi, az hoz- 
ta Donáth Lacinak a pelenkáját, Éva meg aggódott, hogy el ne veszítsük ezt. És elér- 
keztünk valami sötét helyre, egy nagy épületbe, fogalmunk sem volt, hogy hol vagyunk. 
Az látszott, hogy valamilyen tanintézet, és , Kabinet" — ez volt kiírva, amiből [Fazekas] 
Gyuri azt gondolta, hogy ez a Rákóczi lesz, de ebben még nem voltunk biztosak. 

Ott végig az ablakok alatt, szóval a földszinti szobákban helyeztek el bennünket. 
A folyosókon minden ajtó előtt egy kiskatona állt, és a WC-forgalmat egy alezredes 
bonyolította le, hogy nehogy összetalálkozzunk. A forgalomirányítás nem volt töké- 
letes, mert egy fél órán belül fölfedezte valaki, a vécében vagy a mosdóban találkoz- 
va, hogy ott van már Lukács György, és ebből, ugye, világossá vált, hogy mindhár- 
mukat [Szántó Zoltánt és Vas Zoltánt is] odavitték és addig tartották őket ott, míg 
mi i5s megérkeztünk. 

—- Minden családot külön kabinetbe helyeztek el, mi a biológiaiba kerültünk. Ná- 
lam volt egy kulcscsomó, s így sikerült kinyitni a könyvszekrényt, és akkor a könyvbe 
bepecsételt leltári izé [pecsét] alapján valóban azonosítottuk, hogy ez a II. Rákóczi Fe- 
renc Katonai Középiskola, ahol mi leledzünk. Na..., tehát itt nagy őrizet volt és igye- 
keztek — nem tudom miért - elérni, hogy lehetőleg ne legyen érintkezés közöttünk. 


Interjú Bácskai Verával, Tánczos Gábor feleségével. In: Ember Judit: Menedékjog — 1956. 
A Nagy Imre-csoport elrablása. Szabad Tér Kiadó, Budapest, 1989. 5—7. old. 

A József körút és az Üllői út kereszteződése a harcok után október végén. 
Jobb oldalon a Corvin köz bejárata 


Az Országos Munkástanács november 21-i megalakulása és — a jugoszláv kül- 
ügyminiszter-helyettessel való megállapodás értelmében - egy nappal később Nagy 
Imréék várható szabadulása a diplomáciai menedékből olyan új társadalmi-politi- 
kai erőközpontot alkothatott, amellyel szemben Kádár kabinetjének kevés esélye volt 
a fennmaradásra. Ennek a - belpolitikai erőteret tekintve — vert helyzetnek létrejöt- 
tét csak a szovjet katonai túlerő tudta megelőzni: újabb bevetése nem is maradt el. 
Páncélosalakulataik körbezárták az Országos Munkástanács megalakulásának hely- 
színét, majd foglyul ejtettek több munkásvezetőt. Másnap, november 22-én pedig 
szovjet biztonsági alakulatok — Kádárral előzetesen egyeztetve — hurcolták el Nagy 
Imrét és társait, akik feladták a menedékjogot és elhagyták a jugoszláv követséget. 
Egy szovjet katonai bázisról mindannyiukat Romániába deportálták." 

Kezdetben az októberben történteknek a restaurációhoz igazodó átértékelése is 
gondot okozott a Kádár nevével fémjelzett kormányzatnak, illetve pártvezetésnek. 
Ennek volt nyilvános tükre a Szabad Népet felváltó, Népszabadság néven indított 
új kommunista pártlap számos cikke, közleménye 1956 novemberében. A második 
szovjet katonai intervenciót követő három hétben az októberi robbanást még kizá- 
rólag Rákosi Mátyás, illetve a , Rákosi—Gerő-klikk bűnös uralma, (...] bürokrati- 
kus és népelnyomó módszereit", máskor meg , nép- és pártellenes politikája", vala- 
mint , rotbadtsága" (sic!) számlájára írták, amit — egy sokadik cikk szerint — 
, mindörökre el kell temetni". Rákosi ilyetén — majdhogynem naponkénti — , ver- 
bális kivégzéséhez? képest Nagy Imre (és kormánya) egy cikk utalásában említődik 
a lap hasábjain, s akkor is csak , tehetetlensége, engedékenysége, [...] batározatlan- 
sága" kerül szóba, ami az akkori kontextusban aligha tekinthető többnek pedagó- 

Kilőtt szovjet harckocsi és rohamlöveg a Józef körúton október végén. 
A felvétel a Corvin köz felől készült 


giai célzatú, , elvtársias?" dorgálásnál. Ennek az októbert respektáló szemantikai 
sorozatnak a csúcspontja az egy hónapos fordulón, november 23-án közreadott ve- 
zércikk, amely egy képzeletbeli nemzeti emlékmű avatási beszédének is beillett vol- 
na: , Emlékezzünk a mai napon rájuk - a bősökre -, akik egy bónapja minden be- 
csületes magyar akaratát egybe fogva életüket tették rá, hogy megballja végre a vt- 
lág: a magyar népnek elege volt a Rákosi—Gerő-féle uralomból. Nagy ár volt érte 
fiatal életük, de hősi haláluk az egész nemzet szabadságbarcának záloga lett. A ma- 
gyar nép ezért híven őrzi, szívébe zárja emléküket, és nem feledi a bűnös múltat, 
amelyből minden békés erőfeszítés ellenére végül is csak egy nagy nemzeti mozga- 
lom, ezrek és ezrek balála árán válthatta meg a magyar népet." Majd a cikk írója 
egy következő bekezdésében ismételten a , Rákosi—Gerő-féle önkényt" állítja pel- 
lengérre, amellyel szemben , az október 23-i mozgalom tiszta céljait [...] ebben az 
országban minden becsületes embernek támogatnia kell". 

Akár arról volt szó, hogy ez a vezércikk a Kádár-féle pártvezetés erőtlenségéből 
következő kényszerű októberrespektust tükrözte, akár arról, hogy a Nagy Imréhez 
közel álló — másnap már leváltott — főszerkesztő, Fehér Lajos , kapituláns" felfo- 
gásában fogalmazódott, ?! a lényegen nem változtat: az új helyzetben önmegszerve- 
zésével bajlódó MSZMP vezetése sem tagadhatta, hogy a felkelés nélkül aligha le- 
hetett volna megszabadulni a menesztése után is Rákosi nyomdokain haladó — buk- 
dácsoló — s időlegesen Gerő Ernő nevével reprezentált korábbi országrontó garni- 
túrától. Tőlük két nappal később még a szovjet pártvezetés is — meglehetősen fari- 
Zeus módon -— nyilvánosan határolódott el egy exkluzív Pravda-közleményben.? 

Utólag is nehéz eldönteni, hogy Nagy Imre és akkor még meglehetős társadalmi 
respektussal bíró politikai környezetének az országból történő álságos kiebrudalá- 
sa, esetleg a szovjet pártvezetés Nagy Imrével szemben ellenségesre váltó hangüté- 
se — vagy a kettő együtt — okozta-e a hirtelen pálfordulást, mindenesetre Kádár Já- 
nos ekkor látta elérkezettnek az időt arra, hogy az ország nyilvánossága előtt kezd- 
je meg az előző hónap történéseinek gyökeres átértékelését. November 26-án este 
sugárzott hosszú rádióbeszéde már igencsak vészjósló volt a forradalomban magu- 
kat exponálók számára általában s különösen Nagy Imre és a vele sorsközösséget 
vállalók tekintetében. Kádár az MSZMP vezérkarát és az általa vezette kormányt 
, a dolgozó nép érdekei, a népköztársasági államrend" egyedüli és megfellebbezhe- 
tetlen letéteményesének deklarálta, s minden előzményt, aktualitást, illetve feladat- 
szabást ebből az alapállásból értékelt — pontosabban revideált —, esetenként saját ko- 
rábbi megfogalmazásaihoz képest is. Ennek megfelelően értesülhetett akkor a 
kortárs, hogy Nagy Ímre miniszterelnöksége idején , az ellenforradalom óráról órá- 
ra erősödött és előretört", és , a sötétben bujkáló ellenforradalom bazait földön [...] 
a reakciós külföldi rádiókkal" karöltve folytatólagosan naponta rágalmazta a tör- 
vényes kormányt, ellene ágált. Majd következtek a hóhérkötelet Nagy Imrének már 
ekkor megelőlegező kitételek, amelyeknek az volt a velejük, hogy , a Nagy Imre-kor- 
mány és maga Nagy Imre megbocsátbatatlan bűnt követett el a magyar nép ellen. 
[...] Leplezte és fedezte a gyilkos ellenforradalmi febérterrort."? Az eddig idézett no- 
vemberi Népszabadság-szemle — még ez utóbbi, szigorodó passzusokkal együtt is — 


Népítélet a Lenin körút (ma Teréz körút) és az Aradi utca sarkán október 31-én 

a politikai kirakat volt. Közben ugyanis — a jugoszláv diplomáciai képviselet tag- 
jaival folytatott tárgyalásokkal párthuzamosan - Kádár már november 15-én 
megegyezett a szovjet pártvezetés budapesti legátusaival, hogy Nagy Imrét és a ve- 
le tartókat miként fogják Romániába deportálni. Erről a legnagyobb titokban szer- 
veződő cselvetésről azonban csak Kádár és Münnich Ferenc tudott, ezért is közve- 
títhetett más felfogást november 23-ig a párt lapja. A véleménykülönbségek mellett 
a félrevezetettség tudatosulása is közrejátszott abban, hogy a Népszabadság 
szerkesztősége sztrájkba lépett. 

A november 26-i rádióbeszéd előrevetítette a forradalom napjainak alapvető átér- 
tékelését ahhoz képest, amit maga Kádár János mondott november 1-jén a. MSZMP 
megalakulását bejelentő rádióbeszédében: , népünk dicsőséges felkelése [...] lerázta a 
nép és az ország nyakáról a Rákost-uralmat, kivívta a nép szabadságát és az ország 
függetlenségét." December első napjaiban az MSZMP Ideiglenes Központi Bizottsá- 
gának többnapos ülését követően elfogadott határozat a fentebb már idézett dehonesz- 
táló minősítéssel illette a , Rákosi—Gerő-klikk tevékenységét", de gyökeres fordulat 
történt , Nagy Imre és csoportjának felelőssége" megítélésében: eszerint működésük 
elhatárolódás helyett inkább , bátorította a reakciós erőket, lés ez] jelentős mérték- 
ben bozzájárult az ellenforradalom kirobbanásáboz". Ettől már csak egy lépés kellett 
ahhoz, hogy — a Budapestre kirendelt szovjet pártkomisszárok álláspontját maradék- 
talanul respektálva — immár október 23-tól kezdődően minősítse egyértelműen ,,el- 
lenforradalomnak? a decemberi határozat az októberben történteket." 

1956 novemberének utolsó napjaiban még 90 ezer alatt volt a Magyarországról 
elmenekültek száma: a következő két hónapban ez a szám megduplázódott. A ma- 
radóknak igencsak mérsékelt vigaszt jelentett, hogy a szovjeteket legalább a sport- 
ban legyőztük: a melbourne-i olimpián a magyar vízipóló-válogatott 4:0 arányban 
diadalmaskodott a szovjet válogatott felett — de akkor még nem volt tudható, hogy 
szó szerint véres, drcrámai küzdelemben." November—december fordulójától foko- 
zatosan elerőtlenedett, illetve eltiportatott mindaz, aminek egy bő hónapja túlsúlyo- 
san a Kossuth-címer s mellette az ún. , lyukas zászló" volt a szimbóluma. Megbil- 
lent az a politikai patthelyzet, amelyben a munkástanácsok a Kádár-kormányt még 
képesek voltak ellensúlyozni. Legtovább, karácsony napjaiig a Komárom megyei, 
a nógrádi és a Pécs környéki bányavidék munkástanácsai tartották magukat, mert 
a téli hónapok beálltával nélkülözhetetlen szén biztosítása fejében időlegesen még 
, fegyverként? tudták használni a sztrájkot, illetve — bér- és szociális garanciákat 
kiharcolva — a munkavégzést. 

Az 1956-os magyarországi forradalom résztvevőinek heroizmusa sem módosít- 
hatta a szuperhatalmak által teremtett és egymás érdekeit végsőkig respektálva fenn- 
tartott hidegháborús status guót. A szovjetek által gyámolított Kádár János veze- 
tésével - immár másodszor — újjászervezni kezdett MSZMP égisze alatt megindult 
a széthullott kommunista egyeduralom restaurálása. A várható — és hamarosan be 
is következő — megtorlás elől közel kétszázezren menekültek külföldre, s döntő 
többségük élethosszig tartó emigrációban maradt. 

Tükröztetve mindezt a kötet bevezető lapjain idézett 1944-es Majszkij-prognó- 
zissal: akkor még csak kívánatos hatalmi-politikai vezérfonalként merült fel, hogy 
a Szovjetunió Magyarországot a nyugati határai mentén létesítendő védelmi vagy 

A MEFESZ elnöksége, Szeged, 1956. október 20. 


ütközőövezet részévé tagolja. Ez időközben megtörtént, és az ötvenes évek közepé- 
re Magyarország egyértelműen a — Varsói Szerződés katonai-politikai szervezetében 
testet öltő — szovjet stratégiai operációs rendszerbe ágyazódott. 1956-ban - részben 
az Európa-politikában továbbra is központi szerepet játszó német kérdés rendezet- 
lensége miatt, részben az új összetevőkkel gyarapodó, Európán kívüli stratégiai ri- 
valizálás megfontolásai miatt — Magyarország nem vált , feladható? térséggé Moszk- 
va számára. A hidegháborús vetélkedést a régió szempontjából (is) elemző, ekkor- 
ra vonatkozó álláspontot egyetértően idézve: ,, Kelet-Európa sorsa — Magyarorszá- 
got is beleértve — a szovjet, s nem az amerikai vezetés kezében volt." És egy jó 
ideig még ott is maradt. Ezért is nehéz azonosulni azzal a publicisztikai értékelés- 
sel, amely szerint a budapesti forró ősz tizenhárom napja — úgymond — , megren- 
gette a Kremlt". Nemzetközi összefüggéseit tekintve az SZKP XX. kongresszusától 
számítva , a magyar kérdés" mintegy háromnegyed éven át minduntalan Moszkvát 
késztette — időnként kapkodó - reagálásra, s nem fordítva, ahogy az lényegében 
1945 óta jellemző volt. De a Szovjetunió geostratégiai helyzete nem kérdőjeleződött 
meg, sőt. Az 1956-os magyar forradalom korabeli, aktuális kibatásait tekintve in- 
kább stabilizálta — semmint erodálta volna — a bidegháborús európai status guót. 

A világpolitikai amnézia — magyar szemszögből lehangoló - jellemző tünete volt, 
hogy míg 1957-ben a Nyugat újságíró-társadalmának közvélekedése , a budapesti 

felkelőt?" választotta az , év emberének", ezt a titulust 1958-ban — ugyanezen , mérv- 
adó? zsurnalisztakör voksai alapján — már a forradalom vérbe fojtója, Ny. Sz. Hrus- 
csov nyerte el. 

Arról nem beszélve, hogy egy ilyen dokumentum aligha készül egyik napról a másikra. A moszkvai 
nyilatkozat beleillett az SZKP XX. kongresszusa után ismét lendületet kapó desztalinizálási hullám- 
ba -— ideértve a , testvérpártokkal" és a csatlós államokkal kialakított viszonynak a , partnerség" irá- 
nyába való korrigálását is —, de a szándék egy bürokratikus pártmechanizmus útvesztőiben lassan ér- 
lelődött elhatározássá. Az más kérdés, hogy 1956 nyara óta Poznan-Varsó-Budapest eseményei köz- 
rejátszhattak abban, hogy végül is megjelent az ominózus nyilatkozat. 

Döntés a Kremlben, 1956. A szovjet pártelnökség vitái Magyarországról. (Szerk: Vjacseszlav Szere- 
da és Rainer M. János.) 1956-os Intézet, Budapest, 1996. 62. old. Lásd még Magyar történeti szö- 
veggyűjtemény, 1919-1999. II. kötet. (Szerk: Romsics Ignác.) Osiris, Budapest, 2000. 118—-119. old. 
Ugyanezen okból tekintem továbbra is hipotézisnek Szakolczai Attila fentebb már idézett tanulmá- 
nyának azon amely miszerint az október 31-i moszkvai döntés nyomán megindított második kato- 
nai intervenciót — úgymond - a nemzetőrség létrehozása, illetve a hatalmi intézményrendszerbe integ- 
rálása váltotta volna ki. Lásd Szakolczai Attila: Az 1956. október 31-i szovjet döntés lehetséges ma- 
gyar okai: karhatalomból Nemzetőrség. In: Szívvel és tettel. Tanulmányok Á. Varga László tisztele- 
tére. (Szerk: Horváth J. András.) Nógrád Megyei Levéltár, Budapest-Salgótarján, 2008. 393—426 
Ez bizonyos mértékig - azaz a helyzet különbözősége ellenére — az 1944 októberében lezajlott Chur- 
chill—Sztálin érdekszféra-megállapodás pandanjának tűnik. Sztálin akkor úgy , engedte át" Görögor- 
szágot a briteknek, hogy tisztában volt vele: az akciórádiuszán és lehetőségein kívül esik. Washing- 
ton 1956. október végén úgy erősítette meg Moszkvát - a magyarországi válság apropóján - kelet- 
közép-európai benefíciumait illetően, hogy az geostratégiai akciórádiuszán és érdekeltségén is kívül 
esett. Más összefüggésben azt is mondhatnók, hogy világpolitikai dimenzióban a magyarországi for- 
radalom hatására manifesztálódott ténylegesen az addig meglehetősen körvonalazatlan, képlékeny 
politikai metafora, a , jaltai Európa" tartalma. 

Sub Clausula, 1956. I. m. 717. old. 

Horváth Miklós: 1956 hadikrónikája. I. m. 389. old. 

Veljko Micunovic: Tito követe voltam. Moszkva, 1956—-1968. Interart, Budapest, 1990. 129. old. A kö- 
vet két helyen is visszatér arra, hogy a szovjet delegáció bukaresti konzultációján felvetődött: , a romá- 
nok készek csapatokat küldeni Magyarországra", de azt a jugoszlávok elhibázott ambícióként értékelték, 
Hruscsov pedig — erőfölényük tudatában — úgy vélte, hogy , erre nincs szükség". I. m. 130., 133. old. 
Szakolczai Attila: Az 1956-os forradalom és szabadságharc. I. m. 68., 190., 293. old., Krónika, 1956. 
(Főszerk: Izsák Lajos.) Kossuth Kiadó, Budapest, 2006. 158—-159. old. 

Az SZKP Elnökségének az ismételt beavatkozásról döntő 1956. október 31-i ülését a legrészleteseb- 
ben elemző Rainer M. János is észrevételezi: , Hruscsov egyetlen dologról beszélt (...] bosszan, több- 
szört ismétlésekkel, s ez a birodalmi presztízs védelme." Rainer M. János: Döntés a Kremlben, 1956. 
Kísérlet a feljegyzések értelmezésére. In: Döntés a Kremlben, 1956. A szovjet pártelnökség vitái Ma- 
gyarországról. (Szerk: Vjacseszlav Szereda és Rainer M. János.) 1956-os Intézet, Budapest. 1956. 141. 
old. Lásd még Borhi László: Az 1956-os forradalom és szabadságharc jelentősége a világpolitiká- 
ban. In: , Tizenhárom nap, amely..." Tanulmányok az 1956-os forradalom és szabadságharc törté- 
netéből. (Szerk: Horváth Miklós.) HIM, Budapest, 2003. 31. old. 

Mindszenty József rádióbeszéde. In: Egy népfelkelés dokumentumai, 1956. (Szerk: Korányi G. Tamás.) 
Tudósítások Kiadó, Budapest, 1989. 107-109. old. 

VII 


A RÁKOSI-KORSZAK 
UTÓÉLETE 


3 A RÁKOSI-KORSZAK MÁSKÉPP 
SZEMLÉLÉSÉNEK ÖSSZEGZÉSE 


1. A Rákosi-korszakot nem az államszocializmus évtizedeiben bevett 1947-48-as 
, fordulat évétől" datálom, hanem 1945 elejétől. Attól kezdődően, hogy Rákosi 
Mátyás 1945. január végén visszatért szovjetunióbeli emigrációjából, éppúgy lett ő 
a magyar politikai élet megkerülhetetlen központi figurája, mint ahogy az általa 
irányított Magyar Kommunista Párt is társadalmi támogatottságát messze megha- 
ladó befolyásra tett szert a Moszkvából irányítottan életre hívott kormánykoalí- 
cióban. Az 1956-tal záruló korszak egészét attól függően tagolom időben egymást 
követő alperiódusokra, hogy a sztalinizálás melyik fázisát élte Magyarország. 

2. Az ún. koalíciós korszak bemutatása során -— a fontosabb eseményekre és fejle- 
ményekre koncentrálva — nem térek el lényegesen az uralkodó , szakmai kánon- 
tól", három ponton viszont máshová helyezem a hangsúlyt. 

a./ A pártharcok kiéleződése szempontjából nagyobb jelentőséget tulajdonítok az 
1945-ös parlamenti választások kimenetelének. A törvényhozásban a voksolást 
követő alapvető erőviszony-átrendeződés azonnal — még moszkvai bátorítás nélkül 
— arra indította Rákosit, hogy minden lehetséges eszközt felhasználva szerezze vis- 
sza az MKP domináns pozícióját a politikai akaratérvényesítésben, amelyet az ideig- 
lenesség időszakában birtokolt. A Baloldali Blokk — pártközi tárgyalások — rende- 
leti kormányzás kombinációjának intézményesítésével sikeresen fosztotta meg a 
parlament többségét adó FKGP-t attól, hogy számszerű többségét az érdemi dön- 
tésekben akár csak átmenetileg is érvényesíteni tudja. Azokban a diszkrét esetekben 
pedig, amikor a kisebbségi pozíció felülírásához nem látszott elégségesnek a nyil- 
vános blokkpolitika, a kulisszák mögött mindenkoron segítségére volt egyfelől a 
kezdettől kommunista dominanciájú politikai rendőrség, másfelől a SZEB szovjet 
vezetése.! 

b./ Az 1947-es országgyűlési választásokat felidézve — a mindmáig túlhangsúlyo- 
zott , kékcédulás? csalások rovására — az adminisztratív csalások jelentőségét eme- 
lem ki. Adminisztratív csalásnak azt a jól konspirált, a politikai rendőrség (ÁVO) 
hathatós közreműködéssel véghezvitt — és az egész országra kiterjedő — politikai-igaz- 

gatási machinációt nevezem, amelyből következően közel félmillió polgárt ütöttek 
el attól, hogy a szavazóurnához egyáltalán eljusson. Tömegességét tekintve ez sok- 
kal inkább befolyásolta a választások kimenetelét és az új parlament összetételét." 
Az eredményeket kisebb mértékben módosító , kékcédulázások" amiatt rögzültek 
hangsúlyosabban a későbbi emlékezetben, mert azonnal lelepleződtek. Nyilvánva- 
lóvá válásuk miatt a kibontakozó (Kádár-kori) jelenkortörténet-írás sem hallgatha- 
tott róluk, ugyanakkor a kékcédulás simlisségek tematizálása módot adott a sok- 
kal nagyobb volumenű adminisztratív csalások elhallgatására. Az ellenzéki Demok- 
rata Néppárt voksokban kimutatható választási eredménye — az MKP után ők tud- 
hatták maguk mögött a második legnagyobb (!) választói támogatottságot — nem 
csupán e célzottan diszkriminatív , kettős csalás" miatt érdemel külön említést. Az 
elsősorban vidéki választói bázist maga mögött tudó Demokrata Néppárt ered- 
ménye kiugró volt. Ennek azonban a gyorsan bekövetkező kommunista hatalom- 
átvétel miatt nem lehetett további politikai hatása. Kontinentális környezetünkre 
utalva viszont érdemes jelezni, hogy az európai kereszténydemokrata irányzat lesz 
majd a következő évtizedekben a (nyugat-jeurópai integrációs törekvések (a mai 
Európai Unió) meghatározó inspirátora. 

c./ A háború utáni első évek felidézésekor , kettős mércével" mérek. Figyelembe 
veszem, hogy a többpárti politikai berendezkedés az ország de facto szuverenitás- 
hiánya közepette épült ki, miáltal a koalíciós kormányzat működését tekintve ál- 
koalíció, a többpártiság álpluralizmus volt. Ezen évek káprázatosan pergő, egymást 
rohanvást követő belpolitikai fejleményei — a hidegháborút gerjesztő nemzetközi 
események által kondicionáltan — torkollottak a kommunista hatalomátvételbe. 
A történések annyiban értelmezhetők a jórészt a kulisszák mögött zajló presztali- 
nizálás nyomvonalán, hogy ez a céltételezettség — a végkifejlet visszamenőleges bi- 
zonyítóerején kívül - immár forrásokkal is kellőképpen dokumentálható. Ennek 
ellenére is fontosak voltak ezekben az években azok a társadalom döntő többségét 
érintő — s a korábbi korszakhoz képest — demokratikus (demokratizáló) változá- 
sok, amelyek az 1945-ös rendszerváltás részeként intézményesültek, még akkor is, 
ha ezek az újabb rendszerváltás (1948), a kommunista hatalomátvétel nyomán ké- 
részéletűnek bizonyultak. Ez a kétarcúság — demokratizálás kontra presztalinizálás 
— együttesen alkotja a koalíciós évek korképét. 

3. A Moszkvából megkapott , zöld jelzés? nyomán a magyar pártvezetés a hata- 
lom megragadásának magabiztosan gyors , forgatókönyvét" készítette el. 1948. 
májusi prognózisuk szerint már ugyanezen év végére — a kommunista állam kiépí- 
tésének záróakkordjaként - tervezték az új alkotmány életbe léptetését. Már ennek 
elfogadtatása is csúszott fél évet (1949. augusztus), a , proletárdiktatúra? intézmé- 
nyi rendjének teljes körű beüzemelése pedig csak két és fél éves késedelemmel, 1950 
végére történt meg, amikor létrehozták a tanácsrendszerű állam- és közigazgatást. 
4. A berendezkedett diktatúra működítetjésében mindinkább anarchikus összeza- 
varodás, a bénulás jeleit mutató rendszerkáosz kezdett előállni 1952-1953 fordu- 
lójára. A diktatúra egyes alrendszereiben eleinte külön-külön váltak érzékelhetővé 
a funkcionális tevékenység akadozásai. Ennek eszkalálódása jórészt a szándék sze- 
rint túlcentralizált egyenirányítottságból következett: a hatalmi centrum, a pártirá- 
nyítás tűnt képtelennek az egyközpontú függőség közepette is egymásra ható ága- 

zati , üzemzavarok"? elhárítására. A már bőségesen rendelkezésre álló források egy- 
mással való összevetése — bármifajta , káoszelméleti" előfeltevés nélkül is — módot 
nyújt a gazdasági, társadalmi és politikai alrendszerek oda-vissza ható üzemzava- 
rainak sokaságából összeálló rendszerkáosz felismerésére. Csak vázlatosan vesszük 
sorra ezeket az összetevőket: 

a./ A bidegbáborús badigazdasági túlterhelés egymásra torlódó két fázisa. Az el- 
ső a Jugoszlávia ellen már 1948 második felében megindított, Moszkvából irányí- 
tott, béketáboron belüli kis hidegháború, amelyben Rákosi — még kiépítés alatt ál- 
ló — diktatúrája frontországszerepbe kényszerült, frontországszerepet vállalt. A má- 
sodik 1950-51 fordulójától datálható. Ez volt a koreai háborúval összefüggő — 
Sztálin számításai és közvetlen instrukciója nyomán felpörgetett — hadigazdasági 
túlterhelés. Ehhez társult harmadik — de a két előbbivel szorosan összefüggő — kom- 
ponensként a második világháborút követő iranszformációs veszteség. A transz- 
formációs veszteség a kommunista rendszerek elmúlt század végi összeomlása nyo- 
mán tematizálódott az ún. tranzitológiai szakirodalomban. Ez viszont — noha ed- 
dig a korábbi korszakokra vonatkozó történeti leírásokban nem került szóba — 
adaptálhatónak tűnik a 20. század közepén véghezvitt magyarországi rendszerce- 
zúrákra is. A háború utáni két rendszerváltó fordulat — az 1945-ös, illetve az 1948- 
as — összecsúszott, egymásra torlódott. Lényegében egy folyamatként jeleníthető 
meg, úgy, hogy az utóbbi részeként érvényesített kettős hadigazdasági túlterhelés volt 
meghatározó a centralizált anarchia létrejöttében.? 

b./ Kiépülése-berendezkedése alatt a Rákosi Mátyás nevéhez kötődő diktatúra — 
a hidegháborús hisztériától tápláltan s azt maga is táplálva — terroruralomként 
funkcionált. Az államilag intézményesített terror addicionális eleme volt a néhány 
éven belül előálló rendszerválságnak, de nem egyedüli kiváltója annak. Az előbbi 
pontban említett kettős hadigazdasági túlterhelés, valamint a nem kalkulált és nem 
tudatosuló — ezért rejtőzködőnek nevezett — transzformációs veszteség együttesen 
idézték elő azt, hogy 1952-53 fordulójára a kommunista pártegyeduralom ma- 
gyarországi archetípusa majdhogynem működésképtelenné bénult. 

c./ Az 1952-53 fordulójára kiteljesedőben lévő — de a valós információk megis- 
merhetetlensége miatt rejtve maradó — magyarországi rendszerválság szinkronban 
volt , a sztálinizmus általános válságával"? . Sztálin hamarosan (1953 márciusában) 
bekövetkezett halála számottevő mértékben segítette elő a Moszkvából kiinduló 
válságkezelő intézkedések megkezdését, de nem önmagában Sztálin halála adott 
szabad utat a váltóátállítás(ok)nak: a rendszeren belüli válság kezelése legalább 
olyan súlyú kényszerítő körülmény volt, mint a Sztálintól való megszabadulással 
előállott lehetőség. A térség múltjának történeti feltárásából az látszik kiderülni, 
hogy a sztálinizmusként leírt uralmi rend 1952-53 fordulójára — regionális lépték- 
ben szemlélve is — , elérte a csúcspontját": ezen az úton haladva , előbb-utóbb rob- 
banások bekövetkezésére" lehetett számítani," illetve , egyre inkább kirajzolódott 
egy la béketábor egészét érintő] belső válság is". A hangsúly azon van, hogy mi- 
közben Sztálin halála a moszkvai protektorátusok mindegyikében módot adott kü- 
lönböző mértékű, illetve intenzitású rendszerkorrekcióra, Magyarországon — a rend- 
szer összeroppanását megakadályozni próbáló - radikális válságkezelésre kénysze- 
rültek. Ezen belül értelmezhető az új szakasz nyitányakor az a , dualista félmegol- 

dás", hogy a válságkezelő változtatás iránt kevés affinitást mutató Rákosi Mátyás 
mellé az erre inkább hajlandóságot mutató Nagy Imrét kooptálta az új moszkvai 
vezetés a desztalinizálás elindítására. 

5. A Nagy Imre miniszterelnökségéhez kötődő, 1953 nyarán kezdődő új szakasz 
korrekciós törekvései nem csupán Rákosi és Nagy koncepcionális és személyi össze- 
férhetetlensége miatt futottak zátonyra. Azért is, mert a megelőző évek anarchiát 
előidéző rendszeranomáliái még ekkor is inkább csak az állampárti irányítás szűk 
körében kezdtek tudatosulni. A fél évtizeden át masszívan érvényesített gazdaság- 
politikai irracionalitás közepette elherdált, leamortizálódott nemzeti javakat vi- 
szont nem volt honnan és nem volt miből , újravarázsolni?. Ebből következett, 
hogy a kommunista pártegyeduralom működőképessé tétele irányába tett lépések 
eleve nem hozhattak látványos és azonnali eredményeket. Ez viszont Rákosinak a 
változtatni-változni nem akarásán, illetve Nagy mást akaró próbálkozásain is csak 
részlegesen múlott. A szervezeti-szerkezeti nehézségi erő éppúgy hátramozdító té- 
nyező volt, mint az időtényező: az 1953-as , irányváltás" még ki sem futhatta ma- 
gát, 1955-ben következett egy újabb, szintén Moszkvából kiinduló (részleges) 
, visszaváltás". Rákosinak az általa uralt párthierarchián keresztül szinte egyvégté- 
ben érvényesített gáncsoskodása inkább csak ráerősített az akkorra már strukturá- 
lisan ellehetetlenített és — , üres az államkassza"? — forráshiányos állapotra. Így csu- 
pán idő kérdése volt, hogy a rendszerkorrekció várt/remélt mértékű hozadékához 
képest az , elmaradást" mikortól lehetett — politikai síkon — az új szakasz sikerte- 
lenségeként beállítani. Az adott körülmények között könyvelhető el Nagy Imre 
húsz hónapos miniszterelnöksége eredményeként, hogy eközben a társadalom élet- 
körülményei — a megelőző fél évtizedhez képest — valamelyest javulni kezdtek. Tör- 
ténetileg szemlélve annyi volt a változás egyenlege, hogy míg korábban a megalo- 
mán hadi és katonai-infrastrukturális beruházások ürítették ki az államkasszát, 
ezúttal már a mérsékelt életszínvonal-javulást segítő intézkedések is kockázati té- 
nyezőként terhelték az államháztartás likviditását. 

6. A politikatörténeti megközelítésen belül az elmúlt két évtized forrás-hozzáférhe- 
tőségének bővülésének köszönhetően jobban beilleszthető a korképbe a politikai 
rendőrség (PRO, ÁVO, ÁVH) szerepe és időnként , önjáróvá váló" működése. Ez 
az , Önjáróvá váló" működés magyarázatot igényel, mert esetleg arra a nyögvenye- 
lős okfejtésre emlékeztetheti a korszak ismerőit, amellyel Rákosi élt menetrendsze- 
rűen, midőn a justizmordok garmadájáért — önnön felelőssége helyett — , Péter Gá- 
bort és bandáját" exponálta bűnbakként. Nem erről van szó, hanem arról, hogy kor- 
szakunkban a politikai rendőrség , kettős szereposztásban" tevékenykedett. A szű- 
kebb pártvezetés - elsősorban Rákosi -— elvárásainak maradéktalan teljesítése mel- 
lett ugyanolyan buzgalommal végezte a társadalom sanyargatását saját kontójára 
is. Az alávetettek körében tolytatott kiterjedt meghurcoltatások Rákosit elsősor- 
ban abból a szempontból érdekelték, hogy mindig legyen elegendő muníciója újabb 
és újabb eseti ellenségpéldázatokkal szinten tartani a hidegháborús hisztériát. A rend- 
szert opponálók - vagy azzal akár csak meggyanúsíthatók - körének körülhatáro- 
latlanná tételével, illetve a velük szembeni eljárásokkal az ÁVH lankadatlan, ki- 
játszhatatlan éberségét, illetve rendíthetetlen párthűségét kívánta bizonyítani. (Egy 
idő után nem csupán korlátlannak tekinthető , felhatalmazása"? miatt, illetve erő- 

fitogtatás céljából járt el így, hanem az , akasztják a hóhért" aggodalomtól vezérel- 
ve is. Rákosi — a rendszer egészét jellemző — rapszodikus kiszámíthatatlansággal 
végzett-végeztetett időnkénti tisztogatásokat a politikai rendőrség soraiban is.) § 
alig különbözött ettől a korszak második fele, a Péter Gábor fogságba vetése utá- 
ni időszak (1953-—-1956), amikor Piros László irányította a politikai rendőrséget. 
Az újabb keletű kutatások hozadékaként megállapítható, hogy a politikai rendőr- 
ség készséges csendestársa volt Rákosinak a justizmordok feltárásának, illetve a re- 
habilitálásoknak az elszabotálásában, s az 1955-ös resztalinizálási eltökéltségben is- 
mét a pártvezér leghűségesebb szövetségese lett. Ezt az , új szövetséget" próbálta meg 
Piros László arra is felhasználni 1955-—56-ban, hogy immár nevesítetten Államvé- 
delmi Minisztériummá szervezze át az ÁVH-t, holott 1953-ban épp azért paran- 
csolták vissza a céget a belügyi tárca szervezeti rendjébe, hogy szorosabb felügye- 
let alatt tartsák." 

7. A politikatörténeti nézőpontú leírás közepette utal a munka a történtek társadal- 
mi kihatásaira, illetve arra, hogy miként reagált a folyamatos átgyúrást és a vegzá- 
lások garmadáját elszenvedő társadalom a változó körülményekre. A repressziók 
számbavétele során -— a számottevően gyarapodó új kutatások hozadékát haszno- 
sítva — mód nyílik túllépni azon a korábbi megközelítésen, amely jószerével csak az 
egyeduralkodó párton belüli justizmordokat tekintette valamifajta devianciának, 
kisiklásnak. A rendszer egészét jellemző s üzemszerű módszerességgel működtetett 
terrort érzékeltetendő foglalkozik külön fejezet az alávetett társadalom minden ré- 
tegét próbára tevő meghurcoltatásokkal és azok kiterjedtségével. Ennek részeként 
kerül szóba a kitelepítés számos variánsa, a rabmunkáltatás, a kulákságon túlme- 
nően a parasztság sokkal szélesebb rétegeit fenyegető és fenyítő justizmordok leg- 
különbözőbb formaváltozata s nemkülönben az ún. , klerikális reakciót"? — ezen 
belül elsősorban a katolikus egyházat -— érintő tömeges represszió sokfélesége, rep- 
rezentatív vendégszövegek beillesztésével pedig mindezek kortársi megélése. Konk- 
lúzióként az adódik, hogy a szinte válogatás nélküli, tömeges represszió egyre in- 
kább azokat is szembefordította a regnáló uralommal, akiket a rendszer — hirdetett 
ideológiája szerint — saját bázisaként tartott számon. A társadalomtörténeti vetü- 
let az önkényuralomnak abból a sajátosságából indul ki, hogy Rákosi az alávetet- 
tek szabadlábon hagyott többségét is egyvégtében megsarcolta. Sőt mi több, a há- 
ború utáni néhány évben javulást mutató megélhetési-regenerálódási trendet visszá- 
jára fordítva tartósította az ínséges életviszonyokat. 1952-53 fordulóján az átlag- 
bér (valorizált értéke) nem érte el a háború előtti utolsó békeév (1938) átlagbérének 
kétharmadát, s 1956-ba elérkezve is csupán annak kilencven százalékához közelí- 
tett. Azaz a háború utáni első évek újjáépítési lendületét is figyelembe véve a Ráko- 
si-korszak évtizednyi megélhetési deficitet, regenerálódási moratóriumot jelentett 
a társadalom túlnyomó többségének. 

8. Ugyancsak az újabb kutatások publikus eredménye alapján fogalmazhatók meg 
1956 kapcsán korábban homályban maradt jellemző vonások. Ezek egyike — 1956 
első felében — Rákosi Mátyás bukásának körülményeit érinti. A diktátor csillagá- 
nak leáldozását többnyire az SZKP XX. kongresszusa nyomán kialakult új hely- 
zettel, ezen belül a justizmordokban játszott közvetlen irányító szerepének leleple- 
ződésével, illetve a korabeli , második nyilvánosság" fórumán, a Petőfi Körben el- 

hangzottak eredményeként bekövetkező politikai és morális ellehetetlenülésével 
magyarázzák. Ezek alig vitatható összetevők, mindazonáltal az utóbbi kapcsán 
megkockáztatható némi szkepszis: diktátorok — a diktatúra természetéből adódóan 
— ritkán szoktak csupán társadalmi averzió, illetve erkölcsi ellehetetlenülés miatt 
megbukni. Ehhez képest fontosabbnak tűnik az a kulisszák mögötti csendes puccs, 
amelyet — az említett fejleményekkel párhuzamosan - 1956 tavaszi hónapjaiban 
immár saját közvetlen munkatársai, az MDP Politikai Bizottságának egyes tagjai 
szerveztek Rákosi háta mögött. Mivel a Szovjetunió budapesti nagykövete, Jurij 
Andropov még feletteseinek való közvetítéssel sem vállalt , partnerséget" a Ráko- 
si elleni konspirációban, Rákosit végül is a tőle eltanult módon gyártott — a börtön- 
ben ülő Péter Gáborral íratott — corpus delicti segítségével kompromittálták saját 
politikai bizottsági , elvtársai". Ezt követően — némi hezitálás után — már Moszk- 
vában is úgy ítélték meg, hogy Rákosi további pozícióban tartása politikailag nem 
rentábilis. 

Az újabb kutatások másik hozadéka, hogy Budapestnek a honi politikai életben 

betöltött huszadik századi túlsúlya ellenére a forradalom - és benne a kiterjedt tár- 
sadalmi részvétel — az ország számos pontján a fővárosival egyidejű és a települési 
hierarchia rendjét figyelembe véve egyenrangú intenzitású volt. Nem arról volt szó, 
hogy csupán az ország központjából terjedt volna tova a forradalmi szikra, bizo- 
nyos fáziskéséssel helyi megmozdulásokat inspirálva. A helyi robbanások a buda- 
pestivel szinte egy időben történtek, sőt egyik-másik településen meg is előzték azt. 
Ennél is karakteresebb annak dokumentálása és a történeti narratívába illesztése, 
hogy vidéken - elsősorban a városokban - néhány nap alatt megteremtődtek a tár- 
sadalmi-politikai konzultáció új fórumai a kommunista egyeduralmat reprezentá- 
ló helyi MDP-vezetők, illetve az itteni forradalmi szervek képviselői között," míg a 
fővárosban ez mindvégig elmaradt. Épp az országirányítás — máskor mindig túlsú- 
lyos - központjában nem jött létre meghatározó, a változtatási törekvéseket integ- 
rálni, vezérelni képes és ilyen respektussal bíró forradalmi központ. 
9. A második világháború utáni hazai történések, illetve jelenségek némelyike nem 
illeszthető sem a totalitarizmuselméletbe, sem a modernizációsdiktatúra-felfogás 
gondolatmenetébe. A totalitarizmuselmélet klasszikusai — úttörő voltukkal együtt 
— mintha , előreszaladtak volna": amikor rendszertipizálásaik újdonság erejével ha- 
tó szakmai bestsellerek lettek, még különösen híján voltak a kutatók az elsődleges 
történeti dokumentumoknak. Mára viszont ezek a munkák - az egyre bővülő for- 
rásokkal szembesítve — inkább (morálfilozófiai, politológiai) tudománytörténeti 
korlenyomatként említhetők. Szó se róla, a Rákosi Mátyás által reprezentált állam- 
szocializmusban is megragadhatók a totalitarizmus mindazon lényegi ismérvei — 
ideológiai kizárólagosság, egypárti állam, a politikai rendőrség szinte kontrollálat- 
lan omnikompetens eszközszerepe, állami omnipotencia a gazdaság, a kultúra és az 
hírközlés alrendszereinek minden területén és szintjén —, amelyeket egykoron már 
H. Arendt vagy Z. Brzezinski rögzített." 

a./ A totalitarizmus Rákosi-kori magyar variánsának most újragondolt változa- 
ta több rendszer-ontológiai eltérést mutat. Minden további nélkül , modellezhető", 
tipizálható a hitleri nemzetiszocialista diktatúra vagy a lenini—sztálini kommunis- 
ta totalitarizmus, mert érvényes autocbton jegyekkel leírhatók, elemezhetők. A re- 

leváns forrásokon nyugvó történeti feltárások későbbi, visszatekintő jellege miatt 
a kommunista rendszerkutatások kapcsán is előállhat idővel egy olyan helyzet, ami- 
lyet — , a feudalizmus eredeti jellegzetességeit" rögzíteni próbálva — már megélt a tör- 
ténettudomány. Európai összehasonlításban annak majdhogynem annyi változata 
volt, mint ahány, évszázados léptékben is tartósnak mondható középkori szuvere- 
nitás, miközben a formaváltozatok sokfélesége meglehetősen relativizálta az ún. 
eredeti jellegzetességeket.? Nota bene ehhez hasonló historiográfiai konklúzió adó- 
dott a két világháború közötti fasizmus, illetve nemzetiszocializmus országonként 
különböző jellemzőinek tanulmányozásakor: a mintaadókhoz képest a legtöbb eset- 
ben inkább diktatórikus elemekkel eltérő mértékben átszőtt autoriter rendszerek 
különféle formaváltozatait lehetett leírni, semmint a fasizmus vagy a nemzetiszocia- 
lizmus rendszerszintű adaptálását. E tanulságokat is figyelembe véve aggályos a si- 
milis simili gaudet totalitarizmuselmélet alapján egy kaptafára húzni a sztálinizmus 
nagyon különböző , nemzetállami" kondíciók között beüzemelt, közép- és délke- 
let-európai protektorátusait. A modellkövetés Sztálin regnálásának utolsó fél évti- 
zedében volt leginkább elvárt, megkövetelt. A külsődleges, formai-szerkezeti jegyek 
hasonlósága ellenére nem annyira klónozott , kis sztálinizmusok" keletkeztek, ha- 
nem az kezd kirajzolódni, hogy a román vagy a lengyel, a cseh vagy a magyar va- 
riánsok mennyiben térnek el a szovjetunióbeli archetípustól, no meg persze egy- 
mástól. Ezt részben a vizsgálható intervallum rövidsége, részben a sztalinizálás me- 
netrendjének különbözősége magyarázza, így azok mindegyike kényszeredetten és 
rohanvást kopírozott , másodgenerációs" mutáció volt. A nagyfokú erőltetés elle- 
nére esetről esetre különbözőképpen volt csak adaptálható a bolsevizáláslicenc a 
helyi adottságokra, körülményekre. 

b./ Hasonló gond adódik , a modernizációs diktatúra" felfogással. Ennek legka- 
rakteresebb (hazai) megfogalmazása szerint a , sztálini szocializmus" célkitűzése 
, d nyugati világ, a fejlett országok, a centrumországok utolérése, a katonai és gaz- 
dasági verseny mellett az elmaradott népek, :xa tömegek c kulturális és anyagi 
felemelkedése (modernizáció) lett". Csakhogy a protektorátusi modernizációs dik- 
tatúra olyan területeken jelent meg oktrojált formában -— ez Magyarországon kívül 
még leginkább a keletnémet és a cseh területekre érvényes —, amelyek történelmi 
előzmények következtében iparosodottabbak voltak, kulturális (pl. alfabetizáció), 
infrastrukturális és szolgáltatási jellemzőiket tekintve pedig eredendően is előrébb 
tartottak, mint a lenini-sztálini akaratérvényesítéssel modernizálni kezdett Szov- 
jet-Oroszország. A sztálinizmus második világháború utáni magyarországi adaptá- 
lásának, a Rákosi nevéhez kötődő bolsevizálásnak ez az egyik történelmi alapel- 
lentmondása.!! Ebből eredően a magyar - és még inkább a cseh -— esetben a már 
elért kondíciókat lerontó, depriváló vagy degeneratív voluntarizmusról beszélhe- 
tünk. (Lengyelországban szintén saját belső gazdasági-társadalmi és politikai sajá- 
tosságaik miatt vitatja az ország második világháború utáni történetével foglalko- 
zók egy része — az ún. teóriaabsztinencia hívei —, hogy ott a forgalomban lévő mo- 
dernizációs, illetve a totalitárius elméletek értelmezhetők-e.!"?) Magyarországon min- 
denesetre nem a már meglévő gazdasági-társadalmi jellemzők összessége volt az ál- 
lamszocialista modell kiindulópontja, hanem egy elmaradottabb, alacsonyabb szin- 
tű fejlettségi státust tételezve fogalmazódott meg a kommunista , modernizációs? 

program. A teleologikus üdvtanként hirdetett programideológia helyi viszonyokra 
történő adaptálása leginkább abban érhető tetten, hogy a háborút követően lépés- 
ről lépésre egyszólamúvá cenzúrázott politikai közbeszédben meghatározóvá vált 
a Horthy-korszak , refeudalizálása?. Az öröklötten tovább élő avíttságok egyolda- 
lú túlhangsúlyozásával kísérelték meg elfedni és elfeledtetni nem csupán a két világ- 
háború között végbement változások bármifajta innovatív hozadékát, hanem a ré- 
gebb óta tartó — s persze mindenkoron ellentmondásos -—, hosszabb kifutású polgá- 
ri kori gazdasági-társadalmi modernizációt is. A meglévőnél korábbi állagúra retu- 
sálták, a közállapot-jellemzőket mintegy degradálni próbálták a bolsevik hatalom- 
megragadás idejére, 1917-1918 környékére, holott már a múlt századelő dualizmus- 
kori Magyarországa is markáns iparosodottsági-polgárosodottsági előnyt mutatott 
II. Miklós forradalom előtti Oroszországához képest. A sztálinizmust ennyiben még 
adaptálásának leginkább modellkövető éveiben — 1948—-1952 között — is más kon- 
díciók közepette kellett érvényesíteni, s még inkább más lett 1953 és 1956 között 
a desztalinizálás magyar variánsa. 

c./ Ha már fenntartásaimat jeleztem mind a totalitarizmus, mind pedig a moder- 
nizációs diktatúra iskoláinak követhetősége tekintetében, akkor azt is , illik beval- 
lani", hogy a Rákosi-korszak történeti megjelenítésének újrafogalmazása közepet- 
te főként Andrew C. Janos , rendszer-antropológiai" megközelítése ihlette gondo- 
latmenetemet s a tárgyhoz való közelítést.P Az említett szerző vállalja a vesződést, 
hogy a politológiai, illetve közgazdasági , modellezés" iskoláinak teóriáit összeves- 
se a konkrét történeti alapkutatásokon nyugvó leírásokkal: teóriát és praxist egy- 
beszőve formálódik tolla alatt a történeti narratíva. Az általunk közelebbről vizs- 
gált magyarországi esetben a Rákosi-korszak , történelmi tripla csavart" példáz a 
totalitarizmus sztálini mintájának adaptálási kísérletei között. Itt ugyanis a többi- 
hez képest is gyorsabban fordult működésképtelenségbe a kísérlet. A többi szatel- 
lit állammal közös jellemző, hogy esetünkben is szuverenitáshiányos közegben eről- 
tetett, másodlagos sztálinizmuskópiával van dolgunk. Magyarországon viszont a 
világháború utáni első évek korántsem tették kezdettől egyértelművé a bolsevik bi- 
rodalomba való betagolódási kényszert. A változások kiszámíthatatlan, külső szu- 
verén — időnként ötletszerűen irányt váltó — ambíciójának hatásaként követték egy- 
mást. A harmadik sajátosság pedig abból adódott, hogy a mintához képest a ka- 
pitalizálódásban-polgárosodásban előrehaladottabb jellemzőket felmutató társa- 
dalmat kíséreltek meg a szovjet-orosz kondíciók nyomvonalán bolsevizálni-sztáli- 
nizálni. 

d./ Rákosi rendszere politikatörténetileg egy birodalmi protektorátus megfele- 
léskényszerének szem előtt tartásával írható le, amit Fejtő Ferenc , az elnyomatás 
és a beolvasztás kettős folyamataként" értelmez." Ehhez a birodalomba tagoláshoz 
kérlelhetetlen kíméletlenséggel kellett hozzáerőszakolni a történelmileg karaktere- 
sen más gazdasági-társadalmi-kulturális arculattal bíró magyar viszonyokat. Eb- 
ből az ellentmondásból önmagában is csak egy olyan szekunder formaváltozat jö- 
hetett létre, amely — a hasonulást, betagolódást erőszakolni igyekvő akaratérvénye- 
sítés ellenére — módosította a sztálinizmus , eredeti jellegzetességeit". Más szerke- 
zetű és fejlettségű ipari egységeket, illetve vertikumot államosítottak, még inkább 
más volt a szövetkezetesítés alá vont agrárgazdaság karaktere és a mezőgazdász-tár- 

sadalom arculata. Mindezek következtében került itt más közegbe s jelentett mást 
a Sztahanov-mozgalom éppúgy, mint a kolhozosítás, a , micsurinizálás" vagy a kul- 
turális élet váltóátállítása közepette a , zsdanovscsina"? és a , proletkult" . 

e./ A korra jellemző kifejezések, az aktuális szovjetizálás hívószavai a magyar 
kultúra és história visszamenőleges ruszifikálására irányuló törekvéseket jelenítik 
meg. Egy olyan orosz-magyar kulturális szimbiózisnak a magyar közgondolkodás- 
ba plántálására törekedtek, amely korszakunkban - a szabad véleménynyilvánítás- 
tól való megfosztottság közepette is — kitapintható averziót gerjesztett. Ennek mind- 
két vetületét górcső alá veszi az MDP kultúrpolitikáját, valamint , nemzeti vagy 
nemzetietlen" arculatát tárgyaló fejezet. Az elemzés oda konkludál, hogy miközben 
a kommunista ideológia és , arculatpropaganda?" magyarországi kiadása tárgyi- 
nyelvi allúziót mutat a magyar történetpolitikai közgondolkodás protestáns vonu- 
latát jellemző szabadságharcos-kurucos népi patriotizmussal, az — főként 1948-ig 
— a kommunista eszme és párt , nemzeti"-ként való legitimálását szolgálta. Bár ezt 
tovább őrizte az ötvenes évek minden területen militarizálódott frazeológiája, ará- 
nyait és hangsúlyait tekintve a , szovjet minta követése? egyedül üdvözítő voltának 
megkérdőjelezhetetlensége vált dominánssá. 

f./ Végül azért is eltérni kényszerültem mind a totalitárius teória, mind pedig a 
modernizációsdiktatúra-felfogás nyomvonalától, mivel azok funkcionális műkö- 
dést tételezve modellezik vizsgálatuk tárgyát. A vizsgált korszak, illetve Rákosi ter- 
roruralma esetében viszont egy mindvégig inkább erőlködve vergődő -— tárgyalt kor- 
szakunkban kétszer is megroppanó (1953, 1956), második alkalommal pedig lát- 
ványosan összeomló - tervutasításos vagy centralizált anarchia rajzolódik ki a sztá- 
linizmus magyar kortablójaként. Ebből a szempontból az a valóban töprengést ins- 
piráló kérdésfeltevés, hogy , kialakultak-e Kelet-Európában szovjet típusú rezsi- 
mek".!§ Persze, kialakulóban voltak az alapvető karakterjegyek, csakhogy Ma- 
gyarországon - legalábbis a vizsgált korszakban - az államszocializmus nem igazán 
tudott működőképessé konszolidálódni. Ezért is jellemezhető a górcső alá vett idő- 
szak az ideiglenesség állandósulásával, átmenetek, fordulatok sorával, pontosab- 
ban — a maguk teljességében végül is soha ki nem épült és összehangolt működés- 
re képtelen — rendszertorzók egymásutánjával. Az ún. szocialista tábor európai ho- 
rizontját pásztázva pedig leginkább az mondható, hogy a , vérrel és vassal" úgy- 
ahogy létrehozott szovjet birodalmi kereten belül a nyugati végek nemzetállamai- 
nak -— egymástól is különböző - , karaktere" birkózott Moszkva imperializmusával 
és nemzetekfelettiséget képviselő legátusaival. (Azért nem a Marxra visszavezetett 
internacionalizmus kifejezést használom, mert annak sztálini újrakódolása - e tér- 
ségben — a bolsevik birodalomba való betagolási ambícióként jelent meg.) Eköz- 
ben az is a modelltől való eltérés formaváltozatait gyarapította, hogy az egyes pro- 
tektorátusok helytartói miként próbáltak közvetíteni-egyensúlyozni a birodalmi 
centrum elvárásai és a genius loci adottságai között. 

10. A fentebb mondottak tették indokolttá, hogy a primer forrásfeltáráson alapu- 
ló elemzés mellett , a szokásosnál?" bővebb terjedelemben hívjam segítségül a kor- 
szak megjelenítéséhez a regnáló rendszer központi sajtóorgánumát, a Szabad Né- 
pet. A tradicionálisan sokcsatornás társadalmi nyilvánosság szigorúan ellenőrzött, 
szűk keretek közé szorítása s ezen belül a diktatúrát üzemben tartó párt legnagyobb 

példányszámú napilapjának megkülönböztetett fontossága más hasonló rendsze- 
rekben sem ismeretlen. (A Harmadik Birodalomban ilyen volt a Völkiscber Beo- 
bacbter, a Szovjetunióban a Pravda.) Magyarországon a Szabad Nép egyszerre volt 
az MDP vezetésének hivatalos szócsöve, irányt mutatni hivatott népnevelője, papír- 
agitátora; tananyag és tanítási vezérfonal; emellett — nem csupán a párt tagjai szá- 
mára — a napi politikai tájékozódás elsődlegesnek szánt iránytűje, a rendszerbe szo- 
cializálás megkülönböztetett fontosságúnak tekintett eszköze; mindenhez értő sze- 
repben tetszelgő termelési és termelésszervezési útmutató; a rendszer hagiográfiai/dé- 
monológiai kalendáriuma: nyomatékkal ünnepelve a sajátjának tekintett jeles na- 
pokat, szekularizált szentjeinek születési (és halálozási) évfordulóit, egyúttal vissza- 
térően dehonesztáló összefüggésben tűnnek fel lapjain a status guo , antikrisztu- 
sa1". Csak a legjellemzőbbeket sorolva: horthyfasizmus (sic!), (neo)nácizmus, kle- 
rikális reakció, imperializmuslakájok, osztályárulók és osztályellenségek, illetve az 
utóbbiakon belül mindvégig megkülönböztetett Prügelknabe-réteg, a kulákok. A tár- 
sadalmi munkamegosztás tradicionális területeit aktuális csatahelyszínekként em- 
lítették, s cikkei — különösen a hidegháború jégkorszakának tartott periódusban, 
1949-1953 között — harcászati tankönyvek nyelvezetét utánzó fronttudósítások. 
Kezdetben az ipari termelés, illetve a nagyberuházások , frontját" emlegették a leg- 
gyakrabban, ahol a párt úgy nyomult előre, mint kés a vajban. Ennél elkeseredet- 
tebb összecsapások sejlenek fel az , agrárfront" mellékhadszíntereiről (a begyűjté- 
si, a szövetkezetesítési, illetve a kulákfrontról) közreadott híranyagokban, mivel e 
téren sokkal kevésbé volt sikeres a kommunista akaratérvényesítés. Egyedül a reti- 
rálás hadastyán szinonimája, a , rugalmas elszakadás" hiányzik az agrárfront szó- 
tárából, mivel a kudarcot - az állampárti téeszesítés stratégiai vereségét — még sej- 
tetni sem volt szabad. Nemkülönben állandósuló harci terepként jelent meg a kul- 
túrfront vagy - e tárgykörből csak példaként — a pedagógusfront. Az alapvető élel- 
miszerek beszerezhetősége tekintetében állandósuló hiánygazdaságot, a permanens 
nélkülözést, illetve a naponkénti többórás sorállást , a közellátás terén megvívan- 
dó harc", illetve , a spekulánsok, árurejtegetők ellen folytatandó lankadatlan küz- 
delem" nemkülönben militáns nyelvi fordulatai dokumentálták. 

a./ Az újabb rohammunkákra vagy éppen a rejtőzködő ellenség újabb célcso- 
portjainak leleplezésére buzdító különböző sajtókampányok egyben az adott terü- 
let tökéletlen — s idő múltával egyre zűrzavarosabb — működésének lenyomatai vol- 
tak. A rendszer imázsát rontó , negatív hírek" hiányoznak. A körülményeket te- 
kintetbe véve nem meghökkentő, hogy 1953 második felében az MDP vezetői és a 
lap újságírói minden esetben úgy hivatkoztak az ún. júniusi párthatározatra, mint- 
ha az az olvasóközönség számára is közismert lehetne, holott — a dokumentum tit- 
kosítása miatt — éppen a katasztrófahelyzet létrejöttének okait és előidézőit nem 
volt szabad megszellőztetni. Az sem volt rendkívüli, hogy az átalakulás előbb kö- 
vetendő példaként megjelenített helyszíne néhány hónap elteltével a szocialista épí- 
tést megcsúfoló gyalázat és fertő, a korabeli nyelvezet szerint , a megbúvó ellenség 
bűntanyája" lett. Ez esetben nem volt szükség a sorok közötti olvasni tudásra csupán 
várni kellett. A mintaként állított üzemmel, járással szomszédos másik üzem, járás 
párttitkárának irigysége és revizorokat mozgósítani tudó , elvtársias ármánykodá- 
Sa" segítette a szocialista építés szégyentábláján való kipellengérezést, vagy éppen 

a (sokadik) drámába forduló végkifejletet. Így sem mindig egyértelmű azonban, 
hogy milyen tájékoztatáspolitikai megfontolások húzódtak meg valaminek a köz- 
lése vagy éppen elhallgatása mögött. Azon aligha kell megütközni, hogy Rákosi 
Mátyásnak , a Rajk-per tanulságait" számba vevő — a maga helyén már ismertetett 
— 1949. szeptember 30-i monstre beszédének újraközlései során kimaradtak a bűn- 
segédi bűnrészes Kádár János belügyminiszter, illetve az ÁVH és vezetője, Péter Gá- 
bor , jó munkáját" méltató passzusok és a beszéd közben ekkor felhangzott közön- 
ségéljenzések. E szövegcsonkításra előbb Kádár, majd másfél évre rá Péter rács mö- 
gé dugása kínálkozik magyarázatként. 1954-től viszont a dörgedelmes szónoklat 
már teljes egészében kimaradt Rákosi , válogatott beszédeinek" újabb kiadásaiból: 
Rajk vontatott és kulisszák mögötti részleges rehabilitálása s még inkább a szov- 
jet-jugoszláv kapcsolatok Moszkvából kiinduló (visszamenőleges) átértékelése kö- 
zepette a magyar párt vezére nem szapulhatta tovább Titót , az imperialisták béren- 
ce és láncos kutyája? szezonális szitkok ismételgetésével. Holott nagyon kedve el- 
len való politikai fordulat volt a nevezetteknek ismételten kijáró , elvtárs" titulus 
használata. (1955. augusztus 9.) 

b./ Nincs válaszom viszont arra, hogy a korábban harsány és útszéli hecckam- 
pánnyal körített kirakatperek (Mindszenty-, Rajk és társai, illetve Grősz-per) után 
mi volt az oka a további hasonló bírósági színjátékok sokasága közepette érvénye- 
sített sajtószilenciumnak, az immár rituálissá tett nyilvános gyalázkodások leállítá- 
sának, illetve annak, hogy legfeljebb az ítélet kimondását publikálták — ha egyálta- 
lán! — nyúlfarknyi közleményekben (, mínuszos hírekben"). S ennek lett volna ké- 
sőbbi , logikus" következménye, hogy a szabadlábra helyezésekről sem adott hírt 
a sajtó? Pontosítva: miközben a Rajk-per előkészítése során (Prágából szó szerint 
elrabolva) őrizetbe vett — és ítélet nélkül több mint öt éven át fogva tartott — szov- 
jet-amerikai kettős ügynök, Noel Field szabadlábra helyezéséről szükségesnek vél- 
ték egy sajtóközlemény elhelyezését a párt központi lapjában (1954. november 17.), 
az ún. , hazai kommunista" vezetők tucatjának kiengedéséről egy sor se jelent meg. 
Az e körben (is) számon tartott Kádár Jánossal úgy találkozhatott újra a kortárs ol- 
vasó, hogy nevét felsorolták az újonnan megválasztott Hazafias Népfront Országos 
Tanácsának tagjai között (1954. október 25.), holott Kádár másfél hónapja már a 
főváros egyik közismert munkáskerületének, Angyaltöldnek volt az MDP-titkára. 
(Ugyanez a , nem adunk hírt róla"? tilalom volt érvényben az MDP-prominensek- 
ké lett kollaboráns szociáldemokraták, Szakasits Árpád és Marosán György bebör- 
tönzése, illetve kiengedése esetében is.) Félreértés ne essék: nem egy nyíltabb köz- 
léspolitikát kérek számon a diktatúra sajtóját irányító és felügyelő pártvezetéstől, 
hanem azt próbálom érzékeltetni az említett példákon keresztül, hogy mely esetek- 
ben tűnik ez a kommunikációs mechanizmus - a pártállam minden más alrendsze- 
réhez hasonlóan - illogikusnak, koherenciát nélkülözőnek. Más tárgykörben bár, 
de ugyanebbe a tisztázatlan közléspolitikai sorba illeszthető az is, hogy a korabeli 
meteorológiai prognózisok csak nagyon ritkán közöltek Celsius-fokkal társított hő- 
mérsékleti előrejelzést. Ma hűvösebb vagy melegebb, borultabb vagy naposabb idő 
várható - szóltak a relativizált jövendölések. Vajon mit kellett titkolni az ellensé- 
ges hírszerzők elől? A telente ismétlődő , iskolai szénszünetek"? dobra verés nélkül 
is hírül adták az állandó sztahanovista túlteljesítések (hírei) ellenére menetrendsze- 

rűen előálló szénhiányt. Nyáron meg talán azért volt elvárt a közelebbi adatok nél- 
küli időjárás-jelentés, nehogy az ellenség összesítse és kiszámolja: a napsütéses na- 
pok száma, valamint a tenyészidőre eső hőösszeg alapján Magyarország klimatikus 
viszonyai nem teszik lehetővé a gyapottermesztést? Ez ugyan tény volt, de — gon- 
dolhatták — miért kellene ezt az imperialisták orrára kötni, amikor éveken át mil- 
liókat fecséreltek el e növény hazai meghonosítására. 

c./ A Szabad Nép híreinek visszatérő használata a korrajzban nehezen kerülhe- 
tő meg, ha azt akarjuk érzékeltetni, hogy milyen tartalmú és stílusú volt a kortár- 
sakra zúduló, pártosan leegyszerűsítő, propagandacentrikus hírözön, amely alap- 
ján a saját mindennapjaikban tájékozódni igyekeztek. Annál is inkább, mert annak 
idején elvárás volt ennek alapján a tájékozottság, illetve annak — esetenként szá- 
mon is kért — tanúsítása. Az egy másik kérdés, hogy a kortárs miként interiorizál- 
ta vagy vetette azt össze saját boldogulásával, annak elmaradásával, horribile dic- 
tu szükségtelen s gyakorta esztelen — mert a rendszert sem , jobbította"?" — megpró- 
báltatásaival, meghurcoltatásaival, kényszerűen elviselt nélkülözéseivel, sérelmei- 
vel és szenvedéseivel. Múltelemző visszatekintésben pedig azért sem tanulság nél- 
kül való a Szabad Nép módszeres tanulmányozása, mert sokkal többet árul el a 
korszakról, mint azt egy diktatúra önreprezentációs szándéka alapján gondolnánk. 
A korabeli rádióra vonatkozó, éppoly közismert, mint amennyire leegyszerűsítő 
fordulatot parafrazeálva, az MDP központi napilapjára is elmondható, hogy , ha- 
zudtak reggel, hazudtak délután (akkor még volt időnként ugyanaznapi mutáció), 
hazudtak minden írásukban", csakhogy e hazugságáradat — szándékához képest — 
majdnem ugyanolyan mértékig volt önleleplező, mint önfényező. A kommunista 
pártvezetés minden elhatározását megvalósíthatónak hirdető és minden gondra 
megoldást propagáló nyílt voluntarizmus, illetve a — menet közben egyre szaporo- 
dó — fiaskók és pőre hazugságok leplezésére szánt, nemkülönben harsány verbális 
erőlködés egyre láthatóbbá tette a , király meztelen" szituációkat, a nyilvánvaló 
rendszerhazugságokat. A Szabad Nép összességében sokkal kitárulkozóbb, a párt- 
egyeduralom fonákságait, rendszerszintű kontraproduktivitását jóval inkább elárul- 
ja, mint mondjuk a rákövetkező Kádár-korszak konszolidált, a rendszer minden- 
napjait ssandalummentesnek láttatni igyekvő központi pártorgánuma, a Népsza- 
badság többnyire egyenszürke, , kiegyensúlyozott" semmitmondása. 

11. A magyarországi államszocializmus Rákosi-kori archetípusát — Kornai János 
ezt a , klasszikus szocializmus" időszakának nevezi — régebben is, manapság is egy- 
fajta szekularizált kreacionizmus alapján szokás felidézni. Azt értem ezen, hogy a 
visszatekintő korleírások legtöbbje a — , kész a mű? — megteremtettség nézőpont- 
jából szól az 1948-as kommunista hatalomátvétel utáni időszakról, s a további fej- 
leményeket, kínlódásokat, ellentmondásokat már rendszerimmanens sajátosság- 
ként jeleníti meg. Ez a politikatörténeti megközelítés egyfelől rendjén való, mert a 
történtek kronológiai felidézése megkerülhetetlen. Másfelől viszont — akarva-aka- 
ratlanul — ugyanazt az , Add uramisten, de azonnal!" politikai logikát követi, amit 
az egyeduralmat megszerző korabeli pártvezetés is vizionált: az MDP budapesti 
központjában született döntéseket, határozatokat lehetőleg már , másnap" mint az 
ország minden szegletében realizálódott normát szerette volna látni. A pártállami 
rendszer létrejöttének szélesebb körű , tudatosulása? még a viszonylag kis területű 

Magyarországon is évekre elhúzódott." Társadalomtörténeti nézőpontból a dá- 
tumhoz köthető politikatörténeti aktus sokkal inkább csak egy tér-idő diagramon, 
olyan folyamatábrán lenne megjeleníthető, ahol a központi elhatározás kisugárzá- 
sa-szétterjedése követhető nyomon az igazgatási-települési hierarchia grádicsain le 
egészen az utolsó posta társadalmi címzettjeiig. A korabeli rendszer-átalakítás — és 
rendszer-üzemeltetés — éppoly voluntarista, mint amennyire türelmetlen mechaniz- 
musa ráadásul egymás nyakára hágó s egymásra terhelődő döntések, elhatározások 
szinte azonnali társadalmi elfogadtatásával próbálkozott, ennek eltökéltségével te- 
vékenykedett. Holott a döntési centrumtól távolabbi és (többszörösen) alárendelt 
vidéki helyszínekről tudósító források arról tanúskodnak, hogy községi-járási szin- 
ten a helyi (túlnyomórészt agrár-) társadalom pártállam-recepciója meglehetősen 
elhúzódott. 

A politológiai irodalomban konvencionális, pártközpontú hatalom- és társada- 
lomszervezés, "§ illetve a pártállam , párt" előtagjának determináló szerepe a vidék 
Magyarországán csak fokozatosan - időben elhúzódva -— tudatosult. A falvak pa- 
raszti társadalma számára, amely akkor még a népesség felét tette ki, inkább volt 
az állam helyi reprezentánsa a községháza elöljárója még azután is, hogy — a ta- 
nácsrendszerű közigazgatás bevezetése nyomán - az egykori bíró tisztében a ta- 
nácselnök, a volt jegyző posztján pedig a tanácstitkár lett a helyi autoritás. Hozzá- 
juk képest a kommunista párttitkár — helyi szinten — jó ideig még inkább csak egy- 
fajta agitátor, , népnevelő" volt, s maga a felsőbb vezetés is leginkább ilyen népne- 
velői reszortfeladatot osztott rájuk. Őket viszont szűkebb társadalmi környezetük 
jobbára konjunktúrafigura mivoltukban tartotta számon: mivel ilyen pártszekér- 
tolók már korábban is ismertek voltak a falu társadalmában, időbe telt, amíg az egy- 
pártrendszer helyi legátusa az adott közösségen belül szert tudott tenni a megkü- 
lönböztetett párthatalom révén elvárt-megkövetelt respektusra. A helyi kommunis- 
ta párttitkárok ugyanúgy a község szegénysoron lakói közül kerültek ki, mint a ve- 
lük többé-kevésbé egyívású, tanácsi vezetőkké (elnökké, titkárrá) lett (újjgazdák. 
A belső rendtartását őrizni próbáló, tradicionális agrárközösség választott elöljá- 
rói közül akkor is inkább a fentebb említetteknek járt ki az állam helyi letéteménye- 
se megkülönböztetés, ha a tanácsrendszer létrehozása keretében az ő pozícióba ke- 
rülésük is csak előzetes párttámogatással történhetett. A helybéli pártszervezet tit- 
kára viszont nem élvezett hasonló - az állami stallumhoz kötődő - respektust. 
Egyelőre inkább csak helyi forrásfeltárások, , mélyfúrások"? nyújtanak támpontot 
arra, hogy az államszervezet felső szintű MDP-irányításának egyértelművé válása 
alsóbb szinteken csak meglehetős fáziskéséssel, az ötvenes évtized első éveit kitöl- 
tő időeltolódással követte a párt dominálta rendszer teljes vertikumban történő mű- 
ködésbe lépését, illetve annak helyi szintű társadalmi tudomásulvételét.!? A hatal- 
mi centrum átalakítást erőltető — türelmetlen és azonnali eredményt elváró — intéz- 
kedései már kellően feltártak. A helyi-regionális eltérések kutatása, valamint a lo- 
kális sajátosságoknak az országtörténetbe illesztése még várat magára. 

12. A Rákosi nevéhez kötődő kommunista terroruralom kampányszerű nekibuzdu- 
lások, ezeket felülíró, újabb kampányokkal elfedni próbált üzemzavarok, kisebb- 
nagyobb rendszerkisiklások és (félyffordulatok egymásutánján át vezetett 1956-ig, 
amikor egy szerkezeti-politikai értelemben létrehozott, de konszolidált működésre 

képtelen protektorátusi próbálkozás omlott össze. Ez a tényleges összeomlás egye- 
düli volt a Szovjetunió által kreált szocialista világrendszer fennállása során, s an- 
nak egészét sokkolta: ,, a béketábor?" belső sérülékenységének rémét idézte fel. (A kár- 
mentési propagandában rutinszerű cinizmussal használt külső, imperialista ármány- 
kodásra való hivatkozás alaptalanságával leginkább azok voltak tisztában, akik ezt 
kiagyalták és terjesztették.) Lassan történetivé váló távlatból a Rákosi-korszak utol- 
só évein nyomot hagyó politikai feszültséget igazából az adja, hogy tevékenysége so- 
rán Rákosi is, Nagy Ímre is úgy próbált , saját arculatú?" politikát folytatni, hogy 
az hol illeszkedett a szovjet kívánalmakhoz, hol meg szembement azokkal. Mert- 
hogy a csatlós államok számára követendő szovjet politika maga is gyakorta — s 
esetenként szeszélyesen — váltott lépést és ütemet." Az 1953 utáni , nyitásba"? 1l- 
leszkedett egyfelől az, hogy a szovjet külpolitika — újra felfedezve a diplomácia zöld 
asztalát — a ellenlábas nyugati partnereivel tárgyalások sorozatát indította a világ- 
háborús örökség és a hidegháborús új konfliktusok rendezése érdekében, másfelől 
pedig az, hogy csatlós államaival is hozzálátott (nagyon felemás) , konzultációs vi- 
szonnyá formálni" az addigi gazda-cseléd kapcsolatot." 

a./ Kérdés, hogy Rákosi és Nagy Imre — a némileg újra tagoltabbá váló hazai po- 
litikai nyilvánosságban is kitapinthatóvá váló — tényleges szembenállása miatt sod- 
ródott-e az ország egyre inkább örvénybe, avagy másról volt szó. A Moszkva felől 
is rapszodikus irányváltásokkal érkező politikai széláramlatokban lehetett-e vitor- 
la és kormánylapát nélkül úgy navigálni a magyar dereglyét, hogy zátonyra futás 
nélkül átevickéljen a sztálinizmusként adaptált hidegháborús romgazdaság, illetve 
terroruralom örvényein? A nyilvánvalóan - s egyre inkább egyöntetűen - Rákosit 
abcúgoló hazai , közkívánalom? ellenére vajon nem a szovjet pártelnökség tartot- 
ta-e még pozícióban közel fél éven át azt a magyar pártvezért, aki már számára is 
tehertétellé vált? S nem csupán eben gubát cserélt-e, midőn menesztésére végül is rá- 
szánva magát, a Rákosival vetekedően , homo kominternicus" Gerő Ernőt ültette 
a helyére? A Nagy Imre nevéhez köthető desztalinizálás és Rákosi resztalinizációs 
próbálkozása között kimutatható ugyan a személyiségjegyeiktől sem függetleníthe- 
tő aktuálpolitikai törésvonal, csakhogy — növekvő időtávlatból szemlélve — a ma- 
rionetteket mozgató kezek is egyre kontúrosabban kezdenek látszani. Moszkvát — 
úgy tűnik — sokkal kevésbé zavarta az, hogy magyar protektorátusa 1956 tavaszá- 
ra ismét csődközeli helyzetbe került, mint annak megsejtése, hogy Duna-parti ma- 
rionettjeinek egyike esetleg , önjáróvá válik", s megpróbál kilépni a ráosztott sze- 
repkörből. 

b./ A Rákosi-korszak egyik kortörténeti kulcsfogalma a , személyi kultusz". Ez 
magyarországi feltűnése éveiben is többféle jelentéstartalmat hordozott, s nemkü- 
lönben változatos egyes jelentésrétegeinek későbbi használata, , kommunikálása" . 
Eredendően Sztálin — magyar leképezésében Rákosi - rendkívülinek beállított párt- 
és népvezéri karakterét, ehhez kapcsolódó szertartásos dicsőítését, pontosabban 
ennek fonák, nemkívánatos voltát értették ezen. A rituális bálványozás Sztálin ha- 
lála nyomán ért véget, amikor a szovjet , váltóátállítás" részeként az ún. kollektív 
vezetés — nemkülönben kampányszerű -— hangsúlyozása dívott. Ekkori tartalma 
leginkább a , vezérkultusz?" szemiotikai tartományában értelmezhető mint a (szim- 
bolikus) politika nemkívánatos anomáliája. Ny. Sz. Hruscsovnak az SZKP XX. 

kongresszusa zárt ülésén elmondott , titkos beszéde? viszont érdemben változta- 
tott a személyi kultusz értelmezésén. A justizmordok tömegének és rendszerimma- 
nenssé tételének leleplező kritikája a sztálini személyi kultusz terroruralomként va- 
ló megbélyegzését — illetve az ettől való deklarált elhatárolódást — jelentette. Ugyanezt 
a dehonesztáló terroruralom jelentést hordozta 1956-57 fordulóján Magyarorszá- 
gon Rákosi, illetve a , Rákosi-Gerő-klikk" személyi kultuszának kora Kádár-kori 
megtagadása. Ehhez képest következett egy újabb értelmezéskorrekció az 1960-as 
évtized konszolidációs politikájának részeként. A személyi kultusz Rákosira redu- 
kált és szigorúan retrospektív használata — a már említett , akkor is a szocializmus 
épült" rendszerlegitimálás jegyében — a terroruralom jelentésréteg feledtetését, szi- 
nonimaként való behelyettesítése az eufemizálást szolgálta. (Ez mintegy komple- 
menter viszonyba került azzal, hogy számottevően mérsékelték az 1956-os , ellen- 
forradalom"-nak a nyilvános politikai közbeszédben való emlegetését, , felhány- 
torgatását".) Az 1990-es rendszercezúra óta — leginkább a , new social history? 
erőre kapásával összefüggésben - kitapintható egy ismételt módosulás. A személyi 
kultuszt alkalmasint a vezérkultusz modernkori formaváltozatai egyikeként jelení- 
tik meg, holott nem gondolom, hogy a két fogalom (jelenség) — ez esetben — csere- 
szabatos lenne. A munkában erre külön fejezetet szánva, megkíséreltem elkülöní- 
teni a vezérkultusz és a személyi kultusz jelentésrétegeit. Utóbbit — a sztálinizmus- 
ra és a Rákosi-korszakra vonatkozóan - továbbra is a terroruralom jelentéstarto- 
mányában értelmezem. 

c./ A Rákosi-korszak bő évtizede során Magyarországon történteket mindvégig 
moszkvai determináltság jellemezte, olyannyira, hogy a birodalom perifériáján ve- 
getáló, Budapest-központú tartomány még európai környezetében sem volt jelen 
lévő, jegyzett szereplője a nemzetközi politikának. Mintha még mindig érvényben 
lett volna I. M. Majszkijnak a kötet bevezető soraiban idézett 1944-es iránymuta- 
tása: , Magyarországot elszigeteltségben kell tartani." Ehhez a státuszhoz képest 
annyi változást hozott 1956 októbere, hogy az ország egy történelmi pillanat ere- 
jéig lett bír. A , pesti srácoknak" — akik Molotov-koktélos városi gerilla harcmo- 
dorral a kor legerősebb reguláris szárazföldi hadseregének páncélosegységeit amor- 
tizálták ócskavassá — pillanatnyi bírértékük lett, de nem több. Az Egyesült Államok 
újonnan kinevezett budapesti követe, Edward Wailes azt az utasítást kapta a State 
Department-ről, hogy ne siessen megbízólevelét átadni, mert a Nagy Imre vezette 
magyar kormánynál , nincs sok keresnivalónk".?? Szó sincs arról, hogy Magyaror- 
szágot , cserbenhagyta volna a Nyugat?" a forradalom napjaiban. A faképnél ha- 
gyás előzetes kontaktust, a felek közötti érdemi kommunikációt, , viszonyt" felté- 
telez. Budapestet viszont még csak kapcsolatfelvételre sem érdemesítették: nem volt 
hozzá érdekeltségen alapuló motiváció. Ez alapján értékelhetők valós árfolyamu- 
kon mindazok a rokonszenv-nyilatkozatok — majd pedig a mibe sem kerülő sajnál- 
kozó szolidaritásdeklarációk is —, amelyek a forradalom vérbe fojtása után elhang- 
zottak. Hírértékük volt — de nem több. Magyarország a vizsgált korszakban a Ke- 
lettől és a Nyugattól egyaránt elszigeteltségben volt és maradt. A , szabad világ- 
ban" ekkoriban átalakuló médiastruktúra jóvoltából 1956 őszén — néhány napra 
— címoldalas hírértékük lett ugyan a Magyarországon történteknek, de a hírpoliti- 
kát nem célszerű összekeverni az effektív politikacsinálással. 

2 
Végezetül egy személyes szerzői reflexió. Amikor nemrégiben egy rövid összefogla- 


lóban idéztem fel ugyanezt az időszakot," szakmailag , mindenevő" — mindent ol- 
vasó -, korábbi évszázadokat kutató tanár barátom és több évtizede kollégám kér- 
dezte halvány szkepszissel a hangjában: tényleg ilyen sötét volt a Rákosi-korszak? 
Némi töprengés után azt válaszoltam neki, hogy ha hosszabban szóltam volna ró- 
la, még sötétebb lenne a korkép. Most, e részletesebb verzió végére érve, aligha- 
nem ezt konstatálhatja az olvasó. Ennek megfelelően még inkább jogosult a fen- 
tebbi kérdésben rejlő ellenvetés. Ez viszont az impresszión túl több kérdést is fel- 
vet. Legegyszerűbb a válasz a — szó szerinti — képes beszédre: számos helyen a szür- 
ke derítettebb, világosabb árnyalatait voltam kénytelen használni, mert a kívána- 
tos mélysötét majdhogynem egy koromfekete pannót eredményezett volna, miáltal 
a (korjkép önmagát semmisítette volna meg, s legfeljebb egy posztmodern(?) kiál- 
lításra nevezhettem volna be az alkotást, holott semmilyen képzőművészeti tehet- 
ségem vagy ambícióm nincs. Ennél keményebb dió azzal szembesülni, hogy a Rá- 
kosi-korszak egykorú önképe oly idilli, , paradicsomi" állapotokat tár elénk, hogy 
ennek mérséklése, a túlbuzgó elrajzoltság visszafogása-visszavétele mindenképpen 
indokolt, de meglehetősen nehezen található meg a kívánatos realista korkép, illet- 
ve az ellenkező végletbe esés határmezsgyéje. 

Számszerűsíthető adatsorokkal alátámasztott gyarapodási, , fejlődési" mutatók 
állíthatók össze ugyanezen korszakból — mondjuk a szénbányászat, az alapanyag- 
gyártás (vas, acél), az egy főre eső villamosáram-felhasználás, a térítésmentes gyó- 
gyításba bevontak bővülő köre vagy éppen a közép- és felső szintű beiskolázás meg- 
többszörözése és az egyéb kulturális javakhoz való hozzáférés szélesre tárása tekin- 
tetében -—, s ezek kézenfekvő bizonyítékként kínálkoznak az általam inkább sötét tó- 
nusokkal megidézett korkép cáfolatára. Hasonló növekedési adatsorok a legkülön- 
bözőbb tematikai metszetekben sorjáztathatók a Horthy-korszak negyedszázadá- 
ból s még inkább a dualizmus fél évszázadából. Az utóbbi esetében annál is inkább 
lehetséges ez, mert a modernkori Magyarország leghosszabb prosperáló időszaka 
volt. Miközben még jórészt önálló egzisztenciák erőfeszítéseinek hozadékaként 
könyvelhető el az össznemzeti, társadalmi gyarapodás. A most vizsgált korszakban 
viszont az eredmények minden esetben a pártívezetés) és , szeretett vezérünk" (ön)di- 
csőítését szolgálták. Maga Rákosi különböző beszédeiben, kongresszusi beszámo- 
lóiban visszatérően kölcsönvette Petőfi elhíresült strófáját," aktualizálva, mindig 
alkalomhoz igazítva azt. Sok helyről szó szerint összeszedhető, ezúttal fiktív, tömö- 
rített kompilációként utánozva, ez — lényegét tekintve — úgy hangzott, hogy ,, a fel- 
szabadulás óta, / az ötéves terv megindítása óta eltelt három, öt stb. év alatt na- 
gyobb fejlődést mutatott fel az éppen példaként említett ágazat, mint a Horthy- 
korszak idején egészében, s ezzel ismét óriási lépést tettünk meg, / újabb mérföld- 
követ bagytunk magunk mögött a szociálizmus (sic!) építésének útján. Mindebben 
elvitathatatlanul fontos szerepe volt a párt eltökéltségének, iránymutatásának, tl- 
letve irányításának." Ugyancsak refrénszerűen zárultak e passzusok , a Sztálin ve- 
zette dicsőséges szovjet párt" vagy — később - , a Szovjetunió hathatós támogatá- 
sát" megköszönő hálálkodással. Magyarán: az eredményeket mindenkoron , a párt" 
könyvelte el magának. Ezekre alapozva, de kontextusba helyezésük mellőzésével, 

illetve a közismert teleologikus gondolatfűzéssel fogalmazódott később a Kádár- 
korszak politikai önlegitimálása és kortörténetírása is oly módon, hogy -— a Ráko- 
si személyére és , személyi kultuszára" vonatkozó részleges elhatárolódás közepet- 
te — mindvégig kikezdhetetlen maradt a mondandó vezérmotívuma: , ekkoriban is 
a szocializmus épült"? . 

Igaz, a leírás még e Kádár-korszakban dívó, relativizált üdvtörténeti megközelí- 
tést sem követi, s ebben éppannyira szerepet játszik az államszocializmus egészének 
amortizálódása, mint amilyen mértékben segítik az újraértékelést az időközben ku- 
tathatóvá vált újabb források. S még valami. Arra is kíváncsi voltam, hogy az ál- 
lamszocializmus Rákosi-kori kiépítése és kínkeserves — végül bukásba torkollott — 
működésben tartása , mennyibe került". Mibe került ez az országnak, mit fizetett 
— és mivel fizetett — ezért a korszak honi társadalma? Erre is kerestem a választ a 
kötet lapjain. Ehhez viszont elkerülhetetlen volt dekonstruálni azt a másik rend- 
szeralaptételt, amely szerint a , társadalmasított közvagyon? tervszerű hasznosítá- 
sával és újraelosztásával az államszocializmus nem tőkepiaci költség-haszon elven 
működött. Dehogyisnem - csak rosszul. A magánjavak - államosításnak, szövetke- 
zetesítésnek nevezett — mértéktelen elkonfiskálása volt az összes beruházás döntő há- 
nyadának , forintosítható? forrásbázisa. A központosított újraelosztás körébe be- 
vont társadalmi hányad rohamtempóban bővült. Esetükben az eredendően is ala- 
csonyan megszabott - és tartósan csökkenő vásárlóértékű — nominálbér, az agrár- 
magángazdálkodók körében pedig a beszolgáltatási tarifa és a túladóztatás szol- 
gálta népgazdasági szinten az állam által monopolizált tőkekoncentrációt. Szó sincs 
arról, hogy az utólagos visszatekintés helyezné utilitarista alapra a rendszer megíté- 
lését: az ellenkezőjét hirdető ideológiai kulisszák mögé rejtetten maga is az volt, 
csakhogy a hidegháborús hadigazdasági projektek már azt megelőzően felemésztet- 
ték az akkumulált tőkevagyont, hogy magát az új, totalitárius rendszert — a szán- 
dékolt-meghirdetett volument is elérve — teljes körűen ki tudták volna építeni. 

Ráadásul nem csupán belső gazdaság-, illetve társadalomszervezését tekintve mű- 
ködött a pártállam üzleti monopóliumként, hanem a szocialista tábor birodalmi 
központja, kontra magyar protektorátus viszonylatában is. 1954 augusztusában a 
szovjet kereskedelmi miniszter , felajánlotta a magyar kormánynak megvételre? az 
1947. évi békeszerződés nyomán életre hívott magyar-szovjet vegyes részvénytár- 
saságok szovjet tulajdoni hányadát. A kivásárlást még ugyanebben az évben tető alá 
hozó megállapodás politikai bizottsági háttéranyagaiban meglehetősen eklektiku- 
san keverednek az eladó által megjelölt ár miatt az alárendeltséget kedvetlenül tu- 
domásul vevő kitételek, valamint a szovjet üzleti nyereségről és a magyar kamat- 
terhekről vázolt számítgatások, főként a diktált vételár törlesztésének futamideje 
függvényében." Szóba sem került bármifajta , testvéri-családi" egyezkedés az áru- 
piaci viszonyok érvénytelenségéről. A magyar pártvezetés belső használatra készült 
elaborátumában azért tükröződik meglehetős , elvtársi sértődöttség", mert a győz- 
tes birodalomgazda magától értetődő természetességgel érvényesítette a legyőzött 
és protektorátussá tett perifériával szembeni akaratát. De hát — belpolitikai viszony- 
latban — a Rákosi Mátyás irányította pártelit nem ugyanilyen , nincs apelláta"? ön- 
tudattal hitte akaratát korlátlanul érvényesíthetőnek az alávetett honi társadalom- 
mal szemben? A függelmi hierarchia ezen logikai rendjében beszélhetünk arról, 

hogy sem a szocialista tábor közösségén belül, sem a szatellitállamok belső parancs- 
uralmi rendjében nem volt szó az ún. tőkepiaci költség-haszon elv kiiktatásáról, 
csupán arról, hogy azt az erőviszonyok alapján, a politika primátusa szerinti alá- 
rendeltségben torzították szelektívvé, egyoldalúvá. 

Ez is módot ad arra - sarkosabban fogalmazva: ez követeli meg —, hogy a vissza- 
tekintő elemzésben a vizsgált időszakban terroruralomként működtetett , kommu- 
nista projekt" mérlegét a mindezt megélni (elszenvedni) kényszerülő társadalom 
nézőpontjából is megvonjuk. Ebben a megközelítésben az a következtetés, hogy a 
Rákosi-korszak pártegyeduralma a hatalomra kerülésekor rendelkezésre álló nem- 
zeti vagyont — értve ezen a természeti erőforrásokat, a gazdaság meglévő eszközál- 
lományát s annak műszaki színvonalát, valamint a társadalom munkavégzése révén 
hasznosítható tudástőkét — kontraproduktív módon működtette és számottevő mér- 
tékben felemésztette. Egyfelől pazarlóan invesztált a csak hosszú távon megtérülést 
ígérő új beruházásokba, másfelől régit és újat egyaránt alacsony hatékonysággal, 
, ráfizetésesen" tartott üzemben." Emellett inkább anarchiára emlékeztető szerve- 
zetlenséggel és szinte az egész társadalmat diszkrimináló, állandósuló retorziókkal élt: 
direkt és közvetett meghurcolásokkal párosított, szükségtelen szenvedéseket és sérel- 
meket okozva funkcionált a rendszer egésze. Ennek eredővektoraként — a hideghá- 
borús kényszerpályára térítést is bekalkulálva — lényegében kerékkötőjévé vált a vi- 
lágháború után kecsegtetően meginduló gazdasági újjáépítési trend folytatásának, 
és megakasztotta a társadalmi regenerálódást. Nem csupán az imamalomszerűen Is- 
mételt , jóléti" ígéretei maradtak beváltatlanok, hanem elmaradt az életkörülmé- 
nyeknek a háborút követő békekorszakban remélhető konszolidálódása is. 

A társadalom többsége soha korábbról nem ismert magas foglalkoztatási ráta 
és rendszeres munkavégzés közepette kényszerült tartós nélkülözésre. Milliós nagy- 
ságrendűre becsülhető azok száma, akiket diszfunkcionális feladatkörben foglal- 
koztattak, azaz munkaerejükhez, szaktudásukhoz, kreativitásukhoz képest nem 
, a szocialista közösség egésze számára legtöbb hasznot hajtó" helyen tevékenyked- 
hettek. A Rákosi-korszak történelmi mérlege — ha azt sem hagyjuk figyelmen kívül, 
hogy , mibe került mindez" — deficites: a , nemzeti összveszteség?" nem csupán ab- 
ból áll össze, hogy hányan szenvedtek el tényleges meghurcoltatást. Hozzáveendő 
ehhez, hogy a társadalom büntetőpolitikai értelemben , szabadlábon hagyott" há- 
nyada - alighanem a számszerű többség - is az államszocialista kísérlet kárvallott- 
jai közé sorolható. Azok többségét is megfosztották a , tisztes munkával elérhető 
tisztes megélhetés" reményétől, akiket a rendszer kormányosai — ideológiai meg- 
fontolásokból kiindulva — a változások kedvezményezettjeinek könyveltek el. Össze- 
foglalva: akommunista hatalomátvételhez kapcsolt — külön is megjelenített — transz- 
formációs veszteség az ötvenes évtizedben a rendszer meghatározó jellemzője ma- 
radt. Különösen így van ez, ha a történtek társadalmi konzekvenciáiról sem feled- 
kezünk meg. 

! Gyarmati György: Harc a közigazgatás birtoklásáért az 1946. évi haralmi dualizmus időszakában. Szá- 
zadok, 1996. 3. sz. 497—570. old.; Rainer M. János: A magyarországi fordulatok és a szovjet politi- 
ka, 1944—1948. In: A fordulat évei, 1947-1949. (Szerk: Srandeiskv Éva — Kozák Gyula — Pataki Gá- 

bor - Rainer M. János.) 1956-os Intézet, Budapest, 1998. 17—39. old. 

Gyarmati György: , [tt csak az fog történni, amit a kommunista párt akar." Adalékok az 1947. évi 
országgyűlési választások történetéhez. Társadalmi Szemle, 1997. 8—9. sz. 151-167. old. 

Gyarmati György: Hadigazdasági túlterhelés, rejtőzködő transzformációs veszteség és a személyi kul- 
tusz. Századok, 2011. 1. sz. 75-116. old. 

Fejtő Ferenc: A népi demokráciák története. I. Magvető Kiadó — Magyar Füzetek, Budapest-Párizs, 
199127 1: öld. 

T. V. Volokotyina — CG. P. Murasko - T. A. Pokivaljova: Moszkva i Vosztocsnaja Jevropa. Sztanov- 
lenyije polityicseszkih rezsimov szovjetszkogo tyipa, 1949-1953. Roszpen, Moszkva, 2002. 5. old. 
Gyarmati György: A politika rendőrsége Magyarországon a Rákosi-korszakban. (Habilitációs Füze- 
tek 1.) Pécsi Tudományegyetem, Pécs, 2002; A Belügyminisztérium Kollégiumának ülései, 1953—1956. 
I-III. (Összeállította: Kajári Erzsébet; szerk: Gyarmati György és S. Varga Katalin.) Állambiztonsági 
Szolgálatok Történeti Levéltára, Budapest, 2001—2006; Gyarmati György: A politikai rendőrség 
(ÁVH) útja 1956-hoz. In: ÁVH -— politika — 1956. (Szerk: Okváth Imre.) Állambiztonsági Szolgála- 
tok Történeti Levéltára, Budapest, 2007. 69-95. old. 

E helyen több tucat könyvet és száznál több tanulmányt kellene felsorolnom. Ezek összefoglalásának 
is tekinthető: A vidék forradalma, 1956. I-II. kötet. (Szerk: Szakolczai Attila és Á. Varga László.) 
1956-os Intézet — Budapest Főváros Levéltára, Budapest, 2003—2006. A többi megtalálható az 1956- 
os Intézet honlapján. Rainer M. János — Topitrs Judit. 1956 az ötvenediken. www.rev.hu/review (Utol- 
só letöltés, 2010. augusztus 23.) 

Hannah Arendt: A totalitarizmus gyökerei. Európa, Budapest, 1992.; Zbigniew Brzezinski: Ideology 
and Power in Soviet Politics. New York, 1962. A totalitarizmus tárgykörünkbe vágó további mun- 
káit sokszempontú kritikának veti alá Bartha Eszter: A sztálinizmus a régi és az új historiográfiában. 
In: A sztálinizmus hétköznapjai. (Szerk: Krausz Tamás.) Nemzeti Tankönyvkiadó, Budapest, 2003. 
15-40. old. Bencze György pedig az atavizmus tombolásaként szól A kommunizmus fekete könyve 
(S. Courtois-N. Werth-]J. Panné-K. Bartosek-]J. Margolin-A. Paczkowski. Nagyvilág, Budapest, 2000) 
című munkáról, s közben azt sem mulasztja el megjegyezni, hogy ,,a totalitarizmus elmélete sok te- 
kintetben már alz előző] század hatvanas éveitől kezdve idejétmúlttá vált." Bencze György: Vörös és 
fekete. Népszabadság, 2000. augusztus 5. 19., 23. old. 

Bár a részletező leírásban visszatérően tettem utalásokat a szintén moszkvai hegemónia alá került 
többi régióbeli országra, nem végeztem a komparatisztika követelményeit kielégítő önálló kutatást. 
Azt viszont az összehasonlító kvantitatív gazdaságtörténeti elemzések is jelzik, hogy nehéz összeve- 
tésre valóban alkalmas adatokat, trendvizsgálatra vagy modellképzésre alkalmas koherens adatbázi- 
sokat találni, amelyek ráadásul inkább közép- és hosszú távon segítik a (tendenciaszerű) képalkotást. 
Ennek nehézségéről szól az alapvetően , összehasonlító tanulmány" írására vállalkozó Andrew C. Ja- 
nos is munkája bevezetésében, miközben az összevethetőség gondjai között többször utal a régióbeli 
, nemzetállamok történelmének szeszélyes alakulására", illetve ezen , kis országok erőtlen államisá- 
gára" 15. Andrew. C. Janos: Haladás, hanyatlás, hegemónia Kelet-Közép-Európában. Helikon Kiadó, 
Budapest, 2003. 7-9. old. Ezt úgy fordítanám meg, hogy még ha minden , szeszélyességet és erőtlen- 
séget" respektálok is, azon túl kellett legyen bizonyos , többtényezős összeilleszthetetlenségi kompo- 
nens" (inkompatibilitási gát), amely az alávetettség lappangó averzióján túl — országonként szintén 
eltérő — adottságként képezett gátat a hidegháborús ruszifikálás-bolsevizálás előtt. Egyelőre csak vé- 
lelem, kutatással alátámasztandó vagy elvetendő prekoncepció annak felvetése, hogy ez az inkompa- 
tibilitási gát alighanem történelmi, gazdaság- és társadalomszerkezeti, politikai és kulturális tradí- 
ciók, illetve sajátosságok konglomerátumából állt össze. Más vizsgálati terepen bár, de a kompara- 
tisztika időnkénti ellenmondásosságát e tényezőkre is kiterjesztve jelzi Hartmut Kaelble: Die interdi- 
sziplináren Debatten über Vergleich und Transfer. In: Kaelble, Hartmut-Schriewer, Jürgen (Hrsg): 
Vergleich und Transfer. Komparatistik in den Sozial-, Geschichts- und Kulturwissenschaften. Frank- 
furt am Main. 2003. S. 469—493. 

Krausz Tamás: A , sztálini szocializmus". In: A sztálinizmus hétköznapjai. (Szerk: Krausz Tamás.) 
Nemzeti Tankönyvkiadó, Budapest, 2003. 270. old. 

A régión belüli különbségeket figyelembe véve tárgyalja a közép- és kelet-európai térség bolsevizálá- 
sát a modernizációs diktatúra nézőpontjából Berend T. Iván: Terelőúton. Közép- és Kelet-Európa, 
1944-1990. Vince Kiadó, Budapest, 1999. 

12 Lásd erről Mitrovits Miklós: Szembenézés a múlttal — Lengyelország története, 1956—-1989. Múltunk, 

2009. 4. sz. 122-153. old. A keletnémet területeket azért nem sorolom ezúttal ide, mert a ún. német 
kérdés, valamint az NDK elsődleges hidegháborús frontország helyzete miatt más formaváltozatban, 
közvetlenebbül érvényesült a Sztálin — rapszodikusan változó — ambícióin és megfontolásain alapuló 
szovjet érdekeltség. 

Andrew C. Janos: Haladás hanyatlás, hegemónia Kelet-Közép-Európában. Helikon Kiadó, Budapest, 
2003. 

A második világháború után a Titóval való szakítás, valamint a csatlós államokban megrendeztetett 
kirakatperek sorozata juttatja arra a feltételezésre E. Hobsbawmot, hogy , nem tudjuk, mindezek az 
események milyen kapcsolatban álltak azzal, bogy Sztálin fizikailag és szellemileg egyre hanyatlott, 
viselkedése egyre paranoiásabb lett". Eric Hobsbawm: A szélsőségek kora. A rövid huszadik század 
története, 1914—1991. Pannonica Kiadó, Budapest, 1998. 376. old. Sztálin második világháború után 
felerősödő személyiségzavarának, üldözési mániájának ugyancsak nagy szerepet tulajdonít Fejtő Fe- 
renc is, azt vélelmezve, hogy ennek , rendkívül súlyos következményei voltak mind a Szovjetunióra, 
mind a népi demokráciákra nézve". Fejtő Ferenc: A népi demokráciák története. I. Magvető Kiadó — 
Magyar Füzetek, Budapest-Párizs, 1991. 263—264. old. 

Fejtő Ferenc: A népi demokráciák története. I. Magvető Kiadó — Magyar Füzetek, Budapest-Párizs, 
1991. 271. old. 

T. V. Volokotyina — G. P. Murasko - T. A. Pokivaljova: Moszkva i Vosztocsnaja Jevropa. Sztanov- 
lenyije polityicseszkih rezsimov szovjetszkogo tyipa, 1949-1953. Roszpen, Moszkva, 2002. 656. old. 
A munka az 1949-ben létrehozott Német Demokratikus Köztársaságot nem sorolja a sztálinizált ke- 
let-európai országok blokkjába, mert Moszkva azt a vizsgált időkörben , a német kérdés" részeként 
kezelte (i. m. 4. old.). 

Alexander Werth, a BBC és a Sunday Times tudósítója, aki a világháborús éveket mindvégig a Szov- 
jetunióban töltötte, egy helyütt arról számol be könyvében, hogy 1942 nyarán — a németeknek a ba- 
kui olajmező megszerzését célzó offenzívája idején — a kaukázusi kis népek közül a kabardok herce- 
ge egy fehér lovat küldött , magának Hitlernek". Alexander Werth: Oroszország nagy háborúja, 
1945—-1945. Kossuth - Zrínyi, Budapest, 1971. 291. old. Ebben a történetben nem annyira a magyar 
őstörténetből is ismert meghódolási jelkép az érdekes, hanem ezúttal is az időtényező: az, hogy ne- 
gyedszázaddal a szentpétervári bolsevik hatalomátvérel, illetve közel húsz évvel a Szovjetunió létre- 
jöttének deklarálása után a birodalmi végeken még létezett olyan szuverén, aki ezt a kollaboráló gesz- 
tust tehette, holott a németek az adott térséget el sem érték. (A Kaukázust is birtokba venni igyekvő 
offenzíva megakadt annak előterében, a kubányi alföldön, illetve a sztavropoli hátságon.) Úgy tűnik, 
hogy a bolsevik pártegyeduralom kiépítése a birodalom akkori perifériáján még nem fejeződött be — 
mindenesetre nem stabilizálódott — az újabb világháborúig. 

Lásd erről Bihari Mihály: Magyar politika, 1944-2004. Osiris, Budapest, 2004. Ezen belül is első- 
sorban a Totalitárius hatalom és politikai despotizmus, 1950-1953 c. fejezetet. 89—144. old. 
Farkas Gyöngyi: Hatalom és társadalom konfliktusai az ötvenes években. (PhD-értekezés kézirata, 
Budapest, 2010.) Ugyanez a helyi tanács versus helyi párt differencia jelenik meg az ötvenes évekbeli 
Nógrád, Hajdú-Bihar és Szabolcs-Szatmár megye helytörténeti irataiban, illetve az ezt a forráscso- 
portot faggató tanulmányokban. Rákositól Kádárig. Fejezetek a legújabbkori magyar történelemből. 
(Szerk: Tímár Lajos — Valuch Tibor.) KLTE, Debrecen, 1998. 

Lásd erről Roy Medvegyev: Hruscsov. Politikai életrajz. Laude Kiadó, Budapest, 1989. Különösen a 
3. és 4. rész 77-149. old. A szovjet pártvezetés 1953 utáni politikai irányváltásainak motiváló ténye- 
zőit — azok magyar vonatkozásaira koncentrálva -— részletesen elemzi Rainer M. János: Döntés a 
Kremlben, 1956. Kísérlet a feljegyzések értelmezésére. In: Döntés a Kremlben, 1956. A szovjet párt- 
elnökség vitái Magyarországról. (Szerk: Vjacseszlav Szereda és Rainer M. János.) 1956-os Intézet, 
Budapest. 1956. 111—154. old. 

Békés Csaba: Magyarország és a nemzetközi politika az ötvenes évek közepén. In: Evolúció és revo- 
lúció. Magyarország és a nemzetközi politika 1956-ban. (Szerk: Békés Csaba.) 1956-os Intézet — Gon- 
dolat Kiadó, Budapest, 2007. 9-27. old. 

Az MDP Politikai Bizottságának erről szóló 1954. áprilisi harározata ezt a fajta személyi kultuszt úgy 
javasolta eliminálni, hogy az intézmények, üzemek stb. pártszervezeteinek helyiségeiben Rákosi ké- 
pe mellé — az eddiginél szerényebb keretek között" — applikálják a falakra a mindenkori politikai bi- 

zottság valamennyi tagjának és póttagjának képét is (kivéve akkor, ha hely hiányában nem férnének 
el). Ikonográfiailag tehát azt jelentette a személyi kultusz , kollektív vezetéssé? igazítása, hogy most 
már megsokszorozva kellett , megfelelő mennyiségben egyforma kivitelű képekről" gondoskodni a 
pártirodák előírásszerű dekorálásakor. A Magyar Dolgozók Pártja határozatai, 1948-1956. (Főszerk: 
Izsák Lajos.) Napvilág Kiadó, Budapest, 1998. 258. old. 

Borhi László: Az 1956-os forradalom és szabadságharc jelentősége a világpolitikában. In: ,, Tizenhá- 
rom nap amely..." Tanulmányok az 1956-os forradalom és szabadságharc történetéből. (Szerk: Hor- 
váth Miklós.) HIM, Budapest, 2003. 23. old. 

Gyarmati György: Demokráciából diktatúrába, 1945—-1956. Magyarország története. 20. (Sorozat- 
szerkesztő: Romsics Ignác.) Kossuth Kiadó, Budapest, 2010. 

, Nagyapáink és apáink, / míg egy század elbaladt, / Nem tevének annyit, mint mink / huszonnégy óra 
alatt." Petőfi Sándor: 15-dik Március, 1848. 

A szóban forgó közös vállalatok a következők voltak: Magyar-Szovjet Bauxit és Aluminiumipari Rt. 
- MASZOBAL; Magyar-Szovjet Hajózási Rt. - MESZHART; Magyar—Szovjet Légiforgalmi Társa- 
ság - MASZOVLET; Dunavölgyi Timföldipari Rt., valamint a megkülönböztetett stratégiai fontos- 
ságú MASZOLAJ - Magyar-Szovjet Olajipari Rt. Lásd: A Magyar Dolgozók Pártja határozatai, 
1948-1956. (Főszerk: Izsák Lajos.) Napvilág Kiadó, Budapest, 1998. 279-282. old., s ugyanitt ta- 
lálható utalás a megállapodás további dokumentumaira is. 


" , A megvalósított beruházásokra végül is sokkal többet költöttek, mint tervezték. Egy 1953. évi je- 


lentés nyolc nagy létesítmény adatait összegezve mutatta ki, bogy a tényleges beruházási összeg átla- 
ga elérte a tervezett 138 százalékát. A befejezett létesítmények közül sokat az előirányzatnál alacso- 
nyabb teljesítőképességgel helyeztek üzembe, másokat igen rossz kapacitáskihbasználással működtet- 
tek. [...] Szinte minden iparágban a karbantartás és a felújítás rovására fokozták a termelést, s [...) 
a gépállomány elöregedése egyes területeken már a termelés közvetlen akadályozójává vált. [(...] Miu- 
tán nem az eladbatóság, a tényleges szükségletek, hanem a terumutatók teljesítése határozta meg a vál- 
lalatok magatartását, a látványos tervteljesítésekről szóló jelentésekkel egy időben gyorsan nőtt a 
biánycikkek, a basználhatatlan, raktárakat megtöltő, semmilyen keresletet ki nem elégítő termékek 
száma is." Pető Iván — Szakács Sándor: A hazai gazdaság négy évtizedének története. I. 1945—-1968. 
Közgazdasági és Jogi Könyvkiadó, Budapest, 1985. 191-194 old. 

8 A KORSZAK KÉSLELTETETT MÚLTTÁ VÁLÁSÁNAK 
HISTORIOGRÁFIÁJA 


Negyed évszázada annak, hogy a Rákosi-korszakról politikatörténeti tematikájú 
monográfia jelent meg.! Azóta sok minden történt e tárgykör megismerhetősége 
szempontjából is. Huszadik századi históriánkat — illetve annak második felét — 
bemutató összefoglalók sora látott napvilágot. Ezekben — mivel már a legutóbbi 
nagyobb korforduló, 1989—90 után íródtak -— értelemszerűen tükröződik a rend- 
szerváltás hatása: jelenkortörténetből lezárulóban lévő korszakká, közelmúlt- 
történetté balzsamozódik a tárgyalt időszak. Közben olyan források is kutathatóvá 
váltak, amelyek korábban nem voltak hozzáférhetők. Ezek a feltárást követő kisebb- 
nagyobb fáziskéséssel — hol forrásszerűen, hol meg a szövegformálás részeként — 
beépültek az egymás után közreadott összefoglaló munkákba. Mindazonáltal két 
sajátosság is adódott. Az egyik, hogy a most vizsgált Rákosi-kor — többnyire a 
megszabott terjedelmi korlátokból eredően — mintegy , bezáródott?" az előzmények, 
illetve a rákövetkező történések leírása közé. Ezért sem érdektelen ismételten — kife- 
jezetten erre koncentrálva — felidézni a mostani munka alcímében jelzett második 
világháború utáni évtized történetét. A másik sajátosság kézenfekvő, gondolhat- 
nánk: a két évtizeddel ezelőtti rendszerösszeomlás hozott , kopernikuszi fordula- 
tot" a Rákosi-korszak kutatásában (15), mivel ekkor vált — legalábbis poli- 
tikatörténeti értelemben -— befejezett múlttá a kommunista párt egyeduralma. Miután 
a rendszer bukása önmagában tette ad acta a minden kort és uralmi rendet jellemző 
önlegitimáció szempontjait, , elvárásait", mód nyílott a történtek skrupulusoktól 
mentes leírására. Ez utóbbi általánosságban igaz," mindemellett — historiográfiai 
értelemben is — csak részigazság. 

A megszorítás oka egyfelől a Rákosi- és a rákövetkező Kádár-korszak egymáshoz 
való viszonya, másfelől pedig az utóbbi időközbeni metamorfózisa: az, hogy az 
egypárti diktatúra fennállásának bő negyven éve alatt időközben — mondjuk az 
utolsó negyedszázadát tekintve — autoriter paternalizmussá formálódott (amit pub- 
licisztikusan , puha diktatúrának" szoktak nevezni). Harmadrészt ehhez társult — 
illetve ebben a változó közegben működött — a történettudományi megismerés a 
maga belső szakmai sajátosságaival. A historikusszakma - sok más diszciplínához 
hasonlóan — öntörvényű annyiban, hogy művelői és munkáik többgenerációs ,, össze- 
fonódottság" láncolatában szorosabb-lazább folyamatosságot mutatnak: sőt e te- 
kintetben legalább annyira jellemző a kutatási eredmények inspirálta kontinuitás és 
az elágazások közepette is kimutatható egymásra épülés, mint a — , megtagadom 
szakmai elődeimet" — diszkontinuitás. A szakmát annak írott-íratlan szabályai szerint 
művelők körét e célirányosan céhszerű zártság miatt is mondják időnként konzer- 
vatívnak. Ezt figyelembe véve értendő, hogy csak részigazság a rendszerváltozáshoz 
kötni a második világháború utáni időszak történeti feltárásának megindulását. És 
részigazság annyiban is, hogy nagyon különböző mértében hozzáférhetőek a 
Magyarország világháború utáni történetéről informáló dokumentumok Párizsban, 
Londonban, Washingtonban, illetve Moszkvában vagy a Vatikánban. 

Noha az alábbi kötet tárgya, a Rákosi-korszak nézőpontjából minden utókor 
lenne, ami utána következett, mégsem állapítható meg egyértelmű rendszercezúra 

névadójának a politika színpadáról való eltűnése után. Bármennyire különbözött 
is a magyarországi kommunista pártegyeduralom Kádár János nevéhez kötődő 
, második kiadása" — idő múltával - Rákosi regnálásától, Kádár politikai szerepének 
mindkét korszakot érintő folyamatos exponáltsága miatt utóbbinak a Rákosi- 
korszakbeli tevékenysége nem volt tárgyszerűen bemutatható. Ebből ered, hogy a 
vizsgált korszak feltárásának tudománytörténete nem írható le csak szakmai 
törvényszerűségekhez rendelten. Magyarán: témánk historiográfiája szempontjából 
újabb fél évszázad múltán már érdektelen lesz, hogy Rákosi Mátyás regnálásának 
időszaka mennyiben terhelte, mennyiben korlátozta a vizsgált korszelet történelmi 
megismerhetőségét a Kádár-korszakban is, mivel utóbbi — a Rákosi személyét illető 
elhatárolódástól függetlenül — hatalomszociológiai szempontból sokszorosan kötődött 
is elődjéhez. Ilyen értelemben közelítünk ugyan egy — gerontológiai és forrás-hoz- 
záférési — cezúrához, de ma még egymásba ér a Rákosi-korszakra reflektáló 
történetírásnak és a Kádár-korszak önnön históriájának politika- és társadalom- 
története. Emiatt válik esetenként szükségessé olyan köztörténeti mozzanatokra is 
utalni, amelyek érthetővé teszik a historiográfiai diszkontinuitást a most közelebb- 
ről vizsgált Rákosi-korszak tekintetében is.! Elöljáróban csak néhány példát említve 
a Rákosi , hagyatékát" megöröklő Kádár János személyét illetően: a rendszer által 
működtetett nyilvánosság keretei között Gyurkó László , portrévázlata" volt (és 
maradt) az , eddig és ne tovább! "" Aligha láthatott volna napvilágot Kádár Rajk- 
perben játszott szerepének a bemutatása — elsőként Hajdu Tibor írásai nyomán" —, 
majd a rákövetkező börtönbeli éveinek olyan részletes dokumentálása, amint azt 
Varga László közreadta," vagy éppen Huszár Tibor Kádár-biográfiájának akár csak 
az első, az általunk is vizsgált korszakra vonatkozó pályaszakaszt feltáró kötete." 

Az előbbinél is fontosabb — az 1989—90-es rendszerösszeomláshoz köthető — 
mozzanat a historiográfiai diszkontinuitás tekintetében az 1956-os forradalom szak- 
mai konvenciók szerint elvégezhető feltárása. A Rákosi-korszak analízise felől nézve 
ez most leginkább az 1956 őszéhez vezető köztörténeti előzmények bemutathatósá- 
ga okán megkerülhetetlen. 1956 egyrészt érdemi cezúra a Rákosi- és a Kádár- 
korszak között, másrészt szövevényesen egymásba is fonódott a két korszak. 
A probléma lényege az, hogy az 1956-os forradalmat és szabadságharcot követő 
megtorlások már a Kádár-korszak részét képezték ugyan, de a forradalomban részt 
vevők közül számosan a Rákosi-kori politikai közéletnek is tevőleges résztvevői 
voltak. Ugyanakkor, akár meghurcoltjai, áldozatai, akár politikai túlélői voltak az 
1956-os forró ősz eseményeinek, sorsuk, életpályájuk visszamenőlegesen is blokkoló- 
dott s részlegesen vagy egészében tabuvá vált. Ennek tudható be az is, hogy a Kádár- 
korszakban csak a korabeli pártnómenklatúrába tartozó kiváltságosok jelentkezhet- 
tek a , támogatott" nyilvánosságban 1956-ról szóló önálló munkákkal — természete- 
sen a rendszerkomform , ellenforradalom?" koncepció jegyében." 

A húsz évvel ezelőtti rendszerösszeomlás tehát a most vizsgált évtized tárgyi 
megismerhetősége szempontjából is érdemi határkő volt. Ismételten konkrét 
példákat említve: Rainer M. János Nagy Imréről szóló, Kövér György Losonczy 
Géza életútját feltáró biográfiája! nemigen jelenhetett volna meg, ha egyáltalán — 
az , Annus Mirabilis? elmaradása esetén — megíródott volna. S ehhez hasonlóan 
továbbra is csak esetleges forrásszilánkok állnának rendelkezésre a Rákosi-korszak 

titkosszolgálata, a hosszú időn át Péter Gábor által irányított politikai rendőrség — 
ÁVO, ÁVH - történetéről, ! merthogy annak a feledés homályába veszejtése 
Kádárnak és apparátusa egy részének közvetlen érintettségük miatt volt és maradt 
közös érdeke. Magyarán, 1956 ellenforradalommá minősítése a Kádár-korszakban 
lényegében a Rákosi-korszak történettudományi eszközökkel történő feltárását sem 
tette lehetővé. Ezen az sem változtatott, hogy a későbbiekben - leginkább a hat- 
vanas évtized második felétől kezdődően — "56-ot , lehetőleg ne beszéljünk róla?" 
változatban próbálták meg feledni-feledtetni. (A Kádár-korszakban a kortárs 
szépirodalom, a dokumentumszociográfia, illetve a filmművészet egyes — huzavonák 
nyomán , tűrt" — alkotásai révén nyílt inkább mód a Rákosi-korszak hétköznapjaival 
megismerkedni.§) 

A fentebbi bekezdésekben arra koncentráltunk, hogy a szocialista rendszer fenn- 
állása idején melyek voltak a korszak forrásokra támaszkodó feltárásának politikai 
motiváltságú akadályai, illetve deformáló mozzanatai. Mégsem állítható, hogy csak 
az elmúlt húsz évben végzett kutatások publikus hozadéka érdemelne említést a 
Rákosi-korszak historiográfiájából. A. világháború utolsó fázisában szerveződött 
[Ideiglenes Nemzetgyűlés korszakára vonatkozóan mindmáig haszonnal forgathatók 
Korom Mihály és Somlyai Magda - gazdag levéltári feltárásokon alapuló — 
munkái, s utóbbi már akkor is rendre kitért a front átvonulását követően meg- 
maradt, , testileg-lelkileg lerongyolódott társadalom? vesződséges mindennapjaira.! 
Ugyancsak említhetők még az , antivilágban" készült — Donáth Ferenc, Orbán 
Sándor és Szakács Sándor tolla alól kikerült — munkák a korabeli agrár- és tulaj- 
donviszonyokat radikálisan átformáló földreform kérdésköréből.!" A korszak kezde- 
tektől kommunista meghatározottságú gazdaságpolitikáját feltáró munkák közül 
Berend T. Iván több könyve tartalmaz ma is helytálló leírásokat.!" A gazdaságpoli- 
tikán túl pedig már a mindvégig ellentmondásokkal terhelten működő gazdaságot 
mutatja be Pető [ván és Szakács Sándor máig megkerülhetetlen monográfiája!" vagy 
éppen Jánossy Ferenc, Kornai János, illetve Bauer Tamás közgazdasági nézőpontú 
korabeli munkái."§ A koalíciós korszak politikatörténetét illetően Balogh Sándor 
monográfiáján!? túlmenően elsősorban azok a pártmonográfiák említhetők, ame- 
lyeket szerzőik — Vida István és Izsák Lajos — több újabb keletű résztanulmánnyal 
gazdagítottak ugyan, de átdolgozott újrakiadásuk még várat magára." 

Az eddig említett — a szakmai követelmények próbáját részlegesen kiálló — régeb- 
bi keletű értekezéseknek két közös sajátosságuk van: elsősorban az 1945-1948 
közötti koalíciós időszak történetére szorítkoznak, s azt a regnáló rendszerpara- 
digmának megfelelően , felszabadulás-demokratizálás" kontextusban tárgyalják. 
A kommunista hatalomátvételt követő évekről tudósító munkák - egy-két kivételtől 
eltekintve?! — leginkább részkérdésekre összpontosítanak. Ezek a — vizsgált tár- 
gyunkat közvetlenül érintő — tanulmányok annyiban marasztalják el a Rákosi 
Mátyás nevéhez kötődő politikai gyakorlatot, hogy a szocializmus üdve, ezen belül 
a társadalom boldogulása szempontjából rossz eszközök, módszerek megválasztásá- 
val kormányozták az országot. Az eddig érintett munkák legkésőbb a nyolcvanas 
évtized közepéig forgalomba is kerültek.? A megjelenések idejének nem kellene 
feltűnnie. Annál is kevésbé, mert utólag már nehéz visszakeresni, hogy az akkori vi- 
szonyok között egyik-másik munka mennyi ideig szenvedett — lektorálási, 

szerkesztőségi — késedelmet a kézirat elkészülte után, amíg végül is napvilágot 
lát(ha)ott. Azért szükséges mégis utalni erre, mert az 1980-as évtized közepe a Kádár 
korszak köztörténete tekintetében éppúgy észrevehető cezúra volt, mint ahogy 
témánk historiográfiája szempontjából. 

A köztörténeti események közül csak emlékezetfrissítésként utalunk néhány 
fontosabbra az 1985-ös évből. Az ország második világháborút követő - akkori 
szóhasználattal — , felszabadulásának" 40. évfordulója. Az MSZMP XIII. kong- 
resszusa (március), amelyet nem csupán a sorszám közfelfogás szerinti szerencsétlen 
volta miatt tartottak , katasztrófakongresszusnak", hanem inkább azért, mert képte- 
len volt érdemleges programot nyújtani a kilábalásra a mind nyilvánvalóbb vál- 
sághelyzetből. (Mi több, azt is tilalmazni próbálták — még utána is —, hogy az ország 
egyre súlyosbodó helyzetére a , válság" kifejezést használják.) Erre reagált az 1985. 
június közepén megrendezett monori illegális találkozó," ahol közel félszáz másképp 
gondolkodó értelmiségi tanácskozott különböző - társadalmi, gazdasági és poli- 
tikai — válságtematikákról. Az ugyanezen hónapban megrendezett országgyűlési 
választásokon a képviselőjelöltek tíz százaléka már nem a Hazafias Népfront jelölt- 
jeként indult a poszt elnyeréséért, s az egyéni választókerületekben egytucatnyi — 
országosan ismert és a pártvezetés által támogatott -— régi káder maradt alul a ,, csak" 
társadalmi támogatottsággal bíró, helyi aspiránsokkal szemben.? 

Az 1980-as évtized közepén még korántsem volt kalkulálható a fennálló rend- 
szer végének közelsége, az viszont igen, hogy az ún. második nyilvánosságban szá- 
mottevően megszaporodott a világháború utáni időszak honi történetére vonatkozó 
szamizdat publikációk száma éppúgy, mint a főként külföldi tanulmányutakról vis- 
szatérve hazahozott emigrációs kiadványok sora. Ezek sajátos szimbiózisban gyara- 
pították a jelenkortörténet olvasható irodalmát, immár az Országos Széchényi 
Könyvtár vagy az Országgyűlési Könyvtár ún. zárolt gyűjteményeinek használatát 
is mellőzhetővé téve. Az 1981-ben összeálló Bibó Emlékkönyv," az ugyanezen év 
októberében megindult, Beszélő című szamizdat folyóirat"" egymás után adott közre 
olyan 1956-tal foglalkozó írásokat, dokumentumokat, amelyek keresett riválisai 
lettek az engedélyezett nyilvánosságban publikált munkáknak. Mire Kádár János 
19835 őszén Moszkvába utazott, hogy tisztelgő látogatást tegyen az év elején 
megválasztott új szovjet pártfőtitkárnál, Mihail Gorbacsovnál,"§ éppen a századik 
hazai szamizdat került , piacra". Ezek közül 12 kiadvány foglalkozott 1956-tal, 
illetve a rákövetkező megtorlással, és rajtuk kívül ugyanennyi memoácr, illetve doku- 
mentum érintette a most tárgyalt, 1945-1956 közötti évtized történetének vala- 
mely másik szeletét. 

Azaz a nyolcvanas években - s még inkább annak második felében -— a jelenkor- 
történet megismerhetősége tekintetében politikai törésvonal mentén jött létre egy 
, versengő piacgazdaság" , ráadásul úgy, hogy szakmai művelőinek egy része az első 
és a második nyilvánosságban is publikált. A kommunista pártegyeduralom 
erodálódásával párhuzamosan tágultak valamelyest a rendszer eresztékei mentén 
nyílott rések. Tágultak, lazultak, de korántsem olyan mértékben, hogy a korabeli 
nyilvánosság pártirányítás alatt működő — még nagyobbik - részében akkreditált 
monográfiával lehetett volna opponálni 1956 , ellenforradalom" tézisét. Akkor 
ugyanis egyre inkább ez, pontosabban ennek nyilvános megkérdőjelezése volt a tét. 

Ennél is nyersebben fogalmazva: a Rákosi-korszak sem volt megírható annak vég- 
kifejlete, az 1956-os forradalomba torkollás nélkül, ellenforradalomként definiálása- 
láttatása viszont a kádári rendszer-legitimáció sarkköve volt — és maradt. Ez 
teremtette azt a visszás helyzetet, hogy miközben a Kádár-korszak egészében , szabad 
volt nem szeretni" Rákosit, a Rákosi-korszak érdemi analízise nem volt kívánatos. 

Ebben az összefüggésben értelmezhető a Szabó Bálint tollából származó — fen- 
tebb már hivatkozott — , ötvenes évek?" kötet, illetve a tárgyalt kor és ezen belül 
1956 története kapcsán kibontakozó csendes , Hernani csatája" 1986-ban. A munka 
egyfelől a Magyar Dolgozók Pártja vezető szerveinek határozatait kivonatolja — 
azaz lényegében az egyeduralkodó párt , velleitástörténetét" jeleníti meg 
kortablóként. Másfelől szó szerint egy félmondatban intézi el a forrongó ősz 
történetét, arról értekezve, hogy , az 1956. október 23-án kirobbant ellenforradal- 
mi felkelés" lényegében azt a , kétfrontos" kibontakozási erőfeszítést törte derék- 
ba, amely Rákosi Mátyás 1956. júniusi menesztése nyomán megindult, s — úgy- 
mond - ezt folytatta november 4. után a Kádár János vezette , forradalmi 
központ"? E felfogás tömeges népszerűsítését szolgálta a korabeli Magyar Televízió 
Velünk élő történelem című filmsorozata, amely Berecz János gyámkodása alatt 
készült. Utóbbi ekkor az MSZMP KB ideológiai titkára, az agitációs és propagan- 
dabizottság elnöke volt, és ekkor jelent meg Ellenforradalom tollal és fegyverrel 
című kötetének harmadik kiadása Is. 

Ehhez képest képezte a másik oldalt a forró ősz harmincadik évfordulójának 
évében több emigránsnak a második nyilvánosságban megjelent — és közkézen forgó 
—- munkája az 1956-os forradalomról, ?? Bill Lomax monográfiája, amely az addigi 
értelmiségcentrikus láttatásokat is újragondolásra késztetve az "56-os munkáspar- 
ticipációra összpontosított, ? a Beszélő tematikus száma 1956-ról, illetve a decem- 
berben mintegy hatvan meghívott jelenlétében megrendezett ellenzéki konferen- 
cia.§ S még egy mozzanat, amely a múlt fölötti huzakodás lenyomata. A Rákosi- 
korszak egyik kulcsdokumentuma volt - és maradt -— az MDP KV 1953. június 
27-28-i ülése nyomán született határozat, amely megsemmisítő kritikai éllel, rész- 
letekbe menően bírálta Rákosi, illetve a pártvezetés ún. , négyes fogatának" (Rákosi, 
Gerő, Farkas, Révai) 1948-1953 közötti politikáját. Ezt azonban eredeti változa- 
tában sem akkor, sem később nem hozták nyilvánosságra. A szóban forgó határoza- 
tot elsőként a Hírmondó című szamizdat újság adta közre 1985 tavaszán, " s miután 
Szabó Bálintot könyve kapcsán többek között amiatt is kritizálták — nem is alap- 
talanul —, hogy a kor releváns forrásainak megismerése továbbra is a bennfentesek 
privilégiuma, a dokumentumot végül az MSZMP KV agitációs és propagandaosztá- 
lyának folyóiratában tették közzé 1986 végén, amelynek nem csupán olvasottsága 
volt minimális, hanem a lap létéről is igen kevesen tudtak." 

Magyarán, a második világháború utáni korszak történeti megismerhetőségének 
, kinyílása" tekintetében némileg — két-három évvel — előbbre hozható az 1989—90- 
es rendszercezúra. 1987-től az időközben egyre nagyobb számban megjelenő új 
lapok (Hitel, Kapu, Medvetánc, Századvég), illetve különböző kisebb, félállami-fél- 
magán kiadók jóvoltából már memoárok és dokumentumok áradatáról beszél- 
hetünk," olyannyira, hogy mindinkább érvényét vesztette az illegálisnak elkönyvelt 
szamizdat elkülönítése. (A korábbi szamizdat történeti munkák számottevő része 

jelent meg , jegyzett" kiadók cégére alatt is.) Ebben a folyamatban egyszerre vég- 
pont, illetve , új időszámítás" kezdete 1989 május-júniusa, amikor — kapcsolódva 
Nagy Imre és kivégzett társai eltemetéséhez — egy budapesti Nagy Imre Intézet 
alapítása merül fel, amely azután az 1956-os Forradalom Dokumentációs és 
Kutatóintézete elnevezéssel válik majd ismertté. 

A fentebb számba vett distinkciók alapján jutunk el az 1989—-90-es rendszer- 
összeomláshoz, illetve annak vizsgálatához, hogy miként hatott ez a jelenlegi munka 
tárgyára historiográfiai nézőpontból. Általánosságban rögzítendő, hogy az 1990- 
es fordulat a huszadik századi magyar történelem egészét (1918—-1990) helyezte 
visszamenőlegesen új kontextusba. Részben azért, mert a kommunista pártegyed- 
uralom önmagát mintegy a Horthy-korszak , antitéziseként" fogalmazta meg, 
részben pedig azért, mert ugyanezen pártegyeduralom Kádár János nevéhez kötődő 
, második kiadásának" bukása — mint fentebb már érintettük — a század második 
felének egyes alperiódusait illetően is a történettudományi újragondolást inspirál- 
ta. Annak is volt historiográfiai következménye, hogy 1990-ben egyfelől egy 
erodálódóban lévő, , elöregedett" — érdemi ellenállásra már képtelen — pártegyed- 
uralom lett az enyészeté, másfelől pedig hogy a váltás békés, tárgyalásos, illetve 
alkotmányos módon ment végbe.?? Ebből is ered, hogy 1990 után a jelenkorku- 
tatás közelmúltkutatássá válása során nem beszélhetünk — az új rendszer által 
megkövetelt — markáns paradigmaváltásról. Egyrészt azért nem, mert (mint fen- 
tebb már részleteztük) a nyolcvanas években, különösen annak második felében — 
más társadalomtudományokhoz hasonlóan - a történetmondásban is lépésről lépésre 
történt meg a váltóátállítás, másrészt pedig azért nem, mert a rendszerváltás nem 
párosult olyan közjogi vagy adminisztratív számonkérésekkel (, fejek hullásával") 
az előző rendszerben való szerepvállalások kapcsán, ami radikálisabb , linguistic 
turn" -re, , new speak? -re ösztönözte volna a közelmúlt történetének kutatóit." 

Mindezek együttesen eredményezték azt, hogy a rendszer-átalakításhoz hason- 
lóan a történetírást sem annyira revelációszerű fordulat, hanem inkább fokozatos 
metamorfózis jellemezte. A korszakkal foglalkozó történészek 1990 után a már 
korábban begyűjtött kordokumentumaikhoz illeszthették hozzá az újabban hoz- 
záférhetővé vált forrásokat, azaz -— a szakma tradícióit követve — fokozatosan 
szervesült az új ismeret a már addig is meglévő tudáshoz. Ezt figyelembe véve igaz 
az, hogy a fordulat utáni időszakot egy új , dokumentarista? hullám (is) jellemzi. 
Ezzel párhuzamosan folytatódott egyfelől a korábbi jelenkor-történeti nézőpontú 
múltidézés meghaladása, másfelől ténylegesen a rendszerváltás forrásfel- 
szabadulásához köthető újabb tematikák megjelenése. Ettől kezdve tudunk valóban 
az 1989—90-es korforduló utáni historiográfiai termésre koncentrálni, úgy, hogy 
témakörönként vesszük számba a most vizsgált Rákosi-korszak történetírásának 
publikus hozadékát. (Időnként azokra a munkákra 1s visszautalva, amelyeket a gon- 
dolatmenet kívánalma miatt már eddig is említettünk.) 

Kezdetben, talán épp a fordulat nyújtotta lehetőségekkel, a , mielőbb piacon 
lenni" ambícióval összefüggésben kerültek nyilvánosságra a forrásközlés elemi 
szabályaira fittyet hányó (részben facsimile) kiadványok is." Ahhoz megfelelő idő 
és kellő szakmai erudíció is szükségeltetett, hogy egy-egy kompakt forráscsoport — 
netalán sorozat — érdemlegesen gyarapítsa a második világháború utáni időszakról 

meglévő tudásunkat. Bevezető tanulmányai mellett etalonnak számító jegyzetelése 
miatt ií5s kiemelendő ezek közül az 1945 utáni koalíciós időszak minisztertanácsi 
jegyzőkönyveinek sora, ? s információtartalmának fontosságával ugyanezen kor- 
mányülések anyagait egészíti ki az ún. pártközi értekezletek protokollja.? Ugyanide 
sorolhatók a második világháború utáni törvényhozás több száz tagjának életútját 
közreadó Parlamenti Almanacb ún. történeti sorozatából eddig megjelent kötetek." 
A világháború utáni évek pluralista parlamentjének politikai csatározásait két tanul- 
mánykötet veszi számba," annak kezdettől fogva meglévő korlátozottságát, illetve 
— illegitim eszközök mind gyakoribb és kiterjedtebb használatával történő — felszá- 
molását pedig Palasik Mária monográfiája, valamint egy közreműködésével készült 
dokumentumkötet tárja fel részletekbe menően." 

A második világháború utáni magyar külpolitika, illetve diplomáciatörténet 
kérdéskörét meglehetősen nehéz a fogalmak konvencionális értelmében tárgyalni. 
A dilemma abból ered, hogy noha még leginkább az ún. koalíciós korszakban szól- 
hatunk egy államra jellemző külpolitikáról, ezen időszak túlnyomó részében 
Magyarország de jure sem volt független, amikor pedig — a békeszerződés rati- 
fikálásával — az lett, a hidegháborús blokkosodás következtében nem beszélhetünk 
szuverén magyar külpolitikáról. A munka által lefedett időkörben a Magyarországon 
történteknek -— a hidegháborúval megosztott világon belül — Moszkva volt a 
meghatározó vonatkoztatási pontja." Tartalmukat tekintve e szuverenitáskorlátos 
státus különböző formaváltozatait jelenítik meg azok a munkák is, amelyek — címük 
alapján — a magyar történeti közgondolkodás , két pogány közt" nézőpontjára 
emlékeztetnek, "? holott az első világháború utáni huszadik században mind 
Magyarország , önsúlya?, ebből eredő akaratérvényesítő képessége, mind pedig a 
szűkebb-tágabb geopolitikai mozgástér ís gyökeresen eltért az asszociált 
időszak(ok)tól. E munkák mindegyike azt a folyamatot írja le, hogy miként került 
Magyarország - az újabb világháború kimenetele következtében — a német nagy- 
hatalmi erőtérből a szovjet penetráció akciórádiuszába. Ez utóbbi kapcsán Borhi 
László munkái elsőként hívják el a figyelmet arra, hogy a szovjet behatolás 
Magyarországon - eltérően a térség többi országától — a gazdaság szférájában indult 
meg. A külpolitikai tematikán belül négy külön, de egymástól alig szétszálazható 
, alfejezetet" képez a Szövetséges Ellenőrző Bizottság magyarországi működése, "? a 
határok nagyhatalmi újraszabásából is következő, térségbeli modernkori népván- 
dorlás (menekülések, deportálások, ki- és áttelepítések), az ezzel összefüggő szom- 
szédsági kapcsolatok - országonként különböző - sajátosságai," illetve a 
Magyarországgal megkötött békeszerződés."! Ebből eredően a tematikai elkülönítés- 
ben felsorolt munkák együttesen tudósítanak az újjászerveződő magyar államiság 
változó helyzetéről és az új határok között megmaradó, illetve az újonnan oda 
kerülő társadalom sorsának alakulásáról. 

A vizsgált időszakban Moszkvának a honi változások minden területére kiható 
és kezdettől meghatározó volta miatt is nehéz elkülöníteni a külpolitika hagyo- 
mányos értelmezésében a magyar-szovjet relációt. A közreadott és fokozatosan 
bővülő szakirodalom e téren mindmáig csak hézagosan informál, alapvetően azért, 
mert — nem számítva a külön tárgyalandó 1956-os évet -— továbbra is fennáll egy 
egyensúlytalanság a tárgykörre vonatkozó források budapesti és moszkvai hoz- 

záférhetőségében."?? Az idevágó feldolgozások közül - Borhi László már érintett 
munkáin túl - témánkat illetően leginkább Hajdu Tibornak az a meglátása érdemel 
figyelmet, amely szerint Rákosinak Sztálin haláláig valamelyest nagyobb mozgástere 
volt a szocialista rendszer adaptálásának ütemét és módszereit illetően, ? mint 1953 
után, amikor — egy másik elemzés megállapítása szerint — a magyarországi 
történéseket sokkal naprakészebben követő és felügyelő szovjet pártelnökségi kollek- 
tíva szinte , kézi vezérlést" foganatosított." A fejezet címében említett késleltetett 
múltfeltárás egyik speciális — mindazonáltal a szakmai kíváncsiságnál szélesebb 
közérdeklődéssel követett — részterülete volt a világháborús magyar hadifoglyok, 
illetve az ún. malenkij robotra a Szovjetunióba hurcolt honfitársaink száma és sorsa, 
amely ráadásul több ponton szervesen kapcsolódik a külpolitika témaköréhez is. 
Ehhez eleve csak az említett 1985—1989-es historiográfiai cezúra idejétől kezdve 
lehetett — akkori forrásbázison — tudományos igényességgel nyúlni." Itt valóban 
szükség volt arra, hogy az oroszországi levéltárak kapui is — legalább résnyire — 
megnyíljanak. Ennek hozadéka - leginkább Stark Tamás és Varga Éva Mária mód- 
szeres kutatásainak eredményeként -—, hogy immár nem csupán a veszteségek nagy- 
ságrendje ismerhető, hanem a közbeszédben (máig 1s) rendre keveredő fogoly, 
internált, elítélt katona és civil , lágerlakók" közül elhalálozottak aránya, illetve 
túlélőcsoportjaik hazatérési fázisai is ismerhetők." 

A rendszerváltozás nyomán a korszakunkat érintő gazdaságtörténeti munkákat 
egyfelől az jellemzi, hogy többnyire tematikus longue durée összefoglalókba épül- 
tek a korábbi kutatások, " illetve az egyes ágazatok korábbi, szűkebb értelemben 
vett gazdaságpolitikai és gazdaságtörténeti nézőpontja markánsan kiegészült az 
adott területen foglalkoztatott társadalmi szegmens metamorfózisának bemutatásá- 
val 15. Korábbi kutathatatlansága miatt vált egyértelműen új tematikává a vizsgált 
korszak hadigazdaságának története, amelyet — részben a katonapolitikához kap- 
csolódóan — Okváth Imre, valamint Germuska Pál munkái fémjeleznek."? A kortár- 
si általános és üzemszociológiai, illetve társadalom-, ezen belül rétegződésstatisztikai 
vizsgálatok szinte teljes körét hasznosítva írta meg az ezredfordulón Valuch Tibor 
a korszak átfogó társadalomtörténetét, amely e tárgykörben — és műfajában — mind- 
máig a leggyakrabban forgatott felsőoktatási tankönyv is." Az Alltagsgeschichte 
és a new social history újabb nézőpontját elsősorban az az új generáció képviseli, 
amelynek szakmai indulása is a rendszerváltás környékére tehető, s leginkább a 
Korall című társadalomtörténeti folyóirat szerzői , törzsgárdáját" alkotják. 
Reprezentánsaik mindegyikének írása olvasható abban a közelmúltban megjelent, 
Mindennapok Rákosi és Kádár korában című , nemzedéki" kötetben, amely részben 
érinti a most vizsgált időszakot is."! 

A rendszer legfőbb hatalmi támaszának, a vizsgált korszakban is különböző elne- 
vezések alatt működő politikai rendőrségnek (PRO, ÁVO, ÁVH) 1990 után 
fokozatosan hozzáférhető iratai több új résztematika létrejöttének vagy gyökeres 
megújulásának lettek az inspirálói. Ezek közül a Péter Gábor, majd Piros László 
által irányított , cég" szervezete, a pártállami gépezetbe integráltsága — s ezen belüli 
regulázatlansága -, illetve tevékenységének egyedisége is alig volt korábban 
tudományos feltárás keretében megismerhető. A módszeres intézménytörténeti 
feltárás elsősorban az államszocializmus időszakában működő titkosszolgálatok 

iratait őrző levéltárhoz kötődik. A most vizsgált Rákosi-korszakot illetően nem 
csupán a titkosszolgálati iratok keletkeztetőjüknél bekövetkezett pusztulásának 
mértéke, hanem , rendszergazda" státusa is megköveteli a pártvezetés sokkal intak- 
tabb formában megmaradt, ún. vezetőszervi iratainak egyidejű feltárását is. A poli- 
tikai rendőrség Rákosi-kori történetének elágazásai eleddig elsősorban dokumen- 
tum- és tanulmánykötetekben ismerhetők meg."? Az utóbbi években viszont egyre 
inkább előtérbe került az elektronikus közlés, amely egyrészt az Állambiztonsági 
Szolgálatok Történeti Levéltára Betekintő című, elektronikus folyóiratában 
(www.betekinto.hu), másrészt — többnyire a , cég" felépítéséről, szervezetéről és 
annak változásairól tudósító archontológiai kutatások hozadéka - a Levéltár hon- 
lapján (www.abtl.hu) érhető el a nagyközönség számára is. Ugyanebbe a körbe 
illeszkedik a különböző , ügyek", koncepciós perek sorozata. Úgy tűnik, hogy az 
MDP időszakának - fentebb már hiányolt — párttörténete azért is maradt megírat- 
lan, mivel az a justizmordok sorozatának és nyögvenyelős rehabilitálásoknak olyan 
láncolatából állít), amelybe ikertörténetként a korabeli ÁVH ténykedése is szervesen 
beillesztendő ."? (Nem szólva e történetnek a Kremlbe, illetve a moszkvai 
Dzerzsinszkij térre vezető, alig mellőzhető további elágazásairól.) 

Külön kell szólni a korszak egyháztörténetét feldolgozó munkákról. Annál is 
inkább, mivel ez a részdiszciplína — az alfejezet címére utalva — nem is annyira 
jelenkortörténetből vált közelmúlttörténetté, hanem majdhogynem újjáteremtődött 
a rendszerátalakítás nyomán, s — a huszadik század vonatkozásában -— fokozatosan 
lett újra , bevett" társtudománya a történeti múltidézésnek. Az elmúlt két évtized- 
ben a korszakot különböző helyzetben megélő klerikusok között — némi világi 
asszisztenciával — egy elcsitulóban lévő memoárpárbaj is kibontakozott a mártír 
egyház kontra kollaboráns egyház tárgykörében. Egyidejűleg szívós és máig sem 
lankadóan szorgalmas munka folyt (folyik) az államszocializmus kori egyháztörténet 
szakmai konvenciók szerinti rekonstruálása terén is. A korszak neves főpásztorainak 
—- Mindszenty Józset bíboros prímás, Grősz József és Czapik Gyula érsekek - sorsán 
túlmenően"! jórészt a korszak titkosrendőrségének kutathatóvá lett iratai segítik 
mind az ellehetetlenítésükre összpontosító pártállami politika részletekbe menő 
rekonstruálását, mind pedig a működésüktől eltiltott szerzetesrendek kínkeserves 
— de meg nem szűnő - , földalatti" továbbélésének bemutatását." 

Ugyancsak a titkosszolgálati iratok hozzáférhetővé válása adott lendületet — 
különösen a legutóbbi évtizedben — az ötvenes évekre összpontosuló , mártirológia" 
egy másik elágazásának, a kitelepítések, internálások, rabtáborba, börtönbe zárások 
formájában megjelenő tömeges meghurcoltatások egyre módszeresebb feltárásának. 
Ezekben a munkákban érzékelhető leginkább a hagyományos -— a rendszer működésére 
koncentráló — politikatörténeti megközelítés transzformálódása átéléscentrikus, 
, megéléstörténeti" nézőponttá."" A feltáruló államvédelmi, titkosszolgálati források 
kapcsán általánosítva az fogalmazható meg, hogy noha azok a hatalom centrumához 
legszorosabban kötődő iratokként keletkeztek, manapság — a pőre ügynökvadász 
indíttatású zsurnalisztikát leszámítva — egyre inkább társadalomtörténeti megközelítésű 
feldolgozások munícióivá válnak."7" Leginkább az a fiatal történészgeneráció érvényesíti 
ezt a társadalomtörténeti nézőpontot, amelynek tagjai a rendszerváltás környékén 
vágtak bele a múltfeltárás professzionális művelésébe. 

Első pillantásra talán szokatlannak tűnhet, mégis egy emlékezéscsoportban szólok 
a magyar történeti közgondolkodásban , új szakasznak? elkeresztelt 1953—1955 
közötti periódus, valamint az 1956. évi forradalom és szabadságharc historiográ- 
fiájáról. Ennek elsődleges oka nem az az evidencia, hogy minden történetnek van 
előtörténete, s az 1956-ot idéző narratívák többsége úgy kezdődik, hogy , 1953 
márciusában meghalt J. V. Sztálin". Sokkal inkább az, amit fentebb — más össze- 
függésben — már érintettem: noha az 1990 körüli rendszercezúra idején már egy 
krisztusi kor telt el a nevezetes forró ősz óta, addig nemhogy az akkor történtek, 
de a hozzá vezető út (utak) hazai feltárása is éppen hogy megindulóban volt, nem 
is szólva a már tudhatók nyilvános (legális) hozzáférhetőségének esetlegességéről."§ 
Az 1990-es rendszerváltó fordulat évéig — szűkkeblű szakmai arisztokratizmussal 
— elsősorban T. Varga Györgynek az új szakaszra vonatkozó forrásközléseinek, 
Rainer M. János monográfiájának, valamint három, külföldön publikált munkának 
az említése lenne kívánatos," azzal a megjegyzéssel, hogy ez utóbbi kiadványok 
még azok számára is csak üggyel-bajjal voltak hozzáférhetők, akiknek a hazai sza- 
mizdatok beszerzésére módjuk nyílott. E , bennfentes? körön kívül, az ún. széle- 
sebb nyilvánosság számára ezért volt nagyobb jelentősége a felsorolt, immár legálisan 
hozzáférhető hazai kiadványoknak. A fordulattal összefüggő másik következmény, 
hogy lehetővé vált a kádári rendszer-restauráció részeként megejtett 1956 utáni 
megtorlások részletesen dokumentálható feltárása, s ezzel párhuzamosan kezdőd- 
hetett meg a Kádár-korszak egészének történeti nézőpontú vizsgálata. Erről most 
nem szólunk, mert ez egy másik könyv - és ahhoz tartozó historiográfia — tárgya, 
míg a Rákosi-korszakra fokuszáló jelenlegi vizsgálat a forradalom katonai leveréséig 
követi nyomon a történteket. 

A kényszerű , kollektív amnézia "évtizedei után, a helyzet változásával egvütt 
fokozatosan - s akár többszörösen — újrapozicionálódnak a kortársi emlékezők 
magántörténetei is. Ezek a közkinccsé váló emlékezések egyszerre segítik a történ- 
tek megismerését és legendásítják az eseményeket." (1956 októberének for- 
radalomként való törvénybe iktatása s ahhoz kapcsolódóan a még élő kortársak kár- 
pótlási jogosultságának , bizonyításkényszere"? — egymással is konkuráló veterán- 
társaságok létrejöttét inspirálva — majdhogynem hamarabb megteremtette e területen 
a , versengő piacgazdaságot" , mint a nemzetgazdaság ún. reálszféráiban.) Talán ezzel 
is összefüggött, hogy a szabaddá válással élénkebb érdeklődés mutatkozott ugyan a 
tárgykör iránt, de aligha beszélhetünk , ötvenhatos retroeufóriáról". Többet, akár 
sokat is lehetett immár szólni róla, de mindez — a nemzeti ünneppé nyilvánított 
emléknap egyik-másik skandalumát leszámítva — beleveszett az ezredvégi évtized- 
ben szintén pluralizálódott közbeszéd és közpolitikai piac tarka zsibongásába. 

A múltfeltárás tekintetében ennél fontosabb, hogy a témakör kutatása 
intézményesült. Rövidített nevén az (19)56-os Intézet, annak egymás után megje- 
lenő évkönyvei, illetve egyre gyarapodó más kiadványai adták a továbbiakban a 
magyar forradalom történeti megismerésének a gerincét. Az első összefoglalás ugyan 
középiskolásoknak készült , történelmi olvasókönyv" volt," újdonságának -— és 
olvasmányosságának — köszönhetően viszont nem csak ott hasznosult. 1991-ben, 
1956 , félkerek" (35.) évfordulóján az első hazai nemzetközi konferenciát is meg- 
tartották, majd ezután az "56-kutatás egyre karakteresebben kezdett bomlani-sza- 

kosodni különböző résztematikák módszeres feltárására. A következő években első- 
sorban egyéni és csoportos tematikus memoárkötetek, illetve — a megnyíló levéltárak 
kutatása nyomán — dokumentumok sora, valamint egy szerzői kollektíva kézikönyv- 
trilógiája szolgálta az ismeretek bővülését." A rendszercezúrát követő fél évtized for- 
ráshozadékának gyarapodását -— diplomáciai erőfeszítésekkel is párosulva — első- 
sorban fontos moszkvai dokumentumok hazahozatala jelentette, amit mintegy 
betetőzött a forradalom 40. évfordulóján rendezett monstre nemzetközi konferen- 
ciára prezentált ún. Malin-iratok közreadása." Mindazonáltal az ebben a 
feltáráshullámban közreadott biográfiák és a dokumentumközlésekkel párosuló 
elemzések lényegében először fogták át folyamatba rendezetten az 1956-os for- 
radalmat a hozzá vezető - leginkább 1953-tól indított — előtörténettel együtt." 

Ezek után az ezredfordulót is átlépő időszakot három , kutatási irány? jellemezte: 
az egyik, hogy miközben a korábbi feltárások értelemszerűen folytatódtak, " a vizs- 
gálatok 1956 végkifejlete, a Kádár-rendszerbeli megtorlások irányába mozdultak 
el (maga az 1956-os Intézet is több, a megtorlás-restauráció tárgykörén túli Kádár- 
kori kutatási projektet indított). Ez összefüggött azzal, hogy időközben létrejött az 
államszocialista rendszer titkosszolgálatainak iratait őrző új levéltár (előbb Történeti 
Hivatal, majd Állambiztonsági Szolgálatok Történeti Levéltára néven), amely — az 
ott őrzött iratok jellegéből eredően - a világháború utáni történeti feltárások leglá- 
togatottabb kutatási helyévé vált. Az új intézményben pedig megkezdődött — egye- 
bek mellett — az ÁVH Rákosi-kori, illetve 1956-ban (és előtörténetében) játszott 
szerepének módszeresebb feltárása is." 

Harmadik mozzanatként itt említendő hangsúlyosan egy olyan új, több mint 
, részterület" feltárása, amely — elsődlegesen önkormányzati levéltárak és le- 
véltárosok kooperációjában — az 1990-es évek elején indult meg, s szakmai ered- 
ményei az ezredforduló után váltak publikussá. Ez pedig az 1956-hoz kapcsolódó 
, vidékkutatás". Az elmúlt évtized derekán készült munka három év eltéréssel meg- 
jelent két kötete önmagában is , historiográfiai fordulatot"? jelent az ún. "56-kutatás- 
ban." Tanulmányai nem csupán azért érdemelnek figyelmet, mert súlyuknak 
megfelelően tárgyalják a fővároson kívüli eseményeket, hanem azért is, mert vilá- 
gosan dokumentálódik: az októberi eseményeket elindító literátor-egyetemista , flot- 
tademonstrációnak" ugyan Budapest a vezérhajója, de a vidéki városok -— ezen belül 
is az egyetemi városok és több megyeközpont — nem mögötte sorakoznak fel, hanem 
mellette. A pesti történésekkel egyidejűleg vagy éppen azt megelőzően forrong és 
, robban" a civitások sora, s omlik össze másnapra Rákosi pártállami rendszerének 
vidéki hinterlandja is. Másik historiográfiai jelentősége a tanulmányoknak az, hogy 
kiderült: vidéken — a fővárostól eltérően — megszülettek és a városokat működés- 
ben tartva funkcionáltak azok a forradalmi intézmények, testületek, amelyek 
fokozatosan megújítva összetételüket, széles társadalmi támogatottsággal ren- 
delkeztek, és tárgyalóképes pozíciót birtokoltak még a második szovjet beavatkozást, 
illetve a fegyveres ellenállás letörését követően is. A vidékkutatások közhasznú 
aktuális nyeresége az volt, hogy a 2006. évi, fél évszázados emléküléseken, konfe- 
renciákon az adott térség, illetve település helyi sajátosságainak bemutatására épül- 
hetett mind a szakmai, mind pedig a szélesebb értelemben vett társadalmi-közössé- 
gi emlékezés. A forradalom és szabadságharc megismerését illetően nem csupán 





492 .- A RÁKOSI-KORSZAK 


(újabb) mennyiségi gyarapodásról van szó: érdemi eredménynek gondolom, hogy 
túlléptünk 1956 októberének főváros-centrikusságán. A feldolgozások együttes 
hozadékaként a korabeli történések tontosságának területi arányeloszlását közelítve 
vált a forró ősz hagyatéka a fél évszázados évfordulóra , országtörténetté?!"§ Majd 
minden hazai település tudhatja s az ún. helyi tantervekbe illeszthetően tudatosíthat- 
ja a forradalom történetét a felnövekvő újabb generációk körében is. 

Miközben valóban a különböző műfajú újabb kiadványok szökőárja jellemezte 
1956 ötvenedik évfordulójának környékét, alig vehető számba a több mint 300 önál- 
ló kötet, többször ennyi tanulmány és dokumentumközlés, illetve konferenciaanyag. 
A történteket nemzetközi közegbe helyezve pedig ez a fél évszázados évforduló 
tudatosította újra — a nagyhatalmi centrumok determináns vonatkoztatási pontjain 
túl" — a , szomszédsági kapcsolatok" jelentőségét. Bár ezek közül is csak két munkát 
— egy konferencia- és egy tanulmánykötetet — emelek ki, fontosnak vélem egyfelől, 
hogy 1953-tól kezdődően újra értelmezhetővé vált a külpolitika fogalma szovjet- 
blokk-relációban éppúgy, mint a nyugati államok vonatkozásában, " másfelől pedig 
azt, hogy különböző vizsgálati nézőpontokból ugyan, de szinte teljes panorámájában 
idéződött meg a magyar forradalom recepciója a szomszéd országokban."! 

Noha előrebocsátottuk, hogy mi indokolja a Sztálin halálát követő , olvadás" 
és az 1956-os forradalom historiográfiájának egy csokorban történő tárgyalását, a 
hasznosított források lényeges hányadának műfaji különbözősége miatt ide 
kívánkozik egy záró megjegyzés. A korszak hagyományos külhoni és hazai 
intézményi rendjében papírra vetett (illetve fennmaradt) iratok alapján lényegében 
a szakma tradicionális eszköztárába tartozó forráskritikával végezhető el az adott 
időszak politikatörténeti rekonstrukciója. A forró ősz előtörténetére s 
október-november napjaira vonatkozóan viszont a forradalom leverését követő 
megtorlás politikai rendőrsége keletkeztette a legrészletesebb , információs adat- 
bázist". E vizsgálati és peranyagoknak többrétegűen félrevezető az adattartalma, 
hiszen azok egyfelől megtorlást elhatározó, majd foganatosító büntetőeljárások 
céljából készültek, másfelől -— az eljárás alá vontak oldaláról — épp a várható 
következmények elkerülését célzó vagy legalábbis az elmarasztalás súlyosságát 
mérséklendő , elbeszélések" konstruálódtak. A kriminalizáló szándékú vissza- 
menőleges , cselekményrögzítésnek? és a mentesítésre játszó , tényfeltáró vallomá- 
soknak? azért sincs valamifajta , kettő között félúton lesz az igazság" eredővekto- 
ra, mert — közkeletűen szólva — már a kérdések is egy vagy több prejudikált 
hazugságmozzanatot hordoztak. A válaszok pedig szintén soktéle megfontolásból, 
többrétegűen próbáltak kitérni a tényrögzítés elől. S mert immár ez a szinte 
áttekinthetetlen mennyiségű vizsgálati és peranyag teszi ki az 1956 őszére vonatkozó 
források döntő többségét, kérdés, hogy a leírt módon keletkezett konfabuláció-vál- 
tozatoknak mennyi közük lehet a tényleges eseményekhez. Mindezt az elmúlt két 
évtizedben az is megkerülhetetlenül befolyásolta, hogy a bukott rendszer , ellenfor- 
radalom" axiómáját felülírandó, szakmán túli igény is volt a , forradalom" tétel- 
nek eleget tevő múltrekonstruálás. A , lemossuk a gyalázatot" kollektív önbe- 
csüléséhez és elégtételszerzéséhez értelemszerűen társult az egykoron meghurcoltak 
személyes tisztességének utólagos helyreállítása s ennek oldalvizén a materiális kár- 
pótlási, nyugdíj-kiegészítési igény — közvetve — kutatói segédlettel történő meg- 

alapozása. Csakhogy az utóbb felsoroltak — miközben nemhogy respektálhatóak, 
de respektálandók is — a történettudomány diszciplináris követelményeihez képest 
sokkal inkább tartoznak a nemzettudat-karbantartás szempontjai közé: abba a 
kategóriába, amelyet Gyáni Gábor úgy fogalmazott meg nem is oly régen, hogy , a 
múlt mitikus elbeszélése iránt a modern korban is élénk szükséglet mutatkozik". 

Magyarán, a titkosszolgálati iratok ismerhetővé válásának , heurékaélményén" 
— előbb-utóbb - túlesve, alighanem 1956 történetének feltárását illetően is várható 
fiaink, unokáink igényének imperatívusza: , [tt vagyunk az Aurórán, kezdjük elöl- 
ről!" Így lészen majd napjaink történeti feltáró munkájának hozadéka idővel poszt- 
modernnel elegyedett posztszocialista kortükör: még azon szegmensében is, amely 
a szakma bevett konvencióit következetesen szem előtt tartva, legjobb tudása szerint 
végezte a dolgát. Kérdés, hogy a történtektől időben távolodva lesz-e megbízható(bb) 
kontrolltámpont, eszköz a 30-40 éves távlatban rögzített emlékezetkonstrukciók — 
a rögzítés pillanata által kondicionált oral history elbeszélések -, illetve a megtor- 
lás procedúrája során keletkezett iratok fals vagy kifejezetten hamis információinak 
hiteles képet eredményező desztillálására."" E téren manapság is kettős problémá- 
val szembesülünk. Az egyik, hogy az 1956-os magyar forradalom -— jórészt utóélete 
következtében — manapság 1s csak , félmúlt". Még további időre van szükség ahhoz, 
hogy régmúlttá, történelemmé váljon s eszerint legyen vizsgálható. A másik az, hogy 
a forradalom históriáját illetően a politikai rendőrség hazugságüzemében tömege- 
sen gyártott apokrifek hombárjából merítve kellene elválasztani az ocsút a búzától."" 
A magyarországi 1956 őszének politikatörténeti , alapképlete" ma már megfejtett- 
nek tekinthető, hagyományos történetírói eszközökkel (is) rekonstruálható, leírható. 
A forradalom társadalomtörténete viszont sokkalta inkább többrétegű, illetve több- 
dimenziós: az volt a maga idejében is, a megtorlás fenyegetettsége közepette is, majd 
-— 1990 előtti és utáni — diametrálisan eltérő recepcióiban is százezreket közvetlenül 
érintő, de közben több változáson áteső, , többérdekeltségű" esemény- és 
sorskavalkád kerekedett belőle. No itt aligha lelhető föl egyetlen releváns 
archimédeszi pont. Ezt a problémát viszont — jelen munka keretei között — csak 
jelezni tudom, megoldani nem. Azért sem, mert ez esetben — akarjuk-e vagy sem — 
valóban , velünk él a történelem? . Erre mondtam fentebb, hogy 1956 története szá- 
mos vonatkozásban még , félmúlt", ezáltal bőven marad töprengeni- és megírni- 
való a következő történészgeneráció(k) számára is. Jelen sorok szerzője számára a 
kibúvó -— egyelőre — tárgyi okként kínálkozik, hiszen 1956-nak ez az utóélete már 
a vizsgált intervallum , kilépő határállomása", kívül esik a Rákosi-korszak időkörén. 


e 


! Szabó Bálint: Az , ötvenes évek". Kossuth Könyvkiadó, Budapest, 1986. 

Magyarország története a XX. században. (Főszerk: Kollega Tarsoly István.) Babits Kiadó, Szekszárd. 
1996; Izsák Lajos: Rendszerváltástól rendszerváltásig, 1944—1990. Kulturtrade, Budapest, 1998; Romsics 
Ignác: Magyarország története a XX. században. Osiris, Budapest, 1999; Gergely Jenő - Izsák Lajos: A 
huszadik század története. Pannonica Kiadó, 2000; Gyarmati György: Magyarország a II. világháborútól 
napjainkig. In: Millenniumi magyar történet. (Szerk: Tóth István György.) Osiris, Budapest, 2001. 
557-640. old.; Bihari Mihály: Magyar politika 1944—2004. Osiris, Budapest, 2005. 

Igaz továbbá annyiban, hogy a két évtizeddel ezelőtti rendszercezúra — a vonatkozó források sokaságá- 
nak hozzáférhetővé válásán túlmenően is — érdemlegesen új nézőpont, , új figyelőállás" elfoglalását tette 
lehetővé a huszadik század második felének történetére vonatkoztatva: s nem csupán Magyarország, 

hanem az egykori , szocialista tábor" és még tovább, az egykori , bipoláris világ? európai és Európán 
kívüli horizontjának szemlélését illetően is. 

A múlt század hetvenes éveinek a végén — harminc évvel ezelőtt — egyszer már számba vettem a második 
világháború utáni időszakra vonatkozó jelenkor-történetírás addigi hozadékát. Ezek közül az alábbiak- 
ban csak azon munkákra utalok, amelyeknek annak ellenére van szakmai relevanciájuk, hogy az azóta 
hozzáférhetővé vált források értelemszerűen korrigálták — gazdagították, módosították, illetve érvényte- 
lenítették — megállapításaikat. Mindezeken túl két észrevétel kívánkozik az akkori számvetéshez. Az egyik, 
hogy az 1960-1970-es évtized fordulójáig a korfeltárást számottevő mértékben meghatározta az egyed- 
uralomra jutott kommunista párt politikájának való megfeleltetés: azaz csak olyan munka kaphatott pub- 
licitást, amely — közvetve-közvetlenül - rendszerlegitimáló jelentéssel is bírt. Ehhez képest viszont -— a 
mából visszatekintve — szinte teljesen idejétmúlttá, érdektelenné vált az ún. , népi demokratikus átalakulás 
jellegzetességeiről" majd egy évtizeden át húzódó, a hatvanas éveket kitöltő korabeli polémia. Gyarmati 
György: Történetírásunk a felszabadulás utáni korszakról. Századok, 1980. 3. sz. 466—494. old. 
Gyurkó László: Arcképvázlat történelmi hátrérrel. Magvető, Budapest, 1982. 

Hajdu Tibor: A Rajk-per háttere és fázisai. Társadalmi Szemle, 1991. 11. sz. 17-36. old.; U. ő: Farkas és 
Kádár Rajknál. Társadalmi Szemle, 1992. 4. sz. 70-89. old. (Utánközlés: História, 1995. 7. sz. 18-25. 
old.) 

Varga László: Kádár János bírái előtt, 1949-1956. Osiris-BFL, Budapest, 2001. 

Huszár Tibor: Kádár János politikai életrajza. 1-II. Szabad Tér-Kossuth Könyvkiadó, Budapest, 
2001-2003. 

Molnár János: Ellenforradalom Magyarországon 1956-ban. Akadémiai, Budapest, 1967; U.ő: 
A Nagybudapesti Központi Munkástanács. Akadémiai, Budapest, 1969; Berecz János: Ellenforradalom 
tollal és fegyverrel, 1956. Kossuth Könyvkiadó, Budapest, 1969. A munka 1981-es második kiadásának 
előszavában a szerző , nem érezte szükségét lényeges átdolgozásnak". I. m. 8. old. Júliustól júliusig. 
Dokumentumok 1956-1957 történetéből. (Összeállította: Rákosi Sándor.) Kossuth Könyvkiadó, Budapest, 
1981; Hollós Ervin-Lajtai Vera: Hidegháború Magyarország ellen — 1956. Kossuth Könyvkiadó, Budapest, 
1982. Gyurkó László: 1956. Magvető, Budapest, 1987. E historiográfiai fejezet nem kerülheti meg a 

más — a forradalom 30. évfordulójáig (1986) -— nemigen láthatott napvilágot, annyi megszorítás min- 
denképpen ide kívánkozik, hogy ezek elsősorban rendszer-legitimáló kiadványoknak tekintendők s nem 
történettudományi elemzéseknek. 

Rainer M. János: Nagy Imre, 1896—1958. Politikai életrajz, [-II. 1956-os Intézet, Budapest, 1996—1999; 
Kövér György: Losonczy Géza, 1917-1957. 1956-os Intézet, Budapest, 1998. 

Mivel az ÁVH történetének, illetve Péter Gábor életútjának feltárásában jelen sorok írója is tevőlegesen 

cióival együtt — olvasható a munka végén közreadott bibliográfiában. 

Majdhogynem teljes körű válogatás található ezekre vonatkozóan: 1956 kézikönyve, II. Bibliográfia. 
(Főszerkesztő: Hegedűs B. András.) 1956-os Intézet, Budapest, 1996. 157-255. old. 

Korom Mihály: Magyarország Ideiglenes Nemzeti Kormánya és a fegyverszünet. Akadémiai, Budapest, 
1981; U.ő: Debrecen ideiglenes fővárossá válása. In: Tanulmányok a magyar népi demokrácia negyven 
évéről. (Szerk: Molnár János, Orbán Sándor és Urbán Károly.) Kossuth Könyvkiadó, Budapest, 1985. 
7-27. old. 

Sorsforduló, I-II. (Szerk: Karsai Elek és Somlyai Magda.) Budapest, 1970; Somlyai Magda: Nagy csaták 
után, 1945-1947. Kossuth Kiadó, Budapest, 1975; U.ő: Történelemformáló hétköznapok, 1944-1945. 
Akadémiai, Budapest, 1985. 

Donáth Ferenc: Demokratikus földreform Magyarországon, 1945—-1947. Akadémiai, Budapest, 1969; 
Szakács Sándor: A népi demokratikus agrárfejlődés kezdetei Magyarországon, 1945—1948. Akadémiai, 
Budapesr, 1971; Orbán Sándor: Két agrárforradalom Magyarországon, 1945-1961. Akadémiai, Budapest, 
1972 

Berend T. Iván: Gazdaságpolitika az első ötéves terv megindításakor, 1948-1950. Közgazdasági és Jogi 
Könyvkiadó, Budapest, 1964; U.ő: A szocialista gazdaság története Magyarországon, 1945-1968. Kossuth 
Könyvkiadó-KGIK, Budapest, 1976. 

Pető Iván -— Szakács Sándor: A hazai gazdaság négy évtizedének története, I. 1945—-1968. Közgazdasági 
és Jogi Könyvkiadó, Budapest, 1985. 

Jánossy Ferenc: A gazdasági fejlődés trendvonaláról. Magvető, Budapest, 1975; Kornai János: A hiány. 
Közgazdasági és Jogi Könyvkiadó, Budapest, 1980; Bauer Tamás: Tervgazdaság, beruházás, ciklusok. 
Közgazdasági és Jogi Könyvkiadó, Budapest, 1981. 

Balogh Sándor: Parlamenti és Pártharcok Magyarországon, 1945—-1947. Kossuth Könyvkiadó, Budapest, 1975. 

Vida István: A Független Kisgazdapárt politikája. Akadémiai, Budapest, 1976; U.ő: Koalíció és párthar- 
cok, 1944-1948. Magvető, Budapest, 1986. Vida esetében megemlítendő az 1944-től induló Magyar 
Parlamentek Almanachjának általa főszerkesztett ún. történeti sorozata, amely az 1944-es, 1945-ös, 1947- 
es előzmények után most épp az 1949-1953 közötti országgyűlés képviselői életrajzainak megjelentetésénél 
tart. Izsák Lajos: Polgári ellenzéki pártok Magyarországon, 1944-1949. Kossuth Kiadó, Budapest, 1983; 
U.ő: A Keresztény Demokrata Néppárt és a Demokrata Néppárr. Kossuth Könyvkiadó, Budapest, 1985; 
U.ő: Polgári pártok és programjaik Magyarországon, 1944-1956. Pannónia, Budapest, 1994. Lásd még 
ugyanezen évek történetének dokumentálására Tóth István: A Nemzeti Parasztpárt története. Kossuth 
Könyvkiadó, Budapest, 1972; Pártok és pártprogramok Magyarországon, 1944—-1948. (Szerk, bev: Balogh 
Sándor és Izsák Lajos.) Tankönyvkiadó, Budapest. 1977; Földet, köztársaságot, állami iskolát. Viták a 
magyar parlamentben, 1945-1948. (Szerk: Balogh Sándor.) Gondolat, Budapest. 1980. 

Gergely Jenő: A katolikus egyház Magyarországon, 1944-1971. Kossuth Könyvkiadó, Budapest, 1985; Orbán 
Sándor: A szocializmus építésének első fél évtizede, 1948-1953. Századok, 1985. 2. sz. 467—498. old. 

Birta István: A szocialista iparosítási politika néhány kérdése az első ötéves terv időszakában. Párttörténeti 
Közlemények, 1970. 3. sz. 207-233. old.; Barla Szabó Ödön: Gazdaságpolitika és gazdasági fejlődés az 
MDP KV 1953. júniusi ülése után. Párttörténeti Közlemények, 1981. 2. sz. 3-55. old.; Urbán Károly: Az 
1953-as fordulat és a magyar értelmiség. Párttörténeti Közlemények, 1981. 4. sz. 30-83. old.; Földes 
György: Egyszerűsítés, mechanizmus és iparirányítás 1953-—1956. Párttörténeti Közlemények, 1984. 2. sz. 
72-108. old. Ladányi Andor: Felsőoktatási politika, 1949-1958. Kossuth Könyvkiadó, Budapest, 1986.; 
Honvári János: A magyar mezőgazdaság gépesítése az 50-es években (1948-1957). Agrártörténeti Szemle, 
1988. 1-2. sz. 93-127. old. 

A jelenkortörténet korabeli művelői a Tanulmányok a magyar népi demokrácia negyven évéről (Szerk: 
Molnár János — Orbán Sándor - Urbán Károly.) Kossuth Könyvkiadó, Budapest, 1985. c. kötettel jelen- 
tkeztek. Ugyanide sorolható a Felszabadulás utáni történetünkről. [-II. (Szerk: Balogh Sándor.) Kossuth 
Könyvkiadó, Budapest, 1987. gyűjteményes kötet is amiatt, hogy a benne található írások túlnyomó több- 
sége eredetileg már megjelent az évtized első felében valamelyik korabeli lapban, folyóiratban. 

A monori tanácskozás, 1985. június 14-16. (Szerk: Rainer M. János.) 1956-os Intézet, Budapest, 2005. 


5 Kukorelli István: Így választottunk. Adalékok az 1985. évi választások történetéhez. ELTE ÁJK PTT, 


Budapest, 1988. 
Bibó emlékkönyv. I-II. (A munka Magyarországon tíz évvel később jelent meg legálisan Réz Pál elősza- 
vával.) Századvég Kiadó-Európai Protestáns Magyar Szabadegyetem, Budapest-Bern, 1990. 


" Ezeket adta közre a lap későbbi gyűjteményes és legális kiadása. Beszélő I-II. Összkiadás, 1981-1989. 


(Sajtó alá rendezte Havas Fanny.) AB-Beszélő Kiadó, Budapest, 1992. 

Kádár János és M. Sz. Gorbacsov találkozója Moszkvában, 1985. szeptember 25-én. Jegyzőkönyv. 
Történelmi Szemle, 1992. 1-2. sz. 

Schöpflin Gyula: Szélkiáltó. (Emlékezések). Ez a kiadvány az 1983-ban Párizsban az Irodalmi Újság 
sorozatában megjelent memoár hazai szamizdat reprintje volt. 

A magyarországi szamizdat bibliográfiája, 1981-1989. (Összeállította Nagy Csaba.) Budapest, 1990. 
Szabó Bálint: Az , ötvenes évek". Kossuth Könyvkiadó, Budapest, 1986. 327. old. 

Aczél Tamás —- Méray Tibor: Tisztító vihar. [-II.; Király Béla: Az első háború a szocialista országok között; 
Mi történt 1956-ban? Az ENSZ különbizottságának jelentése. A magyar felkelés rövid története. 
Lomax, Bill: Magyarország, 1956. Az angol eredetiben a forradalom 20. évfordulóján megjelent munka 
(Hungary 1956. Allison gc Busby, London, 1976) fordítása a Magyar Október szamizdat kiadásában 
1986-tól ismerhető, mígnem 1989-ben az Aura Kiadónál látott napvilágot legálisan is. 

Az 1986-os 30. évforduló egyéb eseményeit és 1956-hoz kapcsolódó publikációit számba veszi: 1956 
kézikönyve. I. Kronológia. (Főszerkesztő: Hegedűs B. András.) 1956-os Intézet, Budapest, 1996. 
Tárgykörünkbe vágóan a közelmúlt kormegismerés szempontjából ugyancsak részleges áttörésnek 
tekinthető ugyanebben az évben két terjedelmes dokumentumszociográfia megjelenése a Művelődéskutató 
Intézet , műhelysorozatának" 5. és 6. kiadványaként. Závada Pál: Kulákprés. MŰKUTI, Budapest, 1986.; 
Magyar Bálint: Dunaapáti, 1944—1958. 1-II. MŰKUTI-SZÖVKUTI, Budapest, 1986. Ezek a kiadványok 
ugyan nem kerültek könyvárusi forgalomba, a korszak kutatói — ha akarták — hozzájutottak, s közülük 
a katedrán állók már az egyetemi szemináriumokon is hasznosíthatták. 

Az MDP KV határozata a párt politikai irányvonalában és gyakorlati munkájában elkövetett hibákról és 
az ezek kijavításával kapcsolatos feladatokról (1953. június). Hírmondó, 1985. 2. sz. Ezenkívül a hivatko- 
zott szám , melléklete" jelöléssel külön is terjesztették. Magántörténetnél talán némileg több, mert kor- 
jellemző mozzanat, hogy jelen sorok írója a szóban forgó határozat szövegét ugyanazon a héten kapta 
kézhez , szamizdatforgalmazó" barátjától, osztályvezetőjétől az MTA Történettudományi Intézetének 
folyosóján és tanszékvezetőjétől az ELTE Állam- és Jogtudományi Karán. 

Propagandista, 1986. 4. sz. 136—169. old. Ugyanilyen visszatetsző volt akkoriban az is, hogy miközben 
az MKP (1944-1948), valamint az MSZMP vezetőszervi dokumentumai kongresszusi ciklusok szerinti 
tagolásban egymás után láttak napvilágot (az 1956-1980 közötti időszakról), az MDP-korszak 
(1948-1956) hasonló jellegű iratainak publikálása mindvégig elmaradt a Kádár-korszakban. 

Ennek hozadéka címenként fellelhető az 1985—1993 között évente közreadott Történeti bibliográfia c. kiad- 
vány egyes köteteinek , 1945-től napjainkig" fejezeteiben. (Válogatta: Rozsnyói Ágnes és Sz. Gyivicsán 
Mária. Szerk: Potó János — 1990-ről.) MTA TTI, Budapest; The Selected Bibliography of Hungarian 
Historical Science, 1985—-1989. (Ed by Ferenc Glatz.) IHHAS, Budapest, 1990. 

1956 kézikönyve. I. Kronológia. (Főszerkesztő: Hegedűs B. András.) 1956-os Intézet, Budapest, 1996. 365. 
old. Ezzel párhuzamosan megszűnt az addig Brüsszelben működő Nagy Imre Intézet. 

Bihari Mihály: Magyar politika 1944—2004. Osiris, Budapest, 2005. 333—411. old. 

Talán csak egy új ikerfogalom említhető: a Magyarországon ekkoriban önálló diszciplínává váló poli- 
tológia képviselői ekkor kezdték használni a pártállam, állampárt kifejezéseket a kommunista pártegyed- 
uralomra, pártdiktatúrára vonatkozóan. Csombár Csaba Politika címszavakban. Politikatudományi Füzetek 
1. (ELTE ÁJK) 1980-as kiadása még nem tud róla, Bihari Mihály Magyar politika 1944-1993. első 
kiadása (ELTE ÁJK PT. Budapest. 1993) már bevett fogalomként használja (1990-es jelzéssel), 95—106. 
old. Tegyük hozzá, a pártállam kifejezést már a két világháború között konfirmálták a magyar politikai 
közbeszédben. Az 1935. évi választásokon elsőprő győzelmet arató Nemzeti Egység Pártról, illetve a 
pártján belüli vezérszerepet ekkortól vitathatatlanul magáénak tudható Gömbös Gyuláról emlékezett 
meg Eckhardt Tibor a képviselőházban úgy, hogy , országunk a pártállam visszataszító állapotába sül- 
lyedt". Vonyó József: Másolta-e Gömbös Gyula Mussolinit vagy/és Hitlert? In: Századok Füzetek 6. 
(Szerk: Pál Lajos.) MTT, Budapest, 2009. 57. old. A ,kommunista pártállam" kifejezést 1984-ben Tamás 
Gáspár Miklós írásában fedeztem fel legkorábbi előfordulásként, de nincs kizárva, hogy a módszeres 
kutatás majd ennél is korábbi feltűnését rögzíti. Lásd, T. G. M.: P. Jerzy Popieluszko [halálára]. Hírmondó, 
1984. 11. sz. 

El nem égett dokumentumok. (Szerk: Koltay Gábor, Bródy Péter.) Szabad Tér Kiadó, Budapest, 1990; 
Iratok az igazságszolgáltatás történetéhez. 1—5. (Szerk: Horváth Ibolya — Solt Pál — Szabó Győző — Zanathy 
János - Zinner Tibor.) Közgazdasági és Jogi Könyvkiadó, Budapest, 1992—1996. 

Dálnoki Miklós Béla kormányának (Ideiglenes Nemzeti Kormány) minisztertanácsi jegyzőkönyvei, 1944. 
december-1945. november. I-II. (Szerk, bev: Szűcs László.) MOL, Budapest, 1997; Tildy Zoltán kor- 
mányvának minisztertanácsi jegyzőkönyvei, 1945. november—1946. február. (Szerk, bev: G. Vass István.) 
MOL, Budapest, 2005; Nagy Ferenc első kormányának minisztertanácsi jegyzőkönyvei, 1946. 
tebruár-november. I-II. (Szerk, bev: Szűcs László.) MOL, Budapest, 2003; Dinnyés Lajos első kormányá- 
nak minisztertanácsi jegyzőkönyvei, 1947. június-szeptember. (Szerk, bev: G. Vass István.) MOL, 
Budapest, 2005. 

Pártközi értekezletek. Politikai érdekegyeztetés és politikai konfrontáció, 1944—-1948. (Közreadják: 
Horváth Julianna — Szabó Éva — Szűcs László — Zalai Katalin.) Napvilág Kiadó, Budapest, 2003. 

Az Ideiglenes Nemzetgyűlés Almanachja, 1944-1945. (Főszerk: Vida István.) Jelenkutató 
Alapítvány-Magyar Országgyűlés, Budapest, 1994; A Nemzetgyűlés Almanachja, 1945/1947. (Főszerk: 
Vida István.) Jelenkutató Alapítvány-Magyar Országgyűlés, Budapest, 1999; Az 1947. évi Országgyűlés 
Almanachja, 1947-1949. (Főszerk: Kiss József — Vida István.) Jelenkutató Alapítvány-Magyar 
Országgyűlés, Budapest, 2005; Az 1949. évi Országgyűlés Almanachja, 1949-1953. (Főszerk: Marelyn 
Kiss József — Vida István.) Jelenkutató Alapítvány-Magyar Országgyűlés, Budapest, 2009. 

Az Ideiglenes Nemzetgyűlés és az Ideiglenes Nemzeti Kormány. (Szerk: Feitl István.) Politikatörténeti 
Alapítvány, Budapest, 1995; A magyar parlament, 1944—1949. (Szerk: Hubai László és Tombor László.) 
Gulliver Lap- és Könyvkiadó, Budapest, 1991; Szerencsés Károly: A kékcédulás hadművelet. Választások 
Magyarországon - 1947. Ikva, Budapest, 1992. 

Palasik Mária: A jogállamiság megteremtésének kísérlete és kudarca Magyarországon, 1944-1949. 
Napvilág Kiadó, Budapest, 2000; Csicsery-Rónay István — Cserenyei Géza - Palasik Mária: Koncepciós 
per a Független Kisgazdapárt szétzúzására. 1956-os Intézet, Budapest, 1998. 


. Fejtő Ferenc: A népi demokráciák története. I-II. Magvető Kiadó-Magyar Füzetek, Budapest-Párizs, 


1991; Fischer Ferenc: A megosztott világ, 1941-1991. Dialóg Campus Kiadó, Budapest-Pécs, 2001. 

Kertész István: Magyar békeillúziók, 1945-1947. Oroszország és a Nyugat között. Európa-História, 
Budapest, 1995; Borhi László: Szovjet expanzionizmus vagy amerikai imperializmus. In: Magyarország 
és a nagyhatalmak a 20. században. (Szerk: Romsics Ignác.) Teleki László Alapítvány, Budapest, 1995. 
185-193. old.; Borhi László: Megalkuvás és erőszak. Az Egyesült Államok és a szovjet térhódítás 
Magyarországon, 1944-1949. Kossuth Egyetemi Kiadó, Debrecen, 1997; Borhi László: Magyarország a 
hidegháborúban. A Szovjetunió és az Egyesült Államok között, 1945-1956. Corvina, Budapest, 2005. 

Budapest, 1985; A magyarországi Szövetséges Ellenőrző Bizottság jegyzőkönyvei, 1945—1947. (Szerk: Feitl 
István.) Napvilág Kiadó, Budapest, 2003; Documents of the Meetings of the Allied Control Comission 
for Hungary 1945—-1947. (Szerk, bev: Cseh Gergő Bendegúz.) MTA-JKB, Budapest, 2000. A magyar 
nyelvű kiadás a SZEB szovjet missziója által készített, míg az angol kiadás az amerikai misszió által 
készített — esetenként eltérő — jegyzőkönyveket foglalja magában. Cseh Gergő Bendegúz: Amerikai és brit 
részvétel az olaszországi, romániai, bulgáriai és magyarországi Szövetséges Ellenőrző Bizottság 
tevékenységében, 1943—1947. PhD-értekezés (kézirat). ELTE BTK, Budapest, 2009. 

Gyarmati György - Stark Tamás - Tóth István: Közép-európai haláltánc fasiszta háborúban és bolsevik 
békében. Világosság, 1990. 12. sz. 881-895. old.; Tóth Ágnes: Telepítések Magyarországon 1945-1948 
között. BEMÖL, Kecskemét, 1993; Ripp Zoltán: Példaképből ellenség. A magyar kommunisták viszonya 
Jugoszláviához, 1947-1948. In: A fordulat évei, 1947-1949. (Szerk: Standeisky Éva — Kozák Gyula — 
Pataki Gábor -— Rainer M. János.) 1956-os Intézet, Budapest, 1998. 45-62. old.; Vadkerty Katalin: 
A kitelepítéstől a reszlovakizációig. Trilógia a csehszlovákiai magyarság 1945—-1948 közötti történetéből. 
Kalligram, Pozsony, 2001; A. Sajti Enikő: Impériumváltások, revízió, kisebbség. Magyarok a Délvidéken, 
1918-1947. Napvilág Kiadó, Budapest, 2004; Gyarmati György: Vámunió, föderáció — új nagyhatalom? 
In: A demokrácia reménye — Magyarország, 1945. (Szerk: Rainer M. János — Standeisky Éva.) 1956-os 
Intézet, Budapest, 2005. 29-53. old.; A. Sajti Enikő: Bűntudat és fölény. Magyarország, Jugoszlávia és a 
délvidéki magyarok. SZTE TDI, Szeged, 2010. 

Amerikai béketervek a háború utáni Magyarországról. Az Egyesült Államok Külügyminisztériumának 
titkos iratai, 1942-1944. (Szerk: Romsics Ignác.) Typovent, Gödöllő, 1992; Tofik Iszlamov: Erdély a 
szovjet külpolitikában a második világháború alatt. Múltunk, 1994. 1-2. sz. 17-50. old.; Fülöp Mihály: 
A befejezetlen béke. A Külügyminiszterek Tanácsa és a magyar békeszerződés. Héttorony Kiadó, Budapest, 
é. n.; Majszkij a szovjet külpolitika perspektíváiról. In: A sztálinizmus hétköznapjai. (Szerk: Krausz 
Tamás.) Nemzeti Tankönyvkiadó, Budapest, 2003; Gyarmati György: A békekötés függvénytana, 
1945-1947. Műhely, 1997. 1. sz. 41-46. és 505-533. old.; Gyarmati György: A független Erdély alkot- 
mánykoncepciója a béke-előkészítés időszakában. Külpolitika, 1997. 3. sz. 130-153. old.; Gyarmati 
György: Erdély — tertium non datur. A nagyhatalmak közép-európai béketervei a második világháború 
időszakában. In: Híd a századok felett. Tanulmányok Katus László 70. születésnapjára. (Szerk: Nagy 
Mariann.) Pécs, 1997. 457—474. old.; Romsics Ignác: Az 1947-es párizsi békeszerződés. Osiris, Budapest, 
2006. 

Moszkvának jelentjük... Titkos dokumentumok, 1944-1948. (Szerk: Izsák Lajos és Kun Miklós.) 
Századvég, Budapest, 1994; Szovjet nagyköveti iratok Magyarországról, 1953-1956. Kiszeljov és 
Andropov titkos jelentései. (Összeállította: Baráth Magdolna.) Napvilág Kiadó, Budapest, 2002; 
Volokotyina, T. V.— Murasko, G. P. — Pokivaljova, T. A.: Moszkva i Vosztocsnaja Jevropa. Sztanovlenyije 
polityicseszkih rezsimov szovjetszkogo tyipa, 1949-1953. (Moszkva és Kelet-Európa. A szovjet típusú 
politikai rendszerek létrehozása, 1949-1953.) Roszpen, Moszkva, 2002; Iratok a magyar—szovjet kap- 
csolatok történetéhez, 1944-1948. (Szerk: Vida István.) Gondolat Kiadó, Budapest, 2005. 

Hajdu Tibor: Szovjet diplomácia Magyarországon Sztálin halála előtt és után. In: Magyarország és a 

iratok Magyarországról, 1953—1956. Kiszeljov és Andropov titkos jelentései. (Összeállította: Baráth 
Magdolna.) Napvilág Kiadó, Budapest, 2002; Horváth Miklós: 1956 hadikrónikája. Akadémiai Kiadó, 
Budapest, 2003; , Tizenhárom nap, amely..." Tanulmányok az 1956-os forradalom és szabadságharc 
történetéből. (Szerk: Horváth Miklós.) Hadtörténeti Intézet és Múzeum, Budapest, 2003. 

Kajári Erzsébet: Az egységesített Belügyminisztérium államvédelmi tevékenysége, 1953-1956. In: 
Államvédelem a Rákosi-korszakban. Tanulmányok és dokumentumok a politikai rendőrség második 
világháború utáni történetéről. (Szerk: Gyarmati György.) Történeti Hivatal, Budapest, 2000. 157—185. 
old.; Barárh Magdolna: Az ÁVH és az 1950-es évek rehabilitációs eljárásai. In: Államvédelem a Rákosi- 
korszakban. Tanulmányok és dokumentumok a politikai rendőrség második világháború utáni 
történetéről. (Szerk: Gyarmati György.) Történeti Hivatal, Budapest, 2000. 187—202. old; Okváth Imre: 
Jelentés a szocialista országok állambiztonsági vezetőinek titkos moszkvai tárgyalásáról, 1955. március 
7-12. Hadtörténelmi Közlemények, 2001. 4. sz. 689-706. old.; A Belügyminisztérium Kollégiumának 
ülései, 1953-1956. I-III. (Összeállította: Kajári Erzsébet; szerk: Gyarmati György — S. Varga Katalin.) 
Állambiztonsági Szolgálatok Történeti Levéltára, Budapest, 2001—2006.; Gyarmati György: A politikai 
rendőrség (ÁVH) útja 1956-hoz. In. ÁVH - politika — 1956. (Szerk: Okváth Imre.) Állambiztonsági 
Szolgálatok Történeti Levéltára, Budapest, 2007. 69—95. old.; Orgoványi István: A nyugati határzár és 
annak felszámolása 1956-ban. In: ÁVH - politika — 1956. (Szerk: Okváth Imre) Állambiztonsági 
Szolgálatok Történeti Levéltára, Budapest, 2007. 97-120. old. 


7 A vidék forradalma, 1956. 1-II. kötet. (Szerk: Szakolczai Attila - Á. Varga László.) 1956-os 


Intézet-Budapest Főváros Levéltára, Budapest, 2003-2006. 

A tárgykörben közreadott munkák özönéből - amelynek bibliográfiája az 1956-os Intézet honlapján 
olvasható (www.rev.hu/review) —, csak azokat sorolom, amelyeket közvetlenül is hasznosítottam a mostani 
feldolgozás során. 1956. (Szerk: Szakolczai Attila.) Osiris, Budapest, 2006; Krónika, 1956. (Főszerk: 
Izsák Lajos.) Kossuth Kiadó, Budapest, 2006; 1956 okai, jelentősége és következményei. (Szerk: Pál Lajos 
és Romsics Ignác.) MTT, Budapest, 2006; Eörsi László: A Széna tériek, 1956. 1956-os Intézet-ABTL, 
Budapest, 2006; Kende Péter: Eltékozolt forradalom? Új Mandátum Könyvkiadó, Budapest, 2006; Diák- 
és ifjúsági mozgalmak, 1956-1958. Forradalom - ellenállás — megtorlás. (Főszerk: Vida István.) Gondolat 
Kiadó-Nagy Imre Alapítvány, Budapest, 2007; Vác"56. Vác 1956-ban és a megtorlás időszakában. 1-II. 
(Közreadja: Böőr László — Gyarmati György - Horváth M. Ferenc.) Vác Város Levéltára, Vác, 2006; 
Gyarmati György: A , fasiszta csőcselék" legendája. Rubicon, 2006. 9. sz. 72-73. old.; Gyarmati György: 
Kossuth-címeres forradalom. In: Ezerkilencszázötvenhat az újabb történeti irodalomban. (Szerk: Gyáni 
Gábor és Rainer M. János.) 1956-os Intézet, Budapest, 2007. 254—274. old.; Szakolczai Attila: Az 1956. 
október 31-i szovjet döntés lehetséges magyar okai. In: Szívvel és tettel. Tanulmányok Á. Varga László 
tiszteletére. (Szerk: Horváth J. András.) Nógrád Megyei Levéltár, Budapest—Salgótarján, 2008. 393—426. 
old.; A per. Nagy Imre és társai, 1958-1989. (Szerk: Dornbach Alajos — Kende Péter — Rainer M. János 
— Somlai Katalin.) 1956-os Intézet-Nagy Imre Alapítvány, Budapest, 2008; Megrendült világ. A Nagy Imre 
és társai elleni per hangfelvétele és szó szerinti leirata. (Szerk: Hanák Gábor - Szabó Csaba.) DVD. 
MOL-ÁBTI.-OSZK-Kossuth Kiadó, Budapest, 2008. 

Borhi László: Az 1956-os forradalom és szabadságharc jelentősége a világpolitikában. In: ,, Tizenhárom 
nap amely..." Tanulmányok az 1956-os forradalom és szabadságharc történetéből. (Szerk: Horváth 
Miklós.) HIM, Budapest, 2003. 17-32. old.; Borhi László: Magyarország a hidegháborúban. A Szovjetunió 
és az Egyesült Államok között, 1945-1956. Corvina, Budapest, 2005; Békés Csaba: Az 1956-os for- 
radalom a világpolitikában. 1956-os Intézet, Budapest, 2006; Sub Clausula, 1956. Dokumentumok a 
forradalom történetéhez. (Szerk: Gecsényi Lajos — Máthé Gábor.) Közlöny Kiadó, Budapest, 2006; Charles 
Gati: Vesztett illúziók. Moszkva, Washington, Budapest és az 1956-os magyar forradalom. Osiris, 
Budapest, 2008. 

Az 1956-os forradalom visszhangja a szovjet tömb országaiban. Évkönyv, 2006/2007. (Szerk: Rainer M. 
János - Somlai Katalin.) 1956-os Intézet, Budapest, 2007. (E konferencia anyaga egyidejűleg angol nyel- 
ven is megjelent The 1956 Hungarian Revolution and the Soviet Bloc Countries. Reactions and 
Repercussions címmel.); Békés Csaba: Evolúció és revolúció. Magyarország és a nemzetközi politika 
1956-ban. 1956-os Intézet-Gondolat Kiadó, Budapest, 2007. 

Alekszandr Sz. Sztikalin: A szovjet-jugoszláv közeledés és a magyar belpolitikai helyzet, 1954-1956. 
Múltunk, 2003. 1. sz. 208-234. old.; Magyar-román kapcsolatok, 1956-1958. (Szerk: Pál Lajos — Vida 
István.) Paulus Publishing Bt-Nagy Imre Alapítvány, Budapest, 2004; Marelyin Kiss József-Ripp 
Zoltán-Vida István: A magyar—jugoszláv—szovjet kapcsolatok és a Nagy Imre-csoport sorsa, 1953—1958. 
Századok, 2006. 5. sz. 1079-1121. old.; Az 1956-os forradalom és a romániai magyarság, 1956-1959. 
(Főszerk: Stefano Bottoni.) Pro Print, Csíkszereda, 2006; 1956 Erdélyben. Politikai elítéltek életrajzi adat- 
tára, 1956-1965. (Szerk: Dávid Gyula.) Erdélyi Múzeum Egyesület-Polis, Kolozsvár, 2006; Revolution, 
Flucht-Integration, Ungarn-Österreich 1956. (Hrsg: Ernő Deák - Zoltán Fónagy.) ZUV-CHW. Wien, 
2006; Együtt. Az 1956-os forradalom és a határon túli magyarok. (Szerk: Szesztay Ádám.) Lucidus, 
Budapest, 2006; Die ungarische Revolution und Österreich, 1956. (Hrsg: Ibolya Murber, Zoltán Fónagy.) 
Czernin, Wien, 2006 

Gyáni Gábor: Mítoszban, folklórban és történelemben elbeszélt múlt. In: Folklór és történelem. (Szerk: 
Szemerkényi Ágnes.) Akadémiai Kiadó, Budapest, 2007. 7—17. old. 

Az emlékezettörténet sokaságából és annak immár szintén gazdag kritikájából most csak arra az 
összetevőre utalok, amely szerint , az emlékezet egyáltalán nem hasonlítható a történtek mecbanikus 
rögzítésébez: formái és funkciói vannak, amelyek közül feltétlenül választani kell, működésének fázisai 
vannak, amelyek mindegyike specifikus zavarokat szenvedbet el". Tzvetan Todorov: A rossz emlékezete, 
a Jó kísértése. Mérlegen a XX. század. Napvilág Kiadó, 2005. 9-10. old. 

Ez viszont inkább céltételezett, igazságosztó, rendszerfüggő normák szerinti bíráskodás — a hatalom 
elválasztásának elvét követve -, , másik hatalmi ág". A fentebbi hasonlatot folytatva ugyanis a kultúrtáj- 
nak egyaránt szerves része a gabona között a búzavirág és a konkoly, a pipacs és az aranka is. Ennek ere- 
deti panorámájából csak retusálással tüntethető el úgy minden más, hogy az , a tömegfogyasztásra" 
egyedül alkalmas búzát jelenítse meg. Így született egykoron — apokrifek sokaságából szelektálva — a 
Biblia is. A történetírás olyan mértékben (lehetne) szabadabb a mindenkori rendszernormák szerinti 
, igazságosztástól" — vagy éppen az aktuális politikai érdekeltségű interpretálásokról -, amilyen mérték- 
ben követni tudja a spinozai megértést (intellegere). Csakhogy a histórikus is minden időkben , korának 
gyermeke". 

3 ZÁRSZÓ 
ÉS KITEKINTÉS 


, Milyen messze vagyunk az Istentől, 
és milyen közel az Egyesült Államokboz." 


Magyarország második világháború utáni évtizedének felidézése nyomán kínálja 
magát a fentebbi mexikói közmondás honosítása: az Istentől a Dunatáj is távol 
volt, Sztálin és Hruscsov Szovjetuniójához viszont nagyon is közel. 

Történetünk kezdetén Moszkva számára a nyugati hatalmakkal való együttmű- 
ködés diplomáciai súrlódások, polémiák közepette történő — átmeneti — fenntartá- 
sa kifizetődőbb volt, mint az ütközőzónának szánt országokban azonnal hatalom- 
ra juttatni a kommunista pártokat. A hidegháború kiteljesedését és — Sztálin halá- 
láig tartó — , jégkorszakát" Magyarország kettős keszonnyomás alatt élte meg, il- 
letve szenvedte el. (Nehéz eldönteni, hogy cselekvő módban vagy szenvedő szerke- 
zetben helyes-e a szövegformálás, mert a kettő egyidejűsége volt leginkább jellem- 
ző.) S nem volt ez másként a Rákosi-korszakot lezáró 1956-os magyarországi for- 
radalom, illetve a leverését követő kommunista rendszer-restaurálás közepette sem. 
A Kádár-korszakot - egy idő után — , modellváltásként" könyvelik majd el a vissza- 
tekintő elemzések, mindazonáltal , Rákosi örökségét" hosszú időn át tehertételként 
hurcolta magával a magyarországi államszocializmus , második kiadása? is. Kira- 
gadott példákkal érzékeltetni próbálva: az eredetileg jóvátételi kötelezettségként a 
Szovjetuniónak szállított gyártmányok egy része iránt még évtizedek múltán is igény 
mutatkozott, de több esetben , változtatás nélkül", ami a hazai termelőkapacitáso- 
kat konzerválta. 

A hidegháborús hadigazdasági beruházások új létesítményei — bizonyos mérté- 
kig — , átprofilírozhatók" voltak ugyan, de ez a transzformáció ismételt többlet- 
kiadásként terhelte a nemzetgazdaságot. A Kádár-kori nómenklatúra jelentős há- 
nyadában a Rákosi-korszak hatalmi intézményrendszerének másod-harmad vona- 
lában már szolgálók köréből került ki, ebben — részben gerontológiai okokból — a 
hetvenes évektől volt észrevehető változás. A kérdés társadalmi vetületét nézve 
egyértelmű, hogy százezrek voltak olyanok, akiknek az 1956-os forradalmi szerep- 
vállalás — pontosabban a rákövetkező megtorlás, a vizsgálati fogságból, internálás- 
ból, pláne börtönből való szabadulás után is hurcolt megbélyegzettség — törte meg 
vagy vetette vissza a karrierjét. Aligha lehettek viszont ennél kevesebben azok, akik 
már a Rákosi-korszakból öröklött kényszerpályás életútjukat voltak kénytelenek 
folytatni. Ez alapján mondható, hogy noha Rákosi regnálása történelmi léptékkel 
mérve rövid volt, amit maga után hátrahagyott -— a közpolitika terén éppúgy, mint 
gazdasági-társadalmi utóéletét tekintve -—, csak részlegesen vált , befejezett múlttá" . 

A vizsgált bő évtizedben nem csupán az volt meghatározó, hogy a háború utáni 
korlátozott parlamentarizmus éveit a szinte korlátlan kommunista diktatúra kö- 
vette. Sokkal inkább az, hogy Rákosi terroruralma alatt ugyanúgy egymás sarkát 
taposták a kiszámíthatatlan fordulatok, mint — a hatalmi aspirációk által tápláltan 
— közvetlenül előtte. A politikai egyeduralom megszerzése után a Rákosi irányítá- 
sával tevékenykedő , rendszergazdák" nem tudták működőképessé konszolidálni 


€- Kádár János, 1967 

a kommunista diktatúra gépezetét. S ezt nem a társadalomnak a diktatúrával szem- 
beni — mondhatni természetes — averziója, , passzív ellenállása" gátolta meg. Ráko- 
si a Moszkvából inspirált, gyorsan keresztülerőszakolt politikai rendszerváltáshoz 
társíthatónak — vagy legalábbis gyorsan hozzá idomíthatónak - hitte a gazdasági és 
a társadalmi rendszerváltást is, holott az utóbbiaknak évtizednyi, illetve emberöl- 
tőnyi az időszükségletük. Ebbe a voluntarizmusba bukott bele kétszer is: 1952-53 
fordulóján még csak azon kevesek által ismerhetően, akik a kulisszák mögé láthat- 
tak, 1956-ban már egyértelműen és látványosan, úgy, hogy személyes bukását az 
általa képviselt rendszer is csak hónapokkal élte túl. Fordulatok sora volt a rend- 
szer — s benne az egyéni sorsok sokaságának - legfőbb jellemzője, amiből követke- 
zően meglehetősen mozaikos kortabló rajzolódik ki. 

Hosszú történelmi időben szemlélve ilyen fordulatok máskor is színezték álla- 
miságunk több mint ezeréves történetét, akár külső impulzusok, akár belső fejlemé- 
nyek következtében. De ilyen rövid idő alatt, ilyen gyakorisággal - és jellegét te- 
kintve ilyen rapszodikus kiszámítbhatatlansággal — korábban aligba torlódtak egy- 
másra a diametrális váltások. Az nem állítható, hogy Rákosi regnálása okszerűen 
torkollott az 1956-os forradalomba, ilyen kauzalitás nincs , a történelembe prog- 
ramozva?". Azt viszont talán sikerült érzékeltetni a korábbi lapokon, hogy Rákosi 
uralmából idővel mindenkinek elege lett: olyannyira, hogy 1956-ban már nem csu- 
pán a társadalom averziója volt nyilvánvaló, hanem saját legközvetlenebb munka- 
társai/elvtársai is eljutottak a háta mögötti konspiratív összeesküvésig és — a kor- 
ban kegyeletteljesnek számító — menesztéséig. 

A korszak utóhatásai között érdemes kitérni egy nemzetközi összefüggésre. A Rá- 
kosi-korszakban Magyarországot elérő birodalmi penetráció nem az első volt az 
ország történelme során, de a glóbusz hidegháborús viszonyai — ezen belül Európa 
szuperhatalmi kettéosztottsága — következtében minden sokadrendű kisállami stá- 
tusmódosulás ügye (vagy annak akár csak ambíciója is) világpolitikai dimenziót 
kapott. Ilyennek tekinthető 1956 őszén a rendszerösszeomlással párosuló magyar 
forradalom. Ennek azonban bukása -— pontosabban vérbe fojtása - ellenére volt egy 
közvetlen, pozitív hozadéka. Napjainkra már szinte feledésbe merült, de a második 
világháború után nem volt ismeretlen a mindig leegyszerűsítő sztereotípiák között, 
hogy Magyarország - Szálasi végsőkig kitartást hirdető őrülete következtében is -—, 
, Hitler utolsó csatlósa" volt. Ezt a címkét idehaza a kommunista párt prominen- 
sei — leginkább Rákosi és Révai József — visszatérően sulykolták, alighanem a sa- 
nyargatás elfogadását, az önkény tűrését tudomásul vétető kollektív bűntudat ger- 
jesztése, illetve fenntartása céljából. 1956 őszének eseményei számottevően hozzá- 
járultak ahhoz, hogy ez a világháborús stigma feledésbe merüljön. A korabeli nem- 
zetközi közvélemény és a későbbi recepció — legalábbis a hidegháború korszaká- 
nak végéig — már sokkal inkább a , szabadságharcos? jelzőt társította a magyarság 
fogalmához. A szimbolikus politika síkján "56 , lemosta a gyalázatot", amit a vi- 
lágháborús magyar szerepvállalás , rákent" a magyarságra. Ez az új szabadsághar- 
cos imázs, illetve a nyugati hatalmak , politikai lelkiismeret-furdalása" és az ezzel 
elegyedő társadalmi szolidaritás segítette hozzá az "56-os emigráció tagjait, hogy — 
különösen a kezdeti években — érdemleges támogatást kapjanak külföldi egziszten- 
ciájuk megalapozásához. 

A Rákosi-korszak ellenségkeresési őrületének volt egy szintén hosszabb kihatá- 
sú, de sokkal ellentmondásosabb hagyatéka is. Nevezetesen az, hogy a berendezke- 
dő pártdiktatúra működtetésében kezdetben tevőleges részt vállaló, majd saját elv- 
társaik által félreállított, bebörtönzött rendszerszolgák számottevő része a későb- 
biekben éppúgy , áldozatnak" tekintette magát, mint azok, akik — adott esetben — 
ugyanezen káderek működése következtében lettek meghurcolt páriákká. E tekin- 
tetben a Rákosi-korszak egyedisége abban jelölhető meg, hogy a rendszer nevesí- 
tett diszkrimináltjain túl privilegizáltjai sem tudhatták magukat biztonságban. 
A vizsgált időszakban a hatalmi harc közepette , leszalámizott", összesen kilenc 
koalíciós és ellenzéki párthoz tartozók közül — eddigi számításaim szerint — keve- 
sebben járták meg a börtönt, mint a hatalomra került kommunisták és a velük tár- 
suló szociáldemokraták köréből. Ha ezeket az új hatalom , kedvezményezettjeinek " 
tekintem, őket felülmúló nagyságrendű meghurcoltat a — valóban ellenségként ke- 
zelt — magyarországi egyházak, illetve szerzetesrendek tudnak felmutatni. Ezek a 
ráció mentén nehezen szétszálazható , áldozatöntudatok"? a fiak és unokák generá- 
cióiban esetenként mindmáig visszaköszönnek. A traumák továbbörökítődnek az 
utódgenerációkra anélkül is, hogy az egyén maga átélője lett volna a zord időknek, 
a meghurcoltatásoknak.! 

Ha — mint Ormos Mária egy helyütt megjegyzi — a második világháború egyben 
, második Trianon" volt a huszadik századi magyarság számára," akkor a RákosiI- 
korszakban elszenvedett strukturális veszteségek, a diktatúra évtizedében elszenve- 
dett tömeges meghurcoltatás és a hadigazdasági holtberuházások fedezésére szol- 
gáló anyagi megsarcoltatás együttesen , harmadik Irianonként? is értelmezhető. 
Nem volt kisebb a külső erő kényszerítő nyomása, és az előzőekhez hasonlóan vál- 
laltak benne tevőleges szerepet a korabeli politikacsinálók is. S noha kortársként átél- 
ni a naponkénti megpróbáltatásokat nagyon is véget érni nem akarónak tűnhetett, 
1956-ra 15 maradt egy szűk intellektuális garnitúra azokból, akik korszakunk kez- 
detén is , voltak már valakik". Olyanok — Bibó István, Déry Tibor, Illyés Gyula, 
Kodály Zoltán, Kosáry Domokos, Németh László -, akik 12 év múltán is úgy let- 
tek részeseivé a szabadságlibrettó komponálásának, hogy azt októberben színre 
vigyék. Az utóélet szempontjából viszont az említendő, hogy nevezettek a bukás 
után is itthon maradva őrizték — próbálták őrizni — integritásukat. (Nem tőlük füg- 
gött, hogy a hatalomrestauráció kontraszelektáló számítgatásai szerint ki lett kö- 
zülük évekre börtöntöltelék, és ki Kossuth-díjjal , lekenyerezett".) Ennél is figye- 
lemre méltóbb, hogy 1956 őszén azok közül kerültek ki tömegével a forradalmá- 
rok, a nemzeti szabadság harcosai, akikre a Rákosi-korszakban a rendszer mint sa- 
ját elsődleges társadalmi és legitimációs bázisára hivatkozott: ,,a dolgozó osztály fiai- 
ból". S ugyancsak ebből a — már a rendszer által szocializált — generációból került 
ki a forradalom vérbe fojtása után a meghurcoltak többsége is. 

1956 következményeként tarthatjuk számon a Jalta-szindróma újraértelmezé- 
sét. Többször hivatkozott munkájában joggal jegyzi meg Borhi László, hogy , a s0- 
kat emlegetett jaltai megállapodás — a közkeletű tévhittel ellentétben — nem osztot- 
ta föl a világot Kelet és Nyugat között, biszen a Ihidegháborús] szembenállás ab- 
ban az időben még ki sem alakult" .? Amit a közfelfogás Jaltához köt, az , antago- 
nisztikus kooperáció" időszakában született, 1956 viszont az , antagonisztikus konf- 

rontáció" közepette tette nyilvánvalóvá Jalta európai lenyomatát. Annak megvál- 
toztatása a szuperhatalmak korabeli politikacsinálóinak megítélése szerint az atom- 
háború veszélyét idézte fel — ennyiben a nukleáris fenyegetés egyszerre volt konflik- 
tusgerjesztő és konfliktuslimitáló stratégiai eszköz. A magyar forradalom leginkább 
véres leveretésével manifesztálta — visszamenőlegesen és a további időszakra vonat- 
kozóan is — a status guót a kettéosztott Európában. (Azon vasfüggöny mentén, 
amely Jalta idején még szintén nem létezett.) 

Rainer M. János egy helyütt azt írja, hogy ami 1956 őszén Magyarországon tör- 
tént, az , szimbolikájában, beroizmusában, retorikájában, végletességében, idealiz- 
musában és tisztaságában talán az utolsó 19. századi forradalom volt, [...] 20. szá- 
zadi szereplőkkel"." A visszatekintő elemzések azt is számba veszik, hogy az 1956- 
os magyar forradalomnak - kül- és belpolitikai tekintetben egyaránt — milyen, hossz- 
abb távon is ható következményei voltak. Köztörténeti értelemben a Rákosi-kor- 
szakot 1956 őszének forradalmi napjai zárták le, s ezt — mint idéztük — a forrada- 
lomban részt vállalók ellen megtorlást foganatosító kádári restauráció is kénytelen 
volt elismerni. 1956 belpolitikai következményének leginkább az tekinthető, hogy 
a rendszer restaurálásában közreműködők is kénytelenek voltak respektálni: a kom- 
munista ideológia által vezérelt államszocializmus ugyan (továbbra 15) következet- 
lenül opponálja a piaci viszonyokat, a rendszer működtetésének viszont - szélesebb 
társadalmi-politikai értelemben — mindenkor , ára van". A társadalomnak a forra- 
dalom leverése után is itthon maradt többsége pedig arra a konzekvenciára kellett, 
hogy jusson, hogy - tetszik avagy sem -— számot kell vetnie a restaurált rendszer tar- 
tós további regnálásával, s ehhez alkalmazkodva kell neki magának is hosszú táv- 
ra egyéni életút-stratégiát választania, ,, berendezkednie" . 

Az 1956-os forradalom feltárását célzó kiterjedt kutatásoknak van egy további 
tanulságuk is. A forradalmi robbanáshoz vezető út helyi sajátosságairól szólva az 
is kiderült, hogy a kommunista pártegyeduralom hányféle változatát élték meg a ki- 
sebb-nagyobb közösségek, a különböző szintű területi-igazgatási térségek, miköz- 
ben - elvileg — ugyanazon központi direktívák voltak rájuk érvényesek. A korábbi 
lapokon egy rendszer működésének általánosítható jellemzőit, az egymásba fonó- 
dott állami és pártirányítás esszenciális — s ennyiben redukált - kortablóját próbál- 
tuk felvázolni. De továbbra is hiányzik a Rákosi-kori , magyar állam története" 
mögül az ország ugyanezen időkörből való históriája. Az , ugyanaz másképp" sok- 
félesége nem jelenik meg, ha valaki Sopronban, Makón vagy Csurgón, Balassagyar- 
maton vagy Békéscsabán élte át — netalántán szenvedte meg -— a vizsgált, fordula- 
tokkal teli évtizedet. Igaz, ezt a sokváltozós kortablót a szakmai szorgalom 1956- 
ra vonatkozóan is csak több száz kötettel, több ezer tanulmánnyal - és egyéb mű- 
fajú írással együttesen — tudta , országos" körképpé panorámásítani. A huszadik 
század kezdetétől kisnép voltunk — vagyunk -, a század folyamán egyre túlsúlyo- 
sabbá lett Budapest-központúsággal. 1956 őszének néhány hetét leszámítva viszont 
egyelőre várat magára a többi korszakot is feltáró, jelenleg szűkkeblűen fővároscent- 
rikus államtörténet sokszínű országtörténetté gazdagítása. 

Másképp fogalmaz persze ilyenkor a történész, a literátor és megint másképp a 
kort felülemelkedve, filozófiai absztrakció szintjén értelmezni igyekvő gondolko- 
dó. Előbbi a szakma konvencióihoz tartozó távolságtartással szól arról a — Sztálin 

halálát is követő — csapdahelyzetről, hogy , a birodalomnak a túléléshez szüksége 
van reformokra, a reformok azonban veszélyeztetik a birodalom létét". Ennek a 
nehezen feloldható dilemmának esett áldozatul az 1956. évi magyar forradalom. 
Többek között azért is, mert a Szovjetunió épp ezekben az években közeledett , szu- 
perhatalmi" felívelésének zenitje felé, fontos — átmenetinek csak később bizonyuló 
— előnyt szerezve a fegyverkezési versenyben egyetlen igazi ellenlábasával, az Egye- 
sült Államokkal szemben." De ez annak idején még inkább csak a katonai hírszer- 
zők és elemzők bizalmas információi közé tartozott, 

A kortárs író, a francia Albert Camus — ugyancsak hivatásából eredően — az emó- 
ciót morális önvizsgálattal elegyítve érvelt a szabadságharc eltiprása ellen: , A [ká- 
dári] rémuralom nem több jogon nevezi magát szocialistának, mint ahogyan az ink- 
vizíció hbóbérai kereszténynek mondták magukat. [...] A legázolt, bilincsbe vert Ma- 
gyarország többet tett a szabadságért és az igazságért, mint bármelyik nép az el- 
múlt húsz esztendőben. Abhboz, hogy ezt a történelmi leckét megértse a fülét betö- 
mő, szemét eltakaró nyugati társadalom, sok magyar vérnek kellett elhullania — s 
ez a vérfolyam most már alvad az emlékezetben. A magára maradt Európában csak 
úgy maradbatunk hívek Magyarországboz, ha soha és sebol nem áruljuk el, amiért 
a magyar barcosok az életüket adták, és soba, sehol — még közvetve sem — igazol- 
juk a gyilkosokat. "" 

A humanizmus (huszadik századi) apostola címmel megtisztelt Izvetan Todorov 
— az elmúlt század mibenlétét spinozai következetességgel megérteni próbálva — azt 
mondja egy helyütt, hogy , kizárólag a tények nem tárják fel értelmiiket, [...] az em- 
lékezet [pedig] egyáltalán nem hasonlítható a történtek mechanikus rögzítéséhez: 
formát és funkciói vannak, amelyek közül feltétlenül választani kell"." Ennyiben 
ugyan a történészek valóban a , múlt urai", de alighanem csak szűkebb szakmáju- 
kon belül. Ellentétben , a mindenség urával", ők a múlttá lett világ teremtői, csak- 
hogy az általuk konstruált/rekonstruált történelem — még ha a szakma összes szabá- 
lyát érvényesítik is — csak egyik lehetséges változata a történelmi közgondolkodás 
múltképének. Kérdés, hogy ezt a- korunkban minden korábbinál erősebben media- 
tizált -— közgondolkodást mennyiben tudják befolyásolni a múlt feltárását hivatássze- 
rűen végző historikusok, miközben a feltárt tények sorával és , céhbeli" kötöttségek 
szerinti értelmezésével az emlékezet egyik funkcionális formáját kínálják." 

A Rákosi-korszak tevőleges közakarattal történt lezárása óta több mint fél év- 
század telt el. A mi tájainkon mindenkor (ön)jiróniával elegyített közgondolkodás- 
beli bonmot szerint nem tudhatjuk, hogy mit hoz a múlt. Egyelőre viszont úgy tű- 
nik: Magyarország buszadik századi történelmében 1956 forradalma volt a leg- 
kiemelkedőbb kollektív nemzeti teljesítmény. Különösen a metaforikusan használt 
három Trianonhoz képest. Közülük a Rákosi-korszak csak az egyike volt a társa- 
dalom szinte egészét érintő megpróbáltatásoknak. Hárman együtt tették ki az ún. 
rövid huszadik század első felét. Együttesen 15 majdhogynem ugyanazon társadal- 
mat sújtották, tizedelték. Megélni nehéz lehetett és hosszúnak tűnhetett, de köny- 
nyű utánaszámolni: az első Trianon és az ötvenhatos forradalom között alig telt el 
több — 36 év —, mint egy , krisztusi kor". Bármily fragmentált, egymást opponáló 
rendszerekkel tarkított is a huszadik század magyar politikatörténete, társadalom- 
történeti nézőpontból szinte egygenerációnyi idő alatt érte a hon akkori polgárait 

a sokadik — , kezdhetünk mindent elölről" társadalmi traumával is járó — rendszer- 
átszabás. 

Ehhez képest élte meg másképp, , érezte másnak" az ugyanazon rövid huszadik 
század második felét kitöltő Kádár-korszakot a honi társadalom nagyobbik hánya- 
da annak valós idejében éppen úgy, mint az 1989—90-es rendszercezúrát követő re- 
cepciójában. De hogy mennyire volt más — vagy mennyire volt , ugyanaz másképp" 
-, az már tényleg egy következő korszak története. 


Ebből eredően kérdéses A kommunizmus fekete könyve (S. Courtois — N. Werth -— J. Panné — K. Bar- 
tosek - J. Margolin — A. Paczkowski. Nagyvilág, Budapest, 2000.) központi mondanivalója, amely 
szerint e rendszereknek bármely világtájon a terroruralommal fedezett bűntények garmadája, a tö- 
meggyilkosságok intézményesítése lett volna a differencia specifikájuk. Ez a rendszer minden irracio- 
nalizmusa és kegyetlensége ellenére is túlzás. Sokkal inkább arról volt szó, hogy a , cél szentesíti az 
eszközt" szellemében a kommunizmus sztálini archetípusa egyedi szinten leértékelte az emberi éle- 
tet, ideértve adott esetben a közéjük tartozókból halálba küldött , árulókat", ellenséggé átminősítet- 
teket is. Az , osztályharc" absztrahált kollektívumok (kizsákmányolók, tőkések, elnyomók) ellen 
megfogalmazott diszkrimináció volt. Midőn az , ellenség likvidálása" a justizmord különböző hul- 
lámaiban tömeges méretet öltött, egyben perszonalizálódott is: ez sokkal inkább a politika hiszteri- 
zálódásának volt a következménye, semmint annak, hogy a kommunista eszmerendszer a tömeg- 
gyilkosságot , eredendően?" magában hordozta volna. Az más kérdés, hogy Sztálin — vagy Magyaror- 
szágon Rákosi - sokkal inkább pőre hatalmi cinizmusból, illetve az egyedi életek iránti közömbös- 
ségből vált inspirátorává majd gazdájává a tömegterrornak, és nem , a forradalmi hevület" megszál- 
lottjaként. Lásd még erről Litván György: Vita a kommunizmusról és a , Fekete könyv"-ről. In: Év- 
könyv, VI. 1998. 1956-os Intézet, Budapest, 1998. 296—302. old.; Bencze György: Vörös és fekete. 
Népszabadság, 2000. augusztus 5. 19., 23. old.; Timothy Snyder: Attól, hogy hiteles, még nem igaz. 
(Széky János interjúja.) Élet és Irodalom, 2009. december 18. 7. old. 

Ormos Mária: Negyven év fejlődéstörténetének főbb jellemzői. In: Változó Baranya. Tanulmányok 
a megye történetéből, 1945—1985. (Szerk: Antal Gyula és Sándor László.) Pécs, 1985. 13. old. 
Borhi László: Magyarország a hidegháborúban. A Szovjetunió és az Egyesült Államok között, 
1945-1956. Corvina, Budapest, 2005. 56. old. 

Rainer M. János: 1956 a XX. század történelmében. In: , Tizenhárom nap, amely..." Tanulmányok 
az 1956-os forradalom és szabadságharc történetéből. (Szerk.: Horváth Miklós.) Hadtörténeti Inté- 
zet és Múzeum, Budapest, 2003. 15—16. old 

Szász Zoltán: A nemzeti kérdés a kelet-közép-európai rendszerváltásban. In: Híd a századok felett. 
Tanulmányok Katus László 70. születésnapjára. (Szerk: Nagy Mariann.) University Press, Pécs, 1997. 
503. old. 

Rainer M. János: 1956 a XX. század történelmében. I. m. 15. old.; Fischer Ferenc: A megosztott vi- 
lág, 1941-1991. Dialóg Campus Kiadó, Budapest-Pécs, 2001. 170-178. old. 

Albert Camus: A magyarok vére. (19357. október) In: Gloria victis. (Szerk: Tollas Tibor.) Bécs:-Mün- 
chen, 1986. 5-6. old. 

Tzvetan Todorov: A rossz emlékezete, a jó kísértése. Mérlegen a XX. század. Napvilág Kiadó, 2005. 
7-9. old. 

Gyarmati György: Szakmai múltfeltárás a történelmi közgondolkodás és a tananyag között. In: A ma- 
gyarságkép a közép-európai tankönyvekben a 20. században. (Szerk: Hornyák Árpád és Vitári Zsolt.) 
Kutatási Füzetek 14. PTE, Pécs, 2009. 39-69. old. 

